
să te scoli dimineața cu sufletul înaripat şi să mul- 
țumeşti pentru încă o zi de iubire; 

Să te odihneşti la amiază şi să meditezi asupra ex- 
tazului iubirii; 

Să te întorci cu recunoştinţă, acasă; 

Şi apoi să adormi cu o rugăciune pentru cei dragi în 
suflet şi cu un cîntec de slavă, pe buze. 


Profetul Kahlil Gibran 


Intrînd în lustruita sală de aşteptare, Fern se aşeză, 
lăsîndu-se bine pe spate, pe canapeaua din piele ro- 
şie, alunecoasă, care scîrții sub fundul ei şi-şi întinse 
în față picioarele lungi. 

Observă, cu uşoară satisfacţie, că pantofii ei mari 
purtau încă urmele noroiului din parcul pe care-l stră- 
bătuse în grabă, ca o nebună, în această dimineaţă şi 
se uită provocator în ochii recepționerei. Ştia că fe- 
meia o studia, cîntărind-o, întrebîndu-se ce treburi o 
aduceau aici pe Fern, ca să deranjeze ordinea cu 
încălțămintea ei cîtuşi de puţin impecabilă şi cu blugii 
ei scorțoşi. 

In aer pluteau mirosuri plăcute, dar grele, care-i 
gîdilau nasul. Şi-l încreţi, luptînd cu nevoia de a stră- 
nuta şi se scotoci în buzunar după resturile unui şer- 
vețel de hirtie, mototolit. Uitîndu-se pe pereţi, studiind 
chipurile acelea perfecte, care o priveau de sus, tru- 

faşe, pentru prima oară de o bună bucată de vreme 
Fern se simţi vag intimidată. O studie pe furiş pe re- 
cepționera din spatele şerveţelului zdrenţuit. Femeia 
era impecabil fardată, pudrată, decorată. In urechi avea 
cercuri ample din aur, iar în jurul gîtului şi la încheie- 
turile miinilor, o masă de lanțuri de aur, care zân- 
găneau şi se balansau, în timp ce răsfoia cu eleganță 
hîrtiile de pe birou. Rochia simplă, încheiată în nasturi 
de sus pînă jos, se potrivea perfect cu purpuriul opu- 
lent al covorului catifelat, împodobit cu literele O şi R, 
în gri-argintiu, îngemănate, ale emblemei Oscar Rees. 
Ferestrele erau prevăzute numai cu jaluzele din crom 
strălucitor, ca un ecou al gamei largi de produse Os- 
car Rees, expuse cu mîndrie în ambalajele lor roşii, 
lucioase, decorate cu inițialele argintii, frapante, ale 
bărbatului răspunzător de toate acestea. 

Pe cînd minutele îşi ticăiau mersul lor înainte, prin 
încăpere se perindau diverse angajate, unele ca să 
întîmpine alţi vizitatori care aşteptau pe canapelele 
din piele, altele, înmînînd pachete mesagerilor nerăb- 
dători. Lui Fern nu-i venea să creadă cit de mult se 
asemănau între ele aceste femei, parcă ar fi fost nişte 
clovni. Fără coafurile lor diferite, lui Fern i-ar fi fost 
imposibil să le deosebească între ele, cu feţele lor 
perfect machiate şi cu buzele impecabil rujate. Dar ca 
să lucrezi la o companie ca Oscar Rees, aproape că 
aveai nevoie de o diplomă în arta fraudei faciale. 

În ciuda picioarelor ei neglijent întinse, a feţei fără 
urmă de fard şi a genului arborat de ia-mă-aşa-cum- 
sînt-sau-lasă-mă-în-pace, Fern se simţea totuşi uşor 
stinjenită, deşi în ruptul capului n-ar fi recunoscut asta. 
Îşi întinse degetele în faţa ei. Unghiile ei erau inegale, 
pătrățoase pe la colțuri. Pur şi simplu, manichiura nu 

reprezenta o prioritate în viața ei. Mai aruncă o privire 
spre degetele elegante ale recepţionistei, care se ju- 
cau cu hirtiile de pe masă şi-şi strînse mîinile pumn, 
ascunzîndu-şi-le la subţiori, unde nu mai exista pe- 
ricolul de a fi văzute. 

Fern dădu din picior, uşor nerăbdătoare. Aştepta 
deja de cincisprezece minute. Mai avea de terminat 
articolul despre cluburile burlacilor şi redacţia urla după 
el. O mai aşteptau, în plus, şi încă două interviuri, 
acum că domnul Johnny Sharpe a catadicsit să-şi dea 
concursul. Dacă ar putea aduna la un loc tot timpul 
pierdut de ea aşteptînd pentru interviuri! Într-o bună zi 
— şi asta cît de curînd — ea va fi aceea care va decide 
ce se va scrie şi cine va scrie şi cum va scrie. lar 
acest „curînd“ ar putea fi în următoarele două săp- 
tămiîni, cînd Edwina va anunţa cine va ocupa locul 
rămas recent vacant, al redactorului şef adjunct, al 
rubricii fixe. Pînă atunci va trebui să zîmbească tuturor 
adversităților şi să-şi pună fundul la bătaie, ca să de- 
monstreze că era făcut exact din materialul care tre- 
buia, ca să ocupe acel scaun. 

Scormoni în fostul rucsac militar, din pînză, şi scoase 
de acolo un caiet de notițe cu colturile răsfrînte, ca să. 
se mai pună încă o dată la punct cu corporația Oscar 
Rees. 

Fireşte, bătrînul Oscar Rees nu se mai afla demult 
prin preajmă. Acesta îşi scuturase pentru ultima oară 
puful de pudră cu vreo doi ani în urmă, lăsîndu-şi fiul, 
pe Hugo, să conducă mai departe spectacolul. Fern 
nu-l cunoscuse încă pe Hugo, dar auzise că era un tip 
destul de greu de digerat, aşa cum poate că se cu- 
venea să fie şeful suprem al unei mari case de pro- 
duse cosmetice, decis să ducă fără milă, mai departe. 

şi mai sus, în secolul douăzeci şi unu, casa Oscar 
Rees. Fotografile pe care le văzuse îl prezentau ca pe 
un bărbat destul de bine, dar într-o manieră rece, aproape 
austeră. Fotografiile nu-l arătau zîmbind prea mult, ci 
mai degrabă capricios şi răutăcios. În mod clar, nu era 
prostul nimănui. Din echipă mai făceau parte şi alţi 
cîțiva membri ai familiei Rees şi în consecinţă şi ai 
familiei Easton — cu care se asociase Oscar în anii '30 
— care-şi țineau degetele adînc virite în cremele şi 
poțiunile miraculoase care făcuseră din Oscar Rees 
casa încununată de succes, din ziua de azi. Şi iat-o 
pe ea stînd acum aici, perfect conştientă de propriul ei 
stil sportiv, în acest lăcaş al modei cosmeticelor, sim- 
țindu-se tot mai mult ceea ce îngroapă pisica plecînd 
apoi, ruşinată. Fern îşi încrucişă picioarele, privindu-şi 
rotula rozalie care străpungea țesătura de doc uzat şi 
se întrebă, nu pentru prima oară, dacă aceasta era 
într-adevăr povestea aceea atît de bună precum pă- 
ruse a fi la început. Uşile liftului se deschiseră şi prin- 
tre ele țişni un tînăr înalt, slab, de fapt bolnăvicios de 
slab. Chica ciufulită de păr negru îl făcea şi mai mult 
să semene cu o cîrpă anemică de şters podelele. 

— Johnny! strigă aproape la el fata de la pupitru, 
gesticulînd spre Fern ca s: cum ar fi nutrit speranţa că 
într-adevăr miţa se într.-sese să îndepărteze mizeria 
"făcută. Ăăăă... persoana aceasta te aşteaptă pe tine. 

Johnny se încruntă o clipă derutat. 

- Poftim? Da... scuze... dumneavoastră trebuie să 
fiti de la Faces. Ăăăă... Fern, nu-i aşa? Fern Don- 
leavy? 

Fern îşi dădu seama după reacția acestuia că pînă 
acum vreo şaizeci de secunde Johnny Sharpe uitase 
probabil cu desăviîrşire de existenţa ei şi de faptul că 


11 


avusese cu el o întîlnire la ora 9:30 a.m. 

— Fern, da, Fern. Veniti, îmi pare nespus de rău că 
v-am lăsat să aşteptaţi. 

Fern îi zîmbi. Zîmbi şi el şi zîmbetul i se întinse 
contaminant pe chipul copilăros şi ochii îi scînteiară în 
orbite. Fern se ridică în picioare şi văzu surpriza lui 
Johnny, cînd constată că era aproape la fel de înaltă 
ca şi el. Nu prea vedeai în oraş multe fete de un 
metru şaptezeci şi nouă. 

— Merg eu înainte, da? Înşfăcă un teanc de hirtii 
pe care i le întinsese domnişoara Degete manichiu- 
rate şi Fern îl urmă prin impunătoarele coridoare, în 
timp ce Johnny sporovăia cu ea, peste umăr. 

— O idee grozavă... am fost într-adevăr încîntat... 

— Poftim? 

— Sînt într-adevăr încîntat să vă considerați în stare 
să ne ajutați. 

— Încă nu am făcut nimic, bombăni ea. 

— Dar veţi face. Îi zîmbi din nou, ca pentru a-şi 
întări afirmația. 

Nu se putu abtine să nu-i zîmbească şi ea. 

— Vom vedea. 

Ajunseră într-un spaţiu deschis, unde mai multe 
fete superbe stăteau la birouri, aplecate peste tele- 
foane. Trecînd prin dreptul lor, acestea îşi ridicară ochii, 
aruncîndu-i aceeaşi privire de curioasă cîntărire, ur- 
mată de trufaşa expediere, cu care fusese tratată de 
recepționeră. În mod evident nu reprezenta nici o ame- 
nințare pentru aceste doamne rujate. 

— Aici, Fern. Johnny dispăru printr-o uşă şi Fern 
păşi repede în urma lui. 

— Presupun că bei o cafea? 

— Mulţumesc, una tare. 


- Două cafele tari, te rog, Janie. 

Una din creaturile acelea ca trestia se desfăşură şi 
ieşi într-un vîrtej de clinchete, zăngănit şi parfum. Fern 
aruncă pe furiş o privire pe fereastra înaltă care ofe- 
rea o privelişte spectaculoasă asupra străzii New Bond, 
care se întindea dedesubt. Chiar lîngă ei se aflau vi- 
trinele impunătoare de la Hermes, în timp ce vizavi 
puteai urmări du-te-vino-ul permanent prin discreta in- 
trare principală de la Sothebys. Soarele sălta pe capo- 
tele maşinilor, înveselind priveliştea altfel monotonă, a 
unei aglomeraţii tipice. Întorcîndu-se spre Johnny. îşi 
scoase jacheta tocită de piele şi părul, pînă atunci vîrît 
cuminte dedesubt, i se împrăştie liber peste umeri. 
Johnny o privi şi i se tăie respiraţia. Soarele se re- 
vărsa peste părul ei, transformîndu-l în ambră lichidă 
care țişnea grea, acoperindu-i sînii şi prelingîndu-se 
aproape pînă jos, la talie. Fern şi-l scutură peste umeri, 
parcă luptîndu-se să-l îndepărteze, scoţind la iveală 
T-shirt-ul simplu, alb, de dedesubt şi apoi, cu mişcări 
băiețeşti, se prăvăli pe scaunul din faţa biroului lui. 
Picioarele ei, chiar şi aşezată, păreau să nu se mai 
sfirşească şi le putea ghici, prin blugii strîmţi, zvel- 
tetea şi linia. Într-adevăr, o surpriză plăcută. 

Fern făcu un semn spre teancul de fotografii de pe 
biroul lui. 

— Cite aţi văzut pînă acum? 

— Nu mă întreba. Tot ce-ţi pot spune este că e un 
adevărat iad. Toate sînt frumoase, disperant de fru- 
moase. Dar este vorba de un anume ceva pe care o 
să-l ştiu cînd să-l găsesc, o să-l ştiu, dacă înţelegi ce 
vreau să spun. 

— Dar nu poți spune ce anume. 

— Nu, se bătu el cu degetul pe frunte. Este ceva ce 


13 


se află aici, un sentiment pe care îl am. Fata de care 
avem nevoie trebuie să fie cu totul specială. În fond, o 
aşteaptă un contract măreț. 

Fern încuviinţă şi începu să mîzgălească în carne- 
țelul ei. 

- Nu este o chestiune în care Faces se implică în: 
mod obişnuit, avînd în vedere că este vorba de ceva 
ce priveşte mai mult reclama. Vreau să spun că voi 
aveţi reclame garantate pentru Oscar Rees şi pentru 
noua linie de produse, dar am simţit că este o idee. 
inedită şi revista va scoate şi ea un cîştig frumuşel din 
asta — Faces în căutarea „chipului“. Doar că aş vrea 
ceva mai multe detalii înainte de a finaliza ceva. 

Johnny se aşeză la birou, punîndu-şi piciorul pe 
scaunul lui Fern. Avea un mod foarte direct de a o 
privi şi în clipa aceasta ea nu era prea sigură dacă îi 
plăcea sau nu acest lucru. 

„— In regulă. Ce înseamnă Vitale pentru tine? Ce îţi 
sugerează? Care este identitatea pe care simţi tu că 
ar trebui să o aibă un produs cu acest nume? 

— Mă tem că nu mă pricep prea bine la identitatea 
produselor, dar presupun că trebuie să aibă o legă- 
tură cu sănătatea şi vitalitatea. 

— Corect! spuse Johnny încîntat, ca şi cum Fern ar 
fi dezghiocat tocmai sensul vieţii. Sănătate şi vitalitate 
şi ceva anume în plus... 

— Tînără, palpitind de viaţă, poate sportivă... 

— Ai sesizat perfect! 

— Dar totul este puţin cam simplist, nu crezi? Vreau 
să spun că nu este chiar atît de dificil să speculezi un 
astfel de nume. Desigur, pe de altă parte, ar putea 
genera şi asocieri canine. 

- Canine? 

Evident, spusese o blasfemie. 

— Da, sănătate şi vitalitate. Sună ca „un cățeluş 
plesnind de poftă de viaţă. 

Johnny tresări. 

— Eu zic s-o lăsăm baltă. Noi căutăm fete, nu că- 
țeluşi. 

— Atunci să sperăm că asta veţi găsi, glumi Fern. 

- Deci, ideea este că veţi lansa un concurs pentru 
găsirea „chipului“. Desigur, vor fi limite de vîrstă, bare- 
muri de înălțime şi greutate, altfel se vor prezenta 
toate fetele din țară. 

— Părerea mea este că orice restricţii veți pune, tot 
se vor prezenta toate fetele din ţară. Un contract de 
un milion de lire este într-adevăr o momeală ademeni- 
toare. f 

-— Da. Asta este problema, cernutul grăunțelor de 
pleavă. Să zicem între cincisprezece şi douăzeci şi 
unu de ani. Fern scria, în. timp ce el sporovăia în 
continuare. Înălțimea, între un metru şaptezeci şi şase 
şi un metru optzeci. Cele care se prezintă trebuie să 
aibă tenul impecabil, fără cicatrici, etc. — ah, şi un trup 
bine făcut şi proporționat. Vor fi trimise două poze 
color — una cap şi umeri şi una, întreagă, da? 

— Perfect. 

— Aşa cum am discutat la. telefon, vom organiza 
concursuri regionale, care vor avea loc în marile hote- 
luri, unde acestea vor putea avea un machior Oscar 
Rees, iar cîştigătoarele acestora vor obţine cecuri în 
valoare de cincizeci şi o sută de lire, pentru produse 
Oscar Rees, şi, bineînţeles, fotografiile lor vor apărea 
în Faces. 

— Am înţeles. Şi care sînt limitele de timp? 

— Haide să organizăm primul concurs la o lună 

după publicare, apoi la intervale de cîte două săptă- 
miîni, în toată ţara. Prin urmare, prezentarea primelor 
selecţionate va avea loc la două săptămîni după pu- 
blicare. În regulă? 

Fern încuviinţă. 

— Bine. 

— Şi cine va judeca? 

— Tu? 

- N-aş fi în stare. 

-— Bineînţeles că o să fii. Eu o să te judec pe tine, 
apoi Hugo Rees însuşi. Aş mai putea apela la încă alți 
doi, dar o să-ți spun înainte de data cînd trebuie să-ţi 
apară articolul. 

— Un singur lucru mă preocupă, în legătură cu toată 
povestea asta. 

— Anume? 

— De fapt nu mi-ai spus nimic despre produsul în 
sine. 

Johnny îşi atinse nasul, conspirativ. 

- Este secret, Fern. În industria asta, totul este o 
chestiune subversivă şi de spionaj. Mă tem că nu am 
dreptul să divulg... 

— Ascultă, pe mine nu mă interesează nici o Na 
mulă, dar pînă acum tot ce mi-ai spus despre acest 
produs nu este decît cum se va numi. Ca să merg mai 
departe, cred că am nevoie de ceva mai mult. Dacă 
este vorba de cosmetice pentru machiaj — ruj, farduri 
de ochi etc. — sau este vorba despre îngrijirea pielii? 
Simt că trebuie să ofer un indiciu bietei fete care va 
sfirşi prin a lansa produsul, ca să cîştige un ban. 

Johnny o privi gînditor, apoi ridică receptorul. 

— Lucienne! lătră el în microfon. Ascultă, am ne- 
voie de un exemplar din schița caietului pentru presă, 


16 


al produsului Vita/e... Da, exact, cea în care se spune 
care va fi domeniul. Sînt într-o şedinţă cu o jurnalistă 
de la Faces aşa că îl vreau acum, dacă se poate. 
Mulţumesc. 

Se întoarse spre Fern. 

- Poţi lua cu tine caietul de presă. O să mi-i aducă 
Lucienne — adică dacă va fi de acord să-l foloseşti ca 
o informaţie, în această fază. Va trebui să te descurci 
singură cu Lucienne. 

— Lucienne? 

- Da. Lucienne Easton. Este nepoata lui Hugo şi 
se ocupă de relațiile cu publicul şi de marketing. Eu 
mă ocup de produse şi de chipuri... eh, uite că a venit. 
Ai fost rapidă. Johnny se ridică să facă prezentările. 

- Lucienne, ea este Fern Donleavy de la Faces. 

Fern întinse mîna şi privi într-o pereche de ochi 
migdalațti de un cafeniu întunecat. Sprîncenele luci- 
oase, arcuite, se ridicară uşor în timp ce aceasta lua 
cunoştinţă de blugii roşi ai lui Fern şi de faţa ei nema- 
chiată şi-i oferi acesteia o mînă lipsită de vlagă. 

— Bună, spuse ea tărăgănat, printre buzele roşii ca 
sîngele. Mă tem că trebuie să te întreb în ce scop 
intenţionezi să foloseşti materialul. Ţinea departe de 
Fern caietul de presă, acoperindu-l protector la sînul 
ei. 

— Cred că nu va fi nici o problemă, o întrerupse 
Johnny. Fern se ocupă de concursul nostru şi în mod 
firesc simte că ar vrea să ofere o cheie despre ce 
anume înseamnă Vitale. Este o publicitate bună, Lu- 
cienne. ü 

Lucienne avu una din acele nefericite tresăltări ale 
nasului care dădeau impresia că cineva tocmai lepă- 
dase nu departe de ea un rahat de cîine. Fern se uită 

la costumul ei şi se opri asupra celor două C-uri înge- 
mănate, de pe nasturii jachetei. A face parte din di- 
nastia Rees-Easton era, în mod evident, o afacere 
bănoasă. . 

Îi zîmbi lui Lucienne, uitîndu-se la ea. 

— Pot să fiu cît se poate de vagă, dacă asta este 
problema, dar mi-ar plăcea să spun „noua gamă de 
produse Oscar Rees, pentru îngrijirea pielii, bazată pe 
extrase din plante marine“... sau indiferent ce altceva. 
Ştiţi bine. Am senzatia că lumea vrea să ştie ce în- 
seamnă produsele Vitale. Dacă este vorba de rujuri şi 
de chestii dintr-astea, ce anume aduc ele nou. Imi 
spuneti cît am eu dreptul să ştiu iar eu o să folosesc 
cît mai bine informaţia, în regulă? 

— Păi... Lucienne continuă să se uite la Fern cu 
suspiciune. De fapt, creatura asta, cu o înfăţişare mai 
curînd neglijentă, nu semăna deloc cu reprezentanții 
obişnuiţi ai presei care se ocupau de modă cu care 
avea Lucienne de-a face. Nu sînt cîtuşi de puţin con- 
vinsă că e potrivit să dezvălui vreun detaliu, în acea- 
stă fază. Înțelege. Concurența noastră moare să afle 
ce punem la cale şi de fapt dorim să păstrăm secretul 
pînă la marea lovitură din momentul lansării. Nu-ţi pot 
sugera decit să spui că pur şi simplu este vorba de o 
linie de produse pentru îngrijirea pielii şi de cosmetice 
Oscar Rees şi nimic mai mult. Işi dădu după urechi 
părul negru, lucios, scurt. Îmi pare rău dacă asta îţi 
crează probleme, dar ştii, lucrurile acestea sînt foarte 
delicate. | 

— E-n regulă. Zîmbetul îi dispăru şi Fern sesiză 
provocarea din privirea lui Lucienne. Surprinse cu 
coada ochiului încruntarea lui Johnny şi intui că acea- 
sta avea de-a face mai mult cu un joc al puterii dintre 

Johnny şi aroganta Lucienne decît cu secretul legat 
de cine ştie ce produs idiot. 

— O să mă ocup de asta. 

— Mulţumesc, Lucienne, spuse Johhny cu sarcasm 
abia disimulat. 

Lucienne se răsuci pe escarpinii ei din piele de 
vițel. 

- Îmi pare rău... murmură ea vag. Şi... mulțumesc 
mult... ăăă... domnişoară Donleawy. 

— Fern. Şi n-aveţi pentru ce. Lucienne surprinse 
uşoara ironie care scînteie în ochii lui Fern. | 

După plecarea lui Lucienne, Fern îşi luă jacheta. 

- Îmi pare rău de. asta, spuse Johnny. Poate că 
uneori Lucienne este într-adevăr cam prea scrupu- 
loasă, dar să nu-ţi faci griji din cauza ei. 

- Nu o să-mi fac, zise Fern, ridicîndu-se. Sun eu, 
dacă o să mai am nevoie de ceva. 

- Perfect. O să vii la balul de mîine seară? O să fie 
şi Hugo acolo. O să te prezint, dacă vom avea ocazia. 

— Abia aştept. Nu se întîmplă prea des ca noi, 
ziariştii salahori, să avem norocul să participăm la eve- 
nimente atît de strălucitoare. 

Johnny încercă să-şi închipuie cum ar arăta pusă 
la şapte ace. Se uită cu mai multă atenţie la chipul ei. 
Pielea ei palidă avea o transluciditate aproape per- 
fectă. Ochii de un verde-deschis erau conturați de gene 
lungi, negre, neobişnuite pentru o roşcată, se gîndi el. 
Avea fruntea largă şi nasul perfect drept şi, cînd zîm- 
bea, gura fără cusur scotea la iveală un şir de dinți 
regulați de un alb perlat. 

Un gînd îi trecu prin minte şi o fracțiune de se- 
cundă se uită cu mai multă intensitate la ea, apoi îşi 
spuse să nu se poarte prosteşte. Era mult prea de- 

vreme, după noaptea precedentă, atît de grea. Mintea 
îi juca feste. Coincidenţe ca aceasta pur şi simplu nu 
se întîmplă. 

O conduse înapoi, spre camera de primire. 

— Mulţumesc că ai venit, Fern, şi ne vedem miine. 

- Da. La revedere, Johnny. 

Dar în timp ce se întorcea înapoi spre biroul lui, 
Johhny constată că îi este imposibil să şi-o scoată din 
minte pe Fern Donleavy. 


Fern plîngea deasupra cepei cînd auzi în broască 
cheia lui Paul. Îşi şterse ochii cu mineca, tăie ultima 
bucăţică ofensatoare şi o aruncă în tigaia încinsă. Ule- 
iul fierbinte sfirîi şi stropi cu furie, în timp ce Fern se 
duse în întîmpinarea lui Paul. 

— Scumpo... spuse el tărăgănat. 

Doamne, ce voce senzuală avea. Intotdeauna o fă- 
cea să se cutremure. Nu putea înțelege de ce în me- 
seria lui nu a făcut carieră. Paul o sărută cu putere pe 
buze şi-i dădu o palmă peste fund, cînd se îndepărtă. 

— Arăţi ca şi cum ai fi plîns. 

Fern rise. 

- Ceapa, o ceapă într-adevăr iute, pentru cină. 

— Miroase delicios. 

- Ca şi tine, spuse ea fericită, îngropîndu-şi nasul 
în gîtui lui. Ce-ai mai făcut? Arăţi grozav. Se dădu 
înapoi, ca să-l privească mai bine. Era îmbrăcat în 
costumul lui, rustic, numai tweed Harris şi cizme, şi 
trebui să admită că, genul fatal sau nu, arăta nemai- 
pomenit. Curat, blond şi comestibil. 

-— Din nou turnare, oftă el, plictisit. 

— ŞI? 


— Ah, nu:mai spun nimic. Aveau nevoie de cineva 

care să demonstreze eficiența unui şampon de co- 
voare, iar maşina era lungă şi subțire, eu eram lung şi 
subţire, aşa că au hotărît să ia un actor mai bondoc. 
pentru echilibru. Totul nu a fost decit o pierdere de 
timp, cu excepţia cheltuielilor prevăzute pentru deranj. 

- Bine măcar că mai ai piesa. Fern aruncă tocă- 
tura în tigaie, amestecînd-o cu o lingură de lemn to- 
cită bine. 

— Da, e adevărat. Ce m-aş face fără un turneu cu 
Jocul dragostei şi-al întîmplării, de-a lungul coastei 
sudice? 

— Dar e o muncă. 

— Prea al naibii de adevărat că e o muncă — o 
muncă a naibii de grea. 

- O experienţă bună pentru tine. 

Paul îşi duse dramatic mîna la cap. 

- Marii actori au nevoie de senzațiile oferite de 
experiență, aşa că permite-mi să te simt pe tine. 

— Paul! Fern se cutremură cînd acesta o trase în 
braţele lui, strecurîndu-şi piciorul, expert, între picioa- 
rele ei. Pentru Dumnezeu, eu încerc să pregătesc ceva 
de mîncare. 

— Singurul lucru pe care vreau să-l mănînc acum 
eşti tu. Mina lui alunecă între picioare şi o strînse 
„sugestiv. Fern îi pălmui mîna, în glumă. 

- încetează, altfel nu o să mai mîncăm nimic-şi nu 
ştiu ce simţi tu, dar mi-e o foame de lup. 

El ridică din umeri şi spuse nepăsător: 

— În regulă, fie cum vrei tu. Dar nu uita, există mii 
de fătuce disperate după o giugiuleală, iar tu mă re- 
fuzi pentru un blid de mîncare. . 

Fern nu se putu abtine să nu chicotească. 

— Ştiu, e greu de crezut. Dar cred că este ceva cu 

care pînă la urmă m-am împăcat. Şi există întotdea- 
una un „mai tirziu“. 

— Poate că mai tîrziu nu o să mai fiu disponibil. 

— Fii atent, s-ar putea să-ţi amintesc asta. 

— Voi, jurnalistele astea pline de cruzime, sînteți 
toate la fel... Ei, asta ce mai este? Paul scoase in- 
vitația albă, dură, din buzunăraşul rucsacului pe care 
ea îl lăsase mai devreme în colt. 

Fern se înjură în gînd pentru neglijenţa ei. 

— Hmm? 

îi flutură cartonaşul sub nas. 

— Nu mi-ai spus că ai fost invitată. 

— Ah, nu? Fern încercă să pară firească. Bănuise 
că prezenţa ei la balul anual al Asociaţiei cosmeti- 
cienilor nu i-ar fi picat prea bine lui Paul. 

- E miine seară, Fern. Tonul cald de pînă acum se 
transformase într-unul acuzator, de gheaţă. 

— Ştiu asta. Şi pe invitație scrie „domnişoara Fern 
Donleavy cu invitatul ei“. Pe cine anume te gîndeai să 
iei cu tine? 

— Un fotograf, desigur. Am nevoie de instantanee 
ale serii, ca să-mi susțin materialul. 

— Ce material? O chinuia acum, scoțînd-o din să- 
rite. 

- Ştii foarte bine, Paul. Oscar Rees, ai uitat? În 
căutarea chipului care va lansa o mie de produse. 
Ti-am povestit totul. 

Paul părea nedumerit. 

— Oare? Mă rog, dacă spui tu că mi-ai povestit, 
înseamnă că aşa trebuie să fie. 

— Paul, eşti un ticălos! Ştii al naibii de bine că ti-am 
povestit. 

O cuprinse furia, în parte dintr-un sentiment de 

vinovăţie, în parte din cauza faptului că suferea. Paul 
avea un obicei enervant de a uita conversații întregi, 
atunci cînd acest lucru îi convenea. Uneori se întreba 
dacă o ascultase vreodată cu adevărat. Era aproape 
ca şi cum ar fi tratat cariera ei ca pe o glumă. Şi ea 
să-i mai spună şi despre invitaţie! Îl cunoştea prea 
„bine ca să fi riscat o altă criză de invidie din partea lui. 
Dacă nu ar fi lăsat ca o proastă invitaţia la vedere, ştia 
că s-ar fi descurcat uşor, spunîndu-i că trebuia să se 
ducă singură la nenorocitul ăla de bal. 

Paul îi zîmbi plin de bunăvoință. 

— Oricum, sînt sigur că aveai de gînd să-mi spui. 

— După cină. Şi este vorba de munca mea, Paul. 
Nu este cine ştie ce mare scofală. O să fie al naibii de 
plictisitor, cu atîtea cămăşi scrobite şi pipite. Am doar 
nevoie să intru în atmosfera acestei industrii — să cu- 
nosc genul de oameni care sînt implicaţi în ea. 

— Ințeleg, scumpo. Glasul lui redeveni mîngiietor. 
Nu-ţi face griji. Şi ca să-ți dovedesc că nu m-am su- 
părat, o să ieşim împreună după masa de seară să 
bem ceva. 

— Nu vreau să mă culc tirziu. Miine dimineaţă tre- 
buie să fiu brici. 

— Micuta Cenuşăreasă va fi adusă înapoi de prinţul 
din poveste înainte de ora fatală. 

— Ah, mai taci odată din gură, idiot nebun ce eşti, 
rise ea. 


S-au întors la 11:30 p.m., mult mai tîrziu decît ar fi 
vrut Fern. Paul învirti butonul încuietorii Yale şi începu 
să stingă luminile. 

— Deci rămii? spuse ea, încercînd să pară încîn- 
tată. Adevărul era că ar fi preferat ca el să se întoarcă 

în apartamentul lui, dar orice discuţie nu ar fi făcut 
decît să-i întîrzie şi mai mult culcarea şi ea nu-şi putea 
permite să fie obosită mîine dimineaţă. | 

— Vrei să rămîn, da? În glasul lui se citea neferi- 
cirea. 

— Bineînţeles, spuse ea repede. Mă gindeam doar 
că... în sfîrşit, nu mai contează. Haide să ne băgăm în 
pat, da? 

Trecuse pe puţin o jumătate de oră de cînd Fern 
se culcase cînd în sfirşit veni şi Paul lîngă ea. Dum- 
nezeu ştie ce făcuse atîta, dar ea tocmai adormise, 
aşa că tresări cînd uşa se închise în spatele lui. Se 
strecură în pat lîngă ea şi-i strivi uşor sfircurile, încît 
senzația era un amestec de uşoară excitare şi supor- 
tabilă giîdilătură. Se îndepărtă, sperînd ca el să pri- 
ceapă gestul şi să vadă că adormise pe bune. Numai 
că Paul era renumit pentru insistența lui şi în curînd 
Fern se pomeni cit se poate de trează şi de excitată. 

Limba lui Paul se plimbă în jos de-a lungul trupului 
ei, giîdilînd şi tachinînd cu căldura ei alunecoasă. li 
desfăcu picioarele şi-şi aplecă fruntea, afundîndu-şi 
nasul în buclele moi care formau un delicios triunghi 
şi-i supse cu putere clitorisul, ca un pisoi scîncit, cu 
limba acum tare şi aspră, acum fierbinte şi delicios de 
umedă. 

Coapsele lui Fern se agitau involuntar, poruncin- 
du-i lui Paul să o înghită, să o consume de tot, cu 
minunata lui limbă. Dar exact atunci el se întrerupse şi 
se opri un secol, i se păru ei, înainte de a depune pe 
buzele ei un sărut zgomotos, obligînd-o să-şi savu- 
reze propriul ei gust sărat, subtil, care mai zăbovea pe 
limba lui. 

— Mă iubeşti? o întrebă el brusc. 


Ochii lui o străpungeau cu violentă intensitate. 

— Ştii că te iubesc, gifii ea. Te iubesc, Paul. ii trase 
gura înapoi, spre a ei. f 

El îşi apăsă penisul între picioarele ei şi apoi, la fel 
de minunat ca întotdeauna, acesta alunecă uşor în 
ea. Fern se agăţă de el, trăgîndu-l mai tare în ea, 
desfăcîndu-se către el. 

- la-mă... strigă el. 

— Ah, da. Glasul nu-i era decît un suspin, rămas 
undeva în gîtlej. l 

— Miine... termină el, loviturile lui devenind mai scurte, 
mai iuți, mai agitate. 

Se simtea fără puteri, fără stăpînire pe ea, împinsă 
spre el iară şi iară. 

- Da... ah, da... strigă ea. Şi apoi totul se sfirşi. 

Paul se retrase din ea aproape imediat, ghemuin- 
du-se lîngă trupul ei. 

— Ştiam eu că totuşi n-o s-o faci. 

— N-o să fac ce? 

— Să mergi la bal fără mine. 

— Ce? 

— Tocmai ai spus... 

— Cînd? 

— Adineauri, cînd făceam dragoste. Te-am întrebat 
dacă mă iei cu tine şi mi-ai răspuns da. 

— Paul! Bătu frustrată în pernă. Uneori eşti un ti- 
călos, un băieţel răsfățat şi ticălos. Ce naiba o să-i 
spun redactorului meu? Cum o să-mi fac fotografiile? 

— Sînt actor, o să mă dau drept fotograful tău. 
Nimic mai uşor. 

- Eu am nevoie de fotografii, nu de replici! Ah, 
renunţ, gata, am renunţat. 

Fern îşi smulgea părul din cap. Trei telefoane fre- 
netice date lui Johnny nu reuşiseră să-i obțină un ti- 
chet în plus la afurisitul ăla de bal. O somase şi o 
linguşise pe tipa de la Asociaţia producătorilor de cos- 
metice, dar pur şi simplu nu mai rămăsese nici un 
bilet. | se spusese că efectiv nu se putea intra fără 
invitaţie, aşa că asta era. Şi nu a fost deloc amuzant 
să constate că un fotograf concediat cu trei ore îna- 
inte de bal nu este un fotograf fericit. Într-adevăr, Paul 
îşi bătea rău de tot joc de ea, uneori. Adevăratul motiv 
pentru care acesta ținea să fie prezent la bal, bănuia 
ea, era numai şi numai ambiția, dublată de faptul că 
nu putea suporta ideea că ea ar fi în stare să se simtă 
bine şi fără el. Desigur, se gindea că vor fi acolo, fără 
îndoială, oameni influenţi care să-l remarce sau că o 
norocoasă întîlnire s-ar putea transforma într-un con- 
tact util odată, în viitor. Nu conta ce anume ştii, ci pe 

cine anume ştii, iar Paul nu avea de gînd să rateze o 
ocazie potenţială ca aceasta, chiar cu riscul de a o 
face pe Fern să-şi rateze articolul. 

Credea despre ea că era ambițioasă, dar, Doamne, 
Paul o întrecea cu vîrf şi îndesat. Deşi încerca să nu 
analizeze prea mult felul în care s-au cunoscut, se 
întreba totuşi dacă adevăratul motiv pentru care el o 
sufocase cu atîtea invitaţii la o băutură, după spec- 
tacole, cu atitea supeuri tîrzii, ciocolată şi flori nu era 
cumva dorinţa unor aprecieri favorabile în cronicile tea- 
trale şi nu, aşa cum spunea el, faptul că se îndră- 
gostise pe loc de ea fără speranţă, pătimaş. 

Ironia soartei făcuse ca abia după cîteva săptămîni 
bune Paul să constate că Fern nu avea nici o legătură 
cu cronicile artistice, ea se ocupa de ştiri şi de rubrica 
fixă. Dar Fern nu fusese prea dură cu el. În fond, 
destule legături serioase au început astfel. 

Resemnată în final cu ideea de a lua cu ea apa- 
ratul ei minuscul de 35 mm, Fern făcu un tur prin 
magazine ca să-şi găsească o toaletă convenabilă, 
gîndindu-se că nu se va putea prezenta la o aseme- 
nea recepţie cu blugii ei scorțoşi. 

La întoarcerea acasă, îl găsi pe Paul în baie. Asta 
însemna că nu o să mai aibă prea multă apă fierbinte 
pentru plănuita ei baie parfumată. Fără îndoială că 
Paul se răsfățase pe săturate. Îşi călcă repede noua 
ei toaletă şi se decise să încerce să-şi aducă unghiile 
la o lungime uniformă, cu un set de pile recent cum- 
părat. De fapt acest lucru însemna să le pilească pe 
cît- de scurt posibil. Cel puţin asta scotea din discuţie 
orice lac de unghii. 

În ciuda uşorului dispreț faţă de orice preocupare 
pentru cosmetice Fern ţinea totuşi să facă față — să fie 

la fel de atrăgătoare ca şi acele doamne machiate. Şi, 
în mod ciudat, magia Oscar Rees părea să-şi extindă 
vraja şi asupra ei. Mama ei ar fi fost cît se poate de 
surprinsă dacă ar fi văzut-o pe Fern probînd în grabă 
rujuri pe dosul palmei la Fenwick's în timpul pauzei de 
prînz. Şi totuşi iată-l aici, în tubul lui strălucitor, roşu 
cu argintiu, care costa probabil de trei ori mai mult 
decit rujul în sine, cu emblema lui OR de la Oscar 
Rees. Avea senzația că executa un fel de ritual, cum- 
părîndu-şi primul ei ruj de buze -— şi asta la virsta de 
douăzeci şi trei de ani — asemănător într-un fel cu 
achiziţionarea primului prezervativ la vîrsta de şap- 
tesprezece ani. Ciudat că a avut nevoie de prezerva- 
tive, înaintea rujurilor. 

Parcă o auzea pe mama ei, şoptindu-i acuzator: 
„Trădătoareo!“ Fern rise. | 

— Mamă, ţi-ai pierdut simțul umorului? 

— Cu cine vorbeai? 

Aproape că-i sări inima din piept, de spaimă. De 
ce îi plăcea lui Paul atit de mult să facă asta? 

_— M-ai speriat de moarte. Vorbeam cu mine. 

— Ştii ce se spune despre asta? 

- Da, ştiu, bombăni ea, îndepărtîndu-se de el. A 
mai rămas ceva apă fierbinte? 

— Cu nemiluita. Nu am consumat prea multă. 

Fern era al naibii de sigură că asta însemna că nu 
mai rămăsese deloc. Alergă la baie şi puse mîna pe 
cazan. Exact cum gîndise. Călfie. Perfect, apa rece 
face bine la piele, nu-i aşa? Dar cum rămîne cu su- 
fletul? Noroc că se spălase pe cap, de dimineață. 

În timp ce tremura în apa căliie, Fern realiză, cu o 
tresărire, cît de departe ajunsese ea, dacă acum con- 
sidera asemenea lucruri ca foarte fireşti. Pînă la vîrsta 

de şaisprezece ani, electricitatea fusese un lux la în- 
demîna altor oameni: Lumină, încălzire centrală, fier- 
bătoare, foenuri şi aparate stereo, atîtea lucruri, pe 
care le considera acum fireşti, nu existaseră în viața ei 
pînă cînd nu părăsise căsuţa din County Cork. 

lisuse, fetițo, îşi spuse ea. Te-ai cam răsfățat, zău 
aşa. Tremură şi se săpuni, retrezind amintirile dimine- 
ţilor reci ca gheața, cînd pleca la şcoală, cu Rowena 
care o amenința că varsă peste ea găleata cu apă. 
Alea da, zile, într-adevăr. Se întrebă cum ar supra- 
viețui Paul, cu copilăria lui englezească, răsfăţată, ri- 
gorilor unei ierni irlandeze, într-o căsuţă coşcovită de 
vreme. . 

Fern se frecă tare cu prosopul ca să facă sîngele 
să curgă mai repede şi să readucă puțină căldură în 
pielea înghețată. Curînd începu să se simtă revigo- 
rată, minunat împrospătată, un sentiment total diferit 
față de starea de caldă moleşeală pe care ţi-o dă o 
baie fierbinte. Se simţi mai vie acum, cu furnicături în 
tot trupul. Poate că o să recomande tratamentul ace- 
sta redactorului rubricii de sfaturi pentru întreţinerea 
frumuseții. 

Paul, fireşte, încă îşi mai usca părul cînd ieşi ea 
din baie. Era complet îmbrăcat, nu-i mai lipsea decit 
tuşa finală. Încă mai avea puterea să o facă să i se 
stringă stomacul de dorință — cu trupul lui înalt, cu 
buclele lui mătăsoase, blonde, cu trăsăturile frumoase, 
cu ochii de un albastru-deschis, care te străpungeau 
cu privirea — poate că trebuia să-i scuze micile lui 
răsfăţuri. Butonii îi atîrnau neprinşi, în jurul încheie- 
turilor bronzate, gulerul era deschis îmbietor, papionul 
din mătase galbenă i se clătina în jurul gitului. Se 
imagină împreună cu el la sfîrşitul serii, abia aşteptînd 

să-şi smulgă de pe ei hainele elegante. În sfîrşit, ceva 
aşteptat cu nerăbdare — şi poate că balul o să fie mult 
mai amuzant cu Paul lu decit cu cine ştie ce 
fotograf de la ziar. 

— Arăţi splendid, recunoscu ea, admirativ. Pentru o 
clipă uitase cu desăvirşire de propria ei rochie, pînă 
cînd observă privirea lui Paul plimbîndu-se încet de la 
pantofii cu tocuri înalte la fustita neagră, îndrăzneață 
şi la piesa ei de rezistenţă — jacheta scurtă, marinar, 
pe care o achiziționase de la Oxfam, în după-amiaza 
aceea. Avea epoleţi cu o minunată împletitură aurie şi 
nasturi galonați. 

— lar tu arăţi... interesant, zîmbi el. 

li deschise jacheta. 

— Fern, nu crezi că eşti puțin cam insolentă? 

- Nu fi prost. Nu poți vedea nimic. 

- Dar nici nu lasă prea mult imaginaţiei. Se referea 
la corsajul micuţ, sexy, negru cu roşu, ascuns sub 
jachetă. Dantela elegantă şi balenele îi modulau sînii. 
formînd un decolteu decent. 

— Aşa deci! De cînd a devenit asta o problemă? 

- Dacă o să fii atacată, să nu dai vina pe mine. 

— Doar dacă, bineînțeles, nu o să fii chiar tu cel ce 
mă va ataca, spuse ea cu cochetărie. 


Fern ar fi fost încîntată să ia autobuzul, dar Paul 
insistă să ia un taxi şi trataţia va fi a lui. Au fost astfel 
depuşi cu bine în faţa intrării impunătoare a hotelului 
Grosvenor House. 

Se formase acolo un fel de coadă dezordonată de 
oameni asemănător îmbrăcaţi, care-şi fluturau invita- 
tiile în fața valeţilor plantați strategic. Paul îşi aşeză 
mîna, uşor şi protector, pe mijlocul lui Fern, condu- 

cînd-o spre holul mare. Luminile strălucitoare îi făcură 
să clipească, în timp ce erau îndrumați spre sala de 
bal. Efectiv sute de toalete de tot felul, şi de toate 
lungimile, şi bijuterii asortate decorau femeile. Nici o 
toaletă Laura Ashley printre ele, conchise Fern. Toate 
erau piese unicat. De la cele mai mari case de modă, 
fără îndoială. Lui Fern îi venea să-şi dea pumni, ei şi 
lui Paul. Avea disperată nevoie de un fotograf ca lu- 
mea. Aparatul ei de buzunar nu ar fi putut în nici un 
caz face faţă. Evenimentul îi va ocaziona un articol 
nemaipomenit, care va căpăta acordul respectatului 
redactor şef şi Fern avea nevoie de toate acordurile. 
Dorea avansarea ei ca redactor şef adjunct la redacția 
rubricilor fixe. Aici avea şansa unică de a surprinde 
într-adevăr cele mai notorii nume, dar iat-o, fără o 
cameră sensibilă de luat vederi. 

— Mă duc să văd unde este toaleta, îi spuse ea lui 
Paul. Ne vedem într-un minut, da? Dispăru printre ci- 
tiva metri de tafta şi tul, înainte ca acesta să aibă 
ocazia să-i răspundă. Pur şi simplu trebuia să dea de 
cineva. Găsi un telefon şi, trăgînd adînc aer în piept, 
ceru „Informaţiile“ şi obținu numărul lui Anthony, foto- 
graful. Tipul o să-şi spună că era efectiv nebună, după 
ce îl concediase, puțin mai devreme. 

Te rog, te rog, fii acasă, implora ea în gînd, în timp 
ce telefonul suna şi suna. In sfîrşit, după ceea ce i se 
păru un secol, receptorul fu ridicat. 

— Anthony, se chinui ea să-şi îndulcească glasul, 
sînt eu, Fern. Da... din nou... ăă, problema este că se 
pare că aş avea totuşi nevoie de tine, aici. 

Îi putea simţi enervarea din glas. Slavă Domnului 
că avusese întotdeauna relații de serviciu decente cu 
el, căci altfel nu ar mai fi putut spera nimic. 

Încercă să-l îmblînzească. 

— Ascultă, ştiu că te-am încurcat şi totul nu a fost 
decît din vina mea, dar se pare că aici sînt nişte ocazii 
nemaipomenite şi mă întreb dacă n-ai putea veni to- 
tuşi. Îşi încrucişă degetele şi se rugă, gîndindu-se tot- 
odată la clipa în care o să-l sugrume pe Paul. 

În sfirşit, răsuflă uşurată. 

— Anthony, eşti o bomboană. Mulţumesc. Te aş- 
tept la intrare, să zicem într-o jumătate de oră? Ne 
vedem afară. 

Cum naiba o să reuşească să-l strecoare înăun- 
tru? Fern se îndreptă nonşalantă spre hol. Valeţii stă- 
teau în spatele meselor pe care aşezau teancurile de 
invitaţii recuperate de la cei intraţi. Un teanc de car- 
tonaşe albe o invita îmbietor. Avea nevoie de două, 
una cu care să-l strecoare pe Anthony şi alta cu care 
să intre şi ea înapoi. Problema era cum să le fure. 

Fern se învirti cîteva clipe, în aşteptarea inspirației, 
cînd observă că afară se petrecea ceva. Un Daimler 
mare, negru, trăsese la scară, cu un panaş regal în 
față. Trebuie să fie prințesa Michael, îşi spuse Fern. 
Numele ei figura pe lista invitaţilor de onoare. Valeţii 
părăsiră masa şi se repeziră afară, la maşina care 
aştepta, oprindu-i pentru cîteva clipe pe toți ceilalţi 
oaspeţi să mai intre şi îndepărtînd lumea, ca să per- 
mită accesul Alteţei Sale Regale. 

Aceasta era şansa ei. Fern se aplecă spre masă şi 
înşfăcă repede două invitaţii din vîrful teancului. Le 
ascunse pe amîndouă în jacheta pe care şi-o strînse 
apoi în jurul trupului. Se îndepărtă repede de masă şi 
ieşi din zona dubioasă. Cînd mîna se lăsă cu putere 
pe umărul ei, aproape că leşină din cauza şocului. Întor- 
cîndu-se, putea simţi scris cu litere de-o şchioapă pe 

fruntea ei cuvîntul „vinovată“. Privi în sus, în ochii cei 
mai negri pe care-i văzuse ea vreodată. Deasupra 
acestora, sprîncenele negre, dese, se împreunaseră 
şi un chip se uita, încruntat, la ea. Capul era acoperit 
de bucle negre, dîndu-i un aspect aproape italienesc. 
Trupul masiv îl făcea pînă şi pe Paul să pară pirpiriu. 
Işi spuse că putea fi cu cel mult cîţiva ani mai mare ca 
ea. 

- Ce făceai aici, dacă-mi permiti întrebarea? 

Chipul lui Fern împrumută culoarea covorului. 

- Păi... ăăă... se bilbii vinovată. Tocmai... 

-— Da? Una din sprîncene se înălță cu severă cu- 
riozitate. 

Fern îi studie îmbrăcămintea. Purta, ca toți ceilalţi, 
o haină albă, de seară. Arăta mai curînd a invitat decît 
a om de pază. 

- Nu cred că este treaba dumitale, răspunse ea 
scurt şi încercă să se îndepărteze de el. 

— O clipă. la-o mai uşurel, domnişoară. 

Ochii verzi ai lui Fern deveniră şi mai verzi şi bărba- 
tul observă că nările ei mici, delicate, tremurau uşor. 

- De ce ai furat o invitaţie de pe masă? 

— Aşa cum am spus, chiar nu văd de ce ţi-aş da 
explicaţii. Chiar lucrezi aici? spuse ea cu cea mai tru- 
faşă voce pe care şi-o putuse compune. 

Omul izbucni în rîs. 

- Ce idee, zise el, ca şi cum ar fi găsit întrebarea 
ciudată. Nu, eu nu lucrez aici. Dar el lucrează, con- 
tinuă arătînd spre un valet. Cred că i-aş putea spune 
lui. 

Fern întrezări o urmă de amuzament în ochii omu- 
lui. Dumnezeule, se joacă în mod sigur cu mine, îşi 
spuse ea furioasă. Şi ride de mine. 


33 


— Poţi, dacă vrei. Atunci de ce nu o faci? Haide, 
dă-i drumul. Presupun că nu poate decît să mă dea 
afară. 

- Ceea ce, spuse el, ar fi păcat. 

Fern se înroşi din nou. Ce obraznic. Tocmai se 
pregătea să-i dea o replică inteligentă, cînd lîngă el 
apăru o brunetă superbă. 

— Ah, Leo, aici erai. Mă întrebam pe unde umbli. 
Se uită suspect la Fern. Îmi pare foarte rău... ne cu- 
noaştem cumva? 

— Nu cred, spuse Fem repede şi, sesizîndu-şi şansa, 
aproape că se repezi afară prin uşa principală, lăsînd-o 
pe femeie holbîndu-se în urma ei, cu gura căscată. 

În timp ce îl strecura pe Anthony înăuntru şi îl 
instruia scurt ce anume exact şi pe cine voia, cuplul 
dispăru. Acum urma să-l înfrunte pe Paul. 

Adevărul era că Paul nu pierduse vremea de- 
geaba. Fern îl descoperi în sfîrşit stînd la o masă între 
două destul de tinere şi foarte drăguțe doamne. Le 
acaparase cu poveştile lui din lumea teatrului, jucînd 
rolul actorului renumit şi al lansatorului de nume. Deşi 
acesta îi zimbi vesel, Fern îşi dădu seama că nu era 
deloc fericit de absenţa ei. l 

— lartă-mă, spuse ea repede. Am fost reținută. Era 
ceva ce trebuia neapărat să fac. Sper că te-ai simți 
bine. 

— Ah, am fost mai mult decit fericit, izbucni el. 
Fern, permite-mi să te prezint noilor mele prietene. Se 
întoarse spre dreapta. Ea este Annabelinda, al cărei 
tată are nu ştiu ce legătură cu Harvey Nichols, iar ea, 
spuse întorcîndu-se spre fata din stînga lui, este Ca- 
triona, al cărei tată conduce o mică societate farma- 
ceutică. lar aceasta, doamnelor, este Fern, tînăra şi 


34 


strălucitoarea noastră ziaristă, al cărei tată... cu ce se 
ocupă tatăl tău, dragă? 

Fern se zgii la el. Ticălosul! Ştia al naibii de bine 
ce făcea tatăl ei. Aceasta era, categoric, o lovitură sub 
centură, iar el o ştia. Dar ea nu avea de gînd să-şi 
manifeste furia în prezența acestor două aguride. Din 
fericire însă, Paul remarcase pe cineva peste umărul 
lui Fern şi nu mai era atent, întrebîndu-se doar cine 
era tinerelul acela stingaci care părea atît de interesat 
de Fern. 

Johnny Sharpe se gîndise întruna la Fern Don- 
leavy, în ultimele douăzeci şi patru de ore, dar nu 
numai pentru că aceasta îl asasinase tot cerîndu-i o 
invitație suplimentară. Toată lumea ştia că acestea 
erau un adevărat nisip aurifer, aşa că fusese nevoit să 
o dezamăgească. Altceva însă în legătură cu ea nu-i 
dăduse pace, ceva pe care nu reuşise încă să pună 
degetul. Din clipa în care, o remarcase intrînd în sala 
de bal, nu mai reuşise să-şi desprindă ochii de la ea. 
Arăta uluitor, atît de uluitor, încît îi stîrnea fiori pe şira 
spinării şi furnicături semnalizatoare, în testicule. Cu 
cît o privea mai mult, cu atît voia să vadă mai mult din 
ea. Avea ` una din acele presimţiri care creştea în el, 
putînd deveni o certitudine absolută. Umbra discretă 
de pe buzele ei, care părea a fi Roşu-arzător, era 
ultima tuşă. Întregul ei chip prinsese viață. Apropiin- 
du-se de masă, îl remarcă pe tipul acela uriaş, care-i 
arunca priviri ucigătoare. Ca întotdeauna cînd avea 
asemenea presimțţiri trebuia să dea explicaţii cuiva. 

Fern îşi întoarse privirea şi Paul observă cum i se 
luminează chipul, la vederea individului. Obţinuse un 
respiro, cel puțin pe moment. 

— Johnny, vino să ţi-l prezint pe Paul, spuse ea 

vesel şi pe fete. El e Johnny Sharpe, director de pro- 
ducţie la Oscar Rees. Johnny, el e prietenul meu, 
Paul şi... ăăă... Annabelinda şi... Catriona. 

— Noi ne cunoaştem, spuseră fetele la unison. 

— Ah, uitasem cît este lumea de mică, nu-i aşa? 

Paul şi Johnny îşi dădură mîna şi Paul le turnă, lui 
Fern şi lui Johnny, cîte un pahar de vin din sticla care 
apăruse nu se ştie de unde. Încercînd să nu pară 
nepoliticos sau prea bătător la ochi, Johnny continuă 
să studieze chipul lui Fern. Pînă la urmă Fern se- simti 
obligată să spună ceva. 

— Ascultă, Johnny, am cumva o pată pe nas sau 
mai ştiu eu ce? Am impresia că te uiţi ciudat la mine. 

— Poftim? Ah, nu... Johnny rîse, puţin nervos. Nu, 
nu. Mă gîndesc doar, atita tot. 

- Şi pentru asta trebuie să te zgiieşti la mine? 
spuse Fern amuzată. 

— Trebuie să vorbesc cu tine, se explică el. 

— Am ştiut eu. Rujul e de vină, nu-i aşa? Nu mi se 
potriveşte. Folosesc pentru prima oară ruj şi cred că 
nu e ce trebuie. Ar fi trebuit să-mi dau seama. Uite, 
găsesc un şerveţel şi mi-l şterg, asta numai dacă poate 
fi şters. Cum mi-o fi norocul, da? 

— Vorbeşti serios? Este pentru prima oară cînd te 
dai cu ruj? l 

- Bineînţeles. Nu mă puteam prezenta la o chestie 
ca asta fără o concesie făcută domeniului, nu-i aşa? 

- Continuă. Fă-mă fericit. Spune-mi că este un 
Oscar Rees. 

Fern deschise poşeta minusculă şi scoase din ea, 
mîndră, noua ei achiziție. 

— Acum chiar cred într-adevăr în miracole, strigă 
Johnny. 

— Despre ce vorbiţi voi doi? interveni Paul. 

— Sinceră să fiu, nu ştiu, chicoti Fern, dar cred că 
Johnny e un adolescent scrîntit — nu-i aşa, Johnny? 

— Nu scrîntit, mai curînd inspirat. O să-ţi explic totul 
mai tîrziu, dar acum trebuie neapărat să-ţi prezint pe 
cineva, Fern. Paul, ne scuzi cîteva clipe? 

- Dar... Fern începu să protesteze, dar Johnny o 
trăgea deja de pe scaun. 

— De ce nu? ridică Paul din umeri. Cred că am 
scuzat-o pentru aproape toată seara. 

Johnny o tîrî pe Fern de-a lungul ringului de dans 
pustiu, prin dreptul cozii care se formase în dreptul 
bufetului, spre partea din față a sălii de bal. 

— Unde naiba mă duci? 

— Ai încredere în mine. 

— De ce aş avea? 

— Bine, nu avea .ncredere în mine. Vino doar din 
simplă curiozitate. Am de gînd să te prezint lui Hugo. 

— Hugo Rees? spuse Fern piţigăiat. Atunci de ce 
tot acest mister? l 

— Doar pentru amuzament. 

- Lasă-mă să-mi iau un carnet şi să-mi chem foto- 
graful... l 

— Nu o să ai nevoie nici de unul, nici de altul, îţi 
promit. 

În ciuda picioarelor ei lungi, Fern aproape că alerga 
ca să se poată ţine după Johnny. Urmă o pauză între 
mese, după care apăru o masă mult mai mare decit 
cele obişnuite, de zece locuri. Fern presupuse că acea- 
sta era masa principală. 

Îl recunoscu imediat pe Hugo. Semăna foarte mult 
cu cel din fotografie, cu un oarecare plus, poate, de 
căldură. Stătea alături de o brunetă superb aranjată şi 

sofisticată care, presupuse Fern, trebuie să fi fost so- 
tia lui, Olivia, îmbrăcată cu siguranţă de la Valentino. 

Hugo îi zîmbi lui Johnny, la început neremarcînd-o 
pe Fern. 

— Johnny, băiete, spuse el tărăgănat. Ce bine-mi 
pare că te văd — sper că te simţi bine, da? 

— Nemaipomenit, mulțumesc, Hugo. Ascultă, aş vrea 
să-ți prezint pe cineva. Johnny o împinse pe Fern 
înainte. 

Fern dădu să spună ceva, să-l salute pe Hugo, dar 
gura acestuia se deschise şi se închise, mută, ca gura 
unui peşte de aur. Într-un tîrziu întinse mîna mecanic 
şi bombăni ceva neinteligibil. 

‘Fern se uită încurcată la Johnny. Nu ştia ce să 
facă. Johnny părea şi el derutat de evidenta răceală a 
lui Hugo. ` 

— Am de gînd să vorbesc cu Fern despre Vitale, 
Hugo. Vorbind, Johnny îi zîmbi lui Fern. Cred că ea 
este, de fapt, sînt sigur. Strînse cu ardoare mîna lui 
Fern. 

— Desigur, spuse Hugo, slab. 

— Poftim? Fern auzea cu greu ce discutau ei, peste 
zgomotul orchestrei care tocmai începuse să cînte. 

— Să mergem. Ne vedem mai tirziu, Hugo, spuse 
Johnny, trăgînd-o după el... O să-ţi explic totul. 

- Dacă nu o să fie vorba de altă ingenioasă re- 
clamă. 

Întorcîndu-se să-l-urmeze pe Johnny, Fern aproape 
că dădu cu capul în individul arogant care o hăituise 
cu invitaţia. 

— După cite văd, eşti tot aici. Nu ai fost azvirlită pe 
uşă afară atunci. 

— Oricum, nu datorită ţie. 


— Dimpotrivă, numai şi numai datorită mie. Nu pot 
decît să presupun că ai avut un motiv foarte bun ca să 
faci blatul, în seara asta. 

- Nu sînt o blatistă. 

— Nu, nu, fireşte. 

Omul se uită la Johnny ca şi cum cei doi ar fi fost 
un cuplu de conspiratori. 

— Sper să ai o seară plăcută. 

Fern se îndepărtă repede de el, ca să surprindă 
privirea suspicioasă pe care i-o aruncă prietena aces- 
tuia. l 

— Pentru numele lui Dumnezeu... bombăni Fern. 

- Ce-a fost asta? întrebă Johnny. În timp ce el 
spunea asta, Fern urmări cuplul: luînd-o agale spre 
locul unde se afla Hugo Rees. Deci de aceea fusese 
Hugo atît de urîcios cu ea. Precis că omul acela oribil 
o birfise față de el. Cîtă răutate. 

— Nu mă întreba. Este o poveste lungă şi plicti- 
coasă. 

— Înseamnă atunci că îl cunoşti pe Leo Eden? 

— E un nume familiar. Nu are cumva vreo legătură 
cu acel Cooper Jefferson, concernul de săpun? 

— Ah, Fern, unde ţi-e capul? Este directorul ge- 
neral pentru Regatul Unit. Toată lumea ştie cine este 
Leo Eden. Sînt surprins că nu l-ai recunoscut imediat. 

— Ah! Un porc arogant, oricum, nu crezi? 

— Ştiu eu? Eu nu mă învîrt în cercurile exaltate cu 
care în mod cert ai tu de-a face. 

Fern îşi dădu părul pe spate şi rise. 

- Da, se pare că mă descurc într-adevăr bine, 
judecînd după seara asta. Se pare că m-am făcut de 
rîs în ce-l priveşte pe Leo Eden şi am cîştigat un umăr 
rece din partea lui Hugo Rees. 

— Da. N-am crezut niciodată că Hugo se poate 
purta astfel. De obicei este numai farmec şi diplomație 
- în afara serviciului, bineînţeles. In mod clar, reuşeşti 
să produci efect asupra oamenilor, Fern. 

— Dar nu neapărat unul bun, s-ar părea. Cred că ar 
fi mai bine să-l caut pe Paul. Am impresia că am dat 
de bucluc şi cu el. 

— Dar trebuie să-ţi vorbesc. Este disperant de im- 
portant. 

— În regulă, dar haide mai întîi să-l găsim pe Paul. 
Apoi putem să stăm împreună de vorbă. 

Johnny se îndoia că era genul de conversaţie care 
ar trebui purtată în fața unui prieten. Paul nu părea 
prea cooperant. | 

— Mi s-a părut foarte fericit cu Annabelinda şi Ca- 
triona. 

- Posibil, dar mai bine să mă conving. i 

Ajunseră la masă, dar Paul nu era nicăieri. Într-un 
tîrziu, Fern îl zări la coadă la mîncare. Acesta îi făcu 
semn, spunîndu-i că îi aducea un platou. Îi zîmbi, în- 
telegînd că se distrase de minune din moment ce era 
atit de binevoitor fată de ea. 

Se întoarse înapoi spre Johnny. 

— Bine, deci ce anume voiai să-mi spui? 

Johnny trase adînc aer în piept. 

— O să intru direct în subiect. E vorba de fata care 
să lanseze produsele Vitale. Am găsit-o. Ți-am spus 
ieri că o să ştiu cînd o s-o găsesc — acel ceva — acel 
ceva foarte special... 

— Şi indefinibil, îl întrerupse Fern. Haide, nu mă 
ține în suspans, mai ales că înţelegi perfect că îmi 
distrugi articolul. 

— Tu eşti! 

Fern izbucni în hohote de rîs, făcînd să se întoarcă 
spre ei cîteva capete. 

- Nu poţi fi serios. Dumnezeule mare, şi eu care 
am crezut că nu am auzit bine! strigă ea. 

Johnny sperase într-o reacţie mult mai favorabilă. 

— Nu m-ai auzit greşit şi vorbesc foarte serios. 

- Nu fi caraghios, reuşi ea să spună, cînd rîsul i se 
mai domoli puţin. Este imposibil să gîndeşti asta. 

— Fern, niciodată în viata mea nu am fost mai se- 
rios ca acum. Ştiu precis. Eşti pur şi simplu perfectă. 

Fern se uită la el ca la un nebun de legat. 

— Presupun că vorbeşti într-adevăr serios, nu? 

- Da, cît se poate de serios. 

— Johnny, eu sînt ziaristă. Am o slujbă pentru care 
alte ziariste ar fi în stare să facă moarte de om. Am o 
diplomă în limba engleză şi îmi place să-mi folosesc 
creierul ca să-mi cîştig existenţa. Abia dacă mă ma- 
chiez. Răspunsul este nu. Nici peste un milion de ani, 
Johnny. Acum haide s-o lăsăm baltă şi să ne con- 
centrăm asupra acestui minunat concurs pe care sînt 
-pe cale să-l organizez pentru tine. Mai întîi însă cred 
că trebuie să-l. recuperez pe Paul şi să încerc să mă 
bucur de restul serii. Pînă una-alta, mai am încă multă 
treabă aici. Dar unde o fi fotograful ăla...? 

— Începusem să cred că o să stea toată noaptea. 
Olivia dădea iritată din picior. 

Hugo telefonase după maşină, dar în loc să aş- 
tepte înăuntru la căldură, Olivia insistase să iasă afară, 
pe terasa din faţa hotelului. Hugo se legăna înainte şi 
înapoi pe călciie, încercînd să se încălzească. 

-Deşi se aflau la sfîrşit de aprilie, aerul era încă 
rece. 

— Cine? 

— Prinţesa. Muream să plec, numai că cine putea 
să plece înaintea ei? 

- Poate că asta înseamnă că s-a simţit bine, draga 
mea, ceea ce, evident, nu se poate spune despre 
tine. 

*  — Hugo, ce incredibil de obositor poţi fi uneori. Nu 
ni se întîmplă prea des să fim împreună la asemenea 
ocazii şi, aşa cum bine ştii, fac de fiecare dată tot 

posibilul să mă prezint bine, dar tu te-ai holbat toată 
noaptea, fără ruşine, la fata aceea. 

— Care fată? izbucni Hugo. 

Buzele subțiri ale Oliviei tresăriră şi sprîncenele i 
se ridicară nervoase. 

— Ştii cît se poate de bine despre cine vorbesc. 
Fata, dacă într-adevăr ai uitat, cu părul roşu, lung 
pînă la talie. Nu-ţi mai puteai lua ochii de la ea. 

În clipa aceea sosi maşina, dîndu-i lui Hugo cîteva 
mult dorite clipe de respiro. 

Nu o mai văzuse niciodată înainte pe tînăra aceea, 
dar avea în ea ceva ce lui i se părea teribil de dezar- 
mant. 

Poate că de vină era părul ei izbitor de roşu. Fu- 
sese ca vrăjit de ea — dar nu din motivele pe care le 
insinua Olivia. 

În sfirşit, odată instalaţi pe bancheta din spate a 
maşinii, Hugo spuse: 

— Presupun că mulți bărbaţi se uitau la ea, Olivia. 
Este o fată foarte atrăgătoare. Totuşi, adevăratul mo- 
tiv pentru care mă uitam eu la ea este acela că mi-a 
fost propusă drept „chipul“ care să lanseze produsele 
Vitale. 

- Înţeleg! Asta îţi va face deci viața convenabilă, 
nu? 

— Zău că nu pot pricepe ce vrei să spui, spuse 
Hugo, uitîndu-se afară pe fereastră. Ura toanele Oli- 
viei. Ce scorpie putea fi uneori şi asta fără vreun motiv 
real. 

— Ţi s-au aprins călcîiele după ea. 

— Olivia, mă întreb serios dacă nu cumva fi s-au 
aprins ţie călciiele după ea. Am senzația că faci prea 
mare caz. 

— Mă aşteptam să spui asta, Hugo. Nici măcar nu 
eşti amuzant. Tot ce vreau eu să spun este că în 
acele puţine ocazii în care ieşim împreună, ar fi drăguţ 
să încerci şi tu să te străduieşti, aşa cum fac eu, să 
facem impresie bună. 

Maşina trase în fața clădirii cu cinci etaje, în gra- 
tios stil St. James, Thomas, şoferul, sări să deschidă 
portiera Oliviei. 

— O să-mi petrec restul serii la club, Olivia. Sînt 
sigur că o să mă înţelegi. 

- Întotdeauna trebuie să fugi, nu-i aşa, Hugo? Nu 
poți suporta emoţiile. Da, fireşte că te înțeleg. Noapte 
bună. 

Olivia se întoarse către şofer. 

- Domnul Hugo se duce la refugiul lui obişnuit, 
Thomas. Dacă poți mai întîi să mă conduci pe mine... 

Se uită la Hugo şi se întoarse, dispărînd prin uşa 
dublă, largă. 

Hugo dădu drumul unui oftat de uşurare şi-şi des- 
făcu papionul. Cît de mult ura scenele cu femeia asta. 
Era la fel de caldă ca o găleată abia umplută cu cu- 
buri de gheaţă. Biata, bătrîna Olivia. Tocmai ea vor- 
bea de sentimente. 

— Drayton Gardens, domnule Hugo? 

Hugo zîmbi dînd din cap, sperînd că va avea o 
primire caldă, dincolo. Se uită la ceas — aproape 1:15 
a.m. 

- La naiba! înjură el în barbă. Poate că tot mai 
bine ar fi să meargă la club, decit să rişte să o deran- 
jeze. Se gîndi o clipă, căutînd în buzunare. Ricci îi 
dăduse un rînd de chei, deşi el nu se prea folosea de 
ele, preferînd să se poarte ca un musafir şi să nu 
abuzeze prea mult de casa ei. Poate că în seara asta 

se va folosi totuşi de ele, ca să nu o oblige să se 
scoale. Îi va face în schimb o surpriză plăcută. 

- Mulţumesc, Thomas. O să vin singur la birou. Nu 
te obosi să vii să mă iei. 

- Foarte bine, domnule. Thomas îşi urmări patro- 
nul dispărînd prin intrarea întunecată şi se gîndi ce 
norocos era el să o aibă pe draga, bătrîna lui Nancy, 
la care să se întoarcă. Era plăcut să ştii în ce pat te 
scoli în fiecare dimineață. Dar cu o nevastă ca Olivia, 
nu prea îi venea să-l condamne pe bietul om. 

Hugo intră şi traversă apartamentul în vîrful picioa- 
relor. Uşa dormitorului lui Ricci era uşor întredeschisă. 
Dacă s-ar fi străduit puţin, i-ar fi putut auzi respiraţia 
uşoară. 

Îşi scoase hainele şi se furişă în cameră. Trupul 
moale se modela, ghemuit sub cearceafuri de bum- 
bac. 

Părul blond-deschis, care începuse totuşi să se 
faneze, era frumos împrăştiat pe pernă. 

Arăta mult mai tînără decit era în realitate şi parcă 
vulnerabilă. Hugo rămase în picioare, studiind-o cî- 
teva clipe, cînd ea se întoarse brusc şi ochii i se des- 
chiseră îngroziți. 

Două farfurioare uriaşe, albastre, se uitau la el, 
mărite de spaimă şi uluire, dar cînd îşi reveni, Ricci 
începu să rîdă. | 

- Dumnezeule mare, Hugo, eram gata să mor de 
inimă. Am crezut că sînt vizitată de violatorul cartieru- 
lui. | 

- Îmi pare foarte rău, draga mea. Am vrut să pe- 
trec noaptea cu tine. Apoi mi-am dat seama ce tirziu 
este şi apartamentul tău era în întuneric, şi nu am vrut 
să te deranjez. Cred că speram să reuşesc să mă 

strecor în pat lîngă tine şi să-ţi fac o surpriză plăcută 
mîine dimineaţă. 

— Splendidă idee, Hugo, dar eu cred că tot te-aş fi 
simțit. 

— Am greşit venind? 

— Nu, spuse ea simplu. Bineînţeles că nu. Dar nu 
te aştepţi să mă scol şi să fac conversaţie cu tine, hu? 

Hugo se uită pofticios la pat. 

- De fapt, mă întrebam dacă nu ai prefera să faci 
conversaţie cu mine de acolo de unde eşti. Arată al 
naibii de îmbietor. 

Ricci dădu cearceaful deoparte, descoperindu-şi că- 
măşuţa de noapte minusculă, din crepdeşin. 

— De ce nu vii aici, ca să te simţi bine? chicoti ea, 
cu căldură. 

Hugo se întinse ascultător lîngă ea şi făcu ceea ce 
ar trebui să facă toţi oaspeţii binecrescuţi; avu mare 
grijă să-şi facă gazda să se simtă bine. 


Hugo fu trezit de mirosul cafelei proaspete şi al 
pîinii atunci scoase din cuptor. 

Ricci apăru cu o tavă pe care se aflau un ibric 
mare cu cafea, două ceşti cu farfurioare, un coş cu 
cornuri calde, unt şi miere. 

— Mmmm, făcu Hugo, apreciativ. Mă răsfeţi, Ricci. 
Şi cum ai reuşit să coci pîinea, la ora asta din zi? 

Ea rise. 

— Am scos cornurile din congelator, le-am băgat în 
cuptor, am apăsat pe butoanele respective şi gata, 
am copt pîinea. 

— Ascultă, spuse. Hugo mestecînd mulțumit, îmi pare 
rău pentru azi-noapte. Într-adevăr, nu ar fi trebuit să 
apăr aici atît de tîrziu. 

— Îmi pare bine că ai venit. Ai fost cît se poate de 
atent cu mine, Hugo. Am avut o noapte interesantă. 

Hugo o privi ştrengăreşte. 

- Nu ti-ar plăcea şi o dimineață foarte interesantă? 

— Mi-ar plăcea, dar tu trebuie să mergi la birou, iar 
eu trebuie să prezint unei cliente un munte de cata- 
loage, ca să-şi poată schimba perdelele pentru a treia 
oară anul acesta şi mă aşteaptă exact peste o oră. 

— Ricci, eu... 

— Nu spune nimic, Hugo. Nu vreau să aud. Nu 
uita, fără angajamente, fără scuze. Aşa ne-a fost înţe- 
legerea. Tu o ai pe Olivia, eu am... în sfîrşit, afacerea 
mea cu decoraţiuni interioare şi sînt foarte fericită aşa. 
Îmi place independenţa mea. Deci, haide să ne bem 
cafeaua, da? 

Hugo se minuna adesea cît de norocos fusese el 
să găsească o femeie ca Ricci Pembroke. 

Era amanta perfectă. Defunctul ei soț, mult mai în 
vîrstă decit ea, fusese de fapt un bun prieten al tatălui 
lui Hugo. Hugo îşi însoţise tatăl la funeraliile lordului 
Pembroke unde o remarcă pe văduva plăcută, cu chip 
blînd, care părea atit de demnă. 

După citeva luni, cînd Hugo aprecie că trecuse 
suficient timp, o invită pe simpatica văduvă la un prînz 
şi treptat, peste alte .multe luni, prietenia lor deveni 
legătura comodă care era acum. 

De fapt Hugo nu era prea sigur dacă o iubea cu 
adevărat pe Ricci. Nu era sigur nici măcar dacă ştia 
cu adevărat ce era dragostea. 

Din punctul lui de vedere, nu era decit o noţiune 
romantică fără sens, care provoca mult mai multă ne- 
norocire decit fericire. 

Comoditatea, ea reprezenta mai degrabă esența 

fericirii împărtăşite de Hugo şi de Ricci. Nimeni nu 
pretindea "nimic şi de aceea nici prea multe nemul- 
tumiri nu apăruseră. E 

Chiar şi căsnicia lui cu Olivia avea avantajele ei. În 
cea mai mare parte a timpului aceasta îşi trăia propria: 
ei existenţă şi aranjamentul dintre ei funcţiona. 

Ricci dispăru în baie şi Hugo îşi termină cafeaua şi 
ultima bucăţică de piine. 

- Baia te aşteaptă, Hugo. ŞI, cît timp eşti în baie, 
îţi pregătesc lucrurile, spuse ea, ieşind. 

— Mulţumesc, iubire, oftă Hugo, mulțumit. Poate că 
totuşi, dacă lucrurile ar sta altfel, ar fi în stare să-i facă 
o propunere serioasă acestei creaturi atît de biînde şi 
de plină de dăruire. 

Abia se aşezase Fern la masa de lucru, cu ochii 
împăienjeniţi şi învăluită de aburii unei cafele negre, 
amare, că şi sună telefonul. . 

— Fern! se auzi glasul neliniştit al lui Johnny, tre- 
buie să vorbesc cu tine... despre aseară. Este într-a- 
devăr foarte important. 

- Tocmai m-am apucat. de materialul meu despre 
căutarea „chipului“ şi de aseară mi-au venit nişte idei. 
Ce zici de o prezentare a imperiului Oscar Rees? Ar 
putea completa tabloul, nu crezi? 

- Tocmai asta este, Fern. Trebuie să vorbesc ur- 
gent cu tine despre ce ţi-am spus aseară. 

— Deci ai vorbit serios? 

- Bineînţeles. Ti-am spus că o să ştiu cînd o să 
găsesc fata potrivită şi sînt convins că tu eşti aceea. 

Fern înghiţi cu greu, incapabilă aproape să creadă 
ce auzea. 

Literele de pe ecranul computerului ei dansau, ca 
prin ceaţă. 

— Dă-mi voie să vin şi să vorbesc cu tine. 

— Zău, nu cred că are vreun rost, Johnny. Eu sînt 
ziaristă, nu model. 

— Sînt acolo într-o jumătate de oră, spuse acesta, 
închizînd telefonul. 

Fern îşi împinse scaunul în spate şi-şi trecu mîna 
prin părul arămiu, strălucitor, oftînd frustrată. Ce com- 
plicată era viaţa, întotdeauna. 

Îi trebuiseră luni de tras din greu şi o şansă fericită 
ca să intre în afacerea asta, iar la douăzeci şi trei de 
ani era deja greu să-şi schimbe meseria. 

lar carnețelul ei cu notițe, atît de răsfoit, o aştepta 
ademenitor pe colţul mesei. Îl înşfăcă şi frunzări prin- 
tre însemnările ei, în căutarea notițelor despre con- 
cursul Oscar Rees. 

Cifra de un milion de lire sări în faţa ochilor ei, 
subliniată de trei ori. Un milion de lire pentru un con- 
tract ca model pe doi ani! 

Cît ar cîştiga ea din smîngălelile ei, în următorii doi 
ani? Douăzeci de mii de lire pe an, dacă are noroc. 
Dacă o să fie avansată redactor şef-adjunct, o să cîş- 
tige douăzeci şi cinci de mii. Asta înseamnă că ar 
trebui să muncească vreme de patruzeci de ani ca să 
cîştige banii ăştia. | 

Şi ce-ar spune Rowena? 

Mama ei o crescuse cu perseverenţă în ideea că 
bărbaţii încearcă în mod deliberat să-şi subordoneze 
femeile, făcîndu-le să se simtă în asemenea grad in- 
ferioare, încît pînă şi ca să poată fi scoase în lume, 
ele trebuie mai întîi să se văicărească. Fern îşi scu- 
tură capul şi zîmbi. 

Toate cărţile alea feministe pe care i le dăduse 
mama ei... 

Şi cum rămînea cu educaţia ei, cu îndiîrjirea ei de a 
se afirma în lumea asta, într-atiît încît reuşise să cîş- 
tige o bursă de studiu la Dublin, după care plecase să 
studieze limba engleză la Trinity? 

Fern respinsese multe dintre ideile prea extremiste 
ale Rowenei, dar nu putea respinge faptul că, fiind 
martoră la amărăciunea Rowenei şi necunoscîndu-şi 
niciodată tatăl, simțea că nicicînd nu se va lăsa la 
mîna capriciilor unui bărbat. 

O fi ea mai puternică decît Rowena, mai deschisă 
spre lume şi mai temperată în atitudinile ei, dar, totuşi, 
simpul fapt de a se fi rujat aseară îl simțea aproape ca 
pe o trădare a rădăcinilor ei. 

In clipa de față Fern nu avea nevoie de alte com- 
plicații în viaţa ei. Avea destule probleme din cauza 
geloziei lui Paul, a luptei pentru avansare şi a pre- 
ocupării pentru scrierea unor articole într-adevăr fier- 
binți, ca să mai aibă nevoie să fie tentată de oferte 
scandaloase de slujbe cu o viaţă de vitrină imposibil 
de scurtă şi care, fără îndoială, vor fi dominate de 
bărbați. Cînd apăru Johnny Sharpe, Fern îşi pusese 
deja ordine în idei. 

li zîmbi lui Johnny cu simpatie. 

- Mă tem că ai bătut drumul degeaba. Zău că nu 
pot primi oferta ta, Johnny. Sînt sincer şi extrem de 
flatată — dacă acesta este cuvîntul potrivit, dar nu sînt 
eu aceea. 

— Dar nu ştii ce înseamnă asta... 

— Pot bănui. Şi am discutat despre asta. 

— Şi banii? j 

Ea rise. 

— Nici n-aş şti ce să fac cu ei. - 
— Permite-mi cel puțin să te invit la masă ca să 
discutăm despre asta. 


— Oricum, nu cred că astăzi o să mănînc de prînz. 

— Atunci poate că bei ceva. 

- Nu. Mulţumesc. Îmi pare rău, Johnny. Văzu dez- 
amăgirea care se aşternu pe faţa acestuia şi se mai 
îmbiînzi puţin. Ce-ai zice totuşi de un compromis? Eu 
stau aici şi mă joc cu ecranul computerului, iar tu îmi 
vorbeşti. 

Johnny îşi ridică mîinile. 

— Un progres! Mulţumescu-ți Tie, Doamne! Con- 
diţiile deci le cunoşti. Un milion de lire cel puţin, un 
contract pe doi ani — renegociabil la expirare. În tot 
acest timp vei fi disponibilă, în orice moment rezona- 
bil, ca să prezinți produsul. Vei fi fotografiată, îmbră- 
cată şi tratată ca o regină. Toate cheltuielile legate de 
acţiunea promoțională vor fi preluate de noi. Bineîn- 
teles că vei avea o maşină, vei călători în toată lumea 
şi vei deveni celebră. 

Fern îşi ridică privirea de pe ecran şi văzu că Alix, 
una din colege, asculta fiecare cuvinţel. Cînd aceasta 
îi surprinse privirea, îi zimbi. 

— Chiar este adevărat? 

Nici unul dintre ei nu răspunse. 

— Chiar ţi se oferă contractul Vitale? 

interveni Johnny. 

- Da, i se oferă, dar fraiera nu vrea să-l accepte. 

— Uite ce este, Johnny, spuse Fern calmă, ignorînd 
întreruperea lui Alix, îţi sînt .recunoscătoare că mi l-ai 
propus şi ştiu că-ți închipui că nu am cumpănit bine 
oferta, dar trebuie să înţelegi că toată viața mi-am 

dorit săfiu ziaristă şi am muncit nespus de greu ca să 
ajung aici. Sînt foarte ambițioasă şi presupun că am o 
idee cît se poate de clară despre unde anume voi 
ajunge, cu această carieră a mea. 

— Dar oferta asta te poate face cunoscută în lumea 
întreagă. 

— Îmi dau seama de asta, Johnny, dar nu acesta 
este genul de faimă pe care mi-o doresc. Ştii la fel de 
bine ca mine că lumea mă va lua mai puţin în serios 
dacă va crede că fata mea şi nu creierul meu mi-a 
deschis uşile. Nu vreau să spun că modelele nu au 
creier, spun doar că aşa stau lucrurile. Am văzut ce se 
întîmplă la şedinţele de filmare. Ultima persoană care 
are ceva de spus este modelul. Este plătit să arate 
bine. Nu sînt destul de limpede? 

— Cred că nu eşti cinstită cu tine însăţi şi cu po- 
tenţialul tău. Poţi continua să scrii, dacă asta vrei. Dar 
poți să te gîndeşti la ideea de a deveni fata Vitale, ca 
şi cum ti-ai lua un concediu sabatic, asemenea pro- 
fesorilor universitari. Fă doar o mică întrerupere în 
cariera ta. S-ar putea chiar să-ţi placă. 

— Îmi place să fiu stimulată, Johnny. Îmi place să 
fac cercetări şi să scriu materiale bune. Imi place di- 
versitatea pe care mi-o oferă această meserie. Azi pot 
lua un interviu unor copii de pe stradă despre filmele 
lor preferate, miine aş putea-o intervieva chiar pe ve-- 
deta filmului respectiv. Dacă mă întrerup din ceea ce 
fac acum mi-aş putea pierde poziția. Lumea m-ar uita 
repede. l 

— Nimeni n-o să te uite, dacă o să ai milioane de 
lire în spatele tău, care să-ți propulseze chipul pe afişe 
uriaşe, în toate oraşele. 

- Dar niciodată nu voi mai fi luată în serios. Îmi 

pare. rău, Johnny, spuse ea zîimbindu-i cu căldură. 
Zău că abia aştept să-mi duc la capăt articolul. Sînt 
sigură că vei găsi pe cineva mult mai potrivit. 

— La naiba cu articolul tău, Fern. Ți se oferă şansa 
vieţii tale şi cred că ar trebui să te gindeşti foarte 
serios înainte de a o respinge. Tonul lui Johnny se 
schimbase. 

Buzele lui Fern rămaseră pecetluite. În mod sigur, 
nu asprimea îl va apropia mai mult de obiectivul lui. 

— Ai răspunsul meu. Dar îţi promit că o să-ți prezint 
un articol mare. lar acum chiar că trebuie să mă apuc 
de lucru. 

Johnny se ridică de pe scaun. 

— Atunci renunţă la articol. 

- Şi toată campania de căutare? Fern îl privi uluită. 

- Las-o baltă, o să caut în altă parte. 

— Dar ştii bine că Faces este revista ceá mai po- 
trivită pentru asta. Nu are rost să te comporti prosteşte, 
Johnny. 

— Ştii unde mă găseşti, dacă-ţi schimbi gîndul, spuse 
Johnny, plecînd ca din puşcă. 

Alix se hotărî ca o vreme să rămînă cu capul aple- 
cat asupra hirtiilor. Fern părea departe de a fi dispusă 
să discute despre asta. 

Îşi aruncă bloc-notes-ul în sertar şi spuse răstit că 
iese să facă o mică plimbare. Poate că dă Domnul şi 
se mai răcoreşte puţin, îşi spuse Alix. 

Alix o mai văzuse o dată pe Fern la nervi şi pri- 
veliştea nu fusese prea plăcută, dar la ora şase cu- 
riozitatea naturală a lui Alix încercă să facă minuni de 
tact şi diplomaţie. 

— Haide să mergem să bem ceva — s-ar părea că 
ai'cam avea nevoie de aşa ceva. 

— Poftim? Ah, nu, Alix. Chiar trebuie să plec acasă. 
Sînt dărîmată după noaptea trecută şi am ceva de 
lucru la materialul cu Oscar Rees. 

- Dar s-a renunţat la el. 

— Da, ştiu, dar asta nu mă împiedică să găsesc un 
alt unghi. Există destul material în familia asta pentru 
o carte, darămite pentru un articol. 

— Haide, una rapidă. Cred c-am putea merge la 
Casper's. 

— Zău că n-aş merge... şi apoi, întotdeauna acolo 
mergem. Ar fi drăguţ dacă am încerca în altă parte. 

— Fern, nu fi proastă. E mult mai amuzant decit în 
orice altă cîrciumă plicticoasă. 

Fern termină de strîns lucrurile de pe birou şi-şi 
aruncă bloc-notes-ul în sacul de pînză de lîngă scaun. 
Se ridică, scuturîndu-şi părul. Alix o privi cu invidie. Ce 
n-ar da ea să-şi vadă chipul prezentînd peste tot noile 
produse Oscar Rees. 

Totuşi, nu prea era ea genul, cu trăsăturile ei atit 
de personale. Dar Fern... ei bine... Deşi Alix nu ar fi 
recunoscut nimănui acest lucru, nu era cîtuşi de puţin 
surprinsă de propunere. 

Cînd Fern surprinse chipul nefericit al lui Alix, se 
simţi pe loc vinovată. Biata, bătrîna Alix, nu avea pe 
nimeni care să o aştepte acasă şi tocmai de aceea 
ținea morțiş să meargă tocmai la Casper's. 

— Ca să fiu sinceră, nu pot spune că aştept cu 
nerăbdare să mă duc acasă, în apartamentul meu 
pustiu. În seara asta Paul are repetiţie, aşa că de 
acord, dar una scurtă şi atit. 

— Grozav! Alix îşi frecă fericită mîinile şi Fern se 
întrebă dacă va avea vreodată curajul să-i sugereze 
acesteia că dacă nu s-ar mai rade în cap ca Sinead 

O'Connor, ar putea avea mult mai mult succes la se- 
xul opus. 

Alix era extrem de deşteaptă, dar uneori nu destul 
de sclipitoare. Venise la revistă doar cu puţin timp 
după Fern, trecînd prin ziarele locale şi cursurile de 
jurnalistică de la colegiu. | 

În timp ce Fern tindea să grâviteze mai mult spre 
cotidian şi o presă cu subiecte selecte, Alix se pre- 
ocupa mai mult de cancanuri şi bîrfă despre cele- 
brităţi. Putea fi ca un terrier feroce cînd mirosea urma 
vreunui scandal. 

Nu erau chiar ceea ce Fern numea prietene ade- 
vărate. Munca le adusese alături, dar aveau totuşi 
destule în comun ca să poată bea din cînd în cînd 
ceva, împreună. 

Ca de obicei, Casper's era plin ochi. 

Nu mai era nici un loc la bar, aşa că Fern şi Alix se 
aşezară împreună la coada formată în aşteptarea me- 
selor. i 

— În cazul ăsta am, putea foarte bine să mîncăm 
ceva, spuse Alix. 

Fern deschise gura ca să protesteze, dar se abținu 
pe loc. 

Cînd în sfîrşit vor ajunge să se aşeze la o masă, o 
să fie vlăguită şi flămîndă şi, dacă tot acceptase să 
vină aici, poate să meargă pînă la capăt şi să termine 
odată. 

— De ce nu? Fern se relaxă şi începu să se uite în 
jurul ei. 

Majoritatea meselor păreau a fi ocupate de per- 
soane de acelaşi sex — adică erau fie numai femei, fie 
numai bărbați. 

La unele, telefonul instalat în mijlocul mesei îşi fă- 

cea datoria, în timp ce la altele, ocupanţii fie aşteptau 
cu un aer patetic să-i sune cineva, fie tocmai consta- 
taseră, se pare, că obiectul propriilor lor dorințe era 
deja ocupat cu altcineva. Toată şmecheria cu tele- 
foanele de la Casper's se baza pe posibilitatea ocu- 
panţilor fiecărei mese să sune la altele şi să discute 
astfel de la distanţă cu cine aveau chef, la adăpostul 
relativ al bachelitei negre — o nouă dimensiune a prac- 
ticării sexului sigur. 

Dură pe puţin o jumătate de oră să se aşeze la o 
masă, dar aproape imediat sună şi telefonul. Alix îl 
înşfăcă nerăbdătoare şi spuse un „alo“ tărăgănat, cu 
cea mai sexy voce. 

Fern auzea clar glasul de la celălalt capăt. 

Se chirci, încurcată. 

- Pot vorbi cu prietena ta? întrebă vocea. Alix îi 
înmînă lui Fern telefonul. 

— Alo, spuse ea. 

— Aş vrea să mă legi fedeleş cu părul tău şi să mă 
striveşti între picioarele tale, apoi aş vrea... 

Fern trînti receptorul în furcă. 

— Ce ființe dezgustătoare! şuieră ea. 

— Am crezut că era o femeie, spuse Alix. 

— Asta şi era. 

Fern se uită în jur şi tocmai în colțul celălalt al 
localului zări o femeie care semăna nemaipomenit de 
bine cu Alix, toată în piele, de la şapcă la cizmele 
înalte pînă la şolduri. 

Îi făcu lui Fern un semn cu mîna. 

— Dumnezeule mare, oftă Fern. Ciudat loc, nu-i 
aşa? 

— Casper's? 

— Lumea asta! 

Alix se uită tînjind cîtăva vreme la telefon, apoi 
studiară meniul şi dădură comanda. 

Nu se ştie de unde, apărură două pahare cu vin. 
Fern se uită la chelner, încurcată. 

— Cei doi domni de acolo, explică acesta. 

Telefonul sună din nou. Răspunse Alix. 

— Masa numărul 10, explică vocea. Noroc! 

— Ah, ne-ati făcut cinste, spuse Alix cu vocea ei 
cea mai şoptită. 

Apoi se întoarse ca să găsească masa numărul 
10. Doi stafidiţi care arătau ca şi cum ar fi scăpat o 
noapte de neveste, stăteau acolo, în costumele lor din 
piele de căprioară, făcîndu-le cu mîna. 

— Ne-ar face plăcere să veniţi la masa noastră, 
zise vocea, nerăbdătoare. 

— Ne pare rău, sînteţi prea bătrîni. Dar mulțumesc 
totuşi pentru băutură, spuse Alix, sec, închizînd. Ne 
descurcăm minunat, nu? O lesbiană şi doi geriatrici. 

— Seara oricum abia a început, remarcă Fern încu- 
rajator. | 
Alix făcea figuri cu furculita în vîrful spaghetelor ei 
carbonara, în mod evident dezumflată în privința ce- 
lorlalți oaspeţi de la Casper's din seara asta. 

Apoi se lumină dintr-o dată. 

— Vorbeşte-mi despre tipul acela care a venit la 
birou. Povestea pare foarte interesantă, Fern. 

— Nu este nimic adevărat, Alix. Ei, ştii al cui e 
cîntecul ăsta? E bun, nu? 

- Bonnie Raitt. Şi nu scapi atît de uşor, îi spuse 
Alix. Atîtea fete şi-ar da şi caninii pentru asta, continuă 
ea. 

— Dar atunci nu ar mai fi nişte modele prea bune, 
ce zici? 

- Nostim. Tipul acela îţi oferă contractul Vitale? 

Fern ridică din umeri. 

— Aşa cred. 

— Ai cumva idee ce înseamnă asta? 

— Desigur. Aş vrea ca lumea să înceteze să mă 
mai trateze ca pe o idioată şi să creadă că nu este în 
regulă ceva cu intelectul meu doar pentru că nu am 
sărit de o poştă în sus, de încîntare. Înţeleg, Alix, dar 
este ceva ce pur şi simplu nu cred că m-ar putea 
amuza. 

— Dar gîndeşte-te măcar la bani. 

— Ce folos dacă ai o groază de bani şi eşti ne- 
fericit? 

— Cu atît bănet o să-ţi fie imposibil să fii nefericită. 

— Atunci tu eşti cea scrîntită. Eu una nu văd pe 
nimeni care să fie bogat şi fericit în acelaşi timp. 

— Supermodelele mi se par cît se poate de vesele. 
De acord cu tine că superbogăţia nu te face neapărat 
fericit... Mă refer la genul de bogăţie în stil Onassis, 
dar, Fern, o să stai şi tu bine, bine de tot, nu crezi? Şi, 
în afară de asta, îşi spuse Alix, dacă Fern pleacă de 
la magazin, atunci ea va fi următoarea la rînd pentru 
postul de redactor şef adjunct. O ofertă care poate 
deveni o veste extrem de bună. 

— Eu nu mă fardez. Fern încercă să-şi înfrîneze un 
căscat, dar fără succes. | 

— Şi? 

- La ce bun să angajezi pe cineva ca mine, să 
lanseze cosmetice? 

— Au nevoie de cineva natural, cred eu. Dar de ce 
m-oi fi apucat eu să te conving să accepţi? Mor de 
gelozie. Ce mi-aş fi dorit să-mi propună astă mie! 

— Şi eu, rîse Fern, trecîndu-şi totodată cu degetul 

peste buza de jos, amintindu-şi senzația mătăsoasă, 
senzuală a rujului din seara trecută. 


De material despre Oscar Rees, din care să se 
înfrupte, Fern nu ducea cu siguranţă lipsă, deşi unele 
lucruri pe care le descoperise ea în ultimele cîteva zile 
prevesteau să fie prea fierbinţi ca să le poată ma- 
nipula, cu o diversitate atît de mare, ca preferințele 
sexuale ale soţiei lui Hugo Rees şi zvonurile despre 
compania care se afla chiar acum, se pare, la capătul 
unei ostile oferte de preluare. 

Se ridică, în mînă cu ceaşca plină cu cafea tare, şi 
privi cantitatea de tăieturi din presă care acopereau 
acum masa din sufragerie. 

Abia aştepta să-şi vîre nasul în ele. Paul era la 
repetiţie şi seara se întindea toată în faţa ei şi numai a 
ei — o fericire pură, netulburată. 

Fern sortase deja tăieturile din presă în teancuri 
semiorganizate, începînd cu informaţiile locale şi cu 
cele privind acţionarii, trecînd apoi prin întreaga gamă 
de preparate cosmetice şi lansări spectaculoase de 
parfumuri, la enorma cantitate de scandaluri care pă 
reau să planeze ca un miros acru deasupra familiei. 

Cînd Johnny renunţase la colaborarea ei pentru 
găsirea „chipului“, Fern fusese la început atit de fu- 
rioasă, încît nici nu mai voia să audă de companie, 
dar apoi îi permisese instinctului ei să o conducă spre 
ceea ce ştia că va deveni un material impresionat 
despre ireproşabilele strategii de marketing ale com- 
paniei şi despre procesele laborioase pentru crearea 
imaginii, folosite de marile case de cosmetice ca Os- 
car Rees. 

Dacă asta nu o va instala în postul de redactor-şef 

adjunct, atunci într-adevăr va trebui să se gindească 
serios la altă slujbă. lubea interviurile şi scrisul şi nu 
intenţionase niciodată să renunţe la ele, dar voia să 
fie folosită la maximum, iar acest lucru însemna că 
trebuia să i se dea mai mult decît simplul rol de scriito- 
raş, în echipa revistei. Edwina, şefa lui Fern, îşi va da 
seama ce poveste formidabilă poate să scoată din 
asta. 

Căsnicia lui Hugo şi a Oliviei Rees o izbise pe 
Fern ca o afacere tristă. Nu exista nici un moştenitor 
declarat, ieşit din şalele lui Hugo. 

Ori de cîte ori erau fotografiaţi împreună, cuplul 
lăsa impresia că se simțeau cumplit de nefericiti îm- 
preună. 

Arătau arțăgoşi şi nefericiți. Nu se confirmase nici- 
odată nimic, dar existau aluzii — şi Fern citise foarte 
atent printre rînduri — că Olivia aprecia compania fe- 
meilor mai. mult decît pe cea a bărbaţilor, dar acest 
lucru nu era chiar atît de extraordinar. 

Cît despre Hugo, existau citeva instantanee luate 
în diferite împrejurări, care îl arătau destul de des în 
«compania unei oarecare lady Pembroke. 

Pe Fern o amuză să-l compare pe Hugo alături de 
soție, cu Hugo alături de cea despre care presupunea 
că ar fi amanta. Arăta cu mult mai fericit alături de 
aceasta din urmă. Fern bănui că aceste fotografii pu- 
teau povesti lucruri interesante. 

Compania părea a fi ținută foarte strîns în mîinile 
familiei, care nu era totuşi prea numeroasă. Alfred 
Easton sosise în Anglia din America lovită de recesi- 
une, prin anii '30, aducînd cu el în buzunar formule 
cosmetice învăţate lîngă şorțul unei celebre doamne 
unguroaice: 

La New York, după ce dezertase din salonul men- 
torului său, încercase să se lanseze singur, cu propria 
lui afacere, deschizînd un lanţ de saloane, dar marea 
doamnă nu-l putuse ierta şi jurase să-i ruineze fiecare 
încercare, înverşunată pe îndrăzneala cu care-i furase 
formulele. 

De cite ori Alfred deschidea un salon, foarte curînd 
apărea, în imediata vecinătate, unul de-al ei şi asta 
într-o vreme cînd americancele încă nu se obişnuiseră 
cu ideea de a-şi obține necesităţile lor cosmetice de la 
un bărbat obscur. 

Alfred dădu faliment şi se şi îndreptă spre Anglia, 
cu putinul care-i mai rămăsese. 

Îşi dădu repede seama că mica, dar bine înfiripata 
şi mult respectata casă Oscar Rees putea reprezenta 
marea lui şansă, dacă aceasta accepta să se aso- 
cieze cu cineva cu experiența şi cunoştinţele sale şi 
după cîteva luni de negocieri privind numele, drep- 
turile de licenţă şi aşa mai departe, fu încheiat tîrgul 
între Alfred Easton şi Oscar Rees. 

Şaizeci la sută din companie răminea a lui Oscar 
Rees, iar restul trecea în posesia îndrăznețului ameri- 
can. 

În curînd trebuiră să ia bani cu împrumut de la 
bancă pentru a-şi lărgi baza de producţie şi banca îşi 
însuşi astfel zece la sută din partea lui Oscar şi doi la 
sută din partea lui Alfred. 

Parteneriatul acesta prosperă în mod spectaculos 
de-a lungul anilor şi nu în ultimul rînd datorită perse- 
verenței în a continua să producă rujuri în perioada 
războiului, pe care să le considere un articol esenţial. 

A ţine ridicat moralul femeilor rămase acasă a re- 
prezentat o parte importantă din eforturile de război. 

Femeile puteau renunţa la ciorapii lor de nailon, dar la 
ruj, în nici un caz. 

Cînd moştenitorul lui Oscar, Hugo, se căsători cu 
fiica lui Alfred, Olivia, acest lucru păru ca o nuntă 
aranjată în ceruri. Cei doi patriarhi nu-şi puteau dori o 
fuziune mai bună a celor două părți. 

Apoi, desigur, exista fundaţia, splendid de prestigi- 
oasa fundaţie Rees, specializată în chirurgie cosme- 
tică reparatorie, fondată de cîinii războiului după 
reîntoarcerea acasă. Cite îngrozitoare mutilări provo- 
case războiul. 

Piloții aveau chipurile arse, soldaţii fuseseră sfirte- 
caţi de şrapnele. 

Oscar, dar mai ales Alfred, nemulţumiţi cu simpla 
fabricare a pudrelor şi a vopselelor care să camufleze 
cicatricele, hotărîseră, din caritate şi cu sponsorizare 
individuală, să întrunească la un loc specialişti celebri 
în chirurgia cosmetică şi astfel luă naştere fundaţia. 

Acum, la peste patruzeci de ani de la înfiinţare, era 
o instituţie renumită în lumea întreagă, pentru munca 
ei de pionierat în domeniu şi pentru faptul că mulți 
pacienţi nu plăteau nici un bănutț pentru tratament. 

Un consiliu ilustru de guvernatori superviza felul în 
care era condus locul, prezenţa familiei fiind asigurată 
de Olivia. 

După cît aflase Fern, fundaţia deținea acum în jur 
de cincisprezece la sută din acţiunile Oscar Rees lă- 
sate de Alfred şi de Oscar, după demisia lor. 

Fern se întrebă dacă nu ar trebui să-şi aranjeze o 
vizită la faţa locului şi să vadă ce altceva ar mai putea 
astfel afla. l 

Mîzgăli cîteva însemnări şi apoi răsfoi tăieturile pri- 
vitoare la familia Easton. 

Fratele Oliviei, Julian, ocupa un loc greu. Era un 
playboy. notoriu şi nu părea să aibă un rol cît de cît 
important în afacere, cu excepţia celui de a-i promova 
numele prin infamia lui. 

Se pare că fusese căsătorit de cel puţin trei ori, 
avusese scurte cariere sportive în cursele de maşini 
iahting şi polo şi un permanent interes pentru arta de 
a bifa cît mai multe femei frumoase cu putință. 

Gemenii avuti din prima căsnicie erau acum adulți 
şi bine instalaţi în firma familiei. 

Lucienne şi Alexander semănau ca două prover- 
biale boabe de mazăre într-o păstaie şi, potrivit presei. 
avuseseră şi ei cariere şcolare şi universitare cît se 
poate de colorate. | 

Şi din ceea ce citea şi din felul în care fuseseră 
scrise anumite articole, Fern avea senzaţia că existau 
mult mai multe lucruri decît dezvăluise presa. Hotăr! 
din nou să încerce să sape mai departe. 

Cînd Fern auzi în uşă cheia lui Paul, se uită le 
ceasul de mînă şi fu uimită să constate că ultimele tre 
ore trecuseră în fugă. Ceaşca ei cu cafea rece stătea 
“tot acolo pe masă, neatinsă şi uitată. 

— Bună! îi strigă ea lui Paul şi se întinse ca să-ş: 
detensioneze umerii încordaţi. Dumnezeule, chiar că 
avea nevoie de puţină mişcare în aer liber. Statul aple- 
cat deasupra biroului nu era chiar cel mai bun mijloc: 
de a-şi exersa muşchii. 

Paul. intră şi se aplecă deasupra ei, sărutind-o uşor 
pe creştet. 

— Ce noapte! Dacă jumătate din distribuţie s-ar 
obosi să-şi înveţe replicile, ne-ar face tuturor o mare 
favoare. Încercam să biruim actul patru, cînd Dull a 
adormit în spatele scenei, în timp ce Nathaniel în- 


64 


cerca să o neșocotească pe prințesă. Ce duş sînge- 
ros. Există ceva de băut în casă, Fern? Prea tirziu, 
aruncă o privire peste propria ei muncă, împrăştiată în 
fața ei. Ah, continuă el, tu ce-ai mai pus la cale? 

Fern rîse scurt. 

— Asta. Arătă spre întreaga harababură, în loc de 
altă explicaţie. 

Paul se uită la una din tăieturile din presă. 

— Nu tot afurisita aia de Oscar Rees. Mi-a ajuns 
aseară. Tot mai lucrezi la povestea aia idioată a ta? 

Fern îşi muşcă buza, încercînd să nu se enerveze. 

— De fapt, nu. Aceasta este o poveste uşor diferită. 
Povestea „chipului“ a fost anulată de ei, aşa că m-am 
gîndit să scormonesc puțin şi să văd dacă nu pot 
scoate altceva. 

— lar eu care credeam că te vor asasina cu insis- 
tenta lor. 

— Asta au şi făcut. Dar acum s-au răzgiîndit. 

Paul se servi cu ultimul rest de whisky, umplîndu-şi 
paharul pe jumătate şi punînd sticla goală înapoi în 
bufet. 

— Eşti dezamăgită?" 

— Presupun, spuse ea, ridicînd din umeri. Credeam 
că o să iasă o poveste bună. 

— Şi de ce s-au răzgiîndit? A 

Fern trase adînc aer în piept. In mod deliberat nu-i 
pomenise nimic lui Paul despre asta, ştiind că el se va 
supăra probabil auzind de vizita lui Johnny şi mai mult 
ca sigur că se va lăsa pradă uneia din crizele sale de 
gelozie. Paul ura ideea că altcineva i-ar putea acorda 
vreo atenţie. i 

— Pentru că Johnny ar fi vrut să accept să fiu eu 
„chipul“. 

Paul aproape că o împroşcă din cauza surprizei cu 
whisky. 

— Ce spui? se piţigăie el. Vorbeşti serios? 

— El zicea că vorbea serios. 

— Tu? O spusese cu atita batjocură, încît Fern 
începu să se simtă jignită. 

- Da.. 

— Cea mai mare prostie pe care am auzit-o vreo- 
dată. Tu? Model? Rise schelălăit. 

- Nu e chiar atît de prostească, bombăni ea, apă- 
rîndu-se. Ziceau că am o față proaspătă, de aceea 
m-au vrut pe mine. 

— Eşti prea bătrină. . 

— Nu am decit douăzeci şi trei de ani. 

- În meseria asta eşti prea bătrînă, crede-mă. 

— Atunci, dacă sînt prea bătrînă, de ce mi-a propus 
Johnny asta? l | 

— Eşti atit de naivă uneori, nu-i aşa? Pentru că, 
draga mea Fern, i s-au aprins călcîiele după tine. Orice 
prost îşi poate da seama de asta. 

Obrajii i se aprinseră de furie, dar îşi muşcă buza. 
Se uită însă la el, cu ochii ei verzi micşorîndu-se, 
amenințători. 

Cînd vorbi, tonul îi era scăzut. 

— insinuezi prin urmare că este vorba de o însce- 
nare - toată această agitaţie, numai ca să mă se- 
ducă? Acordă-i tipului ceva mai mult credit. Este un 
profesionist, sînt sigură. 

— În cosmetică nu există profesionalism. Ateşti doi 
termeni se exclud. 

Fern începu să-şi strîngă hiirtiile, furioasă. 

— Nu mă întreb decit ce-ai fi spus tu dacă ti-ar fi 
propus ţie asta! 

- Dacă m-ar fi întrebat pe mine, eu cel puţin i-aş fi 
ghicit din prima clipă intenţiile. 

— Acum văd că insinuezi că este homo, da? 

— Nu. Subliniez doar ideea că dacă ar fi vrut să se 
culce cu mine, ar fi folosit acelaşi scenariu. Or, asta 
nu este egal cu a afirma că este homo. 

— Cred că eşti gelos, izbucni ea. 

— Ah, maturizează-te odată, spuse Paul. Îşi goli 
paharul şi-şi luă pardesiul pe care-l aruncase pur şi 
simplu pe canapea. Căscă demonstrativ. Cred că o să 
plec înapoi la mine acasă, se hotărî el. Înţeleg că aici 
nu o să am o noapte liniştită. 

Dumnezeule! Cum putea fi atît de egoist? Fern 
fierbea prea tare ca să poată vorbi. Precis că el îi 
putea vedea aburii ieşindu-i prin urechi. 

Dacă s-ar apropia acum de ea, să o sărute, pro- 
babil că i-ar arde una. Spre norocul lui, se îndreptă 
direct spre uşă. 

Apoi se întoarse spre ea, aruncîndu-şi eşarfa pe 
spate, cu un gest teatral. | 

— Cu bine, femeie nebună, eşti cam sărăcuţă cu 
duhul. 

Fern luă carnețţelul şi-l aruncă în Paul cu toată 
puterea, dar acesta se făcu mic şi se strecură repede 
pe uşă, iar carnetul se izbi în lemn, cu o buşitură 
puternică. 

— Ah! strigă ea. Am terminat-o cu omul ăsta! 

Edwina Butler se lăsă pe spate în scaunul ei din 
piele, strident de mare, şi-şi puse degetele în chip de 
rugăciune, sub bărbie. Fern se pomeni întrebîndu-se, 
nu pentru prima oară, cît va mai trece pînă cînd va 
putea ocupa ea scaunul acesta sau altul, asemănător. 
Ochii inteligenţi, distanţi ai Edwinei o fixau întruna pe 
Fern. 

— Nu este rău, dar mă întreb dacă este un lucru 
tocmai bun. 

Fern îşi înălță sprîncenele şi-şi blestemă golul din 
stomac. Aşteptă, ca porcul din poveste, ca perlele in- 
teligenţei Edwinei să se reverse în fața ei. 

— Mă întreb, repetă aceasta cu o voce blîndă care 
ascundea o limbă ca briciul, dacă acest lucru este 
destul de percutant pentru noi. Poate că este puţin 
cam încărcat cu detalii suplimentare, cam prea diluat, 
Fern. 

— Aveam atitea informaţii bune, încît mi s-a părut o 
injustiție să-l fac prea concentrat... 

- Da, draga mea. Dar părerea mea este că... nu 
ştiu... Cuvintele i se pierdură şi-şi studie unghiile, cu 
interes. Ce păcat de povestea aceea. Ideea cu gă- 
sirea „chipului“ îmi plăcuse, efectiv. Frumoasă şi fas- 
tuoasă. 

- Eu cred că povestea asta este mai bună, spuse 
Fern, curajos. 

- Este foarte bună. Este scrisă foarte inteligent, 
dar în fond eu oricum asta aştept de la tine, Fern. De 
ce nu scurtezi articolul cu, să zicem, vreo mie de cu- 
vinte, după care să mi-l arăţi din nou? Sînt convinsă 
că eşti de acord cu mine. 

Fern se ridică. 

— Edwina, mă întreb dacă mai ştii ceva în legătură 
cu noul redactor şef adjunct. David pleacă la sfîrşitul 
lunii şi, cum bine ştii, speram... 

- Bineînţeles, spuse Edwina degajat. Înţeleg per- 
fect, Fern. Dar trebuie să fiu sinceră cu tine şi să-ţi 
spun că, bineînțeles, mă mai gîndesc şi la alţii. Este 
un pas important şi vreau să fiu sigură că acela care 
va ocupa acest post va însemna un cîştig cît mai 
mare cu putință, pentru revistă. Dar fii sigură, Fern, că 
voi ţine cont de tot ce ai realizat pînă acum. 

— Mulţumesc. Fern îşi lăsă părul să-i cadă peste 
față, ca să-şi ascundă umilința care-i împurpură obra- 
jii. Edwina o lăsase să înțeleagă că postul va fi al ei. 
Nu mai exista nimeni altcineva cu atîta experiență ca 
ea, Reuşi să-şi stăpînească miînia pînă cînd ajunse la 
biroul ei, unde se aruncă pe scaun, înjurînd în barbă. 

— Ce-ai pățit? Ai prins-o pe Edwina în toane proa- 
ste? o întrebă Alix. 

— Nu chiar. Doar că a fost cam evazivă. Or, asta 
mă irită întotdeauna, minţi Fern, stîngaci. Simțea că 
nu era cea mai bună idee să anunţe în toată redacția 
ceea ce tocmai se petrecuse între ea şi Edwina. Şi nu 
avea nici o îndoială că a-i spune lui Alix echivala cu 
un anunţ la ziar. | 

Fern îşi făcu o cafea şi-luă apoi ziarul de pe masă. 
Îl răsfoi pînă dădu peste ceea ce căuta. Poate că 
soarta făcuse ca tocmai azi să fie ziua anunţurilor 
diverselor publicaţii, pentru posturi vacante de ziarişti. 

Alix întîrzia adesea la birou, la sfîrşitul zilei. Îi plă- 
cea să-şi scrie materialele în linişte, după ce toată 
lumea pleca acasă. În plus, mesele pustii mai aveau 
şi alte avantaje; îi permiteau să-şi practice darul ei de 
a spiona. Cu îndemînare şi eficienţa celui care se 
aventurează într-o zonă bine cartografiată, Alix sco- 
toci prin sertarele lui Fern, căutînd carnetul în care 
aceasta îşi făcea întotdeauna însemnările. Apoi răsfoi 
agenda minusculă, studiindu-i întîlnirile. Citi concen- 
trată noile nume şi atenţia îi fu reținută de ceva. 

- Strada Broadgate, spuse ea cu voce tare. Ce 
naiba căuta ea acolo? Inchise agenda şi o puse îna- 
poi în sertar. Îndepărtîndu-se apoi de birou, se îm- 
piedică de coşul de hirtii. Guardian se împrăştie pe 
jos. Cu simţul detectivului, Alix găsi repede pagina cu 
întîlniri. Tttt, Fern, zău că ar trebui să fii mai atentă, îşi 
spuse ea, rîzînd. 

Acolo, în mijlocul anunţurilor se afla un cerc roşu, 
marcînd un anunț plasat de revista internaţională A /a 
Mode. Alix îşi vîri ziarul sub braț, fredonînd încet. 


Clădirea vastă care adăpostea /nternational Maga- 
sines făcea ca pînă şi prestigioasele cartiere generale 

ale companiei Oscar Rees să pară mici. Recepţionista 
şefă o îndrumă pe Fern spre etajul cinci, unde acea- 
sta ieşi afară din lift în inima unui fremătător imperiu al 
presei. Un perete ecran prezenta impresionant princi- 
palele titluri reuşind să-i umple pe vizitatori cu un sen- 
timent de teamă şi respect. Masa joasă, mare, din 
fața ei era frumos aranjată- cu ultimele ediţii din topul 
primelor zece titluri semnate de femei. Telefoanele 
zbiîrnîiau, imprimantele țăcăneau şi fete ridicol de ti- 
nere se perindau pe acolo, făcînd parada ultimelor şi 
celor mai fierbinţi pagini de modă. 

Fern se gîndi în urmă, cînd dăduse ea interviul 
pentru postul de la Faces şi cînd o impresionaseră atît 
strălucirea şi sofisticarea Edwinei şi cele două etaje 
ocupate de magazin. Probabil că Faces ar putea încă- 
pea perfect în toaleta pentru femei de aici, unde totul 
era atît de uriaş. Fern îi zîmbi unei tinere care se 
apropie de ea. Avea osatura clasică a aristocrației 
engleze, un chip mic, oval, pomeți triunghiulari şi un 
nas conceput să depisteze numai cele mai rafinate 
mirosuri. 

— Eu sînt Fenella, asistenta Indiei Duncan-Forres- 
ter, spuse ea, cu o voce care ar fi putut grava şi un 
cristal. Domnişoara Duncan-Forrester vă poate primi 
acum. 

— Mulţumesc, spuse Fern politicos şi urmă splen- 
dida creatură prin labirintul de birouri şi separeuri pînă 
cînd ajunseră la un tabernacol din sticlă fumurie, din 
celălalt capăt al încăperii. 

Fenella îi ținu lui Fern uşa deschisă, iar aceasta 
păşi, ascultătoare, înăuntru, dar se opri pe loc. 

— Ah, izbucni ea, înainte de a se putea stăpini. 
Şovăi, blestemîndu-şi norocul. În fața ei se afla prie- 

tena lui Leo Eden, cea care fusese atît de geloasă pe 
ea, la balul de săptămîna trecută. 

— Ai face mai bine să intri şi să te aşezi. Fern, nu-i 
aşa? - 

Nasul domnişoarei Duncan-Forrester se încreţi uşor 
cînd se uită la blugii lui Fern. Fern îşi dădu părul pe 
spate şi aşteptă ca ochii femeii să-i întilnească pe ai 
ei, incapabilă să-şi disimuleze reticenta. 

— Ai adus cu tine un curriculum vitae? 

Fern încuviinţă şi-i întinse aproape fără voie fişa 
vieţii ei. In timp ce domnişoara Duncan-Forrester stu- 
dia paginile, Fern rămase dreaptă ca un par, urmărind 
expresia femeii. Din cînd în cînd aceasta mai ridica 
din sprîncene pentru ca apoi pe chipul ei să se întindă 
un fel de surîs disprețuitor. In sfîrşit, dădu drumul pa- 
ginilor care căzură libere, pe birou. 

Strîmbîndu-şi buzele ca şi cum “s-ar fi întrebat de 
unde să înceapă, o privi pe Fern cu aceeaşi suspici- 
une. Fern făcu pariu pe o sută de lire că nu va obţine 
slujba. 

— Deci, spuse femeia într-un tîrziu, ai lucrat la Fa-- 
ces. 

— Da. Fern tuşi ca să îndepărteze tremurul din 
glas, care-i trăda nervozitatea. Timp de optsprezece 
luni. Inainte de asta am... 

— Da, da, o întrerupse femeia. Ştiu să citesc. 

Fern îşi strînse buzele şi aşteptă. 

- Faces este foarte departe de Mode. Eu nu aş 
numi neapărat ucenicie ceea ce ai făcut pînă acum. 
Părerea mea este că ar fi mai bine pentru tine să cauţi 
ceva mai puţin pretenţios, zău. 

Fern îşi simți obrajii încingîndu-i-se de furie. 

— Avem un tiraj de patru sute de mii de exemplare 


72 


şi peste un milion de cititori. Faces are cititori cu cel 
mai mare venit pe cap de locuitor. De douăsprezece 
luni scriu în mod regulat articole de fond. Eu cred că 
asta înseamnă totuşi ucenicie. 

— Dar nu pentru noi, siîsîi creatura. Ştii, ceea ce 
cerem noi de la un redactor şef-adjunct este să ştie 
instinctiv ce merge la Mode. Cineva care efectiv să se 
contopească perfect cu revista. 

Spusese aceste cuvinte accentuîndu-le sugestiv şi 
"o privi apoi pe Fern. 

— Sîntem o echipă foarte puternic implicată. Tre- 
buie să ne identificăm cu revista. Ne trebuie un oare- 
care element de sofisticare şi pur şi simplu, ca să ţi-o 
spun deschis, nu cred că eşti genul, dragă. 

— Ce vreţi să spuneți? Fern simţea cum începe să-i 
sară ţandăra. | 

— Proveniența şi experienţa ta, oricît de atrăgă- 
toare par, nu ți-au asigurat lustrul necesar ca să reu- 
şeşti la acest magazin. Îmi pare rău, dar trebuie să 
mă gîndesc la restul personalului. lar stilul tău este, 
mă rog, spuse ea plimbîndu-şi încă o dată privirea 
peste blugii lui Fern, puţin cam stradal, pentru gustu! 
nostru. 

- Dar toate realizările mele, toate materialele mele? 
Nu vreți să mă întrebaţi despre ele? Nu vreţi să vă 
vorbesc despre ideile mari pe care le am pentru artico- 
lele pe care le-aş scrie pentru Mode? Fern flutură un 
dosar, spre dezgustătoarea femeie. Am pierdut multă 
vreme strîngînd toate astea. i 

— Nu văd de ce ţi-aş mai răpi din timp. Sînt sigură 
că vei fi de acord cu ideea mea, după ce te vei mai 
gîndi puţin. De ce nu încerci la un săptămîna! pentru 
femei? 

Fern se ridică şi înşfăcă înapoi de pe masă curri- 
culum vitae. 

- Acesta nu a fost cîtuşi de puţin un interviu. Încă 
din clipa în care am pătruns pe uşa aceasta, ştiați că 
nu-mi veţi acorda postul. Şi asta numai pentru că prie- 
tenul acela nesuferit al dumneavoastră a vorbit cu mine 
la bal, săptămîna trecută. Dar fiți sigură că nici cu 
vîsla nu m-aş atinge de un asemenea om. Nu aveti de 
ce să vă faceti griji. Şi, ca să ştiţi, nu aş vrea să lucrez 
la o revistă care apelează la oameni atît de nepro- 
fesionişti ca dumneavoastră. 

— Draga mea fată, însăşi ieşirea ta atît de necon- 
trolată te face total nepotrivită pentru un post atît de 
prestigios. Şi, ca să fiu sinceră, pînă să-mi aminteşti 
tu, uitasem cu desăvirşire că te-am mai întîlnit vreo- 
dată. Şi acum, scuză-mă te rog! 

Fern țişni din birou şi nu se opri pînă cînd nu fu din 
nou în siguranță, afară, în stradă, unde chiar şi aerul 
poluat, încărcat de fum, avea un gust mai dulce decit 
cel din bîrlogul viperei aceleia. 

Lui Alix îi trebuiră cîteva încercări pînă să-i atragă 
atenţia lui Fern. Aceasta se uita afară pe fereastră, 
pierdută într-o lume a ei, secretă. 

— Fern! încercă Alix din nou, mai insistentă. 

— Ah, Alix, îmi pare rău. Eram departe. 

— Mie-mi spui? De două minute stau aici. 

Fern oftă şi umerii îi căzură. 

— Nu vrei să vorbeşti cu mine? o întrebă Alix, plină 
de solicitudine. | 

— Zău că nu am ce să discut. Am doar impresia că 
dintr-o dată totul a început să meargă rău în viața 
mea, de cînd cu povestea Vitale. 

— lar eu care crezusem că ai născocit altceva, mai 
bun. 

— Aşa am crezut şi eu, spuse Fern abătută. lar 
Paul este un ticălos. Cred că mi-am pierdut busola, 
puţin. Tu ai avut vreodată impresia asta, Alix? 

- Niciodată. Alix îşi scutură capul, hotărită. În ge- 
neral eu ştiu exact ce vreau să fac. 

— Atunci înseamnă că eşti foarte norocoasă, spuse 
Fern încercînd să schițeze un zîmbet. 

— De fapt, de cîte ori mă simt deprimată, îmi iau un 
răgaz. Cîteva zile, nu mai mult. Poate că asta ar tre- 
bui să faci şi tu. De ce nu pleci în Irlanda, să respiri 
puţin aer proaspăt, de țară? De luni de zile nu ţi-ai mai 
luat o vacanţă. l 

— Aşa ceva cred că e de-a dreptul imposibil. 

- Prostii. Iti pot ţine eu locul. Oricum, săptămîna 
viitoare o să fie o sărbătoare. Nu trebuie să ceri mai 
mult de două zile. Nici măcar Baba-Cloanţa aia de 
Edwina nu-ţi poate refuza asta. 

- Da, poate că aşa o să fac, spuse Fern gîndi- 
toare. În clipa asta, ideea de a evada din Londra mi 
se pare ca o veste bună. 

— Atunci s-a aranjat, spuse Alix, triumfătoare. 

Aceasta îi va da ei timpul necesar să-şi pună pla- 
nul în practică. 

Olivia Rees stătea cu fața în jos pe canapeaua 
tare pentru masaj, cu bărbia proptită în miini, savurînd 
senzaţia provocată de miinile profesioniste pe trupul 
ei, relaxîndu-i şi bătîndu- carnea unsă. Miinile mici 
lucrau expert pe spatele ei, în jos pe fese, apăsînd şi 
înlăturînd orice tensiune. Işi simţea pielea ca electri- 
zată: teribil de sensibil şi de delicios. Se întinse, ca o 
pisică mulţumită, torcînd de mulțumire. 

— Mmmm, Linda, este aşa de bine... oftă ea. 

— Atunci întoarce-te cu fața în sus, îi porunci tînăra 
femeie. Olivia se întinse pe spate şi dădu drumul pro- 
sopului minuscul care îi acoperea pelvisul să cadă pe 
podea. işi întinse brațele deasupra capului încordîn- 
du-şi sînii şi înfiorîndu-se de plăcerea care se revărsa 
în ei. inchise ochii şi se concentră asupra drumului pe 
care-l luară degetele femeii. Maseuza îi apucă ferm 
un picior, frămîntîndu-i talpa, provocîndu-i un discon- 

fort care era ciudat de plăcut. Apoi mîinile alunecară 
în sus de-a lungul piciorului Oliviei, aproape pînă la 
stinghie şi Olivia se cutremură de o excitare care era 
pur sexuală. 

Îşi ridică partea de jos a trupului, insinuant, porun- 
cindu-i parcă fetei să-şi continue explorarea, să urce 
şi mai sus. Dar mîinile se retraseră din nou, în jos, 
spre celălalt picior, de unde îşi începură torturanta că- 
lătorie spre punctul unde aproape-aproape ar fi putut 
pătrunde într-un loc periculos de interzis. 

Fără nici un sentiment de ruşine, Olivia gemu în 
agonia senzuală a. frustrării. Vaginul ei palpită şi se 
umezi, dar blestemata de fată continua să o tachi- 
neze. Miinile poposiră pe partea de jos a pîntecului 
Oliviei şi rămaseră o clipă nemişcate, căldura transfor- 
mîndu-se în fierbințeală arzătoare. Apoi, ah, agonizant 
de încet, alunecară în sus pe stomac, peste pielea întinsă 
de pe coastele ei, apoi îi apucară ferm amîndoi sînii, 
degetele pricepute atingînd uşor sfircurile întărite. Din 
gîtul Oliviei ieşi un sunet ciudat, strangulat, şi începu 
deja să se frămînte pe patul îngust, împingîndu-şi fe- 
sele în sus, cerînd uşurarea. Îşi muşcă buzele pînă 
cînd simţi gustul sîngelui. 

Olivia deschise ochii şi văzu zîmbetul ştiutor al Lin- 
dei. Ochii fetei se plimbară de-a lungul trupului Oliviei 
şi începu să-şi desfacă, foarte încet, halatul alb, steril. 
Sînii i se revărsară liber şi Olivia privi fermecată al- 
beaţa lor de lapte. Linda scoase un rîs scurt, plin de 
promisiuni şi anticipări. 

În sfîrşit, iat-o stînd goală în faţa Oliviei şi Olivia 
întinse mîinile spre ea, împingîndu-se spre ea. 

- Afurisito, ştii al naibii de bine să necăjeşti, îi şopti 
ea femeii mai tinere. 

- De aceea sînt atît de bună, îi replică Linda. Se 
apropie de pat şi se aplecă peste capul Oliviei, astfel 
încît sînii i se legănară deasupra feței acesteia. Limba 
Oliviei țişni şi exploră fiecare sîn în parte, savurîndu-i 
gustul şi mirosul dulce. Apoi înşfăcă mîna fetei şi i-o 
trase în jos, spre spațiul dintre picioarele ei care o 
înjunghia atît de insuportabil şi de dornic. Dintr-o dată, 
Linda îşi introduse degetele adînc în Olivia, alunecînd 
uşor în vaginul acesteia, desfăcînd carnea moale, mă- 
tăsoasă. Coapsele Oliviei se ridicau şi se frămîntau, 
cerînd mai mult şi mai mult de la mîna mică, explora- 
toare. Voia să se scufunde cu totul în ea, să o înghită 
în ea; se împinse mai sus şi mai sus, pînă cînd cele 
patru degete ale fetei pătrunseră toate în ea. Atunci 
cînd Linda se urcă peste ea, lipindu-şi pielea goală de 
trupul Oliviei, Olivia atinse orgasmul, zguduitor, ex- 
plodînd sălbatic, aproape răsturnînd patul strîmt. Gura 
Lindei se închise peste sfircul Oliviei, dar Olivia se 
retrase şi-i împinse capul deoparte. 

— Sînt prea tensionată. Stai aşa... Ai auzit? con- 
tinuă ea. 

- Ce anume? 

- Uşa aia nenorocită. 

— Nu le deschide Thomas? 

- Tocmai asta este. Fără îndoială că Thomas le va 
deschide, iar asta înseamnă, micuța mea dragă, că ar 
putea să urce scările şi să mă vadă. Imi pare foarte 
rău, scumpo, dar cred c-ar fi mai bine să-ţi pui din nou 
halatul tău alb. 

— Tocmai cînd venea partea cea mai bună, oftă 
tinăra maseuză. 

Olivia îi mîngiie uşor obrazul. 

— Îţi promit că data viitoare e rîndul tău. 

Linda se aplecă şi o sărută pe Olivia pe buze, cu 
putere, apoi luă de jos uniforma şi-şi încheie nasturii 
în grabă. Olivia nu o văzuse niciodată pe Linda pur- 
tind ceva dedesubt, fie că era iarnă sau vară. Ce mai 
tîrfă de fată... 

Olivia luă prosopul minuscul şi-şi acoperi trupul cu 
el. Pe dalele de marmură se auziră paşi sonori, urmaţi 
de un ciocănit puternic în uşă. 

— Intră, strigă Olivia. 

Un bărbat înalt, slab, intră în încăpere. Avea ace- 
laşi păr negru şi aceleaşi trăsături fine, aristocratice ca 
şi femeia întinsă pe canapea, aproape goală. Sprînce- 
nele lui aveau aceeaşi arcuire ca ale Oliviei, iar sub 
acestea, ochii întunecaţi, aproape negri, se reflectau 
în ochii Oliviei. Parcă s-ar fi uitat la propriul ei fiu. 

— Mătuşă, izbucni Alexander, îmi pare rău dacă am 
întrerupt ceva. Glasul lui era plin de insinuare, dar 
Olivia se făcu că nu observă. 

— Alexander, oftă ea languros. Ce te aduce aici, la 
ora asta? Credeam că eşti ocupat să smulgi Oscar 
Rees din mîinile dragului meu soț, nu să faci vizite 
acasă mătuşilor bătrîne. Cred că s-a întîmplat ceva 
îngrozitor de important, dacă ne-ai onorat cu prezența 
ta. Îi făcu un semn Lindei, care îşi strîngea sticluțele 
cu uleiuri şi le împacheta într-un sac mic, tricotat. 

— Linda, draga mea, l-ai cunoscut pe nepotul meu, 
Alexander? Mi s-a spus că poate fi de-a dreptul încîn- 
tător. 

— Bună, spuse Linda scurt, încă ursuză din cauza 
orgasmului ei ratat. 

— Deci tu o ţii pe mătuşa Olivia în formă. Am auzit 
că eşti al naibii de bună! Alexander o studie pe Linda 
din cap pînă-n picioare, apoi îşi odihni privirea pe bus- 

tul ei amplu, care se lupta cu nasturii închişi strîns, ai 
halatului. 

— Ei bine, din nefericire pentru tine, Alexander, tu 
nu o să ştii niciodată asta. Mă tem că Lindei îi plac 
numai femeile. 

- Păcat, oftă Alexander, şi îndepărtă un fir de praf 
imaginar de pe mîneca neagră, perfectă. Linda, scumpo, 
sînt sigur că nu o să te superi dacă o să schimb 
repede două vorbe cu mătuşa mea, nu? 

— Este în regulă, Alexander. Linda tocmai pleca, 
nu-i aşa? Olivia ignoră boticul Lindei. Fii liniştită, o să 
avem noi grijă să terminăm totul cum trebuie data 
viitoare. 

— O să am eu grijă de asta, spuse Linda, luîndu-şi 
sacul şi încruntîndu-se la Alexander, în timp ce se 
îndrepta spre uşă. Alexander închise uşa bine, în urma 
ei. 

— Drăguţă foc, nu-i aşa? 

- Delicioasă, îl aprobă Olivia ridicîndu-se şi pro- 
sopul îi căzu de pe sîni refuzînd să se lasă tîrîtă de 
ironia lui Alexander. 

Alexander se apropie din nou de pat şi rămase în 
picioare deasupra Oliviei, plimbîndu-şi ochii peste sînii 
ei goi. 

— Ai un trup minunat, mătuşă, ştii asta? 

— Adevărat? Glasul Oliviei trăda plictiseala. 

- Este păcat să-l iroseşti. Alexander întinse mîna 
şi-şi puse un deget pe umărul acesteia. ŞI-I plimbă în 
sus pe git şi apoi în jos, spre sfirc. Ea i-l îndepărtă 
scuturîndu-se, nepăsătoare. 

— Uite ce este, Alexander, spuse ea, ridicîndu-se şi 
rămînînd în fața lui, complet goală. Sînt sigură că nu 
ai venit aici ca să discuţi despre trupul meu. Luă un 

halat de pe pat, înfăşurîndu-se în el. Deci, continuă 
ea, ce te aduce aici? Sper să mă ierti, dar am un prînz 
la fundaţie, la care trebuie să mă.duc şi sînt cam în 
criză de timp. 

- Desigur, desigur. Aceeaşi bătrînă mătuşă Olivia, 
întotdeauna grăbită să facă lucruri bune. Bine, nu o să 
te rețin. Mă întrebam doar dacă ai auzit de ofertă. 

- Ce ofertă? 

— Ah... făcu acesta plin de el însuşi, înseamnă că 
Hugo nu ţi-a spus nimic? 

~ Du-te naibii, Alexander. Încetează să mai fii aşa 
de obtuz. Despre ce, fir-ar să fie, vorbeşti acolo? 

— Vorbesc, draga mea, despre oferta făcută de Co- 
oper Jefferson, pentru Oscar Rees. 

— Ah, Alexander, nu fi prostuț. Ştim cu toții că acest 
Cooper Jefferson adulmecă prin jur de ani de zile. Nu 
vor face niciodată o ofertă serioasă, iar dacă într-a- 
devăr ar fi făcut una, Hugo mi-ar fi spus. 

- Ei bine, află că au făcut o ofertă. 

— Nu şi-ar putea permite. Hugo n-ar accepta nicio- 
dată... 

— O sută de milioane de lire îmi spun că-şi pot 
permite. 

- Nu vorbeşti serios! 

— Crede-mă, Olivia, nu obişnuiesc să glumesc cu 
atita bănet. Intelegi, desigur, ce înseamnă asta? 

Olivia încă nu-şi revenise. Se prăbuşi pe pat. De 
ce naiba nu-i spusese Hugo nimic? Avea dreptul să 
ştie, în cazul în care, desigur, ce-i spusese Alexander 
era adevărat. 

- Zece la sută din banii ăştia ar putea fi ai tăi, 
Olivia. În mare, asta înseamnă că o să valorezi vreo 
zece milioane peşin. Nu e rău, ce zici? 

— Totuşi, el nu o să fie niciodată de acord. Hugo 
nu o să vindă. Nu o să renunţe niciodată la moşteni- 
rea Rees, cum îi spune el. Ştii asta la fel de bine ca şi 
mine, Alexander. 

Alexander se aşeză alături de ea, pe canapeaua 
scundă. Vorbi foarte încet, conspirativ. 

— Olivia, gîndeşte-te ce libertate vei avea, cu toate 
aceste bunuri eliberate. Nici măcar nu o să trebuiască 
să stai cu Hugo — dacă, bineînțeles, asta o să vrei, 
adăugă el repede, cînd văzu cum se string buzele 
Oliviei. Şi apoi, mai este şi fundaţia — pretioasa ta 
fundaţie. Ce-ar putea ei face cu banii? Interesantă 
întrebare, nu? spuse el, zîmbind şmechereşte. Pro- 
blema este... continuă el studiindu-şi unghiile, că i s-ar 
putea lua lui Hugo dreptul de decizie. 

- Ce naiba vrei să spui? 

— Să fiu explicit; draga mea soră şi cu mine avem 
împreună treisprezece la sută, tu ai zece la sută, bă- 
trînul zece la sută şi nu trebuie să uităm banca şi 
micul ei stoc de doisprezece la sută. Asta face în total 
patruzeci şi cinci la sută. 

- Nu sînt total imbecilă, mulţumesc, Alexander. lar 
Hugo rămîne cu un amărit de patruzeci la sută, cu cei 
cincisprezece la sută duşi la fundatie. 

- Exact. Deci pricepi unde vreau să ajung? 

— Vindem indiferent de ce vrea Hugo. Olivia părea 
îngrozită. Era de negiîndit. Hugo însemna compania. 

— E un gînd, doar, totul depinzînd de ceea ce vom 
vrea cu toții, în final. 

— Oferta făcută de Cooper ar putea însemna doar 
un troc, în acţiuni, mai curînd decit o plată în bani 
lichizi, luptă Olivia ca să obţină mai multe informații. 

Alexander dădu din umeri. 

— Nu sînt prea sigur, minți acesta. Am senzaţia că 
este vorba de numerar. 

- Nimeni nu are disponibili atîţia bani lichizi. 

— Cooper îi are şi chiar dacă nu i-ar avea, i-ar 
împrumuta. Nu trebuie decit să vezi profiturile firmei 
Oscar ca să înţelegi că orice bancă s-ar angaja în aşa 
ceva. 

— Chiar dacă eu aş fi de acord, cine-mi spune că şi 
ceilalți ar fi? Banca este extrem de mulţumită cu felul 
în care conduce Hugo afacerile. Nu o să fie de acord, 
dacă Hugo nu va fi. Nu va vota niciodată împotriva lui. 

Alexander zîmbi, mulţumit. 

— În zilele noastre nu poti fi sigur de nimic, mătuşă. 
Nu contează ce ştii, contează pe cine ştii. 

— Eşti un mic ticălos viclean, Alexander, întotdea- 
una ai fost. Părinţii tăi ar fi trebuit să renunţe la tine 
încă de la naştere. De fapt, am considerat întotdea- 
una că Hugo este mult prea deştept ca să vindă, ştii 
bine asta. l 

— Nu fi proastă. Nici un om întreg la minte nu ar 
rezista unei asemenea ofere. 

- Tinere, ai face mai bine să te duci şi să-ți citeşti 
cărțile de istorie. Dacă este vorba de o tranzacţie în 
acțiuni, nu ai decit să vezi ce s-a întîmplat cînd Hel- 
man Palmer a cumpărat Caterina Grey. Lucrurile au 
mers dramatic de prost. Au pierdut o avere. lar dacă 
acelea ar fi acţiunile noastre, am putea sfirşi şi noi 
prin a pierde, nu a cîştiga, o avere. 

- Caterina Grey începuse deja să semnalizeze cu 
steguleţele. 

— Nu chiar. Au semnalizat cînd au început să ob- 
țină produse proaste, dar pînă şi tu trebuie să admiţi 
că asta este ceva ce Hugo nu a făcut niciodată. Tre- 

buie să-i fim recunoscători cu toții pentru asta. De ce 
crezi tu că tatăl meu şi tatăl lui Hugo au fost fericiţi 
să-l lase pe Hugo să ocupe locul şoferului? Julian nu 
. ar fi putut face aşa ceva. Tatăl tău a fost dintotdeauna 
prea comod ca să se ocupe de afaceri. Îi plăcea prea 
mult să se simtă el bine. 

— Şi cum rămîne cu Lucienne şi cu mine? Facem 
parte din companie. Ştim în ce direcţie trebuie să ne 
orientăm. 

Olivia se ridică şi se duse în dresing. Începuse să 
o obosească prezenţa lui Alexander, cu toate veştile 
lui. Cît de disperant de naiv putea fi.uneori. 

— Dragă nepoate, strigă ea din încăperea alătu- 
rată, să nu-ți închipui cumva că simplul fapt că tu şi 
sora ta geamănă aţi absolvit ştiinţele economice la 
Harvard vă califică să conduceţi o companie cum e 
Oscar Rees. Mai întîi trebuie să înveţi să mergi. Or, 
asta aţi putea-o învăța numai de la Hugo. 

— Dacă ne-ar lăsa. Vocea lui Alexander se auzi 
pînă la ea. Parcă ar fi fost un copil bosumfiat. 

— Poate că este mult mai viclean decît crezi. În 
fond, motivul vizitei tale aici este de a face o maşina- 
țiune murdară, în spatele lui, nu-i aşa? De aceea nu-l 
poţi acuza prea tare că nu se îndură să vă dea mînă 
liberă nici unuia dintre voi. Alexander, Hugo nu este 
prost şi, cinstit vorbind, dacă el simte că această ofertă 
nu este bună pentru companie, probabil că eu voi fi 
de acord cu hotărîrea lui. 

Alexander rămase în picioare în fața uşii, uitîn- 
du-se la mătuşa lui care îşi strecura un picior lung, 
zvelt, într-o peliculă aproape inexistentă de nailon. De 
partea de sus a ciorapului, prinse apoi două clipsuri 
de porțjartier. 

— Sînt sigură că te-am surprins, nu-i aşa? continuă 
ea. Dar nu uita, Alexander, Hugo a construit firma. 
Acesta este motivul pentru care noi toți reuşim să 
avem un stil de viaţă atît de privilegiat. Te avertizez, 
nu muşca mîna care te hrăneşte, că ti-ar putea efectiv 
rămîne în git şi te-ai putea îneca. 

Olivia ştia exact din a cărui mînă se hrănea şi nu 
avea nici o intenţie să o taie. În ciuda tuturor proble- 
melor lor maritale, viața alături de Hugo era extrem de 
confortabilă. 

Voia să-l roage pe Alexander să-i tragă fermoarul, 
dar constată că acesta plecase deja. 


— Presupun că este după Mondrian. 

Bărbatul privi în jurul lui şi fata care vorbise oftă, 
uitîndu-se încă la pictură. 

— Oare? Nu mi-aş fi dat seama. Pentru mine nu 
arată decit ca o aglomerație de pătrate. Asta numesc 
ei cubism? 

— Nu. Picasso şi Braque au fost cubişti. Mondrian 
a fost abstract, spuse fata, cunoscătoare. 

— Într-adevăr. Ştii multe despre... artă, vreau să 
spun. 

Fata se întoarse şi Charles Allen se pomeni privind 
în cei mai cafenii ochi pe care-i văzuse vreodată. Erau 
tăiați ca două migdale mari, perfecte, şi sprîncenele 
de deasupra se arcuiau abrupt, aproape dîndu-i fetei 
un aer de dispreț arogant. Apoi ea îi zîmbi şi se po- 
meni fermecat de acest chip. Era frumos — disperant 
de frumos. Privirea îi fu atrasă de buzele purpurii per- 
fect rujate, pînă cînd îşi dădu seama că probabil ră- 
măsese cu gura căscată. 

Ochii ei clipiră ştrengăreşte spre el şi fu fericit că 

nu ratase această încîntătoare femeie, în încăperile . 
ticsite. 

- Nu cine ştie ce, dar probabil mai mult decit tine, 
rise aceasta. 

— Pot spera că mă veți conduce prin saloane? Sînt 
sigur că mi s-ar părea mult mai interesant dacă mi 
s-ar explica tot ce văd. 

Fata se uită la ceasul de la mînă. 

— Îmi pare rău, dar peste cîteva minute trebuie să 
fiu în cu totul altă parte. Am stat oricum mai mult decît 
ar fi trebuit. Şi, brusc, fata dispăru, înghițită de hoar- 
dele care se îmbulzeau la gala de deschidere a ex- 
poziției de vară a Academiei regale, toți dornici să fie 
văzuţi că-şi încep sezonul exact acolo unde trebuie. 

De îndată ce Lucienne se urcă în maşină, în St. 
James's Square, dădu un telefon. 

— Xan, spuse ea repede, pînă acum e bine. Cred 
că este interesat. Presupun că mă vrei şi pe mine la 
Grosvenor House, nu? l 

— De ce nu? Puţină cultură oricum nu ti-ar strica 
nici ţie. Poţi foarte bine să-ți etalezi în fața amicului 
nostru bancherul şi cunoştinţele tale în antichităţi. 

- Nu este cine ştie ce de atrăgător, Xan. Sper că 
nu va trebui să merg pînă la capăt. 

- Gîndeşte-te la Cooper, dragă Sin şi la zece mili- 
oane de lovele. Pentru bănetul ăsta, sînt sigur c-o poți 
face. 

— Ticălosule! şuieră Lucienne, punînd capăt con- 
versației. 

Leo Eden nu aştepta niciodată cu deosebită ne- 
răbdare întilnirile de la New York cu şeful lui texan, 
suferind de mania egocentristă, iar ocazia aceasta nu 
făcea nici ea excepţie. Leo refuză paharul cu apă mine- 
rală şi-şi fixă privirea asupra buzelor cărnoase ale lui 
Lowenstein. Omul reuşise cel puţin să mai dea ceva 
jos din greutate, de la ultima vizită a lui Leo şi pielea 
lui părea să fi căpătat o umbră de culoare inexistentă, 
pînă atunci. Poate că şi-o fi găsit vreo amantă, se 
gîndi Leo. 

Lowenstein ajunsese la sfîrşitul discursului său. 

- Vreau compania, Leo. Vreau să mă asigur de o 
parte care să-mi garanteze controlul asupra ei. Crezi 
că este posibil? 

— Aşa cum bine ştim amîndoi, Bob, multe se pot 
întîmpla între negocieri şi momentul semnării. Eu nu 
pot să-ți spun decit cum se prezintă situația acum, y 

cînd putem avea peste cincizeci la sută din acţiunile 
Oscar Rees. _ 

Bob îl asculta atent pe Leo. li plăcea mult de omul 
ăsta şi-l respecta, dar învățase foarte repede că nu 
putea fi uşor prostit. 

Fiu al unui magnat elveţian din industria farmaceu- 
tică, el se hotărîse să-şi croiască propriul lui drum în - 
domeniu, fără să recurgă la ceea ce texanul consi- 
dera nepotism nesănătos. 

— Să fiu al naibii, Eden, asta ar putea fi o achiziție 
formidabilă. Socotesc că am putea obține nişte pro- 
prietăți mobiliare serioase la Macy's, cu un nume ca 
acesta, care să atragă toți cumpărătorii ăia onctuoşi. 
Ne vor implora să le vindem drepturile de vînzare pen- 
tru produsele Oscar Rees. Niciodată nu am putut înțe- 
lege de ce bătrînul Oscar nu s-a lansat pînă acum pe 
piața asta. 

Leo tuşi, încurcat. Cu două sute de companii sub 
steagul lui Cooper Jefferson, Lowenstein putea fi to- 
tuşi scuzat pentru această mică lacună în informația 
lui. 

— A făcut-o, Bob. Toate produsele sînt disponibile 
la Bloomingdale's. Şi asta cam de vreo zece ani. 

Lowenstein izbucni în rîs. 

- La naiba, Eden, asta demonstrează doar cît de 
des obişnuiesc eu să cumpăr parfumuri. Dar nici n-am 
nevoie, pentru că acesta este un lucru pentru care 
angajez oameni ca tine, să-mi spună. Oricum, vreau 
ca treaba asta să mi-o lucrezi cît se poate de bine. 
Fără şmecherii, fără tertipuri. Obţine-mi Oscar Rees, 
spuse Leo ridicîndu-se în picioare, indiferent cît m-ar 
costa. Ai priceput? i 

— Bineînţeles, Bob, o sută cincizeci de milioane de 

dolari. Presupun că pentru suma asta, o vom obţine 
ambalată în hîrtie de cadou. 

Bob se uită pieziş la directorul lui de management, 
din Londra. Avea uneori sentimentul straniu că pur şi 
simplu nu putea pricepe umorul atît de ciudat al bri- 
tanicilor. 


Leo răspunse zîmbetului larg al stewardesei şi-i 
mulțumi pentru exemplarul martor al numărului din Va- 
nity Fair pe care i-l dădu aceasta. Îl puse pe locul gol 
de lîngă el şi savură perişoarele de limbă de mare şi 
supa de morcovi Julienne, pe care le udă cu un rafinat 
vin de Chablis. După ce i se luă tava şi fu servit cu o 
delicioasă ceaşcă de cafea, luă leneş revista şi începu 
să o răsfoiască. 

Ceva îi atrase atenţia printre paginile care zburau 
prin faţa lui, făcîndu-l să se oprească şi să dea înapoi. 
Nu-i venea să creadă ceea ce vedea. Acolo, pe pa- 
gina din faţa lui, se afla un articol curajos intitulat Un 
'mănunchi de rechini diplomați, aşa-zişi cei mai emi- 
nenti licenţiaţi din industrie. Leo mirii. 

Se uita la poza lucioasă, mărită a propriului său 
chip, înconjurat de un mic grup de alţi nefericiti care, 
dintr-un motiv bizar, ocupau un loc mult mai puţin pro- 
eminent decît al lui. 

Studie fundalul fotografiei, încercînd să-şi dea seama 
unde anume se afla în momentul acelui instantaneu, 
dar poza putea fi făcută la oricare din acele reuniuni 
de afaceri, cu ţinută obligatorie. 

Se putea vedea o mînă mică, albă, odihnindu-se 
pe braţul lui, dar care să fi fost femeia aceea rămînea 
un mister, avînd în vedere că magazinul decisese să 
o scoată din imagine. 

Legenda era un adevărat curriculum vitae de afa 
ceri. 

Locul naşterii: Undeva în centrul Europei. 

Educaţia: Eton, Sorbona, Cambridge. 

Hobby-uri: Schiul, navigatul, tenisul, înălțarea. cu 
balonul, achiziționarea de cît mai multe companii şi 
femei. 

Leo mirii. Afurisiţii. Citi mai departe. 

Realizări: 

Studii: Patru diplome strălucite în economie, chi 
mie, matematică şi comerț. 

Sorbona: Diplomă de merit. 

Cambridge: diplomă cu distincţie prima clasă, în 
studii economice şi de comert. 

Trăsături dominante: corectitudine. 


Ca să vezi, cineva s-a ocupat foarte mult de per-. 
soana lui şi pînă una-alta nu au dat greş, cu cîteva 
mici scăpări, ici-colo. Închise revista şi o strecură în 
servietă. Surprinse privirea stewardesei. 

— Mulţumesc, spuse el, nu am ştiut nimic. 

Aceasta îl gratulă din nou cu un zîmbet larg. 

— Sună foarte impresionant. Chiar aşa să fie? 

- Pînă la ultimul cuvinţel, rise Leo. 


— Domnilor, nu cred că mai avem ce discuta. Hugo 
încerca din greu să-şi păstreze calmul. Cooper îl vina 
de săptămîni întregi şi în sfirşit acceptase ceea ce 
spera să fie ultima întîlnire pe această temă. 

În acest scop, Leo Eden, directorul managerial al 
firmei Cooper şi Larry Kerson, contabilul companiei, 
„stăteau acum de o parte şi de alta a lui Hugo, în 
marea sală de conferințe de la Oscar Rees, din sub- 

solul cartierului general din Bond Street. De aproape 
o oră, Eden şi Kerson încercau în zadar să-şi pledeze 
cauza. 

— Nu voi vinde, domnilor. Aceasta a fost întotdea- 
una poziţia mea şi aşa va continua să fie. Cu riscul de 
a mă repeta, Oscar Rees, aşa cum bine ştiţi, a fost 
tatăl meu. Oscar a fuzionat cu Easton în anii '30. De 
la început, Oscar Rees a fost o corporație privată, ca 
proprietate şi conducere, şi intenția mea este să ră- 
mînă aşa. Hugo se ridică, în semn că întîlnirea luase 
sfîrşit. 

- Ceilalţi acţionari ar putea avea altă părere, spuse 
Larry Kerson, contabilul cu chip de cămătar. Haide să 
o spunem direct, poate că nu tu ai ultimul cuvînt în 
luarea deciziei. 

Hugo nu se obosi să-şi ascundă antipatia faţă de 
acesta. 

— Ştiu deja care vor fi răspunsurile lor. | 

Leo Eden îi zimbi amabil lui Hugo. Hugo îl admira 
pe Eden. Atît de extraordinar de tînăr şi reuşise să 
escaladeze treptele unei operaţii atît de uriaşe cum 
era Cooper Jefferson. Hugo aprecie că nu putea avea 
mult peste treizeci de ani. Abilitatea acestuia de a 
achiziționa companii complementare era, în parte, ex- 
plicaţia succesului său, deşi uneori îşi pierduse poziția 
din cauza lăcomiei. De trei ori afacerile încheiate de e! 
au fost deferite comisiei monopolurilor. 

Într-un fel, Eden îi amintea foarte mult lui Hugo de 
el însuşi. Avea o siguranţă de sine care trezea res- 
pect. Nu se aprindea prea tare cînd lucrurile deve- 
neau puţin mai încinse în jurul mesei. Spre deosebire 
de partenerul lui, Kerson, reuşea să-şi păstreze far- 
mecul chiar şi cînd: Hugo însuşi se răţoia la el. Poate 

că dacă lucrurile ar fi stat altfel, lui Hugo i-ar fi plăcut 
să lucreze cu acest tînăr. l-ar fi făcut plăcere să ghi- 
deze tineri ca Leo Eden... 

Privirea fixă a lui Eden îl făcu pe Hugo să revină la 
realitate. Tînărul acesta nu părea să aibă prea multă 
nevoie de îndrumare, în momentul de faţă. 

— Eu nu aş fi prea sigur, Hugo. Lucrurile iau de 
obicei întorsături neaşteptate cînd e vorba de oferte în 
bani lichizi. 

Îşi închise mapa cu zgomot şi întinse mîna. 

— Hugo, te-am respectat întotdeauna foarte mult. 
Ştiu ce ai făcut tu pentru Oscar Rees şi tocmai acesta 
este motivul pentru care te vreau în consiliul de con- 
ducere, la Cooper. Nu înţelege prin asta că- ţi facem o 
propunere ieftină. Cred cu convingere că te pot aş- 
tepta vremuri foarte grele. În curînd o să ai nevoie de 
noi, dar atunci nu vei mai primi o ofertă ca aceea pe 
care ţi-o propunem acum. Ai face bine să te gîndeşti 
serios la asta. 

Hugo ştia că omul era sincer, dar ceea ce nu în- 
țelegea Eden era faptul că, fără Oscar Rees, viața lui 
Hugo nu ar mai fi avut sens. Pusese compania mai 
presus de orice şi, dacă ar fi renunţat acum la ea, 
atunci toată viaţa lui nu ar mai fi fost decit o bătaie de 
joc. Se va lupta pentru companie, pînă la capăt. 


Încă puţin parfum, o examinare rapidă a rujului de 
pe buze şi Lucienne era gata. Işi netezi jerseul fin al 
minusculei rochii negre de cocktail Jasper Conran, şi 
traversă holul recepţiei hotelului Grosvenor House, co- 
borînd scările spre marele salon, de unde putea deja 
auzi zumzetul oamenilor care participau la inaugura- 
rea privată a faimosului tîrg de antichităţi. Cît putea ea 

să vadă, vizitatorii se învîrteau prin jur, admirînd vas- 
tul sortiment de comori, adunate în cele peste o sută 
de boxe. 

Lucienne luă un pahar de şampanie de pe o tavă 
întinsă spre ea şi traversă încet încăperea, oprindu-se 
din loc în loc, ca să privească o interesantă piesă de 
mobilier sau un objet d'art. r 

În tot acest timp însă îl căută pe Charles Allen, 
sperînd să-i zărească în mulțime capul blond, mult 
deasupra celorlalte. Poate că Grosvenor House nu 
fusese totuşi o idee prea bună. Ar fi trebuit să aleagă 
un alt loc obişnuit pentru Charles Allen, cum ar fi un 
club de noapte, unde atmosfera ar fi fost mult mai 
intimă şi i-ar fi fost uşor să-l găsească. Cîţiva o remar- 
caseră. Le întorcea zimbetul sau mima un salut rapid, 
încercînd să lase impresia că are un scop precis şi că 
nu se putea opri să stea de vorbă, în clipa asta. Sor- 
bea din şampanie, scrutînd încăperea cu ochii, pe de- 
asupra paharului. La naiba! Nici o speranță. Poate că 
ar trebui să încerce în galerie. Urcă scările spre me- 
zaninul unde se aflau şi mai multe compartimente şi 
oameni. 

Lucienne făcu un mic tur, apoi se sprijini de bal- 
con, uitîndu-se peste umăr, la mulțimea de jos. Cio- 
căni nervoasă, cu unghiile roşii, în pahar. Nu vedea 
altceva decit o viermuială de costume de seară. 

— Bună! 

Pieptul lui Lucienne aproape că-i sări afară din de- 
colteu. Se întoarse şi se pomeni ochi în ochi cu Char- 
les Allen. ÎI privi fără expresie, doar cu un zîmbet cît 
se poate de vag în jurul buzelor. 

— Ne-am mai întîlnit, nu-i aşa? spuse acesta, uşor 
nesigur. 

— Oare? Ochii ei scînteiară. Omul zîmbi larg. 

— La Academia regală, acum două seri. Ai fugit de 
mine. 

— Într-adevăr? simulă ea nevinovăția. 

— Exact. Aproape că mi-ai stricat seara, rise ace- 
sta. 

Părul blond-roşcat era lipit de cap şi despărțit cu o 
cărare într-o parte, iar ochii verzi se încrețiră la colțuri, 
de încîntare. Arăta mai plăcut decit şi-l amintea ea. 

— Eşti din nou singură. 

— Poate, ridică ea din umeri. 

— Dă-mi voie să-ţi aduc un alt pahar, spuse, luîn- 
du-i din mînă cupa goală. i 

— Mulţumesc, zise ea şi-i zîmbi, cu ochii eide cu- 
loarea porumbarului. 

— Să nu dispari, îi porunci el.. 

Pînă acum e bine, îşi spuse Lucienne. Acesta se 
întoarse într-o clipă şi-i dădu un pahar plin. 

— Noroc, zise el. 

Îşi duse paharul la buze şi sorbi, uitîndu-se în sus 
la el, de sub genele groase. 

- Poate că o să-mi prezinţi tîrgul. Cunoştinţele mele 
în materie de antichităţi sînt, cred eu, la fel de vaste 
ca şi cele în materie de artă. 

- Este o înghesuială atît de mare, încît mă îndo- 
iesc că o să-ți facă plăcere, oftă Lucienne, uitîndu-se 
peste umăr la mulțimea care se înghesuia dedesubt. 
De unde or veni oare toți oamenii ăştia? În ultimele 
zile, peste tot este la fel. 

Charles Allen murmură ceva, încuviințînd. Era, evi- 
dent, dezamăgit. 

— Nu aveam de gînd să stau prea mult, spuse 
Lucienne, cît mai insinuant cu putință. 

- Poate... zise el timid, poate că vrei să mergem în 
altă parte, să bem ceva? 

— Umm. Nu sînt sigură dacă ar fi bine. În fond, nici 
măcar nu ştiu cum te cheamă. 

- Charles, spuse acesta repede. Charles Allen. Îi 
întinse mîna. 

— Lucienne, se prezentă ea, Lucienne Easton, şi 
continuă, înainte ca acesta să aibă timp de gîndire: 
Bine, domnule Charles Alien, în seara aceasta sînt 
dispusă să risc. Să mergem. 

Acesta alese Trader Vics. Era plăcut, întunecat şi 
intim. Lucienne alesese tirgul de antichități de la Gros- 
venor House pentru că era uşă în uşă cu Trader Vics. 

Cît se poate de mulțumiți amîndoi, studiară lunga 
listă de cocktail-uri. 

— Ei? Ce-ai vrea? o întrebă Charles după cîteva 
clipe, plin de solicitudine. 

Lucienne îl privi drept în ochi. 

— Aş vrea o înşurubare lungă, lentă, la perete, zise 
ea, trecîndu-şi limba peste buza de sus. 

Sexul lui Charles Allen se ridică atent, ca un gar- 
dian. Nu observase cît de generos de senzuală era 
gura lui, acum uşor ridicată de un zîmbet mic, ghiduş. 

— Atunci o să organizez una pentru tine, zise el 
foarte încet. 

Interesant, îşi spuse Lucienne. Poate că pînă la 
urmă este mai amuzant decit crezuse ea. Deşi conta- 
bilii nu prea erau ei renumiţi drept cine ştie ce com- 
panioni. a 

Preferînd să nu se ridice, din cauza umflăturii din 
pantaloni, Charles o chemă pe chelneriţă la masă. 

— O şurubelniţă şi o înşurubare lungă, lentă, spuse 
el, întorcîndu-i acesteia zîmbetul. 

Rochia scurtă, neagră, a lui Lucienne se ridică mult 
peste coapse, permițîndu-i lui Charles să se delecteze 
cu priveliştea picioarelor îmbrăcate în lycra. Erecţia îi 
provoca pulsaţii care îl împiedicau să se concentreze 
asupra conversatiei. 

- Înţeleg că te interesează foarte mult artele, în- 
cercă el. l 

— Am o mică colecţie, nu prea grozavă. Obişnuiesc 
să achiziționez ce îmi place. 

— Cum ar fi pictorul acela, cum îl cheamă, din seara 
trecută? 

— Mondrian? Dumnezeule, nu, rîse ea, făcîndu-l să 
se simtă nătîng şi lipsit de orice valoare. Este puţin 
prea modernist pentru gustul meu. Mie uneia îmi place 
ca o pictură să-ți arate exact ceea ce vrea să-ţi 
prezinte, să-ți transmită. .Nimic nu se aseamănă cu un 
nud bun, pictat ca lumea, nu? El poate fi erotic sau 
inocent, dar trebuie să fie întotdeauna senzorial. Curbele, 
culorile, pantele. Umbrele, felul în care lumina prinde 
formă... 

Charles asculta, ca vrăjit. 

- Îmi pare rău, m-a luat apa, nu? oftă ea. Artiştii 
ăştia au atita pasiune în ei. 

Lucienne renunţă la poziţia picior peste picior şi, în 
mişcare, ciorapii lycra foşniră senzual. Fusta i se ri- 
dică parcă şi mai mult pe coapse în sus. 

Charles făcu un semn vag cu mîna. Lucienne se 
lăsă mult pe spate, întinzîndu-şi mîinile de-a lungul 
spetezei banchetei, ştiind perfect că decolteul îi va fi 
pus astfel în cea mai bună lumină. 

— Eşti însurat? îl întrebă ea, brusc. 

— Nu. Divorţat. Dar tu? 

Din nou acelaşi rîs profund, din gitlej. 

— Dumnezeule, nu. Nu mă pot imagina prinsă în 
cursă, ani de zile. Sînt mai curînd genul de fată inde- 
pendentă. Imi place să mă conduc singură. 

— Îmi dau seama. 

— De cîtă vreme eşti divorțat? 

— De şase luni, atît. Dar ne despărțiserăm cu mult 
înainte. A durat o veşnicie să punem totul la punct. 

— Şi încă nu a pus nimeni mîna pe tine? Mă sur- 
prinde. 

Charles începea să se simtă foarte bine. Comandă 
încă un rînd de băutură. 

— Am fost prea ocupat. Cu serviciul şi cu totul. 

— Dar reuşeşti totuşi să ieşi în lume, Charles. Altfel 
nu am fi stat acum aici, nu-i aşa? 

- Tot în legătură cu firma. Lucrez la o bancă, ex- 
plică el. A 

Lucienne ridică din sprîncene, în semn de interes 
politicos. 

- În seara aceasta mi-am părăsit colegii. Să-ţi dez- 
vălui un secret, continuă el conspirativ, nu le-am spus 
nimic. Am fugit, pur şi simplu. 

- Băiat rău ce eşti! glumi Lucienne şi-şi mai în- 
crucişă o dată picioarele. Dacă fusta i s-ar fi ridicat şi 
mai mult, omul s-ar fi uitat direct în părțile ei cele mai 
intime. 

Charles nu-şi mai amintea de cînd fusese ultima 
oară atît de prins şi de excitat. De luni de zile nu mai 
făcuse dragoste cu cineva. Pînă acum însă acest lu- 
cru nu-l deranjase. 

Dar în seara aceasta nu-şi dorea nimic altceva 
decit să o prindă sub el pe fata asta. Era un amestec 
atît de ciudat. Se purta pe de o parte direct, ca o tîrfă 
oarecare, avînd însă stil şi clasă. 

Vocea ei era educată, moale ca satinul, iar în jurul 
gîtului avea un colier de pietre cît se poate de im- 
presionant. 

— Ai mîncat? 

Lucienne îşi muşcă buza, retrăgîndu-şi apoi încet 
dinţii de pe suprafaţa ei. 

— Nu sînt sigură că mi-e foame, Charles. Cred că 
mi-am pierdut pofta de mîncare. Puse pe masă pa- 
harul gol şi-şi trecu un deget peste carnea ca smîn- 
tina, care ieşea din decolteul profund. Degetul i se 
plimbă încet de jur împrejur, în timp ce ochii aproape 
negri studiau expresia lui Charles. 

lisuse! Femeia era gata să-l facă să termine efec- 
tiv în pantaloni. Putea exploda din secundă în se- 
cundă. 

- Haide să plecăm de aici, spuse el, răguşit. 

Odată afară, Charles nu se mai putu controla. O 
înşfăcă de braţ şi o trase spre el. 

— Ce e... începu Lucienne să protesteze, dar gura 
lui Charles îi acoperi cuvintele. Imediat, limba lui în- 
cepu să o sugă pe a ei, strecurîndu-i-se tot mai mult 
în gură. Ea gemu, respirînd greu şi se smulse din 
gura lui. | 

Cu un efort gigantic, Charles îşi reveni. Privi în jur. 
Dincolo de club cobora o alee întunecată. Fără un 
cuvînt, o trase pe Lucienne după el. O trase la perete 
şi-şi împinse trupul între picioarele ei. Giîfiiau amîndoi, 
aproape miriit. Lucienne se cățără cu picioarele pe 
peretele din spatele lui, încălecîndu-l. O apucă de de- 
desubt, de fesele mici, încordate. Mîna lui Lucienne 
începu să tragă de ciorapi pînă cînd făcu suficient loc 
pentru penisul insinuant al lui Charles. Apoi Lucienne 
îşi strecură degetul mare între chiloţi şi carnea moale, 

umedă, ţinînd de o parte minuscula bucată de mă- 
tase. Penisul lui Charles pătrunse furios în ea, pre- 
sînd-o de perete. 

— Asta ai comandat, nu-i aşa? îi şopti în ureche 
vocea lui. 

— Mult şi încet, gemu ea, deşi nu cred că mai 
trebuie... Îşi încleştă degetele pe capul lui, trăgîndu-l 
frenetic spre al ei, lingîndu-l şi sugîndu-l, în tot acest 
timp încercînd să se deschidă cît mai mult spre el, 
pentru ca acesta să poată pătrunde tot mai adînc şi 
mai adînc în ea. 

Charles termină într-o zguduitoare explozie. Lucienne 
îl simți contractîndu-se şi, la rîndul ei, se convulsionă 
într-un paroxism cutremurător, de plăcere orgasmică. 
Picioarele i se agitau necontrolat şi se agăţă de umerii 
lui Charles, lăsîndu-şi-le înapoi pe pămînt. Charles îşi 
îngropă capul în gitul ei. ' 

— lisuse! Aproape că plîngea. Lucienne... mi-am pier- 
dut stăpînirea... Nu m-am putut opri. Eşti minunată. Fa- 
buloasă. 

îi cuprinse capul în mîini. Pe picioare i se prelin- 
geau tone parcă de lichid cald. Probabil că tipul nu o 
mai făcuse de ani de zile! Probabil că era plin pînă la 
refuz. Zîmbi ca o pisică mulțumită. Şi nici măcar n-a 
fost nevoie să se prefacă. _ 

- Ţi-ai revenit? îi şopti ea. Il simţi dînd din cap. 
Cred c-ar fi bine să plec acasă, spuse ea blînd, ca 
să-mi revin. 

— Vin cu tine. 

— Mai bine nu. Miine am o zi mare. 

- Dar o să fii bine? Vreau să spun că pur şi simplu 
nu te pot lăsa să pleci singură după... după asta. 

— Bineînţeles că poţi. N-o să pățesc nimic. Ascultă, 

am nişte probleme. E cel mai bine să plec cît mai 
repede. Dumnezeu ştie cum trebuie să arăt. Şi totul, 
din vina ta. 

— Îmi pare foarte rău, îi întoarse el zîmbetul, aproape 
prosteşte. 

— Să nu-ţi pară. A meritat. Măcar acum nu minţea. 
Fusese extrem de excitant. Deşi neobişnuit pentru un 
bancher. 

— Dă-mi numărul tău de telefon. 

Lucienne scormoni în geanta pe care o recuperă 
de pe jos. Zîmbetul i se deschise mai mult cînd îi 
întinse mica ei carte de vizită, de culoare verde. 

Un sfîrşit foarte mulțumitor. Xan o să fie impre- 
sionat. Charles se uită la carte, dar nu o putu citi ca 
lumea, în întuneric. Şi-o vîri în buzunarul hainei. 

- O să te sun. 

— În regulă. Aştept. 

Ce femeie! O urmări îndepărtîindu-se şi făcînd semn 
unui taxi, cît se poate de stăpînă pe ea. Îşi trase 
fermoarul de la pantaloni, dar penisul lui începuse din 
nou să lupte să iasă afară. În mod clar, celibatul lui 
trebuia să ia sfîrşit. 

Minibuzul nou şi sprinten opri şi Fern îi mulțumi din 
suflet lui Seamus O'Leary pentru călătoria la Cork. 

işi aruncă peste umăr rucsacul mare, sări jos de 
pe scară şi-i făcu semn, cu mîna. 

Vehiculul demară cu zgomot, lăsînd în urmă miros 
de gaze diesel şi de motor încins. 

Zgomotul mai persistă cîteva momente, pînă cînd 
autobuzul negocie curbele strînse şi dispăru în tăcere. 

Fern rămase locului inhalînd mirosurile, savurînd 
senzația aerului curat care o înconjura. 

Işi trecu mîinile prin păr şi îşi scutură capuli, fe- 
ricită. | 

Se simţea atit de liberă. Deja întinerită. Călătoria 
durase aproape toată ziua şi avea. picioarele atît de 
contractate, încît le simțea acum rigide, parcă dezar- 
ticulate, dar nimic nu-i putea răpi senzaţia de eliberare 
pe care o avea acum, înapoi pe pămîntul Irlandei — 

din nou acasă. De o parte şi de alta pantele fără 
arbori, de culoarea purpurei, se înălțau spre cer, pre- 
sărate cu formaţiuni stîncoase, care nu-ţi permiteau o 
plimbare agale. 

Pe alocuri, soarele albea stîncile, dar întindea um- 
bre întunecate peste peticele de iarbă-neagră şi ge- 
nistră. l 

În locurile unde terenul cobora printre coline, se 
formaseră lacuri miniaturale, de pe urma ploilor aproape 
zilnice. i 

Totul era proaspăt, pur şi irezistibil. Fern inspiră 
adînc, îşi vîri mîinile bine în buzunarele din față ale 
blugilor ei Levi's şi o porni la drum, în sus, pe cărarea 
care ducea la căsuţa mamei ei. 

Plasată aşa cum era, exact dincolo de o curbă 
strînsă a drumului, în vîrful unui .povîrniş, casa apăru 
în faţa ochilor lui Fern ca întotdeauna, dintr-o dată. 

Cîtă simplitate avea fațada ei obosită de vreme şi 
de intemperii, cu cele două ferestre plasate simetric; 
cîte una de fiecare parte a uşii deschisă mereu şi cu . 
cele trei ferestre pătrate, cu bare, de la primul etaj. 

Trecuseră ceva ani buni de cînd casa nu mai fu- 
sese văruită şi piatra parcă sîngera prin crăpăturile 
albe. Grădina, ca întotdeauna, crescuse haotic. Clima 
şi poziţia locului îi întăriseră Rowenei inima împotriva 
dorinței de odinioară, pentru trandafiri catifelaţi şi bor- 
duri cu flori. | 

În locul acestora, un clematis singuratic se lupta 
de-a lungul peretelui din partea stîngă a uşii, bobocii 
încă verzi lăsînd să se întrevadă cîte un mic vîrf pur- 
puriu. 

Fern trecu pragul uşii şi rămase acolo o clipă, ca 
să-şi obişnuiască ochii cu lumina slabă de aici. 

Aerul era liniştit şi rece. De partea uşii se afla o 
masă de stejar, foarte uzată şi foarte veche, acoperită 
cu teancuri de caiete de schițe cu colțurile întoarse şi 
o varietate de borcane de gem, pline cu pensule şi 
creioane. 

În spatele mesei, rezemate de perete, se aflau două 
pînze mari, întinse, noi şi Zilei probabil aştep- 
tînd atenţia mamei ei. 

Fern îşi lăsă jos rucsacul. "Din obicei, se uită în 
colțul mesei, unde mama ei păstra poşta. 

Se afla acolo un maldăr de plicuri cafenii, nedes- 
chise, alarmant abandonate, dar nimic de la Fern. 

Intră în bucătărie. Soba se afla tot acolo, sprijinită 
liniştitor de peretele din celălalt capăt, iar lîngă ea, un 
scaun de lemn, acoperit cu o pernă din petice, decolo- 
rată. Fern dădu din cap, cu drag, spre lampa mare cu 
gaz, care atîrna foarte jos, deasupra mesei lungi, din 
pin. 

Stilpul de lumină se afla departe de casă şi multă 
vreme mama ei nu-şi permisese luxul electricităţii, iar 
acum, cînd ar fi fost posibil, nu mai simţea această 
nevoie. Rămăsese lą lămpi şi lumînări, iar apoi, ziua 
începea aici odată cu răsăritul şi ora de culcare venea 
nu mult după apusul soarelui. 

Uneori, Fern se minuna cît de repede se adaptase 
ea vieții de la Londra, cu toate acele lucruri de zi cu zi, 
pe care oamenii le considerau fireşti, ca de exemplu 
robinetele prin care curgea apă fierbinte direct din con- 
ducte sau laptele care nu era niciodată pe punctul de 
a se strica. 

Aici bateriile reprezentau o importantă parte din 
viață, dacă voiai să ai o oarecare legătură cu lumea 
din afară. 

Radiourile rămîneau mute săptămîni întregi, pe cînd, 
la Londra, muzica în apartament era unul din lucrurile 
pe care Fern le aprecia cel mai mult. Aici putea, apă-. 
sînd doar pe cîteva butoane, să asculte ce-i dorea 
inima. 

Umplu ceainicul şi-l puse pe sobă. Un motănel tăr- 
cat sări din ascunzătoarea lui de pe bufet şi se apro- 
pie de ea, cu coada în sus. 

Mieună tare şi se frecă vîrtos de picioarele ei. Se 
aplecă şi-l mîngiie pe blana mătăsoasă. 

— Ora mesei, nu-i aşa, Bono, sau poate te bucuri 
pur şi simplu că mă vezi? Fern botezase pisica după 
solistul formaţiei U2, în vremea tumultuoasei ei ado- 
lescenţe. Luă în brațe animalul uşor ca fulgul şi-l strînse 
la piept. Acesta începu să toarcă zgomotos, presîn- 
du-şi botul de mîna ei, cerînd să mai fie mîngiiat. 

„Fern fierse ceaiul şi umplu două cești, apoi, cu cîte 
una în fiecare mînă, o porni în căutarea mamei sale. 

Atelierul Rowenei se afla în spatele cabanei, de- 
parte, tocmai în celălalt capăt al grădinii. Iniţial aici 
fusese cotețul pentru porci, dar unul din puţinele luxuri 
pe care şi le permisese Rowena a fost acela de a 
reamenaja locul pentru a-şi asigura un atelier decent. 

Aproape un perete întreg şi cea mai mare parte 
din acoperiş erau din sticlă. 

Restul construcţiei era din lemn şi acoperită cu 
şindrilă gudronată. 

Fern o zări pe mama ei prin peretele de sticlă, dar 
Rowena era atit de absorbită de muncă, încît nu ob- 
servă apropierea acesteia. 

— Bună, mamă, strigă Fern, ca şi cum atunci ar fi 
coborit din autobuzul şcolii. 

Mama ei privi în jur şi clipi. 


104 


— Dumnezeule mare, strigă ea, o clipă am crezut 
că mi-am pierdut minţile şi că eşti o stafie. 

— Posibil, dar nu sînt. Oricum, tu ţi-ai pierdut min- 
tile cu multă vreme în urmă. 

— Nu, nu eşti o stafie. O stafie nu ar fi aşa de al 
naibii de obraznică. 

Fern puse cu grijă cănile pe masă, apoi aproape 
că o smulse pe Rowena de pe scaun, îmbrăţişînd-o 
cu forța unui urs uriaş. Mama ei mirosea întotdeauna 
minunat: parfum de crini şi pîine proaspătă cu unt şi 
miere, totul amestecat cu o boare de terebentină şi 
vopsea de ulei. In sfîrşit, Fern îi dădu drumul Rowenei 
şi cele două femei rămaseră în picioare, examinîn- 
du-se una pe alta. 

Adesea, cînd Rowena se uita la Fern, avea strania 
senzație că se priveşte în oglindă, doar că oglinda 
rămăsese suspendată în timp, în urmă cu vreo şap- 
tesprezece ani, cînd Rowena avea şi ea numai două- 
zeci şi trei. Amîndouă aveau acelaşi păr bogat, ca 
flacăra, şi ochi sfredelitori, verzi, irlandezi. 

“Cu virsta, pistruii Rowenei se estompaseră şi pie- 
lea era uşor îmbătrînită de vreme, în timp ce pielea lui 
Fern avea transparenţa delicată a unei flori de iarnă. 
Pentru ochiul de artist al Rowenei, deşi uşor părtinitor, 
pielea lui Fern avea în ea o extraordinară perfecţiune. 
Rowena întinse mîna şi mîngiie uşor obrazul fiicei ei, 
înfiorîndu-se cînd o simţi moale şi catifelată. Zîmbi, 
plină de mulțumire. 

— Cît de mult mă bucur să te văd, rîse ea, Spune- mi 
ce crezi despre pictura asta care mă sufocă? Spu- 
ne-mi că ţi se pare hidoasă - nu. aş fi deloc surprinsă. 

Un lucru îl ştia Fern cît se poate de bine, anume 
că picturile mamei ei nu erau niciodată hidoase. 

Rowena se îndepărtă de pînză, pentru ca Fern să 
o poată privi. Fern rămase tăcută o vreme, studiind 
lucrarea. Simţea efectiv căldura soarelui de august 

“iradiind din pînză. 

Rowena reuşise să capteze perfect esenţa unui 
lan de grîu copt, pe jumătate secerat şi împrejmuit de 
o masă de maci stacojii. In față, capetele roşii ca sîn- 
gele aproape că ţişneau afară din pictură, luptînd să 
domine întinderea de ştir, lucernă şi valeriană cu flori 
albe. 

- Este o pictură foarte fericită, nu crezi? spuse 
Fern, într-un tîrziu. 

- Este puţin cam prea stereotipă. Dar se cere. 
Peste cîteva zile vine Anthony să o ia, împreună cu 
încă vreo alte două pe care le-am terminat. Sper să-i 
placă, spuse ea, simplu. 

Anthony era agentul Rowenei. Sediul lui era în Cork, 
de unde îi vindea picturile la Londra şi la New York. 
Ani şi ani de luptă o răsplăteau în sfîrşit pe Rowena şi 
pînzele ei se vindeau acum între cinci şi zece mii de 
lire, în funcţie de mărime. Incepea chiar să-şi facă un 
nume în cercurile artistice. i 

— Ai mîncat? Sy 

Fern scutură din cap. 

— Să mergem atunci. Să vedem ce putem găsi. 

Mai tîrziu, după ce înghiţiseră cantităţi enorme de 
pîine coaptă de Rowena şi de brînză de capră, de 
culoarea lămiii, presată tot de ea, Fern îşi dădu seama 
că mama ei nu o întrebase nici măcar o dată ce căuta 
aici. 

Era tipic pentru Rowena. Nu se amestecase nicio- 
dată în viaţa lui Fern, pînă acolo încît putea părea că 
nici măcar nu o interesează, deşi Fern ştia că nu era 

de vină decît acel simţ înnăscut al respectului pentru 
intimitatea celuilalt, care o împiedica să fie indiscretă. 
Rowena ştia că relaţia dintre ele ar fi fost mult mai 
bună dacă ar fi lăsat-o pe Fern să se apropie de ea 
cînd aceasta ar fi simţit nevoia, decît să o respingă, 
să o împingă şi să o înstrăineze. 

Rowena se gindise întotdeauna la copii ca la nişte 
animale cărora trebuie să le cîştigi încrederea care nu 
ți se cuvenea ca un drept dat de Dumnezeu prin sim- 
plul accident al naşterii şi că, aşa cum te porți cu orice 
creatură mică, trebuie să arăţi, prin bunătate şi înțele- 
gere, că pot avea încredere în tine. 

În schimb, Rowena îi povesti toate noutățile din sat 
şi o făcu pe Fern să rîdă în hohote cînd auzi că ultima 
idee a biroului de turism era să o transforme pe Ro- 
wena într-o atracţie locală, totul culminînd cu un indi- 
cator la capătul aleii, care să îndrume vizitatorii spre 
“locuința faimoasei pictorițe şi alte asemenea anec- 
dote. 

într-un tîrziu, deconectată şi căscînd, Rowena se 
apucă să strîngă masa. 

- Miine poți dormi mai mult. Presupun că eşti des- 
tul de obosită. Eu o să mă scol cît mai devreme, să 
prind cea mai bună lumir.ă, dar nu o să te trezesc. 

Privindu-şi mama n:işcîndu-se prin bucătărie, pre- 
gătind lumînările şi spâlînd vasele, Fern îşi dori din 
suflet ca Rowena să cunoască pe cineva. Trecuseră 
atit de mulţi ani de cînd nu-şi mai amintea ca mama ei 
să fi avut pe cineva important în viaţa ei. 

Demult, cînd era mică de tot şi Anthony le vizita 
aducînd dulciuri atît de minunate pentru ea şi haine şi 
vin pentru mama ei, Fern se gîndise că Anthony ar fi 
putut fi tatăl ei. 

De fapt îşi petrecuse o mare parte din copilărie 
întrebîndu-se dacă putea fi tatăl ei. Nu avea nimic 
împotrivă dacă Anthony ar fi fost acela. Oricine putea 
aduce atîta animaţie în viaţa ei şi a Rowenei era bine 
venit. 

Anthony stătea cîteva zile, apoi pleca luînd un pa- 
chet cu picturile Rowenei, iar mama ei rămînea cîteva 
ceasuri tăcută, retrasă, şi Fern ştia că trebuia să se 
joace singură, pînă cînd acesteia îi revenea buna dis- 
poziţie. Crescînd, Fern începuse să-şi dea seama că 
fiecare pictură de care se despărțea Rowena lua cu 
ea o fărimă din ea însăşi şi Rowena ura întotdeauna 
acest lucru. 

Dar Anthony îşi făcuse cu credință datoria faţă de 
Rowena astfel încît măcar în privinţa banilor, aceasta 
nu mai trebuia să-şi facă griji. Fern sperase că o să 
iasă ceva din legătura cu Anthony, dar într-un tîrziu 
află că deşi el fusese odinioară căsătorit, prefera acum 
să-şi petreacă timpul cu bărbaţi tineri. 

Trăind atit de departe de lume, Rowenei îi era 
greu să găsească pe cineva. Ura să se ducă la Cork 
şi nu lăsa impresia că-i lipsea viaţa socială. Localnicii 
o considerau puțin ciudată. După ei, dacă la douăzeci | 
şi doi de ani nu ai reuşit să pui mîna pe un bărbat 
însemna că lucrurile stăteau rău de tot. 

Găseai mulți fermieri burlaci, între două vîrste în 
împrejurimi, dornici. să-şi ia o nevastă. li puteai întilni 
în barurile din sat, cînd îşi lăsau deoparte uneltele, în 
speranţa că vor găsi o ocazie, printre turiste. Multe 
propuneri de căsătorie erau respinse în jurul orei un- 
sprezece, într-o seară de vineri, într-un har zgomotos. 

Pentru aceşti sărmani bărbaţi tomnauci, căsătoria 
era esenţială. Fără un moştenitor, pămînturile se pier- 

deau şi erau condamnați să-şi cîrpească singuri cio- 
rapii şi să-şi fiarbă singuri cartofii, pînă la sfîrşitul zile- 
lor. 

Ceea ce nu înțelegeau localnicii era cum reuşise 
Rowena să rămînă nemăritată. Era o adevărată fru- 
museţe. Părul ei ca arama nu-şi pierduse strălucirea 
şi trupul îi era la fel de zvelt şi de mlădios ca al fiicei 
sale. Dar, îşi spuse Fern, aceasta părea cit se poate 
de mulțumită astfel, ceea ce însemna că a nu avea un 
bărbat lîngă tine nu este neapărat un lucru chiar atit 
de rău. 


Fern reuşise să dea gata cea mai mare parte a 
romanului pe care îşi promisese să-l citească de mai 
bine de şase luni. Umbrele se adînceau şi tocmai în- 
cepea să constate că îi este greu să se mai concen- 
treze asupra literelor, cînd apăru Rowena, care se 
întorcea de la atelier. Fern puse cartea deoparte şi o 
strînse pe mama ei de mînă. 

— Vino, îţi dau ceva de băut, şi-mi poti spune cum 
ti se pare pîinea mea dospită. 

După ce Fern turnă ceaiul, Rowena scoase o pungă 
de hîrtie maronie mototolită din spatele cutiei pentru 
pîine. 

— leri dimineață am trecut pe la bancă. 

— Şi nu ai luat doar ceva bani, pariez. Eşti incorigi- 
bilă. l 

— Să însemne asta că nu o să-mi ţii companie? 

Fern deşuruba deja capacul sticlei mici, neetiche- 
tate. Vărsă cîteva picături de lichid alb, limpede, în 
fiecare ceaşcă. Apoi îşi luă ceaşca ei şi sorbi cu satis- 
factie, simțind pe git arsura whisky-ului irlandez. 

- Mă surprinde că nu s-a legat încă nimeni de 


109 


Donal. Nu cred că a rămas cineva care să nu ştie, 
după atîta vreme, cu ce se îndeletniceşte el. 

— Ai dreptate, dar este un lucru bun şi pentru afa- 
cerea lui şi pentru bancă. Toată lumea foloseşte acum 
filiala lui. Toţi trebuie să ştie că îţi dă băutura odată cu 
banii. Nu există suflet în oraşul ăsta care să nu se 
ducă la el, să-şi facă plinul. Cine să vrea să-l toarne şi 
apoi, ce rost ar avea? 

— Sînt foarte fericită că am venit acasă, mamă. 
Fern oftă mulţumită, luînd mici înghiţituri din licoarea 
înflăcărată. 

— Şi eu. E atit de plăcut aici, de cînd ai venit. Ah, 
să nu înţelegi că îţi duc dorul sau chestii dintr-astea. 
Bineînţeles că mi-e dor de tine, Fern, dar nu vreau să 
te simţi vinovată în vreun fel... 

Fern pufni în rîs. Biata Rowena, cît de mult voia ea 
să fie o mamă independentă. 

Rowena rise şi ea. 

— N-ar fi trebuit să încerc să fiu subtilă, nu? Nicio- 
dată nu mi-a reuşit. In regulă, mi-e dor de tine, dar 
sînt foarte mulțumită în micuta mea lume. 

— Sînt convinsă. In fond, ar trebui să vin mai des 
acasă, dacă m- aş gîndi că ti-ar fi greu, nu? glumi 
Fern. | 

— E totul în regulă? 

— Perfect. Totul este absolut perfect. Am avut doar 
nevoie să mă gindesc mai bine la anumite lucruii, 
ceea ce mi-ar fi fost foarte greu să fac la Londra. Totul 
pare atit de confuz. 

— Vrei să vorbeşti despre asta? Glasul Rowenei 
trăda preocuparea. 

Fern îi văzu privirea îngrijorată. 

— Ah, nu, să nu-ţi faci idei greşite. Nu este nimic 

important. Este vorba doar de munca mea. Era vorba 
de o avansare pe care mi-o doream foarte mult, dar 
de care nu mai sînt atît de sigură. | 

— De ce, fir-ar să fie? izbucni Rowena, indignată. 

— Nu ştiu. Asta este problema. Ştiu că am făcut 
treabă bună. Redactorul mi-a apreciat sincer materia- 
lele. Este ciudat, oftă ea. Oricum, mai există şansa 
să obţin postul. Încă nu a fost luată nici o decizie. 

— Asta este, probabil că-ţi faci griji degeaba. 

Fern se întrebă dacă să-i spună Rowenei despre 
interviul ei ratat. Era prea complicat totul, iar Rowena 
probabil că nu ar fi în stare să priceapă femei ca India 
Duncan-Forrester. 

- Da, aşa cred. Poate că este timpul să plec de la 
Faces. Nu ajungi să ai cu adevărat succes, dacă rămii 
în acelaşi loc. Sînt acolo de optsprezece luni şi cred 
că e timpul să fac altceva, iar dacă nu mă avansează 
în postul de redactor-şef adjunct ia redacţia mea, efec- 
tiv trebuie să mă gîndesc la altceva. 

— Nu cred că e bine să mă întrebi pe mine ce să 
faci, mie totul mi se pare atit de străin. Trebuie să 
decizi singură. Oricum, asta faci de obicei. 

Rowena îşi mai turnă din sticlă. l-o împinse apoi lui 
Fern. Fern scutură din cap. 

— Nu sînt obişnuită să beau. O să cad lată. Dar o 
să-ţi spun ceva ce o să te facă să rizi, mi s-a oferit un 
contract ca model. 

— La revistă? 

— Nu, la o companie de produse cosmetice. Este o 
poveste cam lungă, dar pregăteam pentru ei un mate- 
rial în ideea căutării unui chip care să lanseze o nouă 
linie de produse şi tipul care este director de producţie 
acolo, mi-a propus să fac eu asta. Bineînţeles că am 

spus nu. Nu am de gînd să renunţ la cariera mea de 
ziaristă ca să zîmbesc toată ziua în fața camerei de 
luat vederi. 

— Al naibii, cîtă dreptate ai. Asta este curată ex- 
ploatare, nu-i aşa? 

- Banii, totuşi, sînt frumoşi. 

- Dar banii nu înseamnă totul, Fern. Banii nu cum- 
pără fericirea. 

— Asta am spus şi eu. Le-am spus că n-am ce face 
cu milionul lor de lire. Am ştiut că o să fii mîndră de 
mine. 

Rowenei îi amass băutura în gît. 

— Ce-ai spus? 

— Că nu am nevoie de milionul lor de lire. 

— Atîta ti-au oferit? Sfintă Fecioară, Fern, ce ti-au 
cerut să faci pentru asta? Sper că nu era vorba de o 
chestie porno? 

Fern rîse. 

— Nu, nu era. Şi nici nu cred că industria de filme 
porno oferă asemenea sume. Era vorba de promo- 
varea unui nou produs. 

— Îţi baţi joc de mine. 

— Cîtuşi de puţin. E o nebunie, nu? 

- O nebunie... E de-a dreptul imoral, Fern. Cine, 
pentru numele lui Dumnezeu, poate fi atît de tîmpit? 

- Oscar Rees... 

— Cine? 

- Oscar Rees... aşa se cheamă compania. 

— Aşa îl cheamă pe tipul care o conduce, Oscar? 

- Nu. De fapt îl cheamă Hugo. Hugo Rees. 

Rowena ridică încet sticla de whisky irlandez. De- 
şurubă capacul şi duse sticla la gură, luînd o înghiţi- 
tură zdravănă din licoarea arzătoare. 

Fern îşi urmări mama, uimită. Reflexul ei fu de a 
îndepărta sticla. 

— Ce faci? 

Chipul Rowenei deveni roşu ca sfecla, încercînd în 
acelaşi timp să smulgă sticla din strînsoarea lui Fern. 

— Dă-mi nenorocita... aia... de sticlă, reuşi ea să 
spună, printre înecături. 

— Nu. Nu, pînă nu-mi spui ce nu merge. 

- Nu este nimic. Vreau doar să beau. 

- Nu bei nimic. Spune-mi ce nu merge. 

Chipul lui Fern devenea tot mai încețoşat. Rowena 
începu să respire repede. Încercă să se calmeze. Îşi 
studie atentă fiica, nescăpîndu-i nici o şuviță de păr 
de pe capul acesteia, nici o curbă a feţei, felul în care 
aceasta zîmbea, uşoara înclinare a capului... - 

— Rowena? Vocea lui Fern era domoală şi blîndă. 
Te simţi bine? Niciodată nu o mai văzuse pe mama ei 
atacînd sticla ca acum. Era în mod clar o băutoare de 
“nădejde, dar niciodată nu bea băutura curată, pentru 
nimic în lume. 

Rowena încercă să-şi revină. i 

— Şocul, spuse aceasta, făcînd efortul de a-şi păs- 
tra vocea calmă. Şocul la gîndul că ţi s-a oferit un 
contract de un milion de lire. 

- Crezi c-ar trebui să-l accept? 

- lisuse, nu. Este echivalent cu a face prostituție. 
Nici să nu te gîndeşti, Fern, şuieră ea imperios. O să 
te corupă. Te vei schimba. Sînt bani murdari. 

_ — Eu nu aş merge atît de departe, încît să spun că 
sînt bani murdari, mamă, dar oarecum imorali sînt, cu 
siguranţă. 

— Exact. Nu vreau să sfirşeşti ca orice fată boită. 
Ti-am dat o educaţie decentă, fetița mea, valori de- 

cente. Ştiam eu că iadul acela te va corupe! 

— Mamă! protestă Fern. Nu am acceptat slujba. 
Am refuzat-o. 

Rowena părea că nici nu ascultă. 

— Fiica mea nu va face aşa ceva. Fiica mea nu va 
aduce ruşinea asupra acestei case. Stai departe de 
ei, Fern Donleavy, dacă nu vrei să stai departe de 
mine! 

Rowena se ridică, luînd sticla cu ea. 

— Noapte bună, zise ea. Aprinse o lumînare, aş- 
teptă să se formeze flacăra şi se îndreptă spre uşă, 
lăsînd-o pe Fern mută de uimire, singură în bucătărie. 


Rowena se legăna încet şi ritmic, într-un vechi ba- 
lansoar de stejar, în micuța cabană din lemn din spa- 
tele casei. 

Cel puţin douăzeci de lumînări ardeau de jur îm- 
prejurul încăperii, făcînd-o să arate ca o biserică, aproape 
ca un altar. 

Privea fix, undeva, în depărtare, fără să clipească, 
în timp ce lacrimile i se prelingeau încet de-a lungul 
obrajilor. 

Pe peretele din fața ei stătea deschis un sertar 
mare, din lemn, iar de capacul acestuia fusese reze- 
mată o pictură. 

Din tablou o privea, dincolo de timp, un tînăr ale 
cărui buze erau uşor ridicate în colțuri, ştiutoare, ca şi 
cum acesta se pregătea tocmai să-i facă o surpriză, 
aşa cum fac îndrăgostiţii, cu un sărut, sau un cadou, 
sau un secret, sau pur şi simplu, cu vorbe de dra- 
goste. 

— Ah, Hugo, şopti Rowena, eşti răspunzător pentru 
atitea. 

Stînd acolo, legănîndu-se în transă, Rowena per- 
mise amintirilor ei să o sfişie în bucăţi. In noaptea 
aceasta, măcar. 


Fern se trezi cu mult înaintea răsăritului. În bucă- 
tăria în care lipăia în şosetele ei groase, pe duşu- 
meaua rece de piatră, mai persistau încă umbre adînci. 
Pisica ieşi din cuibul ei şi i se frecă lasciv de picioare, 
încît trebui să-i facă vînt, ca să nu o calce. 

— Bono, încă nu este ora mesei, şopti ea, punînd 
ceainicul pe sobă. Îşi frecă mîinile reci deasupra plăcii 
încinse, simțind cu plăcere cum o cuprinde căldura: 
Spre est, cerul începea să se schimbe încet, albastrul 
aproape negru, profund, devenind uşor mai deschis, 
anunțînd răsăritul iminent. 

Totul era atît de liniştit şi de tăcut. Spre deosebire 
de Londra, aici nu se auzea zgomotul traficului sau al 
navetiştilor care se tîrau prin dreptul casei. Cerul nu 
avea strălucirea portocalie din oraş. 

Totul era pace şi linişte. Fern făcu ceaiul şi se 
îndreptă cu ceaşca în mînă spre camera mamei ei. 
Draperiile nu fuseseră trase şi Fern constată repede, 
în semiobscuritatea camerei, că patul nu fusese atins. 
Duse ceaiul înapoi, îl puse pe masă, aprinse lampa cu 
gaz de deasupra şi privi cum aureola incandescentă 
scălda bucătăria cu lumina ei blîndă. 

Cîteva minute mai tîrziu, în timp ce-şi bea ceaiul 
fierbinte, aşezată lîngă sobă, cîrligul uşii din spate se 
ridică şi Rowena îşi făcu apariţia, cu o înfăţişare cada- 
verică. 

— Ah, spuse ea surprinsă, credeam că mai eşti 
încă în pat. l 

— Nu am putut dormi, zise Fern. Uite, ţi-am făcut 

ceaiul. Ţi l-am dus în cameră, dar bineînţeles că nu 
erai acolo. 

— Nu, am... am lucrat. 

După cum arăta şi după pungile de sub ochi, pen- . 
tru Fern era evident ce făcuse Rowena toată noaptea 
şi că în mod cert nu lucrase. A 

Fern se ridică şi traversă încăperea. Işi petrecu 
brațele în jurul trupului delicat al mamei sale, înfiorîn- 
du-se cînd frigul trecu din trupul Rowenei în trupul ei. 

— Eşti înghețată. Vino aici şi încălzeşte-te. Fern o 
conduse spre sobă. Luă apoi o pătură de pe pat şi o 
aşeză cu grijă peste umerii Rowenei. 

Rowena zîmbi recunoscătoare. 

— Mulţumesc. Eşti foarte înțelegătoare, plină de 
solicitudine. 

— Nu, nu sînt. Nu înţeleg nimic, dar aş vrea să 
înțeleg, Rowena. Îmi fac griji pentru tine. Vreau să ştiu 
de ce te-ai purtat aşa, azi-noapte. 

Rowena continua să-şi soarbă ceaiul în tăcere. Fern 
o aşteptă să înceapă să vorbească. 

— Rowena, spuse ea într-un tîrziu, ce s-a întîm- 
plat? 

— Nimic. 

— Ascultă, ţi-am spus şi aseară, nici măcar nu am 
de gînd să mă gîndesc la propunerea făcută. 

Rowena parcă nici nu asculta, continuînd să privea- 
scă fix într-un punct din spatele picioarelor lui Fern. 

În sfirşit, îşi ridică ochii spre Fern. Gura ei era o 
linie subţire trădînd disprețul. 

- E bine. Mă bucur, pentru că treaba asta pute. 

— Părerea mea este că exagerezi, Rowena. Nu 
este chiar atît de rău. Fern se simţea rău şi era obo- 
sită. Îşi dorea să nu fi pus niciodată piciorul în birourile 

Oscar Rees. Ce ciudată era uneori viața. Avea sen- 
zaţia că-şi pierduse orice urmă de simţ al orientării. 
Oftă şi-şi puse ceaşca pe masa de bucătărie. 

Avînd în vedere dispoziția Rowenei, era clar că nu 
ajungea nicăieri, certîndu-se. Femeia se comporta ira- 
tonal. 

— Atunci, dacă o să fiu nevoită să-mi schimb păre- 
rea,:o să ţin minte să nu te anunt. 

Rowena se prăbuşi parcă mai adînc î în scaun. Ri- 
dică din umeri, indiferentă. 

— Tu decizi, Fern. E vorba de conştiinţa ta, adăugă 
ea tăios. 

Ochii lui Fern se umplură de lacrimi. Rowena mer- 
sese prea departe. Conştiinţa ei nu era în regulă; mai 
curînd, conştiinţa Rowenei îi dădea acum de gîndit. 
Era vorba de ceva mult mai serios, Fern era sigură de 
asta. Poate că mama ei era geloasă. 

Toţi acei ani în care luptase Rowena să-i asigure 
lui Fern un cămin şi o educaţie ca lumea, iar acum, 
iată că lui Fern i se oferea o afacere de un milion de 
lire, la vîrsta de douăzeci şi trei de ani. 

Dacă ar putea şi Rowena, măcar o dată în viață, 
să se comporte ca o mamă normală. 

- De ce trebuie să mă faci să mă simt atit de al 
naibii de vinovată, Rowena? Din cauza banilor, nu- 
aşa? Asta nu poţi tu să suporţi. Gîndul că aş putea 
avea succes fără să mă spetesc, aşa cum ai făcut-o 
tu, toată viața. Ei bine, am obosit să mă simt vinovată 
din cauza ta. Ascultă, ştiu că ţi-a fost greu să mă 
creşti de una singură, dar nu eu ţi-am cerut să mă 
naşti. Pentru numele lui Dumnezeu, nici măcar nu ştiu 
cine sînt. Jumătate din mine lipseşte. E un mister. lar 
tu nu o să-mi spui, nu-i aşa? 

Fern ridică glasul, în timp ce lacrimile i se pre- 
lingeau pe obraji. 

— Te-ai întrebat vreodată ce a însemnat pentru 
mine să mă uit la fiecare bărbat care ne trecea pragul 
şi să mă întreb dacă el era acela? Dacă o să-mi spui 
într-o bună zi: „A, apropo, Fern, omul acela care toc= 
mai a plecat este tatăl tău“? Mi-ai dat o conştiinţă, 
Rowena. De ce naiba crezi că m-am resemnat cu 
secretele tale? Pentru că am o conştiinţă, continuă 
ea, uitîndu-se la chipul neliniştit al mamei sale şi pen- 
tru că mă simt atît de blestemat de vinovată. 

— Secrete? Noi nu avem secrete, Fern. 

— Nu, nu avem secrete mici, Rowena. Doar se- 
crete majore, cele cu adevărat importante în viaţă. Ah, 
la naiba, fă cum vrei tu. In mod evident, nu ai încre- 
dere în mine. 

Fern ieşi ca o furtună din bucătărie, urcă în ca- 
mera ei şi, luptîndu-se cu lacrimile, îşi aruncă lucrurile 
în sac. Reapăru, cîteva minute mai tirziu. 

— Ascultă şi eu am nevoie de timp să-mi adun 
gîndurile. Îmi pare rău dacă te-am supărat, izbucni ea, 
tare. | 

Rowena părea adusă de spate şi îndepărtată. 

- Mă întorc înapoi la Londra. O să ţinem legă- 
tura... 

Rowena se întoarse şi Fern surprinse scînteierea 
lacrimilor din ochii acesteia. 

Se apropie repede şi-şi sărută mama şi, fără să 
privească înapoi, ieşi din casă. 

Furia nu i se domolise. De ce, de ce, de ce era 
mama ei atît de dificilă uneori? 

Nu-şi dădea seama cit îi era ei de greu să fie 
ținută departe, în felul acesta? 

Poate că se purtase ca un copil, dar la fel se pur- 
tase şi Rowena. Doamne, parcă se întorcea înapoi în 
timp. 

În puţinele ocazii în care Fern încercase să abor- 
deze subiectul trecutului Rowenei — trecutul lui Fern, 
totodată — fusese tratată cu acelaşi zid de cărămidă. 
Nu ştia de unde venea, nu ştia cine erau bunicii ei sau 
dacă mai trăiau încă. 

Intreaga ei istorie dispăruse şi numai Rowena ştia 
exact unde anume se afla aceasta, doar că era prea 
încăpăţinată şi egoistă ca să-i spună. 

Într-o bună zi, Rowena va trebui să privească în 
față ceea ce ascundea ea cu atita disperare. În timp 
ce se lansa pe cărare în jos, ştiind că avea un drum 
lung în față, Fern săpă adînc în ea şi îşi dădu seama 
că poate era şi ea la fel de înspăimîntată să afle 
adevărul, pe cît era Rowena să i-l spună. 

Bentley-ul argintiu trase încet lîngă bordură, pe Hol- 
land Park Avenue. Thomas sări repede de la volan şi 
ocoli maşina, să-i deschidă Oliviei portiera. 

Aceasta îşi întinse picioarele lungi, delicate, şi co- 

„bori din maşină. Îşi netezi fusta bej, lucioasă, Chanel, 
îl salută din cap pe Thomas şi apoi rămase o clipă în 
fața uşilor negre, înalte, de la intrarea în Fundaţia 
Rees. | 

Plăcuța de alamă din stînga uşilor strălucea puter- 
nic în lumina soarelui, ridicîndu-i Oliviei moralul. Aş- 
tepta întotdeauna cu plăcere prînzurile la această fundaţie. 
Acesta era domeniul ei. Preluase rolul tatălui ei, ca şef 
simbolic al acestei clinici, acum de renume interna- 
tional. 

Curatorii organizau bilunar un prînz de afaceri unde 
se discutau probleme legate de conducerea instituţiei 
şi de fonduri. Olivia era directorul fondurilor. 

Împinse uşa grea, pătrunzînd în liniştea venerabilă 
a locului. Parcă intrai într-un discret club pentru domni, 
cu lambriurile acelea din mahon întunecat, cu imensul 
candelabru de deasupra şi cu pardoseala din dale 
negre şi albe. Plutea peste tot un miros de ceară de 
lustruit şi lavandă, care nu reuşea totuşi să ascundă 
persistentul miros de antiseptice. 

Olivia îşi întrezări silueta în oglinda uriaşă, înră- 
mată în bronz, care acoperea peretele din dreapta 
intrării. Nici un fir de păr nu se deranjase din tun- 
soarea franțuzească, ce-i venea exact sub linia maxi- 
larului. Părul ei era la fel de mătăsos şi de strălucitor 
ca şi ceara topită. Pielea ei era albă, luminoasă, în 
umbrele holului întunecat, iar ochii ei o priveau din 
oglindă, scînteind ca doi cărbuni aprinşi. Zîmbi uşor, 
mulțumită, spre imaginea din oglindă, înainte de a o 
lua mai departe pe coridorul sinuos, spre sufragerie. 

Văzînd-o intrînd, toată lumea se ridică în picioare. 

— Olivia... Vocile se amestecară în şuvoiul salu- 
turilor. 

— Domnilor, zîmbi ea spre cei patru. 

Profesorul Alan Cox se apropie de ea şi o sărută 
pe amîndoi obrajii. 

- Olivia, draga mea, spuse el, vino să bei ceva — 
mai e destul timp pînă la masă. Oliviei i se întinse 
paharul ei cu gin şi apă tonică. 

— Ce părere ai despre aripa cea nouă, Olivia? o 
întrebă Lewis Bloomfield, vorbind repede, fericit. Cele 
zece paturi noi vor fi ocupate săptămîna viitoare, pe 
vremea asta. Nu este minunat? spuse el entuziasmat. 

— Este minunat, Lewis, dar a depăşit cu mult bu- 
getul, interveni Michael Ginn. Olivia resimțea întotdea- 
una o uşoară repulsie pentru acest om. Pocnea de 

grăsime, părînd gata să tîşnească, în orice clipă, din 
pielea roşie. Avea un nas mare, plasat în mijlocul feței 
ca un cartof prost format şi, cînd vorbea, buzele îi 
străluceau de salivă. l 

— Vorbeşti ca un adevărat contabil, îl mustră blînd 
directorul clinicii, Lewis Bloomfield. Construcţiile depă- 
şesc întotdeauna bugetul. Nici unul dintre noi nu s-a 
gîndit serios că se va încadra în limitele acestuia, nu? 

— E într-adevăr o problemă? Olivia se uită la conta- 
bil pe deasupra paharului, încercînd să-şi ascundă dez- 
gustul în felia de lămiie. 

Michael: Ginn începu să vorbească arogant, gîn- 
dindu-se că era ascultat de toată lumea. | se adresă 
mai mult decît uşor condescendent Oliviei, singura fe- 
meie prezentă. 

- N-ar fi mai bine să mîncăm şi să discutăm pro- 
blema la cafea? 

Olivia ridică din umeri. 

— Presupun că situaţia nu se va schimba pînă atunci 
şi mărturisesc că-mi este într-adevăr foame. 

Se aşezară în jurul mesei mari, rotunde, care pre- 
întîmpina orice nevoie de a-ţi face loc cu coatele. Ed- 
ward Hunter, tînărul şi afabilul administrator, se aşeză 
la dreapta Oliviei, iar Alan Cox la stînga ei. 

Edward se afla la fundaţie doar de cîteva luni, dar 
reuşise să facă să meargă totul ca uns, preluînd din 
mers lucrările de construcţie, un proiect care necesi- 
tase vreo optsprezece luni. 

O adevărată piatră de încercare pentru houl ad- 
ministrator — de fapt lucrarea i se păruse atît de dificilă 
fostului administrator, încît îl determinase să se re- 
tragă. La douăzeci şi opt de ani, Edward era plin de 
avînt tineresc şi energie şi total dedicat sarcinilor asu- 

mate de clinică. Era necesar putin sînge tînăr printre 
ei. La patruzeci de ani, Olivia era a doua după el, ca 
tinereţe; ceilalţi erau cu mult mai în vîrstă. 

Olivia se obişnuise de mult cu stilul lor condescen- 
dent. Dacă nu ar fi fost tatăl şi socrul ei, niciodată nu 
ar fi ocupat ea acest loc. 

— Avem nevoie de o urgentă infuzie de un milion, 
spuse Ginn, brusc. Aripa cea nouă a depăşit bugetul 
cu sută la sută şi efectiv nu vom putea continua fără 
un imediat aport financiar. Sincer să fiu, eu unul nu aş 
deschide deloc aripa cea nouă. 

Olivia simţi cum i se scurge sîngele din obraji. 

— Dar este ridicol. Pentru Dumnezeu, ne intră divi- 
dende uriaşe din acţiuni, ca să nu mai vorbim de toate . 
fondurile pe care le-am strîns din acţiuni de caritate. 
De ce ne aflăm atunci într-o situaţie atît de disperată? 

— Pentru că avem mai multe paturi decît oricînd; 
pentru că dobinzile sînt atît de mari şi onorariile spe- 
cialiştilor cresc tot timpul. Costă o avere să mentii în 
funcțiune o clădire ca asta — aţi uitat reparațiile acoperi- 
şului, care ne-au luat pe toţi prin surprindere? În plus, 
toate acele activităţi de cercetare pe care le spon- 
sorizăm cu atita generozitate. Sîntem faliti, spuse Ginn, 
ridicîndu-şi mîinile în semn de disperare. 

Olivia încercă să-şi păstreze sîngele rece pentru 
care era atît de faimoasă. Sorbi delicat din cafea, în 
timp ce stomacul îi palpita periculos. De ce nu ştiuse 
nimic despre toate astea, înainte? Fusese o idioată să 
nu se preocupe de nimic. Treaba ei era aceea de a 
obține bani; să bată toba acolo unde trebuia; să fie 
văzută cît mai mult, în lume. Nu ea trebuia să ţină 
contabilitatea aceea nenorocită. Necazul era că, odată. 
cu fundaţia, s-ar fi prăbuşit şi gloria ei. 

— Şi ai cumva o soluţie? întrebă ea, rece. 

— Desigur. Să obţinem ceva bani şi asta cît mai 
repede. Este domeniul tău, da? 

— Atunci ar fi bine să mă apuc cît mai repede de 
treabă, nu? spuse Olivia, începînd deja să se ridice 
de pe scaun. 

În timp ce Thomas o conducea pe Olivia cu ma- 
şina înapoi de la fundaţie, mintea ei lucra în viteză. Se 
făcuse atîta publicitate în jurul fondurilor pentru noua 
aripă şi al succesului lui Hugo Rees în obținerea aces- 
tora, încît dacă se va afla că noile saloane nici măcar 
nu se vor deschide, ea va sfirşi prin a fi tapul ispăşitor 
pentru că ea era omul de paie al bestematei acţiuni 
de obținere de fonduri. Trebuia să găsească rapid o 
soluţie. Îşi muşcă buza cu putere, amintindu-şi de dis- 
cuția cu Alexander. Acesta spusese că acţiunile ei 
valorează vreo zece milioane. inseamnă atunci că nu- 
mai prin vinderea acţiunilor fundaţiei s-ar putea obţine 
în jur de cincisprezece milioane. 

Hugo trebuie să facă neapărat ceva. El trebuie să 
creadă că Olivia este împotriva vînzării, dar că păre- 
rea ei a fost anulată de intenţia de a vinde a celorlalți 
acționari şi că ea face asta numai şi numai spre binele 
lui Hugo... Nu, nu o să țină. Hugo nu era atit de prost. 

Privea pe fereastră fără nici o speranță, simțind 
cum nodul: din stomac i se strînge tot mai mult. Poate 
că dacă ar avea o discuţie liniştită cu Alexander, ar 
ajunge împreună la o soluţie. Fireşte, ea nu ar re- 
nunţa la nimic. 


Din punctul de vedere mai curînd cinic al lui Hugo, 
Alexander Easton era doar o altă mică şi crudă farsă 
a vieții, fiind aruncat pe acest pămînt, asemenea atîtor 

altor membri ai familiei Easton, numai şi numai ca să-i 
facă lui traiul mai greu. Hugo se întreba adesea cu ce 
greşise el ca să merite nişte rude atît de nocive. As- 
tăzi, de exemplu. Nemulțumit că-şi petrecuse dimi- 
neata doar ca să scape de Cooper Jefferson, Hugo 
evadase p&ntru o oră de linişte la prînzul lui obişnuit, 
la Connaught, numai ca să fie vînat aici de nenorocitul 
de Alexander. 

După ce studie meniul, îşi ridică privirea ca să-şi 
vadă nepotul proțăpit în faţa lui. 

— Te superi dacă îţi țin companie, bătrîne? îl în- 
trebă acesta şi se aşeză la masă înainte ca Hugo să 
apuce să spună ceva. 

- Da, de fapt, mă supăr, spuse Hugo direct. 

- Asta îmi place mie la tine, Hugo. Eşti întotdea- 
una atit de cinstit. 

— Aş vrea să pot spune asta şi despre tine. 

Alexander luă meniul şi-l studie într-o fugă. 

— Să nu-mi spui că ai de gînd să rămii. 

- Toţi trebuie să mîncăm, Hugo. 

— Da, dar nu neapărat împreună, Alexander. 

— Mă bucur că te-am găsit, continuă Alexander, 
fără să se sinchisească de ostilitatea lui Hugo. Am 
vrut să văd cum te-ai descurcat în dimineaţa asta. 

Hugo ridică din sprînceană, sumbru. 

- În problema Cooper, adăugă Alexander. 

— Mă surprinde că nu i-ai întrebat direct pe ei. 

— De fapt, am încercat să-l contactez pe Leo, dar 
plecase direct la o altă întîlnire. M-am gîndit atunci să 
încerc la tine. In fond, Hugo, în calitate de acţionar, 
am şi eu dreptul să ştiu. 

Sosi chelnerul şi Hugo îi lansă răstit comanda. 

— Comand şi eu acelaşi lucru, spuse repede Ale- 

xander. Ah, şi o sticlă de Puligny-Montrachet 89. 

— Deci spune-mi, au reuşit să te aducă la realitate, 
cît de cît? 

Hugo se pomeni strîngînd şervetul scrobit, din in, 
pe care şi-l întinsese peste genunchi. Cît şi-ar fi dorit 
ca în locul acestuia să fie gitul costeliv al lui Alexan- 
der. 

- Nu. 

— Ai refuzat. Din nou. 

- Corect. 

— Este o ofertă fantastică. 

Hugo oftă. 

— Alexander, avem o companie extrem de profita- 
bilă. Nu avem nevoie să ne vindem unui conglomerat 
fără suflet doar ca să facem rost rapid de bani, aşa 
cum sînt convins că vezi tu lucrurile. Pur şi simplu nu 
avem nevoie să vindem. Produsele poartă propria noa- 
stră personalitate; ele se bucură de un mare prestigiu. 
Crezi cu toată seriozitatea că are o logică economică 
să reducem factorul exclusivității asupra produselor? 
Noi nu vrem să devenim o hală de supermarket. 

— Atunci dă-mi voie să cred că ai ochelari de cal. E 
adevărat că multe din produsele Cooper sînt destinate 
supermarketurilor,. la prețuri scăzute, dar tocmai din 
acest motiv vor ei să pună mîna pe Oscar Rees. Vor 
să înscrie cu litere de o şchioapă această exclusivi- 
tate, nu? Pentru numele lui Dumnezeu, femeia obiş- 
nuită, de pe stradă, nu o să ştie niciodată că produsele 
au fost preluate de... 

— Nimeni nu se gîndeşte la femeia obişnuită. 

- Încearcă să spui asta celor care. se ocupă de 
studiile asupra pieţei, Hugo. Trăieşti într-o lume de 
vis. Trebuie să evoluezi odată cu vremurile 

— Şi presupun, spuse Hugo începînd să rupă bu- 
căți din fileu! de calcan, că sub Cooper ţi se va da 
poate ocazia să-ți dezvolţi propriile produse, avînd în 
vedere că pînă acum ţi-am respins ideile. 

— Leo Eden mă apreciază ca fiind un chimist ex- 
trem de talentat. 

— Apreciază şi direcția pe care talentele tale au 
ales să o urmeze? 

— El ştie că drumul succesului în cosmetică înseamnă 
dezvoltarea produselor sănătoase şi încurajarea na- 
sului care depistează tendinţele, pentru a reuşi să fii 
mereu cu un pas înainte. Reîmprospătarea celulelor şi 
întinerirea, acesta este viitorul — izvorul tinereții, Hugo, 
şi tot restul, adăugă el glumet. 

- Înseamnă că nu i-ai spus, nu? Pentru că, dacă 
ar şti, toată povestea i s-ar părea şi lui la fel de dez- 
gustătoare ca şi mie. 

Alexander dădu din umeri, indiferent. 

- Dacă ţi-ai schimba părerea şi ne-ai da puţin mai 
multă mînă liberă — un cuvînt în tot ce se petrece — 
atunci Lucienne şi cu mine poate că am putea fi con- 
vinşi să te susţinem în această ofertă. Altfel... Alexan- 
der îşi goli paharul şi savură vinul fin, înainte de a 
continua... sîntem datori față de noi înşine să ne ur- 
măm destinele. 

Hugo rîse, dar rîsul lui era gol, amar. 

— Fă cum vrei tu, Alexander. Acţiunile tale şi ale lui 
Lucienne, la un loc, nu mă pot băga la strîmtoare, 
n-am dreptate? 

- Ceilalți nu ar putea fi atraşi de ofertă crezi tu, 
nu-i aşa? i 

- In ce-l priveşte pe Julian nu ştiu, dar banca va 
rămîne alături de mine, fundaţia nu o să vrea să rişte 

şi presupun că,Olivia va rămîne loială soțului ei. 

— Nu sînt sigur că ai dreptate aici, Hugo. Eu cred 
că $i ceilalți acţionari ar putea fi convinşi, într-un fel 
sau altul, desigur. Poate că de data asta capul tău o 
să fie prea adînc îngropat în nisip, să mai poți săpa, 
ca să ieşi. 

În clipa aceea, din buzunarul lui Alexander se auzi 
un țîrîit alarmant. Hugo pufăi dezgustat cînd tînărul 
scoase din haină telefonul minuscul. 

— Scuză-mă, Hugo, bombăni acesta. 

Vocea care se auzi din telefon, chiar aşa de înfun- 
dată cum era, îl surprinse pe Hugo. Işi auzi cît se 
poate de clar soția prezentîndu- se. 

Alexander rînji încet, genul de rînjet pe care l-ar 
putea arbora un şarpe ca să asigure şoarecele că 
este pe cale să-l înghită şi-şi împinse scaunul în spate, 
privindu-l obraznic pe Hugo. 

Hugo puse jos ceaşca de cafea şi se ridică. Trînti 
şervetul direct în zaharniţă şi ieşi ca o furtună din 
restaurant, fără să privească în urmă. 


Hugo nu avea o zi bună. De fapt, nu avea un an 
bun... sau o viaţă cît de cît bună, mai precis. Nu era 
suficient că tatăl lui transferase fundaţiei, prin testa- 
ment, acțiuni cu putere de vot, care acum se puteau 
întoarce împotriva lui; nu era suficient că stocul de 
douăsprezece la sută al băncii putea vira spre cealaltă 
parte cînd licitaţia devenea serioasă şi astfel el putea 
pierde compania; nu era suficient că era însurat cu o 
lesbiană înrăită care şi ea intenţiona să vîndă împo- 
triva lui. Ah, nu, nimic din toate acestea nu era sufi- 
cient. Tocmai acum blestematul ăla de cumnat al lui 
intrase din nou în bucluc. 

„Hugo urcă în goană treptele largi, din piatră, spre 
uşa de la intrare cu numărul 23 de pe Queen Anne's 
Walk. intoarse cheia în broască şi deschise o jumă- 
tate din uşa largă, dublă, apoi îşi scoase repede haina 
şi-şi puse servieta pe masă. i 

— Hugo! strigă ascuţit Olivia, de cine ştie unde se 
afla. Auzi zgomotul ascuţit al tocurilor ei pe scările de 
lemn. Hugo, continuă ea, venind în întîmpinarea lui, 
extrem de tulburată, slavă Domnului că ai venit. David 
e în bibliotecă, te aşteaptă. Am amiînat cina pînă la 
ora opt. Vine familia, să discute totul. Ce porcărie... 
bombăni ea, întorcîndu-se brusc, parcă amintindu-și 
dintr-o dată: Ah, cum se simţea Julian? 

Se uită pentru prima oară la Hugo. Era palid, avea 
pungi la ochi şi părea mai bătrîn decît cei patruzeci şi 
doi de ani ai săi. l 

- Părea foarte în regulă, de fapt. Nici nu cred că îşi 
dă seama în ce necazuri ne-a băgat. 

— Ah, făcu Olivia, avînd măcar decenţța să pară 
jenată. 

— A trebuit să lupt ca să-mi fac drum prin campin- 
gul presei de scandal, din fața spitalului. Ştiam că 
într-o bună zi o să se întîmple aşa ceva, Olivia. Ar fi 
trebuit să-ți ţii scumpul tău frăţior sub control. 

Ochii Oliviei se îngustară. Se întoarse brusc şi tra- 
versă holul, retrăgîndu-se în zgomotul tocurilor înalte. 

Nu se întîmpla des ca Olivia să rămînă mută — de 
obicei ea avea ultimul cuvînt — numai că de data acea- 
sta constata că-i va fi foarte greu să facă față acestui 
ultim eveniment, dacă Hugo va fi afectat. Deschise 
uşile de la bibliotecă şi reuşi să-i zîmbească palid 
prietenului său, care întîmplător era şi avocatul lui. 

— David! 

Bărbatul se ridică de pe fotoliul cu braţe înalte, 
punînd jos paharul umplut pe jumătate cu whisky. 

— Ah, Hugo. Dumnezeule. Cei doi îşi dădură mîna, 
ferm. 

— Mulţumesc că ai venit, zise Hugo, aproape mor- 
măit. 

— Am venit de îndată ce am aflat. Ce mai ştii de 
Julian? E bine? 

- Da, dacă pot spune asta. O vreme trebuie să o 
lase mai moale şi vor să-l țină cîteva zile sub ob- 
servațţie, dar, dincolo de asta, pare să trateze toată 
povestea ca pe o farsă reuşită. 

- Da, ăsta este Julian. Ceea ce însă nu face prea 
bine firmei, nu? 

— Dumnezeule, David, nu aş fi surprins dacă ar 
sfîrşi prin a întoarce totul în avantajul lui, prezentîn- 
du-se ca un fel de Casanova. 

— Greu. Nu după ce a avut un atac de inimă, în 
plină acţiune. Eu aş zice că sexul opus ar putea găsi 
ideea asta puţin cam deplasată. Închipuie-ţi o întîlnire 
discretă, într-o după-amiază şi, brusc, partenerul tău 
începe să moară deasupra ta. 

— Asta se întîmplă mereu, se pare, spuse Hugo 
brusc. Doar că la el nu a fost un atac de cord. Se pare 
că suferă de, să-i zicem, stres în acţiune. 

- Stres în acţiune? David aproape că se înecă. Îşi 
semnează numele prea des, vrei să spui? Pune prea 
mult suflet în timpul partidei? 

- Exact. 

- Putea să fie şi mai rău, spuse David, luminîn- 
du-se. Putea să pice mort. 

- Asta ar fi fost mai rău? întrebă Hugo, aproape 
numai pentru el. 

* Julian îl chinuia de prea mulţi ani, ca să trezească 
în el sentimente caritabile. Singurul lucru bun în legă- 
tură cu el era că, mai ales datorită pasiunii lui pentru 
femei, generase o publicitate acerbă pentru Oscar Rees. 
Era visul oricărui ziarist de cancanuri şi coşmarul ori- 
cărui publicist. Nimeni nu ştia ce urmează să mai facă. 
Sau uneori, cui. 

- Şi femeia? 

— De la ea ni se trage totul. Ştii cine este? 

- Caro Littleton? Da. Soţia lui Stephen, membru 
onorabil în consiliul pentru Chalfont Rising, ministrul 
mediului. O poveste picantă, Hugo. Cred că va circula 
cîteva zile bune. 

— Ani, poate, spuse Hugo întunecat. Proasta a ur- 
cat cu el în ambulanţă. L-ar fi putut lăsa pe directorul 
hotelului să se ocupe de toată povestea. Tipii sînt cît 
se poate de obişnuiţi cu chestii dintr-astea. Ea însă 
s-a purtat ca un înger păzitor şi a rămas alături de el, 
a dat o declarație la spital şi tot tacîmul. 

— Nu se ştie niciodată. Poate că, pînă la sfîrşitul 
zilei, totul o să se întoarcă în favoarea firmei. Femeilor 
le plac coțcari ca Julian. Este sexy şi romantic. Un 
pungaş — nu acesta este cuvîntul care se poartă zilele 
astea? 

- Parcă ai fi ziarist, David. Poate că ar trebui să 
tatuăm Oscar Rees, pe penisul lui. Ne-am face astfel 
mai multă publicitate decît într-un. an de reclamă, la 
Vogue. Oricum, îți mulțumesc din nou că ai venit. 

— Este cel mai mic lucru pe care-l pot face. Ridi- 
cară paharele şi închinară. 

David şi Hugo se  întîlniseră la Cambridge, la înce- 
putul anilor '70, unde studiau amîndoi dreptul. David 
avea acum unul din cele mai căutate birouri de avoca- 

tură din Londra şi unul din importanții lui clienți era 
Oscar Rees. De-a lungul anilor, prietenia lor se matu- 
rizase şi se adiîncise şi David ştia că Hugo se bizuia 
mult pe sfaturile lui clare, nepărtinitoare. Din cauza 
poziţiei înalte a lui Hugo şi a puterii banilor, puțini erau 
oamenii din jurul lui, care să fie atît de cinstiți cu el. 

— Voiam să vorbesc cu tine despre Cooper Jeffer- 
son, spuse David. 

— Se pare că toată lumea vrea să vorbească de- 
spre Cooper Jefferson cu mine, îi răspunse Hugo po- 
sac. 

— Am verificat testamentul tatălui tău. Pare absolut 
etanş. 

— Ştiu. M-am uitat şi eu peste el. Părerea mea este 
că totul atîrnă de nenorocita aia de fundaţie. Dacă 
nebunul ăla bătrîn nu ar fi transferat acţiuni cu putere 
de vot blestematului ăluia de loc, atunci probabil că 
n-aş mai fi avut probleme -— sau dacă aş fi avut copii. 
Atunci acţiunile nu s-ar mai fi dus niciodată acolo. 
Hugo nu mai spuse că, de fapt, în multe privințe era 
chiar uşurat că nu riscase să aibă nişte progenituri ale 
necredincioasei lui soții. 

Ca un făcut, uşile bibliotecii se deschiseră brusc şi 
în încăpere îşi făcu apariția Olivia, arătînd mieroasă şi 
fragilă. Părul ei lucios, negru, scurt şi drept, era impe- 
cabil. Părerea lui Hugo era că tunsoarea aceasta îi 
înăsprea figura, făcînd-o să pară inabordabilă şi ste- 
rilă. 

Purta o rochie din lînă, superb croită, care se ter- 
mina chiar deasupra rotulelor, scoțindu-i în evidenţă 
picioarele delicate, dar priveliştea nu avu nici un efect 
asupra lui Hugo. 

— Ceilalţi au sosit, Hugo. l-am instalat deja în su- 

fragerie, aşa încît dacă tu şi cu David vreţi să veniţi şi 
voi după ce terminati... 

Hugo remarcă schimbarea din tonul ei. Vocea ei 
era mai blîndă ca de obicei. În mod obişnuit, ar fi 
împroşcat cuvintele, acum însă părea mai curînd sfi- 
oasă — ca un copil care aşteaptă să fie pedepsit. Poate 
că era conştiinţa ei. Aproape să-ţi stîrnească mila, se 
gîndi Hugo. Aproape. 

© Hugo şi David terminară whisky-ul din -pahare şi o 
luară pe urmele Oliviei. Hugo nu crezuse necesar să-i 
cheme pe gemeni, dar, cine ştie din ce motiv, Olivia o 
făcuse. Uitîndu-se la ei, avu impresia că păreau uşor 
amuzaţi, cu toate că tatăl lor se afla la spital. 

— Lucienne... Alexander... miîrîi Hugo salutul me- 
canic. 

— Unchiule Hugo, se amestecară vocile lor, unsu- 
roase. Ce mai faci? se rostogoliră cuvintele din gurile 
lor. 

— Splendid! izbucni el. Nici că se putea mai bine. 

Apoi, gîndindu-se la sentimentele pe care aceştia 
le-ar fi putut avea pentru Julian şi pentru savuroasele 
lui aventuri amoroase, se mai îmblînzi puţin. 

— Sînt sigur că vă bucuraţi să aflaţi că tatăl vostru 
se simte bine. Nu a avut un atac de cord. Mai curînd 
suferă de un, ăăă... stres. Cel puţin aşa mi-au spus 
doctorii. 

Lucienne oftă. 

— Slavă Domnului, izbucni ea. Doamne, ce îngri- 
jorată am fost! Amîndoi am fost, nu-i aşa, Alexander? 

Alexander dădu din cap. 

- Foarte îngrijoraţi. Nu ştiam ce să credem. Ce s-a 
întîmplat, unchiule Hugo? 

Nu ştia de ce, dar de cîte ori îl auzea pe Alexander 

vorbindu-i astfel şi mai ales cînd îi spunea „unchiule 
Hugo“, i se făcea părul măciucă şi simțea cum se 
încordează tot. Poate că de vină era numai vocea lui 
Alexander, care părea uşor efeminată. Nu avea încre- 
dere în nici unul din ei, nici cît negru sub unghie. Era 
destul că trebuia să-i tolereze la serviciu, nu mai avea 
nevoie de ei şi acasă. 

Hugo era conştient că în seara aceasta se purta 
nemilos şi posac, dar avînd în vedere toate proble- 
mele pe care i le crease familia soției sale, simțea că 
are motive al naibii de întemeiate să fie aşa. Fiecare 
se aşeză la locul rezervat: Olivia lîngă uşă, David la 
dreapta ei, iar gemenii la stînga, în timp ce Hugo se 
aşeză în capătul opus al mesei. 

Peretele din spatele gemenilor era acoperit de o 
oglindă în ramă aurită, reflectînd zecile de luminiţe ce 
se revărsau din candelabru, iar în mijlocul mesei se 
aflau trei sfeşnice în care ardeau douăsprezece lu- 
mînări, aruncînd puncte sclipitoare peste cristaluri şi 
argintărie. 

Vesela Rees Minton, concepută special pentru bu- 
nicul lui Hugo, era aşezată cu grijă, în dreptul fiecărui 
loc. Thomas desfăcu fără un cuvînt şervetul lui Hugo 
şi-l aşeză în poala acestuia, înainte de a-i turna con- 
someul în farfuria de supă. Thomas şi Nancy repre: 
zentau tot personalul pe care-l păstraseră ei în ultima 
vreme, exceptindu-i pe cei angajaţi cu ziua. Nancy 
gătea şi întreținea casa, în timp ce soţul ei, Thomas, 
întrunea rolurile de valet, şofer, băiat la toate şi grădi- 
nar. 

— Îmi pare atit de bine că ai putut veni, David. 
Te-am scos din casă aşa, în ultima clipă... 

— Nici nu te mai gîndi la asta, Olivia. Pentru mine 

este întotdeauna o plăcere să am un pretext să te 
văd. Imi pare doar rău că am venit în asemenea îm- 
prejurări. 

- Doamne, David, vorbeşti parcă ar fi avut loc un 
deces în familie, spuse Alexander uşor arogant, se 
gîndi Hugo. Nu s-a întîmplat nici o nenorocire, con- 
tinuă acesta. Tata a avut doar cine ştie ce acces stu- 
pid, în timp ce călărea o bucăţică bună. Doar nu s-a 
întîmplat nimic grav, nu? 

Hugo puse cu zgomot lingura în farfurie. Olivia lăsa 
impresia că nici măcar nu observase sporovăiala inso- 
lentă a nepotului ei. > 

— Părerea mea este că s-a făcut degeaba atîta 
tevatură. Sper că şi tata o să spună la fel. Probabil că 
o să trebuiască să renunţe la toate astea, continuă el, 
rizînd. . 

- Alexander! Ajunge, mulțumesc. Tatăl tău nu că- 
lărea o bucăţică bună, o călărea pe soția unui mini- 
stru. Mai mult, pe soția ministrului mediului. Cei de la 
minister pot face viaţa grea pentru Oscar Rees, dacă 
vor. Mă îndoiesc că tipul o să ne mai trateze cu sim- 
patie, după publicitatea în jurul soţiei sale, nu crezi? 

- Depinde de ce simte pentru ea, presupun. Unii 
bărbaţi s-ar putea simţi eliberaţi. Asta le-ar da mînă 
liberă, nu crezi, Hugo? 

Hugo rămase o clipă cu privirea aţintită asupra 
mesei, ştiind sigur la ce se referea Alexander, rahatul 
ăsta enervant. Din fericire pentru el şi pentru Olivia, 
amîndoi erau la curent cu activităţile extraconjugale 
ale celuilalt. 

— Să sperăm că ai dreptate, Alexander. Poate că 
nu o să se întîmple nimic. Caro o să se ducă acasă şi 
el o să-şi întrebe nevasta ce a făcut astăzi, iar ea o 

să-i spună: „lubitule, o să poţi citi totul în presa de 
scandal, de miine.“ lar el o să se întoarcă înapoi la 
ziarul lui şi o să spună: „Ah, bine, draga mea, abia 
aştept.“ 

- E o idee. 

— Dar nu una foarte inteligentă. 

— Bietul tata, întotdeauna intră în asemenea buclu- 
curi, ciripi Lucienne. Într-un fel, unchiule Hugo, Oscar 
Rees are noroc să aibă pe cineva ca tata. Este cum- 
plit de strălucitor şi groaznic de imoral. Dacă departa- 
mentul nostru de publicitate ar putea face atita reclamă 
într-o lună cîtă ne face el în cinci minute! Sper că o să 
ajungi şi tu ca el, într-o bună zi, Alexander. 

Hugo scutură din cap, îngrozit. Oare înnebunise 
toată lumea? Sau numai Julian şi familia lui? Probabil 
că aceştia din urmă, îşi spuse el. 

-— Există publicitate bună şi publicitate proastă, Lu- 
cienne. Tatăl tău pare să fie expert mai ales în cea 
proastă. 

— Unchiule Hugo, nu ai în totalitate dreptate. Nici o 
publicitate nu este mai bună, uneori, decît publicitatea 
proastă. Pariez că vînzările noastre vor creşte, după 
povestea asta. 

Ceva îi spunea lui Hugo că Lucienne putea avea 
dreptate. | 

Charles Allen nu mai simţise niciodată ce simțea 
acum. Stătea întins, privind visător în tavan, micile 
crăpături care apăreau şi dispăreau. 

Îşi mişcă încet şoldurile şi penisul lui alunecă mai 
adînc în gitul lui Lucienne. Aceasta se înecă uşor, se 
retrase, apoi începu să-i lingă sălbatic vîrful, trimițîn- 
du-i în şoc valuri de plăcere, prin vintre, pînă în toate 
terminaţiile nervoase. 

Ar fi putut termina în orice clipă, dacă ea ar fi 
continuat aşa. Lucienne îşi strînse buzele în jurul tijei 
lui şi le prelinse în jos, înghițindu-l în gura moale, 
caldă. Îi simțea dinţii ascutiti ca fierăstrăul, amenințind 
şi excitînd, totodată. 

Era la discreţia ei. Începu să-l sugă cu putere, fă- 
cînd mici. zgomote ca şi cum s-ar fi sufocat. Miinile ei 
se tîrîră în sus pe stomacul lui, spre piept şi-i câutară 
sfircurile, plimbîndu-şi degetele uşor, peste ele. 

El gemu şi-şi împinse mai mult penisul în gura ei, 
val după val de extaz revărsîndu-se în gitul lui Lu- 
cienne. 

Aceasta continuă să sugă, înghiţindu-l, savurîndu-i 
şi ultima picătură. Apoi, cînd spasmele lui încetară, îşi 
înălţă capul şi îi zîmbi triumfătoare. 

— Uluitoare... oftă el. Eşti pur şi simplu uluitoare. 
Vino aici. 

O trase în sus spre el şi-şi petrecu braţele în jurul 
ei, apoi o sărută tare şi prelung. Limba ei avea gust 
sărat şi uşor amărui. 

— Imi pare bine că ţi-a plăcut, spuse ea, buzele 
înălțîndu-i-se la colțuri, cu satisfacţie felină. Se ghe- 
mui în curba brațului său şi-i mîngfie părul de pe piept, 
trecîndu-şi degetele prin el, în cercuri jucăuşe. 

— Ce mică e lumea, nu-i aşa? spuse Charles, of- 
tînd. Auzi, să lucrezi la Oscar Rees. Habar n-am avut. 

Lucienne se întinse înapoi pe pernă, zîmbind încă. 
Charles Allen o sunase chiar a doua zi după întîlnirea 
din Trader Vics. O vreme îl refuzase, pentru ca în final 
să accepte să-l întîlnească. Au avut mai întîi un prînz- 
preliminar, foarte sexy, după care Charles o adusese 
la el în apartament, pentru o cafea. 

Charles începuse să-i smulgă hainele de pe ea, 
din clipa în care intrară pe uşă. Un şir de haine arun- 
cate pe jos ducea din bucătărie, prin living, pînă în 
dormitor. Cămăşuţa ei La Perla zăcea sfişiată pe mar- 
ginea patului. Se întrebă dacă să nu i-o impute. 

Charles o sărută uşor pe umăr şi cobori din pat. 

— Mă întorc într-o clipă, iubito. 

Îl urmări îndepărtîndu-se. Avea un corp foarte fru- 
mos. Umeri largi, coborînd spre o talie mică şi fese 
ferme, bune de strîns. 

Picioarele lungi erau musculoase şi, cum aflase 
deja, foarte puternice. Una peste alta, seducerea lui 
Charles Allen fusese o experiență foarte plăcută şi 
împotriva tuturor aşteptărilor ei. 

În fotografii arăta ca prototipul tînărului bine: am- 
bițios, arogant şi disperant de plicticos. N-ar fi bănuit 
niciodată că poate fi la fel de înfometat de sex şi la fel 
de dornic de aventură, cum era ea. Începea efectiv 
să-i placă de el. 

Charles reapăru cu o sticlă de şampanie şi două 
pahare. 

— Ți-e sete? 

— Crezi că e cazul să amestec băuturile? chicoti 
ea, micşorîndu- şi ochii şi plimbîndu-şi sugestiv limba 
peste buze. 

- Poate că şampania nu este cea mai bună pentru 
tine, dar este răcoritoare. 

— Atunci dă-mi şi mie. 

Îl urmări scoţind dopul cu zgomot şi umplînd apoi 
paharele. Bău repede lichidul rece ca gheata, gata 
pentru încă un pahar. 

- Ţi-a fost sete. 

— Îmi place pur şi simplu să mă îmbăt, spuse ea, 
ridicîndu-şi genunchii la bărbie, oferindu-i o privelişte 
totală asupra cărnii ademenitoare dintre picioarele ei. 
Îşi simțea deja penisul întărindu- i-se din nou. Efectiv 
nu se putea sătura de ea. Niciodată nu mai întiîlnise o 
femeie ca ea. Ea emana, pur şi simplu, sex. 

— Pe vremea cînd eram căsătorit, începu el şovă- 
ielnic, nu am făcut niciodată aşa ceva. 

— Nu pot să cred, chicoti Lucienne. 

- Sincer. Soției mele nu-i plăcea s-o facă decit în 
poziția misionarului. Zăcea sub mine, fără să se mişte 

măcar. Ştii, aproape că aveam senzaţia că voia să 
termin cît mai repede şi să o las în pace: Nu cred că a 
simţit vreodată o cît de mică plăcere. Cît despre ce 
am făcut noi adineauri... probabil că i s-ar fi făcut rău 
numai la gîndul ăsta. 

— Ce pierdere! oftă Lucienne. Nu a ştiut niciodată 
cît eşti de delicios. Asta înseamnă că nu prea ai prac- 
tică? | 

— Eu nu aş spune asta. Charles părea jignit. Chiar 
ţi-am lăsat impresia că nu am practică? 

Dumnezeule, cît de sesibil poate fi amorul propriu 
al bărbaţilor! întinse un picior lung, grațios, şi-şi frecă 
degetele de piciorul lui. 

- Nu. Lipsa de practică nu este acelaşi lucru cu a 
nu fi bun. Spuneam doar că ai nevoie de un mic curs 
de reîmprospătare... cu un număr de opțiuni... alterna- 
tive, aş spune eu. Dacă vrei, putem experimenta pu- 
tin. Îl privi pe sub semilina genelor ei dese, negre. 

Charles nu mai putea rezista. Îi luă paharul din 
mînă, îl puse pe măsuţă şi se aruncă peste ea. 

Lucienne protestă. 

— Exact asta voiam să-ţi spun, Charles. Nu aşa. 

Se răsuci pe burtă şi-şi trase genunchii sub ea, 
astfel că acum stătea în patru labe. 

— Aşa! 

— Eşti ca o cățea în călduri, numai sex şi vagin! 

— Atunci ai face bine să te gindeşti şi să mă ser- 
veşti, nu crezi? 

Charles nu avea nevoie. de nici o încurajare. Se şi 
afla în ea. 


Era întuneric cînd se trezi Lucienne. Charles o să- 
ruta pe față, spunînd ceva. Se răsuci şi îşi aminti unde 

se afla. Se simțea înțepenită şi foarte bine folosită. 
Mădularele ei erau grele şi relaxate. Se uită la ceas. 

— Trebuie să plec. 

— De ce? 

— Nu pot sta mereu aici. Am treburi acasă. 

- Să aştepte. Eu am nevoie de tine aici. 

— Ai avut mai mult decit suficient din mine, pentru 
o singură zi. Încă puţin şi o să începi să te plictiseşti 
de mine. 

Charles fornăi. 

- Nu fi caraghioasă. Niciodată nu m-aş putea plic- 
tisi de tine. Eşti mult prea excitantă. Începuse deja 
să-şi plimbe limba pe umerii ei. Îl îndepărtă, cu blîn- 
dete. 

- Charles! Încetează. Aş vrea să fac un duş, spuse 
ea, strecurîndu-se afară din pat. 

— Cum să nu? Dă-i drumul. 

După ce termină, Charles intră în camera de baie 
şi se aşeză pe closet, privind-o pe Lucienne ştergiîn- 
du-se cu prosopul. Aceasta se aplecă şi- şi frecă pi- 
cioarele lungi, zvelte. 

Se minună de albeața ca de smîntînă a acestora, 
amintindu-și cît de catifelate şi de moi erau. Îşi şterse 
apoi micul triunghi negru din locul unde se întîlneau 
picioarele. 

Sînii plini, frumoşi, se mişcau ademenitor, formînd 
o despicătură profundă, cînd ea se aplecă în față. 

Se opri din şters şi se îndreptă, oferindu-i imaginea 
întreagă a trupului ei perfect format. Lucienne nu ştia 
ce e timiditatea. Nu avea de ce să se ruşineze. 

- La birou lucrurile au luat-o un pic razna, în ultima 
vreme. Se întîmplă tot felul de minuni. 

— Ca de exemplu? 

Charles nu-şi dădea seama ce s-ar putea petrece 

acolo, fără ca el să ştie. 
„__— Este vorba de unchiul Hugo, spuse ea, înfăşurin- 
du-şi prosopul în jurul trupului şi petrecînd un colț al 
acestuia între sîni, ca să-l fixeze. Pare foarte bizar în 
ultima vreme, continuă ea. Sîntem cu totii îngrijorați 
din cauza lui. 

— Îngrijoraţi din cauza lui Hugo? De ce naiba? 

- Pare puţin cam absent, ca şi cum nu ar fi acolo, 
cu noi, în întregime. 

— Haide, Lucienne. Hugo a fost întotdeauna cît se 
poate de prezent. Tocmai de aceea a condus cu atita 
“strălucire compania. 

— Ştiu, ai dreptate. Probabil că nu e nimic serios. 

Lucienne ieşi din baie şi Charles o urmă. Luă de 
pe jos ce mai rămăsese din cămăşuta ei şi se în- 
cruntă, privind-o. 

— Nu cred că mai am ce face cu ea. Mă rog. O 
aruncă în coşul ascuns sub măsuţa din colțul încă- 
perii. Apoi îşi trase rochia şi îl rugă pe Charles să-i 
închidă fermoarul. 

Curiozitatea lui Charles fusese stirnită. 

„ — Ce vrei să spui? 

Dacă ar fi putut afla cîteva informaţii secrete de- 
spre Hugo, acest lucru ar fi fost, poate, spre binele 
băncii. 

Collingwood deținea doisprezece la sută din ac- 
țiunile Oscar Rees şi asta de pe vremea cînd fuzio- 
naseră Alfred Easton şi Oscar Rees, în anii '30. 

Fusese dintotdeauna un holding extrem de lucrativ 
şi pînă de curînd fusese supervizat de Patrick Colling- 
wood însuşi. Fusese prieten de o viaţă cu Oscar. De 
fapt, cei doi bătrîni muriseră la un interval de un an. 

Acum, de holdingul Rees se ocupa chiar departamen- 
tul lui Charles. Nu că intra în sarcina lui în mod special 
- de asta se ocupa comitetul, în întregime. Totuşi, nu 
ar fi stricat să afle ce ştia Lucienne. 

- Hmm? Despre ce anume? 

- Despre Hugo? 

— Ah, ţi-am spus, poate că nu e nimic. Doar că unii 
dintre noi am observat că în ultima vreme pare efectiv 
că trăieşte într-o altă lume. Cred că ultima aventură a 
tatălui meu a contribuit şi ea la asta. Şi apoi, desigur, 
mai este şi mătuşa Olivia şi anturajul ei lesbian, care-l 
dă gata. Cinstit, atît eu, cît şi fratele meu Alexander, 
avem senzația că îl paşte o cădere nervoasă. Pierde 
contactul cu realitatea. Nu putem scoate de la el nici o 
decizie în ce priveşte afacerile, aşa că este foarte 
greu. Totuşi... 'spuse ea, intrînd în pantofii cu tocuri 
înalte şi privindu-se în oglinda micuță de pe masă... 
sper ca lucrurile să se limpezască. Sper asta. Ar fi 
păcat să vezi o companie ca Oscar Rees luînd-o la 
vale, nu crezi? 

Îşi luă geanta şi se apropie să-l sărute cu patimă. 

— Sună-mă, îi spuse ea. 

Îi privi trupul minunat dispărînd din cameră şi auzi 
uşa închizîndu-se în urma ei. Intr-adevăr îi dăduse o 
temă de gîndire. 


Clădirea Cooper Jefferson ocupa o felie mare din 
Berkeley Square. Deşi compania se ascundea în spa- 
tele unei fațade din anii '30, nimic din filozofia ei nu 
aparținea trecutului. 

Era un conglomerat cu un succes enorm, cu de- 
getele în tot felul de plăcinte. La început îşi ciştigase 
renumele cu pastă de dinţi şi săpun. 

Acum adăpostea numeroase din cele mai mari case 
producătoare de cosmetice, sub umbrela ei extrem de 
diversificată. 

Picioarele lui Alexander se afundau în covorul plu- 
şat în timp ce înainta fără zgomot pe coridorul care 
ducea la biroul lui Leo Eden. 

Pereţii erau acoperiţi cu fotografii ale liniilor dife- 
ritelor produse, înrămate în lemn de mesteacăn. În 
curînd, Oscar Rees li se va alătura şi ea, se gîndi 
Alexander, cu nedisimulată satisfacție. 

Alexander se felicită pentru discreta lui manevră. 
Leo Eden nu fusese chiar aşa dornic să pună mîna pe 
Oscar Rees, cum crezuse Alexander la început. 

Deşi Leo avea reputația de achizitor la scară mare, 
avusese multe rezerve privind înțelepciunea de a adăuga 
firma Oscar Rees la portofoliul companiei sale, făcîn- 
du-se astfel ecoul părerii lui Hugo. 

Dacă nu avea nici un fel de rezerve în a cumpăra 
linii de produse de mare serie, care puteau fi vîndute 
prin lanţuri de magazine şi supermarket-uri, se îndoia 
însă că pentru Cooper va fi profitabil să se concen- 
treze asupra piețelor selecte, ocupate de Oscar Rees. 

Alexander însă reuşise să-l convingă pe Leo că, 
avîndu-i în consiliul de conducere pe Lucienne şi pe el 
însuşi, cu vasta lor experiență, compania va fi sigură. 
Era firesc ca Leo să-l vrea şi pe Hugo parte din afa- 
cere, dar Alexander îl cunoştea prea bine pe unchiul 
său, ca să ştie că în cazul în care oferta făcută de 
Cooper va fi încununată de succes, Hugo va fi prea 
mîndru ca să împartă controlul asupra marii iubiri a 
vieţii lui şi că probabil se va retrage la pensie. Ceea 
ce le va lăsa locul liber lui şi lui Lucienne, să conducă 
din umbră Oscar Rees, pentru Cooper Jefferson. 

Ce prost bătrîn mai era şi Hugo ăsta. Dacă i-ar fi 
permis lui şi lui Lucienne cel mai mic control asupra 
companiei, Alexander nu ar fi fost pus în această dis- 
perată situaţie de a juca rolul lui luda. Hugo merita tot 
ce obținea acum. 

In ce-l priveşte pe Leo, nepotismul jucase evident 
un rol important în ascensiunea lui spre bolta cor- 
porației. Nu că s-ar recunoaşte deschis acest lucru, 
dar dacă familia nu-ţi dă un brînci înainte, atunci nici 
nu prea ai cum să avansezi, nu-i aşa? 

Aşa cum atitea uşi i sau deschis lui Leo Eden 
datorită ascendenţei lui, nu numai abilității sale, la fel 
era şi Alexander în căutarea locului său, într-un viitor 
nu prea îndepărtat. Asta făcea parte din grandiosul lui 
plan. Mai întîi, un loc în consiliul de conducere de la 
Oscar Rees şi îndepărtarea blîndă a lui Hugo, prin 
resemnare sau epuizare, după care se va ocupa de 
Leo şi, mai important, de şeful lui Leo din State, Bob 
Lowenstein. 

Uşa lui Leo se deschise exact în clipa în care 
Alexander ajunse în dreptul ei. Era pentru a doua oară 
că Alexander venea la Leo şi ştia bine că acesta va fi 
încîntat de veştile pe care le aducea. 

Şi ce al naibii de uşor fusese! Bietul, bătrînul Hugo. 
Era deja un dinozaur, ce mai! Regele a murit. 

— Leo! spuse Alexander, mieros. Ce bine-mi pare 
că te văd. s 

— Alexander. 

Primirea lui Leo nu era chiar atît de călduroasă pe 
cît ar fi vrut-o Alexander, dar precis că o să se schimbe, 
îndată ce va auzi ce o să-i spună. ; 

— Intră. la loc. Cum merg treburile? 

- Nemaipomenit, răspunse Alexander, numai zim- 

o să fii de acord cu mine. l 

Leo se aşeză înapoi în vastul lui scaun rotativ, de 
director executiv şi-l privi pe bărbatul din fața lui. Era 
ceva la Alexander Easton, care efectiv îl enerva. Era 
nemilos. 

De fapt asta nu ar fi trebuit să-l deranjeze pe Leo — 
nici ei nu ar fi ajuns acolo unde se afla, fără o anumită 
duritate, cînd era cazul —, dàr mai era ceva. Nu putea 
pune degetul exact unde trebuia,-dar ar fi fost mult 
mai fericit dacă afacerea nu ar fi fost atît de strîns 
legată de Alexander. 

Cînd Alexander îi făcuse prima oară propunerea 
unei potenţiale cumpărări, ideea îi provocase o clară 
senzaţie de neplăcere. Iniţial o respinsese categoric, 
dar Alexander fusese enervant de insistent, reuşind 
pînă la urmă -să-l convingă pe l-eo că putea pune 
mîna pe un procent masiv de cincizeci la sută din 
companie. Totuşi, Leo ar fi vrut ca Hugo Rees să 
rămînă în consiliul de conducere. 

— Deci ce ai pentru mine? Veştile astea bune ale 
tale să le auzim. 

— Cred că am afacerea în buzunar. 

— Ah, da? 

Alexander se bătu pe buzunarul de la haină. 

— Cincizeci la sută din acţiuni le am aici, metaforic 
vorbind. 

Leo reuşi să zimbească puţin. i 

— Este foarte interesant, Alexander. Cum. ai reuşit 
atît de repede? Fără îndoială, cu puțină constrîngere, 
nu? | | 

Alexander ridică din umeri. 

- Poate, chicoti el uşor. Ştii cum este — în zilele 


146 % 


noastre, oamenilor le surîd banii lichizi.. Este liniştitor 
să ştii că banii sînt la tine, decît îngropați în nu ştiu ce 
companie zaharisită. 

— Absolut. | 

— Mătuşa mea m-a sunat ieri. Se pare că atit ea, 
cît şi Fundaţia Oscar Rees sînt pregătite să vîndă. 

— Ciudat. Eu am crezut întotdeauna că Olivia o să 
rămînă de partea lui Hugo, 

— Se pare că fundația are urgentă nevoie de o 
infuzie de bani. Apoi, desigur, mai sîntem eu şi sora 
mea... deşi, tehnic vorbind, noi nu o să vindem efec- 
tiv, nu? Şi banca. Cred că de chestiunea asta se ocupă 
Lucienne şi există speranţe că şi ei vor agrea foarte 
curînd ideea vînzării. 

Leo nu se putu opri să nu zimbească. 

— Ai fost destul de ocupat, nu? Nu mai rămîn deci 
decît Hugo şi tatăl tău..De care parte crezi că va sări 
acesta? 

Alexander se uită o clipă la unghiile lui perfect ma- 
nichiurate. 

— Greu de spus. Problema cu bătrînul este că de 
fapt el. nu are nevoie de bani. Are destui, chiar şi fără 
părțile lui din companie. Dar, continuă el, surprinzîn- 
du-se gindind cu glas tare, sînt sigur că el nu va re- 
prezenta o problemă. Cum am spus, sîntem în regulă 
chiar şi fără acordul tatălui meu. Tot noi vom avea 
votul majoritar. În final, numai de asta vom avea ne- 
voie. Şi atunci mă aştept ca Hugo să accepte. Alexan- 
der îşi frecă mîinile ca şi cum tîrgul ar fi fost deja 
încheiat. Şi ne putem gîndi la Oscar Rees, cu mine şi 
cu Lucienne la cîrmă. După care ne vom putea într-a- 
devăr apuca de treabă, lucrînd la cîteva produse cît 
se poate de interesante. În clipa de față, laboratoarele 

se ocupă de testele preliminare, cu uşile închise, de- 
sigur. Dar totul pare cît se poate de promiţător. 

- Nu eşti puţin cam pripit, Alexander? Hugo va 
continua să aibă cincizeci la sută din companie. Eu 
unul nu cred nici o clipă că se va retrage. Asta nu ar fi 
deloc o veste bună pentru Oscar Rees. 
` Ochii lui Alexander se îngustară, dar îi răspunse lui 
Leo, imperturbabil: 

— Nu, probabil că ai dreptate. De fapt, ar fi cel mai 
bine pentru noi toți să rămînă. Sincer să fiu, sînt întru 
totul de acord cu asta. Simt însă că nu va fi prea 
încîntat să împartă conducerea companiei. Eu nu în- 
cerc decit să te previn, Leo, că ar putea alege varianta 
retragerii. 

- Eu voi face tot posibilul să mă asigur că va ră- 
mîne, Alexander. Desigur, nu am stabilit exact ce loc 
anume veţi ocupa tu şi Lucienne în noua companie, 
nu? 

— Trebuie să am acordul tău că vom avea un loc în 
consiliul de conducere şi vreau să am propriul meu : 
departament de cercetări, ca să mă pot ocupa de anu- 
mite direcţii absolut noi. Nici nu m-aş gîndi să facilitez 
această tranzacţie dacă aş crede o clipă măcar, că nu 
va fi aşa. Ş 

Leo se uită neînduplecat la Alexander. 

— Părerea mea este că în clipa de faţă nu ai altă 
variantă decit să te bazezi pe mine. Nu ai nici un alt 
cumpărător care să aştepte la coadă şi ştii că oferta 
noastră este pe masă. Ţi-am spus că vă voi da amîn- 
durora un loc în consiliu, iar restul va fi negociat în- 
dată după semnarea tranzacţiei. Vreau să ştiu dacă 
se întrevăd niscaiva surprize, Alexander. Dacă există 
datorii grevate pe aceste părți despre care spui că se 

află în buzunarul tău. Tot acest exercițiu mă poate 
costa al naibii de mult, dacă eşuează. Nu vreau sur- 
prize de ultimă oră. 

Alexander se ridică şi Leo pricepu că îl adusese în 
poziție defensivă. l 

— Ascultă, mă poţi crede pe cuvînt. Ştiu că nu 
există nimic ascuns, undeva. Cum am mai spus, totul 
este foarte simplu. Etanş. Nu este decît o chestiune 
de timp. Acum însă trebuie s-o şterg, zise el, uitîn- 
du-se la ceas. Mai am o mulțime de lucruri de făcut. 

După ce Alexander dispăru pe uşă, Leo zîmbi uşor. 
Ce prost — ce prost periculos. Îl va ţine în buiestru pe 
Alexander, pînă cînd va vedea afacerea semnată, dar 
după aceea se va asigura că va exista totuşi o clauză 
sigură, de care să se folosească el, pentru a-i arunca 
peste bord pe gemenii Easton, dacă aceştia vor de-. 
veni un obstacol. Oricum, era timpul ca oferta să fie 
făcută publică. Potrivit ultimelor veşti date de Alexan- 
der, puteau începe abordările oficiale. 

Era clar, Alix îi ascundea ceva. Nu era Alix cea 
gălăgioasă, ca de obicei, cînd dădu Fern peste ea în 
lift, amîndouă în drum spre birou. 

- Ăăăă, bună, spuse Alix, înghițind cu greu şi evi- 
tînd privirea lui Fern. 

— Bună, Alix, îi întoarse aceasta salutul. Cum mai 
merg treburile? 

— Ah, bine... bine. Alix dădu din cap, ca pentru a se 
asigura pe sine că într-adevăr totul mergea cît se poate 
de bine. 

- Grozav. 

Fern se aştepta la barajul normal de întrebări din 
partea lui Alix, dar aceasta privea în pămînt, stînje- 
nită. 

La etajul al doilea, uşile liftului se deschiseră. Fern 
ieşi, aşteptînd-o pe Alix să o urmeze, dar ea îi zîmbi 
prosteşte, ridicîndu-şi degetul arătător în sus şi făcîn- 

du-i cu mîna un semn de la revedere, printre uşile 
care se închideau. | 

Ciudat, îşi spuse Fern. Era neobişnuit pentru Alix 
să urce să-şi vadă superiorii, la o oră atît de matinală. 

Puţini dintre aceştia obişnuiau să vină atît de de- 
vreme, pe de o parte, iar pe de alta, chiar dacă ar fi 
venit, nu ar fi fost o politică prea bună să-i vizitezi 
înainte de a se fi dopat cu suficiente cantităţi de co- 
feină. 

Fern îşi scoase jacheta şi o aruncă pe speteaza 
scaunului. In ciuda tevaturii şi a dificultății de a se 
concentra în toată nebunia asta, lui Fern îi plăcea 
„atmosfera biroului. 

Cel puţin îi plăcuse, pînă cînd se formase suficient 
ca să facă şi altceva. Acum trebuia să aştepte, la 
cheremul Edwinei, să vadă ce o să se întîmple cu 
promovarea ei. l 

Cele cîteva zile de absență nu o ajutaseră prea 
mult. Putea chiar spune că se simțea mai rău decît 
înainte. Acum, peste problemele ei de serviciu, mai 
avea şi sentimentul de vinovăţie că țipase astfel la 
mama ei. 

Porni computerul şi aşteptă să-i apară pe ecran . 
datele relevante. Se întoarse apoi spre tava cu pro- 
bleme interne şi spre teancul de corespondență „care“ 
o aştepta. 

Cu coada ochiului, ceva sau mai exact absenţa 
acelui ceva îi atrase atenţia. Se întoarse şi se uită la 
biroul lui Alix. Era gol — absolut curat — în mod cate- 
goric, nefolosit. 

Fern se ridică încet de pe scaun, încruntîndu-se 
nesigură. 

Se duse la biroul gol şi deschise sertarele. 

Toate erau goale. Ce naiba se întîmplase? De aceea 
se purtase Alix atît de prosteşte în dimineaţa asta? 
Fusese pusă pe liber pentru cine ştie ce greşeală şi 
se ducea sus să-şi ia foaia de lichidare? Săraca Alix! 
Ce cumplit! 

O cuprinse un arzător sentiment de nedreptate. 
Cum au îndrăznit? După tot ce a făcut ea pentru re- 
vistă! 

Ei bine, Fern nu va permite aşa ceva. Avea de 
gînd să spună celor responsabili că nu poţi pune pe 
liber aşa de uşor oameni buni, nu fără să provoci e) 
revoltă generală. 

Avea de gînd să-şi demonstreze chiar acum, pe 
loc, solidaritatea. 

Fern urcă în goană scările, două cîte două, cu 
părul zburîndu-i sălbatic. Şi-l dădu absentă pe spate şi 
intră ca o furtună prin uşile batante, ezitînd doar o 
clipă cît să se gîndească în ce direcţie ar fi putut-o lua 
Alix. 

Se hotărî să înceapă cu'biroul directorului adminis- 
trativ. O luă pe coridor şi bătu în uşa închisă. După 
cîteva clipe de tăcere, Fern înţelese că nu era nimeni 
acolo. Ridică din umeri şi se întoarse, luînd-o spre 
cartierul de mai sus, al redactorului şef. 

Ciocăni şi constată că şi aici era pustiu. Încă două 
încercări ratate, de a le spune părerea ei altor şefi şi 
cobori la bîrlogul redactorului rubrici fixe. 

Împinse uşile batante şi se opri scurt, în timp ce 
acestea se închideau cu putere în spatele ei. 

Alix îşi ridică privirea şi-şi roti cu piciorul scaunul 
turnant, cu fundul instalat comod pe scaunul scump, 
din fața unei ample mese de lucru. ; 

— Ce faci aici? 

Alix aproape că se înăbuşi. 

— Aăă... am fost avansată, Fern. 

— Avansată! lisuse, am crezut că te-au concediat! 
Biroul tău era gol şi am presupus... Fern întrezări o 
undă de satisfacție pe chipul lui Alix. 

— Concediată! Ah, nu... rîse aceasta de ridicolul 
ideii. Am fost făcută redactor şef adjunct la redactia- 
de rubrici fixe. 

— Ce? 

- Redactor şef adjunct la redacţia de rubrici fixe. 
Alix pronunţă cuvintele savurîndu-le pe deplin. 

— Felicitări, reuşi Fern să spună. Mă bucur enorm 
pentru tine. Meriţi postul ăsta, Alix. Lui Fern îi veni să 
vomite. | se făcuse efectiv rău fizic. 

— Mulţumesc, Fern. Imi pare bine că nu eşti supă- 
rată. 

Zîmbetul lui Fern semăna în mod remarcabil cu un 
rînjet. 

— Am crezut că o să fii supărată. Presupun că 
toată lumea credea că tu eşti prima la rînd... 

— Nu, nu, spuse Fern cu o voce sciîrțiită. Meriti 
postul ăsta, Alix. Haide să bem ceva în pauza de 
prînz, să sărbătorim, adăugă ea, în lipsă de altceva 
mai bun. leşi din cameră, reuşind să-şi păstreze pe 
fată zimbetul de plastic. 

Ăsta trebuia să fie postul ei. Toată lumea ştia că 
ea urma la rînd. Ce se întîimplase? 

Rămase cu ochii pironiţi în ecranul alb aproape 
toată dimineaţa, încercînd să-şi spună că nu ar fi tre- 
buit să fie furioasă, avind mai ales în vedere faptul că 
oricum se gîndise să-şi schimbe slujba, în timp ce o 
altă voce din ea îi spunea că nu aşa se punea pro- 
blema. 

La ora 11:30, a fost convocată la redactorul şef. 
Edwina Butler o invită pe Fern să stea jos. 

Făcînd asta, Fern nu se putu împiedica să nu arunce 
o privire discretă prin încăpere, aceeaşi încăpere care 
o făcuse atît de des să-şi imagineze cum... „Intr-o 
bună zi cînd voi fi eu redactor-şef...“ 

Îndată după formalităţi, Edwina trecu direct la su- 
biect, ochii ei negri, de nevăstuică, privind-o inteligent 
pe Fern. 

— Presupun că ai auzit de Alix. 

Fern îşi drese glasul, nesigură pe vocea ei. 

- Da. 

— Ţie, într-adevăr, aş fi vrut să-ţi ofer postul acesta, 
Fern, dar Alix mi-a vorbit despre planurile tale. 

— Poftim? întrebă Fern, înălțindu-şi sprîncenele agre- 
siv. 

- Despre planurile tale, repetă Edwina politicos. 

- Nu ştiu exact ce vrei să spui. Ce ţi-a spus Alix? 

— Despre La Mode, desigur. Dacă tot ai de gînd să 
ne părăseşti, ar fi fost o dovadă de nesocotință din 
partea mea să-ţi ofer postul. 

— Dar dacă mi-ai fi oferit postul, nu aş fi plecat, 
protestă Fern. 

Edwina îşi tuguie faimoasele ei buze stacojii. 

- Draga mea, ştii cîtă nevoie am de loialitatea tu- 
turor oamenilor mei. Habar n-am avut că erai atît de 
nemulțumită de noi. Am crezut sincer că sîntem o 
echipă unită. Sînt sigură că o să înţelegi cît de greu 
mi-a fost, dar pînă la urmă a trebuit să fac ceea ce era 
cel mai bine pentru Faces. Trebuie să fiu sigură că 
echipa este unită. 

Deşi Edwina vorbea fără patimă, Fern simţea în 
cuvintele ei o urmă de venin. Edwina era probabil 


154 


furioasă că Fern o trădase, furioasă că aflase asta 
prin Alix. 

— Dar... Fern. încercă să protesteze. Voia să-i ex- 
plice că fusese lucrată pe la spate, că Alix nu avea 
nici un drept, că nu era adevărat. Ce scorpie era Alix 
asta! Fern se străduia cu greu să-şi stăpînească furia. 
Unghiile i se. înfigeau adînc în palme, în timp ce se 
chinuia să spună ceva. 

Se uită la teancul de articole aşezate ordonat în 
mijlocul biroului Edwinei. Plicuri din plastic, cu diapozi- 
tive, se revărsau dintr-un alt teanc. 

Se uită la micul vas cu creioane pe care Edwina le 
ținea în permanenţă ascuţite, ca să poată face însem- 
nări pe materiale. 

Erau sculele şi harnaşamentele unui redactor. De 
cîte ori se imaginase pe ea însăşi, de partea cealaltă 
a biroului? 

Nu mai avea nici un sens să protesteze. Decizia în 
privința ei fusese luată şi nu-şi mai putea păstra pozi- 
ţia la Faces. Muşcase din glonțul proverbial. 

'— Aş fi vorbit cu tine, dar am avut nevoie de timp 
ca să mă gîndesc, să fiu sigură. De aceea am plecat. 
Trebuia să ştiu care este poziţia ta. Edwina, ştii că 
sînt ambițioasă. Sînt sigură că mai ales tu înţelegi 
asta. Ştiam că sînt potrivită pentru postul ăsta, dar tu 
mi-ai dat de înțeles că s-ar putea să nu-l obţin. Tre- 
buia să mă gîndesc la toate opțiunile mele. 

- Exact, da. Presupun că aşa ai făcut. Aşa că 
n-am nici o îndoială că pînă miine o să-mi spui care-ţi 
sînt planurile. Pentru mine este clar că poziţia actuală 
de simplu asistent de redacţie nu te mai satisface. 
Adu-mi la cunoştinţă. Edwina îşi luă agenda, dîndu-i 
de înţeles că este liberă să plece. 

Fern se repezi pe coridor, spre noul birou al lui 
Alix. Luă paharul de apă minerală de pe biroul aces- 
teia şi ridicîndu-l deasupra capului ras al lui Alix, îşi 
înclină mîna, urmărind cu satisfacţie udarea vacii. 

Cînd Alix scheună protestînd, Fern îi spuse: 

— Aceasta este băutura de sărbătorire despre care 
vorbeam. 


Laura, agentul publicitar al lui Hugo, îşi băgă capul 
pe uşă ca să-i spună acestuia că sosiseră Olivia şi 
Julian. Hugo se uită repede pe masă ca nu cumva să 
fi rămas acolo vreo hîrtie importantă şi apoi se duse 
să-şi primească soţia şi cumnatul. 

— Vă mulțumesc că ați acceptat să veniţi aici. Cred 
într-adevăr că uneori este mai bine să vorbeşti în altă 
parte decît acasă, nu sînteţi de acord? spuse el, con- 
ducîndu-i fără să aştepte răspunsul acestora. 

Hugo nu vedea nici un semn de boală la Julian. 
Acesta era imaginea perfectă a playboy-ului sănătos, 
bronzat, blond şi extrem de relaxat. De unde şi pînă 
unde putea omul ăsta suferi de stres, îl depăşea pe 
Hugo. j 

Julian nu muncise nici măcar o singură zi în viata 
lui — doar dacă numeşti muncă a conduce o echipă de 
polo şi a cutreiera prin America de Sud, jumătate din 
viață. 

Olivia, pe de altă parte, avea un evident aer bol- 
năvicios. Avea paloarea de fildeş a unui vampir. Hugo 
se gîndi să o întrebe dacă se simte sau nu bine, dar 
apoi îşi spuse că de fapt lucrul acesta nu-l preocupa 
într-atit, încît să se obosească să o întrebe. 

- Vă rog, luaţi loc, îi invită el, trîntindu-se în uriașul 
scaun de piele. Vreau să vorbesc cu voi despre oferta 

făcută de Cooper Jefferson. Bineînțeles, vreau să ştiu 
în mod sigur cum veti vota, ca să-mi cunosc poziţia în 
viitor. Julian, începe tu, dacă nu te superi. 

— Pe mine mă tentează foarte mult zece milioane 
de biştari, Hugo! 

Cît de mult ura Hugo pseudoexpresiile hippie ale 
lui Julian! 

La patruzeci şi opt de ani, te-ai fi aşteptat să se 
maturizeze cît de cît. Şi zău, blugii ăştia albi, strîmți... 

- Pe naiba, mă gîndesc de ce să vreau banii ăştia. 
Am tot ce vreau. Sîntem cu toții destul de bogati, nu? 
Şi îmi place să mă ocup de activitatea de promovare 
a companiei. Mă face să simt că fac ceva util. 

Hugo îşi strimbă gura, amintindu-şi de conversaţia 
avută zilele trecute cu David, despre abilitatea lui Ju- 
lian de a face reclamă companiei. 

— Este foarte nobil din partea ta, spuse el încet. 

- La naiba, nu e nobil, Hugo. Mă cunoşti, mie-mi 
place să mă simt bine şi nu pot să cred că m-aş simţi 
mai bine dacă m-aş implica mai mult. Mai am nevoie 
de timp ca să mă gîndesc. Cred că încă îmi mai cîn- 
tăresc opţiunile. 

— Şi tu, Olivia? 

Hugo fu uimit să-şi vadă soția tamponîndu-şi ochii 
negri, scînteietori, cu o mică batistă dantelată. Acea- 
sta îşi trase nasul elegant. 

— Nu ştiu ce să spun, Hugo, răspunse ea patetic. 

— Atunci de ce nu-mi spui pur şi simplu ce inten- 
ționezi să faci? o întrebă el politicos. 

- Intenţionez să vînd, spuse ea repede. La fel şi 
fundaţia — şi gemenii, adăugă ea, 
— Înţeleg. Aş fi crezut că, fiind soția mea, îmi vei 
arăta ceva mai multă loialitate. 

— M-am gîndit şi eu la asta. Dar chiar nu văd de ce 
te afectează atit de rău afacerea Cooper Jefferson. 
Tu o să fii bine, Hugo, dar eu trebuie să mă gîndesc la 
bani. 

- Olivia, în viața ta nu a trebuit să te gîndeşti la 
bani. 

- Nu la banii mei, ci ai fundaţiei. Această vinzare 
este vitală pentru supraviețuirea fundaţiei. 

— Eu aş spune că o conducere decentă ar ajuta 
mai mult la supraviețuirea fundaţiei. 

- Consider asta drept o insultă personală, Hugo. 

— Asta am şi intenţionat, Olivia. | 

Aceasta se uită repede la Julian, care părea pier- 
dut în studierea pantofilor din piele maronie. 

— Şi mai e ceva, Olivia, vreau să divorțez. 

Julian se uită îngrozit la cei doi. 

— Să divorțezi! exclamară el şi Olivia, la unison. 

- Da, spuse Hugo, aproape savurînd spaima Oli- 
viei. M-am hotărît, Olivia. Căsnicia noastră este abso- 
lut fictivă şi vreau să am viața mea proprie. 

- Dar ai o viață a ta proprie. Şi cu mine cum ră- 
mîne? 

- Haide, Olivia, ştii la fel de bine ca şi mine că 
interesele noastre se îndreaptă în direcţii opuse. 

Julian se ridică în picioare. ` 

— Cred că eu aş face mai bine să plec. 

— Nu! aproape că strigă Olivia. Rămii, Julian. Vreau 
să auzi totul. 

Hugo părea că uitase de prezența lui Julian. Con- 
tinuă, evident încîntat... 

— Îți propun să-ţi strîngi lucrurile şi să părăseşti 
casa. Bineînţeles, îți vei consulta avocații. li aştept. 

— Stai o clipă! Mînia părea să o fi ajutat pe Olivia 

să-şi revină din şoc. Eu să plec! Nici nu mă gîndesc 
să fac asta. Poţi să pleci tu, Hugo. in fond, îţi petreci 
mai multe nopţi cu prietena ta, aşa că asta nu o să te 
deranjeze prea mult, ce zici? Ar fi prea neplăcut pen- 
tru mine. Nici nu intră în discuţie. 

— Dar nici nu putem trăi acolo... împreună, urlă 
Hugo. 

— Adaptează-te. Tu vrei asta, nu eu. Mie îmi con- 
vine foarte bine să păstrez un status quo. Eu nu vreau 
să divorțez. 

— Sînt convins că nu vrei. Viața este mult prea 
confortabilă pentru tine, dar, Olivia, se pare că ai uitat 
un lucru — micul tău act de trădare. Soţiile nu trebuie 
să facă aşa ceva. 

- Tratezi compania asta nenorocită ca şi cum ar fi 
dreptul tău divin. Uiţi că jumătate din ea a fost a tatălui 
meu, şuieră Olivia. De aceea familia Easton poate 
face cum crede ea de cuviinţă. 

Julian se ridică din nou. 

— Ascultă, acum chiar trebuie să plec. 

Olivia îl împinse înapoi în scaun. 

— Julian, stai! îi porunci ea şi Julian îşi reluă posac 
studierea pantofilor. 

— Nu o să părăsesc casa, continuă Olivia. Este 
suficient de mare ca să avem loc amîndoi în ea, dacă 
aşa vrei, iar dacă nu, o să trebuiască să te descurci, 
Hugo. Asta este tot ce am de spus. Cred că ar trebui 
să te gîndeşti foarte serios la toate implicaţiile acestei 
decizii. 

Lui Hugo îi ajunse. 

— Julian, Olivia. 

„Se ridică şi-şi întoarse spatele de la odioasa lui 
soție şi de la inutilul său cumnat. 

Privi mohorit pe fereastră, întorcîndu-se numai în 
clipa în care auzi zgomotul făcut de uşa care se în- 
chidea. 


Johnny Sharpe se întoarse la birou pe la mijlocul 
dimineţii, obosit şi iritat. Îşi puse pe masă mapa din 
piele de vițel şi văzu biletul de mînă, deasupra tean- 
cului de hirtii în lucru. 

„Hugo vrea să te vadă“, atita tot. Exact de asta 
aveam eu nevoie, îşi spuse el în barbă, trecîndu-şi 
enervat mîna-prin părul lung, negru. 

Johnny obosise de-a binelea căutînd în zadar fe- 
meia care să lanseze produsele Vitale. 

Viaţa lui începuse să semene cu o glumă. Fiecare 
dimineață îl găsea cutreierînd platformele de metrou 
de la Paddington la Waterloo, cercetînd marea de na- 
vetiste ca să descopere chipul potrivit. Se hotăriîse să 
“abordeze numai trei fete, ceea ce nu fusese cîtuşi de 
puțin amuzant. 

Cine nu ar deveni bănuitor cînd un individ ca ăsta 
se apropie de tine, la ora opt dimineaţa şi îţi propune 
să-ți facă nişte poze? 

Avusese nevoie de toată diplomaţia ca să le con- 
vingă pe domnişoarele respective — aproape să le 
convingă — că el era într-adevăr cine pretindea că 
este şi că singurul lucru pe care-l putea spera era ca 
acestea să dea curs rugăminții lui şi să-l sune la com- 
panie, după ce se vor informa despre el, la recepție, 
desigur, dacă se arătau interesate. Nici nu se punea 
în discuţie să le întrebe dacă le putea contacta el, pe 
ele. 

Apoi mai tocise nişte pingele bătînd străzile în jurul 
şcolilor de teatru, aşteptînd în fața claselor de curs, 

trăgînd cu ochiul ca un bolnav mintal. Tot ce a făcut el 
pentru compania asta nenorocită — şi nimeni, absolut 
nimenii nu a apreciat nimic. Tot ce-i mai lipsea acum 
era o întîlnire cu Hugo. Ah, da, exact ca o gaură în 
cap. 

Apăru Janie, secretara lui. 

- Johnny... Glasul ei suna agitat şi nervos. Îşi fră- 
mînta mîinile. Slavă Domnului că ai venit, zise ea. 
Hugo vrea să te vadă, urgent! 

— Cînd nu este vreodată urgent, pentru el? 

Johnny dădu mesajul deoparte şi se uită prin cores- 


pondență. Îşi scoase jacheta de piele de pe umeri şi” 


i-o dădu lui Janie. 

— Atîrn-o, te rog, dragă. 

— Să-i spun că ai venit? Rămase în pragul uşii, 
aşteptînd răspunsul. Era foarte clar că nu-i plăcea ro- 


lul de mesager. Hugo putea să fie efectiv monstruos 


cînd avea toane. 

-— Să-mi beau mai întîi cafeaua, scumpo. Am ne- 
voie de ceva tare şi, din lipsă de coniac, o să mă 
mulțumesc cu porcăria asta de cafea. 

— Ţi-o fac eu, spuse Janie. Cu cit i-o făcea mai 
repede, cu atît mai repede se ducea Johnny la Hugo, 
iar ea scăpa de pisălogeala acestuia. 

Johnny rupse plicurile şi aruncă o privire rapidă 
peste ultimele fotografii de prezentare trimise de agen- 
tiile pentru modele. Cine ştie. 

Le aruncă repede deoparte, apoi se opri. Ceva îi 
atrăsese atenția. Ultima poză, care se uita acum la el, 
de pe masă... era ceva în felul cum arăta fata aceea, 
un fel de obrăznicie, aproape sfidare, care îi atrăsese 
atenţia. Simţi cum i se zbate parcă stomacul. Luă fo- 
tografia şi o studie mai atent. 

Avea părul scurt — poate că de aceea o şi pusese 
atît de repede deoparte. După Fern, ideea pletelor 
lungi, revărsate, era greu de scos din cap. 

Dar fata avea un chip adorabil, obraznic. Părul i se 
învolbura şi îi strălucea, chiar şi în această fotografie 
statică. 

Johnny zîmbi, apoi începu. Acea gidilătură dintre 
picioare. Se răsuci în scaun şi trimise o sărutare fetei 
din fotografie. 


— Unde dracu ai fost? spuse Hugo, într-o dispoziţie 
cumplită. Toată săptămîna am încercat să dau de tine. 
Nici măcar Janie nu ştia unde eşti. Se presupune că 
trebuie să te preocupi de lansarea unui produs, nu să 
dispari în neant. Ne aflăm într-un moment crucial, sîn- 
tem deja în urmă, iar tu, pur şi simplu, dispari. Cred 
că-mi eşti dator cu o explicaţie. 

Hugo era ca un director de şcoală, gata să scoată 
untul din el pentru că o ştersese la cîrciuma din colț, 
pentru o rapidă. Johnny îşi drese glasul şi-şi porunci 
să nu se poarte ca un laş. 

— Ge se întîmplă cu şedinţa de prezentare? Cînd o 
să văd şi eu nişte fotografii? Agenţia de publicitate 
„ aşteaptă. Este momentul să începem. 

Sprîncenele dese ale lui Hugo se împreunară, într-o 
încruntare îngrijorată. 

— Fii liniştit, Hugo, spuse Johnny calm. Numai de 
asta m-am ocupat. Nu am pierdut vremea. Am vînat, 
zise el vesel, punînd triumfător fotografia modelului pe 
birou, în faţa lui Hugo... Asta e... mă rog, încă nu este 
nimic definitiv. Evident, aştept acceptul tău înainte de 
a trece la acţiune, dar trebuie să-ţi spun, Hugo, o simt 
în... 


162 


Hugo se lovi uşor cu palma peste cap. 

— Nu pot să cred, să nu-mi spui că simţi din nou 
asta în boaşele tale. 

Johnny se uită în jos, o fracțiune de secundă. 

- Mă pot baza întotdeauna pe ele. 

- Te poţi baza pe ele! Ei bine, mă bucur mult 
pentru tine, Johnny. Dar acum spune-mi ce e cu fata? 

Hugo tuşi, oarecum jenat de semnalele din scrot, 
ale lui Johnny. Luă fotografia şi spuse politicos: 

- Nu asta este fata la care te gîndeai tu! 

Johnny se răsuci incomod, pe scaun. 

— Mă rog, nu, dar... 

— Ce e cu fata pe care mi-ai prezentat-o la bal? 
Era roşcată, nu? Parcă-mi spuneai că ea este. 

— Mă rog, da... dar... 

— Ce se întîmplă, omule? lătră Hugo. 

- Nu a vrut să accepte, reuşi Johnny să spună, în 
sfîrşit. 

Hugo se înroşi puțin la față. 

- Nu a vrut să accepte oferta? 

- Exact. 

— Dar nici o fată întreagă la minte nu ar lăga să-i 
scape o ocazie ca asta. 

— Ştiu, i-am spus-o şi eu de mai multe ori, de fapt. 

— Dar nici nu a vrut să audă. 

— Exact. Johnny ridică din umeri, continuînd re- 
pede: Aşa că m-am gîndit să mai încercăm... 

— Hmm. Hugo studie fotografia. Îşi amintea perfect 
părul acela roşu, izbitor. Fata asta avea un chip fru- 
mos, proaspăt, dar nu avea acele calităţi care să te 
facă să-ți întorci capul. 

- Nu crezi c-ar merita să mai încerci o dată cu 
cealaltă? 

— Aş putea, dar nu cred că aş obține ceva. Este o 
fată cu o voință puternică şi a fost foarte convingă- 
toare. i 

Proasta dispoziţie a lui Hugo părea să se stabi- 
lizeze la un nivel şi mai puternic de tristeţe. Se simţea 
profund şi în mod inexplicabil dezamăgit. Nu-şi dă- 
duse seama pînă acum cît de mult dorea să o revadă 
pe fata aceea. | 

— Ce telefon are? lătră el. 

Johnny rămase cu gura căscată. 

— De ce? izbucni el, înainte de a-şi fi putut ţine 
limba. 

— De ce? tună Hugo. Pentru că intenţionez să o 
conving altfel. 

Johnny încercă să nu dea atenție faptului că Hugo 
îi citise gîndurile. Intr-un tirziu ridică din umeri şi-şi 
studie agenda. Hugo îşi notă numărul. 

— Perfect. Şi apropo, Johnny, azi după-amiază vreau 
să am pe birou machetele pentru posterele Ozzie. Mă 
întreb uneori ce fel de operaţie conduc, pentru numele 
lui Dumnezeu. Avem o lansare a unui produs fără un 
chip şi promovarea unui parfum, fără postere. 

Johnny se retrase, lăsîndu-i pe Hugo să formeze 
nervos numere de telefon. 


Fern stătea la barul mic, bînd un pahar cu apă 
minerală cu gheaţă, încercînd să rămînă cît mai de- 
parte de costumul în dungulițe şi de femeia cu vocea 
aceea pătrunzătoare, care încerca să-i povestească 
însoţitorului ei despre nemaipomenitele tîrguieli pe care 
le făcuse în dimineaţa aceea la Harrods. 

Cînd venerabilul domn Hugo Rees o sunase ieri, 
invitînd-o să ia masa împreună la Capital Hotel, se 

întrebase dacă nu cumva îi juca cineva o festă. 

— Hugo, repetă ea nesigură, Hugo Rees în per- 
soană? 

— Exact, o asigurase vocea frumos modelată. Mă 
întreb dacă am putea discuta despre cîteva lucruri... 
în timpul mesei. Miine la unu, să zicem? 

Fern îşi zîmbi. Nu mai avea nimic de pierdut. 

Hugo întîrziase deja şapte minute, iar şapte minute 
de aşteptare într-un loc ca acesta însemnau deja prea 
mult. 

Fern şi-ar fi dorit acum să fi pierdut mai mult timp 
pe la Joseph, decit să se străduiască să fie punctuală. 
Se uită pe furiş la ceas, a treia oară în cîteva minute, 
încercînd să pară că îşi petrecea toate prînzurile co- 
cotată acolo în blugii ei, în marea aceasta de Saint 
Laurent şi Armani. 

— Aştepţi pe cineva? 

Vocea o sperie, făcînd-o aproape să-şi verse bău- 
tura. Privi în sus în ochii adinci, întunecaţi, de sub 
sprîncenele acelea groase, negre. Enervată, îşi simţi 
obrajii înroşindu-i-se de jenă. 

Îşi scutură părul ca să-i cadă peste obraji, încer- 
cînd să-şi ascundă roşeaţa. Ce naiba era cu omul 
acesta? | 

“ Ochii întunecaţi ai lui Leo se încrețiră la colțuri, 
amuzați. l 

— Sau ai de gînd să intri din nou pe blat la petre- 
cerea cuiva? 

— Nu, am o întîlnire, spuse ea repede, apoi îşi 
dădu seama că aproape îi confirmase acuzaţia. Şi nu 
sînt o blatistă. 

Leo Eden rise şi pe Fern o surprinse cît de atră- 
gător era rîsul acestuia. 

Glasul lui avea o profunzime blîndă, catifelată, pre- 
„cum ciocolata groasă, neagră. Dar era ceva în el care 
o făcea să se simtă stînjenită, nervoasă, ca o adoles- 
centă stîngace. 

Apoi îşi dădu seama că acesta nu era singur. India 
Duncan-Forrester apăru lîngă el. 

- Leo, iartă-mă, am dat peste o prietenă în... Se 
opri la jumătatea cuvîntului, zărind-o pe Fern. Ah! Din 
nou, tu! spuse ea, neîncercînd să-şi mascheze neplă- 
cerea. 

— Vă cunoaşteţi? întrebă Leo, curios. India purta 
un costum de in imaculat, verde-smarald, care se ter- 
mina o idee deasupra genunchilor zvelți şi o bluză 
albastru-regal şi verde-smarald dedesubt. În jurul gitu- 
lui, atîrnau lanţuri de aur. i 

Degete lungi, subtiri, se îndoiră posesiv pe brațul 
lui Leo, arătîndu-i lui Fern gheare vopsite stacojiu, 
care n-ar fi stat pe gînduri să-i smulgă lui Fern ochii 
din orbite. | 

— Nu din societate, accentuă india, plimbîndu-şi 
ochii ostentativ şi dezaprobator peste blugii lui Fern. A 
venit la mine să caute de lucru. 

Leo Eden ridică din sprîncene, uitîndu-se înapoi la 
Fern. 

— Şi ai obținut ceva? întrebă el, nereuşind să-şi 
ascundă ironia din glas. 

- Soarta mi-a fost potrivnică. Ar fi fost prea multă 
concurenţă, nu? adăugă ea, uitîndu-se direct la india. 

— Sper să ai mai mult noroc în altă parte, zimbi 
india, cu falsitate. Se zvoneşte că ai fost dată afară de 
la Faces. Te-ai decis să te muţi la vreun hebtomadar? 
Vocea. siropoasă nu reuşea să mascheze malițiozi- 
tatea din spatele cuvintelor. 

Fern simţi cum păleşte. De unde dracu' ştia India 
asta? Vorbise: cu Edwina doar cu vreo două zile în 
urmă. Zvonuri, pe naiba. Precis că nenorocita aia de 
Alix răspîndise vestea. 

Fern se chinuia să găsească o replică pe măsură, 
avînd în vedere că fusese efectiv blocată, cînd apa- 
riția lui Hugo le distrase atenţia. Conversaţia din bar 
parcă încetase, pe cînd acesta îşi croia drum politicos, 
prin încăperea ticsită. l 

Hugo părea să nu observe capetele întoarse în 
direcţia lui. 

Chiar făcînd abstracţie de faptul că era şeful in- 
ternational recunoscut al companiei Oscar Rees, cu o 
substanţială avere personală, statura lui înaltă şi înfă- 
țişarea plăcută atrăgeau asupra lui multe priviri admi- 
rative, în special din partea femeilor. 

Spre deosebire însă de cumnatul lui, Hugo nu era 
un playboy. 

Atîta măcar aflase Fern, din cercetările făcute de 
ea asupra familiei. 

Acesta îi zimbi călduros, luîndu-i mîna. 

— Ah, Fern... îmi pare rău. Am fost reținut. O privi 
în ochii verzi de jad şi, pentru o clipă, timpul parcă 
rămase pe loc. Era ceva atit de familiar în fata asta. ŞI 
părul ei, atît de bogat şi plin de viață, unduindu-se 
liber, peste bluza albă, simplă, din olandă. Mîna ei se 
mişcă într-a lui şi, revenindu-şi, îi dădu drumul. Tuşi 
ca să-şi mascheze momentul de slăbiciune. 

Leo îl salvă fără să vrea. 

— Hugo. Ei bine, în sfîrşit, putem dezlega misterul. 

— Ce mister, Leo? 

— Misterul puştilor care îşi dau întiîlniri la prînz la 
Capital. 

Hugo se încruntă, neînţelegînd cam ce voia Leo să 
spună. 

— India... îşi înclină el! capul politicos spre însoţitoa- 
rea lui Leo, pe care abia acum o remarcase. 

Leo insistă. 

- Nu ai de gînd să ne prezinti oficial, Hugo? 

- Ăăă, ba da. Corect. Fern, aş vrea să ţi-o prezint 
pe India Duncan-Forrester... 

India se dădu înapoi, îndepărtîndu-se de Fern cu 
un zîmbet rece. 

— Noi ne cunoaştem deja. 

- Şi Leo Eden. Ea este Fern Donleavy. 

— Încîntat, spuse Leo lălăit, cu vocea lui răguşită. 
Apoi îi luă lui Fern mîna mică, rece, şi o duse galant la 
buze. 

Fern îi surprinse privirea cînd acesta i-o atinse cu 
buzele şi văzu ceva ce îi sugeră teribil maliţiozitatea. 
In contrast cu sentimentele pe care le avea pentru el, 
îşi dădu seama că gura ei o trădează. Aceasta se 
ridică într-un zîmbet de răspuns. 

- Vino, Leo, masa noastră este gata. India îl trase 
de lîngă ea, privind-o acuzator pe Fern. 

Hugo se mai scuză o dată. 

— Sper că nu m-ai aşteptat prea mult, draga mea. 

Fern minți. 

— Nu, cîtuşi de puţin. 

- Bine. Haide atunci să vedem meniul, da? Ti-am 
comandat un pahar de şampanie. Sper că îţi place 
şampania. 

În timp ce vorbea, de ei se apropie un chelner 
purtînd o tavă cu două pahare înspumate şi un bol 
larg, cu măsline negre. 

“Cei doi oameni din fața lui Fern plecaseră din fe- 

ricire, lăsînd mai mult spațiu pentru ea şi pentru Hugo. 

- Îmi pare bine că ai venit, zise Hugo încet, 
ciocnind paharul de paharul lui Fern. 

Aceasta sorbi din băutura de culoarea mierii, savu- 
rîndu-i gustul delicios, untos. 

După încă două sau trei sorbituri mai copioase, 
începu să simtă că se încălzeşte şi se relaxează. 

După felul brutal în care se purtase Hugo la balul 
Asociaţiei cosmeticienilor, se aşteptase să fie mai rece 
decit părea acum. 

Îi studie capul aplecat asupra listei de bucate, ob- 
servînd şuviţele argintii din părul lui negru şi linia sco- 
bită, aristocratică, a obrajilor lui. Pentru a milioana 
oară, se întrebă de ce o invitase aici. 

— Ți-aş putea recomanda rața - dacă îţi place, 
desigur. Şi salata de homar, care este excelentă ca 
hors d'oeuvre — din nou, dacă îţi plac homarii. 

— Sună delicios, spuse Fern, recunoscătoare că 
fusese scutită de sarcina de a studia meniul. Oricum, 
nu prea îşi dădea seama cit o să fie în stare să mă- 
nînce, de fapt. Oriciît încerca ea să pară calmă, pulsa- 
tiile nervoase din stomac refuzau să se domolească. 

Chelnerul părea că are un misterios al şaselea 
simţ, căci apăru în clipa în care Hugo lăsă jos lista. 
Indată ce rămaseră din nou singuri, Hugo îi zîmbi lui 
Fern plin de bunăvoință. 

— Presupun că bănuieşti de ce am vrut să te văd. 

Fern riscă. | 

— Nu-mi pot închipui decît că trebuie să fie în le- 
gătură cu Vitale. 

— Am înţeles că i-ai spus lui Johnny că nu te inte- 
resează. 

- Da. Şi nu mă interesa... Fern se întrerupse. 

- Nu te interesa? interveni Hugo, plin de speranţe. 
Este posibil să-ţi fi schimbat părerea? _ 

— Să zicem că da, spuse Fern direct. In clipa de 
față îmi caut de lucru. Dacă m-aţi fi întrebat asta în 
urmă cu cîteva zile, v-aş fi spus că nici prin cap nu-mi 
trece să renunţ la jurnalistică. Totuşi, mi s-au mai des- 
chis ochii asupra unor lucruri, ceea ce m-a determinat 
să cred că m-aş putea gîndi să-mi schimb domeniul. 

Zîmbetul lui Hugo se lărgi. 

— Foarte interesant. Haide, draga mea, să discu- 
tăm în timp ce mîncăm. 

Chelnerul îi conduse în sufragerie. Fern fu uşurată 
văzîndu-i pe Leo Eden şi pe India Duncan-Forrester” 
"aşezaţi în celălalt colț al încăperii, prea departe ca să 
poată fi auziti şi aproape afară din raza vizuală. 

O sticlă de vin alb foarte sec, dar minunat de uşor 
însoțea homarul splendid preparat. 

Fern îşi făcea delicat drum prin carapace, în timp 
ce Hugo îi reamintea detaliile contractului. 

— Mă îndoiesc că poți găsi multe slujbe care să-ţi 
ofere un milion de lire pentru doi ani de muncă. 

Fern puse deoparte cleştele minuscul pe care-l fo- 
losise să spargă ghearele homarului şi-şi şterse gura 
cu şervetul. 

Se uită drept în ochii lui Hugo. 

— Eu nu sînt prea materialistă, spuse ea. Ca să fiu 
sinceră, banii chiar mă înspăimîntă. Nu am fost cres- 
cută în ideea că aceştia îţi pot cumpăra fericirea. Este 
o sumă atît .de uriaşă, pe care nici nu mi-o pot ima- 
gina. Este o sumă aproape imoral de mare, spuse ea, 
ochii sclipindu-i malitios, deşi m-am gîndit întotdeauna 
că ar fi frumos să nu trebuiască să-ţi faci griji pentru 
plata telefonului. Ceea ce mă preocupă însă pe mine 

cel mai mult este faptul că nu mi-aş mai exersa prea 
mult creierul. Mă tem că o să mă plictisesc. 

Hugo izbucni în rîs. 

— Efectiv nu o să ai timp, draga mea. Dacă te-ai 
hotărî să accepti oferta, n-ai şti cum să te împarţi între 
şedinţe de fotografiere, companii publicitare, mese... 
Vezi tu, ai fi ambasadorul produselor Vitale, în prima 
linie. Oamenii vor identifica Vitale cu tine, cu chipul 
tău. Vei avea de-a face cu presa, vei răspunde între- 
bărilor ei, învățind totul despre produs. 

— Faceţi să sune totul foarte pasionant. Dar eu sînt 
jurnalistă. Am pierdut ani de zile ca să ajung aici şi mă 
simt foarte neliniştită la gîndul că aş renunţa la tot. 
Aşa cum i-am spus şi lui Johnny, poate că niciodată 
după asta nu voi mai fi luată în serios. 

- Inseamnă atunci să subestimezi treaba asta. Nu 
îți dai seama, Fern, că îndată după încheierea con- 
tractului, toate uşile vor fi deschise pentru tine? Vei 
deveni o celebritate internaţională. Nu va fi sfîrşitul 
carierei tale, ci începutul multor altora noi, dacă asta o 
să vrei. Nimic nu te poate împiedica să scrii, nu-i 
aşa? După părerea mea, lumea va fi mult mai intere- 
sată de ce va avea de spus Fern Donleavy, după ce 
va afla cine este ea cu adavărat. Vei deveni purtătorul 
numelui unei firme — fata Vitale. 

— Adică voi fi cunoscută ca fata Vitale şi nu ca 
Fern Donleavy. 

— Nu, vreau să spun că toată lumea va şti exact 
cine este fata Vitale. Va fi produsul tău. 

- Dar eu voi avea vreun cuvînt de spus? Treaba 
mea se va limita numai la promovarea produselor Vi- 
tale, nu va însemna că mă voi ocupa şi de strategia 
acestora, de felul cum evoluează, cum se dezvoltă... 

Hugo îi reumplu paharul şi o studie plin de bună- 
voinţă. 

.— Tu eşti expertă în jurnalistică, nu în cosmetice. 
Sînt lucruri extrem de specializate. Oscar Rees are 
multe departamente distincte, angajează mulţi specia- 
lişti care să născocească şi să planifice ceea ce spu- 
neai tu adineauri. Trebuie să fiu sincer, Fern, şi să-ţi 
spun că nu este vorba de un curs de calificare care să 
te autorizeze ca în final să poţi conduce compania. 

- Nu-ţi dai seama că tocmai asta este cel mai rău? 
Aş fi tratată ca un fel de portmantou sau ca o pînză 
de pictură, albă, sau mai ştiu eu cum, de care oamenii 
să se folosească aşa cum vor ei. Efectiv nu cred că 
personalitatea mea se potriveşte cu aşa ceva. Simt 
nevoia să mă implic, să mă implic cu adevărat, indife- 
rent ce fac. Vreau să-mi folosesc creierul, Hugo, şi nu 
cred că slujba pe care mi-o oferi cu atîta amabilitate 
îmi va da această posibilitate. Fern împinse vinul deo- 
parte şi luă paharul cu apă minerală. Nu m-am gîndit 
că voi conduce compania, Hugo, continuă ea, dar 
m-am gîndit că mi-ar plăcea să fiu mai implicată în 
treaba pe care o s-o fac, decit să mă las doar foto- 
grafiată şi să înmînez pachete de presă, ziariştilor hă- 
mesiţi. 

— Dar nu ai nici o pregătire în cosmetică. 

— Nici în meseria de model şi totuşi eşti pregătit 
să-mi oferi un milion, pentru asta. Dacă aş fi să iau 
oferta în considerație, atunci îți propun să obţii mai 
mult decît valoarea banilor tăi şi eu să am un rol mai 
cuprinzător. Dă-mi voie să învăţ şi meseria asta. Am o 
minte ascuţită, sînt destul de ambiţioa”ă şi învăţ re- 
pede. Dacă ar fi să accept acest contract, atunci aş 
vrea o carieră care să se dezvolte în paralel cu anga- 

jamentul meu. Zîmbi cu zîmbetul cel mai fascinant. 
Tot ce-ţi propun este să te foloseşti cît mai bine de 
investițiile tale. 

“Hugo scutură din cap. 

— Văd că eşti o fată foarte hotărită, iar eu voi fi 
acela care va avea acum nevoie de timp de gîndire. 

Hugo nu intenţiona să recunoască față de Fern, în 
această etapă, că era profund impresionat de ea şi că 
decizia lui fusese deja luată. 

Din felul în care-şi argumentase cauza, nu avea 
nici o îndoială că ar putea deveni un membru for- 
midabil al echipei. O femeie atît de încăpăţinată are 
nevoie să fie ţinută strîns în frîu şi să fie şcolită. 

Hugo zîmbi numai pentru el. Johnny Sharpe o să 
constate că munca lui este mult mai interesantă, cînd 
va afla cine avea să fie noul lui director adjunct de 
producție. | 

— Atunci, cu acordul tău, glumi Hugo uşor, îţi pro- 
pun să vii la studio, pentru cîteva teste de fotogenie. 

— Abia aştept. După care vom putea discuta de- 
spre posibilul meu rol în companie. Îi întoarse, obraz- 
nic, zimbetul. 

Hugo rîse. Johnny făcuse o alegere înțeleaptă. 

Fern recunoscu imediat glasul lui Johnny. 

— Alo, zise ea şovăielnic, întrebîndu-se cum naiba 
o s-o trateze acum, cînd făcuse o întorsătură com- 
pletă, fără măcar să-i fi mulțumit pentru persuasiunea 
lui. 

— Am auzit veştile de la Hugo, zise acesta firesc, 
vocea lui netrădînd nici urmă de emoție. Inteleg că 
te-ai arătat interesată. 

— Ascultă, îmi pare rău, Johnny, pentru săptămîna 
trecută. Crezi probabil că am jucat un joc urit. 

— Sînt obişnuit cu asta. Nimic nu este niciodată 
direct, în această afacere. Sînt fericit că Hugo a reuşit 
să te convingă. 

Simţise ea într-adevăr o notă de sarcasm? 

- Nu a fost vorba numai de Hugo. A fost o com- 
binație de mai multe lucruri — cel mai important fiind 
faptul că m-am hotărît să plec de la Faces. Totul s-a 

petrecut atît de repede — nu aşa cum plănuisem eu. 
Am crezut că următoarea mea mutare în carieră va fi 
pe postul de redactor şef adjunct la rubrici fixe, ceea 
ce nu s-a mai întîmplat, dar asta este o altă poveste. 
În fond, ar putea fi cinstită cu el încă de la început. Îi 
datora asta, după toată osteneala lui. 

- Da. Asta este viața. Şi acum, să vorbim despre 
şedinţa de fotografiere... Dumnezeule, părea distant. 

— Johnny, spuse ea blind, nu crezi c-am putea 
încerca să o luăm din nou de la început? Am avut 
într-adevăr motive serioase să-ţi resping oferta şi am 
avut motive serioase să o reconsider. Te rog, nu te 
gîndi că am fost doar machiavelică. 

— Ah, la naiba cu asta, rîse el. N-aş fi niciodată în 
stare să țin mult o supărare. Adevărul este că sînt 
înnebunit că ai acceptat să pozezi şi sînt furios pe 
Hugo pentru că a reuşit el unde nu am izbutit eu. E 
vorba doar de mîndria mea rănită, de bărbat. De asta 
şi de faptul că atunci cînd tu vei fi cunoscută în toată 
lumea, nu voi putea spune că meritul a fost numai şi 
numai al meu. 

- Exact asta voiam să aud, rise ea. O garanţie 
să-mi schimb părerea. 

— Ei, opreşte-te, haide să te programez la studio. 
Miine la prima oră te aranjează? Abia aştept să văd 
probele alea şi îndrăznesc să spun că şi tu! Vin să te 
iau mîine la ora zece. 

— Ai grijă să dormi cum trebuie. 

— Noapte bună, Johnny, zise ea încet, şi mulțu- 
mesc. 


Duşumeaua din dormitorul lui Fem dispăruse aproape 
sub marea de T-shirt-uri, blugi şi o stranie etalare de 

rochii. Începea să-şi dorească să nu fi acceptat nicio- 
dată asta. Întreaga idee era o nebunie. Ridică un tub 
negru Lycra, şi-l puse în față, dar îl aruncă înapoi pe 
pat. Nu mergea. Efectiv nu ştia cum 'să se îmbrace. 
Sună soneria şi înjură tare. Luă un T-shirt şi-l trase pe 
ea. Cînd Johnny intră, se pomeni în fața imaginii pi- 
cioarelor nesfîrşite ale lui Fern, dispărînd torturant sub 
lungul, albul T-shirt. Aceasta se întoarse, agitată. 

- Nu e bine. Nu am nimic cu care să mă îmbrac! 

- Nu ai o pereche de blugi şi tu? Îmbracă-te cu ei. 
Tot o să te îmbrăcăm cu altceva, cînd vor începe 
filmările, aşa că nu contează ce pui acum pe tine. 

— Am devenit deci un umeraş şi o păpuşă de plas- 
tic. Unde sînt idealurile mele de viață? 

— Grăbeşte-te, strigă Johnny în urma ei. Nu trebuie 
să-i facem pe toți să aştepte. 

Fern se opri din mers. 

— Pe toți? întrebă ea, bănuitoare. Pe care toți? 

— Ah, doar pe toţi cei de la Oscar Rees. l-am invi- 
tat să te vadă. 

Fern strigă îngrozită: 

— Johnny! N-ai făcut asta! Cum ai putut? Nu mai 
vin. 

— Haide, am glumit. Dar există totuşi acolo un coa- 
for, o stilistă şi asistentul fotografului, care toți te aş- 
teaptă pe tine. 

- Groaznic, oftă Fern resemnată. 

Scoase o pereche de blugi curaţi de sub muntele 
de haine în dezordine care acopereau patul, îşi pe- 
trecu apoi o curea groasă, din piele, printre găici şi o 
strînse tare. Işi puse pantofii Doc Martens cu talpă 
groasă, îşi aruncă părul peste umeri, îşi luă geanta şi 
se întoarse la Johnny. 

— În regulă atunci, ce mai aşteptăm? 

Johnny ridică din umeri, ieşind din apartament în 
urma lui Fern. De mult nu se mai simţise atît de uşor. 
Toate instinctele lui îi spuneau că fata asta o să fie 
fantastică, chiar dacă pînă la urmă se va transforma 
într-o adevărată pacoste. 

Sincer vorbind, Johnny a fost surprins de cît de 
ascultătoare s-a supus Fern tuturor pregătirilor pentru 
fotografiere. 

Mai întîi, coaforul se uită lung la părul ei şi o în- 
trebă, ridicîndu-şi mîinile, disperat. 

- Tu nu te tunzi niciodată? 

- Îl mai ajustez puţin, cîteodată, cînd se toceşte 
prea mult la vîrfuri. Dar îmi place aşa. Este al meu! 

- Te superi, spuse el cu toată diplomaţia de care 
era în stare dacă ţi-l ajustez puţin chiar acum? Doar, 
puțin, puţin de tot? o ademeni el. 

Fern se foi nesigură în scaun, în fața oglinzii mari, 
înconjurată de becuri electrice. 

— Johnny, strigă ea, vrea să-mi taie părul.. 

Johnny apăru lîngă reflexia ei din oglindă. 

— Ce vrei să faci,, Frank? 

— Doar să-l uniformizez puţin. Nu mult. 

Johnny ridică o şuviţă din părul roşu, neascultător. 

- Nu prea mult. Este nemaipomenit. 

Frank oftă, nu prea sigur de asta. O tunsoare era o 
tunsoare şi avea şi el o reputaţie la care trebuia să se 
gîndească. 

- Cum vrei, spuse el scoțindu-şi foarfeca şi în- 
cepînd să atace. 

Între timp apăru o fată cu o casetă uriaşă pe care 
începu să o golească pe masa din faţa lui Fern. 

— Bună, spuse ea zîmbind larg. Eu sînt Louise! 

— Eu sînt Fern, cred, adăugă ea nesigură. Şi sper 
că tot eu voi fi, după ce se termină totul. 

Louise rise. 

— Fii liniştită. Mi s-a spus să te fac să arăţi cît mai 
natural. Aşa că nu o să vezi cine ştie ce diferenţă. 

Fern strimbă din nas. 

— Dacă trebuie să arăt cît mai natural, atunci la ce 
bun să mă mai machiezi? 

- Nu poți promova o gamă de produse fără să le 
etalezi, spuse Johnny, puţin cam nerăbdător, după 
părerea lui Fern. 

— Mie mi se pare o prostie. Vreti ca femeile să-şi 
cheltuiască banii ca să-şi cumpere chestii de dat pe 
fată, dar care să lase impresia că de fapt nu s-au dat 
cu nimic. Lumea asta a luat-o razna, zîmbi ea spre 
Louise. 

În timp ce Frank îi trăgea părul şi o pieptăna, peri- 
ind-o şi mai tăind cîte puţin, oprindu-se întruna să se 
uite, Louise îşi ridică paleta spre chipul lui Fern, studi- 
indu-i culorile, umbrele, ochii, exclamînd şi oftînd în tot 
timpul acesta. Fern se uită la şirul de sticluțe pe care 
le aliniase Louise pe masa de toaletă din faţa ei. 

- Deci astea sînt? 

— Astea sînt primele mostre de Vitale. Frumoase 
sticle, nu? 

Fern întinse mîna şi luă o sticluță pe care scria 
Vitalize. Sticla transparentă de plastic conţinea un lapte 
tonic. Produsul arăta curat, aproape clinic în simpli- 
tatea lui, cu capacul rotund, argintiu, şi cu literele mari, 
subțiri, verde-jad, care înconjurau frumos baza sticlu- 
tei, contrastînd perfect cu albul conținutului. Apoi Fern 
studie borcănaşul scund care conținea ceva numit Vi- 
tality. 

Capacul care se înşuruba era tot argintat şi ace- 
leaşi litere decorau circumferința borcanului. Deşurubă 
capacul şi mirosi conţinutul. O surprinse aroma de 
fruct. 

— Mmmm, făcu ea spre Louise, miroase aproape 
comestibil. 

- Eu nu te-aş sfătui. Haide să vedem ce părere 
are faţa ta despre el, da? 

Frank, mulțumit în sfîrşit de părul lui Fern, îi dădu 
lui Louise permisiunea să înceapă. Mai întîi, aceasta o 
unse pe Fern, pe faţă şi pe git, cu crema pentru de- 
machiat, masînd-o bine cu ea, pe toată faţa. Apoi 
exact cînd lui Fern începuse să-i placă senzaţia dată 
de mîinile lui Louise care se jucau pe obrazul ei, acea- 
sta începu să şteargă totul, cu un şerveței. După ce 
termină, o luă din nou de la început. 

— İti curăț fața, explică ea. 

— Dar m-am spălat azi-dimineaţă. 

Louise îi arătă lui Fern o bucăţică de şervetel şi 
acesteia îi fu ruşine de cît de negru putea arăta. 

— Asta nu poate fi de la mine.. 

— Pur şi simplu nu poţi pătrunde în toţi porii fără o 
rutină corectă de curățare. Ai noroc că nu ai puncte 
negre. 

— Mă ustură faţa, ţipă Fern cîteva clipe mai tîrziu. 
Aşa trebuie să fie? 

- Da, ăştia sînt acizii din fructe, care acţionează 
asupra tuturor celulelor tale moarte. Aşteaptă şi o să 
vezi ce bine o să arate pielea după ce termin cu tine. 

Apoi Louise aplică pe chipul lui Fern o delicios de 
reconfortantă loțiune tonică, ştergînd orice urmă de 
grăsime rămasă în urma curăţatului. Apoi îşi puse pe 
degete o altă loțiune şi începu din nou să o maseze 

pe faţă şi pe git, mai întîi cu mici lovituri repezi, de la 
baza gitului, în sus spre bărbie, şi mai sus, peste 
pomeţi, terminînd cu -uşoare mişcări circulare pe frunte 
şi nas. Fern continua să nu vadă nici o diferenţă, dar 
pielea ei se simţea catifelată şi moale. Veni apoi fon- 
dul de ten. Louise împroşcă în palmă puţin din spuma 
uşoară, bejulie şi începu să o aplice pe pielea lui Fern, 
estompînd diferenţele de tonuri de culoare de pe fața 
ei şi ascunzînd pistruii. 

- Nu renunţa la mulţi pistrui, îi porunci Johnny. 

Veni apoi pudra, ca să fixeze totul. În vremea asta, 
Fern se simțea ca şi cum ar fi avut pe faţă o mască de 
trei centimetri grosime. Se strimbă la imaginea ei din 
oglindă, aşteptind ca totul să plesnească. In mod sur- 
prinzător, nu se întîmplă aşa. 

Louise adăugă puţină culoare pe pometii lui Fern, 
doar o umbră de cel mai vag roz-maroniu, apoi îi con- 
tură puţin ochii, după care urmă puţin rimei, care o 
făcu să lăcrimeze, în timp ce Louise îi spunea să se 
uite. în sus, apoi în jos, periindu-i genele, după care îi 
aplică pe buze puţin luciu roz-roşiatic. 

Cînd în sfîrşit Fern îşi studie cu atenţie imaginea 
din oglindă, abia dacă putu constata vreo diferenţă 
fată de chipul ei normal. 

— E bine? întrebă Louise, puțin nervoasă. 

Fern ridică din umeri. 

— Da. E în regulă. Ochii ei păreau mai mari şi mai 
verzi şi poate gura părea puţin mai plină, dar nu arăta 
nici pe jumătate din cît de pictată se simțea. 

Frank puse jos numărul din Faces pe care-l studi- 
ase cu atenție în tot acest timp şi începu să-i perie lui 
Fern părul. Se întoarse spre Johnny. 

— İl vrei ridicat sau cum altfel? 

— Nu acum. Doar lung şi natural şi poate puțin 
sălbatic, da? 

— Ridică-te, apleacă-te şi lasă-ţi părul să-ţi cadă în 
faţă, spuse Frank. 

Fern se aplecă în faţă şi Frank îngenunche şi în- 
cepu să-i perie părul, pe dedesubt. Pulveriză de cî- 
teva ori cu ceva ce mirosea absolut revoltător şi apoi îi 
spuse să se îndrepte. Părul lui Fern arăta de două ori 
mai des şi mai gros decit în mod obişnuit. 

— Nu se poate! exclamă Johnny, admirativ. Formi- 
dabil! 

Încă vreo cîteva pulverizări din partea lui Frank şi 
Fern fu condusă spre studio. Arăta atît de naturală, 
îmbrăcată aşa cum venise, încît Johnny se decise să 
o lase în hainele ei, pentru prima şedinţă. 

imbrăcat de sus pînă jos în negru, tipul care apăru 
din spatele garderobei arăta aproape la fel de subțire 
ca un umeraş de sîrmă. Părea o remarcabilă perfor- 
manţă că picioarele îl puteau efectiv ține drept. 

— Zak, ea este Fern, spuse Johnny. 

— Bună, Fern. Ce mai faci? Avea un uşor accent 
american, poate. 

— Pînă acum, bine mulțumesc. 

Zak începu să o cerceteze, aproape apăsîndu-şi 
nasul de al ei, privind-o în ochi, urmărindu-i liniile po- 
meţilor, ca şi cum ar fi vrut să-i facă un examen total, 
folosind o lanternă fără baterii. 

- Da. Înţeleg ce vrei să spui, John. Este ceva spe: 
cial. În regulă, spuse el aproape cîntat, să trecem la 
treabă. 

Un asistent la fel de sfrijit, dar părînd mai tînăr, 
apăru din locul acela secret din spatele garderobei şi 
apropie de chipul lui Fern o cutiuţă mică, neagră. l-o 

arătă lui Zak, care era ocupat să se uite prin lentile, 
aplecîndu-se şi ridicîndu-se, învîrtind trepiedul, jucîn- 
du-se cu reflectoarele şi decorul de fundal. Avea fixată 
pe.camera de luat vederi o lentilă uriaşă, cu un capac 
mare ataşat la capătul acesteia. 

- Aşează-te acolo, vrei? 

Fern se uită să vadă unde îi spusese Zak să se 
aşeze. Lîngă garderobă se afla un scaun. Se aşeză şi 
îşi tuguie gura spre el, simțindu-se cumplit de con- 
ştientă. 

- Poţi să stai drept? Vorbea în aparat, dar Fern 
ghici că ei i se adresase. Îşi îndreptă spatele şi-şi 
aruncă părul peste umeri. Lampa scăpără. Îşi întoarse 
fața să vadă unde se aflau ceilalţi şi lampa fulgeră din 
nou. Se întoarse spre aparat, alt fulger. Se pare că 
începuseră filmările. 

— Frumos... frumos... îl auzi pe Zak cîrîind. 

Din nou nu era sigură dacă vorbea cu el sau cu 
ea. 

— Şi acum uită-te la mine. Splendid. Scoate-ţi băr- 
bia înainte... nu, prea mult. Asta e! Perfect. Fulger. În 
regulă, priveşte în jur, spre uşă, încet, foarte încet. 
Stai aşa! Fulger. Grozav! l 

Şi continuă tot aşa pînă cînd, după plictiseală, urmă 
relaxarea. Încercă să-şi schimbe mina. Zîmbi. Clătină 
din cap. Se încruntă. Se înăbuşi. Se întoarse şi privi 
înapoi spre aparat, peste umăr, şi, în tot acest timp, 
Zak o încuraja. l 

— Este minunat. Te descurci nemaipomenit. 

După o vreme, acesta schimbă aparatul. 

— Acum o să facem cîteva poze cu tot corpul. 
Ridică-te şi rămii lîngă scaun, Fern, şi apleacă-te îna- 
inte, ca şi cum ai vorbi cu mine. Aşa. Da, stai aşa! În 

final, ajunse să se răsucească şi să pozeze, aproape 
dansînd pe melodia camerei de luat vederi. În curînd 
- se pierdu în strania relație care se construia între ea şi 
mica bucăţică neagră de sticlă care clipea şi clipea 
întruna la ea. i | 

Lui Johnny nu-i venea să creadă. Era o profesio- 
nistă autentică, absolut firească. Arăta ca şi cum ar fi 
făcut lucrul acesta de ani de zile. Rise, simţindu-şi 
inima cît se poate de uşoară. 

Johnny nu voia să întrerupă ceea ce se petrecea 
între ei, dar în final ştiu că trebuia să o facă. 

— Ascultă, Zak, o să-i schimbăm puţin coafura şi 
înfăţişarea. Dă-ne cîteva minute, cînd termini, da? 

Fern era încîntată să facă o pauză. Se simţea în- 
cinsă şi-i era foarte sete. 

Frank îi strînse părul la spate şi i-l înfăşură într-un 
nod, în vîrful capului. Louise îi mai umbri puţin pleoa- 
pele şi-i întunecă luciul de pe buze. 

Fern rămase uluită de schimbarea înfățişării ei. Arăta 
foarte sofisticat — mult mai în vîrstă; una peste alta, un 
alt gen de femeie. Îşi dădu seama cu o tresărire că 
niciodată pînă atunci nu se mai gîndise la ea ca lao 
femeie, dar persoana care o privea din oglindă nu mai 
era o fată. Era o femeie arătînd foarte sexy. 

— În regulă, spuse, simțindu-se stăpînă pe ea, sînt 
gata. Haide Zak, la muncă! 


Johnny o urmă pe Fern în salonul aerisit. Pantofii 
lor răsunau zgomotos pe scîndurile goale. Se afla acolo 
un frumos cămin din fontă, în stil victorian, împodobit 
cu un aranjament din pene, flori şi ierburi, iar deasu- 
pra politei atîrna portretul unei tinere care tocmai se 
prăvălise cu picioarele încrucişate, pe podea. 

Fata care îl privea îşi tuguia buzele cu un aer de 
autoironie şi revoltă. Părul roşu, sălbatic, i se revărsa 
în bucle încîicite. Îşi ținea miinile în buzunarele din 
față ale blugilor uzati şi, sub bluza albă, moale, se 
întrezărea discret curba mică, graţioasă, a sînilor ei 
tineri. Johnny era convins acum, mai mult ca oricînd, 
că era fata potrivită să lanseze Vitale. 

Pictura era magnifică. Transmitea tot ce voia el să 
spună despre produs, despre femeia din spatele pro- 
dusului, despre caracterul ei, despre personalitatea ei, 
despre esenţa ei... totul. Chipul surprins pe pînză era 
tînăr, dar avea totuşi o idee de mondenitate, de ero- 
tism inocent, care țişnea dintr-un fond de naturalete, 
mai curînd decît din calcul, din ceva artificial. Totuşi, 
dincolo de inocenţă se întrezărea şi o anumită săl- 
băticie, senzaţia că închidea în ea un spirit care nu 
dorea să fie ţinut în captivitate. Sentimentul că acea- 
stă fată o să fie o adevărată belea, dar şi o sursă de 
voie bună. Johnny se întrebă dacă Fern va permite 
agenţiei de publicitate să vadă pictura. 

— Cine este pictorul? întrebă el. 

- Rowena... Mama mea. Este pictoriță. Fern ridică 
din umeri ca şi cum cele spuse de ea nu aveau nici o 
importanţă. 

— Ah, făcu Johnny, ca şi cum totul ar fi fost limpede 
acum. Este clar că te cunoaşte cît se poate de bine. 

— Cine poate şti asta? spuse Fern cu răceală. Nu- 
mai aceia care şi ei mă cunosc foarte bine. Or, nu sînt 
prea mulți, pe aici. 

— Păcat, zise Johnny ridicînd din umeri, făcîndu-se 
că nu bagă de seamă poziţia ei defensivă. Poate că în 
curînd eu voi fi în stare să ştiu. 

— Hmm, poate. Ah, iartă-mă, Johnny, nu am nimic 


184 


cu tine, doar că eu şi cu mama nu prea sîntem în 
relații bune, pe moment. Ne-am certat. 

Johnny zîmbi. 

— Uită. Nu mă supăr eu prea uşor. Credeam că ai 
învățat asta, pînă acum. 

— Cred că ar fi trebuit. Nimeni nu poate fi atît de 
insistent ca tine, fiind totodată şi foarte sensibil. 

— Ei... începu el să protesteze uşor. 

Fern ridea. Pentru prima oară se uită cum trebuie 
la Johnny Sharpe, mai mult decit la directorul de pro- 
ductie de la Oscar Rees, o mică pacoste enervantă, 
dar amuzantă uneori, care o constrînşese să se gîn- 
dească la cîteva noțiuni destul de stupide. Se uită la 
el ca la un bărbat şi, deşi încerca din greu să-l facă să 
se oprească, acesta o obliga să-i placă de el. În jurul 
lui plutea un aer plin de atîta căldură şi sinceritate. 
Numai că viața ei nu mai avea nevoie acum şi de alte 
complicaţii. Incercă să se concentreze din nou asupra 
problemei lor. 

— Ei? Ce crezi? o întrebă Johnny, încercînd să 
nu-şi trădeze emoția. 

Fern răsfoi pozele martor, apoi le puse pe jos în 
fața ei, ca pe nişte cărţi de joc. 

— Mai concret, tu ce părere ai? 

- Sînt în regulă, spuse el cu indiferență. Cred că 
sînt în regulă. 

- Hmm, fu ea de acord, fără să se angajeze cu 
nimic, arăt într-adevăr foarte diferită, nu? l 

Johnny nu se mai putu stăpîni. Scoase sticla de 
şampanie rămasă ascunsă în buzunarul hainei de piele. 
Sticla rece probabil că-i înghețase coastele. Zak adu- 
sese pozele imediat ce le scosese şi Johnny voia să-i 
dea lui Fern vestea cea bună. 

Judecînd după expresia năucă de pe chipul aces- 
teia, reuşise să o păcălească, evident, cu indiferența 
lui. 

— Fern! strigă el. Sînt al naibii de fantastice. Pînă şi 
Zak a spus aşa şi laude din partea lui, crede-mă, nu 
am mai auzit. Hugo o să moară cînd o să le vadă. 

Părînd încă nesigură, Fern continua să se uite pe- 
ste fotografii. 

- Crezi într-adevăr asta? 

— Ai cuvîntul meu. Acum du-te şi găseşte nişte 
pahare ca să bem pentru primul tău milion. 

Fern se cutremură, înnebunită. 

— Nici nu-mi vine să cred. Sînt sigură că o să mă 
trezesc şi o să-mi dau seama că totul nu a fost decît 
un vis prostesc. 

- Îndată ce o să vezi contractul, o să ţi se pară 
destul de adevărat. O să trebuiască să-ți găseşti un 
avocat bun care să verifice totul. Nu ar fi o idee rea 
să-ţi angajezi un agent... mustăci Johnny. 

— Dumnezeule mare, doar nu sînt nu ştiu ce super- 
model. $ 

— Fern, zise Johnny blînd, nu cred că îți dai seama 
exact ce înseamnă contractul acesta. Nu aş fi deloc 
surprins dacă vei descoperi că în curînd vei face şi tu 
parte din aceeaşi ligă. Vitale are alocat un buget de 
lansare de douăsprezece milioane. Vei deveni chipul 
din spatele noii linii a uneia din cele mai prestigioase 
case de produse cosmetice din Europa. Crede-mă, 
vor fi supermodele care ar fi fericite să fie în locul tău. 

Fern scutură din cap, cu scepticism. 

— Sigur, sigur, zise ea. E un lucru bun că am pi- 
cioare mari, pentru că intenţionez să rămîn bine fixată 
pe pămînt. Fern se opri şi ascultă. Ah, Dumnezeule, 

mormăi ea, auzind închizîndu-se uşa de la intrare. Nu 
în seara asta. Omul ăsta are un simţ al momentului, al 
naibii! 

Nu-l mai văzuse pe Paul de cînd acesta plecase 
ca o vijelie, după ce fusese atît de mojic cu ea, din 
cauza ofertei Oscar Rees, şi, surprinzător, de fapt nici 
nu-i dusese dorul. Fuseseră atîtea alte lucruri care 
să-i ocupe mintea, altele decit furia lui copilărească. 

— Este Paul, îi explică ea lui Johnny, care începuse 
să se răsucească, stînjenit. Acesta îşi goli paharul. 

Paul intră în cameră. l 

- Bună... Îşi pierdu glasul, cînd îl zări pe Johnny. 
Ah, nu am ştiut că ai companie. 

Fern îi zîmbi plină de drăgălăşenie. 

- Paul, l-ai cunoscut pe Johnny, 'nu? La bal, ţii 
minte? 

Paul făcu o grimasă în direcţia lui Johnny. 

— Desigur. Îmi amintesc. Sper că nu am întrerupt 
ceva... 

— Nu, nu cîtuşi de puţin. Johnny se ridică în pi- 
cioare, urmărind privirea lui Paul care măsura sticla 
de şampanie golită. Tocmai plecam, mai spuse el. 

— Nu te grăbi, Johnny. Nu vrei o cafea sau altceva, 
înainte de plecare? îl întrebă Fern, plină de solicitu- 
dine. 

Johnny se uită ostentativ la ceas. 

— Nu, mulțumesc. Miine dimineaţă încep devreme, 
am o mulțime de lucruri de făcut, contracte şi multe 
altele. Mi-a făcut plăcere să te văd, Paul. 

Fern îl ajută pe Johnny să strîngă fotografiile. Paul 
îi smulse una din mînă. 

- Ce e asta? întrebă el. 

Fern ridică sprîncenele spre Johnny. 

Johnny îi făcu semn cu ochiul. 

— O să-ţi spun totul într-o clipă. Doar să-l conduc 
pe Johnny. Îi luă fotografia din mînă şi i-o dădu lui 
Johnny. 

— Mulţumesc, spuse acesta, punîndu-le pe toate în 
buzunarul hainei. Te sun miine. Noapte bună, Paul. 

— Vrei să-mi spui ce naiba se petrece aici? şuieră 
Paul cînd Fern reveni în cameră. 

— Frumos mod de a saluta pe cineva, nu? Nu te-am 
mai văzut de secole, după care intri aici ca un stăpîn 
posesiv. 

— Am fost ocupat. lar ultima oară cînd te-am văzut, 
nu ai fost prea ospitalieră. Mi-am spus că ti-ar prinde 
bine puţin timp de gîndire. 

— Intîmplător, şi eu am fost ocupată, iar Johnny şi 
cu mine ne-am întîlnit ca să discutăm despre noua 
mea slujbă. 

— Despre noua ta slujbă! La ora asta? 

-— Da. M-am hotărît să accept oferta Oscar Rees, 
cea despre care ţi-am vorbit, mai ţii minte? Voi fi „chi- 
pul“ din spatele a milioane de sticluțe. Înnebunitor, 
nu? îi zîmbi ea. 

Paul oftă prelung şi se lăsă jos, cu toată greutatea. 

— Eşti nebună! Ţi-am spus eu ce urmăreşte tipul 
ăsta. Oricum, pare că a obținut ceea ce voia. 

` — Ah, nu fi aşa de prost. 

Căscă şi începu să strîngă sticla goală şi paharele. 

— Totul arată foarte intim, numai voi doi şi o sticlă 
de şampanie. Mă întreb peste ce-aş fi dat, dacă aş fi 
venit puţin mai tîrziu. 

- Încetează! spuse Fern încet, ieşind din cameră. 
Era hotărîtă să nu-şi piardă cumpătul. Gelozia lui în- 
cepea să devină ridicolă. În curînd o să se înfurie 

numai dacă o s-o vadă stînd de vorbă cu un alt băr- 
bat. Şi faptul că va deveni celebră — şi bogată — pro- 
babil că îl făcuse să-şi iasă din fire. Greu de crezut că 
relația lor mai putea continua astfel. În ultima vreme, 
cînd se vedeau, parcă nu făceau altceva decit să se 
certe. Dacă la început îl găsise sălbatic. de sexy şi 
abia aştepta să se urce în pat cu el, la orice oră din zi, 
acum, ideea de a se culca cu el i se părea o ade- 
vărată corvoadă. Îşi strînse buzele, furioasă. Strigă în 
sus, spre el. 

— Eu am de gind să mă culc imediat. Cred că ar 
trebui să pleci. 

Umerii i se încordară cînd îi auzi paşii coborînd 
scările spre ea. 

— Fern, spuse el cu blîndeţe, haide să nu ne cer- 
tăm. 

— Nu mă cert. Nu sînt foarte fericită. Aş vrea să 
dorm bine şi sînt sigură că mă înţelegi că nu mă culc 
cu tine doar pentru că ai catadicsit să vii aici, în toiul 
noptii. 

Îşi petrecu bratele în jurul ei, dar ea îl îndepărtă. 

— Nu! izbucni ea. 

îi apucă braţul şi degetele lui o strînseră dureros. 
Se cutremură. 

- Paul, mă doare. 

O trase spre el şi-şi apăsă gura de gura ei. Ea se 
luptă să. se elibereze. 

Brusc, Paul, îi dădu drumul. 

— Fă cum vrei, dar nu am de gînd să suport multă 
vreme chestiile astea, Fern. 

Făcu ochii mari, nevenindu-i să creadă ce auzise, 
dar nu avea rost să-i mai răspundă. Nu voia decit să 
scape de el. 

— Noapte bună, Paul, spuse ea. Sună-mă miine. O 
să vorbim atunci. 

— O să te sun cînd o să fiu pregătit, bombăni el şi 
trînti uşa în urma lui. 

Fern dădu drumul unui oftat prelung şi puse-lanţul 
de siguranţă. De ce, măcar o dată, nu putea fi şi viața 
ei simplă? 


- Într-adevăr trebuie să te felicit, Fern. Cred că 
fața ta o să valoreze o avere. Probabil că în curînd îţi 
vom lua un interviu. Este o temă bună pentru revista 
noastră. 

Fern trase adînc aer în piept şi reuşi să-i întoarcă 
Edwinei zîmbetul. Aceasta era o întîlnire pe care va fi 
foarte fericită să o lase în urma ei. l 

— De ce nu? zîmbi Fern. O să fie o adevărată 
schimbare de direcție pentru mine. Ca o provocare, 
poate. 

Edwina îşi înăltă sprîncenele. 

— Să devii model? spuse ea ca şi cum Fern ar fi 
fost sărită de pe ax, ca să considere aceasta ca o 
provocare. 

< — Intenţionez să mă implic foarte mult. Mă cunoşti, 
Edwina, nu m-aş mulțumi cu un loc în spate. 

— Nu. Aşa este, ştim asta, Fern, nu? Deci, spuse 
ea fixînd-o pe Fern cu ochii ei negri, mă tem că tre- 
buie să te rog să-ți eliberezi biroul. Revistele nu sînt 
locuri unde să-ţi faci temele. Oricum, cred că ai o 
mulțime de făcut. 

-— Mi-am eliberat deja biroul. Mai am doar cîteva 
lucruri de sortat şi plec. 

Edwina se ridică şi-i întinse mîna. 

— Deci, Fern, aş vrea să-ţi mulțumesc pentru tot ce 

ai făcut aici, în cele optsprezece luni. Ai fost o mare 
achiziţie pentru revistă şi lumea ziaristicii îţi va simţi 
lipsa. Am fost sigură că te aşteptau lucruri mari. Poate 
- cine ştie? — noua ta carieră îţi va oferi altele şi mai 
mari. Acum vei deveni cu adevărat celebră, Fern. 

— Mulţumesc, Edwina. Sînt sigură că am ales bine. 

— O să-ţi trimitem tot ce o să ai nevoie. Pînă atunci, 
mult noroc şi la revedere. Edwina se retrase înapoi în 
birou şi închise uşa în urma ei. 

Fern nu mai avea decit un singur lucru de făcut. 

“ Se întoarse la biroul ei, simțindu-se deodată mai 
uşoară. Deschise computerul, introduse codul secret 
şi localiză materialul despre Oscar Rees. 

Semnătura lui Alix o înlocuise pe a ei. Bănuise 
asta; ticăloasa a vrut: să-i fure materialul, să-l treacă 
pe numele ei. Fern apăsă pe anulat şi confirmă apoi 
comanda. În cîteva secunde, întregul material încetă 
să mai existe. 

Degetele lui Fern zburară peste clape. Apoi apăsă 
butonul codului lui Alix şi aşteptă ca ecranul să-i con- 
firme legătura cu computerul acesteia. 

Fern zîmbi spre ecran. 

— Pe curînd, Alix. Cursorul verde scînteie, umplîn- 
d-o de satisfacţie. Apoi se deplasă. Cățea! Nimic mai 
mult. 

Laura, asistenta personală a lui Hugo, se uita fix la 
plicul care tocmai aterizase pe biroul ei, adus de un 
mesager. Logo-ul companiei Cooper Jefferson orna 
marginile acestuia. Din expresia de pe chipul ei, părea 
că se aştepta ca plicul să sară la ea şi să o muşte, 
dintr-o clipă într-alta. 

Ce zi blestemată. Hugo sosise tirziu la birou, ară- 
tînd ca şi cum şi-ar fi petrecut noaptea pe o fringhie 
de rufe. Era şifonat şi nebărbierit. li ignorase cu desă- 
vîrşire obişnuitul ei salut de bună dimineaţa şi trîntise 
uşa biroului în urma lui. Încercase de două ori să-i dea 
legătura la telefon şi de două ori îşi băgase furios 
capul pe uşă, spunînd că nu vrea să discute cu ni- 
meni. 

Probabil că iar se certase cu Olivia, deşi în ultimii 
doi ani aceste certuri se răriseră tot mai mult, avînd în 
vedere că atît Hugo cît şi Olivia îşi duceau, fiecare, 

propria lui viață. Pe scrisoare scria „Urgent“ cu litere 
mari, roşii. Într-adevăr, nu exista decît un singur lucru 
pe care-l putea face Laura. Intră în vîrful picioarelor în 
biroul lui Hugo şi-i găsi privind afară pe fereastră, ca 
în transă. Tuşi încet, politicos. 

— Tocmai a sosit plicul acesta, adus de un me- 
sager. Scrie pe el „Urgent“, aşa că m-am gîndit că ar 
fi bine să vi-l aduc. Îmi pare rău că v-am deranjat. Se 
retrase repede, închizînd uşa în urma ei. 

Hugo rupse plicul. Nu numai că pe el scria „urgent“ 
dar mai era marcat şi strict confidential. In orice altă 
zi, poate că Hugo l-ar fi deschis cu mai multă temere. 
Astăzi însă se simţea deja atît de la pămînt, încît nu 
credea că mai putea exista ceva care să-l facă să se 
simtă şi mai cumplit. 

Scrută scrisoarea amenințătoare, apoi o citi din nou, 
încet. Era un apel oficial din partea lui Cooper Jeffer- 
son către toţi acționarii Oscar Rees: familia, fundaţia, 
banca, toți. Deci lupta era gata să înceapă. Hugo băgă 
scrisoarea în buzunarul interior al hainei, apoi, impul- 
siv, luă telefonul şi formă numărul lui Ricci. Cu puţin 
noroc, poate că o prindea acasă sau între doi clienți. 
Aceasta răspunse aproape imediat. 

— Ricci, ah, ce bine că te-am găsit. Nu eşti foarte 
ocupată? Crezi c-aş putea să trec pe la tine? Cînd? 
Ah, chiar acum... perfect, vin imediat. 

Îşi luă servieta, îi spuse Laurei că nu era disponibil 
pentru tot restul zilei şi porni în căutarea unui piept 
consolator. : 


Hugo se cuibări lîngă Ricci, strîngîndu-i lîngă el 
trupul minunat de cald şi gol. Aceasta se mişcă, se 
întinse şi deschise apoi ochii. 

— Cred că am adormit, spuse ea. 

- Arătai atît de minunat de liniştită. Hugo îi mîngiie 
încet părul. i 

— Eu sînt, tu însă eşti tulburat. 

Hugo închise din nou ochii, gîndindu-se dacă să-i 
spună sau nu lui Ricci noutăţile. Afurisita de Olivia! 
Nu-i ajungeau problemele pe care le avea cu cei de la 
Cooper Jefferson. 

Ricci se îndreptă. 

— Mă duc să aduc puţin ceai, păstrează-mi locul 
cald. i 

Acesta încuviinţă, zîmbindu-i. 

Cînd se întoarse, peste cîteva minute, Hugo se 
ridică în perne şi luă recunoscător ceaşca elegantă pe 
care i-o oferi aceasta. Sorbi încet din lichidul aburind, 
admirînd curbele sînilor lui Ricci care se întrezăreau 
subtil prin satinul delicat al capotului. Îl privi, peste 
buza ceştii. 

— Deci, spuse ea scurt, te simţi mai bine? 

— Oarecum. Se pare că vrea nenorocita aia de 
casă. Cooper vrea să pună mîna pe compania aia 
nenorocită, iar nevastă-mea, pe casa aia nenorocită. 
Asta într-adevăr mă. obligă să mă întreb, Ricci, ce 
naiba am făcut cu viața mea. 

— Ah, înțeleg. De aici, vizita ta. 

— Nu mi-am putut împiedica creierul să nu se fră- 
mînte. Azi-noapte am avut cea mai îngrozitoare ceartă. 
Închipuie-ţi, a avut neobrăzarea să mă acuze de im- 
potenţă. 

Ricci îl mîngiie pe păr, liniştindu-l. 

- Vrei cumva să-ţi dau referințe, scumpule? gîn- 
guri ea. 

— l-am spus că nu o să aibă casa. A fost casa 

tatălui meu şi basta. A'mai avut neobrăzarea să-mi 
spună că vrea şi jumătate din companie. 

— Dar asta este imposibil. 

— Nu chiar atît de imposibil pe cît aş vrea eu. Poate 
că o să trebuiască să răscumpăr partea ei. îţi spun, 
Ricci, o să mă coste o avere. Am nevoie de asta 
acum, ca de o gaură în cap. Nu-mi ajunge că trebuie 
să mă lupt cu cei de la Cooper. Cîteodată îmi vine să 
dau dracului totul şi să mă retrag. 

Ricci se lipi de el. 

— Vrei să spui că am putea fugi împreună pe o 
insulă idilică, însorită, unde tu să scuturi pomul şi eu 
să culeg nucile de cocos? Sau poate să pescuim 
într-o lagună cristalină? 

— Nu cred că mă iei în serios, nu? 

— Cîtuşi de puţin. Tu nu ai supraviețui fără compa- 
nie, aşa că încetează să faci pe pesimistul, scumpule, 
şi haide să vedem ce se poate face. Deci, cine este 
gata să vîndă şi cui? 

- Nenorociţii ăia de gemeni şi-ar vinde şi mama, 
dacă nenorocita nu şi-ar fi făcut harachiri între timp. 
Presupun că oricine ar da naştere unei asemenea 
perechi ar vrea să-şi pună capăt zilelor. 

— Hugo! îl admonestă Ricci cu blîndețe. Dar asta 
nu înseamnă decit o felie. 

— Da. Dar mai e şi Olivia! 

— Ştiu, iar numele ei înseamnă otravă pe buzele 
tale... 

- Fundaţia, iar cît despre bancă şi despre Julian, 
efectiv nu pot spune nimic sigur. Nu cred că Julian va 
vinde. Mi-a spus că-i convine să rămînă aşa cum e. 
Dar pur şi simplu nu poţi să ştii ce efect va avea 
asupra lor mirosul banilor lichizi. 

— Eu nu mi-aş face griji în privinţa lui Julian. Pe el 
l-aş putea convinge eu. 

— Cum naiba crezi că poţi face asta? 

— Este o poveste lungă, dar de cînd cu afacerea 
aceea încurcată cu Caro Littleton, le-a fost al naibii de 
greu să se mai întîlnească. Presa de scandal a rămas 
în fața casei lui Caro, unde stă zi şi noapte. Se pare 
că şi bărbatul ei are telefonul ascultat. Oricum, Caro a 
venit la mine. Era isterică, îşi ieşise efectiv din fire. Se 
crede îndrăgostită pînă peste urechi de Julian şi m-a 
rugat să o ajut. 

- lar tu de ce naiba ai face asta? 

— Caro şi cu mine ne cunoaştem de multă vreme. 
Am fost colege de şcoală. Ricci chicoti. Nici ea nu s-a 
schimbat prea mult. Încă de pe atunci intra mereu în 
fel de fel de scandaluri. După căsătoria aceasta atit 
de reuşită, am crezut că o să se mai cuminţească 
puţin, dar văd că Julian şi-a făcut cred un obicei din a 
da iama în vieţile oamenilor. Sper sincer că de data 
asta este serios, Hugo. 

— Dar ai putea avea probleme serioase dacă află 
cineva. 

— Aş putea, dar, sincer vorbind, nu am nici o obli- 
gatie morală față de soţul ei, iar Julian ştie teribil să-ţi 
cîştige simpatia. 

- Hmm. Eu nu mi-am dat seama. 

— Nu, nu cred. Una peste alta, s-au întîlnit aici. 

— Cum ai putut face asta, păcătoasă mică? Să 
nu-mi spui că s-au culcat chiar aici, în patul ăsta? 

— Nu, în camera de oaspeți. Deci, dragul meu Hugo, 
mă îndoiesc că Julian o să vrea să mă supere şi, pînă 
una-alta să te supere pe tine, nu crezi? O să stau 
puţin de vorbă cu Caro şi o să pun lucrurile la punct. 

— Crezi că o să fie chiar atît de simplu? 

— Nu subestima puterea plăcerii fizice, mai ales 
cînd este vorba de Julian. 

— Ce ştii despre plăcerile lui Julian? o tachină 
Hugo. / 

— Ştiu. 

Hugo fu cuprins deodată de un val de afecţiune 
pentru delicioasa lui doamnă. li luă ceaşca din mînă şi 
i-o puse cu grijă pe masă. O trase apoi jos pe pat şi o 
cuprinse strîns în cercul brațelor sale. 

— In curînd o să ieşim să cinăm împreună, îi pro- 
mise el încet, dar mai întîi trebuie să mă ocup de o: 
treabă neterminată. 

Buzele lui înăbuşiră chicotitul lui Ricci. 


Charles Allen aştepta cu nerăbdare întîlnirea din 
dimineaţa" aceasta. Tinea strîns la piept dosarul, în 
timp ce lua liftul spre apartamentul de conferințe de la 
etajul trei. Datorită lui Lucienne, raportul lui se con- 
turase extrem de mulțumitor. 

De fapt îl prezentase consiliului cu cîteva zile îna- 
inte de apariţia ofertei oficiale din partea lui Cooper 
Jefferson, pe biroul lui Humphrey Morrison. Se şi zvo- 
nise deja că zilele lui Hugo erau numărate. Părerea lui 
Charles era că afacerea putea fi foarte rentabilă pen- 
tru Collingwood. 1 i 

Charles deschise uşa. Încăperea era deja plină. În 
depărtare îl văzu pe Hugo. Fața lui aristocratică arăta 
mai slabă şi mai trasă ca de obicei. Abia dacă se uită 
la Charles, cînd acesta se aşeză. Aşadar, îşi zise 
Charles, îşi închipuie că sînt o cantitate neglijabilă, 
dacă nici măcar nu m-a băgat în seamă. Ei bine, trezi- 
rea la realitate va fi destul de crudă, bătrîne Hugo. 

Hugo avea de ce să pară îngrijorat. Relaţiile între 
vechii prieteni erau de domeniul trecutului. În lumea 
reală a anilor 1990, deciziile se iau pornind de la rea- 
lităţile comerciale şi nu în funcţie de numărul dineurilor 
luate împreună la White's. Nu mai era loc pentru înţe- 
legeri de onoare. Collingwood se trezise la realitate 
de nevoie. Hugo era pe cale să facă acelaşi lucru. 

În sfirşit, cînd toată lumea se adunase în jurul me- 
sei uriaşe din lemn de trandafir şi nuc, "Hugo răsfoi 
cîteva hirtii şi se ridică apoi în picioare, dregîndu-şi 
glasul, puţin cam nervos, după părerea lui Charles. 

— Domnilor, ştiu că vă dați seama de ce mă aflu 
aici. Cooper Jefferson a prezentat o ofertă oficială tu- 
turor acţionarilor Oscar Rees, în intenţia de a-i con- 
vinge să-şi vîndă părțile deţinute în corporaţia Oscar 
Rees, prin aceasta trecînd controlul companiei în mii- 
nile lui Cooper Jefferson. Hugo se opri şi privi de jur 
împrejurul mesei, aşteptind înclinările din cap, în chip 
de răspuns. 

— Sînt convins că nimeni nu va fi surprins să afle 
că eu mă opun sută la sută acestei preluări. Este 
intenţia mea de o viață, aşa cum a fost şi a tatălui 
meu şi a lui Alfred Easton, de a păstra corporaţia 
Oscar Rees în familie. Ne-am folosit de pecetea ex- 
clusivității noastre şi poate că este cinstit să spun de 
devotamentul față de un nume de familie care co- 
boară în urmă cu mai bine de şaizeci de ani, ca să 
stimulăm loialitatea față de produsele noastre. Mulţi 
dintre competitorii noştri au vîndut astfel, în timp, sfir- 
şind prin a-şi pierde vraja şi strălucirea care ținuseră 
aceste companii pe culme, de-a lungul anilor. Presen- 
timentul meu este că dacă Oscar Rees este preluat 
de un conglomerat atît de uriaş cum este Cooper Jef- 

ferson, nu va mai dura mult şi produsele noastre vor fi 
vîndute în fiecare supermarket de pe şoselele din țara 
asta. Vom cobori ştacheta, vom deveni prea accesibili 
şi în consecinţă teribil de neatractivi pentru toate acele 
femei pe care le-am aprovizionat de-a lungul atîtor 
decenii. 

Eu cred că soția mea, nepotul şi nepoata mea 
intenţionează să accepte oferta făcută de Cooper Jef- 
ferson. Cumnatul meu, însă, Julian Easton şi voi cei- 
alţi ştiu că veţi fi loiali față de mine. Propun de aceea, 
ca beneficiind de ajutorul vostru, în loc să permitem 
încheierea acestei afaceri, să găsim cumpărători alter- 
nativi pentru cei dornici să vîndă şi să ne asigurăm că 
poziția mea în companie nu va fi amenințată. Fireşte, 
va trebui să găsim pe cineva dornic să ofere mai mult 
decît Cooper şi de aceea cred că va trebui să abor- 
dăm mai mulți cumpărători. Avînd în vedere realizările 
noastre excelente, nu cred că aceasta va însemna o 
problemă prea mare pentru noi. 

Hugo se aşeză şi zîmbi încrezător, de jur împreju- 
rul mesei. 

Charles Allen bătu posesiv, în dosarul din mînă. 
Humphrey Morrison tuşi şi păru încurcat. Apoi se ri- 
dică. 

— Hugo... Şovăi şi se uită în jurul mesei, îngus- 
tîndu-şi ochii atunci cînd şi-i opri aupra chipului lui 
Charles. 

Charles îi zîmbi obraznic. Lasă-l pe bătrîn să se 
încrunte. Oricum, zilele lui erau numărate. Era timpul 
ca vechile relicve cum era Morrison să iasă la pensie. 
Locul ocupat de acesta va fi următoarea recomandare 
pentru Charles. 

— .... ne-am uitat asupra unui raport cît se poate de 

derutant. S-ar părea că viaţa ta personală, Hugo, uzurpă 
viața ta profesională. 

— Ce? întrebarea lui Hugo răsună în încăpere ca o 
lovitură de bici. Eu nu am nici un fel de viaţă per- 
sonală, ce naiba! 

Humphrey Morrison nu reuşea să-l privească pe 
Hugo în ochi. il respecta pe omul acesta şi îi plăcea 
de el. Ştia că trebuie să fie o greşeală, aici. Coling- 
wood nu conducea niciodată afacerile în felul acesta. 
Era sigur că Charles Allen se angajase într-o campa- 
nie murdară. Banca fusese întotdeauna deasupra unor 
asemenea lucruri — pînă de curînd, desigur. Unde dis- 
păruse încrederea care fusese atît de tacit admisă, 
între bancă şi clienţii săi? Rechinii ăştia tineri, ca 
Charles Allen, răsturnaseră toate acestea. Banii şi afa- 
cerile rentabile erau singurii zei la care se închinau 
băieţii ăştia. Uită de loialitate, doar de aceea există 
comerțul de bancă. lar cînd lucrurile merg prost, un 
bancher bun e desființat. Simplu! 

Foarte simplu pentru cineva ca Humphrey Morri- 
son, care veghease asupra băncii atiţia amar de ani, 
încît ajunsese să aibă o mîndrie aproape de proprie- 
tar, pentru realizările acesteia. Şi iată-l acum pe post 
de câălău şef. Probabil că sosise vremea să iasă la 
pensie. 

— În acest raport există sugestii la care banca tre- 
buie să se gindească foarte serios. 

— Ce sugestii? 

— Privind sănătatea ta actuală, Hugo. 

— Niciodată nu am fost mai sănătos. Acum şase 
luni am făcut un control medical complet. Dacă vrei, 
pot să-ţi arăt o copie. Dar cum te ştiu bine, probabil că 
ai deja una. 

- Nu sănătatea ta fizică ne îngrijorează pe noi. Cît 
de mult se ura Humphrey pentru vorbele astea. 

— Ah? Hugo rîse fals. Desigur, prostul de mine. 
Înseamnă că este vorba de sănătatea mea mintală. 
Ha! Ar fi trebuit să bănuiesc, nu? Dar cred c-ar fi 
trebuit să mă aştept ca bancherii mei să fie cu un pas 
înaintea mea. Deci, sînt pe cale să clachez? Se uită 
de jur împrejurul mesei, scrutînd atent chipurile. Nici 
măcar unul nu avea curajul să-şi ridice ochii la Hugo. 
Presupun că nepotul şi nepoata mea, continuă el, au 
un amestec în chestia asta. 

Charles Allen se foi în scaun, nesimţindu-se chiar 
la locul lui. 

— Este o sugestie ridicolă, şuieră Hugo. 

— Din nefericire, însă, una la care trebuie să ne 
gîndim foarte serios. Potrivit acestui raport, există cî- 
teva zone de dezvoltare a unor produse, cruciale pen- 
tru succesul neîntrerupt al firmei, dar pe care tu ai 
considerat că nu este cazul să le urmăreşti. 

— Am ştiut asta. Este Alexander, nu-i aşa? Alexan- 
der şi formula lui revoltătoare. Rămiîn la hotărîrea mea 
de a nu angaja Oscar Rees în nici o astfel de airecig, 
Ar fi un dezastru, moral şi financiar... 

Charles Alen interveni, incapabil să se mai abţină. 

— Dar concurența se angajează activ în această 
direcţie! 

- Oare? Presupun că tot Alexander ţi-a spus şi 
asta. Şi aş vrea să înțelegeți cu toţii bine ce vor nepo- 
tul şi nepoata mea cu atîta înverşunare să exploateze. 
Sper că aveţi stomacurile puternice, domnilor... 

Hugo se ridică în picioare şi se aplecă în faţă, 
punîndu-şi mîinile pe masă, în faţa lui. Părea foarte 
înalt şi, dintr-o dată, de-a dreptul amenințător. 

Charles Allen se dădu pe spate. 

— Intenţia nepotului meu este să colecteze țesut 
fetal pe care să-l folosească într-o cremă împotriva 
îmbătrînirii pentru care, crede el, femeile vor plăti o 
avere, să şi-o procure. Vecinii noştri mai luminaţi, fran- 
cezii, au scos, desigur, în afara legii această practică. 
Din nefericire, în momentul de față noi nu avem legi 
pentru acest gen de exploatare. Alexander crede că 
dacă femeile îşi dau fericite pe față cu extract de pla- 
centă, atunci în mod sigur vor fi la fel de fericite să 
facă acelaşi lucru cu celule prelevate de la pruncii 
avortaţi. Se auziră oftaturi, de jur-împrejurul mesei. 
Deci, continuă Hugo, vă sugerez să vă gîndiți din nou 
la starea mea mintală, dar şi la cea a nepotului meu. 

Hugo îşi luă mapa şi-şi vîrî hîrtiile în ea. 

— Un singur lucru încă, înainte de a pleca, dom- 
nilor... 

Humphrey Morrison se făcuse de-a dreptul verde 
ia față. 

— Da? spuse el liniştit. 

— Trebuie să presupun că, avind în vedere starea 
mea mintală, Collingwood ar alege să vîndă? 

Hugo scrută din nou chipurile. Un minut întreg, 
nimeni nu zise nimic. Humphrey Morrison îşi drese 
glasul. Pendulul ceasului vechi, al bunicului său, rupse 
tăcerea ca un dangăt de clopot de îngropăciune. 

— Deci trebuie să presupun că banca nu mă va 
considera pe mine drept un potenţial cumpărător, pen- 
tru că a hotărît deja că eu trebuie să fiu înlocuit? 

— Nu trebuie să ne pripim, răsună spart vocea ner- 
voasă a lui Humphrey. 

— Îmi pare rău, Humphrey, dar nu cred că am în- 
teles. Ura lui Hugo îl izbi ca o arsură pe Humphrey. 

— Am spus că poate ar trebui să ne mai gîndim 
puţin... 

— Mă tem atunci că există aici, în mod cert, un 
conflict de interese, domnilor. Şi, în consecinţă, îmi voi 
îndrepta afacerile în altă parte. Bună ziua la toată 
lumea! spuse, împingîndu-şi scaunul cu zgomot şi ie- 
şind ca vîntul din încăpere. 


Charles bănui, înainte de a răspunde la telefonul 
de pe linia directă, cine era la celălalt capăt al firului. 

— Lucienne, rise el, ştiam că tu trebuie să fii. 

— lubitule, murmură aceasta grăbită, nu mai aveam 
răbdare. Trebuia să te sun. Cum a mers? 

— Splendid, răspunse acesta liniştitor. N-ai de ce să-ţi 
faci griji. Hugo este categoric speriat. Am crezut că 
bătrînul Humphrey Morrison o să facă pe el, de frică. 
Bietul moşulică. Pur şi simplu nu se poate obişnui cu 
ideea că sistemul prieteniei e mort şi îngropat. Arăta 
ca şi cum era gata să aibă un atac de inimă cînd s-a 
ridicat Hugo în picioare şi a spus consiliului ce are 
Alexander de gînd să facă. 

Vocea lui Lucienne deveni mai ascuţită. 

- Ce le-a spus? 

— Ah, nişte nonsensuri despre avorturi — fetuşi — 
chestii destul de lipsite de gust, rîse Charles. Asta nu 
arată decît în ce stare de disperare se află tipul, în- 
cercînd să sperie banca cu poveşti de groază, ridi- 
cole. Fireşte, eu nu am crezut un cuvînt, dar oricum 
asta nu schimbă atitudinea băncii față de companie. 
Dacă banca vinde, vinde. Oscar Rees poate face ce 
vrea, nu? 

— Da, ai dreptate, iubitule, bine lucrat. Deci, ce 
intenţionează Hugo să facă? Bătea cu degetele, ener- 

vată, sperînd că Charles va ajunge mai repede aici. 
Aveau noroc că Charles Allen era aşa de idiot. Ma- 
nipularea lui fusese floare la ureche. 

- Păi a ieşit ca o furtună din încăpere, amenințind 
că-şi va duce afacerea în altă parte. 

- Şi? | 

- Nimeni nu va prelua contul, aşa, pur şi simplu. 
Nu cînd în perspectivă aşteaptă o afacere ca asta. lar 
contul are mică importanţă avînd în vedere că actiu- 
nile sînt în mîinile noastre. 

- Deci tu crezi că banca va fi de acordi să vîndă? 

— Nu am nici un dubiu, Lucienne. Noi doi, lucrînd 
împreună, nu putem să nu reuşim să-i arătăm lui Hugo 
că vremea lui a apus. O să iau toate măsurile ca 
banca să vîndă. Contează pe mine. 

— Bine lucrat, iubitule. Ne vedem la opt, diseară. 

— Abia aştept. La ora opt, la mine. 

Humphrey Morrison era cît se poate de multumit 
că îşi urmase inspirația şi la fel de mulțumit că Allen 
uitase să-şi închidă uşa la birou. Ascultă cîteva clipe, 
după care se retrase în virfurile picioarelor, mai de- 
parte pe culoar. 

Aşadar, Hugo avusese dreptate. Se pare că rapor- 
tul lui Allen reflecta o oarecare înclinaţie a acestuia 
spre anumiți membri ai familiei Easton. Prostul. Hum- 
phrey ştia ce avea de făcut: 

Cum ajunse în propriul său birou, aranjă o întîlnire 
cu şeful departamentului care se ocupa de securitate. 
Trebuia să pună sub ascultare telefonul lui Allen şi 
să-i alerteze pe ceilalţi din consiliu. Îşi simțea parcă 
adrenalina pompîndu-i în vene şi asta îi făcea bine. 
Avea de lucru. 

— Înţeleg că vă face plăcere să lucraţi împreună? 

Fern şi Johnny îşi zîmbiră. 

— Da, Hugo, spuseră ei la unison. 

— Ei bine, asta face viața mai uşoară. Deci de 
acum înainte te vei numi director de producţie adjunct, 
pentru Vitale. Vei acționa ca ajutor al lui Johnny şi 
vom aştepta de la tine să vii cu idei şi cu planuri 
privind marketingul pentru Vitale. Presupun că te sa- 
tisface asta. 

Zîmbetul lui Fern se întinse pînă la urechi. 

- Peste aşteptări, mulțumesc, Hugo. Abia aştept 
să mă pun pe treabă. Sînt sigură că sub îndrumarea 
lui Johnny voi putea avea o contribuție efectivă în 
politica de marketing. 

- Exact. Asta sper şi eu, îi întoarse el zîmbetul. ŞI: 
acum, daţi-i drumul. înțeleg că aveţi o şedinţă de fil- 
mare la nu ştiu ce club de tenis. 

Cei doi se ridicară în picioare. 

— Ah, Johnny, mai stai o clipă. Vreau să discutăm 
puţin despre prezentarea reclamei pentru Ozzie, vîn- 
zătorilor detailişti. 

Fern închise în urma ei uşa biroului lui Hugo, spe- 
rînd că Johnny va fi reţinut multă vreme. Cu cît mai 
mult -se amiîna filmarea, cu atît mai bine. Fusese îm- 
potriva acestui lucru din clipa în care apăruse Johnny 
cu această strălucită idee de a o băga într-un şort şi 
a-i pune o rachetă în mînă, în vana speranță că asta 
i-ar da un aer sportiv. 

— Tot după povestea ta alergi? 

— Poftim? 

— Nu eşti tu cea care te ocupi de concursul pen- 
tru... găsirea „chipului“? spuse Lucienne, privind-o pe 
Fern cu vădită neplăcere. Sper că nu umbli pe aici ca 
să adulmeci secretele companiei. Ştii, dacă ai nevoie 
de informaţii, ar trebui de fapt să aranjezi o întîlnire cu 
mine. Eu mă ocup de relaţiile cu presa. Johnny Sharpe 
se ocupă de producţie, nu de publicitate, iar Hugo 
este mult prea ocupat ca să fie tracasat cu aseme- 
nea lucruri. 

Fern îşi încleştă gura, dar alese variantă tăcerii. Se 
aşeză pe canapeaua convenabil plasată, dincolo de 
uşa biroului lui Hugo şi luă un exemplar din Vogue. 

— Deci, cum te cheamă? 

Fern îşi ridică privirea şi oftă din greu. Îşi aminti de 
atitudinea nebinevoitoare a lui Lucienne, din ziua în 
care se întiîlnise prima oară cu Johnny. Îşi aminti şi ce 
citise despre ea, în tăieturile din ziare. lar dacă acea- 
sta era femeia pe care o alesese compania să trateze 
cu presa, atunci Oscar Rees avea probleme serioase 
cu imaginea ei publică. 

— Fern Donleavy. Tu eşti Lucienne, nu? 

— Domnişoara Easton, spuse aceasta cu aroganță. 

Fern mai răsfoi cîteva pagini, în timp ce Lucienne 
rămase în picioare, deasupra ei, bătînd nervoasă în 
podea. 

— Ei bine? 

— Ah, îmi pare rău, zîmbi Fern dezarmant. Ai vrut 
cevaanume? 

— Da. Vreau să ştiu ce faci aici. 

Zîmbetul lui Fern nu dispăru, dar ochii ei verzi de- 
veniră la fel de îngheţaţi ca o cremă de mentă, fra- 
pată. 

- îl aştept pe Johnny... 

Exact în clipa aceea apăru şi Johnny. 

— Ah, Lucienne, aţi făcut cunoştinţă? 

- Da, spuseră acestea la unison. 

- Da, normal că aţi făcut. 

Se scărpină în cap şi se schimbă de pe un picior 
pe altul, ca şi cum nu ar fi fost prea sigur ce să spună. 
În mod clar, Johnny se simţea extrem de stînjenit în 
prezenţa lui Lucienne. 

— Fern, vino. Trebuie să plecăm. 

— O clipă, spuse Lucienne tărăgănat. Tocmai îi 
explicam... domnişoarei Donleavy că pentru orice fel 
de informaţii despre Oscar Rees, trebuie să stea de 
vorbă cu mine, nu cu tine. 

— Ah, nu. Nu-ţi face griji pentru asta. Fern nu are 
nevoie de informaţii. Ea este noul meu director ad- 
junct de producţie. Cum, nu ai aflat încă? 

- Ce? Lucienne părea îngrozită. Dar asta este im- 
posibil. Este ziaristă. Am crezut... 

Johnny zîmbi cu gura pînă la urechi. 
— Totul este deja aranjat. Ah, şi era cît pe ce să uit, 

dar Fern o să fie totodată şi „chipul“ care o să lanseze 
Vitale. 

Lucienne se înroşi toată. 

— Nu mi-a spus nimeni nimic. 

Fern nu mai putea rezista. 

— Poate pentru că tu te ocupi de publicitate, Lu- 
cienne. Îşi petrecu mîna pe după brațul lui Johnny şi 
continuă să-i zimbească prosteşte lui Lucienne, în timp 
ce Johnny o trăgea spre culoar. 

— Îmi pare rău, Lucienne, trebuie să mă grăbesc. 
Mi-a făcut plăcere să te revăd. 

Lucienne îi aruncă lui Fern o privire care nu putea 
fi descrisă decit ca efectiv otrăvită. 


— Pfu... ce se întîmplă cu ea? | 

Fern şi cu Johnny se aflau prinşi într-un dop inter- 
minabil, încercînd să ajungă de la Bond Street la Chis- 
wick. Dar, după o jumătate de oră, abia ajunseseră la 
colțul dinspre Hyde Park. 

— Lucienne? Da, întotdeauna a fost cam vacă. 

— Cred că-mi prinde bine să ştiu că nu are ceva 
doar cu mine. 

- De fapt, eu nu cred că Lucienne ține cu adevărat 
la cineva — cu excepția iubitului ei frate, desigur. 

În timp ce se uita la vitrinele de la Harrods, Fern îşi 
aminti că citise odată ceva ce o preocupase. Acum, 
că Johnny pomenise de asta, povestea îi reveni în 
minte, deopotrivă cu fireasca ei curiozitate de jurnalist. 

— Am citit odată un articol. Nu au studiat împreună 
la Harvard? l 

- Da. A fost cît se poate de neobişnuit ca un frate 
şi o'soră să fie acceptaţi în acelaşi timp. Se pare că 
pe cît sînt de neplăcuţi ca oameni, pe atit sînt de 

înzestrați. Din nefericire pentru toată lumea din jurul 
lor, nu şi-au folosit creierul cum ar fi fost mai bine. 

— Cu ce se ocupă ei, în cadrul companiei? O să 
trebuiască să am mult de-a face cu ei? 

_— Amîndoi au studiat chimia, apoi afacerile. Alexan- 
der s-a stabilit la Southampton, unde-i ajută pe cerce- 
tători. Lucienne însă a hotărît că formulele chimice nu 
sînt destul de strălucitoare pentru ea. Acum se ocupă 
de relaţiile cu presa, deşi, slavă Domnului, Hugo a tinut-o 
cît mai departe de Vitale. Cel mai mult se ocupă de 
parfumuri. Probabil că-ţi aminteşti de scandalurile în- 
treținute de tatăl ei, apărînd pe terenul de polo în 
neobrăzatele lui bluze cu blazonul La petite Mort sau 
ieşind din cluburile de noapte, toate instantaneele cu 
el şi tot restul. Presupun că publicitatea este modul de 
a se afirma al lui Lucienne. 

— Deci ar putea fi transferată la Vitale? 

- Nu prea cred. Vitale este una din marile iubiri ale 
lui Hugo. Dacă poate evita asta, nu o să vrea impli- 
carea celor doi gemeni înfiorători. Deci nu-ţi face griji. 
Şi apoi, o să reuşeşti tu să te descurci cu ea. 

- Da. Dar aş prefera să nu fie cazul. Mai bine, nu. 

Nimeni nu mai scoase o vorbă vreme de vreo două 
mile, cufundat fiecare, în propriile sale gînduri. 

— Mi-am amintit povestea! zise Fern. Era pe vre- 
mea cînd gemenii studiau la Harvard. A apărut ceva 
în revista People. Citisem articolul, care mă interesa 
pentru nişte studii pe care le făceam. Mi se pare că 
apăruseră la nu ştiu ce bal, în Long Island. Oricum, se 
pare că gemenii dansau împreună şi un fotograf i-a 
tras în poză. Se frecau efectiv unul de altul. 

— Cred că, indiferent cu cine ai vorbi, o să-ţi spună 
că relaţia lor este puțin bizară. 

- Dar chiar incestuoasă? Gîndul îi provocă repul- 
sie lui Fern. 

— Nu ştiu nimic despre asta. Cred că nu. Probabil 
că simulează ca să-şi bată joc de toată lumea. Le 
place să creadă că sînt o pereche înfricoşătoare. 

Fern se cutremură. - 

— În cazul ăsta, cred că prefer să stau cît mai 
departe. 

«In sfîrşit, ajunseră la Riverside Club, locul unde 
obişnuia Johnny să joace tenis. Işi parcă micul lui Peu- 
geot 205 între un Mercedes şi un Volvo. 

— N-aş fi crezut că e atita lume. Oamenii ăştia 
chiar nu au de lucru? 

- Sînt soțiile lor, Fern. Aici obişnuiesc ele să vină, 
ca să scape de rolul de dădacă. 

— Ah, Dumnezeule! Simt că mi se face rău. Cre- 
deam că o s-o facem cît mai discret. 

in timp ce Johnny se ocupă de formalităţile de 
intrare, Fern avu ocazia să arunce o privire în jur. Un 
grup de doamne în costume Lycra apărură din salonul 
cu pereţi de sticlă, din partea stîngă a recepţiei. Fern 
se cutremură în sinea ei, gîndindu-se cum va arăta 
ea, cînd Johnny îşi va fi terminat treaba, ca un fel de 
clovn al lui Jane Fonda. 

„Simţi apoi mîna lui Johnny pe spate, ghidînd-o spre 
micul, dar foarte bine dotatul magazin, unde urma să 
fie echipată cu cel mai modern costum de tenis. 

Avea exact două ore ca să înveţe cum să joace 
acest joc, pînă la apariția camerelor de luat vederi, 
care să o pozeze pe fata Vitale întrecîndu-se pe sine, 
pe terenul de tenis. 

- Rosie, ea este Fern, anunţă Johnny, predînd-o 
pe Fern unei fete pline de viaţă, care-i zîmbi cu căi- 

dură. Buclele ei negre, dese, erau prinse în virful ca- 
pului într-o coadă de cal, dar acestea îi cădeau pe 
față, făcînd-o să arate ca un ciobănesc lăţos. Nu uita, 
Rosie, doar un şort alb, clasic — cît mai băieţesc,; dacă 
se poate, şi tenişi şi şosete albe. Uite şi bluza, Fern. 
Sper că o să fii de acord cu ea. Mă întorc peste zece 
minute, să văd cum te descurci. 

Pe cînd Fern îşi scotea din pungă tricoul special 
conceput, Rosie se dădu înapoi ca să se uite mai bine 
la coapsele ei. 

— Ce mărime ai? Zece, cred, sau poate chiar opt. 
la să vedem... Rosie începu să scotocească printre 
ştenghere, iar Fern se duse la rachete. Scoase din 
teanc o rachetă destul de nostimă, stropită cu pete 
strălucitoare, albastre. O roti, pentru efect. 

— Cum arăt? îşi întrebă ea noua prietenă. 

- Bine, dar ai nevoie de o rachetă de tenis.. Asta 
este pentru squash. Fii liniştită, găsim noi una, mai 
tîrziu. Mă gîndesc că vreunul dintre antrenori o să 
stabilească ce anume ţi-ar trebui. 

— Nu cred că e multă lume pe aici aşa de neştiu- 
toare ca mine. 

— lubito, o încurajă Rosie, cel puţin tu o să-ţi folo- 
seşti racheta, chiar şi numai pentru două ore. Mulţi 
clienţi îşi cumpără rachetă doar ca să fie văzuţi scoțin- 
du-şi-o din sacul de sport sau etalînd-o pe bancheta 
din spate a Mercedes-ului lor. O să vezi şi o să te miri. 

Fern chicoti. 

— Vorbeşti serios? 

— Absolut. Haide acum să vedem cum îţi vine cu 
ăştia. i 

Cînd reapăru Johnny, Fern îşi încerca tenişii. Se 

ridică să-şi etaleze bluza retro şi şortul imaculat. 

Johnny zîmbea cu toată fața. Arăta superb, ca o 
mînză tînără, toată numai picioare şi adorabilă. 

— Perfect, întoarce-te. 

Fern făcu ascultătoare ce i se spusese şi Johnny 
dădu din cap admirativ, la felul în care şortul îi scotea 
în evidenţă funduleţul mic, frumos. 

Trupul ei avea o asemenea grație naturală, încît 
Johnny nu mai avea răbdare să o vadă pe terenul de 
tenis. Bluza albă avea înscrise pe piept, în verde-jad, 
logo-ul înalt, îngust, al produselor Vitale. 

Culoarea se prelungea ca un ecou, în mici dun- 
gulițe în jurul mînecilor scurte, cu manşetă, şi în jurul 
gulerului alb. Era simplu, dar efectul, uluitor. 

— In regulă, dar ce facem cu părul? 

Johnny băgă mîna în sacul lui de sport şi scoase 
de acolo un mic pachet. 

- Aşteaptă să vezi asta, /a piece de resistance. 

Desfăcu pachetul şi-l flutură pe sub nasul lui Fern. 

— Ah, nu! strigă Fern. Cred că glumeşti. 

Johnny îşi puse pe cap o şapcă de baseball, verde 
cu alb. Şi aceasta avea înscris în fată logo-ul Vitale. 
Se întoarse, ca să-i arate lui Fern gaura din spate. 

— Poţi să-ți treci părul pe aici. 

— E de-a dreptul caraghioasă. 

— E perfectă. 

— Un adevărat clişeu. 

— incearc-o. N 

— Ah, în regulă. şi trase şapca pe cap şi se luptă 
să-şi scoată părul prin gaura de la spate. Johnny era 
înnebunit, văzînd cît de bine îi venea. Comandase 
şapca în mod special, pentru ca borul să nu fie prea 
mare. Voia să i se vadă ochii. Nasul drept apărea 
obraznic de sub cozoroc şi ştiu exact ce nuanţă de ruj 

să-i sugereze machieuzei. Cel mai important însă era 
că Fern, cu picioarele ei interminabile şi cu silueta ei 
subțire, mlădioasă, arăta exact aşa cum îşi imaginase 
el: tînără, sănătoasă, obraznică şi vitală — cu o scîn- 
teie a personalității ei „fie ce-o fi“, întrezărindu-se se- 
ducător. 

Johnny era convins că în după-amiaza aceasta vor 
reuşi să apară cu nişte fotografii de reclamă fantastice 
şi era la fel de sigur şi că îngrozitor de multe femei vor 
fi gata să folosească un produs asociat cu această 
frumusețe atît de proaspătă. 

— Ah, cît pe ce să uit... 

Mina lui se mai afundă o dată în sacul de sport, de 
unde scoase o pereche de manşete verzi. 

— Ultima tuşă, continuă el şi la ritmul la care te vor 
pune să alergi, probabil că o să ai nevoie să-ți ştergi 
sudoarea. 

- Groaznic. Mă simt ca şi cum sînt gata să fiu 
aruncată leilor drept hrană, spuse ea după ce-i mul- 
tumi lui Rosie şi-şi luă la revedere de la ea. Şi mă simt 
ca o adevărată impostoare, îmbrăcată aşa. Fern scoase 
un țipăt. Johnny, terenurile au lateralele din sticlă. Nu 
mi-ai spus. Asta înseamnă că lumea ne poate vedea. 

Traversaseră barul şi exact dincolo de acesta se 
aflau patru terenuri de tenis acoperite, întinzîndu-se 
vizibil unul după celălalt, spre spatele halei vaste, ca 
un hangar. 

- Nu fi proastă. Fiecare este mult prea preocupat 
de felul cum arată el însuşi, ca să te mai observe pe 
tine. | 

— Ha, ha. Cu Vitale peste tot, pe cap şi pe piept, şi 
cu o întreagă echipă de fotografi, m-ar mira, sincer. 

- Filmările vor avea loc pe alt teren, tocmai din- 

colo. Totul este deja pregătit. Şi acum linişteşte-te, o 
să devii paranoică. 

Aşteptară pe terenul 1, în timp ce antrenorul ter- 
mina ora pe terenul 2, alăturat lor. 

Fern urmări zborul mingii peste plasă, aproape atin- 
gîndu-se de aceasta, în timp ce antrenorul şi elevul se 
luau la întrecere. 

Al naibii de bun elev, decise Fern. Ori asta, ori 
tenisul era cu mult mai uşor decit fusese ea înclinată 
să creadă. fă 

Robin era înalt, blond şi nemaipomenit de bine. li 
scutură lui Fern mîna şi aceasta se văzu obligată să 
înceteze să se mai văicărească, concentrîndu-se în 
schimb asupra părului blond, moale, care-i acoperea 
picioarele absolut elegante, şi care, spre deosebire de 
ale ei, erau bronzate. 

— Bună, Fern, spuse acesta, bine dispus. Johnny 
mi-a spus totul despre tine şi în două ore o să fii o 
adevărată profesionistă. Mai întîi însă haide să-ți gă- 
sim o rachetă. 

Se uită la mîna ei, i-o măsură şi apoi dispăru, re- 
venind peste cîteva momente cu ceea ce Fern îşi zise 
că era o armă de atac. 

— Spune-mi cum ţi se pare asta, îi zise arătîndu-i 
racheta. 

- E ca o rachetă, spuse ea neajutorată, întorcînd 
racheta în mînă. 

— Ți se pare prea grea sau prea mare? 

— Pentru ce? întrebă ea, inocentă. 

— Fern, o atenţionă Johnny. 

— Nu, serios. Nu fac pe dificila. Doar că nu cred că 
pot aprecia vreuna din chestiile astea, avînd în vedere 
că nu ştiu cum ar trebui de fapt să fie. 

— În regulă, în regulă; spuse Robin. Eu cred că e 
bună. Haide să începem. 


Cîteva ore mai tîrziu, după ce lui Fern i se dădu 
liber, se prăbuşi sfîrşită, în Jacuzzi. O durea tot trupul. 
Se simţea ca şi cum o mînă uriaşă i-ar fi strivit oasele, 
răsucind-o ca pe o rufă udă. 

Inchise ochii şi se concentră asupra senzatiei ace- 
lor bule puternice, care se loveau de carnea ei, în- 
depărtîndu-i tensiunea din ea, prin masaj. 

Tot ce avea de făcut era să se apuce bine cu 
mîinile de margini, din cînd în cînd, ca să-şi împiedice 
fundul să plutească în sus, ridicîndu-se de pe scaunul 
submersat. 

Apa urla şi bolborosea în urechile ei, liniştind-o şi 
ajutînd-o să se destindă, simțind în sfîrşit acea pro- 
fundă uşurare că blestemata aia de şedinţă de filmare 
pe terenul de tenis era în spatele ei. 

Se relaxase într-atit, încît viră spre un vis cu ochii 
deschişi, care o purtă spre o plajă retrasă, departe de 
lentilele fotografilor şi de artiştii machiajului, unde pu- 
tea înota goală în apă, însoţită de un mascul sexy, dar 
încă fără chip. l 

— S-ar părea că începe să devină un obicei, nu 
crezi? Vocea o făcu să tresară, speriată. 

Fern deschise ochii şi rămase cu gura căscată. 

- Prea multe coincidențe. Tu ce părere ai? 

Pînă să apuce să zică şi ea ceva, Leo Eden cobori 
şi-şi dădu drumul alături de ea, punîndu-şi mîinile sub 
cap şi instalîndu-se confortabil. i 

— Eu... ăăă... 

— Da, asta cred şi eu, bombăni el, fără să-i dea 
ocazia să spună şi ea ceva. 

Trebuia să preia controlul situaţiei înainte ca omul 
ăsta arogant să creadă că era irecuperabilă. 

— Mă urmăreşti? îl întrebă ea, politicos. 

— Să te urmăresc? De ce naiba aş face asta? 

— Aşa cum spuneai, aceste întiîlniri nu pot fi puse 
pe seama coincidenței. Presupun deci că într-adevăr 
mă urmăreşti. 

— Pur şi simplu m-am oprit la clubul meu sportiv, 
ca să fac ca de obicei o partidă scurtă de înot în 
drumul meu de la serviciu spre casă. Şi iată-te aici, 
instalată în locul meu preferat din Jacuzzi. Te asigur 
că am lucruri mai bune de făcut cu timpul meu, decît 
să te urmăresc pe tine. O privi, lăsînd impresia că se 
gîndeşte profund. Retractez, reluă el, nu m-ar mira 
deloc să aflu că de fapt există bărbați care ar vrea să 
te urmărească. Totuşi, nu mă număr printre aceştia. 

Se putea ridica şi pleca de acolo, dar savura atît 
de mult baia în Jacuzzi, iar trupul ei se simțea atit de 
obosit. Fir-ar el să fie de Leo Eden. De ce a trebuit să 
apară? 

Fern închise ochii şi încercă să pretindă că acesta 
nu stătea, aproape gol, la cîţiva centimetri distanță de 
ea. Nu-i scăpase deloc, în cele cîteva secunde cît se 
uitase la el, că avea un trup puternic. Avea muşchi şi 
păr peste tot unde trebuia. lar acum, deşi încerca să 
ignore acest lucru, se simțea dureros de conştientă de 
prezenţa lui fizică. 

De ce trebuia el să fie întotdeauna aşa de al naibii 
de deştept? De fiecare dată cînd se întilniseră, fusese 
atît de sarcastic şi zău că ea nu făcuse nimic să-l 
jignească. Poate că făcea şi el parte, ca atiţia alţii, din 
categoria bărbaţilor cărora le place să se dea mari: 
față de femei. 

Se uită pe furiş la el, împinsă de o curiozitate pe 
care nu şi-o putea stăpîni, dar deschise ochii, văzînd 
că acesta stătea cu ei închişi. 

Avea nasul lung şi drept, un nas aristocratic şi 
sprîncenele groase, negre, formau două arcuri per- 
fecte : deasupra ochilor închişi. În jurul bărbiei şi al 
maxilarelor, se vedea umbra bărbii şi Fern constată 
şocată că se întreba ce ar simţi dacă şi-ar plimba 
degetul peste ea. 

Se ridică brusc, simțind nevoia de a se îndepărta 
cît mai repede de el. El deschise ochii, plimbîndu-i 
leneş şi oarecum obraznic în sus, de la gleznele ei 
fine, pe picioarele nesfirşite, pe coapsele curbate ten- 
tant şi mai sus, pe sînii care se vedeau acum bine, 
prin.costumul de baie din jerse de bumbac. 

Cînd în sfîrșit ochii lui îi întîlniră pe ai ei, zîmbi. 

— Johnny ar trebui felicitat. 

— O să-i spun, şuieră ea şi o luă repede spre ves- 
tiarele pentru femei, departe de cuvintele lui zefle- 
miste. 


Ideea îi veni lui Fern pe cînd îl ajuta pe Johnny să 
stringă masa, după ce dovediseră delicioasa pizza 
pe care acesta insistase să o pregătească pentru ei. 
Nici măcar o dată nu îi făcuse el o cît de mică alu- 
zie. Nu-şi dădea seama dacă acest lucru îi făcea 
sau nu plăcere. 

ÎI studie pe furiş, de la spate, în timp ce el era 
ocupat cu spălatul. li plăcea cum îi cădea părul peste 
guler, în bucle mici, negre. 

Avea un chip drăguţ, plăcut, dar era atit de cumplit 
de slab, încît se îngrozi la ideea că dacă vreodată ar 
ajunge să facă dragoste împreună, l-ar putea efectiv 

rupe în două. Totuşi, o făcea să rîdă. Putea face pe 
şeful dogmatic, dar putea fi şi răbdător şi plin de con- 
sideraţie. 

La cafea, Fern se aşeză pe jos, sprijinindu-se de 
canapeaua pe care stătea Johnny, cu genunchii la 
cîțiva centimetri de faţa ei. Zîmbi în sus, spre el. 

- A fost o masă delicioasă. Unde ai învățat să faci 
o pizza aşa de grozavă? De cîte ori mă încumet şi eu, 
aluatul nu-mi reuşeşte. 

„— Am petrecut o vară la Roma, pe cînd eram stu- 
dent. Îmi făceam vînt cu coada că sînt şi eu student la 
arte, am văzut cîteva antichităţi, am rămas fără bani şi 
m-am angajat la o cafenea. Munceam de mă Sper 
team, dar am învățat cum se face pizza. 

— Şi ce altceva? zise ea încet, întrebîndu-se ce 
aventuri a avut el acolo. l 

— M-am îndrăgostit, cel puțin de două ori, rîse el. 
Totuşi, nimic serios. 

— Şi acum? Se uită în jos la pantofii lui, neîndrăz- 
„nind să-l privească, temîndu-se că ochii ei ar putea 
trăda o prea mare curiozitate. 

— Acum am renunţat. Este mult mai sănătos să fii 
celibatar. Mai puţine complicaţii, o viață mai liniştită. E 
mult mai uşor. 

— Înţeleg ce vrei să spui, zise ea, plină de simpatie. 
Uite, Paul mă înnebuneşte, acum. Se poartă atît de 
prosteşte, este atit de invidios pe ce fac eu. Nu cred 
că mai pot suporta mult. Trebuie să mă decid, spuse 
ea, sorbindu-şi ultima picătură de cafea. Cred că am 
amînat prea mult clipa asta. 

Fern se uită la chipul lui Johnny, pe care se citea 
preocuparea. Conversaţia risca să devină cît se poate 
de plicticoasă. 

— Deci, spuse ea veselă, ce suplicii mi-ai mai pre- 
gătit? 

— Parisul! | 

— Ah! strigă ea, încîntată. Cînd şi pentru ce şi cît 
de mult? 

— Peste o lună şi o să faci o prezentare în pas de 
pisică, pentru Chanel. 

— Cred că nu vorbeşti serios! În glasul lui Fern se 
simțea groaza. 

- Floare la ureche pentru tine. Tot ce ai de făcut 
este să-ţi pui un picior în faţa celuilalt, să-ţi legeni 
puţin şoldurile şi să faci paradă în haine frumoase. 

— Totul este deja aranjat? 

— Da. Mi s-a confirmat ieri. Aşteptam doar momen- 
tul potrivit să- ţi spun. Ştiam că o să fii încîntată. 

Fern îi arse în glumă una peste genunchi. 

— Adică ştiai că o să fiu îngrozită. 

Johnny îi ciufuli părul şi ea îi apucă mîna. Apoi, 
foarte încet, acesta o trase în sus, pe canapea. Fern 
îşi tinu respirația, nesigură, dar în acelaşi timp ştiind 
exact ce avea să urmeze. Faţa lui Johnny se apropia 
de a ei. Îşi simţi pleoapele plecîndu-se încet şi simti 
căldura buzelor lui care se atingeau uşor de ale ei. 
lată un bărbat care o plăcea cu adevărat şi care era 
încîntat de succesul ei. Johnny era bun, blind şi te 
puteai bizui pe el, calități pe care Paul nu le va putea 
niciodată avea. Îl împinse însă încet, îndepărtîndu-l. 
Chicoti, să-şi ascundă stînjeneala momentului. 

Johnny întinse mîna şi o mîngiie pe păr. 

— Nu m-am aşteptat să se întîmple aşa, spuse el, 
simplu. i 

— Nici eu. Se ridică în picioare, simțindu-se groaz- 
nic. Poate că ar fi mai bine să plec. Nu ştiu dacă sînt 

pregătită, Johnny. E vorba şi de Paul şi de munca 
mea... 

— Ei, să nu-ţi faci griji, spuse Johnny ridicîndu-se şi 
luîndu-i mîinile într-ale lui. Îmi place cu adevărat de 
tine, Fern, ştii asta. Haide să nu ne lăsăm influenţaţi 
prea mult de ce s-a petrecut acum. A fost minunat, 
dar cred că amîndoi avem de terminat o treabă. 

— Sigur, zise ea, zîmbind nervos. Eu... ăăă... mai 
bine plec. Miine dimineaţă să ne sculăm devreme. 
Mulţumesc pentru cină. Sper că nu m-am făcut prea 
rău de rîs, astăzi. Vorbea repede, nerăbdătoare să 
plece cît mai repede, ca să se poată gîndi la ce se 
întimplase şi la cum să se poarte în continuare. Tot 
ce-i mai trebuia acum era încă o complicaţie nefericită 
în viaţa ei. 

Le-a luat mai mult de o oră să ajungă la fabrica 
amplasată chiar la ieşirea din Southampton, spre sud, 
şi în tot acest timp nici Johnny şi nici Fern nu po- 
meniră nimic despre ce se întîmplase între ei seara 
trecută. 

Deşi la început amîndoi se simţiseră uşor jenati, 
pe măsură ce milele alergau în urma lor, iar ei înain- 
tau cu viteză în peisajul de ţară, între ei revenea ve- 
chea relație de camaraderie. | 

Adevărul era că Fern ar fi vrut mult să-l poată 
întreba pe Johnny la ce se referise el cînd spusese că 
amîndoi aveau de terminat o treabă. 

Evident, în privinţa ei se gîndise la Paul, dar ce 
probleme avea el? | se păruse mult prea jenant să-l 
întrebe direct, ca nu cumva să creadă că alerga după 
el. Trebuia să-şi stăpînească neapărat curiozitatea. 

Indiferent care era situația lui Johnny, trebuia mai 

întîi să şi-o lămurească pe a ei, înainte de a se gîndi 
să înceapă o legătură cu oricine altcineva, dar mai 
ales cu cineva cu care lucra. 

Nu era genul să treacă direct din braţele unui băr- 
bat în brațele următorului. Avea nevoie de timp, să-şi 
considere situaţia, altfel era în pericol să-şi piardă con- 
trolul asupra vieții ei. 

Cea mai rezonabilă opţiune era să nu se mai gîn- 
dească deloc la Johnny, altfel decît sub aspectul mun- 
cii. 

Ştiind ce avea de făcut, Fern se dădu jos din ma- 
şină şi îşi întinse picioarele lungi, mirosind aerul sărat. 
Fabrică Oscar Rees era o clădire înaltă de şase etaje 
— un bloc uriaş cu ferestre-oglindă, cu zugrăveală ro- 
şie şi cărămidă cenuşie, ca un ecou al insemnelor în 
roşu şi argintiu de pe ambalajul Oscar Rees. 

Abia aştepta să intre şi să vadă cu ochii ei naş- 
terea produsului ce-i aparţinea. Intrară prin uşile de 
sticlă, înalte, grele. Aerul condiţionat o făcu să se în- 
fioare. 

Se prezentară la recepţie şi fură conduşi prin clă- 
dire, de-a lungul unei expoziții tentante cu produsele 
Oscar Rees. Pereţii erau acoperiţi cu reclame în care 
creaturi incredibil de frumoase îşi rujau buzele sau îşi 
mîngîiau pielea de culoarea piersicii, cu unghii imacu- 
lat manichiurate. 

Johnny îi surprinse privirea. 

— În curînd şi tu o să fii acolo sus. 

Fern scutură din cap. 

— Arată toate atit de perfect. Nici o pată, nici măcar 
-un pistrui... pur şi simplu nu-mi imaginez cum este 
posibil aşa ceva. 

— Nu ar trebui să fii aşa de modestă. Oricum, este 

remarcabil ce poţi obţine cu cîteva retușuri ici-colo. 
Ah, am ajuns. 

Pătrunseră într-o lume de halate albe, care făceau 
ca locul să pară mai curînd un laborator decit o fa- 
brică. 

___ Fură conduşi într-o mică încăpere unde pe un şten- 
gher se afla un şir întreg de halate proaspăt spălate şi 
scrobite. 

— Mă tem că trebuie să vă puneţi astea, le explică 
recepționista. Este vorba de igienă. Şi, domnişoară Don- 
leavy, vă rog să nu vă supăraţi, dar trebuie să vă 
punefi boneta asta... 

— Mă simt ca şi cum aş fi pătruns într-o sală de 
operație. 

— Seamănă oarecum, rise fata. Trebuie să fim foarte 
atenţi, să evităm contaminarea produselor. Este acolo 
o chiuvetă, unde vă rog să vă spălați pe miini, iar între 
timp eu o să-l anunţ pe doctorul Chapman că sînteţi 
aici. 

` — Habar n-am avut că poate fi aşa, strigă Fern, în 
timp ce se apucase să-şi frece unghiile manichiurate, 
care aveau acum forma unor minunate ovale. 

— Inchipuie-ţi că ar deschide cineva un borcănel şi 
ar găsi înăuntru un fir de păr lung, roşu! Nu cred că ar 
face o impresie prea grozavă, nu? 

— Aşa presupun. 

Johnny o ajută pe Fern să-şi strîngă părul şi să şi-l 
prindă sub boneta elastică. 

— Arăt ca şi cum am început lucrul în schimbul 
meu, la o fabrică de dulciuri. In sfîrşit, să mergem. 

Doctorul Chapman, administratorul fabricii, îi aş- 
tepta. In ciuda riscului contaminării, dădu totuşi mîna 
cu Fern. P 

— Sînt încîntat să vă cunosc, domnişoară Don- 
” leawy. Înţeleg că vreţi să ştiţi totul despre Vitale. Sîn- 
tem foarte mulţumiţi de formula. acestor produse. A 
început tocmai producţia, aşa că sîntem toți cu su- 
fletul la gură, pregătindu-ne pentru lansare. Aveţi vreo 
idee cînd se va întîmpla asta? 

— În septembrie, interveni Johnny. Mai avem exact 
patru săptămîni. Avem pregătite toate reclamele. A 
fost într-adevăr o cursă contra cronometru, dar Hugo 
a vrut ca lansarea să aibă loc cu mult înainte de Cră- 
ciun şi ne-am gîndit că ar putea fi o idee bună să o 
legăm de colecţiile pariziene. O să fie o adevărată 
lovitură, la H6tel de Crillon. Sper să fiţi acolo, adăugă 
el, politicos. 

— La fel şi eu, spuse doctorul Chapman. Există 
într-adevăr pericolul să ne înfundăm în bucătăria de 
aici. E plăcut să mai simți din cînd în cînd gustul stră- 
lucirii. În fond, asta este treaba noastră, pînă la urmă. 
Veniti... 

Fern îşi ținea mîinile strînse în fată, în timp ce 
treceau prin dreptul unor mese acoperite cu sticle şi 
tuburi cu mostre. 

Sticle de plastic cu etichete purtînd denumiri im- 
posibil de pronunţat erau depozitate pe rafturi desco- 
perite, de jur împrejurul pereţilor. Capete se aplecau 
deasupra vaselor cu cremă sau se uitau prin micro- 
scoape. 

— Acesta e controlul de calitate, explică doctorul. 
Trebuie să testăm în permanenţă produsele, pentru o 
eventuală contaminare, sau în cazul în care a inter- 
venit ceva în linia de producție. Fireşte, cînd lucrezi în 
cosmetică, este extrem de important ca produsul să 
fie în perfectă stare. Pielea este foarte sensibilă şi 

trebuie să fim scrupuloşi cu formulele noastre. Nici nu 
vă puteţi imagina ce efecte dezastruoase poate avea 
o reacţie alergică. Multor femei efectiv li se cojeşte 
pielea. Doamne fereşte, Doamne fereşte... bombăni 
el. Johnny îi făcu lui Fern cu ochiul, în timp ce aceasta 
îşi încreţea nasul, îngrozită. 

Intrară în lift şi coborîră la subsol. 

Zgomotul maşinilor îi umplu urechile, numai că ace- 
sta nu era clămpănitul greoi al maşinilor de scris; erau 
chițăituri sofisticate, zumzăituri şi fişiituri, întrerupte de 
cîte un ocazional huruit lipsit de maniere. În jurul unor 
caruseluri uriaşe se învîrteau sticle care erau umplute 
din ugerul unei megavaci, producătoare de cremă. Fern 
privea fascinată cum erau manevrate sticlele şi puse 
apoi pe benzi rulante miniaturale, unde li se aplicau 
capacele. i 
- Încercă să citească etichetele. 

- Ah, faimosul Extirpator de radicali. L-am auzit pe 
Hugo vorbind despre el. Ce face, de fapt? 

Doctorul îi zîmbi lui Fern, cu bunăvoință. O între- 
bare la care îi făcea plăcere să răspundă. 

— Aşa cum ştiţi, începu el conspirativ, radicalii liberi 
sînt molecule solitare care atacă celulele, împiedicîn- 
du-le să mai comunice cu celelalte celule. Cînd se 
întîmplă acest lucru, celulele suferă tot felul de per- 
turbări, de la dezechilibru în încărcătura de umiditate 
şi pînă la o evoluţie precancerigenă. ŞI, bineînţeles, 
nu trebuie să uităm îmbătrînirea prematură. 

— Şi cum ne îmbolnăvim de aceşti... radicali liberi? 
întrebă Fern, sperînd că întrebarea nu o să sune prea 
prosteşte. 

— Ah, draga mea copilă, îi purtăm cu toții în noi, 
strigă doctorul plin de entuziasm. Unii se află acolo, 

pur şi simplu. Alţii şi tocmai aceştia, spuse el arătînd 
cu degetul spre Fern, sînt cei împotriva cărora vrem 
să luptăm noi, cauzaţi de factori exteriori, cum ar fi 
poluarea, razele ultraviolete, fumatul, toți acei cumpliți 
factori de mediu, pe care nu-i poate evita nimeni. Și 
de aceea, recurgem la Extirpator. Luă un borcan de. 
pe o tejghea şi-l vîri mîndru sub nasul lui Fern. 

Aceasta citi ingredientele: antioxidant, vitamina E, 
germene de grîu, ulei de ciuboțica-cucului, extract de 
romaniţă... acid hialuronic şi filtre solare. 

— Sună impresionant, spuse Fern, dîndu-i docto- 
rului înapoi borcănaşul. 

— Păstrează-l, draga mea. Ah, da, sîntem destul de 
departe de zilele bătrînei cold-creme. Desigur, acela 
era un simplu gel din petrol, atit de glorificat, precum 
bine ştii. Foarte eficient, desigur. De fapt, mulți derma- 
tologi insistă că nu poți face ceva mai bun decit să te 
ungi noaptea peste tot cu chestia aia, dar din punct de 
vedere estetic... în sfîrşit, îţi imaginezi şi singură. Pre- 
supun că face perna al naibii de grasă... 

Fern chicoti. Doctorul Chapman se dovedea un 
ghid extrem de eficient. Spera că se vor apropia de 
Vitale. În timp ce străbăteau fabrica, doctorul îi înşira 
peste umăr denumirile produselor, gesticulînd spre va- 
rietatea de borcane, sticle şi tuburi ademenitoare, cu 
înscrisul lor roşu şi capacele argintii. Ajunseră la o uşă 
închisă şi doctorul introduse o cartelă codată, după 
care îşi apropie fața de o cameră de luat vederi. 

— Niciodată nu eşti destul de prevăzător, spuse el. 
Peste citeva secunde, uşa se deschise. lar aici, spuse 
doctorul mîndru, se află Vitale! 

Fern îşi frecă mîinile, fericită. Recunoscu literele 
verzi şi capacele argintii, deosebite. Logo-ul argintiu 

OR de la Oscar Rees strălucea mîndru, în mijlocul 
capacelor. 

— Vă rog, spuneti-mi totul despre ele, totul... adică 
dacă aveţi timp. l 

— Desigur, desigur. 

Doctorul Chapman îi povesti despre metodele de 
producție, în timp ce Fern îşi concentra privirea asu- 
pra borcănaşelor care se roteau pe maşinăriile ace- 
lea. 

= Producţia noastră se apropie de final. Curînd 
vom livra totul pentru distribuţie şi atunci produsele vor 
ajunge în magazine. Avem pregătite pachete spe- 
ciale pentru presă — ştiţi, acele pacheţele conținînd 
gama de produse şi care vor fi introduse în casete 
încîntătoare, gata pentru lansare. Desigur, totul se face 
la tipii ăia specializaţi în ambalaje. Lucrează în New 
Bond Street şi se ocupă de design, decid asupra sti- 
cluțelor, etichetelor, culorilor. Noi nu trebuie să ne ocu- 
păm decij de aspectele tehnice, cum ar fi acela dacă 
sticluta aleasă de ei este efectiv practică. Este minu- 
nat cînd apar cu o formă nouă, absolut ingenioasă, 
doar că noi trebuie să o facem să intre în instalaţie. 

Se opriră în faţa unei alte uşi încuiate. Prin acelaşi 
proces, uşa se deschise, în sfîrşit. , 

— Şi acum am ajuns. Fern, sper că-mi permiţi să-ţi 
spun astfel, îți prezint Vitale. 

Fern se uită încîntată la colecţia redusă de cosme- 
tice. Rujuri în tocuri argintii, striate; fonduri de ten so- 
lide, în cutii din imitație de baga de culoarea jadului, 
cu închizători din argint, puse în mici pungulițe din 
catifea verde şi farduri de obraz şi de ochi, toate în 
aceleaşi ambalaje cu verde şi argintiu. 

Urmau apoi sticluțele cu fond de ten lichid şi cre- 

ioanele de contur. pentru ochi şi buze, toate în culorile 
Vitale, verde, argintiu şi alb. 

Doctorul Chapman luă o sticlă înaltă, subțire. 

— Acizi hidroxizi alfa, sau, mai simplu, acizi din 
fructe au fost descoperiţi în anii '70 de un dermatolog 
din Chicago, doctorul Eugene Van Scott. Ai putea spune 
o descoperire miraculoasă, împotriva îmbătrînirii. Ţi-a- 
minteşti că-ţi vorbeam mai devreme despre modul în 
care radicalii liberi pot periclita comunicarea între ce- 
lule? 

Fern dădu din cap, plină de entuziasm. 

— Ei bine, extraordinar în cazul acestor acizi hi- 
droxizi este că ei pot ajuta celulele să comunice între 
ele. Vezi, pe măsură ce pielea îmbătriîneşte, mesajul 
de înlăturare a celulelor moarte devine tot mai slab şi 
ne pomenim cu o piele moartă, fanată. Aceşti acizi 
AHA readuc ph-ul suprafeţei pielii la nivelul său optim 
de 4,5 şi aşa cum bine ştii, la acest nivel de aciditate, 
enzimele sau mortarul, dacă vrei, care mentin celulele 
îmbătrînite, moarte, pe suprafața pielii, sînt distruse, 
permițind astfel noilor celule să iasă la suprafaţă şi să 
înlocuiască aceste chestii rele, moarte, aproape la fel 
cum se întîmplă cînd pielea este tînără. 

Fern încuviință din cap. Totul părea foarte logic, 
dar erau atitea de ţinut minte. 

— lar aici, spuse doctorul ridicînd sticla, se află 
Vitalize, conținînd acid glicolic, un ingredient magic, 
revitalizant, care este extras din trestie de zahăr. l-am 
spus Accelerator de vitalitate pentru piele. Desigur, 
aşa cum ştim cu toţii, acizii din alte fructe au acelaşi 
efect; acidul malic din mere, acidul tartar din struguri 
şi mai există şi piroacidul din papaya — foarte exotic, 
acesta din urmă, şi nu trebuie să uităm bătrînul acid 

lactic din lapte prins. Dar, după părerea mea, cel origi- 
nal — acidul glicolic — este cel mai bun. lar aici avem 
Vitality, crema hidratantă. Ții minte că ţi-am povestit 
despre enzimele care ţin celulele laolaltă? Ei bine, 
această formulă minunată ajută la repararea crăpătu- 
rilor care apar între celulele pe care nu vrem să le 
pierdem, acţionînd asupra cimentului intracelular şi pă- 
trunzînd în piele. Acest lucru a fost obținut prin gă- 
sirea unui nou tip de liposom care, aşa cum... 

Fern nu mai suporta. 

- Ce este, exact, un liposom? îl 'ntrerupse ea poli- 
ticos. 

— O bulă mică, draga mea, care transportă ingredi- 
entul direct către celula din piele. Ceramid. Acţionează 
exact ca şi Polyfilla, zău, lipeşte crăpăturile. Şi, adăugă 
el gînditor, cel mai important este că putem introduce 
acum atit vitamina C, care este solubilă în apă ciît.şi 
vitamina E, solubilă în ulei, în aceeaşi cremă, în timp 
ce în Eradicatorul nostru iniţial nu aveam decit vita- 
mina E, din cauza incompatibilităţii. Putem face acest 
lucru introducînd compusul de vitamină C în mici bule 
sau liposomi, ca să poată rămîne separați, pînă în 
momentul atingerii cu pielea. 

Lui Fern începu să-i vijiie capul. Johnny luă o că- 
rămidă transparentă, verde-închis, care arăta ca un 
săpun. 

— Ah, da, băiete. Acesta este săpunul nostru spe- 
cial, cu ph neutru, pentru curățat. Fireşte, dacă folo-: 
seşti săpun obişnuit, după care îţi dai pe față cu toate 
chestiile astea, o să pierzi timp şi bani. Deci, ce crezi? 
spuse el în final. 

— Totul sună foarte complicat, tehnic şi ştiinţific. 
Cred că o să trebuiască să învăţ toate astea. 

— Bineînţeles că o să înveți, spuse Johnny. Doar 
eşti ambasadorul lor, Fern. Pe tine te vor asasina cu 
întrebări toți ziariştii şi poţi paria pe ultimul tău milion 
că vor încerca să te încuie — ca să arate că nu ești 
decit o fetişcană prostuță. 

— Cumplit. Asta îmi dă foarte multă încredere în 
mine, Johnny. 

Doctorul Chapman îi strînse mîna. 

- Să nu-ţi faci griji pentru asta. Îți pun eu la dis- 
poziţie cîteva informaţii cu care să te poţi descurca. În 
curînd, totul va începe să aibă un înţeles pentru tine. 
Dacă ai nevoie de vreo explicaţie, îmi dai doar un 
telefon şi se rezolvă totul. lar acum, vino cu mine, mai 
avem de rezolvat culorile şi, în plus, e cineva care 
aşteaptă să te cunoască. 


Bărbatul înalt, brunet, i se părea cit se poate de 
cunoscut, deşi Fern nu-şi putea aminti dacă şi unde îl 
mai văzuse înainte. Johnny îi şopti la ureche. l 

- Păzeşte-ți spatele, draga mea. 

Fern nu avu timp să-l întrebe ce voia să spună cu 
asta. 

— Fern, aş vrea să ţi-l prezint pe Alexander Easton, 
adjunctul şefului departamentului pentru dezvoltarea 
producției. Alexander, ea este Fern Donleavy, noul 
nostru „chip“ pentru Vitale. 

Fern îl privi îngrijorată pe fratele lui Lucienne, în- 
trebîndu-se dacă şi acesta o va primi la fel de ostil ca 
şi sora lui. i 

Dar el îi luă mîna şi i-o strînse călduros. 

— Fern, sînt încîntat să te cunosc, în sfîrşit. Vocea 
lui împrăştia un farmec mătăsos, bine studiat. Ochii 
întunecaţi o priveau cu căldură. 

Se relaxă şi-i întoarse zîmbetul. 

— Bună. Nu mi-am dat seama că aici este sediul 
tău. 

- Noi, savanții, încercăm să fim cît mai discreti, 
nu-i aşa, doctore Chapman? Din cînd în cînd ne fa- 
cem frumoşi şi mai ne aventurăm în lumea plină de 
strălucire de pe New Bond Street, dar cel mai mult 
timp îl petrecem cu eprubetele noastre. Ce mai faci, 
Johnny? spuse el, în sfirşit, salutîndu-l pe Johnny. 

— Alexander, mormăi Johnny. 

Alexander îşi plimbă privirea, ostentativ, pe trupul 
înalt al lui Fern. Aceasta simţi cum i se urcă sîngele în 
obraji. 

- Da, spuse Alexander în sfîrşit, acum înțeleg per- 
fect de ce erai atît de entuziast, Johnny. Vino, zise el 
întorcîndu-se din nou spre Fern, haide să mîncăm 
ceva şi să ne cunoaştem mai bine. 

li puse mîna pe umăr şi o conduse afară din în- 
căpere. ` 

Fern îi aruncă peste umăr o privire îngrijorată lui 
Johnny care venea în urma ei, împreună cu doctorul 
Chapman. ` 

— Ce părere ai despre produs? o întrebă Alexan- 
der. 

— E minunat. Mărturisesc că m-au buimăcit toate 
datele acelea tehnice, dar sînt încîntată că are la bază 
produse naturale. Nu mi-ar face plăcere să folosesc ceva 
testat pe animale, sau folosind extrase de animale 
sau orice altceva ce se foloseşte în cosmetică, în ziua 
de azi. Trestia de zahăr mi se pare excelentă. Dar tu 
la ce lucrezi? 

— Ah, eu lucrez cîte puţin la tot ce se face pe aici. 
Mă ocup de formule. 

— Deci ai lucrat cu o mînă şi la Vitale? 

— Cu amîndouă mîinile, de fapt. Totuşi, nu pot pre- 
tinde că-mi aparţine în întregime. Aceşti AHA se folo- 
sesc peste tot, în industrie. Problema noastră a fost de 
a găsi formula potrivită. Nu am putea spune că noi 
sîntem cei care am descoperit ingredientele magice. 
Aşa cum sînt sigur că-ți închipui şi tu, un savant vi- 
sează întotdeauna să facă el descoperirea miracu- 
loasă — el sau ea, aş spune eu. Am petrecut deci 
destul de mult timp dospind poțiuni ciudate, nu-i aşa, 
doctore Chapman? 

— Ah, da, Alexander. El scoate întotdeauna ceva 
din mînecă. l 

— Deci ce-ai scos ultima oară? 

Alexander îşi atinse nasul, conspirativ. 

- Mă tem că e strict secret. În curînd însă voi găsi 
cheia izvorului tinereţii veşnice. 

Fern chicoti. 

— Inseamnă că o să devii extrem de bogat şi ex- 
trem de celebru. 

— Ştiu. Este înnebunitor, nu? Ochii îi străluciră plini 
de voioşie. Desigur, continuă el, nu mai este decit o 
mică problemă. 

— Ah? 

— Îndată ce voi reuşi acest lucru, nu va mai fi ne- 
voie de nici un fel de cosmetică. Şi atunci te-aş putea 
pune pe liber. 

- Fern nu răspunse. Se uită la Alexander, întrebîn- 
du-se dacă acesta o tachina doar sau nu. Cel puțin se 
dovedise un companion plăcut. 


— Nu am fost niciodată la Moscova. Lasă-mă să, 
vin cu tine! 

Lucienne se apecă în față, înclinînd paharul de 
şampanie din mîna dreaptă, în timp ce-şi ținea mîna 
stîngă pe marginea căzii. 

Bulele dansau în jurul sînilor ei, gidilînd-o. 

Alexander începu să o săpunească pe spate. 

- Mmmm, oftă ea de plăcere. E bine, scumpule. 

Se aplecă şi mai mult în faţă, în timp ce mîna lui 
aluneca, săpunită, pe pielea ei udă. 

Aproape că-i venea să toarcă de plăcere. 

— Ei bine? 

— Ai treabă aici. Tipul ăla cu care a aranjat Nikolai 
mă aşteaptă numai pe mine. Fără nici un fel de gardă, 
înţelegi? 

— Ah, zău, Alexander. Ştii foarte bine cît de mult te 
pot ajuta. Sînt o achiziţie într-adevăr pe cinste. 

Întinse mîna în spate şi-l apucă de brat. Apoi se 
întoarse cu fața la el. 

Mina lui Alexander se afla la nici un centimetru de 
sfircul ei. îl privi direct: în ochi, apoi îşi cobori privirea, 
oprindu-şi-o sugestiv pe siîni: 

Începu să-i zîmbească, uşor. Îşi trase umerii spre 
spate, ca mina lui Alexander să-i atingă sfircul, apoi 
îşi desfăcu genunchii, agitîndu-i voluptuos în apa fier- 
binte, înspumată. 

Alexander începu să rîdă înfundat. 

— Eşti ca o pisică, Lucienne. O pisică cerşind un 
regulat pe cinste. 

Ținîndu-l de braț, Lucienne puse cu grijă paharul 
de şampanie pe jos, apoi îi luă mîna şi i-o apăsă 
peste sînul încordat. 

Degetele lui Alexander se strînseră în jurul globului 
rozaliu, umed. 

Lucienne gemu. 

— Ah... da... Îşi desfăcu mai mult genunchii, înce- 
pînd să-i închidă, să-i deschidă, împingînd apa în mici 
valuri care se învolburau atît de plăcut între picioarele 
ei. Alexander îi mîngiie sfircul cu degetul arătător. 

— Credeam că eşti satisfăcută de bancherul tău. 

— Cantitatea nu înseamnă calitate, spuse ea ră- 
guşit. El nu este ca tine, Xan. Nimeni nu este ca tine. 

În timp ce o scotea din cadă, ţinîndu-i trupul ud lipit 
de al său, Alexander îi şopti în dreptul umărului: 

— Nici mie nu-mi vine să cred că sînt multe ca tine, 
Sin. 

Alexander se desfăcu la pantaloni. 

— Apleacă-te! porunci el. 

Lucienne se aplecă din talie, punîndu-şi degetele 
de la miini pe pardoseală, la cîţiva centimetri de de- 
getele de la picioare. 

Alexander se dădu înapoi ca să admire priveliştea, 
cu penisul deja în mînă. Apoi îl apropie de ea, astfel 
încît capul acestuia lovea carnea fierbinte a feselor ei, 
coborînd în jos şi pătrunzînd în fantă. 

Lucienne se ridică pe vîrfuri, împingîndu-se spre 
el, frecîndu-se de el în sus şi în jos, în sus şi în jos, 
înnebunită să-i simtă penisul umflat, pătrunzînd în ea. 

— Haide... ţipă ea. Te rog... spuse ea, gemînd scurt, 
plină de dorinţă. 

Alexander îşi apăsă de ea penisul, în timp ce Lu- - 
cienne îl ajută să alunece înăuntru. 

Cînd în sfîrşit nu mai putu suporta, strigă tare şi 
întregul ei trup se cutremură ca şi cum ar fi fost stră- 
bătut de un uriaş curent electric, făcînd-o să se con- 
vulsioneze şi să se zbată ca o marionetă. 

Apoi se prăbuşi, scăpînd din strînsoarea lui Ale- 
xander. 

Acesta rămase în picioare, deasupra trupului fără 
vlagă. 

— Presupun că eşti satisfăcută, Sin? 

- Mmmm, atita răspunse aceasta. 

— Bine. O să te sun de la Moscova, cu prima oca- 
zie. Ai grijă de bancherul tău. 
__ Lucienne rămase cu ochii închişi, dar ridică totuşi 
o mînă grea, luîndu-şi rămas-bun de la fratele ei gea- 
măn. 

— Olivia! 

Strigătul lui Hugo răsună în holul pardosit cu mar- 
mură şi în sus, pe scară. 

— Olivia, unde dracu’ eşti? 

Hugo căutase deja aproape peste tot la parter, în- 
cercînd în zadar să o localizeze. 

Unde naiba era nenorocita aia? Urcă scările în 
fugă, două cîte două, deschizînd larg uşa dormitorului 
acesteia. 

Strigătul de surpriză al Oliviei îi trădă prezenţa. Tot 
ce se vedea din ea era capul mic care răsărea de sub 
cearceaful bine strîns sub bărbie. 

— Hugo! Cum îndrăzneşti să dai buzna astfel, aici? 
Te rog să ieşi afară. 

— Mărturisesc că nu mă aşteptam s% te găsesc în 
pat. Este trecut de miezul zilei, ce naiba! Eşti bol- 
navă? 

— Păi... ăă... da, m-am simţit uşor slăbită. Şi acum, 
Hugo, fii te rog drăguţ şi pleacă. 

— Foarte bine, dar te aştept în bibliotecă peste 
zece minute, desigur, dacă te aranjează asta, adăugă 
el sarcastic. 

Intorcîndu-se pe călcîie, putea jura că văzuse con- 
turul vag al unui alt cap care ieşea de sub cuvertură. 
Se luptă cu dorinţa de a privi înapoi. Dar ce făcea 
Olivia cu timpul ei nu-l interesa cîtuşi de putin. 

Probabil că era împopoțonata aia de maseuză care 
` îşi petrecea timpul pe aici. Îşi ridică nasul, scîrbit. A 
scăpa de Olivia depăşise de mult termenul limită. 

Ce prost fusese că lăsase lucrurile să tărăgăneze 
atîta vreme. Douăzeci de ani! 

Dumnezeule, chiar durase atîta? O viaţă de om! 
Mai curînd o condamnare pe viaţă. 

Dacă ar fi ştiut atunci ce ştia acum. Chiar şi tatăl 
lui ar fi fost mai rezonabil, dacă ar fi ştiut că-şi împinge 
unicul fiu într-o căsătorie cu o lesbiană. Bineînţeles, 
Hugo nu putea da vina pe nimeni altcineva decit pe el 
însuşi. 

Dacă ar fi avut un caracter mai puternic, nu s-ar fi 
lăsat niciodată forțat să facă asta, indiferent de cît de 
mult şantaj sentimental s-ar fi exercitat asupra lui. 

Şi-ar fi putut urma inima, în loc să-şi urmeze dato- 
ria de fiu şi viaţa lui ar fi fost cu totul alta şi cît se 
poate de fericită, lucru de care nu se îndoia cîtuşi de 
puţin. 

Făcea paşi pe duşumeaua din stejar lustruit din 
bibliotecă, holbîndu-se fără să le vadă, la etajerele 
albite de lumina soarelui şi la covoarele persane, atit 
de preţioase. 

a— Prost bătrîn ce eşti! se mustră singur. Probabil 

că la vremea asta este bătrînă şi ştirbă. 

Olivia intră şi Hugo rămase locului, în mijlocul în- 
căperii. 

— Transmite-i scuzele de rigoare prietenei tale, zise 
el rece. 

Olivia se înroşi. 

— Nu-mi imaginez ce vrei să spui. 

— Într-adevăr e greu de imaginat, te asigur, bom- 
băni Hugo. Problema este, Olivia, că am primit scri- 
soarea aceea stupidă de la avocații tăi. 

— Ah? 

— Presupun că. ştii. ce conţine? 

Olivia ridică din umeri. 

- Eu las lucrurile” pe seama lor. ' Ei sînt expertii, 
Hugo. 

— Ah, Olivia, zău. Ei te pot sfătui, dar îți urmează 
instrucțiunile, iar tu trebuie să-i fi instruit să-mi ceară o 
sumă de douăzeci de milioane de lire. Hugo se sufocă 
aproape, pronunţind suma. Dacă nu ar fi fost atit de 
aberant, ar fi putut fi de-a dreptul amuzant. 

— Nu văd de ce. Am impresia că ai uitat, Hugo, că 
părinţii noştri au fost parteneri. De aceea, nu am drep- 
turi asupra companiei numai ca soţia ta, dar şi în cali- 
tate de moştenitor. Totuşi, aşa cum sînt convinsă că 
vei aprecia, nu doresc să lucrez în companie sau să-ți 
stau în drum, ci doresc pur şi simplu să obţin ceea ce 
îmi aparține de drept, ca să pot lua viaţa de la înce- 
put. 

— Olivia, faci să sune totul atît de simplu. Faptul că, 
aşa cum bine ştii, ne aflăm în cursul unei potenţiale şi 
ostile lupte — în care sînteţi amestecați tu şi nenoro- 
cita ta de familie — şi faptul că am nevoie de tot nu- 
merarul ca să păstrez compania trebuie să te facă să 

înţelegi că dacă îţi satisfac pretenţia, eu nu voi mai 
rămîne cu nimic. 

— Ca întotdeauna, Hugo, dramatizezi totul, în mod 
excesiv. 

— Dramatizez totul! răcni el. Nu trăieşti pe planeta 
asta, femeie? Astea sînt datele problemei şi gata. 

— Avocaţii mei m-au sfătuit să nu discut nimic di- 
rect cu tine. 

— Sînt sigur că aşa au făcut. Ei bine, le poți spune 
avocaților tăi să-şi vîre pretenţiile în fund. Douăzeci de 
milioane ies din discuție. Chiar şi zece milioane ar ieşi 
din discuție. Ai părțile tale, în companie. Acesta este 
dreptul care ţi se cuvine prin testament, Olivia. Nu ai 
lucrat în companie, dar ai profitat enorm, ca soţie a 
mea. Să nu cumva să-ți închipui că vei obţine ceva 
din pretenţiile tale ridicole. 

— Mai trăim şi mai vedem, Hugo. 

— Desigur, Olivia! răspunse el, în timp ce aceasta 
închidea uşa în urma ei. 

Hugo oftă în liniştea proaspăt aşternută în încă- 
pere, cutreierînd cu privirea rafturile pe care erau 
aliniate cărţile. Biblioteca fusese una din pasiunile ta- 
tălui său şi a bunicii lui, mai înainte. Işi plimbă de- 
getele peste cotoarele îmbrăcate în piele lucioasă ale 
atîtor ediţii princeps. Da, o să fie trist să renunţe la 
această casă veche, dar în inima lui ştia că era un vis 
imposibil să se agate şi de casa Rees şi de companie. 

Se opri în fața portretului tatălui său, care umplea 
peretele deasupra căminului. 

— Eşti răspunzător de multe, ticălos bătrîn. 


— Pur şi simplu nu cred asta, Fern, efectiv nu cred. 
- Scuză-mă. Fern trase valiza burduşită de pe pat, 

punînd-o pe jos şi începu să se lupte cu fermoarul. 
Fir-ar, înjură ea printre dinți. 

- Te rog să mă asculti. | 

- Te ascult, Paul. Dar nu mai e nimic de spus. ŞI 
cred că este cel mai bine să nu ne mai vedem. 

— Aşa, pur şi simplu? 

— Asta nu poate fi o surpriză pentru tine. Abia dacă ` 
ne-am văzut în ultima vreme. Ştii în ce hal ne certăm. 
De cîte ori ne întîlnim totul se transformă într-un meci 
distructiv. Ascultă, m-am gîndit mult. Nu cred că asta 
ne face fericiţi. Şi, adăugă ea încet, nu te iubesc. 

— Şi cum rămîne cu mine? 

Fern se uită la el, neimpresionată. 

— De ce crezi că am venit aici? 

Fern ridică din umeri. Ar fi vrut să-i spună că poate 
se plictisea şi că nu avea nimic mai bun de făcut, dar 
renunță. 

— Pentru că te iubesc, Fern. Pentru că vreau să fiu 
cu tine. Ştii ce bine ne potrivim. l 

— Tocmai asta spun eu. Că nu ne potrivim deloc. 
Relaţia noastră nu reuşeşte decît să mă facă nefe- 
ricită. 

— Atunci cred că eşti foarte egoistă. 

Fern se uită la ceas. 

— Ascultă, îmi pare sincer rău, Paul, dar trebuie să 
plec. Trebuie să sosească taxiul, dintr-o clipă în alta. 

— Deci asta este. Zbori la Paris, o să te distrezi de 
minune, iar pe mine mă laşi baltă. 

Fern se întoarse şi se uită la el, la umerii căzuţi şi 
la expresia lui răvăşită. 

Dar îl ştia ea bine. Juca doar un rol — rolul bărbatu- 
lui rănit. Mîndria rănită. Ăsta era tot răul de care sufe- 
rea el. 

— Îmi pare rău. Îşi muşcă buza şi se întoarse îna- 
poi la valiza ei. 

— Cîtuşi de puţin. Eşti prea dură ca să-ţi pară rău. 

Se cutremură, dar nu-i răspunse nimic. 

Vocea lui suna urit şi răutăcios. 

— Crezi într-adevăr că eşti ceva deosebit, nu-i aşa, 
cu prăpăditul tău de contract de un milion? Ei bine, 
află de la mine că nu eşti nimic. Eşti un nimeni. Nu ai 
fost în stare să scrii măcar un articol ca lumea, nu-i 
aşa? Pariez că cei de la Faces au fost fericiţi să scape 
de tine. | 

Fern simți cum o podidesc lacrimile. Rămase cu 
fața întoarsă de la el şi se concentră asupra valizei. 

- Trebuie să plec, se scuză ea. Trebuie să pleci, 
Paul. 3 

— Ah, îmi închipui. Abia aştept. Oricum, nici la pat 
nu ai fost bună de nimic. 

— In cazul ăsta, n-are rost să fii necăjit, nu? 

Paul se apropie de ea, făcînd-o să se strîngă, in- 
conştient, speriată de ce putea urma. 

Apoi acesta se întoarse brusc pe călcîie îndreptîn- 
du-se spre uşă. 

— Eşti o tirfă, Fern Donleavy. O mică tirfă, dură şi 
calculată. 

Işi tinu respiraţia, ascultînd zgomotul paşilor lui în 
jos pe scări, neîndrăznind să se relaxeze decît cînd 
auzi uşa trîntindu-se în urma lui. 

Îşi luă jacheta, se mai uită o ultimă dată prin apar- 
tament şi începu apoi să-şi tîrască valiza grea spre 
uşă, în aşteptarea taxiului. 

Abia cînd încuie îşi dădu seama că Paul mai avea 
la el un rînd de chei. 

Nu mai era nimic de făcut acum; trebuia să prindă 

avionul. O să trebuiască să schimbe încuietorile, la 
întoarcere. 


Cînd păşi în sala de sosire de pe aeroportul Ony, 
Fern fu orbită de blitz-urile albe. işi ridică mîna ca 
să-şi ferească ochii, clipind spre mulţimea adunată. 
De-a lungul cordoanelor era aliniată o mare de foto- 
grafi care se aplecau în față, cu chipurile nevăzute în 
spatele lentilelor uriaşe, declanşîndu-şi blitz-urile ca o 
maşină stroboscopică. 

Fern se uită în urma ei, să vadă despre ce era 
vorba. Un om de afaceri singuratic venea la cîțiva paşi 
în spatele ei, încruntîndu-se curios la Fern. Începu să 
o cuprindă panica, în clipa în care înţelese. 

Ştia că rotițele maşinii publicitare fuseseră unse, 
dar nu-şi închipuise amploarea acțiunii. Îşi auzi strigat 
numele, în timp ce adunătura aceea se lupta să poată 
obține o imagine mai bună a ei. 

Clipea în toate direcţiile, străduindu-se să arboreze 
un zîmbet convenabil. Blitz-urile îi răneau ochii, dar îşi 
aminti că trebuia să încerce să le ignore, altfel toate 
fotografiile o vor prezenta cu ochii închişi. Brusc, în 
jurul ei se aflau numai fotografi, adresîndu-i-se într-o 
franceză de neînțeles. 

— lci! ici, sil vous plaît. Un petit sourire pour nous, 
allons-y. 

— Une pose... Ah, Fern, trs belle... 

Nu-i venga să creadă ce se petrecea. Încercă să-şi 
împingă căruciorul cu bagaje prin mulţime. 

De partea cealaltă părea că se adunase o altă 
mulțime de călători care se întrebau, desigur, ce era 
toată nebunia asta. Fern se uită neajutorată în jur, 
întrebîndu-se cum naiba o s-o găsească pe Bea, asis- 

tenta lui Dominique Lefevre, în mulțimea asta. Brusc, 
de sub brațul unui fotograf apăru un cap micuţ, blond. 

— Fern... Domnişoară Donleavy, aici! 

Îi făcea frenetic semn cu mîna, luptîndu-se să se 
apropie de ea. 

— Îmi pare rău, dar n-am avut cum să ajung. S-a 
împrăştiat repede printre paparazzi ăştia vestea sosirii 
tale. 

— Da, nu am ştiut... mă bucur să te revăd, spuse 
Fern, privind în continuare, plină de nervozitate, spre 
mulțime. O întîlnise pe Bea cu cîteva săptămîni în 
urmă, cu ocazia precedentei ei vizite la Paris, cînd a 
fost examinată în vederea prezentării Chanel. Fern 
îndurase dubiosul privilegiu de a se preumbla prin fața 
ochilor supercritici ai doamnei Lefevre, care trebuia să 
aprecieze dacă era sau nu în stare să păşească aşa 
cum se cuvine şi dacă proporțiile ei corespundeau 
tendințelor sezonului actual. Din fericire pentru Fern, 
corespundeau şi după ce se plimbase nervos înainte 
şi înapoi, pe nişte pantofi cu tocuri înalte, cel puţin cu 
un.număr mai mici decît piciorul ei, stăpîna îşi mani- 
festă încuviințarea ei dînd din cap şi zîmbindu-i în 
sfîrşit lui Fern cu cel:mai vag zîmbet. 

Şi iat-o acum aici, gata pentru marea reprezentaţie 
şi complet terifiată. 

Bea o luă de braţ. 

— Ne aşteaptă o maşină, afară. 

- Slavă Domnului, oftă Fern. Mă întrabam cum o 
să reuşesc să-mi fac loc prin mulțimea asta. 

— Mergi repede şi îmbrînceşte cît poti, îi zîmbi Bea. 
Haide, urmează-mă. Excusez-moi! Pardon, mes- 
sieurs... striga fata asta mărunțţică şi iată că se formă 
o trecere pentru ele. 

Fern îşi împingea hotărită căruciorul cu bagaje. În 
sfîrşit, ajunseră la BMW-ul alb, decapotabil al Beei şi 
la siguranţa pe care i-o conferea acesta. Fern se uită 
la el, admirativ. Bea zîmbi. 

— Din păcate, nu este al meu. Este în cinstea ta. 

— Ce drăguţ.. 

— Toată lumea este înnebunită să te revadă. Tre- 
buie să te duc la salon, pentru ultimele probe — de- 
sigur, după ce te înregistrezi la hotel — după care va fi 
o repetiție cu toate modelele. Mă tem că o să ai un 
program cît se poate de plin. 

— Oricum, timpul meu în următoarele două zile vă 
aparţine. Apoi, vineri va trebui să ne pregătim pentru 
lansarea produselor Vitale, de sîmbătă. Toţi de la Os- 
car Rees sosesc aici vineri dimineață. 

— Şi mai e şi prezentarea de vineri seară. Cred că 
o să fii destul de obosită, la vremea aceea. 

— Aşa cred. Fern se lăsă pe spate, relaxîndu-se, 
întinzîndu-şi picioarele în față, în timp ce maşina o lua 
cu viteză spre oraş şi numai Dumnezeu ştia ce alte 
orori o mai aşteptau acolo. 


Fern stătea ca o păpuşă împăiată, în timp ce două 
femei oftau de zor şi exclamau în jurul ei. Incercă să 
nu se gîndească la faptul că era aproape goală, într-o 
încăpere ticsită de lume. Încercă să nu-i pese cum era 
împunsă în talie şi strînsă de coapse. 

Încercă să nu se gîndească la privirile curioase pe 
care i le aruncau celelalte modele care se simțeau 
remarcabil de ca la ele acasă, avînd în vedere că şi 
acestea erau aproape goale... 

Fern recunoscu cîteva chipuri... supermodele. Re- 
zistă tentaţiei de a se cuprinde cu braţele şi de a se 

face cît mai mică posibil şi se concentră să se men- 
țină dreaptă, cît era ea de înaltă, spunîndu-şi că asta 
era ceva ce făcuse în fiecare zi a ei, lăsată de Dum- 
nezeu. Prima oară cînd Johnny va mai veni cu una 
din ideile lui sclipitoare, va avea grijă să-l refuze cate- 
goric, mai ales dacă asta va însemna să se supună 
unor probe interminabile şi înțepăturilor, din partea unor 
femei lipsite de simțul umorului. Aşa învață omul... îşi 
spuse în sinea ei. 

Doamna Lefevre stătea în picioare, în partea cea- 
ialtă a încăperii, uitîndu-se la Fern ca şi cum ar fi fost 
un articol de îmbrăcăminte neterminat, pe cînd cele 
două croitorese îşi plimbau centimetru de centimetru 
în jurul trupului’ ei, cloncănind ca două găini frantu- 
zeşti, enervate de atita extenuare. 

- Calmează-te, îi şopti Bea liniştitor, aşa sînt ele 
întotdeauna. Ultima oară ti-au luat toate măsurile. Acum 
este doar ultima ajustare. Le place să facă spectacol 
din măiestria lor. 

— Mă întrebam dacă nu m-a înşelat cumva cîntarul 
şi dacă nu m-am îngrăşat. Par enervate de ceva. 

— Nu o lua ca pe ceva personal. Acesta este punc- 
tul culminant al muncii lor de şase luni încoace. Totul 
trebuie să fie cît se poate de perfect şi nervii şi răb- 
darea tuturor sînt tocite la maximum. 

Doamna Lefevre trase de pe unul din ştenghere 
un capăt dintr-o rochie albastră ca safirul, dîndu-le-o 
celor două femei. Fern le urmări cum scoaseră rochia 
de pe umeraş, pline de respect, şi o ajutară să şi-o 
tragă peste cap. l 

La început, mătasea răcoroasă o făcu să se înfi- 
oare, dar, după ce fermoarul lateral fu tras şi umerii 
puşi cu grijă la locul lor, Fern nu putu scăpa acelui 

sentiment de smerenie că se simţea înăuntru ca o 
icoană a croitoriei de lux. În timp ce croitoresele îşi 
fluturau perniţele cu ace de gămălie, prinse la încheie- 
tura miinii, împingînd-o încoace şi încolo, mişcîndu-i 
brațele şi făcînd minuscule ajustări la bentiţele de pe 
umăr şi la cusăturile laterale, Fern rămase privindu-se 
în oglinda enormă, cît tot peretele. 

De pe umerii ei cădea filfiind voalul subţire, atît de 
uşor şi de transparent, încît sfida gravitația, odihnin- 
du-se o clipă pe brațele ei, cînd ea încetă să se mai 
mişte. Rochia scurtă era încrețită în jurul trupului ca 
într-o îmbrăţişare de voal de culoarea safirului, care 
părea că-şi schimbă nuanţa după cum cădea lumina 
pe unduirile materialului. 

Nici o altă rochie nu-i oferise vreodată această mi- 
nunată senzație. Doamna Lefevre petrecu în jurul gi- 
tului lui Fern cîteva şiruri de perle, apoi îi mai împleti 
cîteva, în păr. Îi oferi lui Fern unul din rarele ei zîm- 
bete şi Fern îi zîmbi înapoi. 

Deodată începu să se bucure la gîndul provocării. 
Se privi şi se simţi mîndră de înălțimea ei, mulțumită 
de curba blîndă a coapsei care se freca de mîna pro- 
fesionistă a croitoresei şi în sfirşit începu să se gîndea- 
scă înainte, la toată găteala, şi dorind să facă acestor 
minunate toalete dreptatea pe care o meritau. 

Cînd proba se termină în sfîrşit, doamna Lefevre o 
luă literalmente în buiestru explicîndu-i cum trebuia să 
se concentreze să-şi strîngă fesele laolaltă şi cum 
să-şi legene coapsele exact cît trebuia, permitînd bra-. 
telor să o rotească, de cîte ori se întorcea şi cum 
trebuia să-i tachineze pe fotografi cu privirea. Avea ce 
ține minte şi cînd lecţia se termină, capul lui Fern se 
învîrtea la fel ca şi trupul. 

Bea îi dădu lui Fern un halat de mătase albă. 

— Vino să te prezint celorlalte fete. Mă tem că o să 
fie cumplit de mult timp de aşteptat. Sper că te simţi 
bine. 

Fern se relaxă în fața bunătăţii Beei şi arboră cel 
mai frumos zîmbet, în timp ce Bea făcea prezentările. 
Chiar şi fără machiaj, cu părul prins în sus cu eşarfe 
sau în cozi de cal neglijente, aceste fete continuau să 
fie imposibil de frumoase. Fern se pomeni aproape 
pătrunsă de venerație față de frumuseţea trăsăturilor 
acestora. 

— Ai mîncat ceva? o întrebă Suzi, prima care îi 
vorbi. Uite, ia un sandviş, să nu leşini. Ne îndopăm 
toate cu batoane de Mars ca să nu cădem şi apoi ne 
temem să nu ne pătăm. 

Fern luă tava întinsă şi începu să-şi îndese mîn- 
carea în gură. Trecuse multă vreme de la cele două 
croissants şi de la cafeaua din avion. 

- Am auzit de contractul tău la Oscar'Rees, spuse 
una dintre fete, aşezindu-se lîngă Fern. 

Un t-shirt lung acoperea aproape în întregime pan- 
talonii făcuți din economie. Fern recunoscu chipul, dar 
nu-şi putu aminti numele. 

— Sînt Kate, spuse fata. Acesta este cel de-al doi- 
lea sezon al meu. li distruge nervii prima oară, dar 
ține minte că tot ce trebuie să faci este doar să mergi. 
Un picior în fața celuilalt şi gata. Simplu! Odată acolo, 
afară, uiţi ce să faci. Lumea care se îmbulzeşte, mu- 
zica tunătoare; singura ta grijă nu o să fie decit să te 
schimbi la timp şi să-ţi pui colierul şi pantofii care 
trebuie. O să se termine totul fără să-ți dai seama. 
Cîte prezentări o să faci? 

— Numai asta. 

— Ai noroc. După asta, noi avem o altă repetiție, o 
prezentare diseară şi două miine şi încă alte treispre- 
zece, după astea. Şi mai sînt şi recepțiile. Dumne- 
zeule, nici nu ştiu cum reuşim. Oricine spune că ne 
cîştigăm uşor banii, să încerce pe pielea lui. 

Fern luă un pahar cu apă minerală. Sub masă se 
aflau patru cutii pline cu sticle. Din frapierele lor argin- 
tii, îşi ițeau giturile două sticle de şampanie. Fern ob- 
servă că nici una dintre fete nu părea cu adevărat 
interesată să bea. | 

Una cîte una, tot mai multe fete veneau să se 
prezinte şi nervozitatea lui Fern dispăru. Fetele astea 
nu erau nişte afurisite îngîmfate, intangibile, erau pro- 
fesioniste care-şi foloseau darurile ca să cîştige cît 
mai bine în putinul timp pe care-l aveau la dispoziţie 
şi-şi dădu seama cu o tresărire că era şi ea ca şi ele. 

Fără nici o vină, se născuseră nişte monştri ai per- 
fecțiunii — nişte monştri absolut frumoşi —, iar sub înfă- 
țişările acestea frumoase nu se aflau decît nişte fete 
care-şi cîştigau existenţa. 

Fern se făcuse vinovată să le judece după simpla 
lor înfăţişare. Nu se oprise să se gindească la minţile 
care se ascundeau în spatele acestor chipuri, adică 
exact ceea ce reproşa altora că făceau cu ea. 

Înţelese că va trebui să lupte din răsputeri ca să 
arate că în spatele acestui agățător de haine se afla o 
minte independentă, inteligentă, de care trebuia să se 
țină seama. 

Oscar Rees trebuia să bage bine de seamă. 


Douăzeci şi patru de ore mai tîrziu, legănîndu-se 
precar în pantofi, Fern începu să se întrebe ce se 
întîimplase cu toată bravada ei. Bea era ca o insulă a 

liniştii în mijlocul unei mări infernale, în timp ce costu- 

-mierele se agitau încoace şi încolo, oamenii care asi- 
gurau paza şi care semănau cu nişte tancuri se luptau 
cu invadatorii, iar modelele se înghionteau ca să-şi 
facă loc la oglindă, aplicînd un ultim strat de luciu pe 
buzele deja strălucitoare. 

Bea o strînse pe Fern de braţ, liniştitor. 

— Arăţi splendid şi o să fii splendidă. 

Fern încercă să zîmbească, dar se temu că, dacă 
face asta, toată faţa i-ar crăpa în bucățele. 

— Mulţumesc, Bea. Ai fost atît de bună... 

Bea îi trimise o sărutare prin aer şi dispăru după 
cortina care despărțea lumea de puţinii aleşi. incă de 
ieri, din clipa sosirii ei, Bea fusese tot timpul alături de 
Fern, îmbărbătînd-o şi intermediind diplomatic între 
mîndrele croitorese şi producătorii pretenţioşi, atenuînd 
calmă nervii uzati, cu manierele ei atît de blînde. 

Dar, aşteptînd să iasă, Fern abia dacă îndrăznea 
să se mişte, de teamă să nu-şi şifoneze nici un pic 
rochia albă cu paiete, lungă pînă la gambă, care se 
mula pe trupul ei ca o mănuşă. În timp ce-şi mişca 
membrele inferioare, cercurile înguste aruncau raze 
luminoase, în culorile curcubeului. 

Două benzi subţiri, cu paiete, cădeau în jos peste 
umerii ei, pînă la corsajul care-i împingea sînii în sus 
formînd un decolteu impresionant. Rochia îi venea ca 
o a doua piele cam pînă pe la mijlocul coapselor, dar 
de acolo se despărţea în fişii care se legănau rafinat 
în jurul gambelor. 

O faşă de mătase plină de paiete metalice fusese 
înfăşurată ca un turban care-i acoperea aproape tot 
părul, cu excepţia cîtorva şuvițe care fuseseră lăsate 
să-i cadă în jos, peste umărul stîng. 

Îşi simţea capul greu, dar într-un fel asta o ajuta 
să- şi păstreze ţinuta rigidă, amintindu-i că trebuie să 
calce semeț şi nu să păşească, împingiînd-o să intre 
în rolul unui strălucitor model pentru marile prezentări. 
În clipa de fată curgea şampania şi Karl Legerfeld în 
persoană se agita încoace şi încolo, înconjurat de un 
grup de ziarişti şi de stolul lui de frumuseți, relaxat şi 
distant ca un rege. Se apropie de Fern. 

— Te-am urmărit mai devreme... pe podium. Ac- 
centul lui german, îndulcit de franceză, era ciudat de 
seducător. Te descurci foarte bine şi arăţi minunat... 
eşti foarte frumoasă. Mai ales în rochia asta. Te simţi 
bine în ea,ja? . 

— Mă simt minunat în ea. Nu sper decit să nu mă 
prăbuşesc în bucățele, acolo, afară. 

— Ştiu că nu o să se întîmple asta! spuse el, emfa- 
tic. O să calci ca pe nori, acolo. Kaiserul îşi făcu vînt 
cu faimosul lui evantai negru în fața impenetrabililor 
săi ochelari întunecaţți şi plecă mai departe. Fern simți 
că fusese într-adevăr onorată. 

În sfîrşit, cu nici mai mult nici mai puţin decît cinci- 
zeci de minute întirziere, parada începu. Muzica se 
trezi la viață, luminile se aprinseră şi primul grup de 
şase modele-îşi plimbă costumele de-a lungul podiu- 
mului. Bea stătea lingă Fern, trăgînd cu ochiul prin 
cortină. Avea vocea ascuţită de încîntare. 

- Toată lumea este aici, spuse ea mîndră. Vanity 
Fair, Harpers Bazar, Women's Wear Daily, Vogue — 
toti, înşiraţi în primul rînd din stînga; marii cumpărători 
şi celebrităţile capătă şi ei, întotdeauna, primul rînd. Ai 
grijă să zîmbeşti în fața camerelor. Editorii trebuie să 
aleagă poza ta pentru numerele lor de miine. 

— Mi s-a făcut rău de nervi, urlă Fern, amintindu-şi 

statistica făcută mai devreme de Bea; se aflau acolo 
aproximativ o mie de ziarişti, trei sute de fotografi şi 
cincizeci de echipe de televiziune. 

- Bea de aici. Bea îi întinse un pahar cu şampanie 
şi Fern îl dădu pe git dintr-un foc. Acum o să pluteşti 
pe podium. 

— Sper pînă la Dumnezeu să ai dreptate. 

Fern aşteptă semnalul regizorului şi se alinie în 
rînd cu celelalte. Brusc, se pomeniră într-o revărsare 
de lumini şi aplauze. Picioarele ei rigide începură, nu 
ştiu cum, să se mişte în ritmul muzicii. Pelvisul ei 
conducea umerii, în timp ce-şi unduia coapsele în fe- 
lul acela leneş, amăgitor, aşa cum fusese învățată. 

Îşi aplică pe față zîmbetul cel mai fermecător de 
care era ea în stare. La jumătatea drumului îşi smulse 
turbanul de pe cap şi părul i se undui în jurul umerilor 
într-o revărsare de roşu-cafeniu. Biitz-urile scînteiară 
şi Fern poză. Tîra în urma ei turbanul desfăşurat, ofe- 
rindu-le fotografilor cel mai seducător zîmbet. Incepea 
să se simtă bine. 

Leo Eden o împunse pe India Duncan-Forrester în 
coaste. 

- Nu e fata aceea? spuse ea într-o şoaptă tare, de 
scenă. 4 

Ochelarii cu ramă de sîrmă ai Indiei stăteau într-un 
echilibru arogant, pe vîrful nasului. Leo ştia că era o 
pură afectare. 

- Da. 

Tonul plictisit al Indiei ascundea faptul că o urmă- 
rise pe Fern Donleavy ca un vultur, observînd fluidita- 
tea animalică a mişcărilor ei, urmărind publicul rămas 
cu gura căscată în timp ce Fern se unduia şi înainta 
de-a lungul podiumului. 

Chiar şi India trebuia să recunoască, numai pentru 
ea, că fata arăta uluitor. 

— Ce caută acolo sus? şuieră Leo. 

- Trebuie să fi citit ziarele, iubitule, oftă India, la 
capătul răbdării. Ea este noua fată de la Oscar Rees. 

Leo se lăsă pe spătarul scaunului şi se încruntă 
numai pentru el. Bineînţeles că citise despre noul „chip“ 
pentru Vitale, dar nu făcuse niciodată legătura. Privea 
fascinat coama arămie care sălta peste umerii şi în 
jurul sînilor lui Fern. Urmă linia interminabilelor ei pi- 
cioare, amintindu-şi ziua în care o văzuse în Jacuzzi. 
În sinea lui, îl felicita pe Hugo. 

După cum fulgerau blitz-urile la fiecare apariţie a 
lui Fern, era cea mai populară prezentatoare a aces- 
tei parăzi, ceea ce însemna că Oscar Rees va avea, 
la sfîrşitul acestei săptămîni, o publicitate uriaşă, du- 
blată de faptul că lansarea Vitale era programată pen- 
tru miine seară. 

lar asta însemna că Lowenstein va începe să-l te- 
rorizeze pe Leo cu preluarea aceea blestemată. În par- 
ticular, lui Leo îi părea oarecum rău pentru Hugo şi 
pentru viitorul companiei Oscar Rees. O să stea de 
vorbă cu el, mai tîrziu, ca să încerce să-l convingă să 
accepte un rol important în noua organizare. 

Spectacolul continuă într-o beţie de pozări, plim- 
bări şi dezbrăcări. Cînd ajunse la ultima ieşire, Fern . 
se simțea într-o stare de euforie. Reuşise efectiv să 
se descurce fără cea mai mică greşeală. . 

Cînd apăru mireasa, însoţită de Kart Lagerfeld, mo- 
delele se aliniară de o parte şi de alta a cortinei şi-şi 
aplaudară stăpînul. 

Fern scrută chipurile din public, încercînd să-i de- 
pisteze pe cei de la Oscar Rees. Nu văzu pe nici unul 

dintre aceştia, dar văzu în schimb chipul trufaş al In- 
diei Duncan-Forrester, uitîndu-se ţintă la ea. 


Johnny turnă din nou şampanie în paharul lui Fern. 

- Bea, scumpo. Ai fost minunată, spuma Parisului. 

— Mulţumesc, zîmbi Fern, dar dacă mai beau ceva, 
o să arăt ca vechea scoarță încrețită a Parisului, iar 
miine avem lansarea. 

— Fii liniştită. Totul este atît de bine organizat, încît 
o să fie ca o briză. Haide să-l găsim pe Hugo şi pe 
ceilalți. El m-a trimis să te caut. Au reuşit să găsească 
un colţ mai liniştit, în celălalt bar. 

Fern îl urmă ascultătoare pe Johnny, încercînd să 
facă abstracţie de picioarele care o dureau şi de faptul 
că ar fi dat orice, ca să se culce într-un pat, chiar 
acum. 

Se simțea cumplit de stoarsă. Johnny o trase de 
mînecă, spre un grup mare de oameni care ocupa- 
seră cea mai mare parte a extremității îndepărtate a 
barului strălucitor, ornat cu un mozaic auriu, de care 
era atît de mîndru Hôtel de Crillon. Fern îl recunoscu 
din spate pe Hugo. îi atinse uşor umărul şi cînd ace- 
sta se răsuci spre ea, chipul i se lumină de încîntare. 

- Fern! strigă el. Fetiță dragă, te-ai descurcat de 
minune. Ai fost magnifică. Sîntem cu toţii atît de mîn- 
„dri de tine, nu-i aşa? gesticulă el spre ceilalți. 

Fern se înroşi toată şi-şi cobori privirea, încurcată. 
Cînd o ridică, se înfioră constatind că departe de a 
întîlni chipuri zîmbitoare, se confrunta nu doar cu o 
singură privire îngheţată. Fern se strînse înapoi, lîngă 
Johnny, în timp ce Hugo făcea prezentările. 

— Fern, nu cred că ai cunoscut-o pe lady Pem- 
broke... Fern întinse mîna politicoasă şi zîmbi înapoi, 

zîmbetului fermecător al prietenei lui Hugo. India, Leo, 
continuă acesta, pe ei îi cunoşti, desigur. 

India dădu din cap şi Leo îi luă mîna. Fern îşi! 
aminti ultima oară cînd se văzuseră şi se surprinse 
uitîndu-se în ochii acestuia, să vadă dacă poate de- 
tecta în ei aceeaşi umbră de ironie care ştia sigur că 
se aflase acolo, atunci. 

Ochii lui negri, adînci, erau impenetrabili, dar bu- 
zele lui îi mîngiiară fierbinţi vîrfurile degetelor ei reci. 
Aproape fără să vrea îşi retrase repede mîna din strîn- 
soarea lui şi-şi frecă degetele, ca şi cum s-ar fi ars. 
Urmărind-o, Leo Eden îi zîmbi alene, tachinant. 

— Nu am ştiut că şi Cooper Jefferson se ocupă de 
prezentări de modă, zise Fern, remarcînd cu o uşoară 
surpriză gradul de răceală din vocea ei. 

— Ah, lui Leo îi place să mă însoțească, zise India. 
Fireşte, am obținut locuri în primul rînd, avînd în ve- 
dere importanţa revistei A /a Mode, iar Leo este cu- 
noscut ca un client bun, mai ales al lui Karl, nu-i aşa, 
scumpule? 

— Ce vrea ea să spună, Fern, este că în general 
reuşeşte să mă convingă să cumpăr cîteva fleacuri. 

` — Cu succesul tău, aş fi crezut că reuşeşti să ţi le 
cumperi singură, nu rezistă Fern tentaţiei. 

— Da, fireşte... mi le cumpăr! bolborosi India. 

— Adevărat? Leo părea sincer surprins. Nu mi-am 
dat seama, India. Fern îi surprinse privirea şi constată 
şocată că acesta o enerva într-adins pe India. Ochii 
lui întunecaţi scînteiară veseli spre Fern. Se întoarse 
derutată, nedorind să fie atrasă în cine ştie ce joc 
stupid dintre cei doi. 

Hugo o apucă de braţ. 

— Vino, Fern, să stai de vorbă cu Ricci. l-am po- 

vestit atîtea despre tine, încît abia aşteaptă să te cu- 
noască, nu-i aşa, Ricci? 

— Într-adevăr, Hugo. Ricci îi zîmbi lui Fern plină de 
căldură şi o felicită pentru prezentare. Haide să ne 
aşezăm şi să stăm de vorbă. Vreau să ştiu totul de- 
spre tine. Bătu cu palma pe canapea şi Fern se aşeză 
ascultătoare alături de Ricci. Cred că este al naibii de 
cald şi de obositor să stai ore în şir sub luminile ace- 
lea. 

- Aşa este. lar uneori trebuie să-ți păstrezi aceeaşi 
poză şi înțepeneşti în asemenea hal, încît crezi că o 
să mori sau cel puţin că niciodată nu o să mai reuşeşti 
să te mişti normal. Dar mă şi distrez şi mă pasionează 
să aflu totul despre produsele şi despre felul în care 
lucrează compania. 

- Atunci ai face bine să te grăbeşti, Fern. S-ar 
putea ca în curînd să nu mai existe compania. Cooper 
Jefferson speră să pună mîna pe ea. | 

— Am crezut că sînt zvonuri! Hugo n-ar vinde nicio- 
dată, nu- i aşa? | 

— Nu, dar s-ar putea să o facă ceilalți membri ai 

"familiei. Este o poveste cam lungă şi cred că Hugo îşi 
închipuie că dacă nu vorbeşte despre asta, s-ar putea 
să nici nu se întîmple. 

— Într-un fel pot să înțeleg, dar trebuie să existe 
ceva ce poate face el, ca să împiedice acest lucru, 
nu? 

- Nu, dacă acţionarii vor vrea să vîndă şi dacă 
Hugo nu o să aibă bani să le răscumpere părţile. 

— Cît i-ar trebui? întrebă Fern.. 

- Vreo cincizeci de milioane. 

— lisuse! spuse Fern, cu răsuflarea tăiată. Deci nu 
prea există speranţe? 

Ricci scutură din cap. 

— Nu, dacă nu vor fi convinşi gemenii, Olivia şi. 
Fundaţia Rees să facă altfel. Din nefericire, chițăie toți 
după bani. Aşa că, draga mea, asta este. 

— Nu-i de mirare că Hugo este atît de nervos în 
ultima vreme. 

— Are noroc că noi toţi sîntem alături de el, nu-i 
aşa? Se lăsă pe spate şi-şi încrucişă picioarele lungi, 
fine, în ciorapi negri. Purta o rochie simplă, neagră, 
din jerse şi două şiraguri de perle la git. Un safir mare, 
înconjurat de diamante sclipitoare, ţinea la un loc co- 
lierul dublu. Părul blond-deschis îi cădea pe umeri. Îşi 
lăsase în față un mic breton, restul părului fiind tras în 
spate şi ținut în loc cu o banderolă neagră, cu apli- 
caţii. Avea acea înfăţişare aristocratică, plăcută, care 
se rafinează odată cu vîrsta — mai pămînteană, dar 
totuşi sexy, neîndoios. Johnny îi povestise lui Fern 
despre divorțul iminent al lui Hugo. Fără îndoială că 
Hugo şi Ricci îşi vor oficializa legătura, cînd se va 
termina totul. 

Într-un tîrziu, Fern se scuză. Avea nevoie de un 
somn bun şi mai avea încă de lucru, ca să se pregă- 
tească pentru doamnele şi domnii presei, pentru ziua 
cea mare, de miine. Şi avea nevoie de timp ca să se 
gîndească la consecințele veştilor aflate de la Ricci şi 
la ce va însemna pentru ea vinzarea companiei Oscar 
Rees. Ăsta era norocul ei, să fie un model fără slujbă, 
după ce ajunsese un ziarist fără slujbă. O să trebuia- 
scă să discute cu Hugo despre situaţia ei, dar în seara 
aceâsta era mai important să se asigure că-şi va face 
somnul ei de frumuseţe, căci altfel o să se pome- 
nească mult mai devreme fără slujbă. 

| 

Leo îşi luă faxurile din holul hotelului şi o porni 
spre restaurant. De obicei îşi lua micul dejun în ca- 
meră, dar viciul Indiei de a fuma ţigară de ia țigară 
cînd îşi concepea ediţiile îl determinase să iasă puţin 
la aer curat. 

O lăsase să-şi smulgă părul, încercînd să se ho- 
tărască asupra materialelor pe care le va semnala ca 
speciale, pentru editorialul ei. l 

Se uită prin încăperea aglomerată, încercînd să 
găsească o masă, cînd văzu o străfulgerare de siena 
strălucitoare, în capătul îndepărtat al încăperii. 

Îşi zîmbi şi-şi făcu loc printre mese. . 

Fern avea capul aplecat peste un maldăr de hirtii 
şi părea că nu-l observase apropiindu-se şi nici măcar 
trăgînd scaunul de vizavi. 

Leo tuşi. 

Fern tresări, lovind ceaşca din faţa ei. 

— Ah! Nu te-am văzut, spuse ea începînd să se 
agite, strîngînd hirtiile şi ținînd ceşcuţa care se clătina. 

— Sper că nu te deranjez. 

— Nu, îmi făceam doar temele. 

— Despre ce fel de machiaj vei purta diseară? 

— De fapt, despre istoria parfumurilor Oscar Rees. 

— Foarte interesant. Povesteşte-mi. Vocea lui suna 
neobişnuit de cald. 

— Ei, sînt sigură că nu te interesează... 

— Dimpotrivă. Sînt extrem de interesat. 

— Ah, da, dacă mă gîndesc mai bine, ar trebui să 
fii, nu-i aşa? Avînd în vedere că eşti pe cale să cum- 
peri compania. 

Leo clătină din umeri. 

— Încă nu este nimic stabilit. Hugo şi cu mine mai 
avem încă de discutat anumite lucruri. Oricum, n-aş fi 
crezut că te interesează asta. 

Fern îşi strînse buzele şi ochii ei îl străfulgerară 
miînioşi pe Leo. Ticălos condescendent. Hotărită, îşi 
luă hîrtiile şi-şi continuă lectura. 

— Zău, spuse Leo, am vorbit serios. M-ar interesa 
foarte mult să aud toate astea. 

- Din moment ce cumperi compania, aş fi zis că 
asta -a făcut parte de mult din preocupările tale. 

— Confuzi romantismul cu economia. 

— Corectează-mă dacă greşesc, dar, după părerea 
mea, afacerea cu produsele cosmetice este o chesti- 
une de romantism, pentru că vinde vise şi fantezie. 
Unele din marile parfumuri au fost inventate de mari 
romantici, pornind de la un vis. În locul tău, nu mi-aş 
bate joc de asta. În fond, înţeleg că Cooper Jefferson 
consideră că aceste vise valorează patruzeci de mili- 
oane de lire. 

- Eşti remarcabil de bine informată. Leo începea 
să se amuze. | 

- Pentru o blatistă? Îl privi de sub sprîncenele ridi- 
cate. 

— Imi pare rău. Nu erai o blastistă, erai o... 

— Jurnalistă. 

— Ah, da, exact. Interviul cu India. Tu ai vorbit de 
el. 

Fern fu surprinsă că el îşi amintea. 

- A fost o ciocnire între două personalităţi diferite, 
cred. 

Leo izucni într-un rîs sonor. 

-— India este puţin... cum să o spun mai frumos? 

Fern aşteptă, lăsînd impresia că nu o interesează 
acest aspect. 

— Putin nesigură, să zicem? 

— Asta sau, mai direct, neprofesionistă. 

- Este o lume dură, cea în care trăim noi, Fern. 
Sper că o să afli asta. Şi apoi, faci o treabă mult mai 
bună acum, decit dacă ai fi lucrat vreodată pentru 
India. În locul tău, i-aş fi recunoscătoare. 

— Uite ce e, nu vreau să fiu prost crescută, dar zău 
că am de lucru. 

— Ah, fă ce vrei, nu o să te opresc. Leo pocni din 
degete şi apăru un chelner. 

— Deux cafés, s'il vous plaît, et des croissants 
avec du beurre, mais sans confiture, et une petite 
assiette de fruit très fraiches, d'accord? Merci. Ce 
spuneai? o întrebă apoi pe Fern, zîmbindu-i. 

— Absint. Haide să începem cu el. 

În sfîrşit, Fern îi zîmbi şi ea. Era atit de insistent. Şi 
poate că o să-i folosească exerciţiul. 

— Era cel mai important parfum al companiei Oscar 

Rees. Un dar de nuntă pentru Nancy, mama lui Hugo. 
Ştii, desigur, că, iniţial, absintul a fost un lichior fran- 
țuzesc, din pelin. Avea gust amar şi, de aici, aproape 
ca un ritual, se ţinea deasupra paharului o linguriţă 
specială, perforată şi lichiorul era picurat cu grijă, prin- 
tr-o linguriţă cu zahăr. Adevărul este că acest lichior 
era de fapt otrăvitor şi provoca orbire şi nebunie. Pre- 
supun că era interzis prin lege. 

— Ciudat cadou de nuntă, ceva dulce-amar. 

— Presupun că ideea lui Oscar era uniunea dintre 
el, cel amar, şi Nancy cea dulce. Impreună, au reali- 
zat o poţiune ameţitoare, formidabilă. Povestea merge 
în urmă pînă la Adam şi Eva, cred; legenda peliniței, 
din care se rafinează absintul, potrivit căreia această 
plantă a răsărit pe dira şarpelui care se tira pe pă- 
mînt, gonit din Grădina Edenului. Poate că Oscar fă- 
cea un calambur din faptul că, asemenea lui Adam, 
căzuse şi el victima farmecelor unei femei. 

— Frumoasă povestioară. Dar despre celelalte ce 
ştii? 

— Cînd Hugo a obținut primul lui parfum, a rămas 
fidel analogiilor mitologice. Orfeu a fost inventat pe 
cînd Oscar avea doar douăzeci şi cinci de ani. Eu 
consider remarcabil faptul că, deşi încă fără prea multă 
experienţă, a reuşit să obțină ceva care a rămas pînă 
astăzi pe primele locuri, la vinzare. 

— Nu vreau să par cinic, Fern, dar Hugo pompează 
o mulțime de bani ca să-l menţină pe piaţă la loc de 
cinste. 

- Tu nu ai face la fel, cînd ştii că se află pe locul 
zece în topul celor mai bine vîndute parfumuri, din 
toate timpurile? 

— Să fie oare marketingul inutil? 

— Asta este ca disputa dintre ou şi găină. Îl împingi 
pe piaţă, se vinde bine, dar dacă se vinde bine, ai 
nevoie să-l împingi? Se vinde bine pentru că este 
împins sau se vinde bine datorită uriaşei fidelităţi față 
de marcă, atit. de bine păzită? Mie mi se pare că 
strategia lui Hugo, privind această consecventa, i-a 
prins bine. 

— Văd că înveţi repede, Fern. 

— Da. Îmi place să învăţ, Leo. Dar nimeni nu a aflat 
pînă acum de ce Hugo a ales Orfeu. Ca şi tatăl lui, 
odinioară, tocmai se căsătorise şi presupun că la vre- 
_ mea aceea lumea a crezut că era un cadou de nuntă 
pentru Olivia, dar legenda este incredibil de tristă, de-a 
dreptul sfişietoare. Pare o alegere atît de ciudată. 

— Crezi deci că Hugo a avut o iubire secretă, Fern? 

— Cunoşti legenda”? 

— Bineînţeles. Bie.ul Orfeu îşi pierde soția după ce 
aceasta este muşcată de un şarpe. Orfeu încheie un 
pact cu Pluto, care îi permite să coboare în Infern şi 
să o readucă de acolo pe Euridice, cu condiţia să nu o 
privească pînă cînd aceasta nu se află din nou sus, 
pe pămînt. Cînd în sfîrşit o găseşte în Hades, Euridice 
este distrusă că iubitul ei nu se uită la ea şi îl imploră 
să o facă. Neputînd să îndure să o vadă nefericită, 
exact în clipa în care Orfeu pune din nou piciorul pe 
pămînt, se întoarce spre ea şi bineînțeles aceasta dis- 
pare înapoi în Hades, pentru veşnicie, lăsîndu-l să o 
jelească de-a pururea. Leo îi zîmbi lui Fern. Cred că 
asta-i tot, spuse el. Ceea ce ne poate face să credem 
că Hugo a avut o iubire secretă. 

- Exact. Şi probabil că nu i-a putut niciodată spune 
de ce nu a rămas cu ea. 

— Ai o imaginaţie bogată, Fern. 

- Doar o minte curioasă, Leo. În sfîrșit, trebuie să 
plec. Aş face bine să exersez să mă rujez. 
— Touch! Leo oftă, privind-o plecînd. 


Petrecerea pentru lansarea Vitale zbură într-o ame- 
țeală de discursuri, blitz-uri şi nesfirşite interviuri. Lui 
Fern îi venea greu să se familiarizeze cu ideea că se 
află de cealaltă parte a carnetului de ziarist şi trebui 
să-şi muşte de mai multe ori limba ca să nu întrebe ce 
unghi vor folosi, cît de lung va fi materialul şi aşa mai 
departe. 

In seara aceasta va juca rolul vedetei; în fond pen- 
tru asta era plătită. Zimbi pînă începură să o doară 
maxilarele şi încercă să-şi înăbuşe căscatul. Sala de 
bal a hotelului Cri/lon era înțesată. 

Se aflau acolo toţi reprezentanţii marilor firme de 
desfacere cu amănuntul din Franța, Regatul Unit şi 
America — şi toţi trebuiau să-i fie prezentaţi; toate ma- 
rile reviste de modă şi cosmetice; toţi distribuitorii şi 
agenții, cercetătorii din fabrică, inclusiv doctorul Chap- 
man şi gemenii Easton, tatăl lor, Julian, pe care Fern 
nu-l mai întîlnise pînă atunci, toți au trecut prin faţa ei 
într-o vijiială de zimbete şi prezentări. 

A fost întrebată de un milion de ori cum a fost 
descoperită, încît se gîndi dacă nu ar fi mai bine să 
scrie de mînă o notiţă care să fie anexată caietului de 
presă, decît să mai treacă o singură dată măcar, prin 
asta. 

Johnny stătea foarte aproape de ea, asigurîndu-se 
că nu este călcată în picioare de puhoiul de oameni, 
umplîndu-i grijuliu paharul cu apă minerală şi ghidînd-o 
prin diferitele etape. Prezenţa lui îi dădea o calmă 
încredere. 

Era atit de liniştitor să ştie că el era acolo, pentru 
ea, în cazul în care ar fi avut nevoie de ajutor. 

După ceea ce i se părură infinite ore, mulţimea 
parcă se mai subţiase puţin. Johnny îi făcu cu ochiul. 

— Nu mai avem mult. Cred că ţi-ai făcut datoria cît 
se poate de bine. Acum nu mai avem decit să aştep- 
tăm presa de miine. Dar părerea mea este că Vitale 
va avea un succes enorm, ca şi tine, draga mea Fern. 

— Mulţumesc, Johnny. Pentru tot. Nu ştiu ce m-aş 
fi făcut fără tine. 

Johnny o privi lung şi Fern se gîndi că o s-o ia în 
brațe, dar acesta îşi lăsă ochii în jos şi făcu un pas 
înapoi. 

- Prostii. Nu mi-am făcut decît treaba. Haide să 
găsim un loc liniştit, să bem ceva. Pariez că ti-ar prinde 
bine puţină odihnă. 

O trase după el prin holul hotelului şi de aici, într-un 
mic salon. 

— Aşteaptă-mă aici, mă duc să caut un chelner. 

Fern îşi aruncă pantofii şi-şi puse picioarele sub 
ea, pe banchetă. Îşi scutură părul, desfăcîndu-l din 
coada franțuzească şi deodată se simţi bine, descătu- 
şată şi liberă. Apoi ştiu că nu era singură, în mica 
încăpere. 

O mare etalare de plante ocupa spațiul din spatele 
banchetei şi îşi dădu seama că dincolo trebuia să mai 
fie o banchetă similară. Surprinse inconfundabilul tim- 
bru al vocii lui Hugo. Se ridică în genunchi şi se uită 
printre frunze. 

— Hugo, strigă ea, pînă să vadă cu cine se afla 
acesta. di 

- Fern, draga mea, vino aici, cu noi. 

— Il aştept pe Johnny. 

- Nu contează, abia dacă te-am văzut, toată seara. 
Vino aici, să ne uităm şi noi la tine. Vreau să o văd pe 
fata Vitale. 

- În regulă. Îşi puse din nou pantofii şi ocoli ban- 
cheta. Leo se dădu la o parte, ca ea să se poată 
aşeza între ei doi. 

— Sper că nu v-am întrerupt, spuse ea, simțindu-se 
dintr-o dată cumplit, la gîndul că poate a perturbat o 
întîlnire extrem de importantă. 

- Nu chiar, discutam doar preluarea companiei Os- 
car Rees, de către Cooper, nu-i aşa, Hugo? 

— Aşa e, dar acum, că Fern e aici, putem schimba 
subiectul. 

Fern ghici imediat că îl salvase pe Hugo de nego- 
cierea cu Leo. Nu ştia dacă să-i pară bine sau rău. 

- Uite, bea puţină şampanie, spuse Leo, dîndu-i lui 
Fern paharul lui. 

— Am băut deja mult prea multă apă minerală. 

— Dar acum te poți relaxa puţin, draga mea. Haide, 
povesteşte-ne despre seara ta. 

— Dacă nu trebuie să zîmbesc, vă povestesc orice. 
Pariez că o să mi se rupă fața în două, dacă o mai 
forțez. Uite, ştiu că poate nu este treaba mea, dar 
m-am gîndit mult la preluarea asta. Orice se va de- 
cide, va avea un efect direct asupra mea, presupun, 
avînd în vedere că am un contract, semnat şi parafat, 
pe doi ani cu Oscar Rees, indiferent cine va conduce 
compania. 

— Corect, zîmbi Leo şi-şi petrecu brațul peste ban- 
chetă, posesiv. Fern se lăsă uşor în față, insuportabil 
de conştientă de proximitatea brațului cald al aces- 
tuia. 

— De ce nu-i vinzi lui Cooper doar cîteva din linii? 

— Sună cît se poate de logic, dar Hugo n-ar fi 
niciodată de acord cu aşa ceva, spuse Leo încet. 

— Nu m-am gîndit niciodată că ai fi dispus să faci 
asta, oftă Hugo. Ai spus întotdeauna că vrei să ai 
controlul asupra companiei. 

- lar tu ai declarat întotdeauna că nu vrei să re- 
nunţi la nimic. Era deci firesc să presupun că asta 
include şi liniile. 

— Ah, Leo, zău. Pot produce întotdeauna linii noi. 
Desigur, există cîteva pe care nu aş vrea să le vind, 
cum ar fi Absint, Orfeu şi Vitale, adăugă el, bătînd-o 
uşor pe Fern pe genunchi. Dar, fără nici o prejudecată, 
crede-mă, mai sînt Ozzie, Ingenue, La petite Mort, 
poate şi altele. 

Leo se îndreptă în scaun, luîndu-şi braţul din spa- 
tele lui Fern. 

— Vorbeşti serios? 

— Aşa cred. Vreau să spun că trebuie să fiu realist, 
Leo. În clipa asta am nevoie de banii ăia nenorociti. 
Olivia îmi stă în ceafă, cerîndu-mi milioane de lire. 
Acţionarii fug ca şobolanii de pe o corabie care se 
scufundă şi aş vrea, dacă asta va fi posibil, să păstrez 
pentru totdeauna o companie bună, privată, indepen- 
dentă. Acum, însă, aşa cum bine ştim cu toţii, nu pot 
face asta. Şi nu am altă variantă decit să-ţi vînd o 
parte din acţiuni — să zicem patruzeci la sută. Şi pînă 
să mă dumiresc, o să mă pomenesc cu maimuţele lui 
Cooper Jefferson foindu-se peste tot şi vîrîndu-şi na- 
sul în toate. Nu suport nici măcar să mă gîndesc la 
asta. Dar, aşa cum spune Fern dacă, să zicem, aş 
renunţa la cîteva linii, atunci poate că am fi cu toții 
fericiţi. à 4 

Hugo se întrerupse şi se uită la Fern. 

Leo o privea şi el cu gura căscată. 

Fern îi urmări pe cei doi tăcută. 

— Am spus ceva greşit? întrebă ea, încet. 

Leo vorbi primul. 

— Este o înscenare? 

— Ce vrei să spui, băiete? 

— Voi doi. M-aţi jucat, nu-i aşa? Aţi pus la cale 
această întîlnire. 

- Nu înţeleg ce vrei să spui. 

Leo se întoarse înapoi spre Fern. 

— Vrei să spui că ţi-a venit aşa, pur şi simplu, ideea 
asta? 

- Bineînţeles. Mi se pare ceva perfect, strigător la 
cer de logic. Şi acum scuzați-mă, dar a venit Johnny. 
Ne vedem mai tirziu. | 

Fern se ridică şi-i lăsă pe cei doi cu gura căscată, 
uitîndu-se după ea. 

Lui Johnny nu-i venea deloc să creadă ceea ce 
auzea. 

Nu trecuseră decît două zile de la lansarea Vitale, 
ce naiba! 

— Hugo, dă-mi voie să vorbesc pe şleau. Vrei să-i 
spun eu lui Fern că tu ai vîndut-o? 

Hugo tuşi, încurcat. 

— Eu nu aş zice chiar aşa, Johnny. 

— Atunci cum ai zice tu? 

O dată în viaţă, Johnny nu se mai simțea cituşi de 
puțin înfricoşat de Hugo Rees. Singurul lucru pe care-l 
putea simţi acum era doar o furie cumplită, care-l fă- 
cea să vadă roşu în fața ochilor. 
` — Nu am avut altă soluţie. Trebuia să salvez com- 
pania! Altfel Cooper ar fi preluat o parte care i-ar fi 
asigurat controlul. Uite ce e, nimeni nu este mai amă- 
rit ca mine că am pierdut Vitale, La petite Mort şi 

Bijou. Dar mai avem Ozzie, Absint, Orfeu, Florissima, 
Intuition şi Ingenue. 

— Şi ce o să-i spun lui Fern? Miine seară se în- 
toarce de la Paris. 

— Ascultă, ea tot aici o să lucreze, Johnny, doar că 
acum, în mod oficial, contractul ei va fi cu Cooper 
Jefferson, pentru orice activitate promoţională legată 
de Vitale, dacă şi cînd va fi nevoie, pentru următorii 
doi ani. 

— Atita tot. 

- Da. 

Johnny se uită la Hugo, plin de dispreț. 

— Ai vîndut-o fără măcar să vorbeşti cu ea despre 
asta. 

— Nu am avut de ales — trebuia să iau o decizie 
rapidă. Mă faci să mă simt ca un peşte, omule. Încerc 
să salvez afacerea. Hugo tuşi din nou. Uite ce este, 
Johnny, continuă el, am fost cît se poate de deschis 
cu tine. Şi acum ţi-aş fi recunoscător dacă ţi-ai vedea 
mai departe de treabă. Hugo ridică receptorul în semn 
de concediere. Nu avea nevoie de Johnny Sharpe, 
să-i spună ce faptă mişelească făcuse. Se luptase cu 
Leo cu unghiile şi cu dinţii ca să păstreze linia Vitale, 
dar din nu se ştie ce motiv, Leo se încăpăţinase să o 
preia şi îi făcuse o ofertă pe care Hugo pur şi simplu 
nu o putuse refuza. Produsul fusese lansat doar cu 
două zile în urmă şi totuşi Leo îi plătise pe el mai mult 
decît pentru La petite Mort, care fusese lansat şi mer- 
gea în continuare de trei ani şi era cît se poate de 
sigur. Hugo urma să primească cincizeci de milioane 
de lire peşin — destul ca să răscumpere partea ge- 
menilor, pe cea a Oliviei, a fundaţiei şi a băncii. Acest 
lucru rezolva chiar şi problema divorțului. l-ar fi plăcut 

să aibă ceva mai mulţi bani lichizi pentru dezvoltarea 
viitoare a producţiei, dar una peste alta, a alege între 
a pierde o halcă din companie sau cele trei linii, chiar 
dacă acest lucru însemna pierderea liniei Vitale, meri- 
tase. 

Ironia soartei făcuse ca sugestia inițială să-i apar- 
țină chiar lui Fern. Fata asta era grozavă, într-adevăr. 
Doamne, cît ura faptul că-i făcuse asta, dar era sigur 
că va înțelege, mai ales că se lăuda atita că are pe 
umeri un cap priceput la afaceri. Trebuia să vadă sen- 
sul economic al mutării. Nu însemna că fusese con- 
cediată. 

Pur şi simplu i se vînduse contractul. Din punct de 
vedere tehnic, continua să aparţină foarte mult per- 
sonalului de la Oscar Rees, unde se putea concentra 
asupra ideilor ei privind dezvoltarea producției. Hugo 
zîmbi, candid. 

S-ar putea chiar să fie încîntată de acest aran- 
jament. Acum, că Hugo îi explicase situația, Johnny o 
să rezolve totul. Apoi poate că o va invita chiar el la o 
masă, ca să se asigure că nu existau nici un fel de 
interpretări greşite sau supărări. începea deja să se 
simtă mult mai bine. 


Fern plăti taxiul şi-şi urcă valizele pe scările care 
duceau la apartamentul ei. Prin fereastra din salon se 
întrezărea o lumină. Se încruntă, încercînd să-şi amin- 
tească dacă o lăsase ea aprinsă înainte de plecarea 
la Paris. 

Trecuseră într-adevăr numai cinci zile? | se părea 
o viaţă de om. Capul îi bubuia, simţea junghiuri în tot 
corpul şi se simțea efectiv la pămînt. Ce zi cumplită. 
Cînd Johnny îi sugerase să încerce să-şi facă tirgu- 

ielile la Paris, ideea i se păruse minunată, dar fusese 
prea ' mult, după programul epuizant pe care-l avu- 
sese. 

Pescui în poşetă după cheile de la intrare. Odată 
înăuntru, se luptă cu valiza, buşind-o de fiecare 
treaptă, înjurînd în gînd. Cînd ajunse sus, era epui- 
zată. Se opri cîteva clipe ca să mai adune puteri şi, în 
sfirşit, iat-o acasă. 

Trînti uşa în spatele ei recunoscătoare. În aer 
plutea un vag miros de nelocuit. Liliacul pe care i-l 
adusese Johnny se veştejise jalnic şi florile palide, 
translucide, deveniseră maronii pe la margini. Le scoase 
din vază şi le aruncă în lada de gunoi, scurgînd în 
chiuvetă apa urît mirositoare. Stomacul i se zbătea, 
amintindu-i că nu mîncase nimic de la micul dejun, 
fiindu-i imposibil să se atingă de mîncarea din avion. 
Luă un măr din fructiera tristă şi muşcă din el. Atunci 
auzi zgomote. 

Îngheţă în uşă, cu mărul în gură. 

— Fern! 

În sfîrşit, expiră. Paul! Pentru numele lui Dumne- 
zeu, ce căuta el aici? Numai de asta nu avea ea 
nevoie. Urcă scările înțepenită, întărindu-se pentru ceea 
ce va fi, fără îndoială, una din scenele lui Paul. 

Simţea de aici mirosul băuturii, deşi el se afla în 
celălalt capăt al încăperii, stînd chircit sub fereastră. 
Lîngă el, o sticlă de whisky pe trei sferturi goală. Nu 
văzu nici un pahar, nicăieri. 

Paul se ridică, în picioare, cu faţa schimonosită. 
Avea ochii ca nişte fante înguste, prin care o străful- 
geră cu o privire acuzatoare. 

Buzele nu mai erau decit o linie subţire, apăsată 
puternic pe dinţi, deschizîndu-se şi închizîndu-se fără 

ca vreun sunet să străbată printre ele. Făcu un pas 
spre ea, dar se clătină într-o parte. 

instinctiv, aceasta alergă şi-l apucă de braț, ca să-l 
echilibreze. 

— Paul... eşti beat criță. 

Capul îi explodă de durere, cînd braţul acestuia se 
ridică şi o lovi din plin în față. Căzu, departe de el. 

- Căţea! Vocea lui era ca miriitul unui rottweiler 
flămînd.. În timp ce se lupta cu durerea, încercînd să 
deschidă ochii, luptîndu-se cu lacrimile care îi înțepau 
pleoapele, îi văzu ca prin ceață mîna şi din nou fu 
aruncată într-o lume a durerii şi a stelelor verzi, de- 
parte de el, cu capul plesnindu-i, conştientă doar de 
duritatea agonizantă a miinii lui pe carnea ei moale. 

— Nu... Vocea ei era doar un suspin strangulat. 
Simţi în gură gustul sîngelui şi se înecă. Capul îi ar- 
dea. Durerea era cumplită. 

— Căţea împuţită! scuipă el, privind-o cum se rosto- 
goleşte pe jos. 

Luă un ziar şi-l aruncă spre ea. Acesta ateriză 
lîngă nasul ei. Clipi cu putere, încercînd să vadă prin 
ceața din fața ochilor ei. 

- Nu eşti decît o tîrfă ieftină. 

- Dar... A 

— Priveşte-te! mirii el. Iti închipui că eşti dată naibii 
de deşteaptă, etalîndu-te cu designeri la modă şi cu 
milionari. Făcînd să-ți apară mutra în toate ziarele... 
Vocea lui era ca un şuierat ameninţător. Cu ciîţi dintre 
ei te-ai culcat, Fern? l-ai avut pe toți? Pe toţi foto- 
grafii? Pe Johnny Sharpe? Pe Hugo Rees, nenoroci- 
tul? Pariez că da, tîrfă. Ei bine, Fern, am veşti pentru 
tine... i 

Prin ceața încărcată de durere, prinse sclipirea unui 

obiect pe care-l ţinea Paul în mînă şi care-i îngheţă 
sîngele în vene. 

— Nu! strigă ea. Paul, nu! Gîndeşte-te ce faci! Te 
rog... 

Acesta se apropie de ea şi-şi lipi fața ameninţător 
de a ei. Mirosul acru al respirației lui îi întoarse sto- 
macul pe dos. 

— Acum, frumoasa mea Fern, îi şopti el în obraz. 

Îl simţi ridicîndu-şi braţul. Trupul îi tremura, nestă- 
pînit. Încercă să-l împingă de lîngă ea, dar acesta se: 
mişca prea repede. Simţi un junghi cumplit străbătîn- 
du-i obrazul. Strigă în agonie, simțind pe piele şuvoiul 
cald. 

Paul o apucă de păr, trăgîndu-i capul pe spate. 

— Asta doar ca să nu arăţi caraghios... începu să 
ridă, un rîs oribil, diabolic, de maniac. Fern simți cum 
îşi pierde cunoştinţa cînd lama rece de metal sclipi în 
fața ochilor ei. 


Fern auzea voci înfundate, şoapte. Simţea în obraji 
o durere arzătoare. Ridică mîna şi degetele ei întîlniră 
o suprafaţă neregulată de bandaje strîns legate. În- 
cercă să vorbească, dar renunță, din cauza disconfor- 
tului pe care-l resimțea. 

— Fern? 

| se păru că recunoaşte vocea. Ochii ei se luptară 
să se deschidă. Cît de incredibil de grei i se păreau. 
Ar fi uşor să se scufunde înapoi, în acea delicioasă 
stare de inconştienţă... 

— Fern! 

Mai încercă o dată, reuşind acum să-şi fixeze pri- 
virea pe' o lumină uriaşă, deasupra capului ei. Clipi 
spre fereastră. Unde se afla? Ochii ei se întoarseră 

înapoi spre mijlocul încăperii şi atunci îi apăru în față 
chipul lui Johnny. Îi strîngea grijuliu mîinile, într-ale lui. 

— Fern? îi zîmbi el blînd, este în regulă. O să te 
faci bine. 

— Unde mă aflu? 

- La spitalul St. Mary. Fii liniştită, eşti foarte bine 
îngrijită. Sînt aici mulţi doctori deştepţi şi infirmiere. O 
să ieşi foarte repede de aici. 

Fern încercă să-şi întoarcă fața, dar durerea era 
prea mare. 

— Ce s-a întîmplat? Nu-mi pot aminti... 

— Sssst, şopti Johnny. Nici nu trebuie, acum. Odih- 
neşte-te cît poţi de mult şi o să vorbim mai încolo. li 
aplecă spre buze un pahar cu apă şi Fern sorbi două 
înghiţituri. R 

— Mulţumesc, spuse ea, recunoscătoare. |şi lăsă 
înapoi capul pe pernă şi închise ochii, ascultînd cum 
se sting, aproape imperceptibil, vocile şoptite. 


Antonia Duncan-Forrester se instală spectaculos 
pe canapeaua în dungi aurii şi albastre, încrucişîn- 
du-şi grațios picioarele zvelte, lungi. Işi trecu degetele 
superb manichiurate prin părul blond, lucios, şi-i zimbi 
dulce fiicei sale. Întinse ceaşca de cafea şi India i-o 
umplu din nou. 

— Mulţumesc, draga mea. A fost într-adevăr o masă 
excelentă. 

— Da, nu-i aşa? oftă India, aruncîndu-şi pantofii din 
picioare şi aşezîndu-se lîngă mama ei, cu un picior 
sub ea. Furnizorii ăştia sînt într-adevăr extrem de utili. 
Dar mă întreb ce tot discută tata cu Leo. 

` — După cite îi ştiu, despre bursa de valori. Îmi 
închipui că trebuie să fie cumplit de anost. Cel mai 

bine e să-i lăsăm să discute, ca să putem vorbi şi noi 
puțin. 

— Mamă, ştiu ce o să-mi spui, dar, crede-mă, nu 
cunosc încă răspunsul. 

— Atunci trebuie să-l împingi puţin, draga mea. Pen- 
tru numele lui Dumnezeu, ai moştenit destulă şme- 
cherie feminină, ca să poţi face asta, fără prea mare 
efort. 

— Adică să-i spun că sînt însărcinată? 

- Zău, India, nu fi aşa de stîngace. Bineînţeles că 
nu. Poţi fi mult mai subtilă decît atît. Antonia căscă. 
Cred că o căsătorie primăvara ar fi ceva foarte drăguţ. 
Anul viitor, prin martie sau aprilie. Aţi putea organiza 
serviciul religios la Boltons şi recepţia, la Claridges. 
Se pricep al naibii de bine la chestii dintr-astea. 

- Totul este perfect, doar că mai rămîne să-l con- 
ving şi pe Leo. 

— Ah, ştii cum sînt bărbaţii. Nu le trebuie decit să 
se ocupe puțin cineva de toate astea. Leo este atit de 
prins, încît îmi închipui că pur şi simplu n-a avut timp 
să se gîndească la asta, încă. De ce nu-i vii tu în 
întîmpinare? i 

- Poftim? Adică doar să-l anunţ şi gata? 

— De ce nu? Pentru numele lui Dumnezeu, de cîti 
ani sînteţi împreună? 

— De trei ani, cu întreruperi. 

— Da, un amor cam năbădăios. Şi haide să fim 
cinstite, draga mea, nu mai eşti nici tu chiar tinerică. 

- Mamă! Am douăzeci şi opt de ani. N-aş zice că 
sînt bătrînă. 

- Draga mea, se tîngui Antonia, împăciuitoare, ştiu 
că nu eşti, de fapt, dar eu te-am avut pe tine la două- 
zeci şi doi de ani. E bine să termini cît mai repede. 

posibil cu chestia asta dezgustătoare, care înseamnă 
copiii, ca apoi să poţi să te bucuri de viaţă. 

- Nu pricep cum te poți plînge tu, de asta. Am avut 
o bonă din ziua în care m-am născut. Nu cred că 
ţi-am deranjat prea mult stilul de viaţă. 

— Ah, scumpa mea, ştiu, dar gîndeşte-te la siluetă! 
Este mult mai uşor să-ți revii în formă, cît încă nu eşti 
prea bătrînă. Cum îţi închipui că am reuşit să-l fac 
fericit pe tatăl tău, în toți aceşti ani? 

— Închizînd ochii la paşii lui greşiţi. Şi avînd grijă să 
calci şi tu la fel, din cînd în cînd. 

- Toate astea nu au contat. Întotdeauna ne întoar- 
cem unul la celălalt. Dacă poți păstra discreţia în ches- 
tiile astea, totul e bine. Nu, adevărul este că tatăl tău 
şi cu mine ne placem într-adevăr. Între noi există un 
respect reciproc. Dar mai bine să schimbăm subiectul. 
Uite-i că apar. 

- Leo mi-a povestit cum a fost la Paris, draga mea. 
Nu ne-ai spus că acolo dispăruseşi. Ce mai face bă- 
trînul Hugo? 

Guy Duncan-Forrester era atit de brunet, pe cît de 
blondă era Antonia. India moştenise trăsăturile lui fine 
şi trupul zvelt al mamei sale. Guy nu putea fi descris 
ca fiind zvelt. îi plăcea prea mult să măniînce şi ura 
orice exercițiu fizic în afara aceluia de a încăleca din 
cînd în cînd cîte o mînză năbădăioasă, cu patru sau 
două picioare, în funcţie de dispoziția în care se afla. 

- Doamnelor? întrebă Leo îndatoritor, agitînd sticla 
în direcţia lor. 

- Se simte bine, tată. A fost împreună cu Ricci 
Pembroke. Acum, că divorțează de Olivia, presupun 
că o să se căsătorească în curînd. India se uită la 
mama ei, care-i făcu cu ochiul. 

— Ce amuzante sînt nunțile, căscă Antonia. Pur şi 
simplu nu te plictiseşti niciodată, nu-i aşa, Leo? 

— Nu, nu, Antonia, probabil că nu. Leo abia dacă 
asculta obişnuita trăncăneală fără noimă a Antoniei. 

— Aţi văzut ziarele de astăzi? continuă aceasta. 
Biata făptură care a fost aleasă să promoveze noua 
linie a lui Hugo — cum îi zice? Vitale sau cam aşa 
ceva — ei bine, este peste tot... 

— Da. Am citit, spuse India, bătînd enervată o ti- 
gară, pe spatele brichetei ei Cartier. Se pare că a avut 
probleme cu prietenul ei. A tăiat-o rău de tot. Cred că 
nu o să mai poată lucra. 

— Ce-ai spus? întrebă Leo, deodată atent. 

- Ştii, fata aia — cea pe care a ales-o Hugo pentru 
Vitale. Prietenul ei i-a măcelărit fața. A apărut în toate 
ziarele de seară. Nu ai citit? Zău, dragul meu, îţi pe- 
treci atîta timp în ultima vreme în şedinţe de consiliu, 
încît mă întreb dacă mai ştii ce se petrece în lume. 
India răsuci ţigara între degetele ei cu unghii stacojii. 
Ce păcat, continuă ea, era o fată atît de drăguță. 

Mintea lui Leo începu să alerge. Tocmai cumpă- 
rase nenorocita aia de linie cu douăzeci de milioane 
de lire. 

— Unde este ea acum? 

— Păi în ziare nu se spune nimic. Dar de ce naiba 
vrei să ştii? 

Leo se sculă. 

— Pe mine vă rog să mă scuzaţi, am de dat nişte 
telefoane. 


Rowena îşi lipi nasul de fereastra îngustă şi se uită 
nostalgic la clădirea aeroportului. 
Fatada lui ca un buncăr nu arătase niciodată atît 

de atrăgătoare ca acum. Dacă ar fi putut fi şi ea una 
din siluetele acelea care stăteau la fereastra galeriei 
pentru vizitatori, în loc să fie prinsă aici, în această 
şubredă bucată de metal, istovită la gîndul că va fi 
purtată într-un huruit sus, în cer, de unde apoi, cu 
ajutorul lui Dumnezeu, va fi readusă pe pămînt. 

Dacă Dumnezeu ar fi vrut ca ea să zboare, atunci 
ar fi înzestrat-o cu un cioc, cu pene şi cu aripi. Strînse 
cu putere braţul scaunului şi tinu ochii strîns închişi, 
cînd huruitul motoarelor se intensifică. 

Buzele ei rosteau în tăcere rugăciunea către Sfînta 
Fecioară, în timp ce bestia alerga de-a lungul pistei şi 
apoi vîjjjj... se ridică din bot, împingînd-o de speteaza 
scaunului. Ceva şuieră deasupra capului ei, dar ea nu 
era pregătită încă să deschidă ochii. 

Nimic, dar nimic nu ar fi convins-o pe Rowena să 
se urce în blestemăţia asta, dacă nu ar fi fost apelurile 
imperioase ale lui Johnny Sharpe. 

Vorbise cu acest Johnny Sharpe la telefonul lui 
Seamus şi omul biiguise doar ceva despre cum se 
certase Fern cu Paul şi acum se afla la spital. Ar fi fost 
bine ca Rowena să vină acolo. Johnny Sharpe... Os- 
car Rees... 

Ce dracu’ făcuse Fern? Rowena a ştiut că nu o să 
fie bine, din clipa în care Fern i-a pomenit de slujba 
aia afurisită. Nimic bun nu putea ieşi de aici. Numai 
Dumnezeu ştia ce se întîmplase cu ea. 

Şi iat-o deci pe Rowena aici, şase ore mai tirziu, 
după ce-şi dusese capra şi pisica la Paddy şi apoi o 
ciubucise pe aceasta a să o ducă la Cork cu maşina. 

Deschise în sfîrşit ochii, în clipa în care auzi cuvin- 
tele „siguranţă“ şi „urgenţă“. Cu ochii cît cepele, privea 
stewardesa a cărei prestidigitaţie explicativă făcea im- 

posibil să-ţi dai seama cum reuşise să se strecoare 
prin viaţă. In sfirşit, cum o da Domnul. 

Zborul dură puţin mai mult de o oră şi primul lucru 
pe care îl văzu Rowena din Anglia era un fel de gară 
din beton, cu braţe ca de păianjen, țîşnind afară din 
nişte boxe la care nu te puteai uita. Peste tot, avioane 
şi autobuze. Cît ura Rowena asta. Ultima oară cînd 
mai părăsise ea Irlanda fusese în urmă cu cinci ani, 
cînd Anthony organizase o expoziţie cu lucrările ei şi 
unde trebuia să apară. O tîrîse după el la Londra, 
New York, Paris, Stockholm şi Madrid. Fuseseră şi 
alte locuri, dar ea refuzase să se giîndească la mai 
mult de cinci oraşe. Cum putea Fern să trăiască în 
îngrămădeala asta, nu putea pricepe. Aşteptă ascultă- 
toare pînă cînd stewardesa le spuse că-şi puteau des- 
face centurile şi o luă apoi spre clădirea terminalului 
unde, încă tremurînd, îşi înşfăcă sacul cu cele cîteva 
lucruri pe care şi le luase cu ea şi ieşi din aeroport. 


Fern îşi spuse că visează încă. Trecuseră oare 
minute, ore, zile poate de cînd zăcea aici, în această 
stare de somnolență? Fusese vag conştientă de diferi- 
tele voci, de oamenii care intrau şi ieşeau, virînd ace 
în ea, obligînd-o să înghită pastile. 

Durerea începea să o mai lase, dar nu prea mult. 
De cîte ori încerca să deschidă gura, simţea ca şi cum 
ar fi avut sticlă pisată în obraji. Îşi trecu limba peste 
buzele uscate şi deschise ochii. În faţa ei apăru chipul 
lui Leo Eden. Inchise ochii înapoi cu putere şi-i des- 
chise din nou, încercînd să se ridice. 

— Fern, spuse acesta blînd. 

— Tu eşti? 

- Da. Ce s-a întîmplat? Se aplecă asupra ei. 


278 


- Nu ştiu prea bine. Totul este ca o ceaţă, dar cred 
că a fost o bătaie. 

— Asta văd şi eu. Ce ţi-a făcut? 

O lacrimă mică îi scăldă ochiul. Clipi să o înlăture 
şi dădu să se ridice în şezut, ca să poată sorbi puţină 
apă. Leo îi întinse paharul şi i-l tinu cu grijă, la buze. 

— Mulţumesc. Încercă să zîmbească. M-a tăiat. Mi-a 
tăiat obrajii. 

Leo se întunecă la față. Simţi în vene o furie vio- 
lentă. Işi strînse pumnii. Era greu să-i vezi chipul, dar 
ochii care priveau în sus la el îi topiră inima. Arăta atit 
de vulnerabilă. Ar fi vrut să întindă mîna şi să-i atingă 
obrazul, dar nu îndrăzni, de teamă să nu-i facă rău. 

Se uită în altă parte, incapabil, o clipă, să-şi păs- 
treze controlul. De cîte ori o văzuse, Fern fusese nu- 
mai scîntei şi arțag. Nu-şi dăduse seama pînă acum 
ce efect avusese ea asupra lui. 

Simţi o furie rece, ucigătoare, împotriva aceluia care 
a putut face asta unei ființe atît de minunate. De as- 
tăzi, minunata /ui ființă. Contractele fuseseră semnate 
la prînz. Presa sărbătorise descoperirea acestei femei 
minunate. 

Toate revistele de modă fuseseră pline de succe- 
sul ei la Paris. El tocmai plătise douăzeci de milioane 
de lire şi acum iat-o aici, bandajată, înspăimîntată, 
distrusă... 

Numai un om absolut nebun ar fi putut face aşa 
ceva. Cînd o să pună mîna pe el, o să-i stoarcă şi 
ultima fărîmă de viaţă. 

O soră îşi băgă capul pe uşă. 

— E în regulă, sînt un prieten, nu un ziarist, îi 
strigă el. . 

— Ar fi bine pentru dumneata să fie aşa. Incă două 

minute, anunță sora, cu severitate. Leo trebuise să se 
lupte cu presa ca să se poată apropia de spital. Toată 
lumea părea că ştia ce se întîmplase. Camera era 
înțesată cu flori şi cărți de vizită. O clipă îşi spuse că 
precis este bolnav. În gură simţea gustul fierii. 

— Să nu-ţi faci griji, în curînd o să ieşi de aici. O să 
am eu grijă de asta. li duse degetele la buze şi le 
sărută uşor. Fern dădu din cap şi-şi întoarse privirea. 
Leo părăsi cu regret încăperea, în vîrful picioarelor şi 
fu cît pe ce să se lovească de Hugo. Chipul acestuia 
era cenuşiu. 

— Leo, băiete. Urîtă treabă, urîtă de tot. Ai văzut-o? 

Leo dădu din cap, neavînd încredere în vocea lui. 

— Cum se simte? 

— Derutată. Şi suferă enorm, cred eu. Unde e tică- 
losul ăla? 

— După gratii. A fost retinut la secţia din Vine Street. 
Înţeleg că a fost acuzat de tentativă de omor. Nu că 
asta i-ar folosi ei la ceva. 

— Ce spun doctorii? 

— Eu nu am vorbit cu ei, dar Johnny Sharpe mi-a 
spus că este prea devreme să ştie ceva acum, dar 
are tăieturi mari pe amîndoi obrajii. Hugo scutură trist 
din cap. E cumplit, continuă el. Pur şi simplu nu-mi 
vine să cred. Mă simt atît de al naibii de vinovat... 

- Du-o la fundaţie. 

- Poftim? Ah, da, da, da, o să mă gîndesc la asta. 
O să vorbesc cu doctorii, cît de curînd, şopti Hugo, ca 
în transă. 

— Nu cît de curînd, acum. Mînia îi dăduse puteri lui 
Leo. Asigură-te că va avea acolo pe cel mai bun, pe 
absolut cel mai bun dintre toți. 

Hugo se îndepărtă, mormăindu-şi asentimentul. Cînd 


280 


Leo se apropie de recepţie, la capătul celălalt al cori- 
dorului se dezlănţui un adevărat infern. Ziariştii se nă- 
pusteau prin uşă, blitz-urile fulgerau ca nebunele. 

— Căraţi-vă şi lăsaţi-mă în pace! 

Leo văzu un fulger de păr de culoarea aramei. 
Inspiră repede şi-şi fixă privirea asupra femeii care se 
apropia de el şi care reuşise să scape de hoardele 
agasante. Asemănarea era tulburătoare. Nu era aşa 
de înaltă ca Fern, dar părul şi chipul... ştiu imediat 
cine trebuia să fie. 

— Scuzaţi-mă, începu el ezitant, atingînd braţul fe- 
meii. Nu sînteţi cumva mama lui Fern? 

— lar dumneavoastră cine sînteţi? izbucni aceasta, 
îndepărtîndu-şi de pe umeri părul roşu, sălbatic, şi 
săltîndu-şi sacul de voiaj. 

— Eden, Leo Eden. Sînt... un... prieten al lui Fern. 

— Un fel de prieten? Nu cred că ştiu ce înseamnă 
„un fel de prieten“. Presupun că nemernicul care a 
băgat-o aici era şi el „un fel de prieten“. 

— Nu un asemenea fel de prieten. O cunosc pe 
Fern prin munca pe care o face. Îmi pare foarte rău, 
doamnă... 

— Poţi să-mi zici Rowena. Unde este? 

Leo îi spuse cum să ajungă la rezervă. 

— Vă pot aduce o cafea sau altceva? 

— Un whisky mi-ar prinde cel mai bine, dar nu cred 
că am speranțe să existe aşa ceva, în morga asta. 

Rowena se îndepărtă. Nu era greu de ghicit de la 
cine moştenise Fern focul din ea. 


Hugo se aplecă deasupra capului lui Fern, vorbin- 
du-i încet, în şoaptă. 
— Cum te simți, fetiță dragă? 

O sărută pe frunte. 

— Mă mai întreb ce caut eu aici, spuse aceasta. Nu 
prea ştiu exact ce s-a întîmplat. Inteleg că m-a găsit 
Johnny. 

- Exact. Venise să te vadă şi te-a găsit acolo. Nu-ţi 
mai aminteşti? 

— Nu chiar. Mi-l amintesc pe Paul... Mi-amintesc 
cearta, dar atîta tot. Ochii îi fură cuprinşi de spaimă. 
Unde este el-acum? 

— Inchis, presupun. Cel mai bun loc pentru el. Mulţi 
ar vrea să poată pune mîna pe el. 

- Faţa mea, Hugo? Ce s-a întîmplat cu ea? 

— Sssst. În curînd o să te întorci în fața camerelor 
de luat vederi. Ai doar nevoie de foarte multă odihnă. 

Hugo auzi pe cineva intrînd în încăpere. Se în- 
toarse şi timpul parcă se opri în loc. Scoase un sus- 
pin. Parcă vedea o fantomă. Probabil că mintea îi juca 
o festă. Uitîndu-se la femeia din pragul uşii, mai mult 
de douăzeci de ani dispărură deodată. Se îndreptă şi 
încercă să vorbească. Dumnezeule mare, nu era po- 
sibil. ÎI năpădiră amintirile. O ţinea în braţe, pe chei, 
lacrimile ei fierbinţi îi usturau obrajii, trupul ei firav se 
lăsa greu pe al lui... Simţi cum i se înmoaie genunchii 
şi se apucă de marginea patului lui Fern, ca să se 
sprijine. 

— Rowena! l 

— Da, sînt eu, ticălosule! şuieră aceasta. 

— Dar cum... ce... de ce eşti aici? 

Fern se răsuci pe perne. 

— Mamă! strigă ea. Ah, mamă! Ce naiba cauţi aici? 

Hugo se uita ca prostul de la Rowena la Fern şi 
înapoi la Rowena. 

— Nu înțeleg, şopti el. 

— Lasă-ne singure, Hugo! îi porunci Rowena. Hugo 
parcă înțepenise. Abia dacă îndrăznea să mai respire. 
Nu-şi putea lua ochii de la ea, de la nici una dintre ele. 

- Fata ta? 

— Mai tirziu, Hugo. 

Rowena aproape că-l împinse afară din cameră şi 
închise uşa în urma lui. Numai lucruri rele, ştia ea. 

— Ah, mamă, ce bine că te văd. Cum ai aflat? 

Rowena se întări ca să se poată uita la Fern. Avea 
nevoie de toată puterea ca să-şi protejeze fiica. Luptă 
să-şi păstreze vocea calmă. 

— Johnny Sharpe a luat legătura cu Seamus care a 
venit să-mi spună. Ai reuşit să mă urci în avion, îţi 
vine să crezi? Şi acum spune-mi ce naiba s-a întîm- 
plat? 

Fern îi povesti atîta cît ştia şi ea, în tot acest timp 
agăţindu-se cu putere de mîinile liniştitoare ale mamei 
sale. Rowena zîmbi şi vorbi în şoaptă, aşa cum obiş- 
nuia cînd Fern era mică şi bolnavă. În sfirşit, văzu că 
ochii lui Fern începau să se închidă. Rowena o privi 
întorcîndu-se pe o parte. Brusc, ochii lui Fern se des- 
chiseră mari. 

— Hugo ştia cum te cheamă? 

— Ssst, draga mea. Trebuie să dormi, acum. 

— Şi tu îi ştiai numele? 

— Visezi. Sssst. Vin să te văd, mai tirziu. 

Rowena netezi cearceaful de sub bărbia bandajată 
a lui Fern şi ieşi din cameră în virful picioarelor. 

Hugo alergă după ea. 

- Rowena, trebuie să vorbesc cu tine. 

Aceasta îşi continuă drumul, obligîndu-l pe Hugo 
să grăbească pasul, ca să se poată ţine după ea. 

— Ascultă, Rowena, trebuie să mergem undeva. 

Se opri şi-l privi gînditoare. 

— Nu cred că noi doi avem ce discuta. Uită-te la 
tine. 

“Îşi încreţi nasul, privindu-i costumul în dungulițe şi 
cămaşa în dungulițe şi cravata în dungulițe. 

— Puteam fi sigură că asta o să devii. Şi bine- 
înțeles că n-ai boaşe. 

— Rowena! Te rog. Hugo o apucă de brat. 

— Nu ai de gînd să-mi dai pace, nu-i aşa? Foarte 
bine, atunci găseşte un bar şi fă-mi cinste cu o ne- 
norocită de băutură. Numai Dumnezeu ştie ce nevoie 
am de aşa ceva. 

Hugo încercă să-i ia sacul, dar aceasta şi-l smulse 
înapoi. 

- Linişteşte-te, poţi avea compania mea, dar nu şi 
hainele mele. 

De pe coridor, se auzi vocea lui Leo. 

— Hugo, trebuie să vorbesc cu tine. 

— Nu acum, Leo. Te caut eu mai tirziu, îi răspunse 
Hugo. peste umăr. Tot mai trebuia să mărşăluiască, să 
poată ţine pasul cu femeia asta. 

In sfîrşit, reuşiră să găsească un loc într-o cîrciumă 
aglomerată de pe Paddington. Hugo îi oferi Rowenei 
un Jamenson dublu şi aceasta dădu pe git, dintr-un 
foc, jumătate de pahar. 

— Acum e mai bine, oftă ea mulțumită şi trînti pa- 
harul pe masă. Şi acum, nemernicule, spune-mi ce 
dracu' s-a întîmplat cu tine acum douăzeci de ani? 

Hugo fu cît pe aici să se înece cu ginul lui tonic. 
Deci nu avea nici o şansă să ajungă direct la subiect. 

- Rowena, oftă el îngîndurat, dacă ai şti. Dacă 
ţi-aş putea explica... 

- Ce te-a împiedicat? Toate cuvintele acelea minu- 
nate despre cum o să te întorci şi o să te însori cu 
mine. Cum urma să pleci doar pentru două săptămîni 
şi apoi să te întorci înapoi la mine. Ah, desigur, nu 
eram bună pentru tine, rahat slab, fără vînă şi fără 
coloană vertebrală. 

— Linişteşte-te, Rowena. Eşti prea dură. 

— Ha. Ah, scuzele mele, domnule Hugo, pantaloni- 
eleganţi-de-Rees-ce-eşti, dar sînt convinsă că am mo- 
tive serioase să simt ce simt. Ah! A trecut atîta vreme 
de atunci, dar, uitîndu-mă acum la tine, sînt cît se 
poate de fericită că nu te-ai mai întors niciodată. 

Işi scutură părul şi acesta îl şfichiui direct în ochi. 

Lui Hugo îi dădură lacrimile şi şi le îndepărtă. 

— N-are rost să plîngi. Inima mea e mai rece ca 
gheata. 

— Nu plîngeam. Doar că mi-a intrat părul tău în 
ochi! protestă acesta. 

- Ha! Scuze. Uitasem cît poţi să fii de necinstit. 

Hugo îşi lăsă jos ginul tonic. 

— Cînd am văzut-o prima oară, la tine m-am gîndit. 
Asemănarea... Ar fi trebuit să-mi dau seama. Nicio- 
dată nu am mai văzut un păr ca al vostru. Şi ochii... 
Dumnezeule, ce orb am fost! 

— Sînt convinsă că de fapt m-ai uitat cu desăvir- 
şire. lisuse, lumea e plină de roşcate irlandeze, ca noi. 

Hugo se uita în ochii ei, ca un cățeluş însetat de 
dragoste. 

- Nu e nimeni ca tine, Rowena. Sau ca Fern, că 
veni vorba. Dar tu ai ştiut de mine? De slujba lui Fern? 
Fern ştie despre noi? 

— Nu ştie nimic, Hugo. De ce naiba I-aş spune 
ceva lui Fern despre o mică iubire patetică, petrecută 
cu mult înainte de naşterea ei? Nu cred că ar inte- 
resa-o asta acum, ce zici? 

— Ştiai că lucrează pentru mine? 

— Nu, nu chiar. l-am spus, ultima oară cînd am vă- 
zut-o, că dacă face asta, îşi bate joc de viaţa ei. Şi 
cîtă dreptate am avut. Nimic nu s-ar fi întîmplat dacă 
nu ai fi fost tu şi această nenorocită de companie 
Oscar Rees. Imi pare bine că nu te-ai mai întors nicio- 
dată la mine, Hugo. Doamne, ce fericită sînt! 

Vorbea destul de tare ca să facă să se întoarcă 
nişte capete. Hugo privi încurcat în fundul paharului. 

— Nu ştiu ce să spun. Este... este marele regret al 
vieţii mele, spuse el, înghițind cu greu. 

Rowena izbucni în rîs. 

- Marele regret al vieții tale? Ăsta şi despărțirea de 
ursulețul copilăriei tale, desigur. Ai fost un copil răsfă- 
tat şi ai vrut să ai totul şi ai obţinut totul atît de uşor. 
Pur şi simplu nu ai putut recunoaşte un lucru de va- 
loare. 

— Greşeşti. M-am gîndit în fiecare zi la tine. 

— Ah, lasă... l 

— E adevărat. Poate că nu chiar atît de des, în 
ultimii cîțiva ani, ca să fiu sincer. Amintirile se şterg, 
dar pentru Dumnezeu, Rowena, ai fost mereu în inima 
mea. Ştiu că am hotărît greşit, dar nu a fost numai 
hotărîrea mea. Nu am avut de ales, adăugă el. 

- Fiecare are de ales. Tu ai ales. Nu te-ai mai 
întors. 

— Nu ţi-am putut spune ce s-a întîmplat. Mi-am zis 
că era mai bine să te las să te amăgeşti cu gîndul că 
eram într-adevăr ticălosul care credeai că sînt. Mi-am 
spus că în felul acesta o să te înfurii şi o să te întorci 
împotriva mea. Ştiam că nu exista nici o speranţă. 
Ştiam că nu era cinstit pentru tine să crezi că poate 
există totuşi una. Am considerat că făceam cum era 
mai bine. Dar, Doamne, trebuie să mă crezi că am 
plătit pentru asta. In fiecare zi lăsată de la Dumnezeu, 
am plătit, Rowena. 

De data aceasta, lacrimile erau adevărate. Ar fi 
vrut să o ia de mînă, dar nu îndrăznea. 

- Te-am iubit atît de mult şi am continuat să te 
iubesc. Cînd te-am văzut astăzi, stînd acolo, a fost ca 
şi cum toţi aceşti ani nici n-ar fi existat. Voiam doar să 
te strîng în brațele mele. Am tînjit după tine, Rowena. 

Se uita la paharul gol, refuzînd să-l privească. 

Într-un tîrziu, oftă. 

— Mai vreau unul, spuse ea şi împinse paharul 
spre ei. Doctorii spun că va rămîne toată viaţa cu 
cicatrice. Ochii verzi ai Rowenei se uitară cu mînie la 
Hugo. 

- Da. 

De data aceasta, îi luă mina. Îi păru bine cînd ea 
nu şi-o smulse. 

— Există Fundaţia Rees — cred că ai auzit de ea — 
se află acolo cei mai mari specialişti în chirurgie plas- 
tică, din Europa. Vrem să o mutăm pe Fern acolo. O 
să aibă cel mai bun tratament. 

— Îmi închipui că-i datorezi asta, nu? 

Se înfioră, simțind tăişul cuvintelor ei. 

— O să mă ocup de asta. Este o fată minunată, 
Rowena. Ar fi trebuit să o vezi la Paris. A fost magni- 
fică. Atît de frumoasă... 

— Şi uite unde a adus-o asta. Omul ăla ar trebui 
sprînzurat. Îmi închipui că a fost închis. 

— Da. Au şi pronunţat acuzarea. 

— Nu că asta ar ajuta-o prea mult pe Fern. 

Hugo se uită o vreme în pahar, apoi oftă prelung. 
În sfirşit, o privi din nou pe Rowena, înghiţindu-şi emo- 
ţia. Trebuia să schimbe subiectul, dacă nu voia să 
clacheze. 

— Deci, vorbeşte-mi despre tne, Rowena. Anii au 
fost buni cu tine? 

— Desigur. Am avut o viață minunat de fericită. Am 
cunoscut cîțiva oameni deosebiți. După plecarea ta, 
m-am mutat din Leitrim, în sud-vest. Aproape că nici 
nu mi-am dat seama că ai plecat. 

— Atunci îmi pare bine. Asta mi-am dorit. 

- Eşti însurat? 

- Da, cu o căţea lesbiană, de care îmi face plăcere 

să spun că divoriez. Nu ar fi trebuit niciodată să mă fi 
însurat cu ea, spuse, ocolind privirea Rowenei. 

-— Asta a fost alegerea ta, presupun. 

— De fapt, nu, dar e o poveste lungă. Dar tu? Cine 
e tatăl lui Fern? 

— N-are importanţă. 

- Cred că a fost un om cu totul deosebit. 

— Aşa am crezut, odinioară. Rowena îşi termină 
băutura. Trebuie să ajung la apartamentul lui Fern. 
Johnny Sharpe mi-a dat cheile. Simt nevoia să mă 
întind puțin. A fost o zi lungă, Hugo. 

— Desigur. Poate că ne întîlnim miine, din nou? 

— Poate, spuse Rowena, ridicînd din umeri. 


Fern începea să se familiarizeze cu ambianța de la 
Fundaţia Oscar Rees. Avea o cameră spațioasă, ae- 
risită, cu vedere spre o mică grădină în mijlocul căreia 
se înălța o fîntînă din care țişnea domol apa. Sora se 
agita prin cameră, aranjînd revistele şi mulțimea de 
flori care umpleau încăperea. 

— Nu cred că am văzut vreodată atitea flori la 'un 
loc. Cel care le trimite cred că a golit toate florăriile. 

— Oamenii au fost foarte drăguţi, oftă Fern, arun- 
cînd o privire spre teancul de cărţi de vizită şi mesaje, 
de la doritorii de bine. Johnny îi aducea tot timpul 
tăieturi din presă, în care era vorba despre ea. Oricit 
încerca să priceapă, lui Fern nu-i venea să creadă 
cum era posibil ca atîta lume să fi fost afectată de 
povestea ei şi de gestul lui Paul. Işi duse inconştient 
mîna la obraz. Bandajele mari fuseseră îndepărtate şi 
rămăsese acum doar cu cîte un mic pătrat de plasture 
peste fiecare rană. Pînă acum, doctorii nu-i permise- 
seră să-şi vadă rănile. Dar o ţineau întruna că, odată 

ce vor dispărea umflăturile, spectacolul va fi mult mai 
puţin înfricoşător decît era acum. Nici durerea nu mai 
era aşa de cumplită. Măcar putea să zîmbească puţin, 
deşi nu ar fi avut multe motive să o facă. 

— Prietenul tău ţine mult la tine, asta e clar. 

Fern se încruntă. Despre ce naiba vorbea femeia 
asta? Doar din vina lui se afla ea aici! 

— Sună în fiecare zi să vadă cum te simţi. Zice că 
trebuie să ne asigurăm că ai tot ce-ţi trebuie. Şi l-a 
contactat pe doctorul Anthony Fielding. Este cel mai 
bun chirurg plastic din cîţi există, draga mea. 

Precis că despre Johnny vorbea, numai că Fern 
era surprinsă să audă că Johnny îl contactase chiar el 
pe doctorul Fielding. Probabil că în numele lui Hugo. 
Dragul de Johnny, a fost atît de bun, bombardînd-o tot 
timpul cu struguri, reviste şi ciocolată. 

- Leo şi mai nu ştiu cum, aşa îl cheamă, nu? 

— Vrei să spui Leo Eden? 

- Exact. Înalt, brunet şi bine. Norocoaso! 

— Zici că sună mereu? 

-— Da, numai azi a sunat de cel puţin trei ori. Vezi 
buchetul de acolo, acela foarte mare — sora arătă spre 
un aranjament de trandafiri galbeni de aproape un 
metru înălțime —, e de la el. Le-a adus chiar el, înainte 
de a fi fost transferată aci, de la St. Mary. E clar că te 
iubeşte la nebunie. 

Sora ieşi din cameră, lăsînd-o pe Fern să se prăvă- 
lească înapoi pe perne, amețită şi năucită. Gîndindu-se 
la cuvintele surorii se simţi pătrunsă de o căldură bine- 
făcătoare şi-şi zîmbi, atîta cît putu. 


Telefonul lui Leo suna întruna. De cîte ori se ridica 
de la masă, nenorocitul începea din nou să ţiriie. Se 

gîndea să plece şi să- | lase să sune, dar ştia că 
trebuie să rezolve problemele cu Lowenstein şi că, la 
un moment dat, trebuia să se ocupe şi de gemenii 
Easton. 

— Da, lătră el în aparat. Vocea nervoasă a lui Nicky, 
asistenta lui, îl anunţă că pe fir se afla Bob Lowen- 
stein care insista să-i vorbească. 

- Bob! sună vesel vocea lui Leo. 

— Leo. Ce se întîmplă acolo? Tocmai am primit 
faxul tău. Am lipsit cîteva zile de la birou. Îmi spui că 
ai cumpărat efectiv La petite Mort, Bijou şi Vitale? 

— Desigur. Pentru doar optzeci de milioane de lire. 
Leo auzi respiraţia fluierată, printre dinţii minunat îm- 
brăcaţi, ai lui Bob. 

— Eu credeam că aveam în vedere întreaga com- 
panie. 

— Aveam în vedere întreaga companie, Bob, dar 
nu am putut pune mîna pe ea aşa cum am vrut noi. În 
felul acesta putem încasa profiturile imediat. Liniile as- 
tea valorează o avere. 

— Am auzit că sînt probleme cu Vitale. 

— Probleme? se eschivă Leo. 

— Sigur. Am auzit că mica doamnă care prezintă a 
avut un accident. Ai cumpărat-o şi pe ea, Leo? 

- Făcea parte din înțelegere, dar o să fie totul 
bine, Bob. Se ocupă de ea cei mai buni chirurgi plas- 
tici. Ai idee ce publicitate a creat chestia asta? Fata 
asta devine o celebritate naţională. 

- Nu o să mai facă ea cine ştie ce treabă, pre- 
zentînd cosmeticale... 

- Eu n-aş fi chiar atit de sigur. 

Într-un fel, pesimismul lui Bob începea să-l irite pe 
Leo. l 

- În zilele noastre se fac adevărate minuni. Ori- 
cum, însă, toată povestea asta lucrează în favoarea 
noastră. 

— Sper să ai dreptate, Leo. Sper că nu ai cheltuit 
aproape o sută de milioane de lire doar pe o cioară 
vopsită. 

- Bob, trebuie să plec. 

Leo trînti receptorul înapoi în furcă şi se scutură. 


— Cum adică nu ai ajuns nicăieri cu el? strigă Lu- 
cienne la fratele ei geamăn. Te-a vîndut. Aţi stabilit că 
în clipa în care vor fi vîndute acţiunile, atit tu cît şi eu 
vom avea un post la Cooper. Nu poate da înapoi. A 
fost de acord. 

Alexander se mai servi cu un brandy din barul lui 
Lucienne şi rămase abătut cu ochii ţintă în pahar. 

— Ce dracu'! îţi închipui tu că mai putem face? Nu 
avem nici un contract cu Cooper. A fost doar un gen- 
tleman's agreement. 

— Gentleman! scuipă Lucienne. Poate o glumă 
proastă. În mod clar, Eden nu este un gentleman. Şi 
cum crede că ne poate lăsa aşa? 

— Am nevoie de tine ca să mă gîndesc, izbucni 
Alexander obosit. Am nevoie de un plan. 

- Nu ai insistat, Alexander? 

— Uite ce este, Lucienne, aici nu este vorba de mici 
jocuri unde nu te laşi pînă nu obţii ce vrei tu. Nu-l pot 
obliga pe Leo Eden să ne angajeze. Înainte, aveam 
ceva ce puteam da în schimb, anume potentiala vîn- 
zare a părţii leului din acţiunile Oscar Rees, inclusiv 
părțile noastre. Acum însă Hugo a vîndut o parte din 
linii, ceea ce înseamnă că există mai mulţi bani în 
companie, părțile noastre individuale au crescut, dar 

dacă Hugo vrea, ne poate cumpăra. Acum deci, pu- 
tem să vindem sau putem să rămînem şi probabil că o 
să ne convină să mai rămînem agăţaţi o vreme. 

— Şi cum rămîne cu Moscova? 

— Moscova este aproape pe țeavă. Nu văd nici un 
motiv care să mă împiedice să folosesc resursele Os- 
car Rees, în locul celor de la Cooper, n-am dreptate? 
Nimeni nu trebuie să ştie ce planuri avem dacă lu- 
crăm discret, în stilul nostru. Poate că am reuşi chiar 
să utilăm o clinică în cadrul fundaţiei pentru tratamen- 
tele noastre speciale. lar acum, surioara mea gea- 
mănă, spuse Alexander mîngiind-o alintător pe obraz, 
vrei să fii cobaiul meu? 

— Ah, Xan, oftă aceasta, în timp ce mintea ei înce- 
pea să se relaxeze, ce m-aş face eu fără tine? 

— Să nu-ţi faci nici un fel de griji. Dacă ne folosim 
talentele în aceiaşi unic scop, nici Hugo şi nici Leo 
Eden nu ne vor putea împiedica să facem orice vrem 
noi. Aşteaptă şi ai să vezi. 

Rowena trînti în urma ei uşa de la intrare şi se uită 
de-a lungul străzii, încercînd să-şi amintească modali- 
tatea de a chema un taxi. 

Se întoarse la stînga unde, în depărtare, auzea 
bizîitul traficului principal şi o luă hotărită înainte. 

Nu făcuse mai mult de cîţiva metri, cînd deveni 
conştientă de prezenţa unei maşini uriaşe, cenuşii, 
care înainta încet, de-a lungul trotuarului, în dreptul ei. 
Îşi vîri bărbia în piept şi continuă să meargă. Auzise 
ea de chestii dintr-astea. 

Ori urma să i se facă o propunere, ori se pomenea 
cu un cuţit în coastă şi răpită. 

Decise că, dacă-i va ignora, poate că aceştia vor 
renunţa. Maşina se opri şi auzi paşi venind grăbiţi în 
urma ei. 

— Rowena! 

Se întoarse. 

— Hugo! M-ai speriat de moarte. Ce te-a apucat să 
te ţii aşa după mine? 

— Trebuie să vorbesc cu tine. 

— Asta ai spus-o ieri. 

— Este important. Vino, urcă în maşină. 

Rowena privi confortul din interiorul luxosului Bent- 
ley, apoi se uită la drumul lung pe care-l avea în faţă, 
pe străzile murdare şi care ducea Dumnezeu ştie unde 
şi nu-i trebui nici măcar o secundă ca să se lase 
convinsă. Se instală în spate, în colțul maşinii, strîn- 
gînd în mînă o sacoşă plină cu mere şi portocale şi o 
sticlă de Jameson. Hugo îi flutură în faţa ochilor o 
bucată de hirtie. 

-= Ce-i asta? strigă ea, împingîndu-i mîna departe 
de ea. 

— Contractul lui Fern. 

— Şi de ce mi-l vîri sub nas, Hugo? 

— Uită-te la data ei de naştere, Rowena. 

— Ştiu care este data ei de naştere, Hugo. 

— Exact la opt luni şi jumătate după ce am părăsit 
eu Irlanda. Hugo urmări cum păleşte chipul Rowenei. 

— Şi ce-i cu asta? Ce vrei să spui, Hugo? 

- Nu este evident? 

— Nu ştiu ce vrei să spui. 

— Este a mea, nu-i aşa? 

Rowena ţipă. 

- Ata! Nu fi prost, Hugo. Fern nu are nici o legă- 
tură cu tine. Te amăgeşti singur. 

Hugo o apucă de braţ şi-şi apropie fața la cîțiva 
centimetri de obrazul ei. | 

Aceasta se trase înapoi, în adîncimea banchetei. 

- Te aştepţi într-adevăr să cred că ai avut pe alt- 
cineva? 

— De ce ar fi atît de imposibil? 

— Pentru că mă iubeai! 

— Ha. Eşti un încrezut... un... Bineînţeles că am 
avut pe altcineva. 

— Atunci spune-mi cum îl cheamă. 

— Ăăă... Michael. Şi, oricum, nu este treaba ta. 
Rowena îşi muşcă buza şi rămase cu privirea pironită 
în poală. 

Hugo începu să-i vorbească blind. 

— Cît de mult mi-am dorit un copil, Rowena. De ce 
nu mi-ai spus? 

— Pentru că nu te-ai mai întors niciodată. 

- M-aş fi întors. Ştii că m-aş fi întors, dacă măcar 
aş fi ştiut. 

— Eu voiam să te întorci pentru că mă iubeai pe 
mine, nu pentru că eram însărcinată. Voiam să mă 
vrei pe mine. Dar tu nu te-ai întors. Atunci de ce să-ţi 
fi spus? Pentru că eu nu eram de ajuns? 

Hugo scutură trist din cap. 

— Ce porcărie. Ce porcărie nenorocită. 

Intinse mîna şi-şi petrecu brațul în jurul umerilor 
plăpînzi ai Rowenei, trăgînd-o spre el. 

Simti cum rezistenţa acesteia slăbeşte. 

— Cînd am plecat, spuse el încet şi şovăielnic, am 
plecat ca să le spun părinţilor mei că ne vom căsători. 
Rowena, eram atît de plin de bucurie şi de fericire, 
încît efectiv nu mai aveam răbdare să le spun. Am 
crezut că mă voi întoarce înapoi după tine şi te voi 
aduce acasă ca să-i cunoşti şi că totul va fi ca la carte 
— visul meu romantic despre tine şi fericirea noastră 
perpetuă. Am fost un prost şi un naiv. Nu mă gîndi- 
sem la mărețele lor planuri. Ei însă îmi plănuiseră 
parcă întreaga viață. Cambridge şi apoi afacerea fa- 

miliei. Ah, şi căsătoria cu Olivia, fata partenerului tată- 
lui meu. S-au înfuriat. Tata mi-a spus că mă va dez- 
moşteni, dacă voi mai avea de-a face cu tine. 

— Şi ai ales banii! şopti Rowena, cu vocea sugru- 
mată. 

— Nu. Nu a fost chiar atit de simplu. Eram efectiv 
pregătit să fiu dezmoştenit. Mă crezi sau nu, erai mult 
mai importantă pentru mine. 

— Şi atunci ce s-a întîmplat? 

- Mama mi-a mărturisit că are cancer la sîn. Nu 
ştiusem nimic de asta înainte, dar se pare că se afla 
într-o fază destul de avansată. Tata mi-a spus că dacă 
îi fac griji, o să renunţe la dorința de a mai trăi. A 
început să mă acuze pe mine pentru boala ei. Săp- 
tămiînile care au urmat au fost un adevărat infern. 
Mama a căzut la pat, plîngîndu-se de chinurile pe 
care le îndura. Tata abia dacă mai vorbea cu mine şi 
se părea că eu eram vinovat de tot. Am început să-i 
cred. Ah, acum, cînd privesc în urmă, îmi dau seama 
că tot ce s-a întîmplat s-ar fi întîmplat oricum, dar 
atunci era cea mai dură formă de şantaj emoțional. 
Pînă la urmă i-am promis că mă voi căsători cu Olivia. 
Două luni mai tîrziu, a murit. Ce puteam face? 

Rowena rămase cu capul întors în cealaltă parte. 

— Nu-ţi puteam spune, continuă Hugo. Nu ştiu de 
ce. Poate că, aşa cum îţi spuneam ieri, am crezut că 
este mai puţin crud să-ţi închipui că pur şi simplu 
te-am părăsit. Ştiam că pentru noi nu mai exista nici o 
speranţă. 

— Bietul Hugo, spuse ea blînd şi-i strînse mîna. 

— Ha! mormăi acesta. Bietul, slabul şi pateticul Hugo. 
M-aş fi putut împotrivi. Dar i-am lăsat să-mi distrugă 
viața. Oftă din greu şi înghiţi, încercînd să scape de 

nodul din gît. Pentru tine, continuă el, trebuie să fi fost 
şi mai greu. 

— Bineînţeles că a fost greu, dar am supravieţuit. 

— Ce s-a întîmplat? 

— Am aşteptat, desigur, o scrisoare sau vreun alt 
semn. Apoi, cînd am înțeles că nu voi mai auzi nicio- 
dată de tine, am fugit de acasă. M-am gîndit că asta 
era singura mea variantă. La numai şaptesprezece 
ani, fiica unui bun catolic, cu un unchi preot... Îţi poți 
închipui ruşinea pe care aş fi adus-o asupra familiei? 
Vorbea fără urmă de emoție, ca şi cum ar fi fost po- 
vestea altcuiva. M-am alăturat atunci unui grup hippy, 
am trăit o vreme într-o comunitate şi am început să 
pictez, vînzînd din cînd în cînd cîte ceva. Era greu, 
dar mergea. 

— Dacă aş fi ştiut. 

- Poate că este mai bine că lucrurile au luat acea- 
stă întorsătură. Niciodată nu m-aş fi putut acomoda cu 
modul tău de viaţă. Şi nici tu cu al meu. 

— Nu ştiu. Eu cred că m-aş fi obişnuit uşor cu al 
tău. De atunci, Oscar Rees a devenit unica mea obli- 
gatie. A fost tot ce aveam, dacă vrei, sutana mea. Dar 
să am un copil, Rowena. Nu-ţi poţi da seama cit de 
miraculos mi se pare... Şi toți aceşti ani, în care nu am 
ştiut nimic. Fern. Fiica mea. 

— lar acum îmi închipui că o să te duci glonţ la ea 
să-i spui asta, izbucni Rowena, obligîndu-l să se în- 
toarcă la realitate. 

— Păi... eu... nu am avut încă timp să mă gîndesc 
la asta, Rowena. Ce şoc! 

— Îţi interzic să-i spui, Hugo. A avut destule traume, 
în ultimele zile. Nu-i foloseşte la nimic. 

- Nu poți să ştii. 

- Îmi cunosc fiica şi ştiu că şocul nu i-ar aduce 
nimic bun. Aşteaptă, Hugo, pînă mai prinde puteri. 

— Îţi dai seama ce-mi ceri? 

- Tot atit cît îţi dai tu seama ce vrei să faci. O să 
mă asculţi şi o să aştepţi. Vreau cuvîntul tău. 

Hugo se uită afară pe fereastră. Singurul lucru pe 
care l-ar fi dorit acum ar fi fost să se năpustească la 
Fern în cameră şi să o strîngă în brațe. Îl chinuia dorul 
de a-şi îmbrățişa copilul. 

- Foarte bine. O să mai aştept puţin. Dar nu o 
veşnicie, Rowena. 


Doctorul Fielding îşi apropiase atit de mult fața de 
a ei, încît Fern îi simțea pe obraji răsuflarea caldă. 
Acesta examină cu atenţie rănile provocate de cuţit, 
plimbîndu-şi lanterna cu lupă aproape de carnea ei. 
Lucra în tăcere, concentrat. 

După mai multe minute, se aşeză pe marginea 
patului şi zimbi blînd. 

— Mă tem că tăieturile astea nu vor dispărea peste 
noapte. - 

Fern înghiți greu şi-şi muşcă buza de jos. Ochii ei 
verzi, uriaşi, trădau spaima în care trăia: 

Vreme de citeva zile fusese în stare să evite să se 
uite la fața ei, dar acum nu mai ştia ce era mai rău, să 
trăiască cu ceea ce-şi închipuia ea, sau să înfrunte 
realitatea. 

Nu exista decit o singură cale de a rezolva lu- 
crurile şi ştia că trebuie să facă asta cît mai repede. 
De ce nu acum? 

Trase adînc aer în piept. 

- Pot să le văd? 

Doctorul Fielding îi strînse mîna şi dădu o dată din 

cap, tăcut, ca şi cum ar fi înțeles enormitatea deciziei 
pe care o luase ea. Îi zimbi încurajator. 

— Desigur, spuse el într-un tirziu. Soră, adu-i lui 
Fern o oglindă, te rog, da? 

Stomacul i se strînse de teamă. Ştia că trebuia să 
se oțelească să poată înfrunta dezastrul, dar cînd sora 
dispăru, se întrebă deodată dacă o să fie în stare să 
facă față. 

— Nu am fost niciodată frivolă, încercă ea să glu- 
mească. Ciudat, dar acum sînt absolut îngrozită de 
ce-o să văd. 

— Ascultă, Fern, nu o să-ţi fie deloc uşor, dar nu 
uita că tot ceea ce o să vezi acum sînt vînătăi şi țesut 
traumatizat. Cu tehnica la care a ajuns chirurgia as- 
tăzi, pot face enorm. Dar, aşa cum am spus, asta nu 
se va întîmpla peste noapte. Cred că o să trebuiască 
să te aducem de mai multe ori în sala de operație, dar 
pînă la urmă abia dacă vei mai vedea o urmă de 
cicatrice. 

— Bună treabă atunci că nu am fost cu adevărat 
făcută pentru meseria de cover girl. 

— Cînd o să termin cu tine, o să poţi apărea în 
Vogue, chiar pe copertă. 

Sora reapăru. în mînă cu o oglindă de poşetă. Se 
uită nesigură la doctor. 

— Dă-mi-o mie, spuse el, întinzîndu-i apoi oglinda 
lui Fern. O apucă de cealaltă mînă. Fern suspină. 
Trăsăturile ei erau umflate peste măsură. Vînătăile se 
întinseseră sub amîndoi ochii, unde căpătaseră o diz- 
grațioasă culoare roşiatică, tivită cu galben. Cel- mai 
rău fusese tăiată pe obrazul stîng, und" imflătura pă- 
rea că-i împingea nasul într-o parte. Pe celălalt obraz, 
o vînătaie mai mică, neagră, se întindea vertical, pînă 


300 


sub ochi. Atinse rănile prudent şi din fundul plămînilor 
îi țişni un hohot uriaş. Lăsă oglinda pe pat. 

— Arăt cumplit. Urît şi înspăimîntător. 

— Vînătăile vor dispărea într-o săptămînă. O să fii 
uimită să vezi cît de bine o să arăţi atunci. 

— Ah, Doamne Dumnezeule! Lacrimile îi curgeau 
şiroaie pe obraji. Îmi pare rău, dar arată efectiv cum- 
plit. Îşi suflă nasul în batista de hirtie pe care i-o virise 
sora în mînă. Nu mi-am dat seama cit de rău este. 

— Acum însă o să fii o fetiță cuminte şi o să mă 
asculti. Pentru că tăieturile au fost făcute de cuțit, linia 
e foarte subțire. Cei de la St. Mary au făcut o treabă 
foarte bună cosînd rănile în fluture. Vei rămîne cu 
două mici linii roşii, de care te pot scăpa eu. Tu le vezi 
acum în faza lor cea mai urită. 

— Nu ştiu cum poate cineva suporta să se uite la 
mine, zise Fern, suflîndu-şi din nou nasul, cu putere. 

— Ssst, o linişti doctorul. Vreau să ai încredere în 
mine. Te afli în cel mai bun loc. 

— Şi doctorul Fielding este cel mai bun, adăugă 
sora, încet. 

— Ştiu. Sînteţi toți atît de buni cu mine. Dar de ce 
mi-a făcut asta? Cît de mult trebuie să mă urască... 

- Poliţia o să vrea să-ți vorbească îndată ce vei fi 
în stare, Fern. Le pot comunica să vină mai tîrziu? 
Probabil că o să vrei să le spui tot ce s-a întîmplat. 

— Aşa cred. Sînt foarte derutată de tot. Nu ştiu la 
ce mă aşteptam... ştiam ce mi-a făcut, vreau să spun 
că simțeam, dar cred că nu eram cu adevărat pre- 
gătită să... înțelegeți... să văd. Nu am crezut că poate 
fi aşa de înfiorător. Acum, că durerea nu mai este aşa 
de cumplită, poate că mă aşteptam să nu fie chiar aşa 
de groaznic. 

— Este cît se poate de normal să te simți derutată. 
Ai suferit un şoc cumplit. Eu cred că pînă acum ai fost 
incredibil de curajoasă. Acum noi doi vom deveni foarte 
buni prieteni, Fern, iar tu o să începi să ai încredere în 
mine şi în priceperea mea, iar împreună vom arăta 
lumii că eşti la fel de frumoasă ca întotdeauna. 

— Este ciudat, dar într-un fel îmi consideram chipul 
ca pe ceva de la sine înţeles. Cred că şi dumnea- 
voastră, nu? Te scoli în fiecare zi, te duci la baie şi 
iată-l acolo, privindu-te, acelaşi chip dintotdeauna. Şi 
te aştepţi să arate la fel, zi de zi. Mă obişnuisem cu 
înfăţişarea mea şi acum pur şi simplu nu mă mai simt 
eu. Ştiu că trebuie să aveţi aici cazuri mult mai grave 
şi că în clipa asta nu sînt prea curajoasă. Presupun că 
o să mă obişnuiesc. Putea fi cu mult mai rău, cum ar fi 
fost să-mi fi pierdut un ochi, sau mai ştiu eu ce. Sau 
m-ar fi putut omori. De fapt, dacă stai să te gîndeşti, 
am fost chiar norocoasă... Se opri, înecată în lacrimi. 

— Aşa, spuse sora, îndepărtîndu-l pe doctorul Fiel- 
ding. Era şi timpul. Ai fost prea multă vreme cura- 
joasă. Haide, plîngi. Plîngi cît poți... 

Doctorul Fielding îi făcu surorii semn cu capul şi se 
îndreptă spre uşă. 

- Mă întorc mai tirziu, Fern. Şi nu uita ce ţi-am 
spus. 

— Cred că acum arăt şi mai rău. Fern încercă să 
zîimbească în timp ce termina a şasea batistă de hîr- 
tie. Doamne, ce privelişte trebuie să ofer. Dacă vine 
cumva cineva la mine, mai bine spune-le că nu mă 
simt bine. Nu vreau să mă vadă cineva în halul ăsta. 

— O lume întreagă îţi doreşte binele. Ai fost în 
fiecare buletin de ştiri, două zile întregi, şi în toate 
ziarele, ai ştiut asta, Fern? Eşti o celebritate naţională. 

şeze. 

- Ce mod de a obţine celebritatea! Mă întreb ce o 
să se întîmple cu el. 

— Sper că va sta la răcoare pentru foarte multă 
vreme. 

~ Nu ştiu ce sper eu. Uneori aproape că îmi doresc 
să-i pot face acelaşi lucru, ca să ştie prin ce m-a făcut 
să trec! Apoi îmi spun că numai gîndind astfel, sînt la 
fel de rea ca şi el. Îmi închipui că ar trebui să facă 
puşcărie, dar ideea asta nu-mi dă cine ştie ce satis- 
factie şi asta nici n-ar schimba nimic. Nu-mi doresc 
decît să mă trezesc şi să constat că totul nu a fost 
decit un cumplit coşmar. 

Işi lăsă capul pe pernă şi se uită în altă parte. 

- Cred că acum aş vrea să mă odihnesc, spuse ea 
în şoaptă, încercînd să-şi stăvilească lacrimile de auto- 
compătimire, care amenințau s-o înece din nou. 


— Doctore Fielding? 

Leo alerga pe culoar încercînd să-l prindă din urmă 
pe doctor. 

- Doctore Fielding, pot să vorbesc o clipă cu dum- 
neavoastră? 

- Domnule Eden. Fireşte. Presupun că vrei să afli 
cum îi merge tinerei noatre paciente. 

— Da, da, exact. 

— Acum este puţin cam tristă. Tocmai a văzut ce i 
s-a întîmplat. Aşa cum se obişnuieşte, în primele zile 
îi ținem departe de orice oglindă. Este întotdeauna 
foarte greu, cu atit mai mult pentru o tînără al cărei 
chip reprezenta efectiv averea ei. 


— Şi? 

— Şi, ce? 

- Faţa ei. Ce se întîmplă cu faţa ei? 

— Ei, o să dureze ceva vreme. Multă vreme. Eu nu 
pot opera pînă cînd țesutul rănilor nu se aşează, iar 
asta poate dura cîteva luni, în funcţie de cît de repede 
se va vindeca ea, desigur. După asta, voi face grefe 
de piele şi aşa mai departe şi totul va depinde din nou 
de cît de repede putem să-i potrivim pielea pe faţă. 
Intenționez să încerc să cresc puţină piele din celulele 
existente, dar, domnule Eden, tehnica e relativ nouă 
şi totul cere timp şi răbdare. l 

— Şi reuşita? 

— Va rămîne pentru totdeauna cu nişte cicatrice, 
deşi eu sper că aproape nici nu se vor vedea cu ochiul 
liber, mai ales că este atît de tînără. La vîrsta asta 
pielea este extraordinar de elastică, ceea ce ne va 
uşura foarte mult viata. Dacă avea, să zicem, cu zece 
ani mai mult, atunci şi succesul unei reparaţii atît de 
invizibile ar fi fost cu atît mai mic. 

— Va mai putea lucra în continuare ca model? in- 
sistă Leo. 

— Asta chiar nu pot să ştiu, domnule Eden. Trebuie 
doar să aşteptăm şi să vedem. Între timp, mă tem că 
va trebui să o sfătuiesc pe domnişoara Donleavy să-şi 
cîştige banii în alt fel. Sper că şi-a făcut o asigurare. 
Inteleg că aşa se obişnuieşte. 

— Multumesc, doctore. 

Leo o luă înapoi pe culoar. Nu asta ar fi vrut el să 
audă. Da, ştia al naibii de bine că faţa lui Fern era 
asigurată. 

Aceasta putea pretinde banii prevăzuţi de contract, 
iar el, la rîndul lui, putea pretinde contravaloarea tu- 
turor daunelor suferite de Cooper Jefferson în urma 

cumpărării a ceea ce Bob Lowenstein numise atit de 
plastic „o cioară vopsită“. 

Trecu prin faţa camerei lui Fern şi se uită înăuntru, 
prin uşa întredeschisă. 

Aceasta părea că doarme. Merse mai departe, dar 
apoi, dintr-o pornire, se întoarse înapoi. 

Rămase citeva clipe în uşă, urmărind ridicarea şi 
coborîrea ritmică a cearceafului de pe pieptul ei. Se 
apropie de pat în vîrful picioarelor şi rămase acolo, 
uitîndu-se la ea. 

Părul desfăcut acoperea perna în şuvițe groase de 
mătase ca ambra. 

Fruntea ei netedă părea netulburată de ceva; re- 
laxată şi împăcată. Apoi ochii lui se plimbară în jos, 
spre umiflăturile oribile. 

Încercă să-şi ia privirea de la acestea, concentrîn- 
du-se asupra pernițelor moi, catifelate, ale. buzelor ei. 

Oftînd din rărunchi, se întoarse şi ieşi încet din 
cameră. 


Papucii lui Fern lipăiau de-a lungul culoarului ae-" 
risit. Ce bine era să se ştie afară din camera ei şi în 
stare să-şi întindă ca lumea picioarele. 

Abia dacă se auzea ceva prin şirul de uşi închise 
şi i se părea că era singura ființă de pe aici. 

În sfirşit, culoarul se deschise spre un magnific hol 
de intrare. | 

Se opri ca să privească în jur, observînd lambriu- 
rile din mahon, uriaşul candelabru care strălucea de- 
asupra, oglinda de calitate, înrămată în bronz. Totul 
mirosea a bani, a bani mulți. 

— Impresionant, nu? 

Fern sări şi se întoarse. 

— M-ati speriat. 

Bărbatul blond zîmbi şi se pomeni zîmbind şi ea 
spre faţa lui deschisă, prietenoasă. 

— Sînt Edward Hunter, administratorul fundaţiei. Eu 
ştiu foarte bine cine sînteţi dumneavoastră. De fapt 
tocmai veneam la dumneavoastră, să vă cunosc. Mă 
întrebam dacă nu v-ar face plăcere un tur al locului. 
Sînt convins că trebuie să fie cumplit de plictisitor să 
stai țintuit tot timpul în cameră, deşi facem într-adevăr 
eforturi ca şederea aici să fie cît mai plăcută cu pu- 
tință. 

— Mai mult decit plăcută. Am fost atît de bine îngri- 
jită, dar trebuie să recunosc că am simţit nevoia de 
puţin exerciţiu. Mi-ar face foarte multă plăcere să vizi- 
tez fundaţia. Dacă sînteţi sigur că... 

- Bineînţeles că da. Va fi o adevărată plăcere pen- 
tru mine. 

Strîngîndu-şi halatul în jurul ei, Fern intră după el 
într-un lift mic. 

Se opriră la etajul al treilea. 

— Nu avem saloane propriu-zise, ci doar cîteva 
rezerve de o persoană. Cei trei consultanţi ai noştri 
sînt specializaţi în domenii uşor diferite, aşa încît în- 
cercăm să ținem într-un loc arsurile, în altul tăieturile 
şi aşa mai departe. 

— Cîţi pacienţi puteţi avea în acelaşi timp? 

— Pînă la treizeci. Este destul de mult pentru o 
clinică aşa cum este a noastră. Nu toate locurile sînt 
ocupate în momentul de faţă, ceea ce este păcat, 
pentru că avem liste întregi cu oameni care speră să 
aibă şansa de a fi tratați aici. Este un proces atit de 
lung, întelegeţi. Reconstituirile faciale nu se pot pe- 
trece peste noapte, ştiţi bine asta. Majoritatea pacien- 

ţilor revin pentru un şir de intervenţii chirurgicale. Or, 
numai un număr mic de asemenea operaţii poate fi 
făcut oricînd. 

Se opri în faţa unei camere. 

— Poate aţi vrea să cunoaşteţi o altă pacientă a 
noastră? 

— Cu plăcere, spuse Fern. 

Se întări şi îl urmă pe Edward. Pe pat stătea în- 
tinsă o siluetă mică. ; 

La invitația lui Edward, Fern se aplecă spre acea- 
sta, în vîrful picioarelor. 

Mica făptură era aproape complet împachetată în 
bandaje. 

Ochii lui Fern se înmuiară, impresionați. Capul se 
întoarse la auzul zgomotului şi doi ochi se deschiseră 
brusc, a uimire. 7 

Se uitară la Fern şi mica gaură sub care se afla 
gura, se mişcă, mută. 

Edward o privi, peste umărul lui Fern. 

— Bună, Lucy. Cum te mai simţi azi, draga mea? 
Vocea lui era plină de căldură. 

Privind ochii aceia zbîrcindu-se într-un zîmbet de 
răspuns, Fern îşi simţi inima bătiîndu-i să-i sară afară 
din piept. 

— Lucy nu se simte tocmai în apele ei. A fost ope- 
rată acum două zile. Lucy, ea este Fern. A venit să te 
salute. 

— Bună, Lucy.: 

Fern zîmbi ochilor acelora verzi, precauți. 

— Sper să ieşi cît mai repede de aici. Eu stau la 
parter şi, dacă vrei, mai vin să te văd. 

Lucy dădu din cap. 

— Cîţi ani ai, Lucy? 


307 

— Are şapte ani şi jumătate, adăugă Edward, zîm- 
bind spre Lucy. Nu trebuie să uităm această impor- 
tantă jumătate, nu-i aşa, Lucy? Lucy clipi, aprobator. 
Ne vedem mai tîrziu, draga mea, îi spuse Edward 
zîmbindu-i cu dragoste. 

Fern îi făcu un semn de la revedere, cu mîna. 

- Ce naiba a păţit? 

— Un incendiu în locuinţă. Se pare că mama ei îi 
lăsa pe Lucy şi pe frăţiorul ei, încă sugar, singuri, 
aproape în fiecare noapte. A izbucnit focul, de la gaz, 
şi copilul s-a dus de-a buşilea, direct în el. Lucy a 
încercat să stingă flăcările. Dar a fost prea tirziu pen- 
tru frățiorul ei. 

_ — Ah, Dumnezeule! ţipă Fern, cu ochii în lacrimi. 
Infiorător. Bietul copil. Dar cum naiba a scăpat Lucy? 

— Din fericire, a auzit un vecin strigătele prin pere- 
tele subţire al apartamentului şi a fost destul de iute 
de minte ca să se arunce peste ea. A fost într-adevăr 
un erou. l-a salvat viața. Spitalul de cartier a trimis-o 
aici, pentru remedieri chirurgicale. 

- O să se facă bine? 

— Ce să-ți spun, n-o să fie niciodată covergirl. 

Fern simţi că-i vine să vomite. Îşi scutură capul 
tristă şi-şi trase nasul. 

— Răspunsul ăsta acordă o şansă perspectivei, zise 
ea, după o lungă pauză. 

— Şi nu este aşa? Presupun că acesta este motivul 
pentru care cei doi bătrîni au hotărît să facă un lucru 
cu adevărat folositor şi au construit spitalul ăsta. Ar fi 
mare păcat dacă vom fi nevoiţi să-l închidem. 

— Ce vreţi să spuneţi? întrebă ea, repede. 

— Potrivit contabililor noştri, ducem o acută lipsă de 
bani. Nu am fost în stare să deschidem ca lumea 

aripa nouă. Avem nevoie imediat de o uriaşă infuzie 
de bani şi de o conducere ca lumea, în consiliul gu- 
vernatorilor. Ceea ce cred eu că se va întîmpla proba- 
bil, în viitor, va fi că tratamentul nu va mai fi accesibil 
decit celor care pot plăti — oameni ca tine, Fern, nu ca 
micuţele Lucy din lumea asta. 

— Dar asta este cumplit, strigă Fern. 

— Parcă eu nu ştiu! Hai de să te conduc acum 
înapoi în camera ta. Probabil că se întreabă cu toții 
unde ai dispărut. 

- Deci miine pleci acasă, Fern? Pariez că abia 
aştepţi. 

— Da, cred că da. 

— Nu eşti înnebunită la gîndul ăsta? Eşti aici de 
aproape o săptămînă. Aş fi crezut că eşti disperată să 
te vezi din nou acasă, draga mea. 

— Ah, sînt! exclamă Fern. Doar că mă simt aşa de 
răsfăţată. Aici nu este ca în lumea reală. Oamenii 
care vin să mă vadă tot timpul, atîtea flori frumoase şi 
mesaje, totul a fost puţin ireal. Presupun că odată 
ieşită de aici, va trebui să înfrunt realitatea. Mă mai 
simt încă zdruncinată de povestea asta cu Paul. Aşa 
ceva te face să îţi dai seama cit eşti de vulnerabil. Am 
ştiut întotdeauna că pot avea grijă de mine — am cre-- 
zut că pot avea grijă de mine... ~ 

Glasul i se pierdu şi rămase privind nenorocită, în 
jos, spre miini. 

— Oricum, el este în siguranţă, după gratii. Nu se 
va mai apropia de tine. 

— Ştiu. Vor să mă duc şi să le dau o declarație 
completă, îndată ce voi fi în stare. Am auzit că i-au 
respins cererea de eliberare pe cauţiune. 

— Probabil că îl consideră prea periculos, Fern. 

— A fost doar o furie de gelozie, a unui om beat. 
Nu cred că ar mai face asta, vreodată. 

— Fern! Ai fi iresponsabilă dacă l-ai lăsa să scape. 
O s-o mai facă. Poate nu cu tine, poate cu altă ființă 
nenorocită. Ţi-a distrus cariera, pentru numele lui Dum- 
nezeu! Ricci îşi muşcă buza, întrebîndu-se dacă nu a 
mers prea departe. Vreau să spun... 

— E în regulă, Ricci. Nu uita că de fapt n-am vrut 
niciodată să fiu model. Ceea ce aş vrea eu cu ade- 
vărat este să învăţ meserie dacă ar fi să lucrez mai 
departe în industria cosmetică. Presupun că acum, 
dacă povestea cu Vitale s-a terminat, m-aş putea în- 
toarce înapoi la ziaristică. Am la ce să mă gîndesc, 
odată plecată de aici. 

- Important este să nu te grăbeşti, draga mea. În 
primul rînd trebuie să ai grijă de tine. Să nu începi 
să-ţi faci griji pentru Hugo sau pentru Leo sau pentru 
orice altceva legat de afacerea asta. 

Ricci surprinse lumina care se aprinse brusc în 
ochii lui Fern. P 

— Leo a venit destul de des să mă vadă. 

— Da. A fost drăguţ din partea lui, nu-i aşa? Ricci 
încercă să-şi ascundă nota de cinism din voce. 

— Nu-mi dau seama de ce. În fond, nu ne-am în- 
tîilnit decît de cîteva ori. Surorile însă mi-au spus că le 
pisa să am cea mai bună îngrijire. Trebuie să-l văd, 
să-i multumesc. 

— Nu-i nici o grabă, Fern. Leo va înțelege. 

— Cît de bine îl cunoşti, Ricci? 

— Destul de bine. Desigur, pe India şi familia ei îi 
cunosc de mult mai multă vreme. Se pare că ea şi 
Leo sînt împreună de secole. _ 

— Ah! Fern nu reuşi să-şi ascundă mîhnirea. In- 
seamnă că e ceva serios? 

— Nimeni nu poate şti, cînd este vorba despre ei. A 
fost o relaţie destul de neobişnuită, de-a lungul anilor. 
Fiecare şi-a văzut periodic de propriul drum, dar se 
pare că întotdeauna s-au întors înapoi, unul la celă- 
lalt. Sinceră să fiu, nu ştiu de ce se încăpăţinează atît 
india, în ce-l priveşte pe Leo. Fireşte, el s-a obişnuit 
să aibă trecere la femei şi are tendinţa să profite de 
acest succes. India pare efectiv să nu observe. Eu 
una cred că moare să se mărite cu el. Este o partidă, 
dar eu nu aş putea trece cu vederea pasiunea lui 
pentru femei. 

Fern se simţi cumplit de deprimată. Totul era atît 
de derutant. 

Cînd aflase pentru prima oară că Leo o vizitează, 
fusese surprinzător de încîntată — chiar înnebunită. În 
ciuda mondenităţii lui, care uneori se transforma în 
aroganță, avea ceva în el care te atrăgea, incontes- 
tabil. 

Poate că era în legătură cu încrederea pe care o 
avea în propria-i persoană şi cu acea aură de putere, 
care-l înconjura. Era ceva ce nu mai întiîlnise niciodată 
înainte. 

Leo era cu mult mai în vîrstă decît toţi prietenii pe 
care-i avusese ea vreodată. 

Ca şi Johnny -— care se apropia cu mult mai mult 
de idealul ei despre un bărbat. 

Acesta o vizitase absolut în fiecare zi şi era o com- 
panie atît de agreabilă, făcînd-o să rîdă, să uite de 
problemele ei. 

Dar din noaptea aceea în apartamentul lui, fusese 
mai curînd ca un frate pentru ea. În afară de faptul că 
o. ciupea de obraz şi-i stringea mîna încurajator, din 
cînd în cînd, nu mai încercase niciodată să o sărute. 

Oricum, ar fi fost o prostie să-şi închipuie că pe 
vreunul dintre cei doi l-ar mai fi interesat persoana ei, 
după ce-i făcuse Paul. 

— Cu alte cuvinte, orice femeie cu scaun la cap l-ar 
evita pe Leo ca pe o plagă, spuse Fern încercînd 
să-şi ascundă dezamăgirea faţă de Ricci. 

— Ah, draga mea, sper din tot sufletul că nu te-ai 
îndrăgostit de el. Nu i-aş dori nimănui la care ţin să 
aibă o legătură cu Leo. Aceasta nu ar duce decit la 
suferință, iar tu chiar că nu meriţi şi alte necazuri în 
viaţa ta, draga mea. lar Hugo cred că ţi-a spus despre 
înțelegerea lui cu Leo. 

— Nu, ce înțelegere? 

- Păi, mi se pare că iniţial a fost ideea ta, fată 
deşteaptă. Hugo a aranjat să-i vîndă lui Leo o parte 
din linii, ca să salveze compania. 

— Şi ce s-a întîmplat? 

— Adică nu ţi-a spus nimeni nimic despre Vitale? 
Nu-mi vine să cred... Ricci îşi muşcă buza. Acum chiar 
că o făcuse de oaie. Leo a cumpărat Vitale, spuse ea 
calmă, urmărind ca un vultur expresia de pe chipul lui 
Fern. 

— Nu! Hugo nu ar face asta. 

— Cred că Leo l-a adus în situaţia de a nu avea de 
ales. l-a făcut o ofertă foarte mare. 

— Hugo m-a vîndut. 

— Nu cunosc toate detaliile, dar cred că ideea este 
că tu continui să fii angajată de Oscar Rees, doar că 
eşti contractată de Cooper Jefferson pentru promo- 
varea produselor Vitale, ori de cîte ori este necesar 
acest lucru. Ca să fiu sinceră, Fern, în ultimele cîteva 
zile abia dacă l-am văzut pe Hugo. Se pare că este 
foarte prins în altă parte... cu ce anume, habar n-am. 
Dar, Fern, nu văd de ce să-ți mai faci griji, acum, că 
tot nu vei mai lucra pentru ei. f 

— Nu voi mai lucra? Nu este uluitor cît de bine 
informaţi par să fie cu totii, numai eu nu? Vreau să 
spun că vorbim doar de viitorul meu. De ce naiba nu 
mi-a spus Hugo nimic? Şi nici Johnny? Şi el trebuie să 
ştie despre asta. | 

— Îmi închipui că nu au vrut să te tulbure, cîtă 
vreme mai erai în spital. 

— Dar Hugo a luat această hotărîre — despre Vitale 
- fără să mă întrebe şi pe mine. 

— Fern, îi zise-Ricci, calmă. Hugo este un iscusit 
om de afaceri. A trebuit să-şi salveze compania. Poate 
că ține la tine, dar făceai şi tu parte dintr-un bun, să-i 
zicem, care să-l ajute să-şi salveze compania. Nu cred 
că s-a gindit că asta ar avea vreo importanță pentru 
tine. 

— Leo! strigă Fern. De aceea s-a arătat atît de al 
naibii de interesat. Pentru că reprezentam un bun afu- 
risit. Nu e de mirare că a cerut pentru mine cele mai 
bune îngrijiri. Nici o mirare că venea zi de zi să vadă 
cum mă mai simt. Vrea să ştie dacă investiţia lui se 
află în siguranţă. lar eu care am crezut... 

— Sînt convinsă că nu numai pentru asta, încercă 
Ricci să o împace. Și 

— Ah, Ricci, nu sînt iremediabil proastă. Incepusem 


314 


să cred că îl preocupă efectiv persoana mea şi îi eram 
recunoscătoare. Dar pe el nu-l interesa decit tîrgul lui 
nenorocit. Ce afacere împuţită mai este şi asta, Ricci. 
Oamenii, aşa cum spuneai tu, sînt nişte bunuri care 
pot fi cumpărate sau vîndute, după plac. Abia aştept 
să-l văd pe Hugo. 


— Rowena, ţi-l prezint pe David Llewwellyn. David, 
ea este Rowena Donleavy, mama lui Fern. David este 
avocatul meu, Rowena, şi trebuie să discutăm cu tine 
despre Fern. S-au întîmplat cîteva lucruri importante 
pe care considerăm că trebuie să le cunoşti. 

Rowena încă se mai întreba cum se lăsase tîrîtă la 
Connaught, la insistența lui Hugo, pentru ceea ce de- 
numise el un prînz de afaceri. . 

Cu cît o rezolva mai repede pe Fern şi cu cît mai 
repede se putea întoarce înapoi la căsuţa ei, cu atît 
mai bine. Puse alături meniul uriaş. 

— Deci i-ai spus lui David despre Fern? strigă ea, 
acuzator. 

— Cînd vei auzi ce are David de spus, o să-ţi dai 
seama că era un lucru imperios. Şi cu cît mai repede 
îi vom spune lui Fern, cu atît mai bine. Există mai 
multe implicaţii, Rowena. 

— Mai multe necazuri, vrei să spui, după cum te 
cunosc. 

David tuşi, încercînd să-şi ascundă stînjeneala. 

— Bunicul lui Fern, Oscar Rees, a stabilit foarte clar 
în testamentul său că, în cazul în care Hugo va avea 
copii viabili după moartea lui, atunci aceşti copii vor 
avea dreptul să moştenească zece la sută din acţiu- 
nile companiei. Aceste acțiuni valorează în prezent 
zece milioane de lire, doamnă Donleavy. 

Rowena luă paharul şi-i dădu pe git conţinutul, din- 
tr-un foc. 

— Deci ce vrei să spui? 

— Totul este foarte complicat, Rowena, interveni 
Hugo. Pentru că eu nu am ştiut că am un copil, moş- 
tenirea lui Fern a fost trecută Fundaţiei Rees, conform 
condițiilor stipulate de tatăl meu în testament. Se pare 
că fundaţia vrea acum să-şi vînd acţiunile, care în cea 
mai mare parte îi aparţin, de fapt, lui Fern, iar dacă 
fundaţia va face această vînzare în viitorul apropiat, 
i-ar fi greu lui Fern să-şi mai revendice părţile. 

- Desigur, va avea dreptul la o compensație, adăugă 
David, dar din clipa în care acţiunile ei au trecut în 
posesia unei terțe părți, îşi va pierde dreptul asupra 
lor. 

— Mă tem că nu înţeleg despre ce vorbiti, bombăni 
Rowena. Acțiuni, moşteniri, revendicări şi ce-o mai fi. 
Nimic nu are un sens pentru mine. 

— În cuvinte simple, Rowena, dacă Fern nu-şi face 
cunoscut dreptul ei legal asupra acţiunilor care în pre- 
zent se află în posesia fundaţiei, iar dacă fundaţia 
vinde aceste acțiuni, ea le va pierde. 

— Îmi spui deci că Fern este o moștenitoare. 

— Corect. Valoarea moştenirii trebuie să fie în jur 
de zece milioane de lire. 

— Sfintă Fecioară... Rowena îşi întinse paharul, să-i 
mai fie umplut. 

- În dimineața aceasta am avut o întîlnire cu toți 
acţionarii. În linii mari, compania Oscar Rees este de- 
ținută de mine, de soția mea, de fratele acesteia, de 
cei doi copii ai fratelui ei, de bancă şi de fundaţie. Din 
cauza unor probleme recente, să zicem, unii membri 
ai familiei şi-au anunţat hotărîrea de a-şi vinde acțiu- 

nile, pentru numerar. Acum, avînd în vedere că am 
vîndut de curînd cîteva linii Oscar Rees, probabil că 
voi putea cumpăra chiar eu aceste acţiuni, sau voi 
putea convinge investitorii că ar fi mai bine serviţi dacă 
ar primi o plată din profiturile obţinute prin vînzarea 
acestor linii. Dar, între timp, ca să clarificăm situaţia, 
trebuie să-i spunem lui Fern care este poziţia ei. 

— Înţeleg că vrei acordul meu ca să-i spui lui Fern 
despre tine? | 

— Exact. Altfel, Fern ar putea suferi o pierdere con- 
siderabilă. 

- Ca şi cum banii i-ar servi la ceva? 

— Avînd în vedere situaţia ei actuală şi accidentul, 
eu aş zice că banii i-ar fi de mare folos. 

Rowena îi privi gînditoare pe cei doi. Hugo, slab şi 
cu un aer nehotărit, în costumul lui închis, de om de 
afaceri; David, atit de sigur pe el, sugerînd numai calm 
şi bani. 

Totul i se părea atit de străin, stînd acolo, în mijlo- 
cul acelei mări de feţe de masă albe, strălucitoare şi al 
argintăriei sclipitoare, ascultînd murmurul atît de civili- 
zat al conversaţiilor lustruite. 

Se afla într-adevăr aici? Ascultind toate astea? Băr- 
batul care stătea în faţa ei — tatăl lui Fern? lar Fern, o 
moştenitoare? 

Deodată, Rowena se simţi extenuată de toată po- 
vestea asta. O depăşea. Fusese luată de valul unor 
corporaţii milionare şi al unor afaceri de milioane de 
lire, despre care nu putea înţelege nimic. 

Nu putea înota împotriva acestui val. Efectiv nu 
avea nici forța şi nici îndemînarea. l 

Ştiuse din prima clipă în care i-a spus Fern despre 
contractul ei cu Oscar Rees că pînă la urmă va fi 

învinsă, în ciuda eforturilor ei de o viață de a-şi creşte 
fiica aşa cum trebuie, în spiritul adevăratelor valori şi 
al disprețului sănătos pentru materialism. 

Dar Fern era şi fiica lui Hugo. Rowena o avusese 
pe Fern numai pentru ea, în toți aceşti douăzeci şi 
ceva de ani. 

Poate că venise vremea să-i dea drumul, să o lase 
să-şi găsească adevărata ei identitate. Aceasta era 
lumea lui Fern şi Rowena nu mai avea dreptul să-i 
tăgăduiască fiicei sale destinul. 

- Foarte bine, spuse ea într-un tirziu. Dar o să-i 
spunem împreună. 


2 


N 


Ricci deschise la ştirile de la ora nouă. În fiecare zi 
se comentase starea lui Fern şi Ricci voia să afle 
dacă se spunea ceva despre ieşirea acesteia din spi- 
tal. 

Biata fată! 

Lui Ricci începuse să-i placă foarte mult de Fern, 
în ciuda faptului că Hugo parcă înnebunise după ea. 
Cu toate vizitele lui la spital şi cu toate problemele 
legate de companie, reuşise să-l prindă doar la tele- 
fon şi, chiar atunci, doar pentru cîteva cuvinte grăbite. 
De fapt, Hugo îi promisese să o sune el. 

Dar pînă azi, încă nu-şi găsise timp. Deşi Parisul 
păruse atît de promițător. 

De cînd acesta se hotărîse să divorțeze de Olivia, 
Ricci nutrea speranța secretă că poate Hugo îi va 
face, în sfîrşit, o promisiune. 

“Desigur, ea nu-l forțase niciodată. 

Ca întotdeauna, va trebui doar să aibă răbdare şi 
să aştepte. 

— Şi, în sfîrşit, anunţă prezentatorul, veşti bune azi, 
despre Fern Donleavy, modelul care a trebuit să se 
refacă de pe urma atacului atît de urit, la care a fost 
supusă de fostul ei prieten. 

Aparatele de filmat fixau intrarea fundaţiei. Ricci o 
văzu pe Fern, însoţită de mama ei, pe care Ricci o 
mai văzuse şi înainte, la ştiri, şi pe Hugo. Aparatul se 

„apropie de chipul lui Fern. 

Pansamentele fuseseră scoase şi rănile se vedeau 
clar. Cu toate acestea, Fern zîmbea cu toată faţa. 
Ricci zîmbi şi ea. 

— Senzaţionalele ştiri de astăzi, continuă vocea, au 
revelat faptul că Fern Donleavy este fiica lui Hugo 
Rees, magnatul industriei de cosmetice. Povestea 
mai trebuie confirmată, dar surse aproape de familie 
ne spun că domnul Rees a aflat abia în urmă cu 
cîteva zile despre existenţa fiicei sale, după întîlnirea 
lui cu doamna Donleavy, de care se despărțise în 
anul 1971. Am înțeles că Fern a aflat chiar adineauri 
despre această dramatică întorsătură a evenimente- 
lor. 

— Ce părere ai despre noul tău tată? Microfonul fu 
împins în obrazul lui Fern. 

— Eu... ăă... nu am avut încă timpul să mă gindesc, 
zimbi Fern, slabă. 

— Deci, domnule Rees, într-adevăr nu aţi cunoscut 
adevărata identitate a lui Fern? 

— Nu, cîtuşi de puțin. 

Hugo o apucă brusc pe Rowena de braț şi o trase 
aproape de el. 

— Mulțumită acestei minunate doamne, am căpătat 

în dar o fiică. Şi acum, vă rog să mă scuzați, dar aş 
vrea să petrec puţin timp cu familia mea. 

Cei trei îşi făcură drum prin gloata reporterilor şi 
urcară în Bentley. 

Ricci rămase uitîndu-se fără să vadă, la ecran. 
Simţea în burtă ca o împunsătură de cuţit. Cum era 
posibil? Precis nu era decit o greşeală, o cascadorie 
publicitară de care încerca Hugo să profite. Şi felul în 
care se uita la femeia aceea — mama lui Fern... Ricci 
ridică receptorul şi formă numărul lui Hugo. 

— Hugo, spuse ea într-un suflet, este adevărat? 

— Ricci, draga mea, biigui el, nu este cea mai mi- 
nunată veste? Sînt înnebunit. Nu mai pot sta acum, 
draga mea, tocmai iau cina cu Rowena şi Fern. Te 
sun mîine. 

Ricci trînti receptorul înapoi în furcă şi se ghemui 
pe canapea, strîngîndu-şi tare genunchii la piept. Asta 
să fie oare soarta ei, să ocupe întotdeauna locul din 
spate, în viața lui Hugo? Totul părea atît de disperant 
de necinstit. i l 

4 

— Eram efectiv hotărită să te omor, cînd ai venit azi 
la mine, spuse Fern. 

— Din cauza lui Vitale? Păi a fost ideea ta. 

— Nu să vinzi Vitale. Nu am vrut să mă vinzi pe 
mine lui Leo Eden. 

— Ei bine, îi zîmbi Hugo peste buza paharului cu 
brandy, totul a luat o întorsătură cît se poate de fe- 
ricită. Nu mai trebuie să lucrezi pentru el. 

— Este o modalitate cam brutală de a scăpa de o 
slujbă. 

— Doctorul spune că cicatricele vor dispărea, Fern. 
Mi-a dat toate asigurările. 

— Ştiu asta. Doamne, mă simt absolut sfirşită. Tot 
nu-mi vine să cred ce mi-aţi spus tu şi Rowena. Mi se 
pare efectiv atît de ciudat ca tu şi... că voi... înțelegeți. 
Sînteţi atît de diferiți. 

- Nu eram, atunci. Dacă nu ar fi fost părinţii mei, 

„nu mi-ar fi fost deloc greu să renunţ la tot şi să trăiesc 
viaţa Rowenei, în sălbăticia Irlandei. Mă tenta. Şi eram 
foarte îndrăgostit de mama ta. 

— Dar ai părăsit-o. 

- Rowena i-a spus povestea, da? 

- Mi-a spus că ai fost şantajat să rămii aici. Presu- 
pun că numai tu puteai şti dacă ai făcut sau nu o 
alegere bună. Nimeni nu poate şti cum trebuie să fi 
fost. l 

— Cîtă dreptate ai. A fost iadul pe pămînt. Zău, 
Fern, nimeni nu mă poate acuza că am vrut să rămîn 
cu Olivia, ce naiba. Abia dacă ne-am consumat căsă- 
toria. Am trăit ani de zile ca un călugăr, pînă cînd 
Ricci şi cu mine... ei, au mai existat cîteva alte femei 
pînă atunci, dar niciodată nu am uitat-o pe mama ta. 
In ziua aceea, cînd te-am văzut prima oară, la balui 
acela — a fost ca și -cum în fața mea s-ar fi aflat ea. 
Dar nu mi-a trecut o clipă prin cap că exista o legă- 
tură. Mi-am spus că era doar o coincidenţă, un joc 
straniu al memoriei, lumina care-ţi joacă feste. Dar 
mi-a retrezit durerea, ca şi cum totul s-ar fi petrecut 
ieri. Este tot aşa de frumoasă cum mi-o amintesc, 
sălbatică şi frumoasă. 

— O mai iubeşti încă? întrebă Fern în şoaptă, ur- 
mărind expresia de pe chipul lui Hugo. 

— Poftim? Eu... ăăă... nu ştiu, se bilbii el. De fapt, 
nu m-am gîndit la asta. 

— Îi mestecă pe bărbaţi şi-i scuipă apoi, îl ameninţă 

Fern. Ăsta este micul ei dejun. Ca rasă, cred că de 
fapt şi-ar dori dispariţia lor. 

- Mi-am închipuit asta, rîse Hugo. Ascultă, nu este 
un mare noroc că Olivia s-a mutat de aici? Sînt atît de 
fericit că ai fost de acord să vii şi să stai o vreme aici, 
cum nici nu-ți închipui. 

— Mi se pare de-a dreptul caraghioasă toată gran- 
doarea asta, cu Thomas şi Nancy care ne servesc. 
Este atît de ciudat. Dar nu am vrut să mă întorc sin- 
gură în apartament şi Rowena insistă să plece miine. 
În plus, cred că ar trebui într-adevăr să încercăm să 
ne cunoaştem unul pe altul. Fern îşi aruncă pantofii 
din picioare, şi-şi vîrî picioarele sub ea, instalîndu-se 
în colțul canapelei Chesterfield, mai curînd reci, din 
piele. Căscă ostentativ. Ar trebui să'mă duc la cul- 
care. Nu sînt obişnuită să stau toată ziua trează. Nu-i 
aşa că e minunată biblioteca asta? Se uită în jurul 
camerei, la miile de cărţi care căptuşeau pereţii, din 
podea pînă în tavan. 

- Într-adevăr. Mi-a fost teamă să nu o pierd, din 
cauza pretențiilor Oliviei.. 

— Dar nu ai pierdut-o. 

— Multumită vînzării lui Vitale şi celorlalte linii, îmi 
pot permite să-i plătesc Oliviei ca să scap de ea. Cel 
puțin aşa cred. Adică dacă are de gînd să arate un 
dram de minte. Miine am o întîlnire cu ei toți. De fapt, 
Fern, aş vrea să vii şi tu, dacă te simţi în stare. 

- Nu o să li se pară ciudat să mă vadă acolo? 

- Puțin îmi pasă mie de ce li se pare lor. În fond 
vor trebui să se familiarizeze cu ideea asta, nu? 


Fern o strînse de mînă pe mama ei, în timp ce 
Thomas le conducea, în viteză, pe M4, spre aeroport. 

— Eşti sigură că o să suporţi, mamă? Ştiu cît urăşti 
tu să zbori. 

— O să fie bine. Să nu-ţi faci griji pentru mine. Tu 
eşti cea de care trebuie să te ocupi, acum. Ochii ei 
călătoriră cu o foame maternă, pe chipul fiicei sale. 
Promite-mi că o să-mi scrii, draga mea. 

— Bineînţeles. 

— Nu-i lăsa să te corupă. Nu aş vrea să te văd 
transformîndu-te într-o femeiuşcă cu capul gol, sau 
cum le spuneți voi. 

— Paraşută, dar nu o să devin aşa ceva. Cum aş 
putea, cu o mamă ca tine? De la tine am învăţat 
adevăratele valori. Nimeni nu o să mi le ia, sau nu o 
să ţi le ia, Rowena. 

- Cred că ai dreptate. Nu eşti o fată rea, ştiai asta, 
Fern? 

Fern rîse încet. 

— Şi nici tu nu eşti o mamă rea. Dacă nu s-ar fi 
întîmplat toate astea, mi-ai fi spus pînă la urmă? 

Rowena ridică din umeri şi se uită afară, la trafic, 
înainte de a răspunde. 

- Nu ştiu dacă aş fi avut curajul, mărturisi ea. Ştiam, 
în sufletul meu, că nu era drept să nu ştii. Eram în- 
grozită... 

— De ce anume? 

- Că te vei întoarce împotriva mea, spuse ea, în- 
cet. 

— Din cauza lui Hugo? 

— Din cauza secretului, din cauza lui Hugo, din 
cauză că eu nu am fost cinstită, din cauză că... Ah, nu 
ştiu, sînt sute de motive. 

— Ei bine, nu m-am întors împotriva ta. Şi Hugo nu 
este un om chiar atît de rău... 

- Nu ştiu. Încă mai despic firul în patru. Cînd a 
plecat din Irlanda, nu ştia că eram însărcinată. Nu 
i-am spus niciodată. Doamne, Fern, încă mai sînt fu- 
rioasă. Toţi acei ani grei, cînd viaţa era numai o luptă, 
iar el trăia ca un prinț cu toţi banii şi cu poziţia lui 
socială şi cu totul. Cred că m-am purtat ca o femeie 
răutăcioasă. Nu am vrut să ştie despre tine, pentru că 
am vrut să plătească. l 

Fern-dădu încet din cap. 

— Acum înţeleg de ce te-ai purtat atît de bizar cînd 
am venit la tine. Cred că a fost un şoc groaznic să mă 
auzi năpustindu-mă asupra ta şi vorbindu-ți despre el. 

— Am crezut că o să am un atac de cord. Imi pare 
rău că nu ţi-am spus, draga mea. Dar pur şi simplu nu 
am putut. Eram înspăirnîntată şi voiam să te păstrez 
numai pentru mine, să nu te împart cu el. Simțeam că 
nu te merită, dar nu aveam dreptul acesta. Acum îmi 
dau seama. Nu este un om chiar aşa de rău. Puțin 
cam moale, poate. 

— Mai ţine încă la tine. 

— Prostii. Este îndrăgostit de un vis. Poate că întot- 
deauna a fost. 

— M-a rugat să-ţi dau ceva, îşi aminti Fern deo- 
dată, şi scormoni în sacul ei, scoțind de acolo un 
pachet mic, superb ambalat. 

- Ce e asta? 

— Nu mi-a spus. Mi-a spus doar să nu uit să ţi-l 
dau, înainte de plecare. 

Degetele Rowenei deschiseră pachetul. 

— Parfum, spuse ea, arătîndu-i lui Fern sticluța. 

- Orfeu. Am avut perfectă dreptate. Am ştiut eu, 
strigă Fern. 

— Mmm, miroase frumos. 

Rowena adulmecă gitul sticluţei, apoi se tamponă 
de două ori pe încheieturile mi:inilor. 

- Îmi aminteşte de apa aceea de levănţică pe care 
o făcea bunica ta. Levănţică şi petale de trandafiri, 
macerate în apă distilată, cu puţin whisky irlandez, ca 
să-i menţină parfumul. Desigur, ăsta miroase mult mai 
bine. 

— Hugo l-a făcut special pentru tine. 

- Sticla asta? Cît deranj! 

— Nu, mamă. Parfumul propriu-zis l-a făcut pentru 
tine. După ce v-aţi despărțit. El l-a creat. Mai ţii minte 
legenda despre Orfeu şi Euridice? 

— Cum să nu? Vrei să spui că l-a creat pentru... 
mine? l 

— Da şi este unul din parfumurile lor care se vinde 
ceł mai bine. Sînt sute de femei care folosesc parfu- 
mul tău. 

___— O esență de capră mi s-ar potrivi mai bine, acum. 
In sfîrşit, ce idee, oftă Rowena, răsucind în mînă sti- 
cluța mică, în formă de frunză. Elegantă sticluță: 

Fern putea paria că mama ei era puternic impre- 
sionată. 

— O să-i spun că ţi-a plăcut. 

- N-o să faci asta. O să-i spun eu, cînd o să-l văd. 

- Dar cînd o să fie asta? Nu prea cred că o să mai 
vii aşa de curînd la Londra. 

— Nu se ştie niciodată. Ochii Rowenei scînteiară 
ştrengăreşte spre.Fern, în timp ce răsucea întruna 
sticluța, în mîini. 


Fern se aşeză la dreapta lui Hugo. Îşi pipăi cu 
degetele bentița de la ceafă, verificînd acele pe care i 
le aranjase Nancy cu atita artă, azi-dimineaţă. 

Thomas fusese trimis acasă la Fern ca să-i ia ceva 
de îmbrăcat, inclusiv costumul din in alb, Versace, 
care ştia că-i va face dreptate — ei şi lui Hugo -— la 
această întîlnire a consiliului de administrație.. 

Unul cîte unul intrară şi ceilalți. Fern observă că 
Hugo abia dacă-şi ridică puţin capul din maldărul de 
hirtii. 

Oliviei, căreia Fern nu-i fusese prezentată, îi căzu 
falca, în clipa în care o văzu pe Fern. Apoi sosiră 
gemenii, împreună. 

Se aşezară în faţa lui Fern, de cealaltă parte a 
mesei şi Lucienne se zgii la ea. Julian intră şi el agale, 
cîteva minute mai tîrziu, urmat de doi bărbaţi care 
păreau mult mai în vîrstă decît Hugo. 

Nu ştia cine sînt şi, după expresiile de pe chipurile 
lor, păreau că se întreabă ce dracu’ o fi căutînd ea 
aici. l 

Indată ce toate locurile fură ocupate şi comanda 
de cafea dată, Hugo deschise şedinţa. 

— Sînt sigur că ştiţi cu toții de ce am convocat 
această şedinţă extraordinară, începu el, dar în cazul 
în care unii dintre voi mai au încă îndoieli, să vă amin- 
titi că la ultima noastră întîlnire am avut o majoritate în 
favoarea vinzării liniilor La petite Mort, Vitale şi Bijou 
concernului Cooper Jefferson, pentru un preţ conve- 
nit, de cincizeci milioane de lire. Ştiu că unii dintre voi 
aţi fost cît se poate de nerăbdători să vă vindeţi părţile 
şi, înainte de a discuta despre asta, vreau să-mi auziţi 
propunerile. 

Făcu o pauză şi răsfoi printre hirtii, în timp ce Laura 
turna cafea pentru toată lumea. Fern observă că toţi 
stăteau cu sufletul la gură, nerăbdători să afle ce ó să 
le spună Hugo. 

- Vă propun, începu acesta, ridicînd glasul ca să 
fie auzit uşor în toată sala de conferințe, să împărțim 
beneficiile Cooper între toți acţionarii, procentual. În 
esenţă, eu voi reţine patruzeci la sută, adică douăzeci 
de milioane de lire, iar restul de treizeci de milioane 
de lire îl veţi împărţi între voi, în funcţie. de acţiunile pe 
care le deţineţi. - 

— Asta înseamnă că eu voi avea dreptul la trei 
milioane, spuse prima Olivia. 

— Exact. 

— lar Alexander şi cu mine vom avea puţin sub 
două milioane, fiecare. 

- Mai exact, 1,95 milioane, confirmă Hugo. Şi fără 
îndoială că tu, Humphrey, avînd în vedere că eşti ban- 
cher, îți vei calcuta singur cifrele... 

— 3,6 milioane de lire, spuse încet Humphrey Mor- 
rison, evitînd privirea lui Hugo. 

- Dar fundaţia? lătră Lewis Bloomfield. Este vorba 
de cincisprezece procente, adică... 

Hugo ridică mîna, întrerupîndu-l pe Lewis. 

— Ah, tocmai voiam să ajung aici, Lewis. Mi-ai luat-o 
înainte. Sper că aţi băgat deja de seamă că avem 
astăzi, printre noi, o figură nouă, spuse Hugo, zimbind 
mîndru, cu toată fața, spre fiica lui. Aş vrea să v-o 
prezint pe fiica mea, Fern. 

Fern îi zîmbi lui Hugo, dar, uitîndu-se apoi în jurul 
mesei, întîlni numai chipuri ostile. 

— O clipă, vorbi din nou prima Olivia, despre ce 
dracu' vorbeşti, Hugo? Tu n-ai nici o fată. Am auzit 
nişte aiureli aseară, la ştiri, dar nu pot crede că este 
ceva adevărat. Mi-am închipuit că este doar o go- 
goriţă publicitară... 

— Oricine poate vedea că nu-i decit o intrigantă 

vînătoare de avere, îşi întrerupse Lucienne mătuşa. 
Dar nu eşti atît de naiv, încît să o crezi, Hugo? Ne-am 
gîndit cu toţii că eşti în pragul unei crize de vîrstă, 
dragă unchiule, dar nimeni dintre noi nu-şi poate în- 
chipui că te-ai lăsat păcălit de o... aventurieră, termină 
Lucienne, încreţindu-şi nasul a dezgust şi privind-o pe 
Fern, peste masă. _ 

Fern îşi simţi obrajii îmbujoraţi de o furie subită. Îşi 
strînse pumnii, cu privirea în poală, aşteptînd replica 
lui Hugo. 

— Voi continua, considerînd că nu am auzit aceste 
comentarii. Nu mă simt obligat să mă explic în fața 
voastră. Aşa cum spuneam, aş vrea să v-o prezint pe 
fiica mea, Fern. Dincolo de considerabila mîndrie de a 
v-o prezenta în mod formal, motivul pentru care am 
invitat-o pe Fern la această şedinţă a acţionarilor vă 
va deveni imediat foarte clar. Poate că unii dintre voi 
cunosc condițiile testamentului tatălui meu, prin care 
acesta lăsa zece la sută din Oscar Rees Fundaţiei 
Rees, avînd în vedere că la data morţii sale, eu nu 
aveam copii viabili. Desigur, dacă aş fi ştiut la vre- 
mea aceea de existenţa lui Fern, atunci cele zece la 
sută i-ar fi fost lăsate direct ei. Acum vom lua măsuri 
imediate pentru a-i transfera lui Fern, posesoarea lor 
de drept, proprietatea asupra acestor acţiuni. 

— Dar este absurd, scuipă Lewis Bloomfield. Nici 
nu intră în discuţie. Solicit asistenţă legală înainte de 
a continua această discuție. 

- Bineînţeles că trebuie să faci asta, Lewis, dar am 
studiat eu deja toate implicaţiile legale şi trebuie să vă 
spun că Fern se bucură de drepturi prima facie. 

— Şi banii? Doar ştii că noi contam pe vinzarea 
acestor acţiuni, pentru supraviețuirea fundaţiei. În- 

seamnă că va trebui să desființăm fundaţia. 

— Ah, Lewis, nu fi aşa de dramatic. Fundaţia poate 
face foarte uşor rost de bani, mai ales dacă — şi Hugo 
se uită la Olivia — deţinătorii de capital se vor or- 
ganiza. În plus, înțeleg că soţia mea va dona o parte 
din banii ei fundaţiei. Am dreptate, Olivia? 

- Ăăă... da, nu m-am hotărît încă asupra sumei. 
Desigur, va trebui să-mi calculez cheltuielile de între- 
tinere şi diferitele obligaţii financiare... 

— Exact. Oricum, datele sînt că Fern îşi va obține 
acţiunile. Să nu uităm, Lewis, că mai ai alte cinci la 
sută din acțiunile Oscar, aşa cum ti-au fost lăsate prin 
testament de Alfred Easton. Dacă alegi varianta de a 
accepta o parte din beneficii, aceasta îţi va asigura o 
sumă frumuşică. incă nu eşti complet falit. 

Fern îl atenţionă pe Hugo. 

— Pot să vorbesc? îl întrebă ea, calmă. z 

— Nu este nevoie, draga mea. Mă pot descurca şi 
singur. Stai doar şi ascultă. 

— Nu, vorbesc serios, Hugo. Cred că este impor- 
tant. 

Hugo îşi studie fiica, remarcîndu-i bărbia hotărită şi 
aerul degajat. 

— Foarte bine. Ai cuvîntul, draga mea, dacă eşti 
sigură că... 

Fern se ridică şi înghiţi din greu, observînd ex- 
presiile celor care o priveau, variind de la simpla cu- 
riozitate, la ostilitate fățişă. Vocea ei catifelată se auzi 
limpede, în încăperea vastă. 

- Tocmai am petrecut o săptămînă în care am fost 
îngrijită de fundaţie şi rămîn veşnic recunoscătoare 
întregului personal de acolo pentru bunătatea lui, pen- 
tru grija şi preocuparea lui. Am avut şansa de a apre- 

cia pe propria-mi piele asistenţa calificată oferită de 
fundaţie, în materie de chirurgie estetică şi să cunosc 
posibilitățile atîtor chirurgi de excepție care lucrează 
acolo. Dar nu numai că am văzut cum funcţionează 
fundaţia din punct de vedere medical, ci am cunoscut 
şi cîțiva dintre pacienţii ei, inclusiv o micuță curajoasă 
fetiță de şapte ani, care în scurta ei viață a cunoscut 
mai multe traume decit a suferit cineva dintre noi, în 
întreaga sa existență. Ea nu-şi poate îndrepta ca lu- 
mea degetele, pentru că pielea ei s-a strîns, efectiv. 
Spre deosebire de mine, mama lui Lucy nu are posi- 
bilitatea să-şi permită asistența doctorului Fielding şi a 
colegilor acestuia. Ea depinde de caritatea fundației. 

Fern înghiţi din greu, cînd vocea ei cedă tensiunii 
nervoase. 

- Lucy a fost doar unul din atîțtia pacienţi pe care 
i-am văzut acolo. Nu mă pot aşeza, să privesc liniştită 
lupta fundației pentru supraviețuire. Şi în mod cate- 
goric, nu din cauza mea. De aceea propun să donez 
jumătate din partea care-mi revine mie din vînzările 
Cooper Jefferson, fundaţiei Oscar Rees. 

- Fin, gifii Hugo. Nu te-ai gîndit bine. Nu-ţi pot 
permite să... 

— M-am gîndit foarte serios la asta, Hugo. Nu voia 
accepta dreptul asupra acestor acțiuni decît cu acea- 
stă condiţie. 

— Ei bine, eu cred că este foarte nobil din partea 
ta, izbucni Olivia. Accept, în numele fundaţiei. Lewis! 

- Ăăă, da. Mulţumesc. Fundaţia îţi este extrem de 
recunoscătoare. Avînd în vedere împrejurările, pare 
foarte cinstit din partea ta. 

— Mai mult decit corect, fireşte! spuse Hugo, rîn- 
jind. Eşti absolut sigură, Fern? 

— Mai mult ca sigură, Hugo. Dar mai este un mic 
amănunt. 

- Da? 

— Aş vrea un loc în consiliul de conducere al fun- 
daţiei. Efectiv, m-am ataşat de acest loc şi mă gîn- 
desc să mai pierd ceva timp, acolo. Sper ca membrii 
consiliului să aprecieze intenţia mea de a contribui în 
mod pozitiv şi efectiv la viitorul fundaţiei. 

— Bineînţeles că ar trebui să supunem votului pre- 
tenţia ta, izbucni Lewis, dar avînd în vedere circum- 
stanțele... Olivia? 

Olivia reuşi cu greu să-şi găsească glasul. Cine 
naiba se credea parvenita asta, care îşi croia drum cu 
forţa în viaţă, preluînd nenorocita aia de fundaţie şi a 
cărei următoare mişcare era, fără îndoială, preluarea 
companiei Oscar Rees? lar acum, va trebui să lu- 
creze alături de ea. Era prea mult. 

— Eu... ăăă... nu văd nimic împotrivă, bolborosi ea, 
printre buzele strînse. 

— Bine, spuse Fern, încîntată. Înseamnă că-l pu- 
tem ruga pe David să întocmească formele. Vă mulțu- 
mesc tuturor, încheie se ea, aşezîndu-se. 

Peste masă, surprinse zîmbetul larg al lui Alexan- 
der Easton. 

- Bine jucat, îi şopti acesta printre buze, şi-şi apro- 
pie mîinile, aplaudînd în bătaie de joc. 

— Da, bine.. consider că asta pune capăt discuţiei 
noastre. Sper că sînteţi pe deplin satisfăcuţi. Vă pro- 
pun să discutaţi cu mine, în particular, orice alte pro- 
bleme. Hugo îşi închise dosarul şi se ridică. În timp ce 
toată lumea începuse să plece, Humphrey Morrison 
se apropie de el. 

— Hugo, trebuie să stăm de vorbă. 

- Da, desigur, Humphrey, dar nu acum. Fern! strigă 
el, văzîndu-şi fiica dispărînd pe uşă. 

Simţea o nevoie disperată să stea de vorbă cu ea. 
Alexander zumzăia după ea, ca o albină după miere. 

— Fern! strigă el zadarnic, pe cînd aceasta dispă- 
rea din raza lui vizuală. 

— Ah, foarte bine, Humphrey, haide să discutăm 
acum. 

— Hugo, eu cred că banca s-a cam pripit. 

— Ca întotdeauna, zic eu, mormăi Hugo. ` 

Humphrey îşi drese glasul, nervos. 

— Intre noi au existat întotdeauna relaţii bune. 

— Nu chiar atît de bune pe cît am crezut, Hum- 
phrey. 

— Adevărul este, continuă Humphrey, că noi am 
întreprins anumite cercetări discrete şi se pare că... 
raportul asupra ta şi asupra companiei este posibil să 
fi fost... rău intenţionat. 

- Rău intenţionat? tună Hugo. Rău intenţionat! Ce 
dracu' vrea să însemne asta? Este sigur că ai consi- 
derat drept bune informaţiile pe care le-ai avut în faţă, 
înainte de a-ţi fi asumat un asemenea risc faţă de 
mine. Şi ce ai vrea să-ți spun acum? Mulţumesc? Dacă 
aş spune asta, m-aş îndoi de sănătatea mea mintală, 
crede-mă. Or, fireşte că sănătatea mea mintală nu 
lasă de dorit, ce zici? 

Humphrey îşi scutură capul, nefericit. 

— Nu. 

— Exact. Deci, ce ai de gînd să faci? Să dregi 
lucrurile? Hugo îşi frecă mîinile, savurînd disconfortul 
celuilalt. 

— Unul dintre executivii noştri, Charles Allen, are 
se pare o legătură cu nepoata ta. Domnişoara Easton 

i-a furnizat informaţii despre tine şi despre compania 
ta şi prostul le-a folosit ca să încerce să influenţeze 
consiliul de conducere al băncii. 

— Să încerce este poate greşit spus, Humphrey. 
Chiar a influențat consiliul, proştilor! Şi ce vrei să faci 
acum, Humphrey? O să-mi dai o puşculiță pe gratis, 
ca să mă îmbunezi? 

— Fireşte că Charles Allen a fost dat afară. 

— Fireşte? 

— ŞI, fireşte, noi nu ne vom vinde părţile pe care le 
detinem în companie. Desigur, ne menţinem dreptul 
de a dispune de acestea aşa cum vrem, în viitor, dar 
tu vei avea prima opţiune, după care te vom ruga pe 
tine să ne recomanzi un client. Mă tem că nu putem 
face mai mult. În fond, trebuie să ne protejăm inves- 
titia. 

Hugo dădu din cap, înțelegător. A 

— Cită înţelepciune din partea ta, Humphrey. Iti 
mulțumesc. Dar acum te rog să mă scuzi, mai am 
cîteva probleme urgente. 

— Dar... 

Humphrey Morrison se opri cînd Hugo îşi ridică amîn- 
două mîinile, ca să-l facă să tacă. 

— Mulţumesc, Humphrey. Fără îndoială că vom mai 
vorbi. 

Hugo se îndepărtă, lăsîndu-l pe bancher disperat. 

Fern nu era de găsit nicăieri. Hugo scrută culoarul 
şi înjură în barbă. 

Trebuia să discute cu ea. 

— Hugo, în sfîrşit. Vreau să vorbesc cu tine. 

— Ah, nu încă unul, oftă Hugo. Nu acum, Olivia, te 
rog. Trebuie neapărat să... ) 

— Acum! insistă aceasta. Dacă vrei o scenă în pu- 

blic, eu una nu am nimic împotrivă, dar ţi-aş propune 
să ne oprim puţin în biroul tău. 

- Foarte bine. 

Cum se închise uşa în urma lor, Hugo se întoarse 
spre, în curînd, fosta sa sotie. 

— S-a întîmplat ceva? 

Chipul Oliviei se înroşi şi se contorsionă cît se 
poate de neatrăgător. 

— Da, Hugo, într-adevăr s-a întîmplat ceva nespus 
de rău, dacă vrei chiar să ştii. Se aplecă peste biroul 
lui şi-şi apropie fața de a lui, neplăcut de aproape. Aş 
vrea să ştiu, şuieră ea, ce naiba e toată aberaţia asta 
în legătură cu fata aia? Cum este posibil să o prezinti 
tuturor ca pe fiica ta? Lăsînd la o parte situaţia je- 
nantă în care ne pui pe toţi, te faci efectiv de rîs. 

- Nu cred că te înțeleg. Îmi pare rău dacă exis- 
tența lui Fern te face să te simţi prost, deşi nu pricep 
cîtuşi de puţin de ce, cît despre faptul că mă fac de 
ris, ei bine, nu înţeleg cine ţi-a băgat în cap asta. 

-— Ai fost îmbrobodit. Nu e fiica ta. Ce naiba, omule, 
sînt atitea femei care ar putea veni aici, declarînd 
acelaşi lucru. Ştiu că ai avut mai multe legături, de-a 
lungul anilor. 

— Cred că e posibil, dar realitatea este că nu au 
făcut-o. Şi trebuie să pricepi că eu am descoperit exis- 
tența ei şi nu ea pe a mea. Aşa cum am spus şi la 
şedinţă, nu simt nevoia să dau nimănui explicaţii. Si- 
tuaţia este că sînt mulțumit că e fiica mea. Poate te 
interesează să ştii că dacă nu aş fi fost atît de prost 
atunci, m-aş fi căsătorit cu mama ei în loc să fi permis 
să fiu aruncat într-o viaţă de purgatoriu, alături de tine. 
Fără îndoială că şi tu gîndeşti la fel. Fii fericită că 
amîndoi avem acum ocazia să ne reconstruim viața. 

Te rog, ocupă-te doar de afacerile tale, nu şi de ale 
mele. La revedere, Olivia. 

— Eşţi un prost, Hugo Rees, şi intenţionez să do- 
vedesc acest lucru. 

— Aşa cum a încercat şi nepoata ta, Olivia? În locul 
tău m-aş concentra să încerc să mai salvez o brumă 
de demnitate. Dumnezeu ştie că duceti lipsă de aşa 
ceva în momentul de faţă, tu şi întreaga ta familie. lar 
acum, chiar trebuie să plec. | 

— Mă dezguşti, Hugo, crede-mă. Sper că o să pu- 
trezeşti în iad. 

- Nu ar putea fi mult mai rău decit faptul că am 
fost căsătorit cu tine. 

— Bucură-te atunci cu gîndul că o să fac tot poșibi- 
lul să divorțez cît mai repede, spuse Olivia, ridicîn- 
du-se. l 

— Atunci eu îți propun să începi chiar acum, urlă 
Hugo. 

Olivia ieşi ca o vijelie din birou, trîntind uşa în urma 

ei, cît putu de tare. 
„Lucienne abia dacă se mai putea stăpiîni. Îşi trecu 
degetele cu unghii roşii prin părul negru, mătăsos, şi 
începu să se joace cu nasturii de alamă ai blazerului 
Yves Saint-Laurent, urmărindu-i pe Alexander şi pe 
Fern, prin geamul de sticlă fumurie, al biroului. 

De-a ce naiba se juca Xan? În sfîrşit, îşi smulse 
privirea de la ei, neputînd suporta să-i vadă rizînd. În 
fond, cine naiba era ea? 

Desigur, fata lui Hugo! Era cea mai mare absurdi- 
tate pe care o auzise vreodată şi o să găsească ea o 
cale să o dovedească. Se uită pe biroul ei şi văzu lista 
mesajelor telefonice. 

Se pare că Charles o sunase de patru ori în ul- 
timele două ore. 

Luă lista şi făcînd-o ghemotoc o aruncă direct în 
coşul de hirtii. Mare păcat — regula al naibii de bine. 
Dar ce plictisitor putea fi! 

O să renunțe el repede să o mai sune, cînd o să-şi 
dea seama că nu mai avea de gînd să discute cu el. 

Cite eforturi făcuse ea, pe felia ei din acţiune și- 
aproape că avusese efect. 

Dacă prostul ăla bătrîn de Morrison nu ar fi devenit 
bănuitor şi dacă Leo Eden nu ar fi renunţat la afacere, 
ajungînd la o înțelegere cu Hugo... 

Mai exista o cale să reuşească. Aşa cum spusese 
Xan, ei doi împreună pot face orice. 

Lucienne se ridică şi se mai uită o dată la fratele ei 
şi la stricata aia. Fata nu avea nici o şansă în ce-i 
privea pe ea şi pe Xan. 

În sfîrșit, Lucienne zîmbi, numai pentru ea. Acum, 
că proiectul Charles Allen era de domeniul trecutului, 
avea nevoie de altceva în care să-şi vîre dinţii şi ex- 
punerea lui Fern Donleavy îi oferea o compensație cît 
se poate de satisfăcătoare. 

— Te rog, David, încearcă să o readuci la realitate, 
pledă Hugo. 

— După cite văd eu, Hugo, Fern. este pe deplin 
conştientă de ceea ce face şi, în mod clar, hotărîrea ei 
este luată. 

— Mulţumesc, David, zîmbi Fern. Exact asta i-am 
explicat şi eu lui Hugo. Vreau să fac ceva concret, ca 
să ajut fundaţia — nu numai să pompez bani în ea. Aş 
vrea să mă implic efectiv în activitatea ei. Nu suport 
ideea să o văd închizîndu-şi porțile. 

— Fundaţia nu se va închide, Fern. Ai fost şanta- 
jată sentimental de către cei de acolo. Situaţia lor fi- 
nanciară nu este chiar aşa de proastă. Este vorba 
doar de o proastă administraţie. 

— Ştii, Hugo, nu înţeleg cum poți sta aşa, privind-o 
cum se zbate. In fond, este opera tatălui tău. lar tu dai 
impresia că te-ai distanțat complet de ea. 

— Nu te lăsa înşelată de aparente, Fern, interveni 
David. Hugo varsă anual în contul fundaţiei o substan- 
țială sumă de bani. A preferat doar să nu spună nimă- 
nui acest lucru. 

— David! îl admonestă acesta. Ajunge! 

— Nu, Hugo. Este important ca Fern să cunoască 
situația. Pentru că Olivia se implicase într-o măsură 
atît de mare, Hugo a hotărît ca rolul lui să fie, cum să 
spun eu, acela al unui membru pasiv. 

— Ştiam că nu am fi făcut altceva decit să ne cer- 
tăm, explică Hugo cu un zîmbet amar, aşa că i-am 
lăsat să procedeze cum vor. 

— De ce nu mi-ai spus? Am crezut că ţie... 

— Că nu-mi pasă? Ah, îmi pasă foarte mult. Acesta 
este şi motivul pentru care fundaţia nu o să dispară 
niciodată. Şi, ca să fiu sincer, aş prefera să mă folo- 
sesc de banii mei, nu de ai tăi, ca să o susțin. La 
modul ideal, mi-ar fi plăcut ca membrii consiliului să 
vadă cît de rău reuşeşte Olivia să încurce totul şi să o 
dea apoi afară. 

— lar eu am stricat totul. 

- Nu, bineînţeles că nu. Nu exista nici o garanţie 
că i-ar fi cerut retragerea. Ca să zic aşa, jucam un joc 
de aşteptare. 

- lar eu ţi l-am stricat, nu-i aşa? spuse Fern încet. 

— Nu, draga mea. Nu trebuie să gîndeşti aşa. Nu a 
existat niciodată un plan definit. lar acum, că ai un loc 
în consiliu, o să ai minunata ocazie să o îndepărtezi, 
nu-i aşâ? 

— Sper. Deşi, cred că mai bine ar fi să stau cît mai 
departe de ea. Pe mine nu mă interesează politica, 
mă interesează doar munca. 

— Bine! Şi îţi urez tot succesul posibil, Fern, spuse 

David vesel. Acum am doar cîteva hirtii pe care tre- 
buie să le semnezi, iar după aceea voi fi mîndru să-ți 
spun că eşti proprietara a zece la sută din Oscar Rees. 
Eşti fericită? | 

— Da, zîmbi ea. lar acum, Hugo va trebui să-mi 
găsească neapărat ceva de făcut. 

— Senzaţia mea este că ar trebui mai curînd să-ți 
găsesc lucruri pe care să nu le faci, rise Hugo. 


Ricci îşi mai aranjă o dată părul, mijindu-şi ochii în 
oglinda întunecată. Stinsese toate becurile, lăsînd în- 
căperea doar în lumina flatantă a sfeşnicului de pe 
masă. Işi dădu seama, nu fără surprindere, că era 
prima oară că-l invitase pe Hugo la masă, acasă la 
ea. Amîndoi mîncau cu mare plăcere în oraş, aşa că 
niciodată nu găsise nimerit să sugereze o seară de 
gătit acasă — pînă acum. Se repezi în baie şi-şi mai 
dădu o dată cu parfum — F/orissima — după care îşi 
turnă un pahar zdravăn cu gin tonic. 

Cercetă cu un ochi critic masa, controlînd din nou 
dacă totul se afla acolo: unde trebuia. Micul aranja- 
ment de trandafiri de ceai şi frunze de stejar arăta 
încă proaspăt şi delicat. Cristalurile străluceau îmbie- 
tor. Spuma de stridii se răcea în frigider, friptura de 
vacă aştepta să fie băgată în cuptor, iar legumele se 
aflau în oala sub presiune, pentru a fi fierte în ultima 
clipă. Se simți mulțumită de eforturile făcute. 

Se uită la ceas. Hugo ar trebui să pice dintr-o clipă 
în alta. Cum alesese muzică de Debussy ca să umple 
tăcerea, Ricci se aşeză lîngă foc, lăsîndu-se scăldată 
de sunetele armonioase. Rar admitea să recunoască 
ea cît de singură se simțea de la moartea lui Rufus. 
Incercînd să-i convingă pe ceilalţi cît de bine se des- 

curca, aproape că reuşise să se convingă şi pe ea de 
acest lucru. 

Rufus fusese un soț minunat şi, desigur, un prieten 
bun. Fireşte, legătura lor fizică fusese destul de limi- 
tată, avînd în vedere diferența de douăzeci şi opt de 
ani dintre ei, dar Ricci se desfătase cu stimulul intelec- 
tual pe care i-l oferea compania lui Rufus. Chiar din 
clipa în care se căsătoriseră, în urmă cu zece ani, 
Ricci ştia că şansele de a deveni o văduvă relativ 
tînără erau cît se poate de mari, dar nici acest lucru şi 
nici perspectivele nu diminuaseră şocul cumplit şi pier- 
derea şi suferința agonizantă prin care trecuse ea, la 
moartea lui Rufus. 

Singura ei alinare fusese munca. Nu se simţise în 
stare să păstreze casa aceea mare, de la ţară, în care 
locuiseră împreună. Se aflau prea multe amintiri acolo 
şi, în plus, nu vedea rostul de a hălădui singură în 
reşedinţa cu opt dormitoare. 

Cumpărase în schimb acest destul de încăpător 
pied-ă-terre din Drayton Gardens, un loc central, unde 
îşi putea desfăşura înfloritoarea ei afacere constînd în 
consultanță pentru design de interior şi unde putea fi 
aproape de prietenii ei. Viaţa reintrase într-o rutină 
aproape de normalitate, cînd o sunase Hugo să o 
invite la masă. În ciuda reticenţei ei iniţiale de a se 
complica, Ricci constată în curînd că fusese cucerită 
de farmecul acestuia. 

Hugo o curtă cu perseverenţă şi, în final, cu suc- 
ces. Cu toată împotrivirea ei, se pomeni tot mai mult 
atrasă de el. Se luptase cu sentimentele ei, uneori 
refuzînd chiar să se vadă cu Hugo, încercînd să-şi 
recapete, o dată în plus, independenţa. 

Ricci ştia că nu va putea rezista unei alte suferinţe, 


341 


atît de curînd după pierderea lui Rufus. Îşi voia intact 
învelişul de protecţie. Avea nevoie de independenţa 
ei, care să-i fie ca un scut, în cazul în care Hugo şi-ar 
fi pierdut interesul față de ea. Dar viața nu este întot- - 
deauna cum vrem noi şi iat-o acum aici, speriată de 
moarte că l-ar putea pierde. De la revelaţia aceea 
şocantă despre Fern, nu mai schimbaseră decit cî- 
teva cuvinte, la telefon. Masa din seara aceasta va fi 
prima ocazie să discute totul cum trebuie. 

Din cămin sări o scînteie pe covor şi Ricci se trezi 
din visare, repezindu-se să o stingă. Observă că pa- 
harul ei era gol şi se uită la ceas. Hugo întirziase o 
jumătate de oră. Se hotărî să bage friptura în cuptor, 
altfel Hugo o să moară de foame pînă cînd vor reuşi 
să mănînce. l 


— O masă pentru trei? întrebă Fern, curioasă. Mai 
aştepţi pe cineva? 

— Da. Pe Leo. Sper că nu te superi. Am cîte ceva 
de discutat cu el şi cum anumite lucruri te privesc şi 
pe tine, m-am gîndit că ar fi o ocazie bună pentru toţi. 
Nu te superi, nu? 

- Păi... 

— Ah, uite, a şi venit. 

Hugo se ridică şi Fern simţi trupul lui Leo în spa- 
tele scaunului ei. 

— Hugo. 

Fern se întoarse. 

— Şi Fern, ce surpriză plăcută! 

Era clar că nici el nu se aşteptase să o vadă. 

— Leo, spuse ea, politicos, încercînd să-şi ascundă 
amestecul ciudat de emoţii care-i frămîntau mintea şi 
măruntaiele. 

De cînd îi dezvăluise Ricci, la spital, adevăratul 
motiv al preocupării acestuia faţă de ea, încercase să 
şi-l scoată din minte. Din fericire, toate detaliile privind 
contractul Vitale fuseseră rezolvate prin corespon- 
denţă, via David. Cum devenise clar că nu mai avea 
nici o legătură cu „chipul“, rămăsese în exclusivitate 
problema companiilor de asigurări să stabilească pier- 
derile, atît pentru ea cît şi pentru Cooper Jefferson. 
Auzise de la Johnny că: aceştia începuseră deja să 
caute o înlocuitoare pentru „chip“, care să lanseze 
linia. Leo se aşeză lîngă ea şi Hugo turnă în pahare. 

— Înţeleg că pt ordinea de zi se află felicitările. 

— Bineînţeles, zise Hugo, zîmbind mîndru, cu toată 
fața, uitîndu-se la Fern. 

Ochii negri ai lui Leo scînteiară veseli spre acea- 
sta. 

- Eşti mai mult decît norocos, Hugo. 

Fern îşi cobori repede privirea spre masă, bleste- 
mînd roşeaţa care-i inunda obrajii. 

— Nu am avut încă ocazia să-ți mulţumesc pentru 
toate florile acelea, Leo, şi nici pentru tot ajutorul pe 
care mi l-ai dat, cît m-am aflat la fundaţie. 

—.Leo a fost primul care a propus să te mutăm la 
fundaţie, Fern, spuse Hugo. Într-adevăr, a fost foarte 
îngrijorat... 

Pentru investiţia lui, se gîndi Fern, cinic. 

— A fost cît se poate de frumos din partea ta şi a 
celor de la Cooper, adăugă ea. 

— Faţa ta arată foarte bine, Fern, zise acesta, cu 
blîndețe. 

— Mulţumesc. Doctorii spun că cicatricele se vin- 
decă bine. In curînd voi putea face prima operaţie. Se 
pare că mă vindec repede. 

— Aşa văd şi eu. 

— Îmi pare rău pentru Vitale. 

Fern ar fi vrut să mai prelungească discuţia. 

— Uită de Vitale. Mai sînt şi alte „chipuri“. 

Cuvintele sunară nepotrivit. 

— Nu am vrut să spun asta... 

— Fii liniştit. Ştiu ce vrei să spui. Ai simţit că sus- 
țineai pe cineva care pierdea. 

— Nu, nu, minţi Leo, moale. Incă mai avea de lup- 
tat cu nervii lui Lowenstein, pentru toată afacerea asta 
blestemată. Ai făcut un lucru fantastic cu lansarea li- 
niei Vitale. Se vinde fantastic de bine. 

— Votul de simpatie. 

— Poate, ridică Leo din umeri. Ce s-a întîmplat cu 
prietenul acela al tău, după ce au fost formulate acu- 
zaţiile? : 

— A fost reținut pentru cercetări. Mi s-a spus că mai 
poate dura cîteva luni, pînă la proces. Atunci o să 
trebuiască să depun mărturie împotriva lui. Sinceră să 
fiu, încerc să nu mă gîndesc la asta. Dacă ar fi după 
mine, mi-aş îngropa capul în nisip şi aş uita toată 
povbstea. Din cauza publicităţii, cred. că ar fi linşat, 
dacă nu m-aş duce la proces. Mi s-a spus că va ob- 
ține probabil o sentință cu suspendare — pentru că nu 
are antecedente şi aşa mai departe. Părerea mea e 
că timpul pe care-l va petrece acolo îi va da ocazia să 
se gîndească la ce a făcut. M-am gîndit că poate ar 
trebui să mă duc să-l văd, dar apoi mi-am spus că ar fi 
prea dureros. Sînt încă atît de furioasă pe el. _ 

— Şi eu, oftă Leo, studiindu-i cu atenţie fața. In 
ciuda cicatricelor, arăta tot frumoasă. In locul lui, eu 
nu aş putea trăi cu această povară. Ar trebui închis 
pentru tot restul vieții. 

— Ciudat, nu, cum crezi că ştii totul despre cineva, 
ca apoi să descoperi că nu îl cunoşti cîtuşi de puţin. 

— Niciodată să nu judeci. pe cineva după aparente. 

Ca mine, îşi spuse Fern, amintindu-şi aroganta lui 
față de ea, la Paris, şi cît de răutăcios se purtase cu 
ea, cînd s-au întîlnit prima oară. 

— Şi ce planuri ai acum, Fern? Poate că ne-ai pu- 
tea ajuta cu sfaturi pentru Vitale, dacă ti-ar suride să. 
faci o schimbare, să pleci de la Oscar. 

Fern îl studie, curioasă. 

Era imposibil să-şi dea seama dacă vorbea într-a- 
devăr serios. Avea senzaţia că probabil îşi bătea din 
nou joc de ea. 

— Cred că o să fiu destul de prinsă la Oscar, dar 
mulțumesc pentru ofertă. intenţionez să aflu exact cum 
funcţionează Oscar Rees. 

— Aşchia nu sare departe de trunchi, ce zici, Leo? 
Cred că-mi seamănă foarte mult. 

— In mod sigur, însă, este cu mult mai frumoasă ca 
tine, Hugo. 

Fern îşi duse mîna la obraz şi-şi trase părul în jurul 
feței. Leo o urmări, îngustîndu-şi ochii. 

— E o companie bună, Fern. De fapt, este una în 
care mi-ar plăcea să mă implic. 

— Cred că ştim asta. Oare nu de aceea te-ai luptat 
atît? 

— Nu mă refer la Cooper. Hugo ştie care a fost 
părerea mea sinceră despre faptul că toți ceilalți ar fi 
vrut ca el să nu aibă un cuvînt de spus în conducerea 
lui Oscar. Eu unul nu am crezut că aceasta ar fi fost 
bine pentru companie, pentru nici una din ele, de fapt. 
Nu, eu vorbesc acum despre mine. 

— Dar n-ar interveni un conflict de interese, avînd 

în vedere că Oscar Rees şi Cooper se află, de fapt, în 
competiție? 

— Nu chiar. Leo îi zîmbi lui Hugo. Strategiile de 
marketing sînt oarecum diferite, structura managerială 
este oarecum diferită, iar filozofia celor două companii 
este foarte diferită. 

Îşi studie cu atenţie unghiile, apoi îşi ridică privirea, 
uitîndu-se direct în ochii lui Fern. 

— M-am gindit să mă alătur companiei, ca un par- 
tener pasiv, fără să mă angajez în nimic. Ce părere ai, 
Fern? 

Aceasta se înroşi pînă la rădăcina părului. 

— Păi... eu cred că ţi-ai împrăştia astfel preocu- 
pările în prea multe direcţii, Leo, ceea ce pînă la urmă 
nu ar fi spre binele nici uneia dintre părți. 

Leo ridică paharul spre ea. 

— Înveţi repede, Fern. 

— Mulţumesc, Leo. Îşi ridică şi ea paharul, în chip 
de răspuns. Avea foarte pregnantă senzația că nici 
unul dintre ei nu discutase afaceri. 


Frunzele copacilor începuseră să devină uşor aurii 
pe margini. Peste cîteva săptămîni, toată pădurea va 
străluci de culorile toameni. Johnny şi Fern se întilniră 
la Burley, pentru masa de prînz, într-o cîrciumă veche, 
cochetă, care se afla destul de departe de cărarea 
bătută, ca să scape de grosul turiştilor. Aceştia erau 
preluaţi, îi explică Johnny, de Lyndhurst, care se afla 
în apropiere. Se aşezară în grădină, bucurîndu-se de 
soarele mîngiietor, de septembrie. 

Fern se lăsă pătrunsă de razele soarelui, mulțu- 
mită, în timp ce Johnny admira în secret flăcările îm- 
prăştiate de părul ei strălucitor. 

— S-ar părea că te înţelegi foarte bine cu Alexan- 
der. Unde dispăreţi mereu? 

- M-a dus la laborator, să-mi arate ce face. 

— După cite îl ştiu eu, ceva destul de lipsit de gust. 

— Pare destul de nepericulos, Johnny. Sora lui da, 
ea este otravă pură. El însă a venit cu o idee care 
cred că poate fi profitabilă pentru fundaţie. Ar putea fi 
o sursă bună de venituri. 

— Cum ar fi? 

- Incetează să mai fii aşa de bănuitor! Cum ar fi 
nişte cît se poate de inofensive tratamente cosmetice, 
care ar putea fi conduse chiar de fundaţie, într-o cli- 
nică separată. Alexander vrea să pună la punct un fel 
de salon exclusiv, care să efectueze ceea ce numeşte 
el injecții pentru transfer autolog de grăsime. Sînt un 
fel de injecții cu acel colagen atît de ridicat în slăvi, 
numai că, în loc să folosească produse animale, gră- 
simea este prelevată din acele zone ale corpului, în- 
zestrate în exces, cum ar fi fundul şi pompată acolo 
unde este nevoie de ea, adică pe faţă. 

— Sună dezgustător. 

— Eu cred că arată mult mai puţin dezgustător de- 
cît grăsimea de vacă moartă. Adevărul este, Johnny, 
că mie mi se pare cu mult mai natural, nu face rău 
nimănui altcuiva şi este, efectiv, eficient. 

— Am impresia că te-a zăpăcit cu ştiinţa. 

— Ascultă, Johnny, adevărul este că fundaţia are 
nevoie încă de ceva bani. Nu poate depinde veşnic de 
caritatea Oliviei. Aşa, dacă se înființează o astfel de 
clinică, vor fi disponibili mai mulţi bani pentru cei care 
au într-adevăr nevoie: fetitele sărmane ca Lucy din 
lumea asta. 

— Fern, eu nu-ți spun decit să fii atentă. Să nu ai 

încredere în el. Ştiu bine ce ie poate pielea ăstora doi. 
Nu uita că ideea lor a fost să scape de Hugo. 

— Ştiu, oftă Fern. Dar dacă o să mă ocup chiar eu 
de asta, împreună cu echipa de doctori de la fundaţie, 
atunci nu văd ce-ar mai putea face Alexander. Oricine 
se poate schimba. 

— Dar nu şi Alexander. 

— Mă rog, încă nu s-a stabilit nimic. Există, însă în 
clipa de față o secţie goală. Probabil că n-ar costa 
mare lucru să fie amenajată. 

— Am impresia că ai şi fost convertită. 

- Mă gindesc doar la asta, atita tot. Şi încetează 
să-ţi mai faci griji pentru mine. 

— Nu mă mai pot abține. Cum mai merg lucrurile 
acasă? 

- Bine. Hugo pare să fie în continuare în al nouă- 
lea cer. Pînă una-alta mă tratează ca pe o păpuşă, 
dar sînt convinsă că în curînd noutatea se va toci, 
spuse Fern, dînd pe gît restul de bitter. Nu este cituşi 
de puţin aşa cum mi l-am imaginat eu pe tatăl meu. 
Îmi spuneam că Rowena trebuie să se fi încurcat cu 
un artist hippie, sau cu un muzicant, un fel de menes- 
trel vagabond. Dar cu Hugo... Fern rise. Tot nu mi-i 
pot închipui împreună. Intre noi fie vorba, părerea mea 
este că el trece printr-un fel de criză a vîrstei de mij- 
loc. Vorbeşte întruna despre Rowena şi despre cît de 
mult regretă totul. 

— Şi Ricci? 

- Tocmai. Biata Ricci. Am luat prînzul cu ea, ieri. 
Nu ştia amănuntele -— îţi poţi închipui? A trebuit să-i 
povestesc eu totul. M-am simțit groaznic. Cred că e o 
dovadă de cruzime din partea lui Hugo s-o lase afară, 
în frig. Ştiu că a fost foarte ocupat, dar cred c-ar fi 

putut face efortul de a se vedea cu ea. 

— Am impresia că ai făcut treaba murdară pe care 
trebuia s-o facă Hugo, spuse Johnny cu asprime. 

- Da, aşa m-am simțit şi eu. Hugo trebuie într-a- 
devăr să se gîndească bine. Sper doar că nu nutrește 
cine ştie ce fantezii secrete față de mama. | 

— Crezi oare că ar vrea să se întoarcă înapoi la 
ea? œ 

Fern ridică din umeri şi-şi vîrî în gură ultima ceapă 
murată. Răspunse gînditoare, mestecînd satisfăcută. 

- Intre ei este ca o afacere neterminată. Cred că 
amîndoi mai sînt încă puţin îndrăgostiți de idee. O 
nebunie, nu? Ai zice că la vîrsta lor ar trebui să fie mai 
cu picioarele pe pămînt. 

- Dragostea este un lucru ciudat. Ea pare că nu 
ştie să se agaţe de regulile convenienței şi ale formei. 

Era ceva în glasul lui Johnny — poate o uşoară 
răguşeală — care o făcu pe Fern să se înfioare. Se 
uită atentă la el şi observă că acesta îşi îndepărtă 
repede privirea. Fern înghiţi, încercînd să găsească 
vorbele potrivite. Era timpul să întrebe. Trebuia să ştie 
din ce cauză răminea el atît de distant faţă de ea. 
Fusese rănit de ceva, în trecut? 

— Dar cum mai stai tu cu femeile, Johnny? 

Îşi întoarse din nou privirea spre ea şi o studie 
cîteva clipe. În adîncimile acelea albastre, Fern văzu 
tristețea. Voia să întindă mîna şi să-l atingă, dar nu 
îndrăznea. Johnny tuşi ca să-şi regăsească glasul, 
apoi încercă să vorbească cît mai degajat. 

— Sînt prea ocupat. Nu aş avea timp să mă sta- 
bilesc la o femeie. 

— Ah, zise ea încet, coborîndu-şi privirea. Am cre- 
zut... în sfîrşit, nu contează ce am crezut eu. 

— De mult nu am mai avut pe nimeni, continuă el 
ca şi cum n-ar fi auzit-o. Ultima era măritată şi îţi 
închipui ce-a ieşit. Am sfirşit prin a fi citat la şedinţele 
de divorţ, cu detectivi particulari pe capul nostru şi tot 
restul. Asta mi-a scos amorul din cap, zîmbi el, strimb. 
Dar tu? 

Era clar că decisese să uite de singura şi unica lor 
tentativă. Nici măcar nu-l putea condamna. Nu-şi în- 
chipuia că vreun bărbat s-ar mai putea arăta interesat 
de persoana ei acum, după ce Paul îi rearanjase fața. 

— Ei, după Paul, pot spune că mi-am pierdut pre- 
ocuparea. 

— Ciudat, eu aş fi zis că Leo Eden este foarte 
insistent. l . 

- Dacă ar fi fost, aş fi ştiut şi eu. În plus, este 
băgat pînă peste cap în legătura lui cu India Duncan- 
Forrester. Am auzit că-i place să mai calce pe de 
lături, dar se întoarce întotdeauna la ea. 

- Da. Bine faci că stai departe de el. Are reputaţia 
că-i place să lase în urma lui o dîră de inimi zdrobite. 

„Ah, este un tip destul de bine, Fern. Dar nu chiar ceea 
ce aş numi eu constant. 

- Poate c-ar trebui atunci să organizăm un club al 
celibatarilor. Fern îl lovi în glumă, pe braţ. 

- În cazul acesta, mai bine m-aş grăbi să mă în- 
torc înapoi la Londra, altfel tatăl tău o să devină bă- 
nuitor. 

- Ca să vezi! chicoti Fern. Presupun că o să tre- 
buiască să încep să mă obişnuiesc cu ideea unui tată 
posesiv. 


Hugo zîmbi cînd văzu vastul aranjament de tran- 
dafiri care decorau masa lui Ricci. 

— Ah, i-ai primit, văd. 

- Da, mulțumesc, Hugo. 

— Ricci, îmi pare cumplit de rău. Sper că nu te-ai 
obosit prea mult. Am fost prins într-o şedinţă şi pur şi 
simplu nu am putut pleca. Ştiu că ar fi trebuit să-ți 
telefonez. Şi, ca' să fiu sincer, Ricci, am fost atit de 
prins, încît efectiv am uitat. 

- Este în regulă, Hugo, zău. Înţeleg. Bei ceva? 

— Haide să ieşim undeva, spuse el, vesel. Trebuie 
să repar gafa. Vreau să-ți ofer o seară deosebită. Tu 
doar spui unde vrei să mergi. 

- Eşti foarte drăguţ, Hugo, dar, dacă n-ai nimic 
împotrivă, aş vrea să rămîn acasă, acum. Este ceva 
ce trebuie să discut cu tine. 

— Ah, bine, dacă aşa vrei. Ştiu însă că-ţi place să 
mănînci în oraş, Ricci. Ca şi mie. Exact atunci îi chio- 
răi şi stomacul, rău de tot, dar Ricci se făcu că nu 
aude. 

— Am luat ieri masa de prînz cu Fern. 

— Adevărat? Nu mi-a spus. Nu-i aşa că e minu- 
nată? Din el se revărsa recent descoperita mîndrie 
paternă. l 

- Da, este o fată tare drăguță, Hugo. Mi-a spus 
toată povestea. Bineînţeles, pînă atunci nu ştiam decît 
prin intermediul presei ce se întîmplase. A fost foarte 
plăcut să aflu totul de la ea. 

— Ah, Ricci, îmi pare rău. Într-adevăr, ar fi trebuit 
să-ți spun mai demult. Dar efectiv nu ştiu cum a trecut 
timpul, cu afacerea Cooper, cu Fern şi cu scăpatul de 
Olivia. Dumnezeule, a fost o agitație! Hugo începu 
să-şi desfacă cravata. 

— Eu cred că amîndoi avem nevoie de puţin timp, 
Hugo. S-au întîmplat atitea într-un timp atit de scurt. 

Divorțul... totul este o adevărată nebuloasă. Cred că 
ar fi .mult mai bine să nu ne vedem o vreme ca să 
putem să ne gîndim la tot, să vedem ce vrem. Ricci 
simţi cum i se pune un nod în git. Inghiţi cu putere. 
Mîndria nu-i permitea să izbucnească în lacrimi sau 
într-o criză de isterie. 

— Ricci, ce tot vorbeşti? Îmi face plăcere să ne 
vedem. 

— Şi mie îmi face plăcere, Hugo. Dar cred că ai 
nevoie de puţin timp ca să-ţi pui ordine în gînduri. 
Poate că şi eu. Se pare că ai atît de multe obligații. lar 
eu, ar fi vrut ea să adauge, nuvreau să fiu a doua cea 
mai bună. Cred c-ar fi bine să petreci puţin timp cu 
Fern, să înveţi să-ţi cunoşti fiica. Şi cu Rowena. 

- Da. 

Hugo dădu cu putere din cap, confirmîndu-i cele 
mai rele temeri. d 

- Ca de obicei, ai dreptate, Ricci. Intr-adevăr, în 
ultima vreme am tras cam tare de mine, în toate di- 
recţiile. Dar îmi dai voie să te mai sun? O să-mi fie dor 
de tine, draga mea. 

` — Bineînţeles, zîmbi ea, înjurînd umezeala din ochi. 
Îşi întoarse repede privirea în altă parte. Adevărul e, 
Hugo, că în seara asta am bilete la teatru. Şi dacă nu 
te superi, peste cel mult zece minute trebuie să plec. 
Într-adevăr, cred că este cel mai bine, aşa. 

— Ah, da... Am crezut că poate, ştii... 

Ricci îşi îndreptă umerii, curajoasă. 

— Ai grijă de tine, Hugo. Îţi doresc noroc în toate. 

Posomorit, cu capul aplecat ca un băieţel nefericit, 
se ridică şi începu să se schimbe, stînjenit, de pe un 
picior pe altul. 

- La revedere, Ricci, bombăni el. Se aplecă şi 

aceasta îi oferi obrazul. Buzele îi arseră pielea ca- 
tifelată. Işi duse mîna la obraz şi-şi întoarse capul.. 

- La revedere, Hugo, spuse ea şi trînti uşa cu 
putere, în urma lui. l 


Charles Allen rămase cu telefonul în aer, nevenin- 
du-i să creadă ce tocmai îi spusese Lucienne. Iṣi duse 
înapoi receptorul la ureche, doar ca să se asigure că 
aceasta într-adevăr nu se mai afla pe fir. Bîzîitul rece, 
gol, al tonului îi confirmă acest lucru. 

— Tîrfa! înjură el printre dinţi. O tîrfă de gheaţă, fără 
inimă, rea de muscă! 

li trebuiseră aproape trei zile ca să reuşească să o 
prindă la telefon. Fie dădea peste secretară, fie peste 
nenorocitul acela de robot. In sfîrşit, în disperare, pre- 
tinsese că este un ziarist şi secretara îi dădu legătura. 
Ce spusese tirfa? „Sînt prea prinsă ca să ne putem 
vedea, Charles. Cred c-ar fi mai bine să renunțăm.“ 
Dar mai spusese şi altceva! Îşi frecă involuntar ceafa, 
acolo unde îl durea de la veghea din toată noaptea 
trecută, afară, în fața apartamentului ei, în zadarnica 
speranţă că o va vedea. 

Dar nenorocita nu se arătase. Se gîndea deja că 
se regula cu altcineva. Dumnezeule, credea că o să 
înnebunească de gelozie. Luă sticla de whisky şi-şi 
umplu paharul, ochi, fără să se uite. Dădu pe git conti- 
nutul, savurînd. senzaţia de arsură din gitlej. 

Simţind în vene valul de căldură, mai luă un pahar 
şi apoi încă unul, ştiind că pînă la urmă va reuşi să 
uite. Nu mai avea slujbă. 

Reputația lui era distrusă — nimeni nu se va mai 
arăta interesat să-l angajeze acum, graţie intrigilor lui 
Morrison. Fără nici un preaviz! Pur şi simplu, pleacă, 

din clipa asta. Nenorocitul de Morrison îi pusese tele- 
fonul sub observaţie. Banca stabilise că se compor- 
tase incorect, nedivulgînd legătura lui cu Lucienne. 
Care îi furniza informaţii nefavorabile despre Hugo, ca 
să influențeze vînzarea. La naiba, la naiba, la naiba! 
Ce naiba mai aştepta el acum? Îşi pierduse deja ma- 
şina şi, fără un salariu, urma la rînd şi apartamentul. 
Era ipotecat cît cuprinde, mulţumită fostei lui afurisite 
de soții, care reuşise să cîştige căminul conjugal. 

Ce n-ar fi dat să aibă cu cine vorbi. Nu mai avea 
prieteni la care să se ducă. Numele lui devenise un 
rahat, acum. Cine ar fi vrut să vadă un ratat ca el? Işi 
turnă din nou în pahar şi bău. Lucienne i-o făcuse şi 
acum eră ruinat. Făcăleţul lui îi adusese căderea. leşi 
pe balcon, dînd frîu liber lacrimilor care îi curgeau în 
voie pe obraji, aproape fără să le bage de seamă, 
dacă n-ar fi fost gustul sărat de pe buze. 

Se aplecă peste balcon, privind în jos la toate acele 
maşini şi la toți acei oameni care-şi duceau mai de- 
parte micile, confortabilele, plăcutele lor vieți. Pentru 
ce să mai trăiască, acum? Scena apărea şi dispărea 
din imaginea lui, în timp ce luminile îl amețeau, iz- 
bucnind în mici puncte, în adevărate explozii stelare. 
încercă să îndepărteze ceața întunecoasă care urmă, 
şi greata. 

Ce rost mai avea totul? Paharul îi scăpă din mînă 
şi se sparse la picioarele lui, dar Charles nici nu băgă 
de seamă. Era deja jumătate afară din balcon. Totul o 
să fie atît de uşor, de acum încolo... 


— Păcat de prietenul tău Allen. 
- Poftim? Ah, da. Nu-i aşa? Asta nu dovedeşte 
decit ce caracter slab avea. 

- Înseamnă că nu eşti prea distrusă din cauza 
asta, Sin? 

— Nu era chiar lipsit de atracţie, dar, dacă vrei să 
fiu sinceră, începuse deja să devină o pacoste, cu 
toate telefoanele alea zilnice. Totuşi, aş fi preferat să 
nu şi-o facă chiar cu mîna lui. Ştii cum sînt ziarişti 
ăştia. Primul lucru pe care-l vei vedea va fi numele 
meu în toate ziarele. Doamne, ce încurcătură, Xan. 
Ce-o să ne facem? 

— Totul este sub control, draga mea Sin. Noua 
noastră verişoară este încîntată de ideea mea despre 
clinica aceea. Probabil că exact în clipa asta prezintă 
consiliului de administraţie recomandările ei. Ceea ce 
mă aduce pe mine în fericita situaţie de. a-l putea 
vizita pe prietenul nostru de la Moscova, Nicikov, şi să 
reglez totul. 

- Lasă-mă să vin cu tine, de data asta. Îţi promit 
că nu o să-ți stau în drum. 

Alexander rîse domol. 

— Te cunosc eu, n-o să apuc să mai ies niciodată 
din nenorocita aia de cameră de hotel. lar cînd nu 
te-aş vedea, mi-aş face griji pentru tine. In estul acela, 
e acum ca în vestul sălbatic. 

— Tocmai de aceea vreau să merg şi eu. Au ceva 
ruşii aceia uriaşi şi păroşi, care-i fac irezistibili. 

— Uite ce e, poate-ţi aduc unul, la întoarcere. lar 
acum, draga mea, trebuie să dispar. Să fii cuminte, cît 
sînt eu plecat. 


ES 

— Fern! Strigătul lui Hugo răsună în hol. Fernnn! 
strigă el din nou. 

Işi aruncă jos servieta şi deschise larg uşile bi- 
bliotecii. 

— Ah, aici erai, scumpa mea! 

Se opri în pragul uşii, savurînd senzaţia aceea mi- 
nunată de căldură pe care o avea întotdeauna cînd o 
găsea acasă. 

Soarele după-amiezei tîrzii se revărsa prin feres- 
trele înalte, transformînd părul ei luxuriant în ambră 
lichidă. 

Aceasta se deşurubă din colţul canapelei Chester- 
field, întinzîndu-şi picioarele pe care le ghemuise sub 
ea. 

— Hugo, izbucni ea, întorcîndu-i zimbetul plin de 
căldură. Incă nu era în stare să-i spună „tată“. Puse 
cu grijă cartea lîngă ea. 

— Ştiam că aici te găsesc. Cred că ai citit deja 
aproape toată biblioteca. 

— Departe de aşa ceva, dar am dat peste ceva 
fascinant. Trebuie să-ţi vorbesc despre asa. 

—.Da, da. Dar mai întîi să-ţi spun noutăţile. 

Vedea îmbujorarea care-i trăda starea de agitație. 
Ochii lui străluceau de fericire. 

— Ce s-a întîmplat? 

— Am cumpărat un bilet de avion, spuse acesta, 
fluturîndu-i pe sub nas plicul. Plec miine. 

— Unde? 

— La Cork! spuse el, savurînd cuvîntul. 

— La Cork! La Rowena! i 

— Exact. Nu este înnebunitor? În sfîrşit, m-am de< 
cis, Fern. Nu am de gînd să mai las viața să treacă pe 
lîngă mine. Nu trăieşti decit o dată. Acum, că nu mai 
sînt căsătorit, am de gînd să fac tot ce ar fi trebuit să 
fac cu viața mea — începînd cu Rowena. 

— Ea ştie? întrebă Fern, îngrijorată. 

— Nu, spuse el, strălucind tot. M-am gîndit să-i fac 
o surpriză. 

Fern simţi cum se scufundă. 

— Chiar crezi că este înțelept, Hugo? Ea nu prea 
se dă în vînt după surprize. Poate că ar trebui să o 
anunti, ca să se poată pregăti. 

— Prostii. Este mult mai romantic aşa. Abia aştept 
să-i văd expresia, cînd o să-mi fac apariţia. Şi acum fii 
o fetiță cuminte şi spune-mi cum să găsesc totuşi lo- 
cul, da? 


Fern decise să aştepte pînă la cină ca să-i spună 
lui Hugo despre descoperirea ei. 
Se abținu cît mîncară pateul lui Nancy, ascultîndu-i 

planurile pentru următoarele cîteva zile şi apoi, cînd 
sosi mielul, nu mai rezistă. 

Trebuia să-i spună înainte de plecarea lui, pentru 
că altfel ar fi înnebunit de nerăbdare. 

— Hugo, trebuie să vorbesc cu tine despre una din 
cărţile pe care le-am găsit azi în bibliotecă, spuse, 
aşteptînd să aibă întreaga lui atenţie. ` 

— Ah, da? zise acesta, smulgîndu-se fără voie din 
sălbăticia sudului Irlandei: 

- O carte care trebuie să fi fost scrisă de stră- 
bunica mea, mama lui Oscar. O chema Eugenie. 

- Exact. Abia dacă mi-o mai amintesc. A murit 
cînd eu aveam zece ani. Părerea mea este că era 
forța din spatele imperiului. 

— Aici vreau să ajung, Hugo. Vezi, cartea pe care 
am găsit-o oferă detalii asupra tuturor formulelor. To- 
tul e scris acolo, atît de frumos. De fapt, după masă 
aş vrea să-ţi arunci şi tu o privire.. A scris toate for- 
mulele cu cea mai frumoasă caligrafie, după care a 
ilustrat ingredientele. Sînt acolo rețete pentru săpu- 
nuri, ape de toaletă, esențe de baie, şampoane... cred 
că sînt peste o sută. -lar schitele sînt într-adevăr su- 
perbe. 

Hugo îşi tamponă buzele cu şervetul. 

— Ştiam că există pe undeva cartea asta. Mi-a spus 
ceva tata, dar mărturisesc că nu am citit-o. 

- Mă surprinde că nu te-ai folosit niciodată de ea. 
Sînt convinsă că, la un moment dat, compania s-a 
folosit de cîteva din aceste formule. 

— Ah, foarte la început, înainte ca Oscar Rees să-şi 
fi început existența oficială. Cosmetica s-a aflat la pă- 
mînt, vreme de multe generaţii. Dar prin anii '30, fie- 
care voia idei noi, rujuri strălucitoare şi pudre de faţă, 

lacuri de unghii, chestii dintr-astea şi bineînţeles că 
femeile nu-şi doreau decît parfumuri franțuzeşti. Nu 
prea era cerere pentru reţete artizanale. 

— Dar ce păcat, ce pierdere. 

- Viața merge înainte, draga mea. Asta face parte 
din istoria noastră, dacă vrei, este material de muzeu. 
Am bătut un drum lung de la acele rețete, rise el, plin 
de dragoste. Vrei să ne uităm prin ele, la cafea? 

În timp ce Hugo frunzărea ascultător paginile volu- 
mului îmbrăcat în piele fanată, Fern îşi repeta în gînd 
discursul. 

Cu cît se gîndea mai mult la ideea ei, cu atit creş- 
tea în ea grăuntele acela înnebunitor. Ştia exact ce 
voia să facă. 

— Încîntător, nu-i aşa? rise Hugo. Ce femeie a fost. 
Cîtă măiestrie, aşa cum spuneai, Fern. Şi cîtă preocu- 
pare pentru detalii. îţi spune pînă şi de unde culegea 
muşețelul pentru şampon şi de unde se recoltau se- 
mințele de ovăz. Fermecător. Poate c-ar trebui să pu- 
nem cartea la vedere, în birouri. 

— Hugo, mi-a venit o idee minunată. 

— S-o punem într-o vitrină de sticlă, sau ce? 

— Nu. Nu vreau să o pun la vedere, la birou. Vreau 
să recreez aceste formule şi să le prezint pe piață şi 
să le ambalez cum trebuie, folosind acele minunate 
schițe. Chiar nu-ţi dai seama? Este exact ca un nou 
Jurnal de ţară al unei doamne din epoca lui Edward. 
Putem fabrica sticluțe frumoase. Parcă văd... minu- 
natul parfum al trecutului. Hugo, este o mină de aur. 

— Linişteşte-te, draga mea. Aşa ceva nu poate fi 
compatibil cu ceea ce facem noi astăzi. Aşa cum ţi-am 
explicat, nu sîntem un fel de companie artizanală. Noi 
folosim nişte formule ştiinţifice, bazate pe cele mai 

moderne tehnici, nu formule găsite în sipetul bunicii. 

Vocea i se îndulci cînd se uită la faţa căzută a lui 
Fern. a 

- Crede-mă, draga mea, ştiu bine ce spun. Îmi 
place că te-ai aruncat cu tot sufletul în afacerea noa- 
stră. Cred că este absolut minunat entuziasmul tău 
față de fundaţie şi față de aspectele privind marketin- 
gul. Sînt înnebunit, efectiv, de potenţialul tău. Dar ca 
să alergi, trebuie mai întîi să înveţi să mergi şi trebuie 
să înveţi totul despre această afacere, înainte de a te 
putea „arunca în dezvoltarea şi lansarea unor noi linii 
de produse. Cînd eram de vîrsta ta, a trebuit să lucrez 
în fiecare secţie şi să învăţ întreaga afacere. Şi exact 
asta aş vrea să faci şi tu. 

— Cînd tu aveai cam douăzeci şi cinci de ani, adică 
exact cu un an mai mult decît am eu acum, ai formulat 
parfumul Orfeu de unul singur, dacă ar fi să mă iau 
după gargara publicitară. 

-— Păi... ăăă... da, dar exista o mică diferenţă. Buni- 
cul tău era împotrivă. Am avut mult de luptat. Din 
fericire, am avut un succes enorm. 

- Poate pentru că te ardea ambiția de a-l produce. 
Erai alimentat de un ţel, nu-i aşa, Hugo? De dragos- 
tea ta pentru Rowena. 

— Eşti foarte bine informată. Dar chiar şi aşa, Fern, 
tot a trebuit mai întîi să învăţ meseria. Şi, spre deose- 
bire de orice altceva, aceasta nu este doar comple- 
mentară cu ceea ce facem noi acum. 

— Nu prea produceţi articole de toaletă, lăsînd la o 
parte acele scumpe loţiuni pentru corp. Asta înseamnă 
că nu prea exploataţi piaţa cadourilor, nu-i aşa? 

— Sînt prea mulţi. alţii mai bine înfipţi în acest do- 
meniu. Dacă vrei, îţi pot oferi o sumedenie de studii 

de fezabilitate, ca să-mi dovedesc punctul de vedere. 
Pe noi nu ne interesează săpunurile în cutie sau par- 
fumurile pentru sertare, sau spumantale de baie ori 
loţiunile de corp. Noi lăsăm toate chestiile astea pen- 
tru Body Shop. 

— Se pare că se descurcă destul de bine. 

- Da, dar astea nu sînt pentru noi. 

— Vreau să te gîndeşti la asta, Hugo. 

— M-am gîndit, Fern. Nu intră în discuţie. În ab- 
sența mea, îţi propun să te concentrezi şi să porneşti 
de-la temelie. inveti atît de repede, încît ai putea foarte 
bine să ajungi la acoperiş, pînă mă întorc eu. 

- Ha. Îți închipui probabil că o să stai acolo cu 
lunile! Oricum, intenţionez să fac un studiu de fezabili- 
tate, pe tema asta. 

— Draga mea, vorbi el blind, ascultă-mă. Îmi cu- 
nosc afacerea. Nu vreau să-ţi pierzi timpul cu asta. 
Ştiu cît te preocupă ideea de a nu fi favorizată doar pe 
motiv că eşti cine eşti, aşa încît trebuie să te tratez ca 
pe oricare alt angajat al meu şi să-ţi spun că vreau 
să-mi urmezi instrucțiunile. lar acestea sînt să laşi de- 
oparte cartea asta şi să te concentrezi asupra a ceea 
ce ştie Oscar Rees să facă mai bine; or, acesta este 
viitorul, nu trecutul. 

— Şi acesta este ultimul tău cuvînt pe tema asta. 

Hugo îşi încleştă fălcile, încăpățînat. 

- Da. 

— Hugo? 

— Da, Fern. 

— Cartea. Pot s-o am? Ca un cadou, vreau să 
spun. Dacă tot nu ai de gînd să faci ceva cu ea, atunci 
aş vrea s-o am eu. 

Hugo se simți deosebit de uşurat că bătălia părea 

în sfîrşit să se fi terminat. Oricum simţea că nu ar fi 
mai rezistat mult. 

- Bineînţeles, draga mea. În fond, a aparținut stră- 
bunicii tale. Sînt convins că ar fi înnebunită să ştie că 
ai luat-o tu. 

Hugo se ridică şi-şi petrecu braţul în jurul umerilor 
lui Fern. 

— Îmi pare rău, Fern. Dar mă înţelegi, da? 

- Da, te înţeleg. Deci, mai bine să-ţi spun cum să 
ajungi la căsuță, nu? 

— Ah, da. Sincer să fiu, Fern, mă simt din nou ca 
un adolescent. 


După trei ore anchilozante de condus, Hugo zări, 
în sfîrşit, căsuţa. Vîri harta în torpedou şi trase maşina 
aproape de malul abrupt care marca granița grădinii 
din faţă. 

Opri motorul şi ieşi ametit afară, simțind în şale 
înțepături enervante. 

Se întinse şi îşi scutură picioarele, încercînd să-şi 
revitalizeze circulația vlăguită. Maşina era caraghios 
de mică, ridicolă pentru un bărbat de înălțimea lui. 

Se uită încruntat la Fiat-ul Panda, pe care i-l reco- 
mandase cu multă căldură fata aceea încîntătoare de 
la Hertz. | A 

La protestele lui, aceasta îl asigură că era singura 
maşină disponibilă, dacă nu voia să se mai învirtă pe 
acolo două-trei ore, pînă cînd apărea altceva. 

Aproape că îşi dorea să fi aşteptat. Se aplecă şi 
scoase din maşină un buchet de trandafiri cît se poate 
de ofiliți, de pe bancheta din spate. 

Ridicîndu-se, se lovi cu capul de partea de sus, cu 
un zgomot răsunător. 


362 


— Aah! strigă el, frecîndu-şi cucuiul opulent, care şi 
apăruse. 

Un motan se repezi spre el, ţinîndu-şi coada în 
sus, cu aroganță, şi începu să se frece de cracul pan- 
talonului său. 

— Cară-te! izbucni el, ajutîndu-se, ca să fie mai 
convingător, de picior. Miţa şi Hugo se priviră unul pe 
celălalt cu reciprocă aversiune, după care motanul îşi 
întoarse găurica mică, roz, în direcţia lui Hugo şi se 
îndepărtă agale. 

Hugo se hotărî să-şi lase valiza în maşină, pentru 
început. Işi aranjă părul şi începu să fluiere încet, în 
timp ce o luă spre uşa de la intrare, niciodată închisă. 

Înăuntru atmosfera era rece şi tăcută, sumbră după 
soarele strălucitor de afară. Ciocăni în uşă cînd intră, 
dar nu se auziră paşi îndepărtați, apropiindu-se. Totul 
era tăcut. Îşi încreţi nasul. 

Recunoscu mirosul uşor acidulat de lapte acru, care 
părea să vină dinspre bucătărie. 

Nasul lui îi spuse că acel obiect era răspunzător 
de miros. In bolul care se afla sub sacul de pînză rară 
se afla un lichid cu aspect de lapte, apos, "op'acul 
mirositor. 

În jurul bolului bîzîiau interesate cîteva muşte. Sto- 
macul gol al lui Hugo se convulsionă ameninţător. 

În afara miţei care îşi făcuse din nou apariţia, nu 
exista nici un alt semn de viaţă. 

Strîngînd în continuare buchetul de trandafiri, Hugo 
ieşi în grădină. 

Dinspre magazia aflată în fundul grădinii, auzi un 
vag bombănit. Inghiţind greu, ca să scape de gustul 
rămas în gură, de pe urma mirosului, o luă grăbit 
într-acolo. 

Zgomotul încetă brusc. 

— Rahat! 

Injurătura zgudui liniştea din jur. Fu urmată de un 
torent de alte obscenităţi care-l făcură pe Hugo să se 
oprească în loc. 

Exact cînd liniştea se pogorise din nou, Hugo fu 
aproape aruncat într-o parte de un țipăt care-i sparse 
timpanul. 

O grenadă din mici pensule de pictură zbură cu 
oarecare avînt din uşa cabanei de lemn şi se răspîndi 
în spațiu, deasupra capului său, de unde acestea că- 
zură asupra lui ca o ploaie de săgeți. Lăsă din mînă 
trandafirii, şi-şi feri cu brațele capul şi fața. 

— Dumnezeule mare! Ce cauţi aici? 

Hugo îşi lăsă în jos braţele şi o văzu pe Rowena, 
în pragul uşii. Cu inima bătîndu-i cu putere, cu tran- 
dafirii pe moment uitaţi, se năpusti spre ea. 

— Rowena! strigă el. Intinse mîinile, să o cuprindă 
în brațe, să o strîngă la pieptul lui. Dar Rowena îl 
fentă, întorcîndu-se pe călciie şi dispărînd înapoi în 
atelier. Cînd o ajunse din urmă, aceasta stătea în faţa 
unei pînze, cu spatele la el. 

— Rowena... Avea glasul nervos, strident. 

— Sssst. 

— Rowena. De data aceasta, o strigă în şoaptă. 

— Linişte! izbucni ea, fără să-şi întoarcă măcar ca- 
pul. Acum gîndesc. 

— Ah, spuse el, tot în şoaptă. Studie pînza.. Nimic 
identificabil nu se întrezărea din tuşele roşii care aco- 
pereau prim-planul, sau din tuşele mai palide, mai roz, 
care ocupau. jumătatea superioară a pînzei. Rowena 
stătea nemişcată ca o hermelină, cu ocu fixati într-un 
punct de neatins, de pe pictura încă neconturată. Hugo 

nici nu mai îndrăznea să respire. Evident, se petrecea 
acum, aici, o comunicare pe un profund plan spiritual. 
Stătu tăcut cîteva clipe, aşa cum i se ceruse, pînă 
cînd începu să-şi dea seama de ridicolul situației. Îşi 
drese glasul. Rowena tresări, dar continuă să-l ignore. 

— Rowena! 

— Sssst, şişii aceasta, vehement. 

— Rowena! Am venit să te văd, Rowena! | 

Întinse braţele spre ea, atingîndu-i aproape umerii. 
Apoi şi le lăsă în jos, nesigur. 

— Am vrut să-ţi fac o surpriză. Am crezut că poate... 
Cuvintele lui se întrerupseră, tremurătoare, odată cu 
încrederea. 

- Sfîntă Fecioară! Ce fel de surpriză mai e şi asta? 

În sfirşit se întoarse cu fața spre el cu ochii ei de 
jad, rotunzi ca nişte farfurioare. !şi lovi fruntea cu un 
gest melodramatic, lăsînd o dîră de vopsea roşie. 

— Cum dracu’ m-ai găsit? 

- Ăăă, Fern. Ea mi-a dat o idee generală, dar 
trebuie să mărturisesc că, din nefericire, lipseau de- 
taliile. Mi-a luat ceva timp să te localizez, adăugă el 
mîndru, sperînd că ea ar putea înțelege marea lui 
realizare. 

- Cît stai? întrebă ea, privind cu dispreţ pantalonii 
lui noi, din catifea reiată şi pantofii Gucci. 

Hugo se strădui să rămînă calm. Ce se petrecea 
aici nu prea se potrivea cu planul lui. 

— Nu m-am gîndit exact. Speram... ăăă, credeam... 
poate... 

Se retrase cu un pas înapoi spre uşă şi se întoarse 
să privească sălbăticia, vîrîndu-şi mîinile în buzunare. 
Se simțea, deodată, ridicol. 

O clipă nu se gindise că venirea lui nu i-ar face nici 

pe departe plăcere Rowenei. Îşi imaginase de multe 
ori scena, repetînd clipa în care ea s-ar fi aruncat în 
brațele lui, iar el ar fi strîns-o într-o îmbrăţişare pasio- 
nată, apoi... 

O privi peste umăr, simțind cum vraja alunecă de 
pe el asemenea unui palton cald, sub un vînt nă- 
praznic. 

— Credeam că o să-ți facă plăcere. 

— Ai bătut tot drumul ăsta? Vocea i se mai îmblînzi 
puţin. 

— Da. Doream cu disperare să te văd, zise el blînd, 
dar temîndu-se să facă vreo mişcare. Poate că te 
deranjez, adăugă el, neştiind ce-ar mai putea spune. 

Rowena oftă din nou. 

— Nu, nu mă deranjezi. Vino, o să-ţi fac un ceai. 

Hugo o urmă umil. 

Rowena păşea prin iarba lungă, cu silueta ei tînără 
înveşmintată în ceea ce părea să fie o enormă că- 
maşă bărbătească şi o pereche de blugi pătați, tăiați 
neglijent exact sub genunchi. Văzu trandafirii. 

— Ah, Hugo! Ce frumoşi! 

Îi adună şi-şi continuă drumul printre pensulele de 
pe jos. 

—-Sper că nu te-am lovit, zîmbi ea, smerită. 

— Aăă... nu, nu cine ştie ce. 

In bucătărie, Rowena puse ceainicul pe. plită. 

Nasul lui Hugo sesiză din nou mirosul neplăcut. 

— Rowena, ce e chestia asta? 

— Asta, Hugo, este cea mai delicioasă brînză pe 
care o poți mînca vreodată. O să-ţi dau diseară, la 
masă. Adică, dacă o să rămii la masă. 

- Eu, în sfîrşit... cred c-o să rămîn. Dacă eşti de 
acord. 

— Sigur, cum vrei. 

Îşi făcu de lucru cu ceaiul, lăsîndu-i timp să stu- 
dieze haosul din încăpere. Pereţii erau acoperiți cu 
schiţe şi picturi de toate dimensiunile şi formele, unele 
înrămate, altele doar nişte bucăţi de hirtie prinse în 
ace, pe peretele coşcovit. 

Lipită de peretele din spatele lui Hugo se afla o 
canapea largă şi, cu toate că era acoperită cu pături 
viu colorate, Hugo văzu smocurile de păr de cal care 
ieşeau din brațele acesteia, acolo unde stofa se to- 
cise. = 

Duşumeaua se simțea aspră sub tălpile lui moi, din 
piele, şi îşi puse picior peste picior, simțindu-se teribil 
de nelalocul lui. înlătură firimiturile de pîine veche din 
fața lui şi zîmbi nervos, cînd Rowena turnă în ceşti un 
ceai spălăcit. 

După care aceasta luă o cană de tablă, imposibil 
de mare, din care turnă, cu îndemînare, lapte în căni. 
Hugo încercă să nu observe micile pete albe care 
pluteau la suprafaţa lichidului maroniu-deschis şi nici 
uşorul miros de rînced care-l trăsni, cînd sorbi băr- 
băteşte din ceai. 

Rowena se aşeză în fața lui şi-şi puse în ceai două 
lingurite cu vîrf de miere. Apoi sorbi, cu zgomot şi 
plăcere. 

— Ah, e mult mai bun aşa, oftă ea, lăsîndu-se pe 
speteaza scaunului din lemn, scîrțiitor. 

Hugo ar fi vrut să o poată vedea mai bine. Soarele 
după-amiezei tîrzii abia dacă pătrundea prin fereastra 
mică aflată deasupra spălătorului vechi, din piatră, şi 
fața ei se afla în umbră. Nu-i putea vedea expresia 
ochilor. 

— Deci, spuse ea, de ce ai venit? 

Fu luat prin surprindere de întrebarea ei directă şi 
o clipă studie cercurile amenințătoare din ceaşcă. 

Oftă şi continuă să se uite în jos. 

— Am vrut să te văd. 

— De ce? 

- M-am gîndit tot timpul la tine, Rowena. Văzîn- 
du-te din nou, după atîta vreme, mi-am dat seama... 

Vocea i se întrerupse, simțind cum îşi pierde cura- 
jul. 

Rowena părea atit de puternică, atît de sigură, atit 
de indiferentă. Îl făcea să se simtă ca un prost şi teribil 
de nelalocul lui. Îşi drese glasul. 

— Ţi-am spus şi la Londra, m-am gîndit mereu la 
tine, în toţi aceşti ani, m-am gîndit la noi doi, la cît de 
mult ne iubeam, la fata care erai tu pe atunci şi la 
femeia care eşti acum. Dumnezeu ştie de cîte ori 
te-am visat, Rowena. Nu-mi doresc decit ca viața mea 
să fi fost alta. Îmi doresc să fi făcut ceea ce ar fi 
trebuit. Imi doresc. să întorc ceasul înapoi şi să iau 
totul de la început cu tine. Te-am iubit în toți aceşti 
peste douăzeci de ani, Rowena. Mi-am dat seama de 
asta în clipa în care te-am revăzut. Încă te mai iubesc. 
Efectiv, a trebuit să vin. 

Fără să spună nimic, ea se sculă şi luă din bufet o 
sticluță din care turnă un lichid limpede, în ceai. 

— Vrei şi tu? 

— Ce este? 

— Rachiu, spuse ea. Face bine la inimă -— şi la 
minte. 

— Mulţumesc, spuse el, blestemîndu-şi vocea atit 
de rigid de politicoasă. Luă o înghiţitură şi se înecă. 
lisuse, Rowena, aproape că mi-a ars cerul gurii! 

Rowena chicoti. 

- La a doua înghiţitură o să te simţi mai bine. 
Haide, încearcă din nou. 

Încercă din nou, nesigur, şi simţi deodată căldura 
alcoolului prelingîndu-i-se pe beregată. Bău o porție 
mare. Poate că dacă o să se îmbete, nu o să-şi mai 
dea seama de prostia lui. 

Rowena continua să tacă. Îi urmărea însă calmă, 
ca şi cum ar fi studiat un obiect ciudat, sau poate una 
din picturile ei. 

— Am sperat, şopti el într-un tîrziu, că poate simţi şi 
tu, cît de cît, la fel. 

— Să te iubesc, vrei să spui? 

— Mă rog, încercă el să ridă degajat, nereuşind 
însă să producă decît un miîriit strangulat, poate nu 
neapărat iubire, dar poate puţin... drag de mine? Vo- 
cea lui se ridică, plină de speranță. 

— După tot ce ai făcut? 

Hugo îşi ridică mîinile, în semn de capitulare. 

— Ştiu, m-am purtat cumplit cu tine. Nu mă pot ierta 
pentru ce am făcut. Cred că a fost groaznic pentru 
tine şi totul numai din vina mea. Imi închipui că mă 
urăşti. Sînt sigur! Vocea lui părea plină de convingere. 
Hugo se descurca uşor, în situaţii din cele mai neplă- 
cute şi ştia că avea chiar un anumit farmec. Ricci îi 
spunea întotdeauna asta. 

— Dar totuşi ai simţit că aş putea să vreau să te 
văd? 

— Mi-am spus că poate îţi aminteşti cum era, cum 
eram noi doi. Şi apoi, desigur, mai este şi Fern. 

- Fern este un fapt biologic, Hugo, nu o temelie 
pentru reluarea unei legături de dragoste. Simplul fapt 
că între noi există o fiică nu înseamnă că există şi o 
legătură. 

— Dar, Rowena, strigă el, bineînțeles că între noi 
există o legătură. Sîntem părinţii ei. O împărțim, Ro- 
wena. l 

— Nu este un obiect de proprietate, Hugo, aşa cum 
ar fi o maşină sau o casă. 

- Nu am spus asta, replică el exasperat, am vrut 
doar să spun... ah, Doamne, mormăi el, nu ştiu ce am 
vrut să spun. Totul sună atît de fals. Nu ar fi trebuit să 
vin. A fost o prostie din partea mea, o prostie şi un 
gest de îngîmfare. Bineînţeles că ar fi trebuit să-mi 
dau seama că mă urâăşti atît de mult, încît să nu vrei 
să mă mai vezi vreodată. Într-adevăr, nu sînt un om 
care acționează impulsiv. Viata mea-este aşternută 
atît de clar, este atit de planificată şi de programată. 
Nici nu mi-aduc aminte cînd am făcut ultima oară un 
lucru impetuos sau aventuros. , 

Hugo îşi trecu degetele obosite prin păr şi-şi lăsă 
capul în miini. Se simțea cump de epuizat şi de 
înfrînt. 

Dădu pe git restul de ceai călduț, savurînd arsura 
alcoolului. Căldura acestuia părea încurajatoare, ofe- 
rindu-i atît de necesara încredere. 

- Cred că ultima oară a fost cu tine. Probabil că tu 
nu-ți mai aminteşti, dar am mers împreună mile întregi 
peste dealuri, după care ne-am aşezat să ne odihnim 
pe malul unui lac. M-ai lăsat să te strîng în brațe, iar 
eu mi-am împletit strîns mîinile în părul tău, nedorind 
să-ţi mai dau vreodată drumul. Voiam să stăm aşa, 
legaţi unul de altul, pentru totdeauna. Apoi tu ai pro-. 
pus să înotăm în lac şi ne-am dezbrăcat amîndoi şi tu 
ai alergat în apă. Te-am urmat în apa rece ca gheaţa. 
Atit de rece, încît fiecare bucăţică din mine tremura 
şi mă durea. Mi-amintesc că mîinile şi picioarele noa- 

stre deveniseră vinete. Tu însă stăteai acolo, rîzînd şi 
împroşcînd cu apă, cu pielea atît de palidă şi de fru- 
moasă, aproape translucidă, şi cu părul acela al tău... 
ei bine, arătai ca Zîna Lacurilor. Apoi ne-am lipit unul 
de altul, tremurînd împreună, pînă cînd fierbințeala 
trupurilor noastre ne-a dezmorțit şi, scumpa mea Ro- 
wena, am făcut dragoste încet, minunat. Mi te-ai dă- 
ruit toată. Mi-amintesc curba gitului tău cînd ţi-ai dat 
capul pe spate, abandonîndu-te iubirii noastre. Micile 
tale strigăte cînd am pătruns în tine şi cum te-ai agă- 
tat de mine, cu toată puterea ta. Mi-amintesc cît m-a 
surprins această forță a ta. De aceea am venit la tine, 
Rowena. Pentru că nu pot uita. 

Se ridică în picioare, nesigur, făcînd scaunul să 
sciîrțiie pe pardoseala de piatră. 
< — Plec, acum. Îmi pare rău. Te rog să mă ierţi, dar 
dacă nu poţi, eu o să te înțeleg. ` 

— Nu! 

Forța poruncii ei îl făcu să se oprească. Se în- 
toarse spre ea, învins şi umilit. Printre umbrele în- 
serării, Rowena îi văzu suferința şi umerii căzuți. 

— Nu, repetă ea, de data aceasta mai blind. Nu 
pleca. Nu vreau să pleci. 

Hugo îşi scutură capul. 

— E în regulă, Rowena, nu trebuie să spui nimic. 

— Dar nu vreau să pleci, Hugo. 

Vocea ei era aproape o şoaptă, care adie ca o 
mîngiiere. Rowena se ridică încet şi ocoli masa. Hugo 
îşi simţi trupul încordîndu-se, temător să facă o miş- 
care, temător de ce avea să urmeze. O urmări, încre- 
menit, cum plutea spre el. Rowena îi luă mîna care-i 
atîrna ţeapănă de-a lungul trupului şi i-o strînse cu 
putere, în mîna ei caldă. 

— Te rog să rămii, spuse ea în şoaptă. 

Ca prin vis, o apucă şi o trase spre el, strîngînd-o 
atît de tare, încît ea ţipă. Apoi gura lui se aplecă peste 
a ei, arzînd pe buzele ei dulci, răcoroase, gustînd-o, 
devorînd-o. O simţi cutremurîndu-se, în timp ce trupul ei 
moale se mula pe al lui. 

Degetele i se încleştară în părul ei, trăgîndu-i fața 

“spre el, temîndu-se că, dacă i-ar da drumul, visul s-ar 
destrăma. Deşi îi simţea trupul suficient de real. Fragil 
şi delicat, superb vulnerabil, dar minunat de real. Ur- 
mătoarele cîteva momente din viaţa lui aveau să ră- 
mînă ca înecate în ceaţă, dar fără să ştie cum, reuşiră 
să-şi scoată, unul altuia, absolut toate hainele. Singu- 
rul lucru de care-şi mai amintea era linia imaculată a 
sînilor ei şi pîntecele: ferm, cedînd sub mîinile lui flă- 
mînde şi parfumul ațițător, Orfeu, care-i umplea su- 
fletul. 


Fern confruntă numele de pe bilețelul ei zdrenţuit 
cu acela de pe placa din perete. R.H. Harrison & Part- 
ners. Agenti pentru spaţii comerciale. Aici era. Vîrîn- 
du-şi biletul înapoi în buzunarul de la blugi, îşi potrivi 
rucsacul de pînză şi urcă scările, două cîte două. Îm- 
pinşe uşa de sticlă opacă de la capătul culoarului şi se 
pomeni în faţa recepţionerei. 

— Vă pot ajuta cu ceva? întrebă fata, cu o voce cît 
se poate de snoabă. 

— Sper, îi zîmbi Fern cu căldură. Caut un spațiu. 

- Comercial? Recepţionera îşi trase înapoi oche- 
larii pe şaua nasului şi o privi pe Fern cu oarecare 
iritare, pentru că se întrerupsese din nişte calcule des- 
tul de complicate pe care domnul Harrison le aştepta 
chiar atunci de la ea. 

- Da. Un magazin, de fapt. 

— Noi avem proprietăți numai în Covent Garden, 
zise fata, întorcîndu-se la procesorul ei, ca şi cum 
astfel ar fi pus punct discuţiei. 

—. Am presupus asta. De fapt, mai încercă Fern 
dregîndu-şi glasul, chiar un magazin în Covent Gar- 
den caut şi eu. 

— Nu avem nimic sub cincizeci de mii de lire pe an. 

Fern expiră prelung. 

— Cam muult, nu? 

— Da. Proprietăţile sînt îngrozitor de scumpe aici. 
Îmi pare foarte rău că nu vă pot ajuta mai mult, spuse 
fata, întorcîndu-se din nou la lucrul ei. 

- Poate îmi oferiţi nişte detalii. 

— Anume? Fata se întoarse din nou, fără plăcere, 
spre Fern. 

— Anume despre magazine — la cincizeci de mii de 
lire pe an. 

- Foarte bine. Fata apăsă pe interfon. Domnule 
Miles, este aici cineva care doreşte asistență pentru 
un magazin. Îi puteţi acorda cîteva clipe? Fata ascultă 
şi se întoarse spre Fern. Vine imediat domnul Miles. 
Se ocupă personal de spaţiile pentru magazine cu 
amănuntul. 

— Mulţumesc. 

Peste cîteva clipe, în spatele recepţiei se deschise 
o uşă şi în încăpere intră un bărbat despre care Fern 
presupuse că era domnul Miles. Zîmbetul lui de bun 
venit se şterse cînd îi privi blugi jerpeliţi şi jacheta de 
piele, tocită, şi, oricît ar fi încercat ea să nu se gîn- 
dească la asta, ştia că cicatricele încă roşii de pe 
obrajii ei lăsau impresia cuiva cu apucături agresive. 
Nesigur, acesta întinse mîna. 

— Miles, Jeremy Miles. Presupun că... sînteţi în 
căutarea unui magazin, domnişoară... 

— Donleavy. Fern Donieavy. 

Omul se încruntă, întrebîndu-se de ce numele îi 
suna oarecum cunoscut. 

- Poate doriţi să veniţi în biroul meu, să stăm de 
vorbă. 

Omul îşi ajustă nodul cravatei roşu cu alb, neliniştit 
de aparența fetei. Majoritatea clienţilor săi nu obiş- 
nuiau să poarte în timpul serviciului blugi tociți. Fata 
era, fără îndoială, o pierdere de timp, una din acele 
prostuţe tinere — deşi Fern era de fapt cu un an mai 
mare decit el — care-şi imaginau că puteau închiria un 
magazin în Plazza, cu douăzeci de lire pe săptămînă 
şi să se îmbogăţească vinzînd cine ştie ce bagatele 
cu iz folcloric. Totuşi, de dragul companiei lui, trebuia 
să facă faţă. 

— Vă rog, luaţi loc. 

Arătă spre canapeaua mică, cretonată, din spatele 
măsuţei de cafea, din imitație de lemn de tisa. Trase 
lîngă măsuţă un scaun de răchită şi se aşeză. 

— Acum, spuse el scoțîndu-şi pixul şi aşezîndu-şi-l 
pe caietul de notite, spuneti-mi ce anume, exact, cău- 
taţi dumneavoastră? 


Fern studie ofertele agenţiei. Teancul uriaş se re- 
duse repede la două teancuri mai mici; unul absolut 
nefolositor, iar altul, aproape nefolositor. 

Magazinele erau fie prea mici, fie prea mari, fie 
într-o fundătură departe de centru sau într-o stare atît 
de deteriorată, încît ar fi necesitat luni de muncă, să 
fie readuse pe linia de plutire. 

Ceea ce începuse prin a fi o zi de muncă entuzias- 

mantă, plină de flămîndă anticipare a ceea ce ar pu- 
tea găsi, se transformase în constatarea deprimantă 
despre cît de dificilă urma să fie găsirea locului po- 
trivit. Într-un tîrziu, prea obosită să se mai concentreze 
asupra pozelor ridicol de mici, împinse teancurile în- 
tr-o parte. 

Nancy îi adusese o tavă cu salată, care rămăsese 
neatinsă şi uitată, de vreo două ore. Fără poftă, în- 
cepu să plimbe mîncarea în farfurie, cu ochii pe noua 
ei listă de lucruri de făcut. l 

Încercui punctul trei, unde scria „chimist“ şi mes- 
tecă gînditoare. În fata ochilor îi apăru chipul lui Alexan- 
der Easton, poate pentru că acesta era singurul chimist 
pe care-l cunoscuse vreodată, exceptîndu-l pe bunul, 
bătrînul doctor Chapman. 

Poate că i-ar putea cere lui Alexander un sfat, deşi 
i-ar fi fost imposibil să-l roage să lucreze cu ea. Poate 
că o să-l sune miine, să vadă dacă acesta i-ar sugera 
pe cineva care ar fi interesat să încerce ceva cu totul 
diferit. Pe de altă parte, poate că era mai bine să nu 
amestece pe nimeni de la Oscar Rees în operaţiunea 
ei, în cazul în care ar fi apărut vreodată acuzaţia de 
joc incorect. 

Răsfoi numărul din Revista de săpunuri şi cosme- 
tice şi mai citi o dată micile anunţuri, încercui vreo 
două dintre ele şi-şi frecă ochii obosiţi. Avea multe de 
făcut într-un timp scurt, dar nu se îndoia că va reuşi. 
In fond, era nepoata lui Oscar Rees. 


Lucienne îl urmă pe Alexander pe uşa noii clinici. 
Îşi puse miinile în şolduri şi se uită cu satisfacţie în 
sala de recepție. 

— Da, spuse ea, asta o să dea bine. Foarte bine. 

Alexander îi urmări privirea şi buzele lui se înălțară 
spre replica identică a zimbetului surorii sale. 

— Cred că ai dreptate, Sin. O să fie al naibii de 
absolut perfect. Vino să-ţi arăt locul. 

O conduse într-un coridor lung, unde vreo şase uşi 
stăteau deschise. 

— Aici îi putem caza pe cei care rămîn peste noapte. 
Camerele acestea vor fi complet echipate: cu televi- 
zoare, video, băi luxoase şi tot restul. A sta aici va fi 
ca şi cum ai trage la un hotel de cinci stele. Pur şi 
simplu nu vor mai dori să plece. 

— Minunat. Şi camera de consultaţii? întrebă ea, 
nerăbdătoare. 

— Pe aici. Vino. Aici e prima, spuse el, împingind- e) 
uşor înaintea lui. 

— Dumnezeule, Xan, habar n-am avut că îţi vor 
pune la dispoziție un întreg teatru de operaţii. 

— Destul de impresionant, nu? spuse acesta, apu- 
cînd-o de talia zveltă şi răsucind-o pe lîngă şirul de 
dulapuri din oțel inoxidabil care flancau masa centrală 
de operații. Totul va putea fi gata de funcţionare în, să 
zicem, patru săptămîni. 

— Vorbeşti serios? strigă ea. Şi Nicikov? O să fie în 
stare să furnizeze tot ce trebuie, pînă atunci? 

— Draga mea, oftă acesta indulgent, Nicikov are 
congelatoarele pline cu material. Gata de livrare. O să 
fie încîntat să ne livreze prima tranşă, îndată ce-i dau 
telefon. Nu uita că am perfectat deja întreaga afacere. 

- O adevărată ironie, nu? Toate rusoaicele alea 
care-şi procură de pe piața neagră produsele Oscar 
Rees expirate, în timp ce noi luăm... 

— Da, da, Sin, o întrerupse el brusc. Pereţii au 
urechi, draga mea, pereţii au urechi. 

- Dar nu-i nimeni pe aici. De o jumătate de oră de 
cînd am venit, nu am văzut nici țipenie de om. 

- Nu te lăsa amăgită. Locul e plin de surori şi de. 
administratori. Doar că nu-i poți auzi. Poartă cu toții 
pantofii ăia nenorociţi, cu talpă de crep, ca preoții la 
bordel. În plus, peste o jumătate de oră, vine aici noua 
noastră verişoară, să stăm de vorbă despre nu ştiu ce 
teste privind o mică linie secundară pe care vrea ea 
să o lanseze. Alexander se uită la ceas. Poate că ar fi 
mai bine să te retragi. N-aş putea spune că voi două 
vă înţelegeţi prea bine, nu-i aşa? 

— Nu pricep cum îi poţi spune verişoară. Ea nu 
este verişoara noastră, Xan. Este bastarda lui Hugo, 

iar eu tot mai cred că este o impostoare. Bătrînul ăla 
prost de Hugo e în stare să creadă pe oricine îi iese în 
cale. Am ştiut eu că aveam dreptate să-i pun la îndo- 
ială sănătatea mintală. 

— Ascultă, draga mea, spuse Alexander cu o voce 
plină de nerăbdare fraternă, impostoare sau nu, da-. 
tele problemei sînt că Hugo pare să o creadă, în clipa 
de faţă. Dar dacă noi stăm o vreme în aşteptare şi nu 
ne băgăm nasul unde nu trebuie, cine ştie de unde va 
sări iepurele, ce zici? 

— Eu tot cred că situația de față este scandaloasă. 
Gîndeşte-te numai la ce s-a întîmplat, Xan. Are un loc 
în consiliul de administraţie, este, afurisita, director 
adjunct de producţie, în ultimele săptămîni a fost pe 
prima pagină din toate ziarele, iar acum, ca să pui 
capac la toate, eşti, în mod revoltător, numai unt şi 
miere cu ea; ba, mai mult, te gîndeşti să testezi nu 
ştiu ce produse cosmetice de-ale ei. Nu pentru Oscar 
Rees, ci pentru ea. 

- Draga mea surioară, spuse Alexander aşezîn- 
du-şi mîna pe umărul surorii lui gemene, în vreme ce 
tu ţi-ai făcut deja un duşman din ființa asta, eu o fac 
să-mi mănînce din palmă. Ar trebui să-ți aminteşti că 
la recomandarea ei am primit acest spaţiu, la fundaţie, 
pentru clinica noastră. Este foarte proastă, uşor de 
manipulat. O pot ține sub control, preciză el, întinzîn- 
du-şi degetele lungi şi îndoindu-le, ca pe nişte gheare, 
studiindu-şi unghiile perfect manichiurate. O să facă 
tot ce vreau eu. ` 

— Eu cred că tot ce vrei tu este să ajungi între 
picioarele ei, porcule! 

— Cît despre picioare trebuie să recunosc că sînt 
cît se poate de atrăgătoare, dar să nu uiţi niciodată, 

continuă el cu o voce scăzută, scrijelită, că singurele 
picioare între care îmi place cu adevărat să fiu sînt ale 
tale. 

— Uite c-a venit. 

Rînjetul lui Lucienne redeveni un zîmbet aproape 
fermecător. 

— Fern, gînguri ea, ce plăcere. 

— Lucienne, spuse Fern, reuşind cu greu să-şi re- 
țină tremurul vocii. 

Dacă Lucienne se străduia să fie drăguță, atunci 
era mînată, fără îndoială, de un motiv ticălos. Pînă 
acum Fern avusese de-a face numai cu Alexander şi, 
în ciuda a tot ce i se spusese despre el, ea îl găsea 
îndatoritor şi prietenos. Şi ea avea mate încredere în 
părerea pe care şi-o făcea singură despre oameni, 
tocmai de aceea se simțea acum atît de iritată că se 
confrunta cu Lucienne. Aceasta era o persoană de- 
spre care toate instinctele ei îi spuneau numai lucruri 
proaste. 

— Tocmai îi spuneam lui Alexander cît de înne- 
bunită sînt de clinică. Alexander zice că am putea- e) 
pune în funcțiune cam într-o lună. 

- Da, aşa am înțeles şi eu. Alexander, încercă 
Fern să ignore afectarea duplicitară a lui Lucienne, 
speram să pot sta de vorbă cu tine despre cîteva 
lucruri. 

incapabilă să-şi ascundă adevărata-i fire, Lucienne 
îşi făcu ochii mici, două fante veninoase, şi spuse 
arțăgos: 

— Splendid. Oricum, eu tocmai plecam. 

Xan îi zîmbi înţelegător. 

— Vorbim mai tirziu, Sin. Ciao, ciao... 

Încă o dată, Fern simţi nevoia să se înfioare. Uf, îşi 

spuse ea, urmărind-o pe Lucienne care dispărea într-o 

“dîră de ceea ce ştia acum că era, fără doar şi poate, 
La petite Mort. Alexander o luă de cot şi o conduse 
înapoi de-a lungul coridorului spre ceea ce urma să 
devină o luxoasă sală de aşteptare. 

- la loc, Fern. Sper că eşti mulțumită cum decurg 
lucrurile. 

- Totul arată foarte bine. Am stat de vorbă cu Ed- 
ward Hunter, administratorul, care mi-a spus că unul 
dintre consultantii de aici s-a şi arătat încîntat să se 
ocupe de tratamente, desigur în condiţiile obişnuite. 

— Fern, eşti atît de prevăzătoare, îi zîmbi Alexan- 
der. Dar adevărul este că eu mă gîndeam de fapt la 
cineva care e de fapt specialist în ceea ce urmează 
să facem noi aici. Cred că este un adevărat as în 
înfigerea acelor în oameni. 

— Ah! Fern se zgribuli gîndindu-se la tehnica res- 
pectivă. Nu mă pot decît consola cu gîndul că măcar 
chestiile astea se vor face aici, în condiţii optime, decît 
cine ştie la ce şarlatan care îi amăgeşte pe oameni cu 
ceea ce poate el să obțină. Oricum, consiliul de ad- 
ministraţie este înnebunit de ideea veniturilor pe care 
le va obţine astfel fundaţia. Una peste alta, totul pare 
să fi mers foarte bine. 

— Asta în ce mă priveşte, spuse Alexander, lăsîn- 
du-se pe spate, în scaun. Acum să vorbim despre 
tine, da? Ce e cu povestea ta despre formulele stră- 
bunicii? 

Fern scoase din rucsac un dosar şi-l deschise în 
poală. Din el căzură pe jos cîteva hirtii. 

— Mulţumesc. 

Îi zîmbi lui Alexander care le culese de pe jos şi i le 
întinse. 

Acesta trebui să se abţină ca să nu-şi dea ochii 
peste cap, disprețuitor. 

— Ah, aici este, spuse ea, după ce scotoci prin 
hîrtiile acoperite cu un scris dezordonat. Am transcris 
pentru tine trei dintre formulele respective. Ce-aş vrea 
eu să faci tu, Alexander, este să le pui în operă şi apoi 
să-mi spui părerea ta, din punctul de vedere al unui 
chimist. Dacă sînt în regulă, atunci o să le produc în 
cantităţi mari. Am şi utilat deja un loc pentru asta. Nici 
o clipă nu mă gîndesc că ar putea fi vreo problemă, 
dar fireşte vreau să fiu sigură înainte de a începe să 
cheltuiesc o mulţime de bani cu fabricarea lor. 

- Înseamnă că te-ai gîndit serios la asta? întrebă 
Alexander. 

- Da. Sînt convinsă că o pot face. Am în vedere 
cîteva locuri pentru magazinul meu, în curînd voi avea 
şi mostrele ambalajelor şi m- am gîndit la absolut tot 
ce vreau să fac. Dacă Oscar Rees şi bunicul tău au 
făcut asta atiţia ani, nu văd de ce eu n-aş putea, 
acum. 

- Bineînţeles, că o poți face, sub umbrela lui Os- 
car. 

— Ah, Alexander, trebuie să înţelegi. Nu vreau să 
reuşesc ceva numai pentru că tatăl meu conduce com- 
pania. Dacă aş avea cumva succes, ştii ce ar zice 
toată lumea. Nu aş fi decit un fel de păpuşă pe care 
nimeni nu ar lua-o în serios. 

Alexander dădu încet din cap, simpatia şi întele- 
gerea aşternîndu-i:se pe chip. 

— Înţeleg, într-adevăr, Fern. De ce crezi tu că Lú- 
cienne şi cu mine am vrut să plecăm? Am simţit şi noi, 
ca şi tine — de fapt, mai mult eu — că niciodată nu vom 
realiza ceva care să merite, cîtă vreme vom rămîne la 

compania bătrînului. Toată lumea crede că te afli acolo 
pentru că eşti cine eşti, nu pentru ceea ce eşti. 
Alexander duse mîna la piept, întrebîndu-se dacă nu 
cumva depăşea puțin măsura. Vreau să spun, Fern, 
că nu am absolut nimic împotriva lui Hugo. Tin foarte 
mult la el. Nu aş fi întreprins nimic care să-i facă vreun 
rău sau să-i distrugă compania. A fost ca un şoc pen- 
tru mine cînd Olivia şi fundaţia au decis să se lase şi 
ei petiti de Cooper. Niciodată n-aş fi permis ca mingea ` 
să se rostogolească în direcţia asta, dacă aş fi înțeles 
că Hugo ar fi putut ajunge într-o situaţie precară. Dar 
aşa cum s-au desfăşurat lucrurile, cu apariţia ta şi cu 
tot restul, ei bine, sînt cît se poate de încîntat. Totul a 
luat o turnură cît se poate de bună, nu-i aşa? 

Îi zîmbi cu sinceră afecţiune. Fern îi zîmbi şi ea. 
Alexander îi luă mîna şi i-o strînse cu putere. 

— lar eu am acum o verişoară. 

Fern începu să vorbească, să-i explice că nu era 
chiar aşa. Alexander îşi ridică mîna, oprind-o. 

— Nu spune asta. Ştiu că nu eşti vara mea ade- 
vărată, dar de ce nu ne putem preface? Mie mi-ar 
plăcea la nebunie. | 

Fern ridică din umeri, simțind cum se molipseşte 
de căldura lui. 

— În regulă. De ce nu? Presupun, spuse ea oftînd 
mulţumită, că ne aflăm cu toții într-un moment crucial, 
nu-i aşa? Deşi în fundal există Oscar, noi încercăm 
totuşi să punem pe picioare propriile noastre afaceri, 
tu cu clinica şi eu cu prăvălia mea. Îmi închipui că ar fi 
plăcut să ne simţim ca o familie pe care te poți sprijini. 

— Ai înțeles, Fern. Dacă ai nevoie de orice ajutor, 
nu trebuie decit să îl ceri. Ştii că o să fiu fericit să fac 
tot ce pot. O să studiez chestiile astea... şi o să etalez 

produsul în biroul meu -— desigur, în hîrtie simplă, ma- 
ronie. 

Rise şi o bătu uşor pe genunchi, lăsîndu-şi mîna 
peste gaura din blugii ei, ca să-i poată atinge carnea 
caldă, de dedesubt. Fem se uită la mînă, apoi la Alexan- 
der. Acesta rîse din nou ridicîndu-şi mîna şi dînd din 
umeri nonşalant spuse: 

— lartă-mă, am fost furat de emoția familială. 

- Se ridică de pe scaun şi Fern îl urmă. Apoi, punîn- 
du-şi un braț pe după -umerii ei, o conduse de-a lungul 
culoarelor şi afară, prin intrarea majestuoasă a Fun- 
daţiei Rees. 


Hugo avea mari dificultăți în a se lămuri ce e cu el. 
Zăcea culcat pe spate, cu ochii strînşi tare, ca să se 
apere de ceea ce presupunea că era lumina crudă a 
soarelui, îndreptată direct spre chipul lui. În spatele 
pleoapelor se formase un strat de nisip care se freca 
de pupilele lui, ciudat de uscate. Limba i se freca de o 
gură pisloasă, cu gust puturos. Incercă să înghită, dar 
avea gura uscată ca un deşert. Stătea culcat, simțind 
ciudățenia a tot ce-l înconjura — aşternuturile de bum- 
bac aspre, salteaua moale care gemea şi se lăsa sub 
greutatea lui dîndu-i dureri de protest, în spinare, şi 
zimbi. 

Ascultă şi auzi sunetul unei alte respirații, liniştite, 
alături de el; foşnetul aşternutului cînd o mînă se agită 
enervată, după o muscă agasantă, bizîind pe pielea 
goală. 

Hugo deschise încet ochii şi-şi întoarse capul. Pri- 
veliştea îl lovi cu o crampă în stomac, trimițîndu-i ulei 
cald, în vintre. O cascadă de mătase castanie se îm- 
prăştia pe pernă, şerpuind spre el, ca şi cum în timpul 

noptii s-ar fi jucat vîntul prin ea, înconjurîndu-i fața 
mică, palidă, ca flăcările în jurul soarelui. 

Se simţi cuprins de o asemenea căldură, de o ase- 
menea fierbințeală a dorinţei! intinse mîna şi mîngiie 
încet pielea delicată, minunîndu-se de moliciunea ca 
de puf de sub degetele lui. Ea se răsuci uşor. Buzele i 
se mişcară tăcute şi-şi arcui spatele, făcînd ca fesele 
să i se frece de coapsa lui. Deschise brusc ochii şi se 
întoarse cu fața spre el. O privi şi surprinse o străful- 
gerare de neîncredere, apoi răspunse zîmbetului mic 
care-i curbă buzele şi care-i spunea, fără cuvinte, că 
şi ea îşi amintea, cu destulă plăcere, de ceea ce se 
petrecuse între ei înainte de a se prăbuşi, în sfîrşit, 
într-un somn adînc, storşi complet şi epuizați. 

Rowena se ridică şi Hugo admiră priveliştea oferită 
de cearceaful care îi căzu de pe sîni. Rezistă tentatiei 
de a întinde mîna şi de a cuprinde în căuşul palmei 
curba îmbietoare. Oricît de mult ar fi dorit asta, mintea 
îl avertiza asupra teribilelor consecinţe. 

— Bei un ceai? ciripi ea. Hugo dădu din cap, dar 
apoi îşi aminti brusc de lichidul sinistru cu care-l hră- 
nise cu o zi înainte. 

— Lasă-mă să-l fac eu. Pariez că nu ţi s-a adus 
niciodată ceaiul la pat, nu-i aşa? Insist să-l fac eu. 

— Cum vrei, zise ea căscînd şi căzu înapoi pe 
perne. De obicei sînt deja sculată de trei ore, aşa că 
m-aş putea răsfăţa şi eu o zi, pentru variaţie. Găseşti 
totul fără probleme — mai mult decît la vedere. Ah, 
motanul îşi aşteaptă şi el micul dejun. Nu o să te lase 
în pace pînă nu-l hrăneşti. Găseşti totul în cămara din 
fundul bucătăriei. 

Hugo se aplecă peste pat şi depuse un sărut tan- 
dru pe fruntea ei. 


384 


— Fii liniştită, sînt convins că o să mă descurc. Mai 
dormi puțin, pînă mă întorc. 

Rowena îşi trase cearceaful peste cap şi oftă mul- 
țumită. 

Hugo îşi puse şortul vărgat şi, simțind răceala par- 
doselii goale, din lemn, scotoci prin pantaloni, după 
ciorapi. leşi din cameră în virful picioarelor şi se opri 
în capul scării strimte, sprijinindu-se de perete ca să-şi 
tragă ciorapii lungi pînă la genunchi, din lînă fină, gri- 
închis. Simţindu-se mai mult decît puţin înțepenit, co- 
borî scara care ducea la bucătărie. 

Stomacul i se întoarse cînd simţi în nări mirosul 
acru care-l întimpinase cu o zi înainte. Astăzi parcă 
devenise şi mai puternic şi se strădui să respire pe 
gură, în timp ce încerca să-şi obişnuiască ochii cu 
întunericul din bucătărie. Din umbră apăru motanul 
care se frecă de el, împleticindu-i-se printre picioare, 
făcîndu-i dificilă traversarea încăperii. f 

— Valea, cîrîi el, dîndu-i una în spate. Incercînd să 
nu observe săculețul picurător, cu lapte covăsit, sau 
zerul uleios care stîrnea atîta interes muştelor albas- 
tre, umplu ceainicul şi îl puse pe soba reconfortant de 
caldă. După cîteva încercări, găsi o cutie de tablă cu 
ceai puternic mirositor şi ceainicul mic pe care Ro- 
wena îl lăsase plin cu restul de ceai de ieri. Il scurse 
în vechiul spălător de piatră şi se întrebă ce să facă 
oare cu friinzele de ceai care se adunaseră în scur- 
gere. 

Strîimbîndu-se dezgustat, strînse cu mîna frunzele 
maronii şi le aruncă într-o găleată ascunsă în spatele 
perdeluţei de sub spălător. 

Se încruntă văzînd bucăţile de grăsime solidificată 
care se amestecaseră cu frunzele de ceai şi care se 

lipiseră acum de unghiile lui. Dădu drumul robinetului 
de apă caldă, aşteptînd o veşnicie şi încercă apoi, 
fără succes, să-şi spele mîinile cu apă rece. Renunţă, 
luă un prosop şi-şi şterse degetele pe el. 

Între timp apa de ceai fiersese. În cămară, pe raft, 
se afla un ulcior mare cu lapte, acoperit cu un cerc de 
pînză zdrenţuită. Hugo ridică pînza şi se uită în oală. 

De jur împrejurul laptelui alb se formase, la su- 
prafața acestuia, o crustă gălbuie care rămase lipită 
de margini cînd Hugo clătină lichidul. Mirosul nu era 
mult diferit de acela al procesului de facere a brînzei, 
care se afla în curs în bucătărie. Intărindu-se, spunîn- 
du-şi să nu mai fie aşa de cusurgiu, vărsă mult prea 
mult lapte în cele două căni, împrăştie mierea pe masă 
şi pe marginile cănii Rowenei şi apoi îşi aminti să 
hrănească motanul ăla nenorocit. 

Cînd urcă în sfîrşit scara, Rowena zăcea întinsă 
pe spate, cu gura deschisă şi sforăind mulțumită. Ne- 
ajutorat, Hugo se uită în jur după ceva pe ce să aşeze 
ceaiul. In cameră nu exista aproape nici o mobilă în 
afară de micul pat dublu, de două suporturi din lemn 
curbat pentru pălării, înțesate cu hainele Rowenei şi 
de o etajeră plină cu cărţi. Se aplecă şi puse cănile pe 
duşumea, apoi se urcă în pat, alături de ea. Ascultă 
cum sforăitul devenea din ce în ce mai puternic, apoi 
o împunse în braț, trezind-o brusc. 

— Scumpo, spuse el vesel, a sosit ceaiul. 


~ Deci, ce părere ai? 

Fern păşi peste un maldăr de cutii de carton răvă- 
şite pe jos, stîrnind un nor de praf. Johnny se înecă. 

Cu ochii încețoşaţi, acesta studie rafturile amărite 
care atîrnau desprinse de pereţi, bucăţile deprimante 
din vinilin roşu cu negru care acopereau duşumeaua 
şi lămpile fluorescente, vărgate, înfiorătoare, de dea- 
supra. Simţea că trebuie să spună ceva pozitiv. 

— Păi, spuse el, trăgînd de timp, este... se poate în 
mod sigur scoate ceva de aici. Nu-i aşa? adăugă el, 
vesel. 

— Deci vezi asta? spuse ea, plină de satisfacție. 

— Eu... ăă... da, văd. 

— Nu crezi c-am înnebunit? 

- C-ai înnebunit? În nici un caz. De ce naiba aş 
crede asta? minţi el, stînjenit. 

— Mincinosule! strigă ea şi izbucni în rîs. Se citeşte 

pe fața ta, Sharpe. Crezi că sînt complet nebună, crezi 
că magazinul este înfiorător, dar eşti mult prea drăguţ 
ca să mi-o spui în față. 

— Mă rog, poate că nu complet nebună; doar puţin 
nebună. 

- Da, zise ea privind în jur la dărăpănătura aceea 
jalnică. Oricine îşi închipuie că o să scoată o poşetă. 
de mătase din cîrpa asta trebuie să fie nebun. Bru- 
tăria lui Bert. Mă întreb ce s-a întîmplat cu Bert? 

Johnny suflă praful de pe pultul de lemn şi se că- 
tără pe el. 

— Deci, ce plan ai? 

— Băieţii vin luni şi, pînă vineri, toate vechiturile 
astea dispar şi încep transformările. 

- Băieţii? Ce băieți? 

— Vechii mei ortaci Mick şi Sean. Tusea şi junghiul. 
Am fost împreună la şcoală. l-am sunat şi i-am între- 
bat dacă îi interesează şi mi-au pus că vin cu prima 
cursă. A trebuit să-i conving să mai aştepte două 
zile. Dar crede-mă, Johnny, sînt sclipitori. O să schi- 
tez cîteva rafturi de farmacie, de modă veche, sertare 
şi alte chestii. M-am gîndit că mahonul o să dea bine 
cu nişte pereţi verde-închis, cu o duşumea din pin 
vechi şi cu Donleavy, scris cu litere mari, de aur, pe 
un fond verde-închis, deasupra intrării. Sau poate pic- 
tat în semicerc, pe vitrină. Ce crezi? 

— Dumnezeu ştie, Fern. Dacă o să reuşeşti toate 
astea, o să fie o adevărată minune. Şi ăsta e doar 
începutul. Cum stai cu produsele? 

— Am totul în mînă. Miine mă duc la Malvern să 
văd o companie care să mi le fabrice. M-am hotărît 
deja asupra sticluțelor. Patru dimensiuni diferite, din ` 
sticlă simplă, cu capace grele, rotunde, deasupra — 

totul reciclabil şi refolosibil. Vorbesc cu cei care mi le 
fabrică să imprime Donleavy pe sticlă, dar încă nu ştiu 
cît o să mă coste asta. Va fi o linie de douăzeci de 
loţiuni, toate disponibile în diferite mărimi, şase săpu- 
nuri din flori, patru ape de toaletă, şase săruri de baie, 
patru şampoane şi o emisiune specială, limitată, de 
„borcănaşe cu capace din argint, pe care mi le de- 
senează un argintar din Wales, pentru reclamă. 

— ŞI flori uscate, presupun, oftă Johnny. Nu crezi 
c-ar fi bine să ai şi aşa ceva? 

— Nu uscate, Johnny. Unde ai trăit pînă acum? 
Toată lumea ştie că sînt al naibii de desuete în zilele 
astea. Flori de pergament — asta voi avea — boluri şi 
căni uriaşe, umplute cu flori de pergament. Am şi vor- 
bit cu un cuplu din Gloucestershire, să mi le furnizeze. 
Ah, am şi găsit o casă de bani în stil victorian, adăugă 
ea, triumfătoare. 

— Şi cînd crezi că o să faci inaugurarea? 

— Încă nu ştiu. Într-o lună, în şase săptămîni, cam 
aşa ceva. l ` 

— Chiar că eşti nebună. Este imposibil să rezolvi 
toate astea pînă atunci. Îţi trebuie cel puţin trei luni. Îţi 
propui să ai pe puţin patruzeci de produse diferit for- 
mulate, ambalate, aşezate pe rafturi, gata de vînzare, 
în cîteva săptămîni? l 

— Sigur, de ce nu? Toţi cu care am vorbit şi cu care 
voi colabora mi-au spus că maria va fi gata foarte 
curînd. l 

— Dar crede-mă, Fern. Mă pricep la chestiile astea. 
Cînd Oscar lansează un produs nou, aceasta poate 
dura un an — poate ciar doi. 

— Dar ce am eu nu se aseamănă cu produsele 
Oscar, nu? La ei totul nu este decît o gogoaşă ştiinţi- 

„ fică despre descoperirea unor ingrediente miraculoase 
şi a unor formule noi, care fac minuni. Or, eu nu vor- 
besc decît despre simplitate — reîntoarcerea la epoca 
victoriană, cînd oamenii nu aveau la dispoziţie decît 
produse naturale. Nu voi avea nici o problemă, cîtă 
vreme produsele nu se alterează sau nu cauzează 
reacţii neplăcute. Chiar acum Alexander se ocupă de 
asta. 

— Ar trebui să ştai cît mai departe de el. Ti-am mai 
spus-o, este un om care aduce numai necazuri. Nu ar 
trebui să ai cîtuşi de puţin încredere în el. 

Fern se săltă pe pult şi se aşeză alături de Johnny. 
Îi zîmbi acestuia cu bunăvoință. 

— Ştiu ce ai auzit despre el, Johnny, dar eu nu pot 
să nu mă gîndesc cum s-a purtat cu mine. A fost 
săritor şi drăguţ. Eu trebuie să judec singură. Puteai 
să ştii asta, pînă acum. 

— Aşa cum ai făcut cu Paul, vrei să zici? 

— Ah! Asta a fost o lovitură sub centură, Johnny. 
Fern sări jos de pe pult şi se îndreptă spre uşă. 

— Fern! o'strigă el. Stai! Imi pare rău. Ştiu că nu ar 
fi trebuit să spun asta. Dar efectiv mi-a scăpat. A fost 
un lucru urit. 

- Da, spuse ea. Urît şi crud, Johnny. 

O luă de braţ şi o trase din uşă. ~ 

— Ascultă, nu-ți dai seama că spun lucrurile astea 
numai şi numai pentru că îmi fac griji pentru tine? Eu 
cred că ai avut destule necazuri în ultima vreme, nu 
mai ai nevoie de altele. Nu vreau decit să te previn. 
Poate că am simţit că judecata ta nu a fost chiar atît 
de clară în trecut. Ştiu că a sunat crud, dar trebuia s-o 
spun! 

— Mulţumesc, zise ea cu răceală. Apreciez sfatul. 

Mulţumesc că ai venit, adăugă ea, încercînd cumva 
să-şi smulgă braţul, dar strînsoarea lui Johnny deveni 
mai puternică. Se pomeni privindu-l direct în ochi. Jo- 
hnny îi putea vedea flăcările de miînie care-i luminau 
ochii de smarald fumuriu. 

Şi îi dădu drumul, dintr-o dată. 

— Îmi pare rău. Nu am vrut să fac asta, bîgui el şi 
trecu pe lîngă ea. Trebuie să plec, mai bombăni el şi 
ieşi ca glonţul prin uşa deschisă, lăsînd-o în urmă, 
privindu-l din spate, derutată, cum se îndepărtează şi 
dispare. 


Olivia strivi ţigara în scrumieră şi-şi aprinse repede 
alta. Işi mai turnă apoi puţin whisky în pahar şi îl dădu 
pe git. 

Se plimba agitată prin cameră, împrăştiind distrată 
scrumul, în drum. 

— Olivia, pentru numele lui Dumnezeu, stai jos şi 
calmează-te. Niciodată nu te-am văzut în halul ăsta. 

Linda se ridică în perne şi privi trupul gol, slab al 
Oliviei, care se îndrepta nervoasă spre ea. 

Era o masă de carne tensionată. 

— Ce-ai zice să-ți mai fac un masaj? 

— Linda, mi-ai făcut deja trei pe ziua de azi. lar în 
clipa asta, mă tem că whisky-ul îşi face mult mai bine 
treaba. 

- Nu faci decit să te pedepseşti singură, zise Linda 
oftînd. 

— Să mă pedepsesc singură? Pentru Dumnezeu, 
fetițo, nu aş zice că am nevoie de asta, ce crezi? 
Toată lumea pare că se oeüpa temeinic de mine, în 
sensul ăsta. 

— Ascultă, trebuie să faci ceva constructiv, Olivia, 

în loc să te droghezi în halul ăsta. Precis că există 
ceva ce ai putea face. 

— Cum ar fi să. o omor pe cățeaua aia, altă idee 
zău că nu-mi dă prin cap. 

— Nu-i decit o fetişcană, ce naiba. 

- Ştiu. Tocmai asta face totul atît de al naibii de 
înnebunitor. Numai în cîteva săptămîni bastarda asta 
mică şi-a făcut loc cu coatele în clinică, i-a înnebunit 
pe toţi consilierii cu mărinimia ei, l-a făcut se pare pe 
Alexander să-i mănînce din palma ei micuță şi dez- 
gustătoare, l-a înfăşurat pe Hugo pe degețelul ei mic, 
s-a mutat în casa mea, a devenit acţionară la Oscar 
Rees, a devenit celebră pentru că prietenul ei nu şi-a 
făcut treaba ca lumea terminînd cu ea, şi nimeni nu 
poate vedea că este un nimeni absolut. lar tu îmi spui 
că e doar o fetişcană. Ştiu asta, urlă ea, luînd din nou 
sticla de whisky. lți dai seama, Linda, că, din cauza 
generozității ei, toţi aşteaptă de la mine să fac o dona- 
ție similară, dacă nu una şi mai mare fundaţiei? Şi 
dacă fac asta, atunci va trebui să-mi vind acţiunile, fie 
să-i mai cer lui Hugo bani. O să ajung săracă, Linda. 
Ai auzit? Săracă! 

- Pînă la ultimele tale zece milioane, vrei să zici, 
bombăni Linda. 

— Ah, poate că ţie ţi se pare mult, păsărico, dar eu 
trebuie să-mi păstrez rangul. Trebuie să-mi cumpăr o 
casă decentă. Trebuie să locuiesc în Chelsea. Tre-. 
buie să mă gîndesc la garderoba mea, la vacanțe, la 
vizitele la prieteni — habar n-ai ce înseamnă să fii 
sărac. 

— Olivia, dacă nu ai fi aşa de bună la pat, ţi-aş arde 
una să mă ţii minte. Eşti ridicolă. Şi dacă într-adevăr 
crezi că o să ajungi atit de rău, de ce naiba nu le spui 

avocaţilor tăi să stoarcă mai mulţi bani de la Hugo? 

Olivia trase cu sete din țigară şi suflă fumul într-un 
jet nervos. 

- Nu-l poţi şantaja, să zicem? 

— Să-l şantajez pe Hugo? Glumeşti. Este un prost 
bătrîn şi plictisitor, care nu a făcut niciodată nimic cît 
de cît urit, în toată viaţa lui, în afară de legătura cu 
slăbănoaga aia de Ricci Pembroke şi de faptul că şi-a 
adoptat bastarda aia răzleaţă. Scîrţiie de curat ce e. O 
să-i fac doar viața grea, prin avocaţii mei — o să-i cer 
încă zece milioane, să zicem. Poate că o să fie atit de 
disperat să scape de mine, încît o să cedeze. O să 
vedem. Dumnezeule, afurista aia de fată! 


În clipa asta Hugo se simţea departe de a scîrții de 
curățenie. Stătea în picioare, urmărind o dungă firavă 
de ploaie care se tot prelingea în jos pe fereastră. 
Asta făcuse de fapt aproape toată ziua. 

Dealurile din spatele cabanei erau înconjurate de o 
ceaţă umedă, cenuşie, care se învălătucea apăsător, 
deasupra cîmpiei dinspre cabană. Rowena se încu- 
iase în atelier, lăsîndu-l să se învirtă de colo-colo, 
plictisit. 

Tînjea după un duş fierbinte şi după o delicioasă 
masă, în stil Connaught. Izolarea lui era intensificată 
de faptul că nu exista aici nici un contact tangibil cu 
lumea dinafară. 

Pînă şi soneria telefonului ar fi fost o diversiune 
bine venită, sau măcar un semnal de la radio patru. 

Privind această panoramă însingurată, ai fi putut 
crede că lumea o ocolise cu desăvirşire. Nu tu trafic, 
nu tu agitație, nu tu mijloace de comunicare, doar 
ploaie, ploaie şi singurătate. 


393 


Încercă să se aşeze şi să citească, dar constată că 
gustul Rowenei pentru literatură era oarecum diferit 
de al lui. 

Răsfoi Apariţia Patriarhatului şi hotărî să renunţe. 
Luă apoi Fapte revoltătoare şi revolte zilnice de o oa- 
recare Gloria Steinem, nume care nu-i suna oarecum 
cunoscut. 

Şiruri de, cărţi care nu aveau alt scop decit să-l 
"facă să se simtă vinovat pentru faptul că avea un 
penis. Asta îi făcuse el ei? Înghiţi cu greu, simțind că-l 
podidesc lacrimile, fiindu-i teamă de această emoție 
străină lui. Nu plînsese niciodată. 

Nu prea avusese multe motive să plîngă. Rowena 
i-ar spune că este arogant, dacă s-ar crede răspun- 
zător pentru feminismul ei. Un biet bărbat nu ar putea 
avea o asemenea putere asupra unei femei. Nu o 
femeie emancipată, liberă, cum era Rowena. 

Aceasta se transformase într-un crustaceu deca- 
pod, care se tîrîse într-o carapace o idee prea strîmtă 
şi acum nu mai putea să iasă de acolo. Carapacea se 
sudase de trupul ei şi acum rămăsese prinsă în ea, 
neprofanată şi intangibilă. 

Noaptea trecută aproape că scăpase, permițîndu-i 
să se apropie de vulnerabilitatea ei, dar de îndată ce 
se îmbrăcaseră din nou, starea ei dispăruse. 

Se agitase de colo-colo, cu eficienţă distantă şi 
bruschețe, tratîndu-l ca pe un intrus stînjenitor în viața 
ei. Îşi bătuse joc de manierele lui, de hainele lui şi de 
caracterul lui făcîndu-l să se simtă la fel de nelalocul 
lui ca o rață în cuibarul găinilor. 

Se duse la uşă şi se uită o vreme spre atelierul în 
care ştia că ea picta sau se gîndea sau făcea cine ştie 
ce altceva. 

Se gîndi să se ducă la ea, dar ceva, instinctul 
poate, îl opri. Se mai uită pentru ultima oară, înde- 
lung, în jurul lui, apoi traversă trist, cu paşi de lemn 
cabana, închizînd în sfîrşit uşa din față în urma lui. 

Rowena surprinse zgomotul maşinii care se trezea 
la viață. 

Îşi aruncă pensula şi alergă la cabană. 

— Hugo! strigă ea, alergînd prin bucătărie, lovin- 
du-se de un scaun şi făcîndu-l să zboare în faţa ei. 
Ajunse la uşa din față exact în clipa în care micuța 
maşină roşie dădea colțul după cabană, aşa încît chiar 
dacă o mai putea auzi, nu o mai putea vedea. 

Cu inima bătîndu-i cu putere, asurzind-o, se în- 
toarse înapoi în bucătărie, căutînd un bilet, un semn 
despre ce anume se întîmplase, de ce anume se ho- 
tărîse el să plece. | 

Dar nu găsi nimic. Se lăsă greu pe un scaun şi-şi 
puse capul în mîini, aşteptînd ceva, o emoție care să 
pună stăpînire pe ea. | 

Rămase o vreme aşa, nemişcată, fără să simtă 
nimic, aşteptînd doar. Apoi, încetul cu încetul, lacri- 
mile începură să i se reverse în tăcere pe obraji. 

Rămase acolo pînă cînd lumina zilei se stinse şi 
întunericul tăcut umplu cabana. Cu infinită grijă, găsi o 
lampă de petrol şi se întoarse înapoi la atelier. 

Se luptă cu gunoaiele ei de pictor şi deschise un 
sertar mare. Apoi. scoase de acolo pictura. Ştia ce 
avea de făcut. 

O transportă cu grijă afară din atelier. Luna îşi re- 
vărsa lumina printre nori şi aruncă o rază fantomatică 
peste chipul tînăr al lui Hugo. 

Zîmbi plină de tandrețea trăsăturilor bărbatului care 
nu mai exista. 

Luă nişte surcele uscate din teancul de lemne şi 
construi o mică movilă în mijlocul curții pietruite de 
iîngă cabană. 

Îndepărtă globul de sticlă de pe lampă, mări fla- 
căra albăstruie, luă o surcea şi îi dădu foc. Puse apoi 
surceaua pe moviliţă şi suflă încet în flacără, ca să o 
întindă. Deşurubă capacul unei sticle cu spirt alb şi-i 
vărsă conținutul peste pînză. 

Cînd în sfîrşit se consideră mulțumită de incinera- 
torul ei improvizat, puse ceremonios pictura deasupra 
acestuia. 

Se dădu înapoi şi urmări cum flăcările îşi căutau şi 
îşi făceau loc în jurul pînzei. Cînd atinseră lemnul us- 
cat, lustruit, sfirîiră şi trosniră flămînde. 

Umbre se lăsară peste chipul lui, pentru ca apoi 
flăcările să-l readucă din nou la viaţă. Cînd focul se 
înteţi, începură să apară găurile. 

Mijlocul tabloului parcă se curbase şi vopseaua se 
topea şi se învolbura în uriaşe răni, ca nişte pustule. 
Rowena se forță să urmărească distrugerea sistema- 
tică a visului ei. 

Poate că acum se va elibera, în sfîrşit. 


21 


De îndată ce Hugo se instală în scaunul lui, apăru 
şi Laura. 

- Slavă Domnului că ați apărut! strigă ea. Toată 
“lumea a încercat să dea de dumneavoastră. Unde 
naiba aţi fost? 

— Nicăieri important, mirii el, evitînd ochii curioşi ai 
Laurei. Mi-am luat doar citeva zile libere. Aveam ne- 
voie să fac nişte trieri şi acum le-am făcut, deci am 
terminat. , 

— Bine. Mă bucur. David vrea să vorbească urgent 
cu dumneavoastră. Leo -Eden vrea o întîlnire cu dum- 
neavoastră. Johnny vrea să vă vorbească despre... 
Fern... 

— Altceva? 

— Nu ajunge pentru început? Sigur, dacă vreţi ne- 
apărat, mai pot scoate cîteva fleacuri. 

— Bine, Laura, mulțumesc, izbucni el, puţin prea 

pe David, da? - 

— Sigur, domnule, spuse Laura şi o zbughi din în- 
căpere. 

— Femei afurisite, şopti Hugo în barbă. 
= — Unde dracului ai fost? Vocea impacientată a lui 
David îl irită şi mai mult pe Hugo. 

— Ascultă, ce e ăsta, un interogatoriu? Am plecat 
cîteva zile. Este permis, nu-i aşa? 

— Nu, nu cînd eşti în fruntea unei companii şi ni- 
meni nu ştie unde eşti. Lumea toată se poate prăbuşi 
în jurul tău. De fapt, poate că aşa s-a şi întîmplat. 

Hugo avu o viziune despre vulturi, avînd înfățişa- 
rea Rowenei, a lui David, a lui Ricci şi a Oliviei, rotin- 
du-se în jurul capului său, aşteptînd să-şi înfigă ghearele 
în carnea lui. 

— De fapt, ce vrei? 

Fermecător ca întotdeauna, se gîndi David, igno- 
rînd tonul brutal al lui Hugo. 
tului. Avocaţii ei au lansat o cerere pentru alte zece 
milioane. Spun că o vor sfătui să ceară casa, dacă nu 
eşti de acord. 

— Spune-le să renunţe. Nu primeşte nimic. : 

— Atunci o să te dea în judecată. 

— Să mă dea. E dreptul ei. 

— Da, Hugo, dar poate nu pe socoteala ta. 

— Şi atunci ce-mi propui? Să cedez? 

— Părerea mea este că, avînd în vedere complexi- 
tatea şi diversitatea situaţiei — faptul că este fiica lui 
Easton, durata căsătoriei, că ea nu lucrează iar tu 
trebuie să-ți păstrezi compania aşa cum este, trebuie 
să te gîndeşti la implicaţiile unui proces costisitor şi la 

toată publicitatea de care va fi înconjurat. 

Hugo fluieră enervat, printre dinți. 

— Deci îmi spui să cedez, nu-i aşa, David? 

— Nu. Dar poate că ar trebui să te gîndeşti puţin. 
Ascultă, m-am gîndit la nişte cifre şi aş vrea să ne ve- 
dem mai tirziu, cînd îţi convine ţie. Ca să le putem 
discuta în detaliu. Avem paisprezece zile la dispoziție, 
dintre care, trebuie să-ţi spun, două au şi trecut. 

— Hmm! mîrîi Hugo. Vino aici la ora trei. David nu 
terminase să-i spună la revedere, cînd telefonul se 
întrerupse. 

— Fă-mi-l pe Leo Eden! spuse Hugo, în interfon. 

— Mulţumesc, se răsti şi Laura, ridicînd telefonul. 
Doamne, uneori Hugo era într-adevăr imposibil. 

— Leo, înțeleg că vrei să vorbeşti cu mine. 

— Hugo, se auzi vocea încîntată a iui Leo. Ce mai 
faci, bătrîne? 

- Nu chiar ca un bătrîn, dar mulțumesc, sînt bine. 
Tu? 

- Niciodată nu m-am simţit mai bine. Ascultă, tii 
minte că am discutat despre Oscar şi despre un anu- 
mit aranjament? Pentru că nu vreau să intru în detalii 
la telefon, ce-ar fi să ne întîlnim şi să stăm de vorbă, 
ceva mai tîrziu? Am o idee care te-ar putea interesa. 
Diseară, la cină, te aranjează? | 

— La patru, după-amiază. 

Hugo trînti telefonul şi o sună pe Laura. 

- David la trei, Leo la patru. Bine? 

— Am înțeles, spuse ea răstit. Altceva? 

` — Da. Trimite-l aici pe Johnny Sharpe. 
— De ce toată lumea în jurul meu pare să-şi ia 
zborul? bombăni Hugo mai mult pentru el, ascultîndu-l 

pe Johnny. Ce naiba se petrece aici? Părăsesc şi eu 
biroul pentru două zile, vreme în care tu o laşi pe 
fiică-mea să-şi bage în cap o idee complet lipsită de 
noimă şi pari să o ajuţi să-şi ducă planul la bun sfîrşit 
vizitînd prăvăliile împreună cu ea, după care vii să mi 
te plîngi cît de îngrijorat eşti pentru ea. De ce dracului 
nu ai oprit-o, omule? 

— Pentru că este prea al naibii de încăpăținată! 
strigă Johnny. Este fiica ta, Hugo. M-am dat de ceasul 
morţii dacă să-ţi spun sau nu şi, dacă nu s-ar fi ame- 
stecat cu Alexander, probabil că mi-aş fi văzut de trebu- 
rile mele. lar acum i-a venit ideea asta cu închirierea 
unui magazin şi fabricarea de cosmetice ca şi cum 
aşa ceva ar fi floare la ureche. 

— Atunci de ce nu o opreşti? 

— Ţi-am spus. Nu vrea să asculte. Poate reuşeşti 
tu. 

Hugo rîse amuzat. 

— Ah, nici nu o să mă asculte. Nu am nici o şansă. 
Nu are rost să încerc. Este o fată a naibii de hotărită. 
Tot ce putem face, Johnny, este să stăm şi să aştep- 
tăm. Să fim cu ochii pe ea, desigur, cu discreţie. 

— Să o spionăm, vrei să spui? 

— Nu aş spune chiar aşa, Johnny. Să fim doar 
atenţi în ce-l priveşte pe Alexander. Să fim siguri că 
nu-i face vreo figură. 

— Mulţumesc. Asta este tot ce-mi lipsea, să-l urmă- 
resc pe şarpele ăsta. 

— În timpul serviciului, băiete. 

— Eu sînt director de producţie, nu spion. 

— Dar ea este asistenta ta şi răspunzi pentru ea. 

- Este fiica ta. 

— Atunci o să te ajut. Fii liniştit, Johnny. O să se 

plictisească repede de ideea asta a ei, cînd o să-şi 
dea seama că este .nevoie de mult mai mult decit de 
cîteva sticluţe pline cu poţiunile bunicii şi de un ma- 
gazin în Covent Garden, ca să aibă succes în indus- 
tria cosmetică. Dar am senzația că trebuie să descopere 
de una singură lucrul ăsta. 

- Este al naibii de adevărat. Să-i spun că te-ai 
întors? 

— Vin eu pe-acolo mai tîrziu. ` 

Adevărul era că Hugo nu era foarte nerăbdător să 
dea ochii cu Fern. Se temea de întrebările ei despre 
cum a fost călătoria, despre ce s-a întîmplat între mama 
şi tatăl ei. Şi nici nu dorea cine ştie ce să-şi amintea- 
scă de irlandezele cu păr roşcat. Mai bine de două- 
zeci de ahi însemnau al naibii de mult timp pentru 
nutrirea unui vis. Două zile i-au oferit o cale al naibii 
de şocantă ca să scape de acest vis. 


Cînd apăru Leo, Hugo se simţea deja bătut, în- 
vineţit şi epuizat atit emoţional, cît şi fizic. Era sătul şi 
obosit de pretenţiile Oliviei în privința divorțului, sătul 
de banii ăia nenorociţi. Nu dorea decit să scape de 
ea, ca să-şi poată face propria lui viaţă. 

Acum Ştia că, în sfîrşit, trecuse timpul trăirii în tre- 
cut. Trebuia să-şi facă o viaţă, să şi-o trăiască, atit cît 
i-a mai rămas din ea, mult mai din plin decit o făcuse 
pînă acum. Stătuse şi ascultase sfatul sincer al lui 
David. 

— Mai dă-i încă cinci milioane, Hugo, şi scapă de 
ea. Un aranjament final şi definitiv, spusese acesta. 

Doamne, cît de bine suna. Părea să fie săptămîna 
aranjamentelor finale şi definitive. Poate că trebuia să 
ia asta ca pe un semn de bun augur. 

`— Adevărul este, Hugo, îi întrerupse gîndurile vo- 
cea lui Leo, că m-am gindit la asta încă de cînd i-ai 
vîndut lui Cooper liniile acelea şi avînd în vedere di- 
vorţul — sper să nu te superi că pomenesc de el - am 
senzaţia că nu ti-ar strica o mică infuzie de capital, în 
compania ta. Şi, efectiv, mi-ar plăcea să mă implic în 
compania Oscar Rees, personal. 

— Cauti o slujbă? Hugo încercă să nu pară neîn- 
crezător, dar nu reuşi. 

— Nu, rîse Leo încet. Nu o slujbă. Mi-ajunge cea pe 
care o am acum. Aş vrea să devin acţionar, un fel de 
director ne-executiv, dacă vrei. Asta dacă există ceva 
acţiuni disponibile, în clipa de față. 

Hugo zîmbi cu toată fața. Nu-şi spusese el, chiar 
adineauri, că în viaţa lui începea o nouă etapă? Să 
dea naibii toate prostiile vechi şi s-o ia de la început? 

— Cum îţi sună zece la sută? 

- Zece la sută îmi sună cît se poate de în regulă. 
Leo îi întoarse lui Hugo zîmbetul. 

— Bine. Îi spun avocatului meu să întocmească 
hîrtiile. O să-ţi vînd citeva din acţiunile mele. Două- 
sprezece milioane, domnule Eden. ` 

— Ah... dar asta înseamnă cu două milioane mai 
mult decît mi-am făcut eu socotelile. l 

— Ştiu. Acceptă sau renunţă. 

— Accept. 

— Bine. 

Hugo se ridică în picioare şi întinse mîna peste 
birou. 

- Bine ai venit la Oscar Rees, Leo. 

- Bineînţeles, acesta va fi un aranjament discret, 
cred că înţelegi, zise Leo, uitîndu-se la ea. Nu aş vrea 
ca personalul de la Coaper să-şi facă o idee greşită. 

— Un investitor particular? Desigur. Sînt sigur că 
vei fi cît se poate de mulțumit de investiţia ta. 
- N-am nici o îndoială, spuse Leo, enigmatic. 


Leo cobora în jos pe Long Acre, cu mîinile în buzu- 
nare, fluierînd încetişor. Ştia exact încotro se îndrepta, 
pentru că aseară trecuse cu maşina pe acolo. Apropi- 
indu-se de magazin, încetini pasul şi se opri în fața 
vitrinei noi, strălucitoare. 

— Nu e rău, bombăni numai pentru el, studiind scri- 
sul aurit, de pe geamul vitrinei. 

Deasupra intrării, cu litere de o şchioapă, era scris, 
într-un arc uriaş, Donleavy. La intrarea în magazin 
stăteau de strajă doi lauri. 

— În curînd vor face picioare... spuse numai pentru 
el. Se uită prin geamul de la vitrină, cu o mînă la ochi 
ca să se ferească de lumina soarelui şi privind încrun- 
tat înăuntru. Şi brusc surprinse o mişcare în dreptul 
rafturilor. Fern se balansa destul de precar în virful 
unei scări de lemn, strîngînd la piept un braţ de sti- 
clute. O privi cîteva clipe cum aşeza cu grijă încăr- 
cătura pe rafturi şi coborînd apoi scara. Din doi paşi, 
Leo trecu prin uşa deschisă. 

Fern era aplecată deasupra unei cutii uriaşe de 
-carton. Avea părul strîns sus, într-un triunghi de bum- 
bac, iar acolo unde bluza îi ieşise din blugi, se vedea 
o interesantă bucată de piele goală. Fern se îndreptă 
cu grijă, în brațe cu un alt transport de sticluțe. 

— Vrei să te ajut? o întrebă el, cu dezinvoltură. 

— Dumnezeule! strigă Fern luptîndu-se să nu scape 
încărcătura din brațe. Ce m-ai speriat! l 

— Imi pare rău, îi spuse el, zîmbindu-i. Nu am vrut. 
Se vede că eşti foarte concentrată. 


403 


Fern puse sticluțele pe tejghea şi-şi potrivi baticul, 
împingîndu-l pe spate, de pe fruntea asudată. Işi şterse 
apoi mîinile pe şorţul mare, în dungi. 

- Sînt. Am o mulţime de lucruri de făcut. Peste o 
săptămînă deschidem şi cea mai mare parte a sti- 
cluţelor sînt încă în cutii. Nu fac decît să aranjez şi să 
rearanjez sticluțe. Pînă şi în somn fac asta. 

— Nu ai nici un ajutor? Unde ţi-e personalul? 

— l-am trimis pe amîndoi să cumpere sandvişuri şi 
lac. 

— Lac? 

— Pentru rafturi. 

Fern îşi încrucişă braţele, simțindu-se groaznic de 
stingherită. De ce o făcea el să se simtă întotdeauna 
aşa? Ca de obicei, Leo părea enervant de stăpîn pe 
el, aşa cum stătea acolo cu mîinile în buzunare zîm- 
bindu-i. : 

Leo se uită prin magazin, plimbîndu-şi ochii peste 
rafturile de modă vecite. Luă în mînă o sticluță mare. 
Îi plăcea cum îi simţea greutatea în mînă şi atinse 
capacul rotund, moale, observind cît de bine se potri- 
veşte în palma lui. 

— Drăguţ, comentă el, foarte drăguţ. Eticheta fu- 

‘sese minunat decorată cu o acuarelă reprezentînd un 
buchet de levănţică, legat cu o fundă roz. Pe conturul 
arcuit al părții superioare a etichetei era scris Don- 
leavy, din nou cu litere de aur. 

Hiîrtia avea uşoare protuberanțe, dînd impresia unui 
pergament. Leo puse sticluța înapoi pe raft şi luă alta, 
în timp ce Fern îl urmărea, tăcută. Se uită prin toate 
rafturile şi în sfîrşit descoperi borcănaşele acelea mici, 
cu căpăcele de argint, de care Fern era în mod deo- 
sebit încîntată. 

- Ce naiba? Leo luă borcănaşul şi citi eticheta 
minusculă: Cremă de față cu trandafiri şi miere. Îți 
vine să o mănînci. Leo mai luă un borcănaş. Tonic 
pentru faţă din păducel şi castravete? 

Fern se uita la chipul lui, neîndrăznind nici să res- 
pire. 

— Emolient pentru baie, cu portocale şi magnolia? 
Parcă ai deschide un magazin alimentar, nu unul de 
produse cosmetice. Cît despre toate dimensiunile as- 
tea, cred că ai acoperit o mare gamă de prețuri, ia să 
văd. 

— Cel mai mic preţ începe de la 3,99 lire, iar cel 
mai mare e de 8,99 lire. Borcănaşele cu căpăcele din 
argint costă 25 de lire. Asta pentru că sînt puțin mai 
speciale. 

— Ei bine, trebuie să te felicit, Fern. Totul arată 
splendid. i l 

În ciuda reticenţei, aceasta îi zîmbi cu toată fata. 

— Chiar crezi asta? 

— Cred. Şi cred că lumea o să facă coadă la tine, 
cît tine strada. Cum stai cu publicitatea? 

— Vinerea viitoare seara, or să vină aici cîțiva prie- 
teni şi presa, pentru un păhărel, iar apoi, sîmbătă, 
începe totul. l 

— Hugo a văzut locul? 

— Nu. Aşteaptă pînă vineri seara. Face parte din 
cei mulți care cred despre mine că sînt complet ne- 
bună. De fapt, continuă ea uitîndu-se la ceas, nici n-ar 
fi trebuit să fiu aici, acum. Este ora mea de masă, aşa 
că mi-am spus să vin să mai arunc o privire. Nu am 
putut rezista. Abia aştept să-mi suflec mînecile şi să 
aud ţăcănind casa de bani. 

— Ce-ai spune dacă m-aş autoinvita şi eu vineri 

seara? Mi-ar face plăcere să te ajut să primeşti numai 
elogii. 

— Cum să nu? spuse ea, surprinsă. Dacă nu ai 
altceva mai bun de făcut... 

- Dacă m-ai accepta, nu aş lipsi pentru nimic în 
lume, spuse el, zîmbind. 

— Atunci... la şapte seara. 

- Bine, ne vedem atunci, promise Leo şi dispăru 
înapoi, pe uşă. Fern începu să fredoneze încetişor, 
simţindu-şi inima mai uşoară, aşa cum nu o mai sim- 
tise de zile întregi. 

Cînd Fern reveni la Oscar Rees, îl găsi pe Johnny 
făcînd paşi în faţa biroului ei, într-o cruntă dispoziţie. 

— Ah, în sfirşit te-ai întors! mirii el. 

- Nu am lipsit decît o oră şi jumătate. 

— Fern, în fiecare nenorocită de pauză de masă 
lipseşti cîte o oră şi jumătate. Şi la 5:30 punct, dispari. 
Te transformi într-un adevărat mic funcţionar, tot tim- 
pul cu ochii pe ceas. 

- Nu mi-am dat seama că asta poate crea pro- 
bleme. Treaba mi-am făcut-o, da? i 

- Da, da, fireşte că ti-ai făcut-o şi chiar în mod 
strălucit. Doar că îmi este greu să lucrez cu cineva a 
“cărui minte pare să fie tot timpul în altă parte. 

Îi văzu privirea rănită şi regretă pe loc cele spuse. 
Nu-i putea reproşa nimic în ce priveşte munca ei şi, în 
parte, ăsta era necazul. Ar fi vrut să aibă un motiv să 
fie supărat pe ea, îi căuta aproape pricină şi în ruptul 
capului nu putea pricepe de ce. 

— Ascultă, e în regulă, uită ce-am spus. 

— E-n regulă. Sînt foarte conştientă că nu trebuie 
să las să se interfereze Donleavy în treaba mea de 
aici. Tu însă ai senzaţia că se interferează. 

Johnny o conduse la scaunul ei. 

— Stai jos, spuse el cu blîndețe, cocoțindu-se pe 
marginea biroului ei şi studiind duşumeaua, incapabil 
să-i întîilnească privirea. 

` — Ai făcut o treabă excelentă cu planul de marke- 
ting pentru Ozzie. Ştii ce mult i-a plăcut lui Hugo ideea 
de a sponsoriza prezentarea anuală a şcolii de modă 
St. Martin. Este exact piaţa de care avem nevoie pen- 
tru Ozzie şi a fost o idee inspirată să dai elevilor să 
deseneze un T-shirt. Asta va face multă presă şi, de 
aici, vînzare. Şi tot ideea ta a fost aceea a unei sesi- 
uni anuale cu directorii magazinelor-în-magazin, avînd 
ca scop prezentarea la zi a produselor noastre, ofe- 
rindu-le totodată ocazia să se simtă bine la Oscar. 
Gîndeşte-te numai cum or să se străduiască toţi, cînd 
vor şti că vor avea un weekend la Paris, la hotelul 
George V, din partea firmei Oscar Rees, pentru cel 
mai mare plan de vînzări. 

Fern ridică din umeri. 

— E cît se poate de limpede. 

— Aşa par întotdeauna ideile bune - îndată ce s-a 
gîndit cineva la ele. Or, tu te-ai gîndit. Cum ti-ar putea 
cineva găsi vreo vină? 

— Atunci de ce te porţi ca şi cum ai avea ceva 
împotriva mea? 

— Nu ştiu. Poate pentru că m-ai intimidat, pentru că 
eşti atît de a naibii de minunată. 

— Johnny! Se uită intens la el, încercînd să des- 
copere dacă vorbea sau nu serios. Nu poți gîndi aşa 
ceva. 

— Aşa presupun. 

— Doar ştii că nu-ţi vînez postul. 

— Aşa cred. Nu aici e locul tău. Şi, în plus, faci 

oricum jumătate din munca mea. 

— Dar am crezut că asta trebuia să fac, să fiu 
asistenta ta, spuse ea, indignată. 

Johnny se ridică şi începu să cutreiere prin încă- 
perea mică. 

— Ştii ceva? Uită totul. Nu ar fi trebuit să spun 
nimic, în regulă? 

— În regulă. Şi apropo, spuse ea încet, în timp ce 
Johnny se îndrepta spre uşă, mîine începe procesul 
lui Paul. Deci nici mîine nu o să fiu aici. Nu ştiu cît vor 
avea nevoie de mine, acolo. 

Johnny îşi dădu una în cap. 

— lisuse Cristoase, îmi pare rău, Fern. Ce idiot sînt. 
Vin cu tine. 

- Las-o baltă. 

Fern încercă să zîmbească, dar zîmbetul îi ieşi 
cam cret. 

— Tu rămii aici, pe baricade. Nu ne e putem permite 
să lipsim amîndoi. 

Johnny ieşi din cameră dorindu-şi să fi avut curajul 
să-şi pună singur ştreangul de git. 

Fern scutură din cap. Poate că de data asta îi 
dăduse şi ea o lovitură sub centură, dar era adevărat 
că a doua zi avea procesul şi nu ştia prea bine cum o 
să se descurce. Singurul lucru bun în privinţa asta era 
că avocaţii îi spuseseră că Paul intenţiona să-şi re- 
cunoască vinovăția, ceea ce însemna că totul se va 
sfirşi mai repede. Prezenţa ei era doar o formalitate, 
pentru cazul în care judecătorul ar fi avut întrebări de 
pus -sau în eventualitatea că nu ar fi mers ca lumea 
ceva, în timpul procesului. Încercase să nu se gîn- 
dească deloc la proces. 

Sună telefonul de pe biroul ei. 

— Fern. 

Recunoscu imediat vocea liniştitoare a lui Alexan- 
der. l 

— Draga mea Fern, zise acesta, cum merg lucru- 
rile? 

— Ah, bine, multumesc, Alexander. Extenuant, dar 
bine. Ce mai e nou pe la clinică? 

= Săptămîna viitoare trebuie să fim gata de func- 
ţionare. E splendid, nu? Oricum, nu am vrut decît să-ți 
cer un serviciu. 

— Sigur, spuse ea, dă-i drumul. 

— Ştii, am avut o mică discuţie cu unul din consul- 
tanţii de aici. Adevărul este că tipul e puţin cam de 
şcoală veche, dacă înţelegi ce vreau să spun. Se pare 
că pune puțin la îndoială ideea noastră de a oferi 
tratamente cosmetice sub obrocul fundaţiei. Pretinde 
că asta înjoseşte munca fundaţiei. Oricum, m-am gîn- 
dit că poate nu ar fi rău să stai de vorbă cu el, avînd 
în vedere că eşti cine eşti în consiliul de administraţie 
şi eventual să-i spui că o importantă parte din veni- 
turile micii noastre asocieri va căptuşi cuferele funda- 
tiei — şi din care, rise el, se vor plăti, pînă la urmă, 
salariile acestor neghiobi bătrîni. Te-ar deranja foarte 
rău chestia asta? 

Fern oftă greu, în receptor. Ăsta era ultimul lucru 
de care mai avea nevoie. 

— Nu, Alexander, bineînţeles că nu mă supăr. De- 
spre cine e vorba? 

— Cameron Hope-Dickins. Sper să reuşeşti să faci 
în aşa fel, încît să scăpati de el. 

Fern îşi luă fața în miini. Avea de făcut două ra- 
poarte pentru Johnny, iar după izbucnirea acestuia de 
mai adineauri, trebuia să le facă în aşa fel, încît să 

iasă trăsnet. Apoi trebuia să-l convingă pe Hugo că nu 
fura din timpul companiei. Diseară trebuia să se ducă 
la Malvern să-l întilnească pe şeful producţiei de acolo 
în legătură cu viitoarele livrări de mărfuri Donleavy, 
după care să mai dea un ultim telefon tuturor ziariştilor 
care urmau să vină vineri seara. lar miine la 11:30 
trebuia să se ducă la proces. 

Prin ochii încețoşaţi de griji, întrezări un număr pe 
care-l ignorase curajoasă de cîteva zile încoace şi, 
fără să stea pe gînduri, apăsă pe taste. 

— Relatii cu publicul — Josephine Adams. Glasul 
fetei suna eficient şi preocupat. 

— Sînt Fern Donleavy. Aş vrea să vorbesc cu Jo- 
sephine Adams. Aş avea nevoie de ajutor pentru o... 
petrecere de inaugurare... de azi în patru zile. Credeţi 
că mă puteți ajuta? 

Ce rost ar avea toți banii ăştia, dacă s-ar omori 
muncind atîta, înainte să apuce să se bucure de ei? 


Leo citea ziarul cu*deosebit interes. Mica fotografie 
a lui Fern îi atrăsese atenţia. Era un articol despre 
procesul ticălosului aceluia de Paul. 

Citind cele cîteva rînduri, simți cum i se strînge 
nodul din capul stomacului. Judecătorul acceptase ple- 
doaria de vinovăţie şi sentinţa fusese amînată. Ochii 
lui Leo se micşorară periculos. Spre binele lui, băiatul 
ăsta făcea mai bine dacă se ruga să fie închis undeva 
pentru o bună perioadă de vreme. Căci dacă pune el, 
Leo, mîna pe el, o să spună că a avut noroc dacă o să 
mai meargă vreodată. Blestemă telefonul care-l tul- 
bură cu țirîitul lui şi se răsti în receptor. 

'— Leo, slavă Domnului, începu să se reverse în 
aparat vocea mieroasă a Indiei. Toată ziua am încer- 

cat să te prind. Începi să devii înspăimîntător de im- 
posibil de găsit. 

— Adevărat? Îmi pare rău. 

Leo încerca să-şi ascundă nerăbdarea din voce. 
Ochii îi căzură pe teancul de mesaje lăsat de secre- 
tara lui. 

— Am fost foarte ocupat. 

— Ei, mi-am închipuit eu. Am sunat doar ca să- -ți 
amintesc de vineri. 

— Vineri? 

— Doar n-ai uitat, iubitule? oftă aceasta, exaspe- 
rată. Baletul, ţi-aminteşti? Am bilete pentru Covent Gar- 
den. După care ne întîlnim cu mama şi cu tata, la 
cină. Deci, cum facem? Ne întîlnim acolo, la 7:15? 

Sprîncenele negre i se uniră într-o cută adîncă. 
Uitase cu desăvîrşire. 

— Ascultă, India, a intervenit ceva. Nu cred că o să 
fiu în stare să reuşesc. 

— Leo, trebuie să reuşeşti. Am comandat biletele 
astea de săptămîni întregi. 

- Ştiu, ştiu. Îmi pare sincer rău. Dar trebuie să mă 
ocup de o nouă propunere de afaceri. Este foarte im- 
portant. Chiar nu cred că o să reuşesc să scap. 

— Nu poți contramanda întîlnirea? Te rog, încearcă, 
dragule. În ultima vreme, abia dacă reuşim să ne mai 
vedem. Şi mi-ai promis. 

- Nu, spuse el ferm. Nu o pot contramanda. Îmi 
pare sincer rău, dar nu pot face absolut nimic. Poate 
că mama ta... 

— Vreau să merg cu tine, nu cu mama, Leo. Pentru 
Dumnezeu, Leo, se presupune că între noi există o 
legătură. În ultima vreme am început să mă întreb 
dacă te mai interesează. 

Leo nu putea fi convins să se lanseze într-o dis- 
cuție mai gravă. Avea de dat cîteva telefoane înainte 
de a părăsi biroul şi nu avea timp de pierdut ca să 
discute acum despre viața lui sentimentală. 

— Sigur că mă mai interesează, spuse el, ca un 
automat. Ascultă, ce-ar fi să luăm masa împreună, 
sîmbătă? Faci tu rezervările unde vrei şi-ţi promit că 
vom avea o seară minunată. Zău că îmi pare rău 
pentru vineri, dar nu pot face nimic. 

— Sînt tare supărată, zise ea, cu tonul unui copil 
răsfăţat. Eşti foarte rău, Leo. 

— Se întîmplă, India. Ştii bine cît sînt de ocupat. 

— Şi eu sînt ocupată, dar aici e o chestiune de 
priorități, nu crezi? 

— Ascultă, India, trebuie să plec. Sună-mă sîmbătă 
dimineaţă. 

Pentru nimic în lume nu ar fi ratat el. seara des- 
chiderii, organizată de Fern. Era-convins că va fi o 
seară cît se poate de interesantă. 


India clocotea de indignare cînd Fenella, asistenta 
ei, intră în birou. 

— Ce mai e? izbucni India. 

— Scuză-mă, dar ţi-am adus doar faxurile. Am cre- 
zut că.. 

— Ce e? Ceva important? 

— Nu cred. Doar detaliile cerute. de tine pentru artico- 
lul despre bijuteriile tibetane. Nu există decît vreo două 
locuri în toată tara cu asemenea chestii şi amîndouă, 
în sud. 

- Deci oricine vrea aşa ceva trebuie să şi le co- 
mande prin poştă, nu? India oftă disperată. Dă-l alt- 
cuiva, da? Imi închipui că ai verificat efectiv. 

— Da, am verificat. ; 
Fenella începu să se retragă. O ura pe India cînd 
avea toane. În asemenea momente devenea insupor- 
tabilă. Nu mai era deloc amuzant să lucrezi pentru ea. 

— Şi altceva? 

Tonul Indiei o făcu să se oprească în loc. 

— Doar o invitaţie la deschiderea unui magazin. O 
să i-o dau uneia dintre fetele de la Evenimente, dacă 
vrei. Nu cred că tii să mergi. 

— Nu-mi dau seama de ce se aşteaptă lumea ca 
redactorul şef adjunct al revistei A la Mode să mani- 
feste interes pentru fiecare dugheană care-şi inaugu- 
rează apariţia. În timp ce vorbea se uita pe fax. Stai 
aşa! spuse ea, brusc. Fern Donleavy. Asta e fata de 
la Oscar Rees! Deci deschide un magazin în care 
vinde cosmeticalele bunicii ei, nu-i aşa? Ce idee stu- 
pidă. Ştii, aproape că-mi vine să merg şi eu acolo. la 
să vedem, cînd e? Vineri... aha. Continuă să studieze 
faxul. Ascultă, Fenella, îţi place baletul? 

— Da, dar e ceva vreme de cînd n-am mai fost la 
vreun spectacol. A devenit atit de.al naibii de scump. 

- Ce-ai zice să mergi la Covent Garden, vineri 
seara? Am două bilete şi... nu pot.merge. Dacă vrei, ţi 
le ofer ţie. 

— Dacă eşti sigură... ar fi minunat. Mulţumesc, In- 
dia. Fenella încerca să-şi ascundă şocul. India nu prea 
era cunoscută ca foarte darnică. 

- Bine. Ți le aduc miine. 

Fenella închise după ea uşa biroului Indiei. Odată 
şi odată tot o să fie în stare s-o înțeleagă pe femeia 
asta. Poate. 

În timp ce asculta vocea afectată a lui Cameron 
Hope-Dickins care turuia întruna, Fern îşi făcea în minte 
tot felul de studii de timp şi acţiune, frămîntindu-se 
dacă va putea avea sau nu, în jurul orei cinci, cele 
două sute de caiete de presă scrise, tipărite şi colațio- 
nate, cînd pînă atunci nu mai rămăseseră decit două 
ore şi jumătate. 

iIncercă să nu se răsucească în scaun, stăpînin- 
du-şi nerăbdarea strîngînd din pumni, pe sub masă. 

Zîmbind cu înțelegere printre dinţii încleştaţi, dădu 
preocupată din cap, cînd doctorul îşi expunea pentru 
a zecea oară punctul de vedere. 

— Domnişoară Donleavy, trebuie să-mi înțelegeți 
poziţia. Sînt unul dintre cei mai buni chirurgi plastici 
din lume şi trebuie să fiu foarte atent cu reputația 
mea. Sînt sigur că înţelegeți. 

— Bineînțeles, domnule Hope-Dickins. 

— Şi întotdeauna am fost mîndru să lucrez pentu 
Fundatia Rees. 

— Da. 

- Dar la cea mai mică aluzie că se vor efectua aici 
tratamente cosmetice dubioase, sub auspiciile clinicii, 
datoria mea va fi să îmi retrag serviciile. Am fost sufi- 
cient de clar? l 

— Ca lumina zilei, domnule Hope-Dickins. Eu nu 
pot decît să vă asigur din nou că domnul Alexander 
Easton va lucra sub stricta supraveghere a unor emi- 
nenti specialişti şi că procedeul care va fi folosit a fost 
deja experimentat în Statele Unite. Noi vom aduce 
importante servicii viitorului tratamentelor cosmetice, 
cum ar fi faptul că acestea vor fi aplicate de pro- 
fesionişti şi nu de nişte afacerişti dubioşi, necalificaţi, 
interesați numai de cîştig. 

— Hmm! Eu cred că toată povestea asta este o 
mare greşeală. Uite, de exemplu, cineva ca tine... 

Mîna lui Fern se ridică inconştient la obraz. In cî- 
teva săptămîni devenise expertă în tehnica machiaju- 
lui. 

Uneori, într-o anumită lumină, cicatricele erau aproape 
invizibile şi descoperise că putea uita de ele multă 
vreme. l 

— Acesta este un caz în care tratamentul se justi- 
fică. Dar eu unul nu reuşesc să găsesc justificarea 
etică în cazul femeilor.care-şi bat joc de pielea lor, în 
goana după tinerețe. 

— Domnule Hope-Dickins, spuse Fern cu fermitate, 
vă mulțumesc pentru faptul că mi-ați făcut cunoscute 
părerile dumneavoastră pe care va trebui fireşte să le 
aduc la cunoştinţa consiliului de adminstraţie. Acum 
nu vreau decit să vă asigur încă o dată că fundaţia va 

profita enorm de veniturile pe care le va aduce clinica. 

— Da. Dar eu îi voi urmări îndeaproape, domni- 
şoară Donleavy, îndeaproape. 

- La fel şi eu. lar acum, continuă ea, luptîndu-se 
să-şi păstreze zîmbetul, într-adevăr nu vă mai pot re- 
ține: 

Fern se ridică în picioare. 

- Pînă la prima întîlnire, domnişoară Donleavy, zise 
doctorul, zîmbind cu amabilitate. 

— Of! respiră Fern după ce scăpă de claustrofobia 
dickensiană a încăperilor din Harley -Street. Dar dacă 
Alexander o duce de nas cu clinica lui, capul ei va sta 
pe butuc. 

işi scutură părul, desfăcîndu-l din fundă şi începu 
să o ia la fugă. Două sute de prezentări pentru presă, 
înapoi la Queen Anne's Walk ca să facă un duş şi să 
se schimbe repede după care, la 5:30, la magazin. 
Imposibil. 


La ora şapte, Fern făcea ultimele retuşuri la cior- 
chinii de baloane aurii, ornamentîndu-i cu imense funde 
de mătase. 

Personalul de la firma de relaţii se agita prin jur, 
controlînd băuturile şi mîncarea, iar Fern se întreba 
cum se vor înghesui două sute de trupuri în ceea ce 
devenise deodată un spațiu imposibil de mic. 

Curînd după aceea, tocmai cînd Fern luă în mînă 
o încurajatoare cupă de şampanie, pe uşă îşi făcu 
apariția un grup de invitați. 

Fern se prezentă şi făcu conversaţie despre pro- 
dusele ei. Se scuză politicos cînd observă afară Ben- 
tley-ul lui Hugo. l 

Acesta se chinuia să se extragă din maşină, în 

mînă cu un imens buchet de trandafiri roşii care îi 
ascundeau partea superioară a trupului. 

Fu nevoit să se întoarcă într-o parte ca să intre pe 
uşă. | le pasă lui Fern, uşurat. 

— Draga mea, îţi urez tot norocul din lume. 

— Mulţumesc, îi răspunse aceasta, numai zîmbet. 
Sînt superbi. O să găsesc un loc vizibil, unde să-i 
aşez. Vino acum să bei ceva. 

În timp ce Fern dispăru în încăperea din spate 
după o vază, Hugo profită de ocazie să se uite în jur, 
la rafturile minunat aranjate. 

Ochii lui se plimbară peste sticluțele şi borcanele 
asortate şi Fern îi urmări din fundul magazinului zîm- 
betul care i se aşternea treptat pe față. Reveni alături 
de el şi aşteptă. 

"— Minunat! strigă el. Bine făcut. Ştiam că, o să 
reuşeşti. 

Fern îşi spuse că ar fi o mojicie din partea ei să-i 
amintească acum că de fapt el crezuse că ideea ei 
era ridicolă. 

— Arată absolut superb. Cum naiba ai reuşit, 
într-un timp atît de scurt şi numai în timpul tău liber, 
draga mea? 

— A fost o muncă a naibii de grea — şi n-aş fi reuşit 
niciodată dacă Johnny nu m-ar fi pus în legătură cu 
unele dintre relaţiile lui, care m-au ajutat să găsesc 
compania care să-mi fabrice sticlele şi manufacturile 
din Malvern. Sînt epuizată, dar cred că a meritat. O să 
aflu asta, cred, în următoarele cîteva zile. Singurul 
lucru de care mai am nevoie, după seara asta, sînt 
clienții. 

Lumea începu să apară în valuri şi Fern trebui să 
întrerupă discuţia ei cu Hugo. 

Chipuri necunoscute îi zîmbeau, felicitînd-o şi spu- 
nîndu-i cît de minunat, pur şi simplu, era totul. Zum- 
zetul conversației umplu încăperea şi începu să-i fie 
greu să mai audă ceva. 

Se aprinseră cîteva reflectoare şi cineva, printr-o 
staţie radio, o rugă să iasă afară cîteva minute, pentru 
interviuri. Pînă acum, totul mergea bine... 

Prea înnebunită ca să se mai simtă nervoasă, Fern 
răspundea cu dezinvoltură întrebărilor, observînd că 
trotuarul se umpluse repede cu trupuri. 

II văzu în depărtare pe Johnny însotit de Zak, foto- 
graful. Acesta îi făcu semn şi ea îi trimise o sărutare. 
Simţi apoi o mînă fermă pe cotul ei şi se întoarse ca 
să se pomenească privind direct în ochii întunecaţi şi 
zîmbitori ai lui Leo. 

- Felicitări! spuse acesta în şoaptă, cu buzele atit 
de aproape de urechea ei, încît îi putea simţi pe piele 
răsuflarea fierbinte. Se pare că recepţia ta are un suc- 
ces formidabil. 

- Slavă Domnului, rîse ea. Dar abia dacă recunosc 
pe cineva. Am lăsat totul în sarcina unei companii de 
relaţii cu publicul. Efectiv nu am mai avut timp. 

— Eu aş zice că a fost o hotărîre extrem de deş- 
teaptă. Te simţi bine, Fern? 

— Da, dădu aceasta din cap. Mă simt minunat. Pur 
şi simplu nu-mi vine să cred că e gata totul. Ultimele 
săptămîni au fost un coşmar organizatoric. Haide să-ţi 
dau ceva de băut. 

— Nu, nu. Iti aduc eu ţie. Eşti mult prea solicitată. 
Zău aşa. Te găsesc eu, în cîteva zile. 

Fern îi urmări silueta înaltă deplasîndu-se aproape 
fără efort prin marea de oameni. intorcîndu-se, îl văzu 
pe Johnny care o urmărea cu privirea. 

Încercă să se ducă la el, dar constată că drumul îi 
era blocat de o femeie cu părul tuns zero. Gura i se 
deschise de groază cînd se pomeni uitîndu-se în ochii 
intriganţi ai lui Alix. 

— Fern! strigă Alix, încîntată. Ce mai faci? De săp- 
tămiîni încerc să iau legătura cu tine. Ştiu că ai fost 
ocupată: 

— Ce cauţi aici, Alix? În glasul ei se citea sila ne- 
mascată. 

— Am fost invitată. Bună şampanie, spuse ea ridi- 
cînd paharul şi dîndu-i pe git, cu satisfacţie, conţinu- 
tul. Şi bun potol, mai spuse îndesînd în ea sandvişuri 
cu somon-fum. 

— Ştiu că ai tupeu! 

— Zău că nu ştiu ce vrei să spui. Mă gîndisem să 
scriu ceva despre tine. Ce zici? Poate că o să-mi dai 
un interviu. Sînt convinsă că o să te bucure publici- 
tatea. 

— Imi pot imagina ce fel de articol ai scrie tu despre 
mine, Alix. Multumesc, dar nu. 

- Treaba ta, ridică aceasta din umeri. Tu pierzi. 
Deci, cum te simți ca vînzătoare? 

— Îți propun să-ți termini şampania şi să te cari. 

- Pot folosi asta în articolul meu? 

— Du-te dracului, Alix. 

— Fern? Glasul cunoscut, uşor indecis, o salvă. 

— Ricci! strigă Fern, fericită. Ce bine îmi pare că te 
văd aici. Vino să-ţi arăt totul. Cu bine, Alix, mai spuse 
ea peste umăr. 

— Pe curînd, Fern. 

Fern se scutură. 

— Cumplită femeie, spuse ea printre dinţi. Asta tre- 
buia înecată la naştere. 

- E ceva neobişnuit la tine să fii aşa de directă, 
Fern. 

Fern rise. 

— Crudă, vrei să spui. Crede-mă, este o scorpie 
perfectă. Haide cu mine şi spune-mi ce părere ai. 

Ricci puse o mînă pe braţul lui Fern, reţinînd-o. 

— Hugo e aici? o întrebă ea, uşor nervoasă. 

— Înî, deşi Dumnezeu ştie unde. 

— M-am gîndit că o să fie. Poate că dacă aş ră- 
mîne în partea asta a camerei... 

— Nu fi proastă. Nu trebuie să te ascunzi într-un 
colţ. Vino cu mine, te ajut eu să spargeţi gheaţa. 

NU-ul lui Ricci izbucni cu atita vehemenţă, încît 
Fern încremeni pe loc. í 

— Am vrut numai să te felicit, draga mea. Efectiv nu 
pot să rămîn. Însoţesc nişte prieteni, la masă. Mă aş- 
teaptă afară. 

O sărută uşor pe Fern pe obraz şi dispăru, lăsînd-o 
pe Fern dînd din cap, dezamăgită. 

Doamne, ce proastă poate fi generaţia asta mai în 
vîrstă. După care Fern fu trasă într-un colț de un grup 
de ziarişti. Începu să răspundă automat întrebărilor 
acestora. l 

— Scuzaţi-mă, mulţumesc. Scuzați-mă... vă supă- 
raţi dacă... răsună vocea ascuţită de femeie, peste 
toată hărmălaia, ca un corn de ceaţă. 

— Ei, Fern! Da, chiar tu eşti. 

Fern întoarse capul. 

— India! Ce... 

Fern îşi muşcă buza ca să nu repete ceea ce abia 
cu cîteva minute în urmă îi spusese lui Alix. 

— Am primit invitaţia ta şi mi-am spus să trec şi eu 
pe aici pentru cîteva minute. Normal, am mai văzut 

aşa ceva. Nimic original, nu-i aşa? 

Fern înălță din sprîncene şi aşteptă. 

— Un fel de magazin de lux cu articole de toaletă. 
Cine e în spatele tău? 

— Nimeni. Doar eu. 

— Ah, desigur. Uitasem. Ai toţi banii de la Oscar 
Rees, nu? O mică moştenitoare nesperată, după cum 
mi-amintesc că am citit. Ei bine, îți dau şase luni. 

- Pentru ce îmi dai şase luni? o întrebă Fern, pri- 
vind-o fără să-i vină să creadă. 

Ochii Indiei se plimbară prin încăpere. 

— Pentru încercarea ta. Este foarte greu să pă- 
trunzi pe o asemenea piaţă, mai ales în vremurile 
-astea. 

— Mulţumesc pentru sfat, India. O să-l ţin minte. 
Sînt sigură că n-o să-ți displacă să bei ceva. 

- Sampanie? Mulţumesc, spuse aceasta, cu un 
ton de refuz. 

— Arsenic mai curînd, zise Fern printre dinți. 

— Ah, Fern, aici erai. Uite băutura pe care ţi-am 
promis-o acum mai bine de o oră... 

— Leo! Ce naiba... 

— India! 

Fern stătea între cei doi, surprinzînd privirea îngro- 
zită de pe chipul lui Leo şi efectiva stupoare de pe cel 
al Indiei. Se pare că prezenţa ei fusese momentan 
uitată. l 

— Afaceri! strigă India. Ziceai că ai nu ştiu ce întil- 
nire importantă de afaceri. M-ai minţit. 

— Nu te-am mintit. Asta este, spuse Leo, zîmbind 
spre Fern. lartă-mă, Fern, dar trebuie să scuzi ieşirea 
Indiei. l-am explicat că trebuie să mă ocup de o întil- 
nire de afaceri, ceea ce şi fac. Oricum, India, nu mă 

aşteptam să te văd aici. Mă gîndeam că la ora asta 
trebuie să fii pe la jumătatea primului act. 

- Sînt convinsă, spuse ea sarcastic. 

Apoi, ca şi cum ar fi văzut totul cu încetinitorul, 
Fern o urmări uluită pe India luînd unul din paharele 
pline din mîna lui Leo şi turnîndu-i conţinutul în capul 
acestuia. 

Leo căscă gura. Fern nu ştia dacă să pufnească în 
rîs sau să rămînă stană de piatră. Luă un şervet de pe 
o sticlă din mîna cuiva şi i-l oferi lui Leo. 

Şampania curgea pe fața lui, picurînd pe guler şi 
pe revere. Pălăvrăgeala încetă cînd mulţimea deveni 
conştientă de drama care se desfăşura în faţa ei. 

Camerele înregistrară şi ziariştii îşi făceau loc cu 
coatele prin mulţime, să vadă mai bine. 

India stătea în picioare, încremenită, cu paharul 
gol în mînă. Părea să fie aproape la fel de surprinsă 
de gest ca şi toți ceilalţi. Fără un cuvînt, se răsuci pe 
călciîie şi dispăru. . 

- Femei! oftă Leo, în timp ce se ştergea. 

- Poate că ai meritat asta, spuse Fern fără com- 
pătimire. Şi ce voiai să spui prin întîlnire de afaceri? 
Asta îţi închipui că faci acum? 

- E prea devreme ca să-ţi spun. Dar îmi place 
să-mi ţin urechea lipită de pămînt. Ti-am spus că am 
fost impresionat de ce am văzut, dar aşa cum ai zis 
chiar tu, încă nu ai deschis. O să trebuiască să aştep- 
tăm. 

— Nu sînt o afacere, spuse ea, sfidător. Aşa m-ai 
privit întotdeauna, da? Cînd eram internată la funda- 
ție, cînd erai atît de îndatoritor fată de mine, o făceai 
pentru că eram o afacere, da? 

Fern începea să-şi piardă răbdarea. 


422 


lar faptul că se aflau înconjurați de o mulţime intri- 
gată nu contribuia cu nimic să o potolească. 

— Mi-am făcut griji pentru tine. 

— Prostii! Ţi-ai făcut griji pentru că tocmai ai cum- 
părat Vitale şi te gîndeai că ai cumpărat cioara vop- 
sită. Asta este explicaţia bunăvoinţei tale. 

Leo o apucă de braț cu putere şi o conduse prin 
mulțimea strînsă în cerc, mînia şi neîncrederea citin- 
du-i-se deopotrivă pe chip. 

— Ascultă, fetiță proastă! 

Fern încercă să se smulgă din strînsoare. 

- Nu sînt o fetiță proastă, arogantule... 

- În regulă. Nu chiar aşa de proastă. Dar am venit 
la tine, cînd erai internată la fundaţie, pentru că ti- 
neam la tine. Te-am mutat acolo pentru că tineam la 
tine. Nu-ţi dai seama ce efect a avut asupra mea 
imaginea ta zăcînd acolo, bandajată toată. Acum îmi 
pare rău că ţi-am stricat petrecerea. Habar n-am avut 
că vine şi India. A fost jenant pentru tine şi îmi cer 
scuze. Şi acum ar mai bine să plec. 

Fern nu-şi putea crede urechilor. Ţinea la ea? Leo 
îi dădu drumul la braţ şi se îndepărtă de ea. 

— Nu. Cuvîntul îi scăpase fără să-l fi putut opri. 
Vreau să spun... 

— Nu vrei să plec? 

— Nu sînt sigură, ridică ea din umeri, luptîndu-se cu 
emoțiile. Era derutată, confuză. Intr-adevăr, el îi făcea 
vrăji. Se simțea nehotărită, aproape bolnavă. Nimic 
nu avea un sens. Brusc, se simţi trasă spre el. Leo o 
cuprinse în braţe şi-şi lăsă gura, greu, pe a ei. Simţi 
cum se prăbuşeşte într-un fel de abis adînc, scufun- 
dîndu-se ca luată de un vîrtej ca şi cum orice urmă de 
voinţă ar fi părăsit-o, topindu-se în el, incapabilă să se 

smulgă. Respira sacadat. Gura lui era atît de fierbinte, 
atît de doritoare. Apoi, brusc, Leo îi dădu drumul. 

— Vezi, spuse el încet, asta ce-ţi spune? 

Fern îşi duse mîinile la obraji şi-şi apăsă degetele - 
pe tîmple. 

— Nu ştiu, strigă ea. Pur şi simplu nu ştiu. 

— Să cinăm împreună... 

— Dar... 

- Inteligenta ta societate de relații cu publicul se va 
ocupa de tot. Tu nu mai ai ce face. În plus, cu cît stai 
mai mult pe-aici, cu atît toți pomanagiii ăştia vor ră- 
mîne şi vor bea mai multă şampanie pe gratis. Este 
şic să-ţi părăseşti propria recepție. | 

— Nu-mi pasă de asta. 

- Nu, rise el încet, nu cred că-ţi pasă. Dar te rog, 
haide să cinăm împreună. De mult trebuia să facem 
asta, Fern. 

- Bine. 

Se simțea ca şi cum ar fi pus tocmai ştampila pe 
ceva ce s-ar fi putut dovedi a fi mai amau decît putea 
ea stăpîni. 


Zak se uita la fața atentă a lui Johnny. 

— Deci, bătrîne, îi tragi clopotele. Încetează să fii 
aşa de transparent. Arăţi ca un cîine bolnav. 

— Nu înțeleg ce vrei să spui, izbucni Johnny mo- 
rocănos, luîndu-şi cu greu ochii de la scena care se 
petrecea afară, de partea cealaltă a vitrinei. Ştii foarte 
bine că am renunţat la femei cu multă vreme în urmă. 

— Ei, omule, nu te supăra. Nu sînt gardianul tău. 
Dar nu-mi place să văd pe cineva la care ţin, făcîn- 
du-se de ris. Şi cred că muşchiul ăsta în sînge, care. 
pare să fie gustos, tocmai ţi-a suflat doamna. 

— Da. Aşa se pare, spuse Johnny abătut. Vino, să 
plecăm de-aici. 


Alix dădu pe git ultima picătură de şampanie şi-şi 
potrivi sacul de umăr. Micul lanţ al întîmplărilor din 
seara aceasta fusese cît se poate de instructiv. 

Era foarte mulțumită de ea însăşi că se hotărise să 
vină aici, doar ca să vadă ce-ar putea culege şi folosi 
împotriva lui Fern cîndva, în viitor. 

Fata asta avea prostul obicei să-şi facă duşmani 
din cine nu trebuia. Judecînd după duşul bine ţintit pe 
care India Duncan-Forrester i-l făcuse lui Leo Eden, 
aceasta nu se arătase deloc fericită de faptul că prie- 
tenul ei părea hotărît să pună şaua pe Fern. Da, Fern 
şi India aveau un mic interes comun, de fapt. Alix ştia 
deja ce avea de făcut. 


Părea oarecum inevitabil ca Leo să o invite pe 
Fern la el acasă, pentru cafea. Părea mai mult decît 
inevitabil ca biata cafea să fie complet uitată, iar Fern 
să fie condusă, încet, în dormitorul acestuia. 

Rămase acolo, abia îndrăznind să respire, în timp 
ce Leo îi lua de pe umeri jacheta din lînă moale. ti 
privi chipul cînd el îi descheie, îndemînatic, micii nas- 
turi din-perle de la bluza ei subţire şi i-o înlătură de pe 
umeri, dîndu-i la iveală sînii goi. i 

Tremurînd acum, începu să-i desfacă fermoarul pan- 
talonilor şi o ajută să iasă din ei. Fern rămase acolo, 
cu brațele de o parte şi de alta a trupului, tremurînd 
de dorinţă, cînd Leo întinse mîna şi o trase spre el. 
Sînii i se atinseră de cămaşa lui aspră de bumbac. 

O simţea rece, pe sfircuri. Şi trupul -lui încordat, 
liniştitor de puternic, care se lipea tare de ea. 

O împinse încet şi cu blindeţe în jos pe pat, plim- 
bîndu-şi ochii nesăţioşi peste trupul ei, în timp ce-şi 
scotea cămaşa. 

Fern îşi duse brațele deasupra capului, îşi îndoi 
genunchiul şi aşteptă... 

Se minună la vederea trupului puternic, a pielii stră- 
lucitoare, măslinii, a părului moale, negru, care pornea 
dintre sfîrcurile lui ca un triunghi ce cobora îngustîn- 
du-se în jos, spre pîntece. Ochii i se opriră asupra 
penisului mîndru, pe pielea mătăsoasă, întinsă, pe care 
tînjea să o atingă. 

Leo se lăsă deasupra ei, aproape scoțindu-i su- 
fletul din trup. Gura lui ardea pe a ei, devorînd-o înfo- 
metată, tachinîndu-i limba, arzîndu-i obrajii şi gîtul cu 
o căldură udă, delicioasă. 

Fern îşi dădu capul pe spate şi gemu de plăcere. 
Atunci buzele lui Leo se strînseră deasupra unuia din- 
tre sfircuri, lansîndu-şi limba într-o agonie a extazului. 
li strînse capul la sînul ei, frecîndu-se de el. 

Degetele lui cercetătoare găsiră crăpătura umedă 
dintre picioare. Fern îi auzi rîsul gilgiit, încet. 

Aproape dincolo de starea de conştientizare, din- 
colo de timp şi spaţiu, pierdută pe o cîmpie dureroasă 
a nevoii imperioase, îi trase trupul spre ea. 

Picioarele i se desfăcură şi în sfirşit îl simţi cobo- 
rîndu-se spre vintrele ei. 

Simţi duritatea caldă a penisului lui căutînd, son- 
dînd cutele ei moi. Apoi pătrunse în ea, la început 
timid, ah, atit de blind. l l 

Apoi îl simți împingîndu-se adînc în ea. Focul care 
îi cuprinse pîntecele se întinse în sus, pînă la sîni. Îi 
luă capul, aducîndu-i gura pe gura ei, Sing pie: -| cu 
frenezie. 

Picioarele îi alunecară în sus, peste coapsele lui, 
încleştîndu-se pe fesele care se mişcau în sus şi apă- 
sîndu-le în jos spre pelvisul ei. 

— Leo! strigă ea. Ah, Dumnezeule... Leo! 

Trupul ei se cutremură cînd o cuprinseră micile 
convulsii, inundîndu-i mintea şi corpul. Apoi Leo fu cu 
ea, lovind-o tot mai tare înăuntru, gemînd acum, pînă 
cînd strigă şi el, în extazul momentului. 

În sfirşit epuizat, se prăvăli pe ea. Fern deschise 
ochii şi simţi. fluidul cald în ea şi urmări zîmbetul de 
totală mulțumire de pe chipul lui. Îşi strînse braţele 
peste spinarea lui largă şi se zvîrcoli sub el. 

— Hmm! oftă ea. A fost plăcut. 

Leo îşi petrecu braţele sub ea şi o strînse cu pu- 
tere. 

- A fost minunat, draga mea, oftă el. Şi ceva ce 
trebuia făcut de mult. Dar, în mod cert, a meritat aş- 
teptarea. | 

Fern se ghemui în cercul cald, sigur, al brațelor lui. 

Încă adormită, Fern simţi trupul lui Leo ridicîndu-se 
„de lîngă ea. Deschise ochii la timp ca să-l găsească 
aplecat deasupra ei, sărutind-o ferm, pe gură. 

— Bună dimineaţa, draga mea, spuse el, oftînd. 
Tocmai mă pregăteam să ies după ziare. Nu stau 
mult. Poate că o să scrie ceva despre recepţia ta. 

Cîtă energie. Nu-i venea să creadă. Mai făcuseră 
dragoste încă de cel puţin trei ori în cursul nopții şi de 
fiecare dată mai încet decit înainte. 

Pe cînd ea putea închide ochii ca să doarmă o 
veşnicie... 

Visă că se aflau la serviciu. Se agita să mai co- 
mande sticle pentru magazin, Johnny striga la ea că 
Hugo voia să o pună pe liber, iar telefonul suna în 
neştire. Încercă să-l ignore. Voia ca Jr"nny să-i ex- 
plice de ce... cînd Johnny începu să uispară. Înotă 
înapoi spre starea de conştiență. Pe nopitieră, tele- 

“fonul suna neobosit. Continuă să-l ignore. O să răs- 
pundă Leo. Apoi îşi aminti că Leo ieşise. l 

Întinse mîna şi luă receptorul din furcă. Cu degete 
neîndemînatice, încercă să-l ducă la ureche. 

— Alo, spuse ea, într-un tîrziu. = 

— Ah, este cumva 5840987? 

Fern încercă să-şi concentreze privirea. 

— Îmi pare rău, bombăni ea, mă tem că nu ştiu. 

— Ah! spuse vocea abrupt şi închise. 

Fern se uită agresiv la receptorul tăcut şi se întinse 
să-l pună înapoi în furcă. Abia se cuibărise înapoi în 
adîncimile sigure, pufoase, că telefonul începu din nou 
să sune. Ar fi vrut ca Leo să se fi grăbit puțin. 

— Alo! se răsti ea. 

— Uite ce e, încerc să vorbesc cu Leo Eden. Sînt 
sigură că numărul este bun. 

— Exact. Prin ceața oboselii, Fern bănui totuşi că 
recunoaşte vocea arțăgoasă de femeie, de la celălalt 
capăt al firului. 

-— Cine e acolo? întrebă vocea, arogant şi porunci- 
tor. 

Partea bună din Fern îi spuse că trebuie să în- 
chidă, dar India Duncan-Forrester nu merita în nici un 
caz partea bună a lui Fern. 

— Bună India, sînt Fern. Vrei să-i transmit ceva lui 
Leo? Tocmai a ieşit puţin. 

— Fern! Ce dracului cauţi tu acolo? 

— încerc să dorm, oftă Fern şi puse telefonul în 
furcă. 


India Duncan-Forrester urlă de furie. 
— Ah, cum a îndrăznit? strigă ea, agitindu-se prin 
încăperea goală. Ticălosul! Cum a putut? Cu ea! Ah! 

Bătu mînioasă din picior, apoi luă micul iepure Herend 
pe care i-l dăruise Leo cu ocazia ultimei ei aniversări 
şi-l aruncă de peretele din partea cealaltă a camerei. 
Acesta căzu ca o ploaie de cioburi dătătoare de satis- 
facție, pe măsuța de dedesubt. 

— Dracu’ să te ia, dracu’ să te ia, dracu să te ia! 
strigă India. l 

Apoi formă numărul mamei ei. Ea o să ştie ce 
trebuie să facă. 


Intrînd în apartament, Leo adulmecă mirosul ten- 
tant de cafea proaspătă. 

O găsi pe Fern în bucătărie, arătînd tocmai bună 
de mîncat, în cămaşa lui albă de aseară. Lăsă ziarele 
alături şi o trase spre el. 

— Ce plăcută privelişte la întoarcerea acasă, spuse 
el şoptit, punîndu-şi mîinile exploratoare pe fesele ei 
goale. Strînse carnea caldă. Ea îi dădu o palmă, în 
joacă. 

- Mi-e foame, zise ea. Am nevoie de întăritoare, 
după atita exercițiu. Am găsit sucul de portocale, nu 
mai am nevoie decît de pahare. Şi de ouă cu şuncă, 
asta mi-ar plăcea acum. Ce părere ai? 

— Un deliciu, spuse el, lovind uşor cu mîna punga 
de hîrtie de lîngă ziare. Ce noroc, să am aceeaşi idee. 
Ai totul aici. Gătim împreună, da? 

— În regulă, zise ea, numai zîmbet. 

- Dar, mai întîi, m-am gîndit că poate o să vrei să 
vezi asta. Leo luă unul din ziare şi i-l vîri sub nas. 
Întoarce la pagina a treia. 

Fern studie prima pagină şi-şi văzu propriul chip 
privind-o din fața magazinului. Articolul cuprindea trei 
sute de cuvinte despre ea, despre magazin, despre 

legătura ei cu Oscar Rees şi despre accidentul cu 
Paul. 

— Ei drăcie! spuse ea. Este incredibil. Ascultă aici: 
„Intrînd la Donleavy, descoperi aici o delicioasă peş- 
teră a lui Aladin, cu ingrediente care fac să-ţi lase 
gura apă, reunite într-o minunată colecţie de cosme- 
tice victoriene. Aceste splendide sticle ar onora cele 
mai grandioase săli de baie, dar sînt disponibile la 
prețuri potrivite oricărui.buzunar. Eu una mă grăbesc 
să ajung azi acolo, ca să-mi fac o rezervă din gama 
de produse Donleavy. Ştiu ce voi face cadou de Cră- 
ciun, anul acesta...“ Nu-mi vine să cred. 

— Bine scris. Mai sînt şi altele, dar cred c-o să 
trebuiască să aştepţi după micul dejun. 

— De ce, e de rău? 

- Nu chiar. Să spunem că este privit totul din alt 
unghi. 

— Unde? Arată-mi acum. 

Fern răsfoi agitată paginile. 

— Aici. Prima pagină a ziarului ăstuia. 

Din ziar o privea capul ud al lui Leo. India se uita 
vinovată la el, iar expresia de şoc de pe chipul lui Fern 
era evidentă pentru oricine. 

— „Leo Eden degustă şamponul şampanizat de la 
dejunul cosmeticelor...“ citi Fern. Eu zic că putea fi şi 
mai rău. Măcar au menţionat produsele. 

— Hmm. Eu unul trebuie să recunosc că aş fi pre- 
ferat ca două milioane şi jumătate de cititori să nu fi 
văzut rezultatele reacției Indiei. Dar... 

— Apropo de India, a sunat cît erai tu plecat. Nu a 
părut prea fericită să-mi audă vocea. 

- Nici n-avea de ce. Oricum, este ceva ce trebuie 
să reglez, draga mea. De fapt între mine şi India s-a 

terminat totul de mult. Doar că ea nu renunţă aşa de 
uşor. Am încercat de mai multe ori să i-o spun, dar 
are pielea foarte groasă. 

Fern ridică din umeri. 

— Uneori, trebuie să fii crud, ca să fii bun, nu-i aşa? 
Poate că ar trebui să încerci să fii cinstit cu ea. 

- Draga mea, după noaptea trecută nu mai am 
altă variantă, ce zici? 


La ora 10:30, Fern era înapoi la magazin. Nu-i 
venea să-şi creadă ochilor. Locul era înțesat. Jackie 
era la casă, în vreme ce Anna îşi ajuta clientela să 
selecteze ceea ce voia. Cît de recunoscătoare era că 
le găsise pe fetele astea. Erau verişoarele lui Sean, 
tîmplarul, disperate să găsească de lucru în Anglia. 
Fern discutase cu ele la telefon şi simţise în glasurile 
lor entuziasmul autentic. Jackie avea nouăsprezece 
ani; Anna, douăzeci şi unu. Fern le găzduise în ve- 
chiul ei apartament — un aranjament care convenea 
de minune tuturor. | 

— Slavă Domnului că ai venit, strigă Jackie printre 
înregistrări la casă. Lumea stă la coadă de la ora 
9:30. Şi nu cumpără doar un singur produs. Cumpără 
toată gama. Toţi spun că sticlele sînt atît de frumoase, 
încît vor să aibă setul complet. N-am mai văzut nicio- 
dată aşa ceva. 

— Cum stăm cu stocurile? întrebă Fern, simţin- 
du-se cuprinsă de o uşoară nervozitate. 

— Nu ştiu. Încă nu am avut timp să mă ocup. Ăsta 
este singurul necaz cu o casă de bani veche. Dacă 
am avea una modernă, computerizată, am putea avea 
un control permanent al stocului. 

— Dar cine s-a gîndit că ar fi necesar aşa ceva? Mă 

duc chiar eu să verific şi vin să te înlocuiesc puţin. 

Fern se uită la rafturi, fără să-i vină să creadă. 
Şiruri de sticle care fuseseră aşezate pe cîte patru 
rînduri scăzuseră acum la numai două. Din loc în loc, 
apăruseră mici goluri. Citi etichetele şi aduse altele, 
din depozit. Anna o ajută să le aşeze înapoi pe rafturi. 

— Arată ca de 1 ianuarie, Fern, zise Anna. N-am 
văzut niciodată ceva asemănător. Mă gîndeam că lu- 
mea nu prea are bani, acum. Jackie zice că toţi cum- 
pără în medie cam de treizeci de lire. Asta înseamnă 
cu două sute la sută, peste aşteptările tale. 

Fern zîmbi. 

- Da, dar nu uita că este prima zi. Cine ştie, poate 
că nu o să mai vindem nimic toată săptămîna. 

Joi însă, Fern alergă la Malvern ca să aibă o dis- 
cutie urgentă cu furnizorii. Fabricantul de sticle nu mai 
avea sticle şi nu putea obţine în timp util cantitatea 
necesară. Mărfurile propriu-zise puteau fi produse re- 
pede, cu condiţia ca ingredientele să fie asigurate la 
timp, dar chiar şi aici Fern fu avertizată că poate ar 
trebui să-şi extindă mai mult rețeaua. Şeful de pro- 
ductie, Roger Markham, o avertiză că dacă va avea o 
rată de producție atît de rapidă, atunci furnizorii de 
materii prime nu vor fi în stare să onoreze cererea. 

— Îți propun, îi spuse acesta, să găseşti şi alţi furni- 
zori, în următoarele săptămîni. 

Fern îi povesti lui Leo. li vorbi, în timpul cinei, de- 
spre iminenta criză. | 

— Ştiu că este minunat, dar uneori cred că o să 
clachez nervos, din cauza acestei tensiuni. 

— Asta este pentru că trebuie să alergi, înainte de 
a fi învăţat cu adevărat să mergi. Nu te-ai aşteptat 
niciodată să se întîmple aşa, nu? 

— În nici un caz. Mă gîndeam că produsele vor fi 
cumpărate la început cu țirîita, iar apoi, cînd oame- 
nilor or să le placă, vom reuşi să vindem într-un ritm 
convenabil. Dar a fost vorba de o cerere masivă. Ne-au 
sunat chiar oameni din toată ţara, oameni care au citit 
reclamele, rugîndu-ne să le trimitem prin poştă pro- 
dusele. Ne întreabă dacă facem stocuri masive pentru 
Crăciun. Le-am zis fetelor să le spună că aşa vom 
face şi că desigur le vom trimite produsele prin poştă, 
dar cineva trebuie să se ocupe de organizare. Eu sînt 
blocată la Oscar cea mai mare parte a zilei şi aproape 
toată răspunderea cade pe capul celor două fete. 
Le-am mărit deja salariile. Slavă Domnului că sînt atît 
de eficiente şi de loiale. 

- Dacă accepţi sfatul meu, ţi-l dau cu plăcere. 

— Leo, îl'accept. Ultimul lucru pe care-l doresc este 
să mă transform într-un fel de martir surmenat care 
dispare în propria lui carapace. Pentru numele lui Dum- 
nezeu, sfătuieşte-mă ce să fac. 

— În primul rînd, te împrăştii în prea multe directii. 
Încerci să faci totuj singură, totul... 

— Şi să nu duc nimic pînă la capăt, adăugă ea, 
pocăită. 

- N-aş zice asta. Pînă acum, te-ai descurcat foarte 
bine. 

— Mulţumesc, domnule Eden. 

— Acum, însă, constatți că nu poţi să fii în acelaşi 
timp în toate locurile unde este nevoie de tine, corect? 

= Corect. Uite, săptămîna asta, de exemplu. Am 
avut discuţii cu jumătate de duzină de diverşi furnizori 
de materie primă, cu o altă companie producătoare de 
sticle, cu un importator de coşuri şi cu poşta. 

— Şi program plin, la Oscar. Prin urmare, ceea ce 

ar trebui să faci ar fi să mai angajezi personal. Începe 
prin a delimita diversele domenii şi angajează oameni 
cu experienţă să se ocupe de toate astea în locul tău. 

- Bine, Leo, dar eu vorbesc de un magazin mic din 
Covent Garden şi profiturile pe care le vom realiza în 
curînd nu intenţionez să le arunc pe plata salariilor. 
Nu vreau să-mi irosesc capitalul, pentru că afacerea 
nu este suficient de solidă ca să se finanţeze singură. 

— Atunci mai deschide şi alte magazine, în loc să 
te concentrezi asupra vînzării prin poştă ca să satis- 
faci cererile din țară. Ai putea începe, să spunem, cu 
Bath, Cheltenham, Ediburgh. Poate chiar la Dublin, de 
ce nu? Trebuie să gindeşti la scară mare şi prin dele- 
gati. 

- Este înfricoşător, oftă Fern. Dar mă înnebyneşte. 
Chiar crezi că este o idee viabilă? 

- Nu am văzut cifrele de afaceri, dar, dacă vrei, 
pot să mă uit peste ele. 

Fern se simţi cuprinsă de un sentiment atit de mi- 
nunat, atît de cald cînd se uită la chipul lui Leo, la 
trăsăturile lui fine şi la ochii lui întunecaţi, aproape 
negri, care o priveau cu atita afecţiune. Niciodată pînă 
atunci nu simţise un asemenea suport moral din par- 
tea cuiva. 

Leo părea că este interesat sincer de absolut totce 
era legat de persoana ei. Nu înțepături pline de 
cruzime, nu invidie sau sensuri ascunse în cuvintele 
lui. Un fior de pasiune îi străbătu umerii şi îşi puse 
mîna pe mîna lui. Desigur, era pasionant să discuti 
afaceri, dar ora de culcare se apropia... , 


Alexander stătea în dreptul intrării din spate a Fun- 
daţiei Rees şi urmărea camioneta trasă la rampă. Cei 

doi manipulatori apucară containerul şi se A ENEpiară 
cu el spre Alexander. 

- Aveţi grijă cu chestia asta. Am aici substanțe 
medicale congelate. Fiți atenți, îi avertiză ei, în timp ce 
cutia aproape că alunecă printre miinile lor. Pentru 
numele lui Dumnezeu... strigă el, dar, slavă Domnului, 
aceştia îşi întăriră strînsoarea. 

— Unde-l ducem, şefu'? 

— Veniţi după mine! spuse Alexander, cu un aer 
superior. ŞI fiți atenți. 

— Asta facem tot timpul, şefu' ştii bine. 

— Cine ştie, bombăni Alexander, printre dinți. 

În sfirşit, închise containerul în congelatorul de mă- 
rimea unui dulap. Totul era acum, conform programu- 
lui. 

Prima pacientă era programată mîine, pentru înce- 
perea tratamentului. Alexander nu mai avea răbdare. 
Ridurile ei de cincizeci de ani vor dispărea în cîteva 
zile. Era convins că aceasta va arăta ca de douăzeci 
şi cinci de ani, fără vreun risc ca aceste celule spe- 
ciale să fie respinse de organism. Mai aruncă o ultimă 
privire asupra locului, îi făcu paznicului un semn cu 
capul şi plecă, mulțumit că mijloacele îmbogățirii sale 
se aflau la foc sigur, peste noapte. 


Johnny începea să se simtă ca un detectiv particu- 
lar încălțat în pantofi cu talpă moale. Mai curînd ca un 
prost, se luă el singur peste picior, pîndind pe la colțuri, 
spionîndu-l pe Alexander. Ce naiba, era director de 
producţie, nu un amărit de spion. Adidaşii lui se miş- 
cau fără zgomot pe pardoseala fundaţiei. O luă pe 
coridorul care ducea la clinică. Toate luminile erau 
stinse şi locul părea pustiu. Cu toate acestea, inima îi 

bătea gata să-i spargă timpanul. Aproape că auzea 
sîngele care-i pulsa în vene, accelerat de adrenalină. 
Văzu în fată uşile duble. Îşi pipăi lanterna din buzu- 
narul jachetei. Se strecură printre uşi. Vedea, la: 
dreapta, grădina rectangulară, iluminată fantomatic de 
lumina lunii; la stînga, un şir de uşi numerotate. Se 
uită prin fereastra primei uşi. Putea distinge forma unui 
pat, în dreptul peretelui din fund. 

Auzi apoi o mişcare, atît de vagă, încît se întrebă 
dacă nu cumva îl înşela auzul. Se chirci în dreptul uşii, 
temîndu-se s-o deschidă ca nu cumva să alerteze pe 
cine putea fi prin preajmă, asupra prezenţei sale aici. 
Se simţi cuprins de amețţeala fricii. Nu era un erou, ce 
naiba! lar acesta nu era jocul lui. La naiba cu Hugo. 
La naiba cu Fern. Şi la naiba cu toată familia asta 
nenorocită. Se hotărî să-şi caute de lucru în altă parte, 
dacă o să mai iasă vreodată de aici. l 

Abia îndrăznind să respire, Johnny privi silueta ne- 
clară ce se desprindea din umbra coridorului. Ceva nu 
era în regulă. Prin ceața panicii, îl izbi brusc ciudă- 
tenia gîndului că şi altcineva se mai pitulează aici, în 
toiul nopţii — cineva care, evident, nu voia să dea 
peste nimeni altcineva. Se gîndi repede. Această per- 
soană părea să fie cu mult mai puţin înaltă decit el. 
Cînd silueta micşoră spaţiul dintre ei, Johnny ştiu că 
va fi descoperit. Avea însă avantajul surprizei. Se lansă 
ca o rachetă, din ascunzătoarea lui, asupra celuilalt 
intrus. 

— Ce... ţipă o voce de femeie, cînd căzură amîndoi 
la pămînt, într-o învălmăşeală de brațe şi picioare care 
se luptau. 

Johnny scrută întunericul şi întrezări un cap chel 
de femeie. 

— Tu cine dracu' eşti? întrebă el pe înfundate, spe- 
rînd să nu-i fie recunoscută vocea. 

Trupul se zvircoli sub el şi simţi în braţ unghiile 
ascuţite. Îşi înteţi strînsoarea. 

— Să nu îndrăzneşti, spuse el, scuturînd-o. Nu te 
las să pleci pînă nu-mi spui exact cine eşti şi ce cauti 
aici. 

— Dar tu cine eşti? îl întrebă fata. 

— Nu-i treaba ta. Eu pun întrebările. Johnny în- 
cepea cu adevărat să-şi intre în rol. Vorbeşte odată, 
Philip Marlowe. 

— Atunci dă-mi drumul. 

— În nici un caz. Îţi cunosc jocul. 

— Nu mai pot... respira... spuse aceasta, cu glas 
sugrumat. 

Johnny îşi slăbi strînsoarea şi, făcînd asta, o simți 
mişcîndu-şi piciorul. Prea tirziu, căci o durere orbi- 
toare îl străfulgeră între picioare. 

— Cătea, gemu el dîndu-i drumul, în agonie. 

Fata se smulse şi o rupse la fugă — Johnny încercă 
să se. ridice, dar durerea îl cocoşa, arzîndu-i testicu- 
lele ca un foc încins. Fata dispăru prin uşa dublă şi 
Johnny ştiu că nu o va prinde. 

— idiotule! îşi spuse el. Idiot timpit ce eşti. 

Lui Johnny îi trebuiră cîteva minute ca să se poată 
mişca din nou, dar îndată ce fu capabil să meargă, îşi 
“spuse că pentru noaptea asta era de-ajuns. Mai erau 
şi alte nopţi ca să afle ce naiba punea la cale Alexan- 
der Easton. 

India o privea cu un amestec de neîncredere şi 
enervare pe femeia cheală. Într-adevăr, dacă ar fi ştiut 
cum arăta, nu ar fi invitat-o la Groucho Club pentru 
masa de prînz. Dar asta fiind situaţia, India alesese 
cel mai întunecat ungher, în vana speranţă că nu va fi 
văzută de nimeni. 

— Adevărul este că tot ceea ce ştiu merită o groază 
de bani de la tine, India. Asta o poate distruge com- 
plet pe Fern. Crede-mă, se întîmplă lucruri dezgustă- 
toare la prețioasa ei clinică. Cînd se va afla totul, s- a 
zis cu ea. 

— Dar n-ai de gînd să-mi spui ce stii? 

— Tot ce pot să-ți spun este că gemenii Easton pun 
la cale ceva necurat cu această clinică nou-nouță. 
Peste cîteva zile o să-ţi pot da detalii semnificative. ŞI 
atunci va fi sfîrşitul pentru Donleavwy... şi pentru Fern! 

Alix nu mai spuse şi că era disperată să lanseze 

care aproape o pusese la pămînt noaptea trecută la 
clinică putea fi un alt jurnalist. Spre norocul ei, nu-i 
fusese deloc greu să o momească pe India Duncan- 
Forrester, cu ideea asta. l 

India reuşi să-şi înfrîneze un zîmbet. 

— Înţeleg că vrei un onorariu gras pentru această... 
informaţie? 

- Da. l-aş putea-o vinde uşor altcuiva, dar mi-am 
spus că, avînd în vedere interesul tău personal pentru 
Fern, poate că ai vrea să muşti prima din plăcintă. 

— Ai dreptate, bombăni India. Caută-mă, cînd eşti 
gata. Vom discuta atunci chestiunea banilor. Evident, 
sper că între timp nu o s-o vinzi altcuiva. 

— Cred că vei putea acorda acestei poveşti am- 
ploarea pe care o vreau eu. 

— Bine, aştept veşti. 

India se ridică de la masă şi-i făcu lui Alix un semn 
din cap, în chip de la revedere. Nu voia să-i dea fetei 
ăsteia satisfacția de a şti cît de încîntată era de acea- 
stă nouă întorsătură. De acum încolo îi va fi mult mai 
uşor să discute cu Leo. 


Leo izbi. mingea de squash de peretele din fundul 
terenului şi o trimise şuierînd pe lîngă urechile adver- 
sarului său, direct în peretele lateral, şi înapoi spre 
peretele de serviciu, de care se izbi exact deasupra 
liniei şi ateriză la cîteva multumitoare picioare distanță 
de racheta lui Tom Cochrane. 

— Leo, joci ca un diavol, mirii Tom ştergîndu-şi 
sudoarea care-i picura de pe frunte. 

- Eu n-aş spune asta. _ 

— Nu fi modest. M-ai bătut cu 9-1, 9-1, 9-1. Incep 

să mă întreb dacă n-ar fi cazul să anulăm meciul de 
săptămîna viitoare, spuse acesta, rîzînd. Ințelegi, tre- 
buie să mă gîndesc la sănătatea mea. 

Tom îi tinu lui Leo uşa deschisă şi-l bătu pe umăr. 

— Oricum, mulțumesc pentru alergătură. 

Lui Leo îi îngheță zîmbetul pe buze. De peretele 
din afara terenului, stătea rezemată India. 

-— India, nu am ştiut că o să fii aici. 

Leo se uită la ceas. Peste cincisprezece minute 
urma să se vadă cu Fern, chiar aici. 

- Toată săptămîna am încercat să dau de tine. 

— Ştiu, dragule, spuse ea, răsfățindu-se. Dar am 
fost îngrozitor de ocupată. Nici să dau un telefon nu 
am avut vreme. Oricum, nu contează. lată-mă. 

Tom Cochrane rămăsese acolo, cu un aer încur- 
cat. 

— Eu mă duc să mă schimb. Pe curînd, Leo. 

— Am vrut să vorbesc cu tine, India, spuse Leo 
morocănos, băgînd racheta în etu şi trăgînd fermoa- 
rul. 

işi puse mîna pe spatele ei şi o împinse uşor spre 
culoarul alăturat. 

— Despre noi... 

— Adevărat, dragule? Ce coincidenţă. Şi eu aveam 
aceeaşi intenţie. 

— Este timpul să... 

india îi puse un deget pe buze. 

— Ştiu. Ştiu exact ce vrei să spui şi este în regulă, 
dragule. Cît se poate de în regulă. Ştiu că a sosit 
timpul să luăm o hotărîre. Nu mai putem continua în 
felul ăsta. Sînt absolut de acord cu tine. 

— Adevărat? Leo părea neîncrezător. Mergea mult 
mai bine decit se aşteptase el. 

— Da. Te cunosc, dragule. Şi ştiu ce vrei... şi ce ai 
nevoie. Îmi închipui că tocmai de aceea ne-am înţeles 
atit de bine, atita vreme. 

— Da, spuse Leo, nesigur. Nu avea rost să o pro- 
voace, de vreme ce era dispusă să accepte ideea atit 
de uşor. 

— Prin urmare, să nu-ţi faci griji, lasă totul pe mine. 

Leo încuviinţă dînd din cap, nu prea sigur ce anume 
trebuia să lase în seama ei, dar îşi spuse că era mai 
bine să nu o întărite. Trebuia să scape de ea, să 
meargă la duş şi să fie gata pentru întîlnirea cu Fern. 
Ultimul lucru pe care şi-l dorea era ca aceasta să-şi 
facă cine ştie ce gînduri, dacă ar fi văzut-o pe India 
aici. 

— În regulă, India. Acum, însă, trebuie să mă gră- 
besc. Înțelegi? 

— Sigur că înțeleg, spuse ea, veselă. În afară de 
asta, ora mea începe peste două minute. Vorbim cît 
de curînd, scumpule. 

Leo zîmbi fără convingere şi o privi îndepărtîn- 
du-se, în pantalonii ei de ciclism negri, mulați pe trup, 
asortaţi cu un maieu minuscul. Arăta ca un păianjen 
încercat în lupte. 


În ultimele zile, de cîte ori deschidea uşa casei, 
Hugo spera să-şi găsească fiica înăuntru. Dar, de la 
inaugurarea magazinului Donleavy, luna trecută, acea- 
sta lipsea noapte de noapte şi Hugo avea de gînd să-l 
întrebe pe Leo care erau intențiile lui, în ceea ce o 
privea. 

Fără prezenţa lui Fern casa părea oarecum rece şi 
lipsită de viață, dar cel puţin nu mai trebuia să-şi facă 
griji cum să se ferească de Olivia. 

Uşa de la bucătărie se deschise şi în prag apăru 
Nancy, ştergîndu-şi mîinile de şort. 

— Ah, domnule Hugo, spuse aceasta cu căldură. 
Bună seara. Mîncaţi acasă, în seara asta? 

— Nu, Nancy. Cred că o să ies. Sau poate o să iau 
eu singur ceva, mai tirziu. Te rog, nu-ţi face griji pen- 
tru mine. 

— Foarte bine, domnule. 

— Poate îmi aduci totuşi doar. puțină gheață, în 
bibliotecă? | 

— Cum să nu, imediat. m 

Hugo intră în încăperea căptușită cu cărti şi în- 
chise încet uşa în urma lui. Ce miros odihnitor de cărti 
vechi şi de piele uzată, de pergament uscat şi de lac 
parfumat cu lavandă. Ințelegea de ce Fern alesese 
locul acesta, în care să-şi petreacă atita vreme. 

Se duse la fereastră. Incepea să se întunece şi în 
încăpere domnea o obscuritate odihnitoare. Se uită, 
peste strada îngustă, la clădirile fără personalitate, de 
pe partea cealaltă, convenţionale şi aliniate; curate, 
liniştitoare, fără să-ți stirnească imaginaţia. Sterile. 

Aşa cum fusese şi viața lui de pînă acum, cu Oli- 
via. Totul era atît de al naibii de organizat. Chiar şi 
exemplarele din Country Life, stivuite lîngă partea lui 
de pat, erau aşezate cronologic. 

Totul în existenţa lui se învirtea în jurul ordinii. lar 
acum ştia că tocmai acesta era motivul pentru care o 
părăsise pe Rowena în felul acesta. 

Nu se putea schimba. Avea tot atît de puţină ase- 
mănare cu această femeie boemă, sălbatică, pe cît 
avea buşteanul de piatră, fără viață, din şemineu cu o 
bucată înmiresmată de lemn de măr. Se uită la de- 
getele lui delicate, degete obişnuite cu munca de bi- 

rou, şi scutură din cap. Cît timp se amăgise? Şi-ar fi 
putut scuti douăzeci de ani de suferinţă. Rowena avu- 
sese dreptate. Făceau parte din lumi diferite. Ea nu ar 
fi putut trece pragul în lumea lui, aşa cum o pasăre 
sălbatică nu ar fi putut intra într-o colivie aurită, su- 
praviețuind. 

Işi turnă un pahar de whisky şi-l dădu pe git dintr-un 
foc, savurînd căldura care-i ardea beregata. Aici se 
afla lumea adevărată şi era timpul ca să-i facă faţă. 
De opt săptămîni de cînd se întorsese din Irlanda, nu 
făcuse decit să lîncezească. Dar acum voia să-şi în- 
ceapă viața. 

Oare Ricci îl va mai primi? Să îndrăznească să 
spere că l-ar putea ierta pentru prostia lui? Desigur, 
trebuia să construiască nişte poduri dificile. Şi nu era 
o ciudată ironie faptul că odată cu apariția lui Fern 
părea să fie ca un catalizator care-i precipita percepţia 
despre propria lui persoană? Pentru prima oară în 
viaţa lui, a fost obligat să se examineze pe el şi mo- 
tivele lui şi se temea că nu rămăsese prea plăcut 
impresionat de ceea ce descoperise. 

Nu prea înclinat spre serioase introspecţii, Hugo 
se simţi uşurat cînd Nancy îl anunţă pe Leo. 

— Vino aici, îi spuse acestuia, recunoscător, întin- 
zîndu-i un pahar cu whisky. l 

— Mulţumesc. 

- Stai jos. 

Hugo îi făcu semn spre fotoliul comod. 

Leo dădu din cap, dar rămase în picioare, sprijinin- 
du-se cu un cot de polita de deasupra şemineului. 

— Am stat jos toată ziua. 

Hugo ridică din umeri şi se aşeză. Îl studie pe Leo 
peste buza paharului. Înălțimea lui, de un metru opt- 

zeci şi şapte, împreună cu părul negru, des şi cu ume- 
rii largi, pe care te puteai bizui, îi dădeau un aer im- 
punător. 

Era genul de bărbat care nu tolera proştii. Hugo 
era fericit că Leo cumpărase acțiunile. Dar nu era 
sigur cît de fericit era că se culca în ultima vreme cu 
fata lui. 

— Voiam să discutăm despre Fern. 

Hugo îşi goli paharul dintr-un foc. Un gînd brusc îi 
spuse că poate stătea la un pahar cu viitorul lui gi- 
. nere. Abia o descoperise el pe Fern. I se părea groaz- 
nic de incorect ca altcineva să i-o şi fure de lîngă el. 

- Da? spuse Hugo încet, pregătindu-se pentru ce 
era mai rău. : 

- Despre afacerea Donleavy. 

— Ah. Uşurarea lui Hugo era vădită. Despre Don- 
leavy, continuă el. Corect. Îşi mai turnă un scotch. 

- M-am gîndit mult la asta. Sentimentul meu este 
că Fern se supralicitează. O să fie în curînd victima 
propriului ei succes. 

— Serios? 

— Da. Nu cred că mai poate stăpîni lucrurile. Se 
pare că totul se mişcă asemenea unei avalanşe ra- 
pide. Se gîndeşte deja să se extindă. Eu am sfătuit-o 
să facă asta. l-am sugerat să deschidă încă şase ma- 
gazine. Dar, cum spuneam, nu sînt sigur că se poate 
descurca singură. Mai ales dacă ai, în vedere că lu- 
crează cu normă întreagă la Oscar. 

— Deci ce-mi propui? Să o concediez? 

— Nu, nu, Hugo, ceva mult mai constructiv. Uite 
ce-ar trebui să facem. 

Hugo ascultă atent, interesat, în timp ce Leo îşi 
prezenta propunerea. 

— Deci ce propui să facem? întrebă el, cînd Leo 
termină de vorbit. 

— Să-i spui. Convoac-o miine dimineaţă, la 10:30, 
să zicem. O să vin şi eu. 

- Bine gîndit, Leo. Sînt sigur că o să fie înne- 
bunită. Una peste alta, este o idee cu foarte mult cap. 

- Bine, zîmbi Leo, mulțumit. 


Johnny puse o ceaşcă de cafea neagră pe biroul 
lui Fern. 

— Mulţumesc, zise aceasta, recunoscătoare. Dră- 
gut din partea ta. 

- Bea-o. 

— lisuse, ce-ai băgat în ea? Fern se înecă şi îm- 
proşcă imediat cafeaua. 

— Ai încredere în mine. 

— Ah, am mai auzit asta. De cîte ori îmi spune 
cineva să am încredere în el, ar trebui să fac altfel. Ce 
naiba, eşti la fel de rău ca şi Rowena! Ce-ai pus în 
ea? 

— Coniac. 

- La nouă dimineața! strigă Fern. Te simţi bine, 
Johnny? 

- Eu mă simt bine; pentru tine însă îmi fac griji. 

— Dar şi eu mă simt bine. Cel puţin mă simțeam 
înainte de a-mi da tu cafeaua asta botezată. Dă-i dru- 
mul, despre ce este vorba? 

Johnny îi aruncă pe masă The Times. 

— Multumesc, dar nu obişnuiesc să-l citesc. Este 
mult prea sofisticat pentru mintea mea. 

- Te sfătuiesc ca azi să-l citeşti, mai ales pagina 
nouăsprezece. 

Fern simţi o senzaţie neplăcută în stomac. 

— De ce? întrebă ea, cu o voce spartă. Luă apoi 
cafeaua şi o dădu peste cap. Simţi cum o arde căl- 
dura binefăcătoare a coniacului. Se uită repede la Jo- 
hnny. 

— Ce este? 

— Anunţurile de căsătorie. Ştii, logodna şi tot di- 
chisul. Imi pare rău că-ți fac asta, dar nu am vrut să 
afli de la altcineva. 

— Leo, da? mormăi ea. 

Johnny dădu din cap. 

— Imi pare rău, Fern. Am încercat să te previn. 

Fern deschise ziarul şi încercă să citească. 

Scrută coloanele. Inceţoşată de panică, rată de 
două ori anunţul, dar în sfirşit îl văzu. India Duncan- 
Forrester şi Leo Eden. 

Ghemotoci ziarul şi-l aruncă pe jos. Obrajii îi ar- 
deau. 

Se simțea ameţită. Deschise gura să spună ceva, 
dar nu reuşi. 

Se uita tăcută la Johnny. 

— Îmi pare sincer rău, Fern. _ 

— Ticălosul! izbucni ea. Porc nenorocit! Il omor. 

— Linişteşte-te, Fern. Nu merită. 

Cuvintele ei sunaseră atît de periculos, încît Jo- 
hnny se temea pe jumătate că aşa va face. 

— Nu, ai dreptate. Ar fi prea uşor pentru el să-l 
omor. Ar fi mult mai potrivită o moarte înceată, deli- 
cios de torturantă, care să înceapă cu castrarea. 

Johnny se cutremură. 

- Există o vorbă din bătrîni de care-mi amintesc 
întotdeauna, în împrejurări ca asta; în loc să te ener- 
vezi, calmează-te. 

Ochii lui Fern ardeau de mînie sălbatică. 

—. Crede-mă, Johnny, cînd o să termin cu Leo 
Eden, o să-mi implore castrarea ca.pe cea mai uşoară 
opțiune. 


Printr-un suprem efort de voință, Fern reuşi să-l 
împingă pe Leo undeva dincolo de gîndurile ei, cînd 
bătu încet la uşa lui Hugo. 

Nu voia ca Hugo să creadă despre ea că era o 
epavă. Nu, după ce-şi petrecuse ultimele două luni 
încercînd să convingă pe toată lumea că era superfe- 
meia. 

— intră! 

Deschise uşa şi îngheță. Leo şi Hugo se ridicau în 
picioare, să o întîmpine. 

— Ce cauţi aici? întrebă ea. 

- Fern! strigă Leo. Draga mea, Hugo şi cu mine 
avem un plan pe care murim de nerăbdare să ti-l 
împărtăşim. 

- Ştiu totul despre planurile tale, şuieră ea, dar 
dîndu-şi seama că Hugo o studia derutat, îşi îndreptă 
umerii şi se aşeză. Avea de gînd să discute cu Leo. 
între patru ochi, în felul ei. Răspunse cu miînie aprigă 
zimbetului cald al acestuia. 

Îşi întoarse faţa şi-şi fixă privirea asupra lui Hugo, 
hotărîtă să-l ignore complet pe Leo. 

- Hmmm, îşi drese Hugo glasul, şi-şi desfăcu de- 
getele pe birou, ca două evantaie. Leo începu el, mi-a 
vorbit de succesul extraordinar pe care îl ai cu Don- 
leavy. Mi-a mai vorbit, continuă el după o secundă în 
care o privi în-tăcere, despre lupta ta, în dorința de a 
face ca totul să meargă cum trebuie. 

Fern făcu ochii mici. Ticălosul, trădătorul, îşi spuse 
ea. Aşteaptă numai... 

— Adevărul e, Fern, că noi — adică Leo şi cu mine — 
ne-am gîndit că ar putea fi în propriul tău interes dacă 
am lua Donleavy sub aripa lui Oscar Rees. 

— Ce? | 

— Cred că este timpul să aducem Donleavy înapoi, 
acolo unde îi este locul. Îţi propun să-ţi oferim o sumă 
lichidă pentru cantitatea de acţiuni pe care ai vrea să 
le nominalizezi; fireşte, poţi păstra o proporţie cores- 
punzătoare şi apoi Oscar Rees va prelua activitatea 
zilnică şi tot restul. Ceea ce, desigur, te va face dis- 
ponibilă pentru alte lucruri. 

- Ce naiba vrei să spui? 

— |mi pare rău dacă nu am fost destul de clar, 
Fern. Îţi propun ca Oscar să cumpere Donleavy. Pînă 
una-alta, draga mea, nu uita că foloseşti formulele 
bunicii mele. Nu mi se pare decit corect ca acum, 
după ce mi-ai dovedit ce succes pot avea acestea, să 
se întoarcă sub controlul companiei. 

Leo se chirci la totala lipsă de tact şi de diplomatie 
a lui Hugo. Vorbindu-i astfel, n-o să reuşească nicio- 
dată să o facă receptivă la această idee. 

— Bine, dar... Nu-mi vine să cred, Hugo. Tu mi-ai 
dat formulele alea. Mi-ai spus categoric că nu te intere- 
sează. lar acum, după ce eu am făcut toată munca 
grea, după ce am pus totul pe roate, după ce am făcut 
singură toată nenorocita de corvoadă, ai tupeul să stai 
acolo şi să-mi spui cu satisfacție — nu, cu aroganță — 
că vrei totul înapoi. Ideea ta zici c-a fost? continuă ea, 
întorcîndu-se spre Leo. Eşti un trădător de la început 
pînă la sfîrşit. Un trişor şi un mincinos. 

Fern se ridică, împingînd scaunul cu furie în spate. 

- Toate marile tale discursuri despre nepotism şi 
despre cum ai luptat tu ca să-ţi faci propriul nume. 


449 


Despre cît de curajoasă am fost eu făcînd acelaşi 
lucru, despre cît de bine m-ai înțeles. Eşti un mare 
ticălos, Leo! Şi tu, Hugo. Eu am construit Conleavy şi 
eu îl voi construi în continuare, eu singură. Nu am 
nevoie de nici unul dintre voi să mă ajutați. 

Amîndoi se ridicară, automat. 

— Fern! strigă Hugo. Stai o clipă, să ne lămurim. 
Noi nu am încercat decit să te ajutăm. 

— Vă puteți vîrî amîndoi ajutorul unde ştiţi voi. Nu 
am nevoie de voi. Şi, începînd cu ziua de azi, poţi 
considera că am demisionat, Hugo. Nu mai vreau să 
fiu asociată cu această ramură a organizaţiei. Pute — 
şi o să ai nevoie de mai mult decit de eleganta ta linie 
de parfumuri, ca să înlături mirosul. 

Fern țîşni din încăpere. 

Leo scutură din cap. l 

- Nu înțeleg nimic. Ce naiba o fi cu ea? leri era atît 
de blîndă ca un pisoi. Poate că a fost puţin lipsit de 
tact din partea ta să mentționezi că formulele îți aparţin 
tie, Hugo. Doar i le-ai dat ei, nu? 

— Eu... da, aşa cred. Cuvintele aproape că i se 
împotmoleau în beregată. Dar nu cred că tu ai ma- 
nipulat-o cu mult mai bine, Leo. Altfel nu ar fi men- 
ţionat toate chestiile alea despre nepotism cu care, în 
mod clar, i-ai umplut capul. Al naibii să fie el, îşi spuse 
Hugo, dacă o să-şi asume toată vina. Cît despre ideea 
ta, continuă el, nu cred că i-a acordat vreun credit. 

— Asta las-o pe mine. O să vorbesc eu cu ea. 
Probabil că i se apropie ciclul sau cine ştie ce. Şiii şi 
tu cum sînt femeile. 

— Bună idee. Ţine-mă la curent. Trebuie să-i scoa- 
tem din cap ideea cu demisia. Fern s-a dovedit un om 
de bază. 

— O să fac tot ce pot, spuse Leo, cu sinceritate. 
Avea însă senzaţia că îl aşteptau vremuri grele. 

Alergă pe coridor după ea. Johnny Sharpe îl văzu 
de la biroul lui. 

— A plecat, spuse el. 

— Unde? 

— Nu mi-a spus. Dar am avut senzația că voia să 
fie singură. În fond, nu a primit nişte veşti prea bune, 
nu? 

— Ce veşti? Vocea lui Leo părea îngrijorată. 

— Imaginează-ţi şi singur, spuse Johnny sarcastic, 
întorcîndu-se înapoi la hirtiile lui. 


— Deci în sfîrşit, ai făcut-o! strigă Nicky. Aceasta se 
năpustise în biroul lui şi-i aplică un sărut sonor pe 
obraz. Felicitări, zbieră ea. 

- Poftim? De ce se poartă toată 'lumea aşa de 
ciudat, astăzi? Ce naiba s-a întîmplat cu toată lumea? 

- Nu fi bățos, Leo. Doar nu te logodeşti în fiecare 
zi. 

- Poftim? 

— Anuntul tău de logodnă. Din The Times. Ediţia 
de azi. 

— Glumeşti! Chipul lui Leo căpătă o periculoasă 
nuanţă purpurie. Cu cine? l 

— Ca şi cum nu ai şti, chicoti fata. Cu India, bine- 
înteles. Iti aduc ziarul. 

Timpul îngheță cîtă vreme dispăru Nicky. Inima lui 
Leo bătea cu furie rece. Ce dracu' mai făcuse India? 
Dacă asta era una din glumele ei proaste... De data 
aceasta mersese, într-adevăr prea departe. Citi cele 
cinci rînduri, simțind cum i se face rău. Ridică apoi 
telefonul. Peste cîteva secunde, auzi robotul. 

— Sînt Leo. Vreau să vorbesc cu tine, izbucni el. 
Trebuia să o găsească pe Fern, să-i spună că totul 
nu era decit o cumplită greşeală. 


Alix se întorcea de la automatul de cafea, ținînd în 
mînă ceaşca fragilă de plastic, preocupată să nu-i verse 
conținutul. Nu observă silueta care venea în urma ei 
pe culoar decit în clipa în care era gata să se aşeze 
din nou pe scaun. 

- Mi-a luat ceva să te plasez undeva, zise Johnny 
aşezîndu-se în faţa ei, dar apoi mi-am amintit. Acum 
eşti dispusă să-mi spui naibii ce făceai la fundaţie, 
alaltăieri noapte, cînd aproape m-ai castrat? 

— Nu ştiu despre ce vorbeşti, şuieră Alix. Pleacă de 
aici sau chem paza. 

— Ah, nu, de data asta nu-mi mai scapi. Ştiu că tu 
ai fost şi te voi acuza de pătrundere prin efracţie, dacă 
nu răspunzi la întrebările mele. Te-am tras în poză, 
minţi el calm, cu aparatul meu cu infraroşii, înainte de 
a sări pe tine. Te vezi foarte clar. Aşa că nu te mai 
obosi să minți. 

- Dar tu ce căutai acolo, spionai? 

— Eu lucrez pentru Oscar Rees. Mă aflam acolo cu 
treburi legale. E 

— Ah, da? spuse ea cinic. Dacă aşa stau lucrurile, 
de ce te ascundeai în umbră? 

— Pentru că ştiam că voi prinde un intrus. Puteai fi 
înarmată. l 

— Eram, rîse ea, frecîndu-şi piciorul, ostentativ. 

— lar acum, că am stabilit cine sîntem şi unde ne 
aflam, poate că o să-mi spui şi de ce. 

— Căutam material pentru un articol. 

— Spionînd, mai exact. 

— Uneori, tot acolo ajungi. Am auzit multe lucruri 
interesante despre clinica asta a voastră. 

— A noastră? 

— Ţine de Oscar Rees, nu? lar tu mi-ai spus singur 
că eşti omul companiei. 

- Bine, atunci, clinica noastră. 

— Da. Pare ceva destul de necurat. 

— Necurat? În ce sens? 

— Adevărul este, spuse Alix începînd să se simtă 
bine, că l-am urmărit pe colegul dumitale Alexander 
Easton şi se pare că acesta se află în posesia unor 
mărfuri destul de interesante, sosite de la Moscova. 

— Cum ar fi? Johnny încerca din greu să-şi păs- 
treze calmul. Trebuia să pară cît mai degajat. 

— Tesut uman, spuse aceasta, savurînd efectul. | 
se trimite țesut umar: pe care să-l folosească în in- 
jecţiile acelea ale lui. Şi am dovada. 

- Prostii! Ai văzut prea multe filme. 

— Am fotografii şi hîrtii care dovedesc asta. Şi mai 
e ceva, le poţi spune tipilor tăi de la fabrică despre 
faptul că intenţionez să public povestea asta îndată ce 
voi pune toate piesele cap la cap. Cît de mult o să-mi 
placă să privesc prăbuşirea îngîmfatei domnişoare Fern 
Donleavy. Părerea mea este că trebuie readusă puţin 
cu picioarele pe pămînt. 

— Eşti nebună. Johnny se forță să ridă. De unde 
ştii asta? Ce dovezi ai? 

— Totul se află aici, spuse ea bătînd uşor cu de- 
getele un dosar roz de pe biroul ei, numele furnizoru- 
lui de. la Moscova, datele livrărilor. Povestea asta o să 
fie boom-ul secolului. Eu prezic căderea întregului sis- 
tem Oscar Rees, şi nu poţi face nimic ca să mă îm- 
piedici. 

Johnny smulse dosarul roz şi țişni. Prin uşi, de-a 
lungul coridorului, în jos pe scări. 

Strigătele lui Alix răsunau în urma lui. 

— Opreşte-te! urla ea. E un hoţ în clădire! Chemaţi 
paza! Opriţi-l! 

Johnny alerga în jos pe scări, poruncind picioarelor 
să nu-l lase. În sfirşit, ajunse la parter. Scările duceau 
mai departe, la subsol. Dacă ar fi ieşit pe uşa princi- 
pală, ar fi fost oprit de pază. 

Aproape că se aruncă în jos spre subsol. Văzu aici 
o ferestruică suficient de mare să-şi poată trece prin 
ea capul şi umerii. 

Dîndu-şi curaj, se năpusti cu cotul în ea, apoi îşi 
scoase haina pe care o folosi ca pe un scut cu care. 
să înlăture restul cioburilor. Se ridică şi se strecură 
prin mica deschidere. 

Se afla afară în stradă. O luă la goană pe drum, 
fără să se uite în urmă şi în sfirşit găsi un taxi care îşi 
depunea tocmai încărcătura. 

Se strecură pe locul rămas liber. 

- Bond Street, strigă el, printre gifiieli. La Oscar 
Rees. 

Leo era într-o dispoziție cumplită. Bob Lowestein îi 
respirase în ceafă vreme de o oră, despre nişte noi 
achiziţii în curs de perfecţionare, Fern nu răspunsese 
nici unuia din apelurile lui, deşi o bombardase toată 
dimineaţa la birou şi-i lăsase cîteva mesaje pe robotul 
de acasă, iar acum trebuia să se ocupe de prînzul cu 
India. 

Abia dacă-i adresă două vorbe şefului de sală de 
la Marco, lăsîndu-se condus, ursuz, la masă. Capul 
Indiei era aplecat peste un carnet de însemnări în 
care mizgălea ceva, preocupată, iar părul tuns scurt, 
perfect geometric, îi atîrna în fată, peste obraji, potri- 
vindu-se perfect cu costumul ei Chanel, roşu. 

Picioarele ei zvelte, în ciorapi negri, erau elegant 
încrucişate, într-o parte. Pe vremuri, priveliştea i s-ar fi 
părut atrăgătoare. 

— India, spuse el, cînd ajunse la masă. Aceasta se 

uită în sus la el şi îi zîmbi cu toată faţa. 

— Leo, dragul meu. India sărută aerul din faţa ei, cu 
buzele ei purpurii. Mă simt ca şi cum nu te-aş fi văzut 
de zile întregi. Am fost aşa de ocupată. Azi-dimineaţă 
am fost cu mama la General Trading Company... 

— India! izbucni Leo, întrerupînd-o în mijlocul fra- 
zei. 

— Ne-am gîndit să facem un fel de listă preliminară, 
ca să te scutim pe tine să mai baţi drumurile... 

— India... şuieră el din nou. 

—"Ce e, dragul meu? îl privi ea, inocentă. 

— De-a ce dracului îţi închipui că te joci? 

- Ce-ai spus, iubitule? 

— Am spus de-a ce dracului îți închipui că te joci? 
Şi ce te-a făcut să dai anunțul acela ridicol în The 
Times? 

— Ridicol, ce numeşti tu ridicol? India arboră o ex- 
presie rănită. 

— Logodna noastră! 

— Bine, dragule, dar ai uitat că ai lăsat totul pe 
mine? Aşa că mi-am spus că n-o să te superi dacă o 
s-o fac publică. 

— Eu nu am spus nimic de genul ăsta. 

Chelnerul sosi cu meniul. Leo îi smulse lista lui şi o 
puse alături. India o deschise pe-a ei şi începu să o 
studieze. 4 i 

-— India, mă asculţi? Leo începea să ridice glasul. 

— Bineînţeles că te ascult, împreună cu o jumătate 
din restaurant. Doar că vorbele tale nu au nici o lo- 
gică. 

— La naiba, India, spuse el, lăsîndu-şi mîna cu 
greutate, pe masă, nu am pomenit nimic despre faptul 
că ne vom logodi. Ceea ce am crezut eu că am spus 

a fost că între noi doi s-a terminat totul. Cuvintele 
mele sînt acum destul de clare? 

— Dar... 

— Nu vreau să mă căsătoresc cu tine. 

Se întoarseră capete. Chelnerii se uitau nervoşi la 
ei. Buza de jos a Indiei tremura amenințător. Se înroşi 
şi-şi coborî privirea spre fața de masă. 

— Ai încercat să mă manipulezi în... 

O lacrimă pică în farfurie, urmată de alta, apoi de 
alta. India se smiorcăia tare. 

Leo se uită în restaurant. Observă privirile” dez- 
aprobatoare îndreptate asupra lui. Se simţi deodată 
ca lupul cel mare şi rău. Băgă mîna în buzunar şi 
scoase de acolo o batistă-mare, albă. 

— Uite, ia asta, spuse el cît mai plin de solicitudine 
cu putință. 

— Mulţumesc, izbucni ea. 

O luă şi-şi suflă nasul. Işi şterse lacrimile, -atentă 
să nu-şi întindă fardul sub ochi. 

— Am fi putut avea discuţia asta într-un loc mai 
putin public, Leo. 

— India, dacă mai ţii minte, ideea ta a fost să ne 
întîlnim aici. Tu i-ai lăsat mesajul lui Nicky. Aceasta a 
fost singura ocazie pe care am avut-o. Ce voiai să 
fac, să-ţi trimit un fax? 

india se smiorcăi din nou. 

— Nu-mi vine să cred că ai vorbit serios, Leo. Poate 
eşti surmenat. Amîndoi am ştiut că pînă la urmă tot la 
căsătorie trebuia să ajungem. Ştii de cînd sîntem îm- 
preună, Leo? 

— Sînt convins că tu ştii. 

— De patru ani... 

— ... Cu şi fără întreruperi. 

— Mai mult cu. Şi am fost cît se poate de înțe- 
legătoare cu micile tale hîrjoneli. | 

— Poate pentru că le aveai şi tu pe ale tale. Uite ce 
e, spuse Leo cu o voce mai blîndă, ştiu că sîntem de 
multă vreme împreună şi poate că a fost un fel de 
obişnuinţă care ne-a făcut să credem că aceasta va 
continua. Poate că tu ţi-ai închipuit că ne îndreptăm 
spre căsătorie. Poate că aşa a fost. Dar adevărul este 
— continuă el dregîndu-şi glasul — că eu nu vreau să 
mă căsătoresc cu tine. Îmi pare rău. 

— Ah, dar eu cred că o să vrei, Leo, spuse India, cu 
glasul mai dur. 

— Ascultă, India, nu eu am dat anunţul în ziar, ci tu. 
Şi ştii al naibii de bine că mi-ai jucat un renghi, ieri. 
Chiar ai crezut serios că o să stau cu mîinile în sîn şi 
o să spun: „Bine India, m-ai tîrît în chestia asta,“ şi o 
să mărşăluiesc alături de tine? Asta ai crezut, cu ade- 
vărat? 

- Da, Leo. Ştiam că asta poate fi ceea ce-ţi doreşti 
tu. Am ştiut întotdeauna foarte bine ceea ce vrei tu... 
ce te face fericit. Acesta este motivul pentru care am 
stat împreună atita vreme. Sînt pregătită să-ţi trec cu 
vederea mica ta aventură cu Fern. Este foarte tînără, 
Leo, şi o să treacă repede peste asta. Crede-mă, este 
spre binele tuturor. 

Leo aproape că-şi pierduse graiul. Femeia asta îşi 
ieşise complet din bruma ei de minte. 

— O iubesc pe Fern, izbucni e! şi nu am de gînd să 
renunţ la ea. Incetează cu absurdităţile astea, India, 
este cît se poate de deplasat ce faci tu. Nu o să 
reuşeşti decît să te faci complet de rîs. Ai mai multă 
demnitate. 

India îşi strînse buzele. 

Declaraţia de dragoste a lui Leo o sfirtecase ca un 
cuțit, dar îşi adună puterile ştiind că avea armura des- 
tul de bine echipată, pentru bătălia care urma. 

— Atunci, dacă o iubeşti, înseamnă că vrei să o 
protejezi, nu-i aşa, Leo? 

- Bineînţeles că vreau. Ce naiba ai pus la cale? 

— Am primit nişte informaţii extrem de secrete, Leo, 
despre Fern şi despre clinica în care este băgată. 
Bineînţeles că urăsc ideea de a face ceva care să 
supere pe cineva atît de important pentru mine şi nu 
pot decît să bănuiesc implicaţiile pe care le-ar avea 
pentru Donleavy, dar mă tem că ea va fi eliminată din 
'afacere şi-mi închipui că tu eşti gata să faci orice ca 
să împiedici să păţească vreun rău — dacă o iubeşti. 

— Încerci să mă şantajezi, India? 

Sprîncenele Indiei se ridicară a groază. 

— Dumnezeule mare, nu. Drept cine mă i>i? Eu 
încerc să te ajut, Leo, să o protejezi pe Fern. Acţionez 
în interesul vostru, al amîndurora. Sînt sigură că aş 
putea găsi o cale să împiedic ca aceste informații de- 
spre Fern să vadă lumina zilei. Cu ajutorul tău, Leo. 

Leo se ridică. 

— Depăşeşti, într-adevăr, orice imaginaţie, India. Ai 
crezut că mă poţi manipula, făcîndu-mă să mă căsă- 
toresc cu tine proferînd nişte ameninţări lipsite de con- 
ținut. Mă dezguşti. Sper să nu trebuiască să te mai 
văd vreodată în faţa ochilor. 

— În locul tău, Leo, nu aş fi aşa de pripit cu apre- 
cierile. Gîndeşte-te la ce ţi-am spus. Cariera lui Fern 
depinde de asta. l 

Leo o fulgeră cu privirea şi răsucindu-se pe călcîie 
ieşi afară din restaurant. 

India îşi luă, stăpînă pe ea, rujui şi oglinda din 

poşetă şi-şi repară cu grijă purpuriul care-şi pierduse 
din intensitate. Apoi îşi închise poşeta, cu un clic ho- 
tărît. Îndată ce va avea informaţiile de la Alix, va face 
totul ca Leo să ştie că nu era vorba de nici o ca- 
cealma. 


— Este ireal, strigă Johnny, în timp ce Zak îi reum- 
plea paharul cu vin. Parcă ar fi o secvenţă dintr-un 
film de groază. Johnny simţea un rău în capul sto- 
macului. Efectiv nu-mi vine să cred. Nici măcar despre 
Alexander. N-am crezut niciodată că omul ăsta poate 
fi chiar atît de bolnav. 

— Dacă e adevărat, îl preveni Zak. Păsărica asta 
de Alix poate că a inventat totul. 

- Da, posibil, dar am un sentiment teribil că nu-i 
aşa. Cristoase! Îţi dai seama ce s-ar întîmpla dacă 
toată povestea asta ar fi făcută publică? S-ar termina 
cu Oscar şi cu Fern, şi cu firma ei. Este dinamită 
curată, Zak. 

- Mai bine gîndeşte-te că exemplarul tău nu este 
singura copie. Bănuiala mea e că domnişoara Che- 
liuță mai poate face încă nespus de mult rău. 

— Crezi că nu m-am gîndit la asta? se răsti Johnny. 

— Scuze, bătrîne. Nu încercam decit să te ajut. 

— Ştiu. Johnny îşi trecu degetele osoase prin păr. 
Ce naiba să fac? 

— Păi, după părerea mea, ai mai multe opţiuni. 
Prima, te duci şi stai de vorbă cu Easton, să afli ce 
pune la cale. 

— Părerea mea este că trebuie să renunțăm din 
start la prima opțiune, ce zici? Crezi c-o să-mi spună 
„Ah, da, desigur, Johnny, vino şi aruncă-ţi o privire, o 
să-ți explic totul“? 

- În regulă. Opţiunea a doua, atunci. Îi spui lui 
Fern ce se petrece şi o laşi pe ea să decidă ce să 
facă. 

— A încasat deja destule. Nu cred c-o mai poate 
înghiţi şi pe asta, aşa, imediat, una după alta. 

— Sau nu faci nimic. Pretinzi că nu ai văzut nimic 
din toate astea. Lasă-i pe ei să se descurce. În fond, 
amice, nu este problema ta. 

- Să aleg calea laşă? | 

— Mi se pare cea mai rezonabilă. Asta aş face eu. 

— Ştii ceva, Zak? Nu te cred. Vorbeşti să te afli în 
treabă. Ştiu exact ce-ai face tu, spuse Johnny, zîm- 
bindu-i cu afecţiune prietenului său. 

- Da? 

- Te-ai urca în avionul de Moscova şi ai afla sin- 
gur. 

— Înseamnă atunci că eşti pe aproape, Sharpe, eşti 
pe aproape. 

Johnny se uită în vinul din pahar ca într-o sferă de 
cristal. 

— Tu cunoşti parcă nişte oameni pe acolo, nu? 

— Vreo doi tipi. Nu sînt genul tău. Sînt puţin cam 
neşlefuiţi pe la colţuri, sînt o proastă companie. Ser- 
ghei a lucrat în marina militară. Am dat peste el cu ani 
în urmă, într-un bar din Berlin... îmi dă cîte un semn 
de viață din cînd în cînd. Ce noapte sălbatică am 
petrecut atunci. 

— Ştii unde se află acum? 

- Pot da de el. 

- O să faci asta, Zak? S-ar putea să am nevoie de 
ajutor, acolo. Ruseasca mea e cam ruginită. 

- Să nu faci asta, Johnny. 

— Ah, viaţa începuse să devină aşa de plicticoasă. 

O să-mi facă bine. E timpul să-mi iau şi eu un con- 
cediu. 


Fern tocmai pleca de la Donleavy, cu capul plin de 
planuri şi griji, cînd o voce familiară şi inoportună o 
făcu să tresară. 

— Te superi dacă te însoțesc puţin? 

Fern sări ca arsă. 

— De ce naiba ai făcut asta? Ah, Alix, nu tu, din 
nou. Ascultă, nu cred că noi două avem ce să ne 
spunem şi cred sincer că mai bine ar fi să rămînem la 
distanță una de alta. Imi pare rău, dar nu am timp. 

Fern se îndepărtă. Numai de Alix nu avea ea ne- 
voie acum. Cîţi oameni trebuia să mai evite? Hugo, 
Leo şi acum zeloasa Alix. 

— Am ceva ce poate că ai vrea să ştii, ceva foarte, 
important, Fern. Cred c-ar trebui să mă asculti. 

— Nu acum, Alix. Sînt grăbită. Păstrează-ți-le pen- 
tru prietenii tăi de la Faces. Fern încercă să se înde- 
părteze. 

— Eu cred c-ar trebui să asculți, Fern, insistă Alix. 
Este vorba despre preţioasa ta clinică — şi despre 
nişte legături cu Moscova. 

— Alte comploturi, Alix? Nu te lecuieşti niciodată? 

— Lui Johnny Sharpe i s-au părut foarte intere- 
sante. A intrat în biroul meu şi mi-a furat un dosar 
întreg despre un caz la care lucrez. N-a fost uşor, dar 
bineînțeles că l-am refăcut în întregime. Părea al nai- 
bii de speriat, Fern. Eu cred că şi-a dat seama cit de 
importantă este povestea mea. 

— Zău, Alix, chiar vrei să cred asta? Viide-ţi marfa 
în alt parte, Alix. Eu am treabă. 

- Fă ce vrei, Fern, dar să nu spui că nu te-am 

avertizat. În locul tău, aş vorbi cu Johnny despre asta, 
spuse Alix, plecînd. 

Doamne, fata asta nu o să renunţe niciodată? Fern 
avea mult prea multe lucruri importante pe cap, ca 
să-şi facă griji pentru amenințările nefondate ale lui 
Alix. O cunoştea de prea multă vreme ca să-i ia în 
serios vorbele. Totuşi, mîine după amiază cînd o să 
se ducă la birou, poate că o să stea de vorbă cu 
Johnny, doar aşa... 

Se mutase la un hotel ca să scape de telefoanele 
asasinante ale lui Leo şi de încercările lui Hugo de ao 
convinge să-şi retragă cererea de demisie. 

Îşi planificase o întîlnire matinală cu doi solicitanti 
pentru postul de coordonator de producţie, pe care 
urma să-i intervieveze, şi trebuia să-şi verifice lista de 
întrebări şi să le studieze CV-urile. 

După care trebuia să ia trenul pînă la Bath, unde 
să caute un loc potenţial. Cel puţin, toată această 
activitate o împiedica să se mai gîndească la altele.: 


Era aproape ora cinci, cînd Fern reuşi să ajungă la 
birou, a doua zi. Îşi aruncă jacheta şi răsfoi mesajele. 
Cel puţin zece, de la Leo. De fapt, în curînd o să 
înceapă să se plictisească şi el. i 

Mai e un bileţei de la Hugo, care o ruga să treacă 
pe la el. Dacă avea un minut liber. Se simţi foarte 
obosită şi epuizată. 

Fusese deja o zi iungă, grea. Vizita la Bath fusese 
o totală pierdere de vreme şi avea de gînd să-l sune 
pe agentul ei şi să-i spună ce gîndea. Proprietatea: 
respectivă tocmai fusese dată altcuiva! Măcar să-i res- 
tituie cheltuielile de drum. 

O văzu pe Janie băgindu-şi capul pe uşă. 

— Bună, îi spuse ea. Johnny e aici? 

— Nu, Fern, nu este. A plecat. Zak, prietenul lui 
fotograful, a sunat azi-dimineaţă şi mi-a spus că dis- 
pare pentru două sau trei zile. Aş putea jura că a spus 
Rusia. Cred că am înţeles eu greşit 

— Aşa cred, rîse Fern. Nu văd ce l-ar putea face pe 
Johnny să plece precipitat în Rusia. Ciudat că nu mi-a 
spus nimic de asta, ieri dimineață. 

— Nici mie nu mi-a spus nimic. Mă rog, poate că a 
primit o ofertă nemaipomenită. 

— Aşa sper. Arăta destul de obosit în ultima vreme. 

— Da, dar şi tu, Fern. Dacă te pot ajuta cu ceva, cu 
nişte telefoane sau chestii dintr-astea, o să-mi facă 
plăcere, mai ales acum, că lipseşte Johnny. O să fie 
destul de linişte pe aici. 

— Mulţumesc, Janie. O să ţin minte. 

Fern se concentră asupra teancului de rapoarte de 
pe birou, dar mintea ei era aiurea. Ceva ce spusese 
Alix nu-i dădea pace şi pentru nimic în lume nu-şi 
putea aduce aminte ce anume. Dădu deoparte ra- 
poartele şi încercă să-şi reamintească întreaga dis- 
cuție. Era greu, avînd în vedere că Fern abia dacă o 
ascultase pe nenorocita aia. 

- Rahat! Se ridică brusc. Moscova. Alix spusese 
Moscova. 

Îşi scoase agenda. Ştia că avea notat aici, pe un- 
deva, numărul lui Zak. Degetele ei răsfoiau paginile. 
In sfîrşit! Formă numărul şi dădu de robot. 

— Zak, sînt Fern. Trebuie să vorbesc urgent cu 
tine, despre Johnny. Sînt la birou, sună-mă... 


Johnny îşi trase bine peste urechi gulerul de piele 
şi încercă să soarbă nepăsător din poşirca de bere 

blondă, dar îi era greu să rămînă nepăsător cînd aproape 
toate capetele din preajmă erau întoarse spre el. Se 
uită inexpresiv la mulţimea chipurilor ostile. Îşi cobori 
privirea, concentrîndu-se asupra lichidului de culoarea 
urinei, din faţa lui. 

Johnny se uită pentru a doua oară la ceas. Ser- 
ghei întîrzia. 

Hai odată, Serghei, zise în gînd Johnny. Cît de 
curînd va trebui să plece de aici şi nu era prea sigur 
că va rămîne întreg. Ridică privirea plin de speranţă, 
spre uşa barului, care se deschise brusc. 

În încăpere intră dublura lui Tarzan, care se opri 
drept în mijloc, adusă de spate şi fulgerînd din ochii 
deschişi la culoare, nişte ochi de nebun. 

Tipul ăsta probabil că mînca oameni ca Johnny, la 
masa de prînz. Johnny se strînse şi mai mult în haină, 
încercînd să se facă invizibil. A 

Văzu silueta îndreptîndu-se spre el. Îşi ridică pri- 
virea, observă părul căcâniu, lung, ciufulit, dinţii gal- 
beni şi hainele puturoase şi îşi dădu seama că acesta 
era omul cu care aranjase să se întilnească. 

— Sharpe! lătră omul, în loc de orice altă intro- 
ducere. l 

Johnny dădu din cap şi încercă un zîmbet care nu 
reuşi decît să-i dezvelească dinţii. Omul strigă către 
barman şi trase brutal scaunul din fața lui Johnny. şi 
aruncă o privire prin bar şi toate chipurile se întoar- 
seră înapoi spre băuturile lor. Nici o privire nu înfruntă 
ochii lui Serghei. 

— Bun, spuse omul. 

Ce anume era atît de bun, Johnny n-ar fi putut 
spune. Vremea? Barul? În mod categoric, bunul ace- 
sta numai la bere nu se putea referi. 

— Zak e prietenul tău? 

Johnny dădu din cap. Zak ăsta avea prieteni cam 
ciudati. 

— Şi al meu. Ne-am întîlnit într-un bar, la Berlin. 

Serghei izbucni în ceea ce ar fi putut fi descris 
drept un rîs extrem de sugestiv. Johnny însuşi era 
cunoscut că-şi dădea uneori în petic, dar Zak într-a- 
devăr că mersese puțin cam prea departe. 

— Deci, vrei informații. 

— Da. Aşa cum am spus la telefon, este o chesti- 
une cam delicată. Există un spital — Spitalul 25, cred. 

— Sînt multe spitale. 

— Da, sînt sigur. Numai că acesta ar putea fi oare- 
cum diferit. 

Johnny tuşi. Nu ştia cîtă încredere putea avea în 
omul ăsta. 

Poate că nu împărţise cu Za decit o noapte de 
pomină. Johnny îşi dori să fi aflat mai multe de la Zak. 
Totuşi, pentru moment, nu avea alte variante. 

Dacă nu accepta ajutorul lui Serghei, trebuia să 
iasă în stradă şi să întrebe drumul. 

— Acesta, cred eu, este un spital unde se fac avor- 
turi. 

Pe chipul lui Serghei nu se citi nimic. 

— Cred că este condus de un anume doctor luri 
Nicikov. 

Brusc, ochii lui Serghei se micşorară. Se uită ner- 
vos peste umăr. Îşi apropie mai mult capul de Johnny 
şi-şi cobori glasul aproape de şoaptă. 

— Ai spus Nicikov?- 

— Da, zise Johnny, simțind deodată cum îl trec 
fiori. 

— ÎI cunosc bine pe nemernic. E cecen. 

— Cecen? _ 

'— Din Cecenia. O republică autoproclamată. Îşi au 
propria lor organizaţie, un fel de mafie. Foarte pericu- 
loasă. 

— Groaznic! 

— Se ocupă de multe, piaţa neagră, droguri... Are 
mulți prieteni în locuri foarte înalte. Cu Nicikov nu te 
pui. Nu pui întrebări despre Nicikov, în baruri. Vrei 
sfatul meu? Urcă-te în primul avion de Londra. Asta 
este informaţia pe care ţi-o dau eu. 

-= Cu ce se ocupă? insistă Johnny. 

— Ti-am spus. Cu totul. Haide să ne plimbăm puţin. 

Johnny era fericit să-şi lase băutura şi barul acela 
deprimant. Păşiră în aerul rece, umed, de afară. 

— Ştii ce pățesc cei care au de-a face cu oameni 
ca Nicikov? 

Johnny nu era sigur că vrea să ştie, dar gestul lui 
Serghei nu-i lăsă nici o speranţă. 

— Uită excursia asta. Întoarce-te acasă. Cei ca mine 
sîntem nişte dulci copii'pe piaţa neagră. Cîteva ţigări 
aici, cîteva bijuterii dincolo, cosmeticale, chestii nevi- 
novate. Nicikov însă este băgat în afaceri grele. Nimic 
în ce m-aş amesteca eu. Există şi puţin respect. Nu te 
pot ajuta, Sharpe. 

— Atunci spune-mi'unde l-aş putea găsi. 

— Nu. Nu îţi spun. 

Johnny începea să-şi piardă răbdarea cu omul ăsta 
maimuță, supradimensionat. 

— Ascultă, am bătut o cale lungă. Sînt obosit. Dacă 
nu-mi spui, o să iau pur şi simplu un taxi care să mă 
ducă la Spitalul 25 şi o să aştept acolo apariția doc- 
torului Nicikov. 

— Înseamnă că eşti nebun. 


467 


— Da, aşa cred, dar spune-mi atunci unde îl pot 
găsi. 

— Ai hîrtie? Creion? 

Johnny le scoase pe amîndouă din haină. 

— Îți spun unde e clubul lui Nicikov. Este un bordel. 
îţi spun, după care poţi să te duci acasă. 

- În regulă, atunci o să mă pot duce acasă, oftă 
Johnny. 

Se uită la biletul mîzgălit de Serghei, apoi îl băgă 
în buzunar. Serghei îi zîmbea, în timp ce Johnny se 
uita la stiloul lui care dispărea în buzunarul lui Ser- 
ghei. 

— Mulţumesc, spuse acesta. 

— O să-i transmit lui Zak complimentele tale. 

— Sper să mai fii în stare s-o faci. 

Serghei se uită după Johnny care se îndepărtă 
repede de el. 

Se întoarse să o ia în direcţia opusă. 

Făcu cîțiva paşi, după care, înjurînd cu glas tare, 
se întoarse înapoi şi o luă după Johnny. Îi datora asta 
prietenului său. 


3 

Zîmbetul liniştitor al lui Lucienne ascundea suspiciu- 
nea ei crescută. 

— Data naşterii? 

Lucienne continua să completeze formularul în timp 
ce o studia pe femeia străină din fața ei. 

— 17 aprilie 1971. 

— Eşti foarte tînără pentru acest gen de tratament. 
Eşti sigură că vrei într-adevăr să-l urmezi? 

— Uită-te numai la pielea asta vlăguită, de aici, 
strigă ea, trăgînd de fălcile inexistente. Am disperată 
nevoie de o injecție. De ani de zile îmi doresc asta, 
dar pînă acum nu am avut bani şi, în plus, nu prea am 
avut încredere în alte clinici. Acum, că Fundaţia Rees 
face ceva, mă simt în siguranţă. Injecţiile astea nu au 
efecte secundare, nu? 

— Vă putem garanta acest lucru. Nu oxistă riscul 
respingerii. Şi, spre deosebire de majoritatea trata- 

mentelor, veţi constata că nu va trebui să reveniti aici. 
la fiecare şase luni, pentru o nouă şedinţă. 

— Ce material miraculos folosiți? 

— Mă tem că e un secret foarte bine păstrat, zîmbi 
Lucienne. Mulţi concurenți de-ai noştri ar vrea să ştie. 
Deci, cînd vă pot programa? întrebă ea, numai zîm- 
bet. 

— Miine? 

Fata cheală îi întoarse zîmbetul. 

— În regulă, miine la ora unsprezece. La revedere. 

Lucienne o conduse la uşă. Îndată ce aceasta dis- 
păru pe culoar, îl sună pe Xan. 


Cînd Zak primi mesajul telefonic al lui Fern, se 
repezi direct la Blake's Hotel, unde locuia aceasta. 
Fern se plimba în sus şi în jos, scuturînd din cap, în 
timp ce Zak termina de relatat ceea ce știa. i 

— Este efectiv o nebunie prea mare pentru care nu 
poţi găsi cuvinte. Pur şi simplu nu-mi vine să cred, 
Zak. 

— Nici Johnny nu a crezut pînă cînd nu a văzut 
dosarul lui Alix. De aceea a plecat acolo, să verifice 
singur, să fie sigur înainte de a se lua de cineva. 
Acestea nu sînt acuzații pe care să le arunci în capul 
cuiva. Şi femeia aia nebună, care amenință să facă 
totul public. Ce nebunie pe el, să plece. l-am zis; dar 
n-a vrut să mă asculte, spuse Zak, negru. Şi de trei- 
zeci şi şase de ore, n-am nici o veste de la el. 

— Nu mi se pare prea mult, Zak, încercă Fern să-l 
liniştească. 

— Trebuia să mă sune ieri, aşa mi-a promis. Se 
poate să nu fi obținut fir, dar eu tot sînt îngrijorat. 

Fern îşi sugea degetele, încercînd să nu-l lase pe 

Zak să vadă cît este de zguduită. Bietul de el părea 
pe jumătate mort de îngrijorare. 

— Sînt sigură că e bine. Am nevoie de timp ca să 
mă gîndesc, Zak. Trebuie să văd ce pot să fac. 

In fond, fundaţia ei era în joc, la un pas de a fi 
efectiv distrusă. Trebuia să descopere ce naiba se 
petrecea. 

— Eşti la studio, mîine? Te sun cînd am luat o 
hotărire, îi spuse ea. 

— Vezi să nu faci cine ştie ce nebunie, Fern, da? 

— Ca de exemplu? 

- Ca de exemplu să te duci după el. Are grijă 
Serghei de el. Este un camarad bun. Am încredere în 
el. 

— Atunci dă de el. Află dacă l-a văzut pe Johnny. 

— Fern, am încercat asta toată ziua. | 

- Bine, bine, iartă-mă, oftă ea. Cred că nu gîndesc 
prea bine. Te sun miine, îndată ce... mă rog, oricum, 
te sun. 

- Baftă, Fern. Zak îi mîngiie obrazul cu degetul. 
Eşti un copil bun, să ştii asta. 

— Mulţumesc. O să ţin minte. 

După ce-l conduse pe Zak la uşă, Fern se prăbuşi 
pe canapea, cu capul în miini. Pur şi simplu nu putea 
fi adevărat. Totul părea o adevărată nebunie. Îşi do- 
rea prezenţa liniştitoare a unor anumite brațe puter- 
nice, de bărbat, în jurul ei. Ce bine i-ar fi prins acum 
să se poată ghemuli şi să discute cu cineva, să poată 
privi în perspectivă toate aceste aberaţii pe care i le 
spusese Zak. Oftă. Trebuia să se descurce de una 
singură. Nu-şi dădea seama cu cine ar mai fi putut 
vorbi. Hugo şi cu ea abia dacă mai schimbau cîteva 
vorbe, Ricci le avea destul pe ale ei. In plus, totul era 

din cauza ei, a lui Fern. Ea fusese aceea care insis- 
tase asupra clinicii, în ciuda opoziției consiliului de 
administraţie. Să-l ia dracu’ pe Alexander! Măruntaiele 
lui nici pentru cîini nu vor mai fi bune, cînd va termina 
ea cu el.. 


Alix nu tresări cînd silueta umbrită trecu încet prin 
dreptul uşii dormitorului ei. Şi nici nu se trezi la zgo- 
motele vagi, de conductă, din baia ei. 

Dormea profund, în pace, cînd intrusul, în sfîrşit 
mulțumit de munca lui, părăsi în linişte aparament, 

A doua zi dimineață, cînd Alix îşi umplu cada, în 
cercă să deschidă fereastra, dar lemnul parcă se um- 
flase. Efectiv nu se clintea. Închise uşa de la baie şi 
începu să fredoneze încet, în timp ce încăperea se 
umplea cu aburi. Bătrînul boiler uruia şi bolborosea, 
trimițind apă fierbinte, în cadă. Alix ieşi din halat şi-şi 
băgă degetul de la picior în apă. Astăzi era ziua în 
care va trăi pe propria ei piele experienţa tratamentu- 
lui Rees. Se simţea cît se poate de mulțumită de ea. 
Turnă mai întîi puţină esenţă uleioasă de baie, Don- 
leavy, cu migdale şi caise, apoi intră în apa îmbie- 
toare şi se aşeză pe spate. Închise ochii şi începu să 
viseze, gîndindu-se la materialul pe care-l va scrie şi 
la cît de celebră va deveni. Alix Green, redactor de 
ştiri la The Times. 

Alunecă încet în somn, binecuviîntat de neştiutoare 
că foarte curînd va intra într-o comă totală. 


— Unde este Alexander? şuieră Fern la Lucienne. 
Vreau să vorbesc chiar acum cu el. 

- Este ocupat... e într-o discuţie. Stai o clipă, 

Lucienne se ridică şi o luă după Fern. 

- Nu poţi intra peste el în felul ăsta. Cine dracu’ te 
crezi? 

Fern îi aruncă o privire ucigătoare şi o ignoră. Lu- 
cienne o apucă de brat. 

— Dă-mi drumul. 

Asprimea amenințătoare a lui Fern o şocă pe Lu- 
cienne, făcînd-o să-i dea drumul. Făcu doi paşi îna- 
poi. Ochii lui Fern scînteiau de mînie. Deschise uşa şi 
intră. Alexander vorbea la telefon. 

— Trebuie să vorbesc cu tine. O surprinse tonul 
rece, autoritar, din propria ei voce. 

— Fern! Ce plăcută surpriză, spuse Alexander of- 
tînd, cu farmecul lui care-ţi făcea greață şi punînd 
încet receptorul înapoi în furcă. 

- Las-o baltă, vierme! urlă ea. Acum poți să-mi 
spui ce anume puneţi la cale tu şi diavolița aia de 
soră-ta. 

— Fern, nu uita unde te afli. Avem pacienţi aici. Ce 
naiba vor crede ei? 

— Gura! Vocea ei sfişie aerul ca un bici. Gura şi 
ascultă. 

— Foarte bine. Alexander o privi cu un aer aproape 
amuzat. Trebuie să recunosc că arăţi foarte atrăgă- 
toare cînd eşti furioasă, draga mea. 

— Vorbeşte-mi despre Moscova. 

- Păi, să mă gindesc, e capitala Rusiei. Şi cred că 
e cam frig pe acolo... 

— Vorbeşte-mi despre copiii avortaţi, Alexander. Şi 
despre injectiile speciale pe care le viri în bietele, ne- 
ştiutoarele femei, sub aripa atit de ocrotitoare a fun- 
dației mele. 

— Fundaţia fa? Nu crezi că te pripeşti puțin? Ştiu 
că eşti ambițioasă, dar zău nu cred că poți vorbi de- 


473 


spre ea ca despre fundaţia ta. Nu încă. Ar trebui să fii 
puţin mai atentă. Cine ştie, poate calci pe cineva pe 
bătături. 

— Deci este adevărat ce se spune! 

— Ce anume, că ofensezi lumea? Ah, de asta sînt 
sigur. 

- Despre aceste transporturi speciale ale tale. De- 
spre aceste transporturi de copii morți. 

— Sună groaznic de dramatic. Şi complet ridicol, 
draga mea. Cred că eşti uşor derutată de noţiunile de 
extract de placentă şi extract de fetus. Primul este 
folosit pe scară largă în industria cosmetică. Dacă te-ai 
fi gîndit să te preocupi ceva mai multă vreme de edu- 
catia ta, decit să alergi de colo-colo, să deschizi pră- 
vălii, poate că ai fi aflat asta. 

- Eu nu vorbesc despre extractul de placentă, Ale- 
xander. Ştii foarte bine despre ce vorbesc eu. Celulele 
astea speciale ale tale, în mod garantat nerespinse de 
organism. Nu sînt prelevate cîtuşi de puţin din sur- 
plusul de grăsime, ele sînt scoase din... Dumnezeule, 
este obscen! Eşti un monstru. 

— Vorbeşti prostii. Tonul lui Alexander era ame- 
ninţător de scăzut. Nu poți dovedi nimic. Totul este o 
aberaţie fără noimă. 

— Şi doctorul Nicikov al tău, tot o aberaţie fără 
noimă este? 

— Am făcut nişte afaceri cu el, cu produse cos- 
metice. Există acolo o piaţă foarte lucrativă pentru 
produsele Oscar Rees. 

— Prostii. Nu asta urmăreşti tu. Vreau să-mi spui 
exact unde poate fi găsit doctorul ăsta al tău. Inten- 
ționez să-i fac o vizită. 

— N-ai decit să pui mîna pe telefon. 

Ochii lui scînteiară plini de veselie. 

- Bineînţeles. Doar că sînt îngrijorată de dispariţia 
lui Johnny Sharpe.. Se pare că s-a dus să-ți vadă 
prietenul şi nimeni nu mai ştie nimic de el. Deci, dacă 
vrei să-mi dai adresa lui... 

Brusc, chipul lui Alexander îşi schimbă expresia. 
Gura i se înăspri şi ochii i se îngustară, preocupați. 

— Foarte bine, spuse el, începînd să mizgălească 
ceva pe o bucăţică de hirtie pe care i-o întinse apoi lui 
Fern. 

— Mulţumesc. l 

Fern se răsuci pe călciîie şi ieşi repede. 

Îndată ce aceasta dispăru din raza auditivă, Ale- 
xander o strigă pe sora lui. 

— Dă-mi-l pe Nicikov la telefon, repede. Şi ia-mi un 
bilet de avion pentru Moscova. Nu contează compa- 
nia, dar trebuie să ajung la Moscova înaintea ei. 


Zak ascultă mesajul lui Fern lăsat pe robot şi mirii 
cu glas tare. | 

— Femeie cretină, înjură el. N-are nimic în capul 
ăla al ei. 

- Ce naiba să facă el, acum? Să mobilizeze armata! 

a şaptea? Să o invite să'ia parte la ceea ce părea a 
se transforma într-o escapadă nebună, la Moscova? 

Se învîrtea ca un nebun prin atelier, împingînd tre- 
piedele din cale şi lovind cu pumnul în ce nimerea. La 
naiba cu amîndoi. Fern nu era responsabilitatea lui. 

Poate că Johnny era, dar nu Fern. El nu era un 
nenorocit de apărător al copiilor. El avea treabă, avea 
angajamente. in plus, el nu avea bani să înceapă să 
traverseze continentele, la un semn făcut de două 
degete cu unghiile ojate. Nu era problema lui. Leo 

Eden să se ocupe de asta. Serghei o să aibă grijă de 
Johnny. Luă cea de a douăzecea ţigară din ziua acesa 
şi şi-o vîrî în gură. Trase cu foc fumul în piept şi 
începu să apese tastele. De la celălalt capăt îi răs- 
punse imediat Leo Eden. | 

— Ascultă, Eden, trebuie să-ți spun ceva important. 

— Cine dracu' eşti? izbucni iritată vocea lui Leo. 

— Sînt un prieten al lui Fern. A dat de necaz. Cred 
că are nevoie de ajutorul tău. Ai un creion la înde- 
mînă? 


Nicky însăşi îl aştepta pe Leo la aeroport. Avea în 
mînă o mică geantă diplomat. 

— Ai totul aici. Bani, cu nemiluita, paşaportul etc. 
Din păcate nu ţi-am putut pune şi chiloți curați. 

— in regulă, care e zborul? 

— Mă tem că tocmai ai pierdut unul, Leo. 

— Rahat. 

Cuplul mai în vîrstă din fața lor se întoarse, sur- 
prins. Leo îi ignoră pe cei doi. 

— Ce companie? 

— Air France. 

Leo se uită prin clădirea terminalului şi în sfîrşit o 
localiză pe reprezentanta companiei Air France. 

— Imi pare rău, domnule, dar nu vă pot spune dacă 
prietena dumneavoastră se află în avion, îi răspunse 
femeia elegantă. 

Leo mai încercă o dată, vorbind rar, ca şi cum în 
felul acesta s- ar fi putut face mai bine înţeles. 

— Îmi pare rău, domnule, repetă femeia, automat. 
Nu vă pot da această informaţie. 

— De ce nu? 

— Pentru că este împotriva politicii noastre de se- 

curitate. Doar dacă este vorba de o urgență extremă. 
Imi. este imposibil să vă ajut. 

— Aceasta este o urgenţă extremă, spuse Leo bă- 
tind cu pumnul. Impresia lui era că toată povestea 
asta nenorocită era în legătură cu ceea ce-i spusese 
lui India. De ce naiba nu o ascultase el pe femeia asta 
blestemată? Poate că astfel ar fi putut-o împiedica pe 
Fern să plece. | s-ar putea întîmpla orice... 

Nicky îl luă de braț. 

— Leo, nu are nici un rost, spuse ea, calmă. 

— Îmi pare rău, zise Leo încercînd să se stăpi- 
nească. Dar mă tem că odată ajunsă la Moscova, s-ar 
putea. afla în mare pericol. Trebuie într-adevăr să ştiu 
dacă se află sau nu în acest zbor. 

Fata se uită de la Leo la Nicky. Nicky încercă să 
se arate la fel de imploratoare ca şi Leo. 

— Ştiţi, n-ar trebui să fac asta, spuse ea, apăsînd 
tastele computerului şi concentrîndu-se asupra ecra- 
nului. Cum ziceaţi că o cheamă? 

— Fern Donleavy. 

— Ah, da. Potrivit listei, s-a aflat în cursa de 11:30. 

Leo nu ştia dacă să se simtă uşurat sau disperat. 

— Cînd e următorul zbor? 

Femeia acţionă din nou claviatura. 

- Există un zbor BA, la ora 14:00. Prezenţa aici 
este la ora 13;00, ghişeul 63. 

— Mulţumesc. 

Leo se îndepărtă în fugă, lăsînd-o pe Nicky să-şi 
exprime mulțumirile necesare. 

— Ce se întîmplă, Leo? Ce e cu drama asta su- 
bită? 

— Nu am vreme să-ţi explic acum, Nicky, dar tre- 
buie să prind zborul ăsta. Sună-l pe Hugo Rees. Spu- 

ne-i că Fern a plecat la Moscova după Johnny Sharpe 
şi că plec şi eu, să am grijă de ea. Spune.-i..: spune-i 
să stea liniştit. 

Nicky îl apucă de braț. 

— Ascultă, îi şopti ea, uită-te acolo... ăla nu este 
cumva... 

- Alexander Easton. 

Leo se opri pe loc şi o împinse pe Nicky înapoi, 
întorcîndu-se repede ca să iasă din raza vizuală a lui 
Alexander. 

- Stai jos! îi porunci el. Îşi aplecă mult capul în jos, 
ca şi cum şi-ar fi legat un şiret inexistent, la pantofi. 

— Ţine-ţi capul plecat, vreau să văd ce are de gînd 
să facă. 

- O să fie puţin cam greu din unghiul ăsta, nu 
crezi? Nicky se uită peste capul aplecat al lui Leo. 

- Se îndreaptă spre poarta 63. Moscova devine 
deodată al naibii de populară. 

Leo îşi ridică privirea. Putea vedea din spate capul 
cu păr negru al lui Alexander. 

îl urmări vorbind cu fata de la ghişeu, după care se 
îndreptă spre poarta pentru plecări. 

- Probabil că vrea să vadă dacă eşti şi tu în ace- 
laşi zbor, spuse Nicky. 

— lar eu trebuie să mă asigur că nu o să afle, nu? 

- Ce ai de gînd să faci? Să călătoreşti în cală? 

— Nicky, dacă nu ai de spus' ceva inteligent, mai 
bine taci. 

- lartă-mă. Doar că mi se pare puţin cam imposibil 
să fii în acelaşi avion cu cineva... 

— Nu e ca într-un autobuz, ştii bine. Haide mai bine 
să-mi iau biletul. Să speram că nu este singurul călă- 
tor din tot avionul. 

Leo îşi întinse gitul ca să studieze planul locurilor 
şi încercă să stabilească din ce capăt începuse ste- 
wardesa. 
` — Vreau un loc în coada avionului, la economic, 
zise el hotărît. Nicky zîmbi. Leo la clasa turist se potri- 
vea la fel de bine cu firea lui, ca şi cînd ar fi apărut la 
serviciu în costum mov, lucios. 

— Nu intri? | 

— Nu, pînă în ultima clipă. Vreau să mă pierd în 
mulţime. Ascultă, Nicky, pleacă mai bine şi dă tele- 
fonul ăla. O să te sun cînd o să ştiu unde o să trag. 
Mulţumesc că ai venit. | 

— Eşti sigur că nu te mai pot ajuta cu ceva? Că- 
măşi etc? Nu găseşti nimic acolo şi oricine cu puţină 
minte îşi ia cu el chestiile astea. 

Leo o privi ca şi cum i-ar fi revelat tocmai sensul 
vieţii. O luă de braț. 

— Haide să tîrguim. 


Doctorul Nicikov o privea plin de curiozitate pe ti- 
năra femeie. Era cu aproape un cap mai înaltă ca el. 
In mod clar, era foarte atrăgătoare, în ciuda acelor 
cicatrice ciudate de pe amîndoi obrajii. Descrierea lui 
Alexander era mai prejos decît ceea ce vedea el. Îi 
zîmbi. | 

— Deci, domnişoară Donleavy, credeţi că vă pot 
ajuta să vă găsiţi prietenul? 

Fern încuviinţă. 

— Sper, doctore Nicikov. Înţeleg că a venit la Mos- 
cova să vă vadă, dar a dispărut. Mă tem că i s-a 
întîmplat ceva. 

— Nu-mi amintesc numele. Nicikov părea derutat. 
Sharpe, ziceaţi? 

- Da, exact, Johnny Sharpe. Înalt, slab şi cu păr 
lung, negru. Trebuie să fi sosit de cel puţin trei zile. 

— Sînt sigur că mi-aş fi amintit de el. Nu avem prea 
des oaspeți din vest. 

Fern se cutremură. Nicikov o lăsase să aştepte în 
cămăruța asta înfiorătoare cel puţin două ore. li era 
frig, era obosită şi înfometată. Şi ceva la omul ăsta cu 
înfăţişare anemică o făcea să se simtă cît se poate de 
neplăcut. Se purtase destul de manierat, dar era ceva 
în ochii lui... ceva dur, rece, aproape crud. 

— Ştiţi cumva de ce voia să mă vadă? 

— Nu chiar. Alexander Easton mi-a spus unde vă 
pot găsi, spuse Fern, studiindu-i cu atenţie expresia. 
Presupun că aveţi o legătură cu clinica Easton, con- 
tinuă ea, prudentă. 

Sprîncenele doctorului se ridicară uşor. 

— Ah, da, Alexander, desigur. Poate că ştie Ale- 
xander ceva despre unde anume ar putea fi prietenul 
dumneavoastră. e 

'— Nu cred. Fern ridică din umeri. Altfel, nu aş fi 
venit aici. 
` Deodată, Fern simţi că omul se juca abil cu ea. 

— Ştiţi într-adevăr unde este, nu-i aşa? 

Nicikov păru jignit. 

— V-am spus, nu am auzit niciodată de omul ăsta. 
Insinuaţi cumva că vă mint, domnişoară Donleavy? 

— Nu ştiu. Poate. Ascultaţi, îmi pare rău, dar sînt 
foarte îngrijorată pentru el. Am crezut că m-aţi putea 
ajuta... Ultimul lucru pe care l-ar fi făcut Fern ar fi fost 
să-l înfrunte pe ticălos. 

— Sînt convins că pot, spuse acesta, blind. De ce 
nų veniți cu mine, la biroul meu? Poate că cineva de 
acolo ştie ce s-a întîmplat. De fapt, acum trebuie să 

plec, zise el, uitindu-se la ceas. Aş vrea să vă ajut, 
dacă-mi stă în putere. 

— Siînteţi foarte drăgut, spuse Fern. Dacă nu vă fac 
greutăți. 

— Cîtuşi de puţin, zîmbi el, din nou. Veniţi. E plă- 
cerea mea. Pa 


Leo îl urmări pe Alexander din siguranţa oferită de 
taxi, coborînd din maşina din față şi dispărînd printr-o 
uşă anonimă, negricioasă. 

— Vrei femeie? îl întrebă şoferul taxiului, fără in- 
teres. 

— Ce? - 

— Vrei femeie? Aici e. Vrei să te regulezi? 

Leo se uită din nou la clădirea în care dispăruse 
Alexander. Arăta. cît se poate de simplă şi de tristă; 
aproape instituţională. 

Nici lumini intermitente roşii, nici semnale de neon 
sau fete care să se plimbe prin preajmă. Gîndind re- 
pede, îi zîmbi sugestiv şoferului. 

— Da, vreau să mă regulez. Dar mai întîi vreau un 
hotel. Mi-e foame. 

— Nu poți umple o femeie cînd ai burta goală, rîse 
şoferul. Te duc la cel mai bun hotel din Moscova. 

— Este aproape? 

— Desigur, la cinci minute. 

— Cum se cheamă strada asta? 

— Lubyanka. 

Potrivit nume, îşi spuse Leo. Trebuia să-l găsea- 
scă pe Serghei. 


Coada la telefoane îi amintea lui Leo de coada la 
taxiuri, din staţia Waterloo, într-o dimineaţă umedă de 

luni. În ritmul ăsta, o să stea aici toată noaptea. Se 
duse la ghişeul casierei şi trînti pe el geanta nou- 
nouță, cumpărată la Heathrow. Printr-o crăpătură a 
fermoarului, se întrezărea docul negru, striat. 

Casiera se uită la Leo, apoi la fermoar. Înghiţi greu 
şi zimbi. 

- Vă pot ajuta cu ceva, domnule? întrebă ea, într-o 
engleză perfectă. 

— Trebuie să dau un telefon urgent. 

Fata arătă spre coadă. 

- Telefoanele sînt acolo, domnule. 

Leo desfăcu puțin fermoarul. 

— Blugi, spuse el, cu toată subtilitatea unei Skode 
cocoţate pe un camion de depanare. 

- Da, domnule. 

— Trebuie să dau un telefon urgent. 

Fata băgă mîna sub tejghea şi scoase de acolo un 
telefon strălucitor, din plastic, pe care-l aşeză la cîţiva 
centimetri de mîna lui Leo. Acesta începu să desfacă 
fermoarul. 

— Nu! protestă aceasta. Îi întinse o sacoşă pe care 
o scoase tot de sub tejghea. 

— După aceea, îi băgațţi aici şi-mi daţi sacoşa, in- 
sistă ea. / 

Leo se scormoni în buzunar, după numărul lui Ser- 
ghei. Formă numărul repede — prea repede. Puse re- 
ceptorul înapoi în furcă şi mai încercă o dată. 

— Încet, îl sfătui fata. 

Aşteptă declicul şi apoi, după ceea ce i se păru o- 
veşnicie, apăru şi tonul. Trecu un minut, poate două. 
Apoi se auzi o voce, ia celăialt capăt al firului. Leo îşi 
drese glasul. Începea să se simtă tensionat. 

— Serghei? 

— Cine e? 

— Numele meu este Eden, Leo Eden. Zak mi-a dat 
numărul tău. 

Urmă o tăcere. O clipă, Leo crezu că se întrerup- 
sese legătura. 

— Unde eşti? 

- La I/nturist. Ne putem întîlni? 

- Vino pe strada Gorki. O să vezi Catedrala Sf. 
Vasile. Traversezi piața şi vin eu la tine. Peste zece 
minute... ; 

— Cum o să ne recunoaştem? 

— O să te recunosc eu. 

Telefonul se întrerupse. 


— Am ajuns, spuse Nicikov deschizîndu-i lui Fern 
portiera, plin de solicitudine. Aceasta se uită în sus, la 
clădirea morocănoasă. Nu era cîtuşi de puţin ceea ce 
se aşteptase ea. Simţi pe spate mîna doctorului, con- 
ducînd-o cu fermitate spre intrare. ` 

Odată înăuntru, spaima ei crescu. Ce fel de birou 
era acesta? De undeva de sus se auzea slab muzică. 
Simţea miros de bere stătută şi de nicotină. 

— Vino, îi spuse doctorul, luînd-o de cot şi condu- 
cînd-o pe scările înguste. Nodul spaimei se strînse. 

— Unde mergem? întrebă ea, prefăcîndu-se a fi cit 
se poate de liniştită. 

— În biroul meu. Vino. 

Fern urcă scările cu picioare de lemn şi trecu prin 

-uşa largă, de sus. Privi în jur, la mobilierul scump. 
Totul era atit de contrastant cu restul. 

- Te rog, ia loc, îi făcu doctorul semn spre o ca- 
napea încăpătoare, din piele, de lîngă şemineu. O 
să-ţi comand ceva, după care îmi închipui că o să vrei 

să te împrospătezi puţin. O să dau cîteva telefoane 
pentru tine să vedem dacă putem da de domnul Sharpe 
al dumitale. i 

= Multumesc, spuse Fern, îmblînzită. 

Peste cîteva clipe, apăru o fată, cu o tavă cu ca- 
fea. Îi zîmbi lui Fern cu căldură. Fern fu uimită de cît 
de tînără părea: paisprezece, cincisprezece ani, nu 
mai mult de atit, cu siguranță. 

— Ea e Tania. Bea-ţi cafeaua şi te va conduce în 
“camera ta. 

— Nu. E-n regulă. Pot aştepta aici, insistă Fern. 

— Eu cred că o să fie mai plăcut să mergi cu Tania. 

Nicikov îi spuse ceva pe ruseşte fetei. Aceasta 
dădu din cap şi rămase în picioare, aşteptîind ca Fern 
să-şi soarbă cafeaua neagră, amară. 

— Dacă vrei, poţi să-ţi iei cafeaua cu tine. 

Nicikov îi zîmbi din nou şi dinţii îmbrăcați în aur îi 
străluciră în lumină. Fern puse ceaşca înapoi pe tavă 
şi se ridică. 

— Te conduc eu, spuse fata într-o engleză ezitantă. 

— Bine. Mulţumesc. 

Spaima autentică îi strînse stomacul, cînd Fern îşi 
dădu seama că se afla de fapt în mîinile lui Nicikov. Îşi 
muşcă buza şi decise să pară calmă. 

- Ne vedem mai tîrziu, spuse Nicikov, pe cînd Fern 
ieşea din cameră. 

Fern o urmă pe fată, de-a lungul culoarului întune- 
cat. 

Tania deschise una din uşile din stînga lor. Fern se 
- opri în prag. Ce naiba era locul ăsta? Fata o luă de 
mînă şi o conduse înăuntru, închizînd uşa în urma lor. 
Fern se uită la peretele acoperit cu oglinzi, de sus 
pînă jos. Un pat uriaş, suficient de încăpător pentru o 

jumătate de duzină, ocupa mijlocul încăperii. În git îi 
intră un miros puternic de parfum ieftin, greţos. Lîngă 
peretele din fund, se afla o masă. Alături de o perie de 
cap, de un pieptene şi de un parfum dezgustător, se 
afla un coş plin cu prezervative. 

Fern se uită cu groază la acestea, înţelegînd, deo- 
dată, totul. Deschise primul sertar. Era plin de obiecte 
erotice. Penisuri extraordinar modelate, vibratoare şi 
creme. În sertarul de jos fusese înghesuit un mănun- 
chi, arătînd înfricoşător, de fişii de piele. Se întoarse 
înapoi spre fată. Cum de nu-şi dăduse seama mai 
devreme? Faptul că fata era îmbrăcată doar în ceea 
ce părea a fi un chimono frivol; buzele ei groase, roşii; 
tinerețea ei. Acesta era un bordel. lisuse Cristoase! 
Tocmai se lăsase condusă în acest... 

Fern se repezi la uşă. Răsuci 'mînerul, dar nu se 
întîmplă nimic. Fata o privea nervoasă. 

— Cum ies de aici? strigă Fern la ea. 

- Nu înţeleg, şopti fata, dîndu-se înapoi. 

Fern scrută din nou încăperea. Nu exista decit o 
fereastră minusculă pe peretele din spate. Se repezi 
într-acolo şi încercă să forțeze cremona. Nici o miş- 
care. Capcana era bine încuiată. Era prizonieră. Se 
întoarse, neajutorată. Singurul om care ştia unde se 
afla ea era Zak, dar care nu o putea ajuta prea mult, 
din Londra. Dar Johnny? Acum ştia, fără doar şi poate, 
că Nicikov îi făcuse ceva. Îşi muşcă buza cu putere 
încercînd să-şi stăpînească lacrimile. Fata o privea cu 
blîndeţe. Întinse mîna spre braţul lui Fern. Fern o îm- 
pinse. 

- Nu te atinge de mine! şuieră ea. Se trînti pe pat 
şi se uită la fată. 

- Eu sînt Tania, spuse fata. 

- Ştiu asta! 

— Pe tine cum te cheamă? 

Fern se uită la copilul de lîngă ea. Nu era vina fetei 
că ea se afla aici. Probabil că nu era decit una din 
tinerele victime ale lui Nicikov. Poate că şi Tania era 
prizonieră. 

— Fern, spuse ea, îmblînzindu-se. 

— Zurrn, se chinui fata să-i pronunțe numele. Veni 
şi se aşeză lîngă Fern, pe patul uriaş. 

— Eşti foarte frumoasă. 

Fern zîmbi. 

— Mulţumesc. 

Tania îşi limbă mîinile pe blugii lui Fern. 

— Frumoşi, oftă ea. Apoi, luminîndu-se toată la față, 
întrebă: 

— Ai farduri? Rujuri? 

Fern îşi deschise poşeta şi scoase de acolo o mică 
gentuță cu produse Oscar Rees. Tania înşfăcă trusa 
şi începu să deschidă rujurile. 

— Pot? întrebă ea, cu ochii tineri strălucind de plă- 
cere. Fern încuviință. Tania se duse la oglindă. 

Apoi îi înapoie lui Fern trusa, continuînd să se uite 
la ea, cu ochi tînjitori. Fern mai scotoci o dată în ea. 
Scoase dinăuntru o sticluță de Absynthe. l-o dădu Ta- 
niei. Aceasta îşi turnă pe brațe, pe git, pe picioare, 
pînă cînd Fern îşi spuse că o să se asfixieze de atita 
miros. Îşi încreţi nasul. 

— Ştii, e foarte puternic. 

— Ah, da... rise Tania. Imi place. 

— Păstrează-l, spuse Fern. 


Lui Leo nu-i venea să creadă ce noroc avusese. 
De-a lungul întregii lui vieți, se obişnuise ca lucrurile 

să se aranjeze întotdeauna aşa cum trebuia. Se năs- 
cuse cu noroc. Ori de cîte ori norocul părea să-l pără- 
sească, soarta îşi înălța chipul plăcut şi îi zîmbea din 
nou. El nu trebuia decît să se încreadă în ea. Cel 
puţin, pînă acum, aşa fusese. lar acesta era Serghei, 
uriaşul acela ursuz, nebărbierit. Se uită la marinar. 
Nici Serghei nu era prea impresionat de Leo. 

- Vorbeşti ruseşte? întrebă el. 

- Bineînţeles că nu. 

— Vrei să-i infiltrezi pe toţi tipii ăia şi nu ştii ruseşte? 

— Să-i infiltrez? Eu nu sînt un nenorocit de terorist, 
Serghei. | 

— Cecen! Serghei lansă o flegmă spectaculoasă. 
Lui Leo i se ridică stomacul. 

— Ce-i aia cecen? 

- Nicikov. Face parte din Organizaţie, din mafie. Ai 
idee cît sînt de periculoşi oamenii ăştia? 

Leo ridică nefericit din umeri. 

— Şi ce să fac? Să mă întorc şi să iau primul avion 
înapoi spre casă? 

- Da, dacă ai avea minte, spuse Serghei furios. De 
ce te-aş ajuta? Nu am de ce să-mi risc viața. Pentru 
Johnny este deja prea tirziu. 

— Ce vrei să spui? 

— Johnny. S-a zis cu el. E dus! 

— Dus, adică mort? Leo simţi ca un cuţit în stomac. 

— Da. Aşa cred, spuse Serghei, încet. Am auzit un 
zvon. Cică ar fi fost aruncat un trup în fața Ambasadei 
Britanice, puţin mai devreme. Încă nu ştiu amănunte, 
dar este genul de mic şi drăguţ detaliu pe care-i place 
lui Nicikov să-l adauge, pricepi? Ca o semnătură. 

— Dar dacă toată lumea ştie că el e, dacă el este 
responsabil de asta, de ce nu este arestat? Închis! 

— Voi, britanicii nu ştiţi nimic. Serghei rise zeflemi- 
tor. Pentru că poliția este în solda lui Nicikov. Pentru 
că jumătate din oficialități se află în solda lui. Aici poți 
cumpăra orice .cu bani. Mai ales oameni! Nicikov are 
prea mulţi, ca să aibă probleme. 

— Atunci cum putem ajunge la el? 

— Asta să-mi spui tu, domnule englez istet. 

- Trebuie să ştii. Eşti traficant, nu-i aşa? 

— Ha! În comparaţie cu Nicikov, mă mai joc cu p... 
în ţărînă. 

Leo simţi că i se face rău. 

— Trebuie să existe o cale... 

- Banii. Ei sînt singura cale. : 

- Dar am bani. 

— Ai nevoie de bani mulți. 

— Cîţi? 

.— Zece mii de dolari! 

— S-a făcut. Ai zece mii de dolari dacă mă ajuţi să 
o scot pe Fern vie, de aici. 

Serghei se uită la Leo. 

— Ei, eşti într-adevăr nebun, ştii asta? Dar ai noroc. 
Astăzi e ziua în care ador oamenii nebuni. 

Leo scutură din cap. | 

— Şi cînd te gîndeşti că am crezut că mă părăsise 
norocul. 

Fern zăcea’ pe pat, ghemuită ca o minge. Cer- 
cetase încăperea iară şi iară. În afară de uşă, nu mai 
exista altă ieşire. Singura ei şansă era să încerce să o 
convingă pe Tania să o ajute. Dar Tania fusese che- 
mată afară şi ea fusese lăsată singură, de ore întregi. 
Auzi cheia răsucindu-se în broască şi se ridică într-o 
clipă. 

— Tu! strigă ea. Ce dracului cauţi tu aici? 

Alexander Easton zîmbi cu zîmbetul lui gretos. 

— Haide, Fern. Am venit să te ajut... adică dacă mă 
laşi. Se pare că prietenul meu Nicikov este puțin cam 
nervos din cauza tuturor acestor vizitatori pe care îi tot 
are în ultima vreme. 

— Johnny. Am ştiut eu. l-a făcut ceva, da? 

— Haide să nu mai vorbim de nătărăul ăla. 

Fern se dădu jos din pat şi se apropie de Alexan- 
der. 

- Dacă tu şi cu prietenul ăla puturos al tău i-ați 
făcut ceva lui Johnny, jur că vă omor pe-amîndoi. 

. — Ah, curajoase cuvinte, Fern, mai ales cînd nu 
eşti în situaţia de a-i face ceva, cuiva. 

- Nu o să scape el. Dacă s-a întîmplat ceva... 

‘Fern îşi pierdu graiul. 

— Drăguţa mea, zise Alexander arogant, ai cumva 
idee care e puterea pe care o deţine Nicikov? Poate 
face tot ce vrea. Aşa că nu te purta ca o proastă. 
Lasă-mă să te ajut, ca tu să-l poţi ajuta pe Johnny. 

Ochii ei verzi îl fugerară pe Alexander. 

- Cum l-aş putea ajuta pe Johnny? se răsti ea. 

Alexander traversă camera şi deschise uşa dula- 
pului înalt. Fern auzea clinchetul umeraşelor metalice. 
Alexander scoase un fel de corset din dantelă neagră. 
Îl întinse spre Fern, uitîndu-se la corset şi apoi la ea, 
gînditor. 

— Cred că o să te simţi mult mai bine în chestia 
asta, spuse el. 

— Cred că glumeşşti! strigă ea. 

— Nu, de fapt sînt cît se poate de serios. Vezi, 
Fern, dacă nu cooperezi, prietenul tău Johnny o să se 
trezească fără micuţele lui boaşe. 

Fern îşi duse mîna la gură, îngrozită. 

— Nu o să... 

— Eu, nu. Dar cunosc pe cineva căruia o să-i facă 
de-a dreptul plăcere să mă servească. Aşa că te sfă- 
tuiesc să fii o fetiță cuminte şi să te îmbraci cu asta, 
pentru mine. Cred că ţi se potriveşte perfect. Desigur, 
poate că eşti puţin prea slabă pentru aşa ceva. 

— Ticălosule! Ticălos murdar ce eşti. 

- Mă flatezi, spuse el, pe un ton rece. Nu crezi că 
eşti cam ipocrită? Imbracă-l! 

— Nu! ţipă Fern. 

- Îmbracă-l, că de nu dau ordin să se ocupe ci- 
neva de Johnny. 

— Atunci pleacă din cameră. 

— Ah, nu, Fern. Am de gînd să-ţi urmăresc cea mai 
mică mişcare. Şi ai face bine să merite asta. 

Ochii lui Fern se umplură de lacrimi de mînie. 

-— O să plăteşti pentru asta, diavol scîrnav ce eşti. 

- Dimpotrivă. Totul este cu complimentele casei. 


— Ştii, pentru cineva care zice că se mai joacă 
totuşi cu p... în ţărînă, văd că ai o surprinzătoare in- 
fluentă. 

Leo se uita fascinat la mica armată care-i aştepta 
la cîteva blocuri distanță de sediul lui Nicikov. 

Serghei zîmbi. 

— Ți-am spus, banii cumpără prieteniile. 

Mulțimea pestriță de bătăuşi se uita la Leo cu stu- 
diată indiferenţă. Leo observă adidaşii moi şi uniformi- 
tatea blugilor. 

— Nu o să mă obosesc să fac prezentările. Spu- 
ne-mi, ai mai ținut vreodată în mînă aşa ceva? 

Leo luă pistolul mic pe care i-l întinse Serghei. Era 
surprinzător de greu. Stci;nacul i se strînse şi-şi simți 
gura uscată. Nu-şi amintea cînd se mai simţise vreo- 
dată aşa — atit de nestăpiîn pe viaţa lui, atit de de- 
pendent de alţii. Inghiţi cu greu, cîntărind arma, în 
mînă. 

— E de femeie. Trebuie să te descurci, zise Ser- 
ghei, disprețuitor. 

— Mulţumesc. Eşti foarte prevăzător. 

— Aici e siguranţa. Ai şase gloanţe în încărcător. Îţi 
mai dau în plus. 

Leo băgă în buzunar pumnul de gloanţe. 
— In regulă, spuse Serghei. Uite ce o să facem... 


Fern stătea în picioare, în faţa lui Alexander. Îşi 
ținea capui sus, aproape cu mîndrie. Corsajul negru 
de dantelă îi forța sînii în sus. Balenele îi intrau în 
coaste. 

— Asta ai vrut? spuse ea dispreţuitor. 

Alexander stătea pe pat. Se uita la picioarele ei 
lungi, grațioase, la culoarea crem, delicioasă, a pielii 
ei. Ochii i se plimbară în sus, spre bordura de dantelă 
de pe coapse, la talia zveltă şi la sînii care țişneau din 
corsaj. 

- Pantofii, spuse el. O să găseşti unii, în dulap. 
Pune.i. 

— li aduci tu! porunci ea. 

Alexander zîmbi. Poate că pînă la urmă se dădea 
pe brazdă. 

— Bine, spuse el. Se aplecă în dulap. Fern îi dădu 
un picior în fund cît putu ea de tare, trimițîindu-i direct 
în uşă. Alexander urlă cînd se lovi de lemn. 

— Căţea! izbucni el. 

Fern strînse pumnul drept şi îl pocni în bărbie, 
trimițîndu-l la podea. Se repezi la uşă şi încercă să o 
deschidă. La naiba! Era încuiată. Se uită prin cameră 
după ceva greu. Dar nu văzu nimic. Alexander în- 
cepea să se ridice. Fern se dădu înapoi, cît mai de- 
parte de el. Acesta se aruncă spre ea, doborînd-o la 
podea. Era prinsă sub el. Alexander îşi înfipse dinţii în 
umărul ei gol. Fern ţipă. 

— Aşa e mai bine, şuieră el. Cred c& nuţin respect 
n-ar strica, tîrfă. 

Fern se lupta, încercînd să-l împingă, dar el deja îi 

apucase mîinile, ţintuindu-le la podea. Îşi eliberă un 
braţ şi începu să tragă de corsetul strîmt, scoțindu-i 
sînii. Fern începu din nou să strige, încercînd să se 
elibereze. Alexander îşi strecură mîna între picioarele 
ei, împingîndu-şi degetul, dureros, în perineul ei. 

- Ticălosule! izbucni ea. Scoală-te de pe mine. ÎI 
înşfăcă de păr şi trase cît putu de tare. Alexander îi 
arse o palmă pe obraz. Simti sînge în gură. 

Alexander îşi desfăcu fermoarul şi începu să tragă 
de dantela subţire a corsetului. Îi simţi penisul între 
pulpe. Încercă să se ridice, dar palma lui se mai lăsă o 
dată, grea, pe obrazul ei. Se simţea sfirşită. Nu mai 
avea putere să lupte. Alexander se ridică. 

— Şi acum, căţea, să vedem cum îţi place asta. 

Fern ţipă. 

Apoi auziră o împuşcătură. Alexander se opri. 

— Ce dracu' a fost asta? 

Altă împuşcătură. Alexander îi dădu drumul şi ea 
se tîrî într-o parte, în timp ce acesta se ducea la uşă. 
Auzi tropăitul picioarelor de-a lungul coridorului. Stri- 
găte. Alexander se lupta să bage cheia în broască şi 
“reuşi în sfîrşit să deschidă uşa. 


Leo urcă scările, în urma armatei lui Serghei. Por- 
tarul fusese părăsit într-o baltă de sînge şi Leo înţe- 
lese că oamenii ăştia ştiau meserie. Se opriră în capul 
scării, cînd din prima uşă din dreapta apăru un blond 
uriaş. Serghei le făcu semn oamenilor săi să intre. 
Alte împuşcături. 

Leo îi simțea mirosul lui Fern. Era parfumul ei. 

- Fern! strigă el. 

Atunci îl văzu pe Alexander. 

- Tu! 

Se repezi spre el, dar Alexander se dădu înapoi şi 
încuie repede uşa. Fără să se gîndească, Leo tinti 
broasca, trase, aceasta cedă şi Leo năvăli în cameră. 
Creierul lui se chinuia să dea un sens celor văzute. 

— Fern? Nu-i venea să-şi creadă ochilor. Alexander 
stătea în spatele ei, cu un cuţit de ascuţit creioane, pe 
beregata ei. 

— Un pas dacă mai faci, Eden, şi-i tai beregata. 

Leo se opri. Alexander o ţinea pe Fern de talie, 
strîns, cu braţul stîng. Leo mirii la Alexander. 

- Ce i-ai făcut, cocotă masculină? 

— Nimic, încă. Lasă arma şi ieşi, Eden, încet. 

Leo se dădu înapoi, dar arma continua să rămînă 
în mîna lui. l 

— Am spus să arunci arma! urlă Alexander. Leo se 
uită la Fern, la gîtul ei drag, alb, întins atît de dureros 
pe spate, la metalul lucios, ascuţit, din mîna lui Alexan- 
der. Aruncă arma pe jos. 

Alexander o împinse pe Fern în faţă, continuînd să 
o țină strîns. Se aplecă să ridice pistolul. Fern împinse 
cu toată puterea pe care o mai avea. Cuţitul îi crestă 
uşor gitul. 

— Leo! strigă ea. 

Se aruncă peste Alexander, imobilizîndu-l la po- 
dea. Cuţitul zbură din mîna acestuia. ` 

-= Leo! strig ea din nou. 

Leo se repezi să apuce pistolul. Fern înhăţă cuțitul. 

— E mai bine aşa, spuse Leo, încercînd să respire 
normal. Ţinti spre Alexander. În pat, îi porunci el. 

Fern se repezi la comodă. Scoase de acolo fişiile 
de piele şi le ridică în sus, încercînd să le dea de 
capăt. 

— Uite, spuse ea, îl legăm cu astea. Îşi ridică apoi 

privirea, spre bărbatul care se năpustea pe uşă. 

- Leo! strigă ea. Atenţie. 

Leo se întoarse ca să vadă în spatele lui pe unul 
din oamenii lui Serghei. 

- Plecăm. Acum! Rusul se uită la Alexander, tinti 
automatul şi trase. Trupul lui Alexander zvicni şi se 
convulsionă de cîteva ori. Leo şi Fern se uitau cu 
groază la el. 

— De ce naiba ai făcut asta? 

— Nu ne-a văzut nimeni! Să mergem acum. 

Fern se uita la sîngele care şiroia din capul lui 
Alexander şi se revărsa pe pat. Îşi duse mîna la gură. 
Credea că o să verse. 

Leo îşi scoase haina. 

— Pune-ţi asta pe tine, spuse el, aruncîndu-i haina. 
Fern se uită în jur după blugi şi-i ridică de pe jos. 
Începu să şi-i tragă pe ea. 

Omul lui Serghei o împinse. 

— Dă-i drumul! 

- Geanta mea, strigă ea. 

— Las-o! se răsti Leo. 

- Paşaportul meu. Cu blugii încă în mînă, Fern se 
repezi după geantă, o înşfăcă şi o rupse apoi la fugă 
pe coridor, împreună cu Leo. Omul lui Serghei o luase 
înainte, lăsîndu-l pe acesta să-i adune pe oameni, cu 
arma încă fumegiîndu-i. 

- Veniti. E timpul să ne cărăm de-aici. Într-o clipă 
locul ăsta o să fie împînzit de poliţişti. Să ne cărăm 
naibii. 

Se năpustiră în jos pe scări, duduind. 

— Taxiul e după colț. Fugiţi! le porunci Serghei. 

Leo nu avea nevoie să i se spună de două ori. 

- Mai repede! urlă Serghei. 

- Leo! strigă Fern. Ce e cu Johnny? 

— Vino. O să-ţi explic în taxi. 

— A păţit ceva? | 

— Vino, Fern. Trebuie să facem ce spune Serghei. 
Doar nu vrei să sfirşeşti înapoi aici, nu? 

— Dar... 

— Ascultă, dacă trebuie, te duc în braţe. 

Leo o trase de mînă şi începură să alerge de-a 
lungul străzii. Auzeau sirenele, tot mai aproape. 

- Haide... mai repede. 

Alerga în picioarele goale pe asfalt. Portiera maşi- 
nii era deschisă. Se urcară în ea, prăbuşindu-se unul 
peste altul,. | 

— Şeremetievo! comandă Leo. 

Goneau în noaptea moscovită. 

- Leo! strigă Fern. Nu-l putem părăsi aşa. Ce se 
întîmplă cu Johnny? | _ 

Leo se uita la sîngele care picura din gîtul ei. In- 
tinse mîna şi atinse rana. Fern îi strînse mîna. 

— Ce facem cu Johnny? repetă ea. 

— A murit, Fern. 

Fern simţi că nu mai are aer. 

— Nu! 

- Aşa a spus Serghei. Nu mai putem face nimic. 

— Nu! strigă ea din nou. Nu se poate. Nu Johnny. 
Ah, Leo, se jelui ea. Lacrimile începură să i se reverse 
pe obraji. Buzele îi tremurau şi trupul îi sălta, în sughi- 
turi de plins. 

Leo o trase şi o strînse tare la piept, îngropîndu-şi 
fața în părul ei. 

— Îmi pare rău, Fern. 

— Dar nu-l putem părăsi aşa, spuse ea, printre 
hohote. 

— Se ocupă ambasada de tot. Noi nu putem face 
nimic. Trebuie să plecăm de aici cît mai repede cu 
putință. Înțelegi, da, Fern? 

Dădu din cap, pierdută. 

— Bietul Johnny, ce curaj pe el, să vină aici. Şi ce 
om blînd era, Leo. 

Îl trăgea de mînecă întruna, cu lacrimile şiroindu-i 
pe obraji. Tremura toată, fără să se poată stăpiîni. . 

Leo tamponă cu batista rana de la gitul ei. 

Fern tresări. 

— E adincă? bolborosi ea, printre hohote. 

- Nu foarte, spuse el, încurajator. Cred c-ai face 
mai bine să-ți pui ceva pe tine, Fern, înainte să te mai 
îmbolnăveşti şi de pneumonie. 

II lăsă pe Leo să-i bage picioarele în blugi. Acesta 
încercă să-i tragă pantalonii pe picioare, dar era prea 
complicat, în spaţiul acela strîmt. 

— Mă tem că trebuie să mă ajuţi. 

Observă ruptura din costumaţia ei ridicolă, de dan- 
telă. Era disperat să o întrebe ce se întimplase, dar 
nu era momentul, acum. 

O strînse, în schimb, cu putere la pieptul lui, lă- 
sînd-o să-şi verse durerea. Nu se simțea în siguranță 
pînă nu se aflau în avion, dincolo de această țară 
abandonată de lege. 

Fern înainta de-a lungul coridorului, simțindu-se slă- 
bită de temeri. Îşi netezi cutele care se formaseră pe 
pantalonii ei crem, de in, şi îşi încheie cei doi nasturi 
de la blazerul de culoarea ciocolatei. 

Se întrecuse pe ea astăzi, în privința garderobei. O 
eşarfă moale, crem, îi strîngea părul într-o coadă de 
cal lejeră şi chiar se fardase, în cinstea lui. 

Ținea sub braț o cutie uriaşă cu bomboane de 
ciocolată şi un imens buchet de flori, în mînă. Leo o 
prevenise să nu se aştepte la prea mult. Vorbi cu sora 
de la pupitru, care o conduse la camera lui. Bătu uşor 
în uşă şi intră. 

Johnny stătea proțăpit pe o mare de perne. 

Avea fața acoperită cu bandaje, dar ochii lui strălu- 
ceau mari, spre ea. Întinse braţele şi Fern se aplecă, 
atentă să nu-i atingă fața. 

inghiţi cu greu, încercînd să scape de nodul uriaş 

din gitlej, care ameninţa să-şi trimită lacrimile şiroaie, 
pe obraji. Dar nu reuşi. 

- Dacă o să mai faci asta vreodată, te omor, spuse 
ea, încercînd să rîdă. 

Gura lui era împiedicată de bandaje. 

- lartă-mă, spuse el. 

Fern se aşeză pe pat şi-l luă de mînă. 

— Cum te simți? 

- O rană vie. Dar măcar trăiesc. 

- Slavă Domnului, zîmbi ea. 

- Ei bine, presupun că din toată povestea asta 
m-am ales şi cu ceva bun. 

- Da? l 

- De acum încolo nu o să mi se mai spună năso- 
sul. 

— Johnny! | 

- Nu, nu, e în regulă, Fern. Doctorul Fielding o 
să-mi construiască la loc unul nou-nouț şi frumuşel. O 
să-mi aleg unul după gustul meu — sau poate după 
mirosul meu. 

— Johnny! strigă ea, îngrozită. Eşti incorigibil. Eram 
sigură că o să faci glume pe chestia asta. Chicoti şi se 
întoarse într-o parte. Bănuiesc, spuse ea, că ăsta ar 
putea fi cam mare pentru tine, ce zici? 

— Ah, uriaş! Grotesc de uriaş! Nu, nu, o să-mi aleg 
unul atrăgător. 

Fern îi strînse mîna. 

— Cît de repede poți scăpa de aici? 

- Peste o săptămînă sau zece zile, poate. Trebuie 
să mi-l reclădească în etape. Dar îți spun ceva, nu mă 
pot ţine o veșnicie aici, mîncarea e groaznică. 

— Glumeşti. L-am furat pe bucătarul şef de la Dor- 
chester. O să le spun eu două vorbe. 

— Adevărat, Fern? Este cît se poate de rea. Aseară 
mi-au servit friptură de vacă rumenită, la micul dejun, 
soufflé omelettes, la prînz salată caldă de somon... O 
să mă îngraş. 

— Eşti un zăpăcit, rise Fern. 

— În sfîrşit care mai sînt noutăţile? Leo mi-a spus 
că Lucienne nu a primit prea bine veştile. 

— Nu. A plecat în Elveţia, la o clinică, îţi vine să 
crezi? Se spune că a avut un fel de cădere. Din par- 
tea mea cu cît mai mult stă acolo, cu atît mai bine. 
Nici măcar Olivia nu-mi mai suflă în ceafă acum, că a 
plecat într-o croazieră de regulat prin lume, cu trăga- 
cea aia a ei. Din păcate, în clipa de față nu sînt chiar 
favorita consiliului de administraţie, avînd în vedere că 
eu i-am convins să-i lase pe Eastoni să-şi instaleze 
clinica. Fern oftă. Dacă aş avea curajul, le-aş propune 
să o scoată pe Olivia la pensie, în mod onorabil. Indife- 
rent ce cred ei despre mine în clipa asta, ştiu că ar fi 
fericiți să scape de filiera Easton. Poate că efectiv o 
să încerc să-i conving. 

— După cum te cunosc, sînt sigur că o să reuşeşti. 
Şi clinica? 

» — Tu ce crezi? S-a închis, fireşte. Versiunea ofi- 
cială este că din respect pentru Alexander. Ți se face 
rău, nu? Presa însă a avut o zi absolută de teren, 
încercînd să afle cum a fost posibil ca o personalitate 
atît de eminentă ca Alexander Easton să fi fost asasi- 
nat. Ruşii i-au convins pe cei de la Externe să accepte 
varianta potrivit căreia a fost victima unui atac de stradă. 
Avînd în vedere circumstanţele, autoritățile au consi- 

- derat că e destul de corect. Aşa îţi dai seama cît de 
strimb e tot sistemul. Mai există totuşi problema morii 
misterioase a lui Alix Green. 

- Noi doi ştim al naibii de bine cine este responsa- 
bil de asta, dar ce rost mai are să spunem ceva acum, 
că tot e mort, nu? Dar ce-au declarat autoritățile de- 

spre implicarea ta în masacrul de la Moscova? 

— Ce implicare? Este cazul celor trei maimuțe în- 
telepte. Asta a fost înțelegerea. Tăcem chitic şi nu 
există nici un capăt de acuzare. Straniu, nu? Nimeni 
nu vrea să afecteze relațiile, înţelegi? Habar n-am avut 
că aşa ceva se obişnuieşte. Presupun că cine ştie ce 
jurnalist întreprinzător o să scormonească să desco- 
pere adevărata poveste. Dar nu eu. Am avut destule 
aventuri, pentru tot restul vieții mele. 

- Da, oftă Johnny. lar eu aş zice că orice ziarist 
inteligent o să renunțe la toate poveştile legate de 
familia Rees, după moartea prematură a lui Alix. 

- Poliţia tot mai crede că ar fi putut fi un accident. 
Boilerul acela vechi, cu gaz, era în mod clar defect. 
Procurorul a spus că a murit intoxicată cu monoxid de 
carbon. Nici n-a ştiut ce se întîmpla cu ea. 

- Păcat, ar fi meritat să sufere puţin, după calvarul 
prin care ne-a făcut să trecem. 

— Johnny, unde este spiritul tău de caritate? N-ar 
trebui să-i vorbeşti de rău pe cei morţi. 

— Odată catolic, rămii pentru totdeauna catolic, nu-i 
aşa, Fern? 

Fern se înroşi, încurcată. 

— Ei, nu-i chiar aşa de grav. 

— Şi Leo? Johnny îi urmări fața. Ce mai e cu India 
şi cu logodna? 

- Totul a fost o cacealma. Poţi să crezi că India 
mi-a scris efectiv, rugîndu-mă să o iert pentru nebunia 
ei? A fost o scrisoare chiar foarte simpatică. 

Johnny se lăsă înapoi pe perne. 

- Să nu ai încredere în ea, spuse el şoptit. Pro- 
babil că a avut un motiv anume. 

Fern rîse. 

— După toate prin cîte am trecut noi, probabil că o 
să-mi fie cam greu să mai cred pe cineva după apa- 
rente. 

- Deci rămii la Oscar? 

— Am renegociat contractul, zîmbi Fern, triumfă- 
toare. O să fiu director consultativ. 

— Adică? 

— O să trebuiască să fac act de prezenţă doar 
cîteva ore pe lună. Asta înseamnă că-mi pot dedica 
tot restul timpului firmei Donleavy — ceea ce este cu 
adevărat ceea ce vreau să fac. Poate că într-o bună zi 
o să-l las pe Hugo să-mi cumpere afacerea, dar nu 
înainte de a mă fi distrat puţin pe cont propriu. 

Fern îi luă mîna, simțind că Johnny obosise. 

— Şi acum odihneşte-te cît poți. Vreau să te am în 
formă şi la timp, pentru o inaugurare cu totul specială, 
luna viitoare. Poţi să ţii un secret?... 

Blitz-urile fulgerau unul după altul, orbind-o cu lu- 
mina lor albăstruie. incercă să nu clipească, concen- 
trîndu-se să-şi păstreze zimbetul lipit de chipul ei. Îşi 
aranjă pe umeri eşarfa subțire. Slavă Domnului, în 
curînd îi vor da drumul să intre înăuntru. Vîntul îi sufla 
în părul care-i biciuia fața. II văzu pe Zak în mulțime 
şi-i zîmbi. 

- Fabulos, îl auzi strigîndu-i. 

Se lăsă pe spate, pe peretele dur, de piatră, ti- 
nîndu-şi maxilarele să nu clănțăne de frig. Braţele în- 
cepeau să capete o tentă albăstruie. Te rog, te rog, se 
ruga ea în gînd, fă să se termine totul repede. 

Fotografii făcură loc şi-şi simți inima bătîndu-i cu 
putere cînd îl văzu pe Leo înaintînd hotărît printre ei. 

— in regulă, băieţi, strigă el. Ajung atîtea instan- 
tanee în exterior. Doar nu vrem ca domnişoara Don- 
leavy să se îmbolnăvească de pneumonie, nu? 

Leo îşi făcu loc printre ei şi-şi scoase haina. 

— Draga mea, zîmbi el, ai face mai bine să-ţi pui 
asta. 

Fern rîse şi ea. Camerele continuară să filmeze. 

— Mă întrebam unde eşti. Îmi spuneam că a de- 
venit deja un obicei ca eroul meu să apară din neant 
şi să-mi dea haina iui. 

Leo îşi aplecă fruntea şi o cuprinse în braţele sale 
puternice, înăbuşind-o cu o sărutare dumnezeiască. 
Frigul o părăsi. Nu mai era conştientă decît de buzele 
fierbinți ale lui Leo, arzînd minunat pe ale ei. 

In sfîrşit, îşi permise să se înfioare. 

- Slavă Domnului că ai venit. Credeam că o să 
mor înghețată. Lumea o să creadă că sîntem în toiul 
verii, cînd o să mă vadă zbenguindu-mă aşa, aproape 
goală. 

— Arăţi uluitor! Ochii lui Leo se plimbară admirativi 
peste rochia vaporoasă de şifon care cobora seducă- 
tor pe trupul lui Fern, un material umbrit artistic, de la 
cel mai palid crem, pînă la cel mai închis bleumarin. 

— Nu, nu-i adevărat. Arăt ca moartea. Uite ce cu- 
loare au brațele mele. Acelaşi albastru ca şi rochia. 

— Albastră şi ca o stafie. Sper că şobolanii ăştia 
ti-au făcut nişte poze grozave. Oricum, înăuntru se ţin 
cîteva discursuri şi o mulțime de jurnalişti te aşteaptă 
să-ți pună tot felul de întrebări. 

Fern se ghemui şi mai mult în braţele lui. 

— Ştii ce-mi doresc? Îmi doresc să putem fugi de 
aici, numai noi doi... să ne urcăm în maşina ta şi să 
ne cărăm. 

— Ei bine, nu poţi. Sînt consilierul tău de afaceri şi 
în această calitate mă tem că nu-ţi pot permite asta. 
Ai responsabilități, spuse el, tachinînd-o. 


504 


— Nu mă pot obişnui cu ideea că sînt etichetată 
drept antreprenor de afaceri. Toată tevatura asta, 
cursele astea cu avionul, inaugurările de noi maga- 
zine mă fac să mă simt ca prinsă într-un virtej. 

— Ştiu că n-ai putea trăi altfel. Poate doar să faci 
cîte o mică întrerupere din cînd în cînd... 

— Pentru lungi vacanțe cu tine, vrei să zici? 

— Da, vacanțe şi concedii de maternitate. 

— Concedii de maternitate! strigă ea, intrînd pe uşa 
magazinului, în marea de oameni. 

— Copii. O să trebuiască să întrerupi ca să dai 
naştere copiilor noştri, nu? 

- Nu te pripeşti puţin? Ochii ei scînteiau, trădînd o 
euforie greu stăpînită. 

— Nu cred. Şi acum vino, ai treabă. 

— Dar... 

'Leo o împinse înainte şi Fern se simţi pierdută în 
mulțimea editorilor de reviste de cosmetică şi a co- 
mercianţilor. 

Se uită neajutorată înapoi peste umăr, după Leo. 
Acesta scutură din cap,,făcîndu-i semn cu mîna şi 
zimbindu-i. 

Lîngă el stătea Hugo. 

— Vezi, Leo, nu ştiu ce-aş fi făcut dacă s-ar fi în- 
tîmplat ceva cu fata asta. Am crezut că înnebunesc 
de grija ei. Încă mai am coşmaruri. 

Leo îl studie cu simpatie pe Hugo. 

.— Ştiu. Uneori mă scol în toiul nopții.şi... Se între- 
rupse şi se uită prin sală. Ah, nu mai contează. Arată 
fantastic, nu? 

— Sînt atît de mîndru de ea, Leo. Tu şi cu ea... 
ştii... intenţionezi să... 

— Să mă căsătoresc cu ea? Poate că n-o să mă 

vrea, Hugo. Ştii la fel de bine ca şi mine cît de încăpă- 
ținată poate să fie. 

Hugo îşi petrecu braţul pe după umerii lui Leo. 

— Ascultă-mi sfatul, băiete. Nu o pierde. Dacă într-a- 
devăr vă iubiţi, atunci trebuie să faceţi tot ce vă stă în 
putință să faceți căruța să meargă. Urăsc ideea ca tu 
şi cu Fern să treceţi prin tot ce am trecut eu. Incep 
să-mi dau seama ce dar rar este dragostea adevă- 
rată. Nu o pierde. 

Leo urmări în mulţime capul de culoarea aramei. 
Dacă ar ştii Hugo. O iubea atît de muit pe fata asta, 
încît îl durea. Era imposibil să fie departe de el. Nici 
acum şi niciodată. 

_ Se uită din nou la chipul palid, tras, al lui Hugo. 
Imbătrînise cu zece ani în ultimele cîteva săptămîni. 

— Şi Ricci? îl întrebă Leo, încet. 

— Ah, nu cred că vrea să mă mai vadă. 

— Eşti sigur de asta? 

— Nu, dar... Eu unul nu aş mai vrea, după ce am... 
m-am purtat în halul ăsta. 

- Poate că ar trebui să o laşi pe ea să fie jude- 
cătorul. 

— Ah, nu ştiu, Leo. Poate că sînt prea bătrîn pentru 
toate astea. 

— Hugo, nu fi atît de al naibii de prost. Nu eşti cu 
mult mai bătrîn decît mine, dar vorbeşti ca şi cum ai 
avea şaptezeci de ani. Revino-ţi, omule. Mie îmi spui 
să nu ratez ocazia, în vreme ce tu pari să faci exact 
asta, din nou. 

— Leo! Chiar trebuie să te întreb... 

— Nu, acum mă asculţi tu pe mine, Hugo. Crede-mă, 
numai interesul propriu mă obligă să fac asta. Ultimul 
lucru pe care îl vreau pentru Fern este să aibă în 

fundal nu ştiu ce păianjen posac şi bătrîn de tată. 
Bagă-ţi fundul în viteză, omule, şi du-te după ea. În- 
timplător ştiu că dacă ai traversa direct încăperea asta, 
ai găsi-o. pe Ricci în partea. cealaltă. Presupun că te 
aşteaptă. 

— Vorbeşti serios? 

- Da. Foarte serios. Şi a fost ideea lui Fern, nu a 
mea. S-a gîndit că ar fi un cadou frumos pentru tine. 
Aşa că fii băiat bun şi primeşte-l cum trebuie, da? 
Pentru Fern. 

Hugo îşi drese glasul, nervos, şi se jucă absent cu 
nodul de la cravată. 

- Bine... eu... ăăă... 

— Du-te, Hugo. Ştii ce ai de făcut. 

— Sigur, sigur, spuse acesta, fără prea mult elan. 

Leo îşi ridică sprîncenele, amuzat. 

— Atunci dă-i drumul. 

— Bine. Atunci mă duc să-i zic bună seara... 

— Bună idee. Ne vedem mai tirziu. 


Hugo cam uitase cît de albaştri erau ochii lui Ricci. 
Două oaze adinci, de safir şi bunătate, zîmbeau spre 
el. 

— Ricci, spuse el timid. Arăţi minunat! 

- Mulţumesc, Hugo, zise Ricci, privindu-şi rochia. 
Am cumpărat-o special pentru ziua de azi. lţi place? 

Hugo privi îndelung, înfometat, la felul cum jerseul 
moale, roz, se mula pe rotunjimile atît de minunate ale 
trupului ei. 

— Da, spuse el încet, îmi place foarte mult. 

incapabilă să se stăpînească, Ricci întinse mîna 
şi-i mîngfie obrazul ras. 

— Pari extenuat. Nu prea ai avut grijă de tine, nu? 

Acesta ridică din umeri, ca un băiețel. ; 

— Ah, nu ştiu. Cred că nu am prea reuşit să dorm. 
Totul a fost cu fundul în sus. 

- Asta ca să foloseşti un eufemism. Cred că a fost 
înfiorător pentru tine, cu toate grijile astea. 

- Da, încuviinţă el, dînd din cap. A fost cumplit. 
Ascultă, Ricci, trebuie să-ți spun că... adică... m-am 
purtat ca un prost. 

- Fiecare are uneori dreptul să se poarte ca un 
prost. Hugo, chiar şi tu. 

— Aşa cred, dar mă simt cumplit. Ridică ochii şi 
constată cu stupoare că Ricci rîdea efectiv de el. 

- Nu fi prea dur cu tine. Cu toţii avem nevoie, 
uneori, să lăsăm fantomele să se odihnească. Te în- 
teleg, Hugo. Şi acum, fii atît de drăguţ şi adu-mi ceva 
de băut, da? Am fost reținută de un cumpărător şi 
simt nevoia să-mi revin. 

Hugo oftă, uşurat. li luă paharul gol dintre degete. 
Apoi îi luă mîna într-a lui. 

— Ricci, crezi că am putea încerca din nou? Îmi 
doresc mult acest lucru. Ce dor mi-a fost de tine. lar 
acum, că divorțul aproape s-a terminat, cine ştie ce 
ne-ar mai putea aduce viitorul? Ce zici, am mai putea 
încerca o dată? 

Ricci îl privi senină. 

— Poate că ar trebui să începem cu o băutură, 
Hugo. Cine ştie unde ne-ar putea duce asta? 

Hugo se îndepărtă cîțiva paşi, apoi se întoarse. O 
privi cîteva clipe, zimbind uşor. Totul o să fie bine. Se 
îndepărtă cu un pas din nou uşor. 


Muzica încetă. Fern vorbi în microfon. 
— Bună seara la toată lumea, spuse ea. 

Toată lumea se întoarse spre ea. Aplauzele erau 
asurzitoare. Blitz-urile scînteiară din nou, provocînd 
spoturi roşii care o orbeau. Era conştientă de vocea ei 
care-i răsuna ca un ecou în urechi. Suna ciudat de 
dislocată, ca şi cum nu i-ar fi aparținut. Se poticni 
cîteva fraze, apoi, cu încredere crescîndă, pătrunse în 
miezul discursului: 

- Aceasta este o seară extraordinară pentru mine, 
deoarece marchează deschiderea oficială a celui de-al 
şaselea magazin Donleavy. Acest magazin însă are 
pentru mine o semnificație cu totul specială, pentru că 
se află aici, în inima Dublin-ului, în patria mea, scumpa 
mea lrlandă. Sînt atît de mînară de echipa care a 
muncit neobosită ca să facă posibil acest lucru şi aş 
vrea să le mulțumesc tuturor... 

Înşirui numele, făcînd comentarii călduroase, per- 
sonale, fiecăruia dintre ei. 

— ... şi în sfîrşit, mai există cineva căruia aş vrea 
să-i mulțumesc în mod special. Unde eşti, Johnny? 
Domnul Johnny Sharpe, un prieten foarte curajos şi 
deosebit, cineva fără de care eu nu aş fi fost aici, în 
seara aceasta. Cineva care a stat pe capul meu şi 
m-a ademenit mai întîi să accept să lucrez pentru 
Oscar Rees. Johnny, unde eşti? strigă ea. Se uită în 
sală şi văzu apropiindu-se chipul cu nasul alb. 

Johnny urcă pe podium şi o luă pe Fern în brate. 

— Maimuţă ce eşti, îi şopti el, pipăind bandajul, cu 
subînțeles. Nu ştiu ce aş putea spune, începu el, po- 
ticnindu-se, altceva decit ce fericit sînt că am cunos- 
cut o doamnă atît de fermecătoare. Presupun că am 
putea spune că totul a fost ca într-o poveste. Eu unul 
sînt încîntat că Oscar Rees a pus gheara pe o fiică 
adevărată, vie, şi, după cît o cunosc eu pe Fern, ştiu 

că nu va trece mult şi va apărea cîte un magazin 
Donleavy pe fiecare stradă principală. Şi în America. 
'Abia aştept aceste vremuri formidabile, care nu sînt 
departe. Te iubesc, Fern! Johnny o trase spre el şi o 
îmbrăţişă încă o dată, în ovaţiile asurzitoare. 

Lui Fern i se umeziră ochii. 

— Mulţumesc! zise ea, cu o voce sugrumată. Dacă 
aş fi ştiut că o să spui asta, niciodată nu te-aş fi adus 
aici sus, monstrule. ` 

Johnny rîse. 

— A fost adevărat fiecare cuvințel pe care l-am 
spus. Şi acum, dacă nu mă înşel, există acolo jos ur 
bărbat care se uită la tine cu ochi flămînzi. Ai face 
bine să te duci la el înainte de a deveni gelos. Nasul 
meu nu ar mai putea face faţă la alţi pumni. 

Fern scrută mulțimea, căutînd chipul lui Leo, dar 
nu avu nevoie să se obosească prea mult. Acesta se 
îndrepta spre ea, cu mîna întinsă. Fern i-o luă, simţin- 
du-i strînsoarea caldă, în jurul degetelor. 

— Vino aici, vulpițo, spuse acesta, am planuri cu 
tine, care aşteaptă cam de multişor. Cred că a sosit 
timpul să fugim. 

— Ziceam că n-o să-mi mai propui niciodată asta, 
chicoti ea. | 

Leo o înghesui în maşină. 

— Unde mergem? întrebă ea. 

— Surpriză. Poate c-ar trebui să-ți spun să ţii ochii 
închişi, dar e atît de întuneric, încît n-o să fie nevoie. 
Şi, oricum, nu e prea departe. 

- Leo, spuse ea cu o voce şovăielnică, prudentă, 
chiar uşor ruşinoasă, ce voiai să spui mai devreme? 

- Despre ce, draga mea? întrebă el, nevinovat. 

— Cînd ai vorbit de concediul de maternitate. 

— Ah, asta era. Păi nu vrei să ai şi tu o familie? 

— Nu m-am gîndit serios la asta, ca să fiu sinceră. 
Cred că mi-am spus că într-o bună zi o să mă mărit 
cu un bărbat drăguţ şi poate că, în timp, o să ne 
gîndim şi la copii. Poate că în sinea mea sînt puţin 
cam de modă veche. 

— Nu pot să cred că vorbeşti serios, spuse Leo, 
rizînd domol. Tu nu ai nici cea mai mică legătură cu 
noțiunea de convenţional. -Dar dacă insişti, atunci eu 
zic că ne-am putea căsători. Leo întinse mîna în întu- 
neric şi i-o luă pe a ei. 

~ Nu este absolut necesar, şopti ea, în noapte. 

— Ştiu asta, draga mea, dar, în mod ciudat, nu-mi 
trece prin cap ceva ce aş putea dori mai mult. Uite, 
am ajuns, oftă el trăgînd maşina în fața unei vile im- 
presionante, puternic luminată, în stil georgian. 

Doi cîini se năpustiră dinspre intrarea principală şi 
începură să sară în jurul maşinii. Fern deschise por- 
tiera şi începu să le vorbească, ferindu-se de boturile 
lor umede, reci. 

O voce caldă, irlandeză, ajunse la ea, purtată de 
vînt. În pragul uşii stătea o femeie. E 

— Cred c-aţi înghețat, le strigă aceasta. intrați să 
vă încălziţi. 

Leo îşi petrecu brațul în jurul umerilor lui Fern şi o 
conduse în holul grandios. 

— Ce este aici? întrebă ea, privind în jur la duşu- 
meaua frumos lustruită şi la chipurile intimidante care 
îi priveau din nenumăratele picturi în ulei, care străju- 
“iau pereții. 

— E un hotel foarte select. Putem cina mai întîi sau 
putem merge în camerele noastre, cum vrei, draga 
mea. Noaptea îţi aparține. 

Fern rămase acolo, legănîndu-se pe picioare. Se 
uită poznaşă la Leo. 

— Cred că mi-e foame, spuse ea, după cîteva clipe 
de gîndire. 

- Foarte bine, atunci o să-i rugăm să ne pregă- 
tească masa... 

— De tine, chicoti ea şi se aruncă în braţele lui. Leo 
îşi băgă mîna în părul ei, trăgîndu-i capul aproape de 
-al lui, ţinînd-o ca într-o menghină. 

Sărutul lui era aproape ca o hulă violentă, de do- 
rință. 

Auziră un tuşit de undeva, din afara lumii lor. 

Încet, împotriva voinţei, Leo îşi înălță capul. 

— Ah, doamnă O'Connor, mulțumesc, spuse el je- 
nat, pe cînd femeia îi întindea cheile. Cred că sîntem 
cam obosiţi. Este puţin cam tirziu pentru cină, spuse 
el zîmbindu-i lui Fern. Dar poate că totuşi o să vrem 
pentru mai tîrziu puțină pîine şi brînză. Ah, şi o stică 
din cel mai bun vin. 

— Cum să nu, domnule Eden? Acum, dacă dum- 
neavoastră şi doamna Eden vreţi să veniţi cu mine... 

Fern se uită la Leo. Acesta îi făcu cu ochiul. 

— Vezi ce uşor poate fi? 

— Poate că n-ar fi rău să mai încerc o dată, să fiu 
sigură. 

— După noaptea asta, dragostea mea, niciodată nu 
o să fii mai sigură de ceva. 

Fern Donleavy este sclipitoare, îndrăzneață, o tînără şi 
pasionată reporteră, la revista modernă Fârces. 
Cînd însă mogulul industriei cosmetice, Hugo Rees, 
aflat în căutarea unui chip care să lanseze un nou 
produs, este atras de frumusetea ei caldă, devine chiar ea 

o celebritate vînată de reporteri...  ; 
Trezindu-se pe podiumul plin de strălucire al 
paradelor de modă pariziene şi punînd stăpînire pe 
inima directorului de marketing Leo Eden, lui Fern nu-i 
vine să creadă ce noroc a dat peste ea. ar această faţadă 
lustruită ascunde o industrie nemiloasă, unde frumuseţea 
are preţuri imposibile, iar accidentele costă scump. 


„Un thriller romantic: sexul şi acţiunea alertă vă vor ţine 
cu sufletul la gură, pînă la ultimele pagini.“ 

